
Marion V. Felea (21 martie 1903, Valea 
Brad, Hunedoara — !8 septembrie 1961, 
Aiud), preot, absolvent al Academiei 
Teologice Andreiane din Sibiu (1926), şi al 
Facultăţii de Teologie, Universitatea 
București (1932), unde îşi susţine doctoratul 
cu teza „Pocăinţa. Studiu de documentare 
teologică și psihologică”. Profesor şi apoi 
rector al Academiei de Teologie din Arad 
(1939 — 1947). Axsestat şi condamnat de 
regimul comunist la ani grei de închisoare, 
moare în temniţă la numai 58 de ani. Autor 
al unor lucrări fundamentale de dogmatică şi 
mistică creștină, între care: Convertirea 
creştină (1935), Critica ereziei baptiste 
(1937), Paisie şi paisianismul (1940), Duhul 
adevărului (1943), Religia iubirii (1946). 
Lucrarea de faţă este inedită și recuperează 
manuscrisul reputatului exeget ortodox. 


Carte apărută cu osârdia obştii Mănăstirii Petru Vodă, comuna 
Poiana Teiului, judeţul Neamţ. 

Veniţi la Mine toţi cei osteniţi şi 
împovăraţi şi Eu vă voi odihni pe voi 
(Matei 11:28) 


„Străluceşte în inimile noastre, lubitorule de oameni, 
lumina cea nestricăcioasă a cunoașterii dumnezeirii Tale și 
deschide ochii gândului nostru spre cunoaşterea 
evangheliceştilor Tale propovăduiri. Pune în noi și frica 
fericitelor Tale porunci ca, toate poftele trupeşti călcând, 
vieţuire duhovnicească să petrecem, cugetând şi făcând 
toate cele ce sunt spre bună plăcerea Ta” 


Smerită înaintecuvântare 


Cu voia şi cu ajutorul lui Dumnezeu am reușit să aducem 
la lumină această valoroasă operă de ascetică și mistică a 
marelui teolog și trăitor, Părintele Ilarion V. Felea. Despre viaţa 
Părintelui Ilarion Felea s-au scris mai puține, chiar dacă 
activitatea sa scriitoricească a fost uriașă şi mult folositoare 
tuturor celor însetați de viață duhovnicească. Lucrarea Spre 
Tabor este ultima dintre scrierile Părintelui și „cea mai 
însemnată”, după cum însuși mărturiseşte, și ea invită cititorul să 
se înscrie în competiția de desăvârşire a sufletului, de urcare pe 
muntele Taborului, în vârful căruia ÎI vom vedea pe Dumnezeu, 
faţă către faţă. 

În această lucrare, Părintele Ilarion ni-L arată pe 
Dumnezeu aşa cum este: accesibil tuturor, gata oricând să se 
pogoare la ultimul păcătos şi să-l înalțe pe culmile desăvârşirii, 
numai de va voi să purceadă spre urcarea acestui munte. Prin 
cele scrise, Părintele Ilarion ne amintește că desăvârșirea este 
menirea oricărei fiinţe umane, că ea este scopul vieţii creştine, 
că nu este dedicată numai anumitor tipuri de oameni. În 
vâltoarea lumii sau în afara ei, părintele Ilarion ne arată pas cu 
pas, treaptă cu treaptă, cum putem să ne sfințim sufletele. 

Bineînţeles că acest urcuș este anevoios și el presupune multe 
necazuri şi opintiri, dar în Hristos toate lacrimile se transformă 
în mărgăritare și orice suferință într-o mângâiere mai caldă decât 
orice mângâiere pământească. 

Profunzimea, trezvia și claritatea cu care Părintele Ilarion 
descrie aceste metode de despătimire îi dă operei o valoare 
filocalică incontestabilă. Părintele Ilarion se arată a fi un 
desăvârșit cunoscător al scrierilor Sfinţilor Părinți și nu numai, 
ci şi un trăitor al lor, ca unul ce reuşeşte într-un stil foarte plăcut 
şi simplu să actualizeze Filocalia, să o exprime pe înţelesul 
nostru, al creştinilor de azi, celor cu mintea încâlcită de 
conținuturi lumești. 

Mărturiile câtorva dintre cei ce l-au cunoscut şi i-au fost 
ucenici, vin să ne întărească convingerea că părintele Ilarion este 
nu numai un înalt scriitor al treptelor de desăvârșire spirituală, ci 
şi un trăitor al lor. 

Din mărturisirea domnului loan Felea, fiul Părintelui 
Ilarion, aftăm că Părintele Ilarion era devotat trup şi suflet 
slujirii preoțeşti; că şi-a educat familia, soția şi cei doi fii(dintre 
care unul a murit la o vârstă fragedă), într-o atmosferă culturală 
şi profund religioasă. Aflăm că părintele era de o verticalitate 
morală neîntrecută, făcându-se model nu numai familiei, ci şi 
tuturor elevilor și studenţilor, care-l îndrăgeau mai mult decât 
oricare dintre profesori. Domnul loan şi-l amintește cel mai bine 
pe Părintele stând pe scaun la maşina de scris, unde petrecea ore 
în şir, uitând să mai și doarmă. Activitatea scriitoricească nu-l 
împiedica însă să slujească zilnic slujbele din cultul liturgic, la 
catedrala episcopală din Arad, să spovedească atâta tineret, să se 
implice şi activ în formarea lor, prin nenumăratele conferințe 
pentru elevi şi studenți, organizate de Prea Sfinţitul Episcop Dr. 

Andrei Magieru. Şi cine nu alerga la Catedrala din Arad pentru a 
asculta predicile Părintelui Ilarion, care copleşea pe toți cu darul 
său oratoric? Ce trăgea această mulţime de tineri, dacă nu harul 
lui Hristos care sălăşluia în acest ilustru bărbat? Acești tineri 
erau atraşi de cuvântul Părintelui, care însuflețea inimile lor să 
săvârşească faptele evanghelice, să săvârşească sfințenie. Mulţi 
au darul vorbirii frumoase, dar puțini au- darul și de a întări 
voința și schimba inimile celor ce îi ascultă. Această mulțime de 
tineret care-l asculta și-l urma în toate pe părintele Ilarion, a fost 
pricina invidiei şi urii regimului ateist, care în anul 1958, îl 
arestează și este condamnat în 1959 la 20 de ani muncă silnică și 
8 ani degradare civică pentu „activitate intensă contra clasei 
muncitoare şi mişcării revoluționare”. 

lată mărturia uneia dintre ucenicele foarte apropiate 
Părintelui Ilarion, Maica Patricia Codău: „Ultima slujbă la care a 
servit Părintele Felea a fost cea din 15 august 1958, la care a fost 
invitat şi diaconul Teodor Damşa, pe care Maica Zamfira ni l-a 
recomandat ca viitor episcop, Prea Sfinţitul Andrei Magieru 
fiind bolnav. După predica foarte bine documentată a Părintelui 
Damșa, Părintele Felea a intervenit, spunând: «Deşi părintele 
diacon a vorbit foarte bine, eu totuşi țin să mai adaug în legătură 
cu sectele, că sectanţii au desfiinţat preoția și au înființat preoția, 
au desființat tradiţia şi îşi formează propria tradiție». A vorbit cu 
atâta însuflețire încât a animat întreaga asistență. 

La scurtă vreme, Părintele Felea a fost arestat împreună cu 
cei care au slujit la Mănăstirea Gai. 

Episcopia, la insistențele împuternicitului a organizat o 
ședință fulger, în cadru! căreia a transmis o telegramă conducerii 
statului de atunci, prin care se desolidarizau de activitatea 
acestor preoți, ia care eu am deciarat că nu mă desolidarizez 

deoarece activitatea lor a fost pur creştină, morală, teologică, 
conform sfintei tradiţii ortodoxe românești. 

La proces, Părintele Felea a fost condamnat pentru că nu a 
ținut seamă de dispoziţiile politice, care se refereau la includerea 
în cadrul predicilor a luptei pentru pace. Martorul acuzator, 
fostul student, finul şi fiul duhovnicesc al Părintelui Felea, a 
declarat la proces că Părintele Felea n-a predicat pentru lupta 
pentru pace, iar Părintele s-a apărat spunând că el a propovăduit 
pacea creştină și pacea în Hristos, în familie și societate.” 

Din mărturia unui alt ucenic, fratele Moise Velescu, 
preşedintele Oastei Domnului pe ţară, aflăm că Părintele Ilarion, 
cu puţin timp înainte de a fi arestat, a cerut audienţă la Securitate 
„Şi le-a spus tot ce avea să le spună, cerându-le să-l lase în pace, 
prevenindu-i că, din fața sfântului altar, el nu se va ocupa de 
colectivizare. «Eu, zicea Părintele, le-am spus că, în momentul 
când am fost sfinţit de preot şi mi s-a pus în mână Sfânta 
Scriptură şi Sfânta Cruce, am făcut un sfânt legământ și o sfântă 
promisiune, că din fața sfântului altar, aşa cum vorbeşte 
Domnul Dumnezeu voi spune oamenilor, şi nu cum spun alții». 
Parcă o aud, şi mă-nfior, clara și hotărâta sa voce: «Frate Moise, 
ştiu urmările și știu ce mă aşteaptă, dar eu sunt preot, un slujitor 
al lui Hristos, sunt un trimis al Lui cu o misiune precisă şi clară: 
să trăiesc ca EI şi despre El le vorbesc oamenilor şi eu de El 
vreau să ascult! Fie voia Lui“. 

Astfel, penitenciarul Aiud avea să primească într-însul, pe 
lângă atâţia alții, un alt mare nevoitor, teolog şi trăitor al vieţii 
filocalice, Părintele Ilarion Felea. Aici se nevoieşte împreună cu 
prietenul său, Părinteie D. Stăniloae şi cine nu se desfăta 
ascultând distinsele lor convorbiri religioase?" Prieteni şi 
coliturghisitori în binecuvântatul Aiud care, sfințit prin sângele 

şi nevoințele nenumăraților mărturisitori, a devenit biserică 
sfântă a lui Hristos, Părintele Felea şi Părintele Stăniloae au 
devenit mentorii și principalii duhovnici ai tuturor deţinuţilor 
din Aiud, încât putem spune că era ca o obște într-un singur duh 
de credinţă şi dragoste frățească și probabil, „mănăstirea” Aiud a 
fost cea mai mare realizare a spiritualităţii româneşti. Despre 
Părintele Felea ne mărturisește și părintele loan Sabău din 
Hunedoara, cu care a pătimit împreună la Aiud, că Părintele 
Ilarion era cel mai evlavios preot liturghisitor, ce emana duhul 
lui Hristos, astfel încât, „duhul lui de rugăciune antrena toată 
obştea la simţirea cu inima, participarea la slujbă”. La Aiud, 
Părintele D. Stăniloae i-a spus Părintelui Sabău următoarea 
mărturisire, direct și personal: „Părintele Ilarion Felea m-a 
depășit”, prin această afirmaţie referindu-se la trăirea şi viața 
lăuntrică a Părintelui Ilarion. 

Vedem, așadar, că Părintele Ilarion Felea nu numai știe să 
vorbească frumos despre Dumnezeu și căile de accedere spre 
unirea cu El, ci este și un adevărat trăitor al vieții creştine 
desăvârşite. De aceea, rugăm pe Milostivul Dumnezeu să 
găsească cât mai mulţi cititori, care să guste din dulceaţa acestei 
opere Spre Tabor, şi să urmeze adevărul învățăturilor dintr-însa, 
ca prin ele să ajungă măcar la măsura Părintelui Felea. 

Mulţumim domnului loan Felea care a păstrat cu grijă 
aceste manuscrise şi a binevoit să ni le încredințeze nouă, 
nevrednicilor diortositori, spre a vedea lumina tiparului. 

Mulţumim, de asemenea, părintelui Oprea Crăciun, 
preotul paroh din satul Cinciș, județul Hunedoara, un părinte de 
altfel mult iubit de tineri şi studenți, ucenic a! Părintelui Ilarion, 
care ne-a ajutat prin rugăciune şi străduință, să facem rost de 
aceste manuscrise. Redăm aici sincera şi prețioasa sa 


INI 


Preot Ilarion Felea 


mărturisire: „Mă preocupă publicarea acestei opere a Părintelui 
Ilarion, ca o datorie sacră, încredințată Părintelui Tudor Damian 
din Arad, împreună slujitor la Catedrala din Arad, după 
desființarea Academiei Teologice, al cărei rector era, până în 
1948, şi împreună viețuitor şi mărturisitor....şi la „universitatea” 
din Aiud. 

Părintele Tudor Damian, onorându-mă, mai ales după anul 
1993, cu cinstea de a-i fi confident, mi-a mărturisit următoarele: 
«Slujind la rând, împreună la Catedrală, şi apreciindu-i talentul, 
cunoștințele şi trăirea simțită la serviciile divine, l-am rugat să-și 
rezerve tot timpul pentru scris, obligându-mă, împreună cu 
ceilalți confraţi, între care şi Părintele Bogdan Petru, să-l 
înlocuim în săptămâna sa de serviciu... Și a scris. 

În 1958 am fost arestaţi. Ancheta se făcea acum altfel 
decât în 1948-49, când îţi scriai tu declarația, sub presiunea 
maltratării, ci, anchetatorul scria răspunsul la interogatoriul ce 
ţi-l făcea. Părintele Ilarion nu semna niciodată scrisul aceluia, 
dacă nu era fidel cu declaraţiile Părintelui, riscând orice presiune 
fizică. Acuza a fost următoarea: Ai știur că în 1948 Biserica a 
fost desprinsă de stat, şi totuşi ai continuat să faci religie cu 
tineretul în biserică, antrenându-l într-un număr deosebit de 
mare; de ce ai făcut-o? Acesta a fost actul de acuzare. 

În închisoare m-a rugat, ca, scăpând, la vremea ei (Ştiind 
că va muri), să-i public manuscrisele» 

Părintele Tudor, înainte de a trece la cele veşnice, ştiind 
că loan Felea (fiul) n-a reuşit să găsească înțelegere nici la 
Bucureşti, nici la Arad spre a le publica, m-a rugat să urmăresc 
desfăşurarea acestei preocupări, știind că Părintele Ilarion m-a 
acceptat să-i fiu fiu duhovnicesc, mai ales din mai.1956, când, 
venind de la Aiud, n-am mers acasă, în Bihor, până nu m-am 

spovedit într-o după-amiază întreagă și a doua zi până la 
rugăciunea Tată! nostru din timpul Sfintei Liturghii... Şi apoi 
până cu o săptămână înainte de a fi arestat în 1958. 

Dea Domnul ca toți cei ce vor gusta şi urma Spre Tabor, 
să antreneze tot neamul creștinesc la trăirea în Hristos și la 
sfintele slujbe în sfânta Biserică, şi în viața lor şi a noastră de zi 
cu zi”. 

De asemenea mulțumim Asociaţiei Foştilor Deținuți 
Politici şi Părintelui Justin Pârvu, care au înălțat la Aiud 
mausoleul și mănăstirea Înălțarea Sfintei Cruci, exact pe locul 
unde erau aruncate, ca niște gunoaie, neştiuți de nimeni, 
osemintele și rămășițele acestor martiri ai neamului românesc, 
întemnițați pentru că n-au lăsat neamul acesta de izbeliște. Pe 
locul acesta odihnesc şi osemintele Părintelui Ilarion Felea, care 
pe data de18 septembrie 1961, a încetat din viaţă, în urma 
torturilor fizice. Părintele Ilarion Felea nu a tăcut; el a mărturisit 
adevărul creștinesc, care incomoda regimul comunist ce nu mai 
putea suferi credinţa și curăția acestor ostași ai lui Hristos. 

Pentru rugăciunile cuviosului şi mărturisitorului Tău, 
Doamne, Preot Ilarion Felea, miluieşte şi curățește sufletele 
noastre de toată întinăciunea şi ne ajută să putem păşi pe treptele 
desăvârşirii ca să Te cunoaştem pe Tine, singurul şi adevăratul 
Dumnezeu. Amin. 


Mănăstirea Petru Vodă 

Inainte privire înlăuntrul cărţii 


-Cu voia şi cu ajutorul bunului Dumnezeu, am lucrat și am 
încheiat o nouă serie de meditații, predici și conferințe religioase 
morale în care am încercat să cuprind - ca și în lucrările 
anterioare, dar sub altă față — definiția, esența, doctrina și 
apologia creştinismului. 

n fiecare lucrare am încercat să dau religiei creștine o 
definiție cât mai cuprinzătoare şi convingătoare ca apoi din toate 
să putem înțelege esența şi valoarea ei. Astfel, după lucrarea 
Duhul Adevărului, creştinismul este religia adevărului 
mântuitor; după Religia Iubirii, creştinismul este religia iubirii 
sfinte; după Religia şi cultura, creştinismul este religia culturii 
umane. După lucrarea Spre Tabor, care este cea mai mare 
(cuprinde patru volume) şi practic cea mai însemnată, 
creştinismul este religia îmbunătățirii şi a desăvârşirii 
spirituale, religia curățirii, luminării şi unirii cu Dumnezeu, 
religia mântuirii 

Am numit ciclul acestor patru volume Spre Tabor. Titlul 
este, evident, simbolic. În vecinătatea Nazaretului — locul 
copilăriei Mântuitorului — Taborul este un munte pe înălțimea 

căruia contemplăm viața religioasă creştină în toată plinătatea şi 
frumuseţea ei divină. În zarea sufletului nostru, Taborul se arată 
ca o ţintă, ca o chemare spre culmi de iumină, spre înălțimile 
vieţii creştine, spre o trăire în apropierea lui Dumnezeu şi în 
societatea sfinţilor Lui... Viaţa creştină este — şi unde nu este se 
cuvine şi trebuie să fie — o călătorie spre Tabor, un suiș spre 
culmile desăvârşirii spirituale, spre Dumnezeu. 

Acesta este scopul cărții şi sfârşitul fericit al vieții 
creștine: Taborul, viața cu Dumnezeu în lumină fericită și 
negrăită. „Scopul îşi alege mijloacele şi sfârșitul încununează 
opera”, spuneau strămoşii. Privind rostul vieţii în lumina 
scopului şi a sfârșitului ei, vom simți cu mai multă putere 
răspunderile ce le avem în fața ei şi ne vom dărui cu și mai 
multă râvnă la desăvârşirea ei. 

Ciclul Spre Tabor ar vrea să fie întâi de toate o sinteză a 
Dogrmaticii cu Morala şi Liturgica (Mistica), aşa cum au fost ele 
dintru început în Evanghelie. Despărțirea s-a făcut numai de 
dragul studiului şi din nevoia sistematizării. În fondul vieţii 
religioase, Dogmatica, Morala şi Liturgica sunt una. Nu se poate 
despărți, fără a se păgubi, crezul creștin de cultul creştin, 
doctrina de viața creştină, cunoştinţa (teoria) şi rugăciunea de 
fapta bună, învățătura dogmatică de legea morală și viaţa 
liturgică. În cartea de faţă sunt reunite și contopite, aşa după 
cum ne impune sfânta noastră religie, trupul cel viu şi tainic al 
Bisericii lui Hristos, iubirea dintre om şi Dumnezeu. 

În rândul al doilea, Spre Tabor ar vrea să consfințească 
încă o împărțire sau sistematizare a învățăturii creştine ortodoxe. 
Mărturisirea Onodoxă de la laşi (1642) şi Învățătura de 
credinţă creştină ortodoxă de la Bucureşti (1952) au ia temelie, 
ca părți ale aceluiași întreg: credința, nădejdea şi iubirea. Spre 

Tabor are la temelie, ca părți ale aceluiaşi întreg: curățirea, 
luminarea și desăvârșirea sufletului. Împărțirea cea dintâi, 
făcută după Sf, Ap. Pavel (1 Corinteni 13:13), are mai mult în 
vedere cunoaşterea sau învățătura creştină. Împărţirea cea de a 
doua, consacrată de, Sf. Dionisie Pseudo-Areopagitul (Ierarhia 
bisericească, cap. V, VI, trad. Pr. Iordăchescu, 1953, pag. 121- 
122 şi 136), cu temeiuri tot aşa de biblice (precum se va vedea la 
capitolele respective) ca şi cea dintâi, are mai mult în vedere 
trăirea, experiența sau viața creştină. Întregirea lor nu poate să 
fie decât binefăcătoare. 

În rândul ala treilea, Spre Tabor arm dorit să fie un dreptar 
duhovnicesc, o cale (metodă) de instrucțiuni şi educație 
religioasă morală pentru îmbunătățirea și desăvârşirea omului. 
Mai precis: vrea să fie înseși metoda, experiența şi învățătura 
sfinților pentru formarea omului duhovnicesc, calea mântuirii 
arătată de Hristos şi urmată de sfinții Săi. Ce să ceară de la viață 
ştiu aproape toți oamenii, dar ce să dăm vieții — ce suntem 
datori să dăm vieții — foarte puţini se întreabă (şi puţinii care se 
întreabă nu au totdeauna la îndemână răspunsurile cuvenite, iar 
întrebările care rămân fără de răspuns nasc îndoieli și tulburări 
mari şi păgubitoare), deşi de la răspunsul acesta simplu vine tot 
binele şi tot răul, toată slava şi înfrângerea omului. După religia 
creştină, omul este o fiinţă zidită după chipul lui Dumnezeu, 
menită să ajungă la asemănarea cu Dumnezeu; este, așadar, o 
treaptă de ajungere la Dumnezeu. Cuvintele Evangheliei «fiţi 
sfinți...» (1 Petru 1:15-16) şi «fiţi desăvârşiți...» ca Dumnezeu 
(Matei 5:48) nu sunt spuse numai unora dintre ucenicii 
Mântuitorului, ci tuturor creştinilor. Tuturor li s-a spus: 
«faceţi-vă desăvârşiți... până la măsura deplinătății lui 
Hristos» (Efeseni 4:13). De asemenea, aceste porunci nu sunt 

date numai ca să intre pe o ureche şi să iasă pe cealaltă, ci ca să 
intre pe amândouă urechile în sufletul nostru şi acolo să ne 
lumineze, să ne călăuzească, să devină aluat care să dospească 
toată frământătura minții şi a inimii noastre. Dinlăuntrul 
sufletului vine îndreptarea şi înfrumusețarea vieţii noastre, 
înălțarea sau căderea omului. După cârma care vine dinlăuntru, 
de la suflet, întâlnim în viață oameni buni, ca îngerii, de care ţi-e 
drag şi-ţi vine să-i îmbrăţișezi, şi oameni răi, ca dracii, de care 
nu ştii cum să fugi şi să te ascunzi mai iute. 

Spre Tabor ar dori să fie metodica, știința şi calea 
desăvârşirii omului. Ar vrea să fie o antropologie a desăvârşirii, 
o psihologie şi o pedagogie a vieții religioase morale; o metodă 
simplă de educaţie, de îmbunătăţire treptată — cât este cu putință 
- a firii omului creştin. În cuprinsul acestei lucrări ideea centrală 
este desăvârşirea, îmbunătăţirea omului până la desăvârşire. 
Toată învățătura creştină este privită din punctul de vedere al 
desăvârşirii. Cum se poate omul desăvârși? Cum se poate face 
din fiară om? Cum se face din oameni fii ai lui Dumnezeu și 
frați buni întreolaltă? Cum se poate face din omul rău om bun? 
Cum se poate face din omul trupesc om «duhovnicesc? Cum 
poate crește omul în harul și în cunoştinţa Domnului (2 Petru 
3:18)? Asta-i esența, aici e scopul a toate, trăirea, viața creștină, 
viața religioasă, viața duhovnicească, viața morală, ascetică şi 
mistică pentru toți creştinii. 

Drept aceea, iubite cititorule, scris-am această carte — în 
vremuri de urgie — ca să fie mărturie de mulțumire în faţa lui 
Dumnezeu pentru darurile primite de la El şi pravilă de 
mustrare, de sfătuire, de îndreptare şi de îndrumare, de curăţire, 
luminare şi mântuire pentru ticălosui meu suflet şi pentru 
sufletele tuturor iubiților cititori şi ascultători. 

Nu este uşor lucru și puțină ştiinţă să știi cum să trăieşti. 
Spre Tabor ne învaţă, ne deprinde să trăim creştineşte, o viață 
după voia lui Dumnezeu. 

Sufletul omului este un torent de simțire, o furtună de 
gânduri, un ocean de valuri, pofte, doruri şi patimi. Cine le poate 
stăpâni, călăuzi şi limpezi, fără numai Dumnezeu, prin puterile 
religiei şi ale moralei, care, asemeni mișcărilor neîncetate ale 
valurilor mării care aruncă gunoaiele la țărm ca să-i rămână 
limpezi apele, alungă întunericul şi întinăciunea din suflete prin 
puterea virtuților şi prin lumina harului Său sfințitor și mântuitor 
ca inimile să rămână curate și liniștite? 

Religia este vie când membrii sau credincioşii ei au spirit 
religios viu și viață morală gândită şi trăită. Materialismul 
provoacă lupte şi aduce cu sine mizerie morală şi materială. 
Spiritualismul religiei, dimpotrivă, ajută şi împacă sufletele, 
mulțumește şi linișteşte inimile, clădește o societate mai bună, 
mai dreaptă, mai virtuoasă, mai fericită, arătând tuturor 
oamenilor calea spre curățire, luminare și desăvârşire, fără de 
care nu poate să existe nici pace, nici mântuire, nici fericire. 

Plugarul primeşte toate bunurile și darurile de lia 
Dumnezeu: pământ, seminţe, ploaie, soare, căldură, lumină. Ce 
se cere de la el? Numai strădanie, silință, muncă pentru ca să 
lucreze pământul și să-l stăpânească. 

Așa este şi în viața duhovnicească a creștinilor, ca şi în 
viaţa trupească a plugarilor. Noi toți primim în dar de la 
Dumnezeu: viața, sufletul, mintea, voința, sănătatea, cuvântul 
Evangheliei să ne lumineze mintea şi harul Sfântului Duh să ne 
curățească şi întărească sufletul. Dar noi ce dăm în schimbul 
acestor daruri dumnezeieşti? De la noi ce se cere ca să ne 
mântuim sufletul? Virtute, putere sufletească, efort personal, 

muncă şi luptă duhovnicească, prin care să rodim şi să înmulțim 
darurile lui Dumnezeu. 

Unii dintre noi suntem răi, pentru că nu rodim darurile lui 
Dumnezeu, nu dăm de la noi nimic şi aşteptăm numai să 
primim. Alţii sunt buni, pentru că vor să fie buni; pentru că se 
ostenesc să se desăvârşească; primesc har şi dau virtute. 

Trebuie, deci, să însemnăm că, în strădania spre mântuire 
şi desăvârşire, omul nu e singur, e ajutat de Dumnezeu - prin 
învățătura Evangheliei, prin şcoala Bisericii şi prin harul 
Sfintelor Taine, prin darul Duhului Sfânt. De aceea totdeauna 
am adăugat la mijloacele morale naturale şi pe cele harice, 
supranaturale. 

Spre Tabor împleteşte şi unește idealul și teoria cu 
practica; ştiinţa cu virtutea, mintea cu inima, harul dat de 
Dumnezeu cu nevoinţele omului spre culmile desăvârșirii 
morale, spre sfințenie. Astfel, Spre Tabor este o carte de 
exerciții sau deprinderi duhovniceşti, o carte în care se face 
psihologia vieţii religioase, urmată de pedagogia și metodica 
îndreptării şi îmbunătățirii omului. În paginile ei ni se spune tot 
ce ne ajută la curățirea, luminarea și desăvârşirea sufletului, tot 
ce poate să ne deschidă poarta cerului și ușa raiului, tot ce poate 
să ne dăruiască viața şi fericirea cea veșnică. 

În acest scop, fără îndoială, a trebuit să încercăm o lărgire 
a predicii, o înmulțire a subiectelor. A trebuit să căutăm subiecte 
noi în cele vechi, subiecte neglijate cu care să întregim pe cele 
vechi, subiecte care nu mai pot lipsi de pe amvon, subiecte care 
privesc direct sufletul (psihologia): curățirea, luminarea și 
desăvârşirea lui. Confruntate cu cele vechi, aceste subiecte ni se 
par numai că sunt noi. De fapt, ele sunt vechi şi constituie 

miezul pedagogiei creştine, învăţătura sfinţilor Bisericii, esenţa 
Evangheliei. 

Tot în legătură cu titlul şi conținutul cărții este bine să mai 
însemnăm că desăvârşirea, calea și urcarea spre Tabor, ca şi 
Schimbarea la Faţă, nu cere omului o schimbare a sufletului în 
altă față, ci arătarea sufletului în adevărata lui faţă, în 
frumusețea şi în strălucirea lui dumnezeiască. Taborul nu 
schimbă, ci descoperă, dezvăluie faţa cea adevărată: curată, 
luminoasă, divină a sufletului. Taborul e culmea curățirii, 
luminării şi desăvârşirii sufletului, iar cartea de față vrea să fie 
călăuza noastră spre culmile lui de lumină şi bucurie sfântă; 
ghidul, tipicul, dreptarul după care se face pregătirea de 
călătorie, curățirea, luminarea şi sfințirea sufletului pentru a 
ajunge la înălțimea culmilor vieții duhovniveşti, la unirea şi 
trăirea fericită cu Dumnezeu. 

Mai departe, poate că nu este lipsit de interes să ştim că, 
după cum în ordinea firească a lucrurilor, orice călătorie are 
patru momente deosebite: pregătirea, plecarea, călătoria propriu- 
zisă şi sosirea la ţintă; după cum ciclul sau cununa anului are 
patru anotimpuri: primăvara, Vara, toamna şi iarna și după cum 
însăşi Viața are patru vârste deosebite: copilăria, tinereţea, 
bărbăția și bătrâneţea, tot aşa și lucrarea Spre Tabor cuprinde 
patru părți în patru volume: Pregătirea, Curăţirea, Luminarea şi 
Desăvârşirea. 

În partea întâi sau Pregătirea (de călătorie) este tratată 
problema despre viaţa şi desăvârșirea duhovnicească, problemă 
care, după cum am anticipat, este centrală și finală în cuprinsul 
cărții. După ce ne-am lămurit: ce este viaţa şi ce este omul, care 
este scopul vieţii omului și cum a fost viața omului în rai, am 
arătat că înlăuntrul omului zvâcneşte mereu un suspin al inimii, 

un dor nestins după o viață curată, după o viață rânduită şi trăită 
în Duhul lui Dumnezeu. Când acest dor este înăbușit, inima se 
împarte și devine teatrul unui război nevăzut între bine și rău, 
un câmp de luptă pentru împărăția lui Dumnezeu. Dorința 
desăvârşirii se întâlneşte cu porunca, datoria, trebuința şi 
putinţa desăvârșirii. Toate sunt date şi cuprinse în Evanghelia 
mântuirii noastre. Dar sunt şi arătate şi piedicile care stau în 
calea desăvârşirii, mântuirii și fericirii omului: ispita, pofta, 
plăcerea, păcatul și patima, toate vădite şi dezbătute după 
însemnătatea lor, în nu mai puțin de 42 de meditații care ne arată 
cum este viața omului în stare de păcat. În contrast cu piedicile, 
am înșirat mijloacele şi am arătat icoanele vii sau modelele 
desăvârşirii, aşa cum le vedem și le cunoaştem în Vieţile 
Sfinţilor. 

Aceasta e partea pregătitoare a lucrării (vol. 1), partea în 
care sunt date problemele vieţii şi ale desăvârșirii spirituale, 
temele ei generale, fără a fi decât în parte dezlegate. 

Partea a II-a sau Curăţirea ne învaţă şi ne deprinde cu 
mijloacele duhovniceşti prin care se face curățirea şi îndreptarea 
sufletului. Ele sunt: nevoințele trupului (înfrânarea, postul şi 
munca), paza simțurilor, a gândurilor minţii şi ale inimii, 
întărirea voinței în direcția binelui, şcoala durerii și Sfintele 
“Taine curăţitoare de suflet, adică Sfântul Botez, Sfânta Cununie, 
Sfânta Pocăinţă, Sfântul Maslu şi rugăciunea. 

Partea a III-a sau Luminarea ne învaţă şi ne deprinde cu 
luminarea sufletului prin sfaturile duhovnicului, de care e dator 
să asculte fiecare creştin, prin cărţile duhovniceşti, care ne 
îndrumă spre o viaţă după voia lui Dumnezeu, prin crezul 
Bisericii, prin poruncile lui Hristos, prin virtuțile Evangheliei 
(contrarele păcatelor), prin făgăduințele biblice, prin canoanele 

Bisericii, prin trezirea minţii sau gândirea evlavioasă 
(meditaţia), prin darurile Sfântului Mir şi prin rugăciune. 

Partea a IV-a și ultima sau Desăvârşirea cuprinde 
mijloacele dumnezeieşti prin care se înfăptuieşte sfințirea şi 
desăvârşirea sufletului. Ținând seama că desăvârșirea deplină 
este mai mult dăruită decât dobândită, în acest volum avem să 
vedem şi să cunoaştem: ce este viața cu Dumnezeu, adică: 
Viaţa în Hristos şi în Duhul Sfânt — Duhul lui Dumnezeu în 
viața omului ce este Biserica, Sfânta Cuminecătură și Sfânta 
Liturghie prin care se mijloceşte și se împărtășește omului 
dumnezeiescul Dar — viaţa cu Dumnezeu. Încheierea o facem 
sus pe culmi, încercând să lămurim în zece subiecte: Cum este 
viața duhovnicească pe Tabor, în fața lui Dumnezeu şi în 
societatea sfinţilor. Subiectele acestor meditații sunt: arătarea 
(prezenţa) lui Dumnezeu, unirea cu Dumnezeu, nunta 
duhovnicească, îndumnezeirea, extazul religios, bucuria trăirii în 
Dumnezeu, pacea sufletului şi desăvârșirea prin rugăciune. 

Aşa am văzut şi așa vestim calea mântuirii (Fapte 16:17), 
calea arătată de Hristos Dumnezeu şi urmată de sfinţii Săi; care 
ne cheamă să o urmăm ca pe înseși voia lui Dumnezeu. 

Curăţirea, luminarea şi desăvârşirea vor să ne arate 
cum este sau cum ar trebui să fie viața omului în lumina 
harului sau cum şi prin ce metode și mijloace scapă omul din 
robia întunericului şi a morții ca să trăiască în libertatea luminii 
şi a vieţii cu Dumnezeu, plan mare, program de lucru pentru 
toată viața unui om (paralel cu celelalte obligaţii familiale, 
profesionale şi sociale). 

Volumul I e răspunsul sufletului la chemarea Domnului: 
<Veniţi la Mine...» (Matei 11:28). Volumul II e răspunsul 
omului la cuvintele Domnului: «Eu sunt Calea» (loan 19:6). 

Volumul II e răspunsul omului la cuvintele Domnului: «Eu 
sunt Adevărul», «Eu sunt Lumina» (loan 8:12). Şi volumul IV 
e răspunsul Evangheliei Domnului la trebuințele de mântuire ale 
omului «Eu sunt ... Viaţa» (loan 14:6), viața adevărată, viața 
desăvârşită, viața dumnezeiască. 

Cu acest cuprins, lucrarea Spre Tabor s-ar mai putea numi 
şi Mântuirea. Desăvârşirea implică mântuirea. Mijloacele 
desăvârşirii sunt şi ale mântuirii. Curăţirea, luminarea și 
desăvârşirea laolaltă fac mântuirea. Toate subiectele au în 
vedere mântuirea, au un scop soteriologic!. Hristos, Evanghelia, 
Biserica, Tainele, Crezul, poruncile, virtuțile, toate adunate 
laolaltă şi înfăptuite ne dau mântuirea. Culmea şi coroana 
tuturor este sfinţirea sufletului, mântuirea. 


Izvoarele principale de care ne-am folosit la meditarea şi 
scrierea subiectelor sunt: Sfânta Scriptură, Vieţile Sfinţilor şi 
Cărţile duhovnicești. Sfânta Scriptură, cu insuflarea și 
înţelegerea ei dumnezeiască; Sfinţii, cu viețile, faptele, virtuțile, 
pildele, experiențele şi scrierile lor clasice (prea mult neglijate și 
prea mult folosite în cuprinsul predicilor) şi Cărţile 
duhovniceşti (câte am putut consulta), cărţile cele mai bune 
pentru cultivarea şi îndrumarea evlaviei, a vieţii religioase 
morale, care ne oferă cel mai prețios material de sinteză 
teologică și psihologică pentru cunoașterea şi orientarea 
sufletului, deci tot ce ne poate da gândirea și istoria, duhovnicia 
şi psihologia mai de valoare și cu mai înaltă autoritate în viața 
religioasă morală. Amintim în fruntea lor Filocalia, în cele 4 
volume? traduse de Părintele Prof. dr. D. Stăniloae (Sibiu, 1946, 


1 Mântuitor (n. ed.). 
? Atâtea erau la acea dată (n. ed.). 

1947 şi 1948). Opera aceasta unică în literatura creștină are 
darul să învioreze toate ramurile teologiei şi predica tocmai în 
direcția în care ne interesează mai mult, în direcția ameliorării și 
desăvârşirii sufletului omenesc. Lângă ea aşezăm îndată 
Omiliile duhovniceşti ale Sf. Macarie Egipteanul (traduse de Pr. 
C. Iordăchescu, Chişinău, 1931), o lucrare de mare valoare și de 
mult folos sufletesc. Apoi: Patericul, Cartea Părinților sau 
Bătrânilor (Tip. Cozia, 1930); Hristoitia, scrisă de Sf. Nicodim 
Aghioritul (tradusă şi tipărită în Bucureşti, 1937, Tip. Modernă); 
Cartea foarte folositoare de suflet scrisă tot de Nicodim 
Aghioritul (tipărită la noi în ed. X, 1928); Războiul nevăzut, tot 
de Nicodim Aghioritul (traducere de Nicodim Ioniţă, Chișinău, 
1937); Ierarhia cerească şi Ierarhia bisericească, de Dionisie 
Pseudo-Areopagitul (trad. C. Iordăchescu, Chişinău, 1932) şi tot 
de același Despre numele divine şi Teologia mistică (trad. C. 
Iordăchescu și Teofil Simenschi, lași, 1936); Scara, Sf. loan 
Scărarul sau Sinaitul (în manuscrisul copiat de păr. Ierom. Şt. 
Lucaci după ediţia de la Neamţu, 1814); Cuvântările Sfântului 
Simeon Noul Teolog (în manuscrisul de la 1804 împrumutat 
prin bunăvoința păr. D. Stăniloae din Biblioteca Institutului 
Teologic Universitar din Bucureşti); Mântuirea păcătoşilor de 
monahul Agapie Criteanul (tradusă şi tip. în 1939, Tipografia 
Cărţilor Bisericești), Vechile rânduieli ale vieţii monahale (Ed. 
Mănăstirii Dobruşa, 1929); Despre viaţa în Hristos de N. 
Cabasila (trad. Păr. Prof. dr. T. Bodogae, Sibiu, 1946); Urmarea 
lui Hristos (ed. publicată în Fântâna Darurilor, Bucureşti, 
1943); Îndrumare la viața evlavioasă, de Francisc de Sales (ed. 
Presa Bună, laşi, 1930); Contemplaţie asupra vieţii lui Moise, 
tratat despre desăvârşirea în virtute, în manuscris, de Sf. 
Grigorie de Nyssa; Cuvinte ascetice (86), de Sf. Isaac Sirul, 

pustnicul, fost episcop al cetății Ninive (tradusă în manuscris de 
Zorica Laţcu, 1947); cartea Despre isihasm şi cele 24 de cuvinte 
scurte şi pline de cunoştinţă dumnezeiască ale Sf. Calist 
Patriarhul; Despre unirea dumnezeiască şi viaţa contemplativă, 
92 capitole ale Sf. Calist Catafygiotul; Calist şi lgnatie 
Xanthopulos, Rânduiala şi Canonul amănunțit al vieții în 
Dumnezeu, trad. din limba greacă, 100 capete; Capete foarte 
folositoare, ale Sf. Grigorie Sinaitul; Despre patimi şi virtuți şi 
alte capete ale Sf. Grigorie Palama, Mitropolitul Tesalonicului; 
145 capete practice şi teologice, Metoda sfintei rugăciuni şi 
atențiuni, Cuvânt despre credință şi desăvârşirea vieţii şi 
Imnele dragostei divine (63) ale Sf. Simeon Noul Teolog; Trei 
sute de capete despre lucrare, curăția minţii, dragoste şi 
desăvârşirea vieţii, ale monahului şi prezbiterului Nichita 
Stithatul, ucenicul Sf. Simeon Noul Teolog; Despre 
desăvârşirea în Duh, tâlcuire în 150 capete la cele 50 cuvinte 
ale Sf. Macarie Egipteanul, de Simeon Metafrastul şi Cuvintele 
lui Teolipt — unele din acestea consultate în manuscrisele primite 
prin bunăvoința P.S. Episcop dr. Andrei Magieru al Aradului, de 
la lerom. Arsenie Boca, duhovniceul Mănăstirii Prislop 
(Hunedoara). 

Pentru cunoaşterea şi adâncirea vieții spirituale, am mai 
folosit şi următoarea bibliografie, pe lângă cea indicată 
înlăuntrul cărții: 

Curs de ascetică şi mistică creştină, prelegeri ținute de 
păr. Prof. D. Stăniloae, Bucureşti, 1946-1947 (litografiate); 

Viadimir Lossky, Essai sur la Theologie Mystique de 
I'Eglise d'Orient, Paris, 1944; 

Nichifor Carainic, Curs de Teologie Mistică, litografiat, 
Bucureşti, 1936; 

Dr. D. Stăniloae, Viaţa și învățătura Sf. Grigorie Palama, 
Sibiu, 1938; 

Nicodim Ioniță, Rugăciunea lui Iisus; 

Grigorie T. Marcu, Mistica paulină, în anuarul Academiei 
Teologice, Sibiu, 1937; 

Vieţile Sfinţilor, prelucrate de Al. Lascarov-Moldovanu, 7 
vol., Bucureşti; 

Îndrumătorul pastoral al Bisericii Ortodoxe Române, 2 
vol., Bucureşti, 1951; 

S. Cetfericov, Paisie, starețul Mănăstirii Neamţu, trad. de 
Episcopul Munteanu Nicodim, 1933, Tip. Măn. Neamţu; 

Din aceste cărți, mai ales din Filocalie, am stors tot ce mi 
s-a părut mai bun şi mai de folos omului din marea mulțime a 
credincioşilor în drumul spre curățirea, luminarea şi desăvârşirea 
sufletului. Am ales cu deosebire întrebări (probleme) care dau 
de gândit, care trezesc conștiința, îndreptează viața şi mulțumesc 
inima omului. 

În toate meditaţiile am căutat să adunăm cât mai mult 
miez, cât mai multă miere duhovnicească, cât mai multă 
Substanţă, cât mai multe idei care să înnoiască şi îmbogăţească 
conținutul predicilor. Ideile conduc, ideile frământă, ideile atrag, 
ideile trezesc conştiinţa și schimbă conduita omului. Din pricina 
aceasta, în Spre Tabor sistematizările şi schemele abundă. 
Predicatorii le pot folosi sau prescurtându-le (schițate?), sau 
dezvoltându-le în mai multe predici, iar când le ţin în serie, e 
bine ca după fiecare capitol să le urmeze un scurt rezumat. 
Mintea cititorului are nevoie de ele pentru a vedea subiectul cât 


? Dacă unele subiecte sunt prea lungi sau prea grele, ia o hârtie şi alege 
din ele ce-ţi place, iubite cetitor, schițează-le şi o să vezi că poţi reuşi mai 
bine decât autorul. 

mai bine întregit, documentat şi lămurit. Ele sunt sinteze şi 
Sintezele sunt necesare în interesul general al formării 
convingerilor, fără de care nu am făcut nimic... 

Lucrarea mai are un defect aparent: nu prea face multe 
actualizări. Pe noi ne interesează mai întâi ținta şi scopul îşi 
alege legile și mijloacele. Ţinta noastră e viața şi fericirea 
veşnică. Predicile sunt mijloacele de pregătire în vederea acestui 
scop. Astfel, din teoretice toate devin deprinderi practice în 
vederea scopului. Dogmatica, Morala, Liturgica, Aghiologia și 
psihologia religioasă, care sunt unifiate şi întruchipate în aceste 
meditații, acest scop îl au în vedere: pregătirea pentru veșnicie. 

Nu ne facem iluzii. Ca să dăm predicilor, meditaţiilor și 
conferințelor religioase un conţinut ca cel cuprins în sistemul și 
în multe din subiectele acestei lucrări, se cere curaj, osteneală, 
sacrificiu de inimă şi ofilirea mulțumirii de sine. Ele nu se 
împacă nici cu „recii”, nici cu „căldiceii” din Apocalipsă (3:15- 
16). Ele caută pe cei „fierbinți”, inimi în care clocotește 
adevărul creştin, suflete în care viază credința ortodoxă, 
conștiințe în care stăpâneşte Duhul lui Hristos. De aceea ele se 
adresează deopotrivă preoților şi mirenilor drept-slăvitori. 
Preoților convinşi că predica Evangheliei nu este numai impusă 
de Mântuitorul (Matei 28:19-20; Marcu 16:15-16) şi de sfintele 
canoane ale Bisericii (28 apostolesc şi 19 al Sinodului VI 
Trulan), dar și cerută de enoriaşi (care lasă lucrul şi interesele 
lor ca să asculte o predică bună). Mirenilor doritori de o viaţă 
religioasă vie și evlavioasă, care sunt încredințaţi că fiecare om 
şi fiecare generație trebuie să înceapă din nou şi să poarte până 
la capăt lupta pentru mai bine. Fără astfel de oameni, fără 
astfel de convingeri şi fără astfel de silinţe, virtutea slăbeşte, 

binele se împuţinează şi răul se întinde în lume ca pecinginea 
pe corp şi umezeala în ziduri. 

În orice caz, studiul subiectelor din lucrarea de față ne 
ajută nu numai să ne frământăm cu problema cea mai mare, care 
priveşte rostul vieţii şi destinului sufletului nostru, dar și să 
vedem cu alți ochi, în adevăratul și adâncul lor înţeles 
duhovnicesc, rugăciunile şi cântările Bisericii, care mai mult 
decât toate predicile vorbesc minţii şi conştiinţei creştine despre 
curățirea, luminarea, desăvârşirea şi mântuirea sufletelor. 

Vorbea oarecine despre Moldova sub domnia voievodului 
Ştefan cel Mare, cam așa: „Țară frumoasă, că e lucrul mâinilor 
)ui Dumnezeu şi a părinţilor noştri. Oamenii ei, însă, n-au avut 
când aşeza în ea semnele bucuriei statornice. Abia și-au putut 
face case de lemn și de lut și care, cu două proțapuri, ca la 
strâmtorări să-şi poată schimba calea cu ușurință. Am avut 
hodina vântului şi tihna apelor. Cea dintâi putere de lumină, 
aşezată pe stâncă, o arată sfintele locașuri (bisericile și 
mănăstirile) închinate lui Hristos Dumnezeu. A doua putere mai 
tare ca piatra este virtutea, rânduiala sufletească făcută sub 
lumina credinţei creștine” (Fraţii Jderi, vol. UL, p. 409/410). 

Cuvinte admirabile și adânc grăitoare... dorim, vrem, 
aşteptăm, căutăm o nouă rânduială sufletească... trăit-am şi 
văzut-am toate relele pe care şi le fac oamenii, fără să vrea 
Dumnezeu. Şi ne-am mirat că în mijlocul lor mulți s-au mântuit 
cu barul lui Dumnezeu, dar mulți s-au și pierdut și se pierd, fără 
să vrea Dumnezeu (Sf. Petru Damaschin). Am zidit şi am 
înfrumusețat multe locașuri sfinte închinate lui Dumnezeu, dar — 
să recunoaştem — prea puţine suflete sfinte, biserici în care să 
locuiască şi să lucreze Duhul lui Dumnezeu. Rânduiala 
sufletească lasă încă foarte multe lucruri de dorit şi de înfăptuit. 

Dacă ar fi să ne gândim numai la cuvintele necuvioase, de 
ruşine, la minciuni şi la înjurăturile de cele sfinte care spurcă și 
vatămă și pe cei ce le rostesc, şi pe cei ce le ascultă, și ar fi de 
ajuns ca să îndreptățească strigătul conştiinţei noastre după o 
altă rânduială sufletească, mai bună, mai sănătoasă. Dar faptele 
necuvioase, păgâneşti care strică şi pe cei ce le fac, și pe cei ce 
le privesc? Nu cer și ele o îndreptare? Din fapte se judecă 
credinţa, din obiceiuri dogmele. Cum vom atrage pe păgâni la 
Hristos, dacă unele petreceri şi obiceiuri de ale noastre sunt mai 
rele decât ale păgânilor? 

Toate strigă şi tânjesc după o mişcare de viaţă religioasă 
şi morală mai vie, mai curată, mai înălțată, mai creştinească. 
"Toate așteaptă semnele trăirii morale religioase, dovezile unor 
virtuţi mai sfinte şi ale unor fapte mai bune, mântuitoare (nu 
pângăritoare) de suflete. 

Istoria prin fapte se scrie. Fiecare așezământ şi fiecare om 
îşi scrie istoria vieții prin fapte. Creștinătatea prin fapte de 
virtute şi-a scris istoria şi tot prin astfel de fapte are misiunea de 
la Dumnezeu să și-o scrie şi mai departe. 

Spre Tabor la aceste semne, trăiri şi fapte ţintește. 

Mulțumescu-ţi, Ție, Doamne, şi Te slăvesc din toată 
căldura inimii că mi-ai dat râvna, răbdarea și tăria voinţei să 
cuget la astfel de trăiri și fapte; să le cercetez, să le gândesc, să 
le strig și să le scriu, ca să-mi mântuiesc sufletul (Isaia 58:1 și 
lezechil. 3:18-21). 

Şi mă mai rog, Doamne Dumnezeule: fă ca neamul nostru, 
ca toate popoarele, ca omenirea întreagă să-și îndrepte pașii spre 
muntele desăvârşirii morale, spre culmile vieții duhovnicești, 
unde să se bucure de soarele slavei Tale. 

Ajută, Doamne, ca jarul acestei dorinţe să ardă în putere în 
toate inimile... 

Fă, Doamne, ca toți paşii vieţii noastre să se îndrepteze 
spre înălțimile Taborului, pe treptele și căile de lumină ale 
curățirii, ale sfințirii şi ale desăvârşirii duhovniceşti, ca viaţa 
noastră — și pe pământ şi în cer — să fie frumoasă, ca o zi de 
primăvară, limpede şi lină, asemenea unui râu ce curge prin 
grădini înverzite şi înflorite... (Cartea de rugăciuni, Bucureşti, 
1951, p. 88). 

Să putem și noi rosti ca şi Apostolul Petru, când era beat 
de fericire: «Doamne, bine e să fim aici!...» (Matei 17:4). 


Preot Ilarion V. Felea 

CAPITOLUL 1 


TAINA VEȚII 


1. Biblia şi ştiinţa despre viaţă 


La Tine, Dumnezeule, este izvorul vieții 
(Ps. 35:9) 


Ce este lumea?... 

Ce este viața?... 

Fiecare om își pune aceste două întrebări mari. Fie învățat, 
fie neînvăţat, orice om caută răspunsuri și lămuriri mulțumitoare 
la aceste întrebări, pe cât de simple, pe atât de mari, ca pe 
temelia lor să-şi aşeze credința, munca, rostul şi scopul vieţii 
sale. 

Dar, dintre aceste două întrebări mari — despre lume şi 
despre viață — aceea care munceşte mai mult gândurile și 
răscoleşte mai în adâncuri inima omului e fără îndoială 
întrebarea despre taina vieții. 

Ce este viața?... De unde este viaţa?... Care este obârşia, 
rostul şi menirea vie! Din ce zări venim şi spre ce limanuri 
ne îndreptăm pașii vieții?,.. 

După religia creştină, viața este un har, un dar de la 
Dumnezeu; e harul şi puterea care face din materia moartă 
făpturi vii. Cu alte cuvinte, viața e sămânța ființelor vii, 

suflarea şi puterea dumnezeiască prin care se zămislesc, se 
înmulțesc, cresc şi rodesc plantele, animalele şi oamenii. După 
Sf. Antonie cel Mare, viața este unirea minții cu sufletul şi cu 
trupul”. 

După Sf. Petru Damaschin, viața este o bogăție ascunsă 
pentru simțire, dar mărturisită de înțelepciune și de firea 
lucrurilor”. 

Definiţia aceasta e simplă, cuprinzătoare şi mult grăitoare. 
Viaţa-i o putere gândită, rațională, care leagă şi uneşte sufletul 
cu trupul, spiritul cu materia. Viaţa face materia moartă în sine 
vie; viaţa însuflețeşte materia, dă naştere trupurilor oamenilor. 
Moartea e despărțirea sufletului de trup; e încetarea unirii lor, 
„stingerea cunoștinței lor'$. Când trupul e mort, atunci spunem 
că e lipsit de viață, e neînsuflețit şi se descompune prin 
îngropare sau înhumare (întoarcerea în stihiile pământului din 
care s-a alcătuit), prin ardere (pe ruguri, altare sau crematorii), 
prin mâncare (de către păsări, fiare sau chiar rudenii la unele 
triburi necivilizate) şi prin putrezire (lăsate la aer, neîngropate). 

Definiţia Sf. Antonie, bineînțeles, priveşte numai viața 
omului. Cu viața plantelor, insectelor şi animalelor se ocupă 
alţii. Noi dorim să ne lămurim: ce este viaţa omului și ce ne 
învață despre ea Scripturile Sfinte şi știința oamenilor care s-au 
putut ridica prin gândirea lor luminată și prin inima lor curată 
până la izvorul ei şi au putut pătrunde până la rădăcina ei. 

Ce ne învaţă despre viață Cartea Facerii? 

Învățătura biblică despre creațiunea omului e simplă ca 
linia dreaptă și limpede ca lumina zilei. Sfânta Biblie spune că 


“ Filocalia, p. 21. 
5 Despre isihasm, ms. p. 138. 
* Sf. Antonie, op. ciz., p. 21. 


34 


Spre Tabor 


Domnul Dumnezeu a făcut trupul omului din țărâna pământului, 
apoi «a suflat în fața lui suflare de viaţă şi s-a făcut omul 
ființă vie» (Facere 2:7). 

«Mâinile Tale m-au făcut şi m-au zidit», mărturiseşte 
dreptul Iov. «Adu-Ţi aminte că m-ai făcut din pământ şi că mă 
vei întoarce în țărână... M-ai îmbrăcat în piele şi în carne, m-ai 
ţesut din oase şi din vine, apoi mi-ai dat viaţă şi bunăvoința Ta 
şi purtarea Ta de grijă a ținut vie suflarea mea» (lov 10:8- 
12). 

«Doamne, Tu eşti Tatăl nostru, exclamă profetul Isaia, 
noi suntem lutul și Tu olarul, toți lucrul mâinilor Tale 
suntem» (Isaia 64:7). Evanghelia ne învaţă că viaţa în sine o are 
Dumnezeu Tatăl, Fiul şi Duhul Sfânt. «Căci, precum Tată! are 
viață în Sine, aşa a dat şi Fiului să aibă viaţă în Sine» (loan 
5:26). Dumnezeu e viu, are viaţa în fiinţa Sa. Tatăl e viu, Fiul e 
viu şi Duhul Sfânt e viu și de viaţă dătător. 

«Duhul dă viaţă» (loan 6:63), «Duhul face viu» (2 
Corinteni 3:6), unde lipseşte Duhul lui Dumnezeu, toate ființele 
se ofilesc și pier; «mor şi în țărână se prefac. Când trimiți Tu, 
însă, Duhul Tău, toate iarăşi se zidesc şi înnoieşti fața 
pământului» (Psalmul 103:29-31). 

Așadar e naştere din Dumnezeu și pentru aceasta viața e 
divină, pentru că e dată şi păstrată de Dumnezeu (Psalmul 65:38, 
Ecclesiast 12:7, Daniil 5:23, Isaia 38:16, Romani 4:17, | 
Timotei 6:13). Acesta e răspunsul religiei creştine la întrebarea 
despre viață şi obârşia ei. Viața e dumnezeiască, viața îşi are 
izvorul ei în Dumnezeu Tatăl, Fiul şi Duhul Sfânt. «El dă 
tuturor viață şi suflare» (Fapte 17:25). Viaţa este ascunsă în 
Dumnezeu ca izvorul în munte - «La Tine este izvorul vieții» 
(Psalmul 35:9). Nu vedem decât pâraiele şi râurile ei, curată sau 

tulbure, cum curg în albia lor firească sau lovesc țărmul ca să 
atragă din afară gunoaie şi materii care tulbură. 

Pomul vieţii se află în raiul lui Dumnezeu (Apocalipsă 
2:7). Râul apei vieţii, limpede cum e cleştarul (cristalul), 
izvorăşte din tronul lui Dumnezeu și al Mielului (Apocalipsă 
22:1). De aici ea curge neîncetat şi trece de la sămânță la 
sămânță, de la ființă la ființă, de la om la om fără să-şi uite 
obârşia, fără să-şi piardă ţinta. Apa curge din izvor spre mare ca 
spre sânul mamei. De aici se întoarce sub vălul norilor, cade 
ploaie pe pământ ca o binecuvântare cerească, adapă şi umezeşte 
pământul, îl face rodnic, alimentează izvoarele și iarăși curge 
mai departe... Aşa e și viața: curgătoare ca apa, trebuitoare ca 
aerul, binefăcătoare ca lumina, vie, nemuritoare şi eternă ca şi 
Dumnezeu, izvorul ei. 

Ştiinţa veacului trecut (secolul XIX, evoluționismul) ne-a 
înfăţişat viaţa sub chipul unui arbore, numit arborele vieţii 
(arborele genealogic), după care toate ființele s-au născut de la 
sine, spontan, dintr-o sămânță de viață care s-a zămislit singură 
în anumite condiții de umezeală și căldură. Din sămânţa aceasta 
s-au format şi transformat în curs de multe veacuri toate ființele 
vii, începând de la cele care au corpul dintr-o celulă 
(unicelulare) şi până la fiinţa cea mai desăvârşită, care este omul 
(E. Haeckel). Toate ființele, prin urmare: plantele, insectele, 
animalele şi oamenii sunt înlănțuite, se dezvoltă unele din altele 
ca mugurii din ramuri, ramurile din crengi, crengile din trunchi 
și trunchiul din rădăcina arborelui. 

Știința veacului al XX-lea constată că teoria despre 
arborele genealogic nu se mai poate susține cu ajutorul științei. 
Între nenumăratele soiuri (specii) de ființe sunt goluri care nu se 
pot umple prin nimic. Între plante și insecte, între insecte și 

animale și între animale şi oameni nu se poate întinde nici punte 
de trecere. Lipsesc cu desăvârşire aşa-numitele exemplare 
intermediare, adică ființele care arată trecerea de la materia 
moartă la materia vie, de la plante la insecte, de la insecte la 
animale şi de la animale la om. De aceea învățații veacului 
nostru au găsit o asemănare mai bună pentru a face mai înțeleasă 
mulțimea formelor de viață (speciile), şi anume: cablul, un 
mănunchi de sârme care se ating din când în când, dar merg 
paralel, una lângă alta 7. Între sârme există asemănări, însă 
fiecare sârmă e deosebită de cealaltă; tot aşa între speciile de 
fiinţe: plante, insecte, animale şi oameni: sunt asemănări, dar 
deosebirile sunt mai mari decât asemănările. Nu există nici o 
trecere de la una la alta. Asemănarea aceasta cu cablul e ceva 
mai aproape de învățătura biblică despre mulțimea ființelor 
create de Dumnezeu, «fiecare după felul său şi după sămânța 
sa» (Facere 1:11-12, 21-25). 

Ca să explice viața, știința omului (evoluționismul) — ca și 
credința — trebuie să admită știința și puterea creatoare a lui 
Dumnezeu, cum învaţă creștinismul, cel puţin în cinci momente 
istorice, şi anume: 

- la începutul materiei (care îmbătrânește și, deci, are 
tinerețe, ca şi omul); 

- la începutul mişcării (căci „tot ce se mişcă de altul se 
mişcă”); 

- la începutul vieții, adică a seminţelor din care se 
zămislesc și cresc plantele, insectele, animalele şi oamenii (că 
nu este naștere fără de sămânță); 


” Tr. Săvulescu, publ. Materia şi viața, p. 21. 

- la creaţia omului cu suflet viu, înzestrat cu simțire, 
minte, rațiune, inteligență, memorie, voință, inimă, sentiment; 

- la Învierea Domnului, minunea prin care se arată 
veşnicia vieții, puterea și biruința vieții asupra morţii. 

Fără luminile descoperirii (revelaţiei) biblice şi ale 
învățăturii creştine, aceste cinci momente sunt și rămân enigme, 
taine în veci nelămurite şi nedezlegate. În aceste cinci momente 
se întâlneşte şi se împacă ştiinţa cu religia, omul cu Dumnezeu. 
În aceste cinci momente ştiinţa devine religie şi religia ştiinţă. 

Acesta este răspunsul religiei și al ştiinţei creştine, iubiţi şi 
binecuvântaţi creştini, la întrebarea despre viața omului și 
obârşia ei. Viaţa omului este de la Adam şi viața lui Adam de la 
Dumnezeu. 

După Sf. Petru Damaschin, cuvântul Adam în limba 
greacă însemnează cele patru puncte cardinale, de la care se 
răspândește viaţa peste toată fața pământului. A (anatroli) 
înseamnă răsăritul, D (dusis) apusul, A (arktos) miazănoapte şi 
M (mesimbria) miazăzi. Tot în limba greacă noțiunea om, 
anthropos, (de la ano+theorein) înseamnă a privi în sus, spre 
cer. Privirea aceasta îl arată că e ființă cugetătoare și 
cuvântătoare, spre deosebire de celelalte ființe, care nu au 
rațiunea cuvântului. 

În limba siriacă om înseamnă foc, lumină și vrea să spună 
că, după cum dintr-o lumină se aprind toate luminile, tot așa şi 
din primul om se nasc toți oamenii. Singur Dumnezeu are 
puterea creatoare de viaţă. El este marele Creator, marele Artist 
şi Arhitect al lumii și al vieții. EI creează pe întâiul om și pe 
fiecare om. De la E], după chipul Lui, avem toţi oamenii puterea 


% Despre isihasm, ms. p. 184. 

creatoare, gânditoare, lucrătoare. „Mai întâi l-a creat pe om fără 
de om, spune Fericitul Augustin, acum îl creează pe om din om. 
Dar, indiferent că pe om fără de om sau pe om din om, El ne-a 
făcut pe noi şi nu noi pe noi”?. 

Din constatarea că viaţa este dumnezeiască, pentru că își 
are izvorul ei în Dumnezeu, Creatorul văzutetor şi nevăzutelor — 
Știința nu poate dovedi contrariul — avem să scoatem câteva 
învățături foarte însemnate, și anume: 

Întâia: Dacă viața omului e divină, şi rostul și scopul ei 
este divin. Ea nu trebuie trăită la întâmplare, nici risipită fiecum, 
nici pângărită şi nefericită prin fărădelegile păcatelor, ci trăită 
aşa ca să se arate într-adevăr că e de la Dumnezeu, că e 
dumnezeiască. 

A doua: Dacă viața omului e de la Dumnezeu, toți 
oamenii sunt întreolaltă fii şi frați, meniţi şi datori a trăi în 
pace unii cu alții; a înlătura și a desființa hotarele dintre ei, a se 
ajuta și iubi unii pe alții, ca frații. Din neînțelegerea și 
neurmarea acestui fapt, numai în veacul trecut (al XIX-lea) s-au 
ucis și nefericit unii pe alții în războaie peste 30 milioane de 
oameni, iar în veacul al XX-lea numărul lor a trecut peste 200 de 
milioane, peste 200 de milioane de crime împotriva umanităţii. 

A treia: Viaţa fiind divină, are în sine putere creatoare, 
înnoitoare şi nemuritoare. Fiind sămânță din sămânță, har din 
har, viața omului are în sine de la Dumnezeu puterea creatoare 
de a se înnoi şi prelungi. Mișcările ei sunt circulare, se întorc de 
unde au plecat: trupul se întoarce în pământul din stihiile căruia 
a fost alcătuit şi hrănit, iar sufletul se întoarce la Dumnezeu, 
Care l-a creat (Ecclesiast 12:7). De aceea şi viața a și fost 


? Cuvânt 26, 1, 1. 

asemănată cu cercul. Simbolul vieţii e cercul: tot ce pleacă de la 
Dumnezeu e nemuritor ca şi Dumnezeu şi se întoarce la 
Dumnezeu. Tot ce pleacă de la om se întoarce la om, și binele, şi 
răul. Tot răul pe care-l fac oamenii altora numai lor îl fac; şi tot 
binele pe care îl fac altora numai lor îl fac. Iată de ce e bine să 
fie omul bun, să fie altruist, să trăiască o viață cât mai curată, 
morală, sfântă, religioasă, dumnezeiască. 

Aceste învățături despre viață trebuie primite de fiecare 
om şi însemnate în fiecare inimă de om — dacă s-ar putea cu 
fierul roşu — ca niciodată să nu se uite. 

Viaţa, sub forma ei cea mai deplină, cea mai serioasă, cea 
mai înaltă şi mai aleasă, prin care se apropie omul mai mult de 
izvorul ei, de mulțumire, de libertate, de fericire şi de 
Dumnezeu, e viața religioasă şi morală. 

Biblia și ştiinţa creştină la viaţa aceasta vă cheamă, 
creştinilor, la viața trăită după voia Aceluia Care ne-a dăruit-o, 
după voia lui Dumnezeu. 

Drept aceea „Pe noi înşine şi unii pe alții şi toată viața 
noastră lui Hristos Dumnezeu să o dăm” (ectenie). 


2. Pentru creştini viața este Hristos 


Pentru mine viața este Hristos 
(Filipeni 1:21) 


Taina, puterea, frumuseţea, sfințenia, plinătatea şi veşnicia 
vieţii omului se descoperă mai limpede, mai pe înțelesul şi în 
folosul tuturor prin lisus Hristos. El dezleagă taina vieții. 

«Nu vă mirați de aceasta... căci, precum Tatăl are viaţă în 
Sine, aşa a dat şi Fiului să aibă viață în Sine...» (loan 5:26, 28). 

lisus Hristos, «strălucirea slavei şi chipul fiinţei!” lui 
Dumnezeu» (Evrei 1:3), este Paştele nostru, adică viaţa şi 
învierea noastră, chipul desăvârşit, modelul vieţii curate, aşa 
cum se revarsă și curge din izvorul ei dumnezeiesc, după cum 
Însuşi spune: 

«Eu sunt calea, adevărul şi viața. Nimeni nu vine la Tatăl 
decât prin Mine» (loan 14:6); 

«Eu sunt învierea şi viața. Cel ce crede în Mine, chiar de 
va muri, va trăi» (loan LL: 25); 

«Eu sunt pâinea vi . pâinea lui Dumnezeu care se 
coboară din cer şi dă viață lumii» (loan 6:33, 35); 

«Eu sunt viţa, voi mlădițele...» (loan 15:5); 

«Eu sunt lumina lumii. Cel ce-Mi urmează Mie nu va 
umbla prin întuneric, ci va avea lumina vieții» (Ioan 8:12). 

Viaţa-i una cu Hristos și Hristos e una cu viaţa. «Într-Însul 
era viața şi viața era lumina oamenilor» (loan 1:4). 

De ce a răbdat patimile de bunăvoie: a primit crucea, a 
suferit moartea şi a vestit învierea cu atâta seninătate şi 
neobișnuită siguranță de sine? Pentru că El cunoştea şi 
descoperea omenirii taina vi Numai cine cunoaşte până în 
adâncurile ei taina vieţii, a vieţii divine şi veşnice, primeşte 
crucea și moartea de bunăvoie. El ştia ca nimeni altul că viaţa nu 
încetează cu moartea şi cu mormântul, că viaţa este nemuritoare, 
viaţa este dumnezeiască şi de-a pururea biruitoare. 

Privită numai animalic, adică numai din punct de vedere 
pământesc şi trupesc, viața e ceva trecător. De aceea însăşi 


1% „Ipostasului” este, de fapt, traducerea corectă (n. ed.). 

Biblia o aseamănă cu umbra (Psalmul 101:12; 143:4, Ecclesiast 
6:12), cu iarba (Psalmul 102:15, Isaia 40:6-8; 51:12), cu pleava 
(Isaia 40:24), cu suflarea (Isaia 2:22), cu aburul (Iacov 4:14), cu 
floarea câmpului (Isaia 40:6, Psalmul 102:15, 1 Petru 1:24), cu 
ceva scurt cât o palmă (Psalmul 38:7) şi e repede trecătoare (lov 
9:25, 14:1). Privită, însă, din punct de vedere sufletesc, adică 
religios moral şi spiritual, viața are o valoare divină și o putere 
nemuritoare, dătătoare de suflare vie, de aburi, de umbră, de 
flori şi de semințe roditoare. 

Evanghelia despre viaţa, învățătura, răstignirea și Învierea 
Domnului ne dezvăluie taina, puterea, frumusețea, valoarea, 
plinătatea și veşnicia vieții, ne arată în pildă vie, în întruchipare 
strălucitoare: ce să credem despre viaţă şi cum să o trăim după 
voia lui Dumnezeu Creatorul, Mântuitorul și Sfinţitorul ei. Prin 
Evanghelia despre viaţa, moartea și Învierea Sa, lisus Hristos ne 
încredințează că viaţa nici nu începe, nici nu moare deodată cu 
trupul nostru; că nu trebuie să ne temem de moarte, dar nici să 
nu risipim viața ca fiul rătăcit moştenirea părintească; nici să nu 
minţim ca fariseii fățarnici, nici să nu o legăm de lăcomia 
plăcerilor trecătoare, ca bogaţii nebuni și nemilostivi, nici să nu 
o sugrumăm prin spânzurare, ca luda; nici să nu o ucidem, ca 
Irod viața Sf. Ioan Botezătorul şi Cain viața fratelui său, Abel. 
După Evanghelie, viaţa este un dar de la Dumnezeu, un 
mărgăritar viu, mai frumos şi mai scump decât toate 
mărgăritarele; o corabie încărcată de daruri dumnezeieşti, care 
călătoreşte spre limanul mântuirii, spre veșnicie. Că pentru 
valoarea ei negrăită şi pentru frumuseţea ei veşnică Fiul şi 
Cuvântul lui Dumnezeu S-a întrupat, S-a jertfit și a înviat; că 
pentm aceasta sărbătorim Învierea Domnului în toate 
Duminicile de peste an și de aceea toate sărbătorile creştine 


42 


Spre Tabor 


rotesc în jurul Paştilor ca stelele în jurul soarelui, ca să ne spună 
mereu, să ne cânte, să ne strige şi să ne înveţe că viața e 
nemuritoare și divină, că Învierea e primăvara vieţii veşnice și 
inima credinţei noastre creştine. 

Apostolii își leagă toată credința, toată nădejdea, iubirea și 
viața lor de viața, Evanghelia şi Învierea Mântuitorului. 
«Doamne, întreabă Sf. Petru, la cine să ne ducem? Tu ai 
cuvintele vieţii veşnice» (loan 6:68). «Cuvântul vieţii vă 
vestim, spune Sf. Ioan. Căci viața s-a arătat şi am văzut-o şi 
mărturisim şi vă vestim viața de veci care era la Tatăl şi s-a 
arătat nouă» (1 loan 1:2). «Iar mărturia e aceasta, că Dumnezeu 
ne-a dăruit viață veşnică şi această viaţă este în Fiul Său. 
Cine are pe Fiul are viață; cine nu are pe Fiul lui Dumnezeu nu 
are viață. Acesta este adevăratul Dumnezeu și viața veșnică» 
(iloan 5:11-20). «Pentru mine viața este Hristos și moartea un 
câştig», scrie Sf. Pavel (Filipeni 1:21, Coloseni 3:4), căci viaţa 
înghite moartea (2 Corinteni 5:4). Viaţa creștinului este o taină: 
«Viața noastră este ascunsă cu Hristos în Dumnezeu. Când 
Se va arăta Hristos, viața voastră, atunci vă veți arăta și voi 
împreună cu E în slavă» (Coloseni 3:3-4). La fel ne conving și 
ne încredințează și Sfinţii Părinţi, că prin lisus Hristos, „viața 
s-a arătat, nădejdea s-a întemeiat, credința s-a întărit, 
Evanghelia s-a propovăduit şi omul cel pământesc a doua oară s- 
a zidit”. 

Prin urmare, iubiți creştini, puterea, viața în toată 
frumuseţea şi slava ei sfântă şi veşnică s-a arătat prin lisus 
Hristos. El o are, El o făgăduieşte (1 loan 2:25), El o şi 
dăruiește: «Oile Mele ascultă glasul Meu şi Eu le cunosc și ele 


1! Sf. Vasile cel Mare, Molizfelic, ed. Sibiu, p. 382. 

vin după Mine. Eu le dau viață veşnică şi în veac nu vor pieri 
şi nimeni nu le va răpi din mâna Mea» (loan 10:27-28; 17:2). 

Pentru creştini viaţa în Hristos, viaţa veșnică, e o 
moştenire (Rom. 8:16-18; Tit 1:2; 3:7). Ea se dobândește şi se 
moşteneşte: 

prin credinţa în Hristos (loan 3:16; 5:24; 1 Timotei 1:16); 

prin har (Romani 5:21; 6:22-23); 

prin trăirea în virtuți şi fapte bune (Romani 2:6-7; Galateni 
6:8; loan 3:15); 

prin luptă (1 Timotei 6:12); 

prin lepădarea de lume şi urmarea lui Hristos (Marcu 
10:28-30): «oricine urmează Mântuitorului însutit va lua şi viața 
veşnică va moşteni» (Matei 19:29). 

De aceea, creştini, viaţa se cuvine trăită după voia şi sfatul 
lui Dumnezeu: în iubire şi în sfințenie (Luca 1:75), în pace 
(Romani 12:18) şi frățească unire, că «unde-i unire, Domnul 
trimite viață şi biecuvântări nesfârşite» (Psalmul 132:3). 
Viaţa fiecărui creştin se cere să fie tot așa de curată și sfântă ca 
şi viața lui lisus Hristos, precum e scris: «Viaţa lui lisus să se 
arate în trupul nostru cel muritor» (2 Corinteni 4:11). 

Biruitorii sunt scrişi în cer, în cartea vieții (Apocalipsa 
2:10). 

Biserica ortodoxă așa înțelege viaţa creștinului: cât mai 
apropiată şi unită cu Hristos-Viaţa, izvorul şi modelul vieții 
noastre. De aceea şi repetă de atâtea ori aproape în toate slujbele 
ei chemarea şi îndemnul: „Pe noi înşine, unul pe altul şi toată 
viața noastră lui Hristos Dumnezeu să o dăm”... 

Ajută-ne, Doamne lisuse, să facem din viața Ta viața 
noastră; ca dumnezeiască Ta viaţă, plină de iubire, plină de 

lumină, plină de bunătate, plină de sfințenie, plină de frumuseţe 
morală să se arate în trupul nostru cel muritor. 

Fă, Doamne, ca niciodată să nu pierdem din vederea 
sufletului rostul și ţinta vieţii noastre, care este să trăim în 
plinătatea vieţii creştine, a vi după Evanghelie, cu Tine, 
pentru Tine, cât mai aproape de Tine, Doamne! 

Scrie-ne şi pe noi, Doamne, în cartea vieții. Întăreşte-ne în 
sfințenia Ta și ne ajută ca zi cu zi şi ceas cu ceas să putem 
împlini și menirea noastră, ca Ție să ne dăruim şi închinăm toată 
viaţa noastră, ca şi viaţa şi fericirea veşnică să o moştenim, 
împreună cu cei Te iubesc şi Îţi slujesc Ție, Doamne. 

CAPITOLUL II 


CE ESTE OMUL 


1. Trupul omului 


Bărbatul este «chipul şi mărirea lui 
Dumnezeu...» 
(1 Corinteni 11:7) 


După întrebarea despre taina vieții, avem să răspundem ia 
întrebarea despre taina omului, a trupului şi a sufletului său. 

Ce este omul?... 

Ca să putem răspunde bine şi frumos la întrebarea aceasta 
grea, trebuie să mergem cu gândul în rai — spune Sfântul loan 
Gură de Aur!?. De aici aflăm că după înfățișarea sa dinafară, 
omul este o statuie de lut, un chip lucrat de Dumnezeu dintr-o 
mână de țărână, din care se fac oalele şi cărămizile. Dar, lucru 
vrednic de gândire şi de mirare, statuia aceasta e vie, trăiește, se 
mișcă, lucrează, creează, se bucură, suferă şi moare. Chipul 
acesta de lut este o făptură înzestrată cu putere de viață, cu cap 
şi cu membre care întrec pe ale tuturor făpturilor. Din materia 
lutului atotînțeleptul Creator a făcut oasele, învăluite frumos în 


12 Sfântul loan Gură de Aur, Predicile despre Statui, vol. II, partea II, 
trad. Şt. Bezdechi, 1938, p. 28. 

muşchi şi în piele, prin care omul umblă drept, spre deosebire 
de toate celelalte făpturi. Din materia lutului atotînțeleptul 
Creator a făcut inima omului, cel mai minunat motor care se 
mișcă singur fără oprire și fără de reparaţie, până și peste o sută 
de ani, ca să pompeze și să împrospăteze neîncetat sângele 
trupului, fără de care viaţa trupului ar fi cu neputinţă. Când 
motorul acesta se opreşte, moartea este de față şi nimeni nu o 
nai poate înlătura, cu toate că este ocrotit de oase şi la piept, şi 
la spate. Din materia lutului atotînțeleptut Creator a făcut 
creierul omului, centrul şi comanda tuturor simţurilor și a tuturor 
lucrărilor omeneşti, din care pleacă în tot corpul ca niște fire 
electrice şi telegrafice fibrele nervilor, care pun în mişcare și în 
lucrare întreg corpul. Din materia lutului atotînțeleptul Creator a 
făcut minunatele organe ale simțurilor, întâi de toate ochii, acele 
frumoase luminițe ale trupului, prin care ne vedem pe noi şi 
semenii noștri, prin care privim şi admirăm încântați firea 
înconjurătoare, câmpiile, munții, marea și cerul; urechile, prin 
care auzim și ascultăm freamătul şi zgomotul lumii, graiurile 
oamenilor, cântecele vieţii şi armoniile lucrurilor; limba, prin 
care ne tălmăcim gândurile şi simțurile; şi aşa mai departe: 
nasul, ca să deosebească mirosurile, mâinile, ca să lucreze şi să 
creeze cultură şi civilizație; picioarele ca să ne poarte după voia 
minţii şi a inimii; genele şi sprâncenele, ca să ne ocrotească, 
întocmai ca nişte streşini de casă, ferestrele și lumina ochilor; 
unghiile, ca să dea tărie degetelor; plămânii, ca să putem respira, 
şi rărunchii, ca să putem trăi. EI a pus în lutul trupului nostru 
puteri dătătoare de viaţă şi fericire; ne-a dat simțuri, frumuseţea, 
mușchii, mişcarea, oasele şi nervii. Toate aceste minuni ale artei 
şi ale înţelepciunii dumnezeieşti, lucrate din același pământ, din 
care se lucrează oalele şi cărămizile, toate laolaltă formează 

trupul omului, trup care se aseamănă cu ale celorialte animale, 
dar se și deosebește. 

Trupul omului este format să umble drept, să lucreze şi să 
slujească sufletului. Animalele umblă cu privirea aplecată spre 
pământul din care se hrănesc sau o îndreaptă în dreapta și în 
stânga ca să-şi pândească prada sau să se apere de primejdii. 
Omul e singura făptură ale cărei oase sunt încheiate ca să umble 
drept, cu privirea îndreptată în sus, spre cer şi în toate direcțiile, 
Animalele nu cunosc munca, decât subjugate de om; singur 
omul între toate făpturile cunoaște munca gândită şi plănuită, 
creatoare de civilizaţie şi cultură. 

Dar ceea ce deosebeşte mai mult pe om de animal este 
sufletul său gânditor, creator, liber şi nemuritor. Toate membrele 
trupului sunt făcute ca să slujească sufletului. Prin mintea, inima 
şi voința sa, omul născoceşte, inventează nenumărate unelte şi 
maşini de lucru, pentru animale cu totul necunoscute. Omul 
creează artele, ştiinţele, filosofia, orânduirile sociale prin care își 
îmbunătăţeşte şi înfrumuseţează viața. Animalele nu cunosc o 
astfel de muncă. Omul se mișcă şi lucrează liber, după sfatul 
minţii, conştiinţei şi voinței sale; gândeşte liber, munceşte liber, 
pofteşte ce vrea. Animalele sunt cu totul străine de o astfel de 
viață. Omul e nemuritor prin sufletul său creat de Dumnezeu și 
prin lucrările sale religioase, morale, culturale şi tehnice. 
Animalele nu au o istorie a religiei, a culturii sau a civilizației 
lor. 

E adevărat că unele animale pot avea câte o însușire 
superioară omului. Calul este mai iute decât omul; boul e mai 
tare; leul are picioare mai puternice; vulturul e mai uşor și poate 
zbura până la înălțimi ameţitoare; albina ştie a face mierea şi 
celulele fagurilor după reguli și legi fizice, geometrice şi 

chimice pe care omul le-a descoperit foarte târziu, iar unele 
fiinţe au o viață mult mai lungă decât omul (ex. corbul) și, cu 
toate acestea, omul poate îmblânzi, folosi şi întrece toate aceste 
însușiri. Viaţa face deosebirea între un munte şi o fumică, 
sufletul face deosebirea între animal și om, între materie şi 
spirit, nu mărimea, nici asemănarea. Nici un animal nu știe și nu 
poate subjuga un alt animal spre folosința sa, constată încă 
Sfântul Ioan Gură de Aur!?, dar omul ştie şi poate subjuga 
forțele tuturor animalelor şi ale naturii întregi în scopurile 
gândite, descoperite şi plănuite de el. Piciorul omului face 
lucrări pe care nu le poate face niciodată copita calului. Mâinile 
omului conduc mașini şi avioane care se ridică la înălțimi la care 
nu ajunge nici un fel de pasăre. Omul, deși ființă slabă față de 
atâtea animale, are în firea şi puterea sa arme şi unelte prin care 
stăpâneşte coamele boului, colții mistreţului, ghearele leului, 
acul albinelor, veninul șerpilor şi puterea tuturor stihiilor naturii. 


Toate le face omul prin trupul său anume făcut ca să 
servească sufletului, fără de care nu-i decât lut, hoit, cadavru, o 
mână de putregai care se întoarce în țărâna din care a fost creat 
de Dumnezeu. 

Sufletul este suflarea de viață prin care trupul omului 
devine fiinţă vie (Facere 2:7). Sufletul este chipul lui 
Dumnezeu în om (Facere 1:26-27), mintea, inima şi voința lui 
Dumnezeu în mintea, inima și voința omului. Sufletul — prin 
inima şi mintea sa gânditoare şi călăuzitoare — face din om 
stăpânul pământului, regele tuturor făpturilor, cu puţin mai mic 
decât îngerii, dar cu slavă şi cu cinste încununat (Psalmi 8:5-8). 


"2 Ibidem, p. 16 

«Cerul cerului este al Domnului, iar pământul l-a dat fiilor 
oamenilor» (Psalmi 113:24). Prin suflet, omul este stăpânul 
pământului. În sufletul omului se oglindește «chipul şi slava lui 
Dumnezeu» (1 Corinteni 11:7). De aceea, vorbind despre taina 
omului, Sf. Grigorie Cuvântătorul de Dumnezeu spune: „Eu sunt 
mic și mare, jos şi înălțat, muritor şi nemuritor, pământesc și 
ceresc. Eu sunt unul cu lumea aceasta de jos, altul cu Dumnezeu 
de sus; unul cu trupul, altul cu sufletul”. 

Acesta e omul, iubiți creştini, după învățătura religiei 
creştine: o făptură mică după trup, adică după lutul din care-i 
zidit, dar mare după suflet, adică după duhul de viață cu care l-a 
înzestrat Dumnezeu. Sub microscop, lucrurile mici apar mari; 
din avion lucrurile mari apar mici. Privit din zborul avionului, 
omul se vede mic. În câteva ceasuri de zbor se văd veacuri de 
muncă și de suferință ale unor milioane de oameni. În creștinism 
omul € privit, din punctul de vedere al sufletului, mai scump 
decât lumea întreagă (Marcu 8:36), din punctul de vedere al 
vieţii spirituale, al curățirii, luminării şi desăvârșirii lui. Aici se 
arată el cu adevărat mare sau mic, înger sau diavol. După trup, 
omul este ființă muncitoare, pătimitoare şi muritoare. După 
suflet este singura ființă gânditoare, creatoare, stăpânitoare şi 
nemuritoare. 

Pentru astfel de însuşiri şi vrednicii deosebite, foarte 
adeseori este ispitit să se trufească, să se socotească pe sine 
Dumnezeu, singurul Dumnezeu. S-a îngâmfat inima ta şi ai zis: 
«Eu sunt Dumnezeu...», cu toate că «nu eşti decât om...» 
(lezechiel 28:2). 


1 Cuv. 7, 23 şi Cuv. 39, 13; trad. L. Pulpea în „Studii Teologice” Nr. 
1-2/1939, p.92 

Fericit este omul care nu se lasă ispitit și înşelat de gânduri 
şi păreri greşite despre sine; cel ce primeşte învățătură creştină 
despre om în toată simplitatea şi curăţenia ei, învățătura după 
care trupul omului este unealta sufletului, iar sufletul este 
suflarea și slava lui Dumnezeu în om. Prin puterea trupului şi 
a sufletului său, cu ajutorul lui Dumnezeu, omul face lucruri 
mari (Psalmi 107:14), preface valea pustie în loc plin de 
izvoare (Psalmi 73:16), pământul într-o grădină de rai. Dar, ca 
fiinţă liberă, poate face și rău... 

Fă, creştine, din tine, din inima trupului tău, o grădină de 
rai, o biserică a măririi lui Dumnezeu, așa după cum a fost inima 
celui dintâi om înainte de cădere spre fericirea ta și spre lauda și 
slava atotînțeleptului tău Făcător! „O! Omule, socotește bine, 
gândește ziua și noaptea şi-n tot ceasul că mâna lui Dumnezeu 
este care te-a lucrat. 

„Deci ceea ce s-a plămădit de Dumnezeu prin răutate să nu 
se pângărească, prin păcat să nu se schimbe!... Vas eşti de 
Dumnezeu plămădit şi lucrat ca să fii organ de bună înfăptuire a 
slavei lui Dumnezeu. Că lumea aceasta toată îţi este pusă înainte 
ca o carte scrisă care îţi spune despre slava lui Dumnezeu şi îţi 
vorbeşte ţie, celui cu minte prin sine, despre mărirea lui 
Dumnezeu cea ascunsă şi nevăzută ca să înţelegi adevărul lui 
Dumnezeu. Negreșit, dar, să ţii minte cele zise şi dă slavă lui 
Dumnezeu !"!5 

Mulţumeşte că te-a adus din neființă la ființă şi că te-a 
înzestrat și împodobit cu atâtea daruri cereşti şi pământeşti, 
sufleteşti şi trupeşti! Recunoaşte că eşti fiul Lui, că faci parte din 
poporul, din proprietatea şi din moştenirea lui Dumnezeu! 


'5 Filocalia, manuscris anonim, prefață. 

Cunoaşteţi, oameni de peste toată fața pământului, că 
Domnul este Dumnezeul nostru pentru că El ne-a făcut pe noi 
și ai Lui suntem. Suntem poporul Lui şi oile păşunii Lui 
(Psalm 99:3). 


2. Omul şi raiul 


A sădit Dumnezeu în rai un Eden spre 
răsărit şi a sălăşiuit acolo pe omul pe 
care îl zidise 

(Facere 2:8) 


Cu Boboteaza se începe înnoirea omului creştin. An de an 
prin aghiasma Bobotezei se face sfințirea caselor, a trupurilor și 
u sufletelor — curățirea minţii, a inimii şi a vieţii — ca prin sfințire 
şi curăţire mintea să se lumineze, inima să se înnoiască şi voința 
să se întărească în lucrarea faptelor bune şi, astfel, mereu să se 
pregătească de mântuire. 

Înţelegem mai bine ce este omul, curățirea şi mântuirea 
sufletului şi peste tot viaţa și trăirea creştină cercetând mai întâi, 
cu ajutorul Sfintelor Scripturi: cum a fost omul înainte de 
păcătuire în rai şi ce-a ajuns prin păcătuire după scoaterea lui din 
Eden (raiul fericirii). Că până astăzi, de când se cunosc cele 
dintâi urme şi nume de oameni pe pământ, după cum ne învaţă 
Biblia, viața omului a fost trăită în trei stări, în trei chipuri şi 
anume: în rai, în păcat și în legătură de har cu Dumnezeu 
Tatăl, Fiul şi Duhul Sfânt. 

Cum a fost omul în rai? 

Omul este chipul şi mărirea lui Dumnezeu, ne spune Sf. 
Pavel (1 Corinteni 11:7). Se numeşte „chipul” lui Dumnezeu 
pentru că în el se oglindeşte și se vede chipul cu darurile şi cu 
însuşirile Făcătorului său, iar „mărirea lui Dumnezeu” se poate 
numi omul numai atunci când faptele lui aduc laudă, cinste și 
slavă (nu ruşine) lui Dumnezeu Tatăl său. 

Omul cel dintâi, Adam, a fost făcut după chipul lui 
Dumnezeu. Aşa ne învaţă Sf. Scriptură, în Cartea Facerii, când 
spune: «Şi a zis Dumnezeu: Să facem om după chipul şi după 
asemănarea Noastră, ca să stăpânească peştii mării, păsările 
cerului, animalele domestice, toate vietăţile ce se târăsc pe 
pământ şi tot pământul! Şi a făcut Dumnezeu pe om după 
chipul Său, l-a făcut după chipul lui Dumnezeu, bărbat şi femeie 
i-a făcut» (Facere 1:26-27). 

„Chipul lui Dumnezeu” în om înseamnă darurile 
dumnezeieşti care au fost sădite în firea și în sufletul omului de 
la zidire. Care au fost aceste daruri, bunătăți și frumuseți 
dumnezeieşti? Au fost: mintea luminată, inima curată, voința 
liberă, nevinovăția, nestricăciunea, sănătatea, puterea de a lucra 
cu mintea și cu brațele. Mai presus de toate era harul 
dumnezeiesc care îl ajuta să fie mai bun şi drept, curat şi sfânt, 
liber şi sănătos, neșovăielnic şi nestricăcios. 

Sfinţii Părinţi fac deosebire între „chipul” şi „asemănarea” 
lui Dumnezeu în om. Chipul, spun ei, este dat de om de la 
naştere; asemănarea este dobândită prin strădanie şi virtute 
morală. Chipul este punctul de plecare către asemănarea cu 
Dumnezeu. „După chipul lui Dumnezeu, scrie Sfântu! Vasile 
cel Mare, înseamnă începătură și rădăcină a binelui; iar după 
asemănarea lui Dumnezeu îmi survine în urmă, din faptele 

mele, din truda mea pentru cele bune şi din purtarea mea plină 
do virtute, în întreaga mea viață”I€. 

Înţelegând ce este chipul lui Dumnezeu în om şi cum 
ujunge omul la asemănarea cu Dumnezeu, înțelegem şi cum era 
omul înainte de păcătuire în rai. Era aşa cum a ieşit din mâna lui 
Dumnezeu, cu chipul lui Dumnezeu întipărit în firea și în 
sufletul lui, îmbrăcat în haina sfântului și cerescului har, bun şi 
drept, curat şi sănătos, sfânt şi nemuritor. Mintea lui sclipitoare 
să nume tuturor lucrurilor și ființelor, tuturor animalelor şi 
păsărilor (Facere 2:19-20); voinţa lui sănătoasă lucrează grădina 
raiului (Facere 2:15); iar inima lui nevinovată era curată de orice 
poftă stricăcioasă încât Adam şi Eva, femeia lui, «erau amândoi 
goi şi nu se rușinau» (Facere 2:25); ceea ce şi atunci, ca şi acum, 
este culmea nevinovăţiei. 

Aşa a fost cel dintâi om în rai: bun și drept, curat şi 
nevinovat ca un înger, așa cum trebuie să fie orice om, și mai 
ales orice creştin în care nu s-a stricat şi nu s-a întunecat chipul 
lui Dumnezeu. Sf. loan Botezătorul este numit de Hristos 
Domnul înger în trup (Matei 11:10; Luca 7:27), înger de om. 
Îngerii sunt cetățenii raiului. Înțelegem cum trăiau cei dintâi 
oameni înainte de păcătuire încercând să ne lămurim pe cât se 
poate: ce este raiul? 

Sfânta Scriptură ne spune că raiul este grădina în care a 
fost aşezat cel dintâi om. «A sădit Domnul Dumnezeu rai în 
Eden spre răsărit şi a sălășluit acolo pe omul pe care îl zidise» 
(Facere 2:8). Precum ne spune Cartea Facerii lumii și a omului, 
în rai erau tot felul de pomi roditori, flori mirositoare, râuri 
curgătoare, păsări cântătoare, animale folositoare, plante, bogății 


1€ Despre zidirea omului, ta Hr. Andrustos, Simbolica, p. 139. 

şi bunuri îndestulătoare, «iar în mijlocul raiului era pomul vieții 
şi pomul cunoştinței binelui şi răului» (Facere 2:9). 

Acesta era raiul pământesc — chip al raiului ceresc — în 
care au locuit fericiţi oamenii cei dintâi, Adam şi Eva. Despre 
raiul ceresc ne vorbeşte Mântuitorul în învăţătura despre 
împărăţia cerurilor şi despre viața veşnică şi-l aminteşte când 
răspunde la rugăciunea tâlharului de pe cruce: «Pomeneşte-mă, 
Doamne, când vei veni întru împărăția Ta! lar lisus i-a zis: 
Adevărul îţi grăiesc: astăzi vei fi cu Mine în rai» (Luca 23:42- 
43). 

Ce este raiul mai de aproape nu ne pot spune nici îngerii, 
nici oamenii. Sfânta Scriptură a Noului Testament ne spune că 
numai doi oameni au avut fericirea să vadă raiul cu ochii 
trupului: Sf. loan Evanghelistul și Sf. Pavel Apostolul. Sf. loan 
Evanghelistul a văzut icoana raiului ca o cetate mare, pătrată, 
înaltă şi sfântă, cu douăsprezece temelii și cu douăsprezece porți 
de mărgăritare, toată luminată ziua şi noaptea de Dumnezeu 
(vezi Apocalipsa, cap. 21). Sf. Pavel Apostolul a fost ridicat 
până în al treilea cer, în rai, unde a văzut frumuseți nemaivăzute, 
nemaiauzite și nemaidorite de inima omului. «Cele ce ochiul nu 
a văzut şi urechea nu a auzit şi la inima omului nu s-au suit, 
(acestea) le-a gătit Dumnezeu pentru cei ce-L iubesc pe El», 
lucruri pe care limba omului nu poate să le tălmăcească și 
cuvinte de nespus «pe care nu este cu putință omului să le 
rostească» (2 Corinteni 12:4). 

Sava, împărăteasa Etiopiei, dorea să vadă cu ochii ei stava 
înțeleptului Solomon, palatele împărătești şi comorile lui de 
înțelepciune a căror faimă se răspândise peste mări şi țări. Cu 
acest dor a plecat din Etiopia în Iudeea şi, când a ajuns în 
lerusalim şi a văzut pe Solomon cu palatul şi cu dregătorii lui și, 

mai ales când a auzit înțelepciunea lui, a zis plină de mirare: 
«Adevărată este faima pe care am auzit-o în ţara mea de 
lucrurile şi de înțelepciunea ta, dar n-am crezut spuselor până ce 
nu am venit și nu am văzut cu ochii mei. lată, însă, că nici pe 
jumătate nu mi se spusese. Înţelepciunea şi bogăţia ta întrec 
cu mult faima despre care am auzit eu» (3 Regi 10:1-7). 

Aşa este şi raiul lui Dumnezeu (Apocalipsa 2:7), nu 
cunoaștem nici pe jumătate, poate nici în parte, frumuseţea, 
măreţia şi fericirea lui și a celor ce trăiesc în el. Raiul este viața 
fără de moarte şi bucuria fără de sfârşit; e locul unde Se află 
Dumnezeu cu îngerii şi sfinţii Lui. 

În asemănare cu raiul ceresc, ne putem închipui cum era și 
vaiul pământesc şi mai ales cum trăiau în el cei dintâi oameni: 
buni și sănătoşi, muncitori, îndestulați, liberi cu voința şi deplin 
fericiți, ca îngerii. 

Rai a fost viaţa celor dintâi oameni. Rai este împărăția lui 
Dumnezeu. Rai este viaţa sfântă şi fericirea nemuritoare. „Rai! 
(strigă un Părinte bisericesc, Ilie Miniat, episcopul Calavritei) Se 
bucură duhul meu numai când îl numesc! Se veselește sufletul 
meu numai când mă gândesc la el! Rai! Patria cea fericită a 
strămoșilor mei, limanul dulce al nădejdi mele, singurul scop 
al dragostei mele, cea din urmă cunună a credinței meleP”!” 


1 Didahii și predici, p. 212. 

3, Mărirea şi căderea omului 


Adu-ţi aminte de unde ai căzut şi te 
pocăieşte!... 
(Apocalipsa 2:5) 


Sfânta Evanghelie ne aminteşte de viața omului trăită <în 
întunericul şi în umbra morţii» (Matei 4:16), de viaţa în păcat. 
Întâiul fel de viață a fost viaţa în rai, viața în starea fără de păcat. 
Al doilea fel este viața în starea de păcat. 

După ce fel de legi trăia omul în rai? 

Legile sfinte după care trăia şi se conducea omul în rai 
sunt următoarele: 

Legea muncii cu mintea și cu brațele. Adam dă nume 
tuturor lucrurilor şi ființelor, lucrează grădina raiului și o păzeşte 
(Facere 2:15, 19-20); 

Legea stăpânirii asupra naturii, a pământului, cu toate 
lucrurile şi ființele lui precum e scris: «umpleţi pământul și 
stăpâniţi peste toate vietățile de pe pământ!» (Facere 1:28); 

Legea creșterii, a înaintării, a progresului şi a culturii, 
care era de două feluri: întâia era înmulțirea, potrivit cuvintelor: 
«creşteţi şi vă înmulțiți!» (Facere 1:28); a doua era desăvârşirea 
duhovnicească prin minte (puterea de a cugeta), prin limbă 
(puterea de a vorbi), prin virtute şi cultură morală, căci altfel nu 
putea să-şi asigure stăpânirea peste natură şi peste vietățile 
pământului (Facere 1:28-30; 2:15, 19-20); 

Legea nevinovăţiei, a curăţiei trupești şi sufletești, că 
Adam şi femeia lui, Eva, «erau amândoi goi și nu se ruşinau» 
(Facere 2:25). Firea lor era ca a pruncilor, a mieilor şi a 
porumbeilor; 

Legea libertăţii de voinţă, că cei dintâi oameni aveau voie 
să mănânce din toți pomii raiului şi din toate plantele lui, numai 
din pomul cunoștinței binelui şi răului să nu mănânce (Facere 
1:29-30; 2:16-17). Libertatea a fost înaintea sclaviei, așa după 
cum repausul a fost înaintea mişcării şi Dumnezeu înaintea 
lumii; 

Legea ascultării de Dumnezeu, legea cunoaşterii, iubirii 
şi cinstirii lui Dumnezeu (religia) ca urmarea a facerii omului de 
Dumnezeu şi a aşezării lui de stăpân peste tot pământul, supus 
poruncilor muncii și ascultării de EI (Facere 2:15-17); 

Legea nemuririi şi a fericirii. Împlinirea acestor legi îi va 
aduce viaţa și fericirea nemuritoare; călcarea lor îi va aduce 
căderea şi moartea. Vei călca porunca, «vei muri» (Facere 2:17). 
Nu mâncaţi şi nu vă atingeți de pomul cel oprit, «ca să nu 
muriţi» (Facere 3:3). 


În aceste legi este cuprins scopul vieţii omului în rai. 
Căci scopul îşi alege mijloacele şi legile prin care se 
înfăptuieşte. A fost de ajuns călcarea unei singure legi — a 
ascultării — ca scopul să nu se mai poată atinge în întregime şi ca 
toate celelalte legi să se clatine, să slăbească și să se calce, iar 
omul să cadă în starea de păcat, <în întunericul și-n umbra 
morții», din care a venit să ne dezrobească lisus Hristos 
Mântuitorul. 


Cum s-a întâmplat căderea omului din rai în starea de 
păcat? 

Sunt mai multe pricini ale alunecării şi căderii omului din 
rai în starea de păcat. Sfânta Scriptură amintește mai întâi trufia 
sau mândria. «Începutul păcatului este trufia şi cel ce o ține pe 

ea este ca şi când ar ploua urâciune» (Sirah 10:13). lar 
<începutul trufiei omului este a părăsi pe Dumnezeu și a-și 
întoarce inima de la Cel ce l-a făcut» (Sirah 10:12). 

Din trufie se naşte neascultarea de porunca lui 
Dumnezeu; a doua pricină a căderii în păcat. Dumnezeu a dat 
poruncă lui Adam şi i-a zis: «Din toți pomii raiului poţi să 
mănânci, numai din pomul binelui și răului să nu mănânci!...» 
(Facere 2:16-17). Omul, însă, a călcat porunca ascultării şi prin 
aceasta a căzut din credință (Osea 6:7). 

Alte două pricini ale căderii au fost ispita vicleană a 
diavolului şi pofta nesățioasă a trupului. «A zis, oare, 
Dumnezeu să nu mâncaţi din toți pomii raiului?, a întrebat 
viclean pe Eva duhul cel rău, satana în chip de şarpe. Adevărat, 
a zis Dumnezeu să mâncăm din toți pomii, numai din rodul 
pomului care este în mijlocul raiului să nu mâncăm, să nu ne 
atingem de el ca să nu murim, a răspuns femeia. Nu veţi muri, a 
grăit iarăşi cu vicleşug șarpele, nu veți muri. Dar Dumnezeu ştie 
că în ziua în care veţi mânca din el vi se deschid ochii şi veţi fi 
ca Dumnezeu, cunoscând binele şi răul» (Facere 3:1-5). Aşa 
amăgeşte ispita pe om. 

Deodată cu ispita se trezeşte și pofta nesăţioasă a trupului 
și mândria cugetului. Căci, «văzând femeia că rodul pomului e 
bun de mâncare şi ispititor la vedere şi de dorit, pentru că dă 
ştiinţă, a luat din el şi a mâncat şi a dat şi bărbatului său şi a 
mâncat şi el» (Facere 3:6). 


Acestea sunt cauzele, pricinile de căpetenie prin care 
oamenii cei dintâi au căzut din rai în păcat: trufia, neascultarea, 
ispita, minciuna (loan 8:44) şi pofta (1 Ioan 2:16), care toate se 
pot cuprinde în una singură, în libertatea voinței. Omul a fost 

făcut slobod, să trăiască liber, nu rob. Libertatea este aerul 
sănătos în care poate respira și trăi omul. Libertatea este 
răspântia de la care începe binele şi răul, înălțarea sau căderea 
omului. „Datu-i-a Dumnezeu lui Adam minte slobodă... 
Datu-i-a să aibă putere ca un împărat peste toate făpturile lui 
Dumnezeu. Datu-i-a viață fâră boală şi fără durere și fără păcate 
şi fără moarte. Şi încă ce-i mai dădu? Datu-i-a voie să mănânce 
din toți pomii raiului. Numai puțină învățătură ce-i lăsă, ci ș- 
aceasta nu pentru altceva, numai pentru ca să cunoască că are şi 
el mai mare pe Dumnezeu. ar el nici aceea nu o ţinea.. EU CA 


Ajuns-a omul prin trufie şi neascultare ca Dumnezeu? Nu! 
Ci «atunci li s-au deschis ochii la amândoi, s-au văzut goi, s-au 
rușinat, i-a mustrat cugetul și s-au ascuns» (Facere 3:7-10). S-au 
trezit și și-au dat seama că au călcat porunca, au greşit, au căzut 
din har în păcat, din raiul desfătării în iadul pedepsei, 
«frumuseţile cele pline de flori ale paradisului s-au schimbat 
deodată în spini şi ciulini ai pământului, fericirea în durere, 
harul în blestem... Odată cu harul a pierit şi nevinovăția şi atât 
de mult s-a spurcat pământul de păcat, încât a fost nevoie de un 
potop universal de ape, nu ştiu, sau pentru ca să-l spele, sau 
pentru ca să-l ascundă de privirile Creatorului lui... Necredința 
dănţuia în orice loc; pretutindeni cele sfinte erau spurcate... 
Virtuţile erau surghiunite din lume şi pretutindeni împărăţea 
viciul, adevărul era izgonit din pieţe şi triumfa minciuna. 
Dreptatea lipsea din tribunale şi judeca nedreptatea...»!9. 


18 Zice învățatul mitropolit Varlaam al Moldovei în Cazania sa, p. 
397. 
19 lie Miniat, Didahii şi predici, trad. D. Fecioru, 1945, p. 583. 


63 


Preot Ilarion Felea 


Astfel, printr-un om (Adam) a intrat păcatul în lume și 
prin păcat boala, durerea, lepra, suferința, tot răul şi cel mai 
mare rău, moartea... (Romani 5:12). «Drept aceea, adu-ți 
aminte de unde ai căzut şi te pocăieşte şi fă faptele cele 
dintâi, iar de nu, vin la tine curând şi voi mişca sfeșnicul tău din 
locul lui, dacă nu te vei pocăi» (Apocalipsa 2:5). 

VIAȚA DUHOVNICEASCĂ 


1. Trupul şi sufletul 


„„„Sunteţi templul lui Dumnezeu şi 
Duhul lui Dumnezeu locuieşte în voi 
(1 Corinteni 3:16) 


Nu numai creştinii, dar şi filozofii păgâni — înțelepții cei 
neînțelepţi, cum îi numeşte Sf. Grigorie Sinaitul — fac deosebire 
între trup şi duh, între materie și spirit, între carne şi suflet, ca și 
între moarte şi viață. Sunt oameni care se leagă cu inima numai 
de cele trupeşti, alții se leagă numai de cele sufleteşti. De pildă 
oamenii licomi de mâncări, de plăceri, averi şi de măriri lumești, 
viața întreagă nu au altă grijă decât să-și sporească bogăţiile, să- 
şi mărească hambarele, magaziile şi pântecele ca în ele să încapă 
cât mai multe bunuri şi cât mai alese mâncări şi băuturi. Aceştia 
sunt oamenii trupeşti. Bunii creştini, în schimb, ca şi călugării, 
nu pun un preț deosebit nici pe mâncări, nici pe băuturi, nici pe 
îmbrăcăminte, nici pe averi şi bogății, pe nimic din lucrurile 
trecătoare. Aceștia sunt oamenii sufleteşti, duhovnicești. 

Poetul grec Simonide îndeamnă oamenii să lase la o parte 
cercetarea lucrurilor şi ființelor dumnezeiești, să se ocupe numai 
de cele omenești şi pământeşti. În răspunsul său filosoful 

Aristotel spune că, atâta vreme cât e în putere, omul e dator să 
năzuiască după bunurile cele nemuritoare şi divine. 

Din vechime și până astăzi astfel de sfaturi s-au dat şi se 
dau multe şi nenumărate. Chiar și fără sfaturi, cei mai mulți 
oameni se lasă atrași de poftele şi nevoile lor spre cele 
pământeşti și trupeşti. Abia un mic număr de oameni știu şi se 
pot smulge şi dezrobi din pânza acestei ispite. 

Despre urmaşii lui Adam și fiii lui Israel se spune că 
duceau o viață de animale, o viață legată numai de bunurile 
pământeşti și de plăcerile trupului; o viață lipsită de bunuri și 
bucurii sufleteşti; o viață care nu se ridica deasupra pântecelui. 
«Adusu-Şi-a aminte că trup erau...» (Psalmul 7:44). Drept 
aceea le-a zis Dumnezeu: «Nu va rămânea Duhul Meu în 
oamenii aceștia, deoarece sunt numai trupuri» (Facere 6:3). 
Oameni erau numai trupuri, numai animale, de aceea a venit 
peste unii potopul şi au pierit înecați în fărădelegile lor, iar peste 
ceilalți robiile patimilor și ale popoarelor vecine. 

Locuitorii cetăților Sodoma și Gomora trăiau iarăși numai 
trupeşte, în plăceri și în păcate strigătoare la cer. De aceea a 
căzut peste ei foc din cer şi i-a ars de vii, împreună cu cetăţile şi 
bunurile lor (Facere 19:29). 

De atunci şi până astăzi câți oameni, câte cetăți și câte 
împărăţii s-au ruinat şi au pierit din aceeaşi pricină: întreită poftă 
de a păcătui, cum o numeşte Evanghelistul Ioan: pofta ochilor, 
pofta trupului și trufia vieţii (1 loan 2:16). Împărăția 
romanilor se întindea de la Răsărit până la Apus, de la râurile 
Tigru şi Eufrat din Asia până la Oceanul Atlantic și din culmea 
măririi şi a puterii s-a prăbușit din aceeaşi cauză: cetățenii lui nu 
mai urmăreau în viață decât bunuri pământești şi plăceri trupeşti; 
nu mai alergau decât [a teatre şi la circuri, în vreme ce templele 

erau goale; nu mai căutau decât haine de lux ca să-şi îmbrace 
trupul și mâncări alese ca să-şi umple pântecul. Cauza decăderii 
era aceeaşi: pofta ochilor, pofta trupului şi trufia vieții. 

Cu ivirea creştinismului, acum douăzeci de veacuri, se 
naşte o lume nouă. Un strigăt de alarmă, un cuvânt de mântuire 
se aude atunci și de atunci răsună de-a lungul veacurilor: «Nu 
numai cu pâine trăieşte omul...» (Matei 4:4). Omul nu este 
numai trup, numai mâncare şi băutură, numai haine și plăceri, 
numai alergare după averi şi măriri trecătoare... Nu!... De o mie de 
ori nu!... Omul este carne și suflet, materie și spirit, trup şi duh. 

«Că ce va folosi omul de va dobândi lumea toată şi-şi va 
pierde sufletul? Sau ce va da omul în schimb pentru sufletul 
său?» (Marcu 8:36-37). Nimic!... Nimic nu folosim dacă ne 
pierdem sufletul... Nici un bun, nici lumea întreagă nu are 
valoarea şi greutatea unui singur suflet. Prin suflet ne bu- 
curăm de lumea aceasta, prin suflet gustăm bunurile pământești 
şi frumuseţile cerești. Fără suflet suntem morţi. Sufletul este 
comoara cea mai scumpă, valoarea cea mai înaltă, lumina cea 
mai strălucitoare, puterea cea mai mare. „Cu cât e mai presus 
cerul de pământ, spune Sf. Vasile cel Mare, cu atât mai presus 
este sufletul de trup. Sufletul este asemenea cerului, căci în el 
este Dumnezeu, iar trupul este asemenea pământului, pe care se 
mişcă oamenii cei muritori şi dobitoacele necuvântătoare”'?0, 

De aceea grăieşte Mântuitorul: «Nu vă temeţi de cei ce 
ucid trupul, iar sufletul nu pot să-l ucidă, ci temeți-vă mai vârtos 
de Cel ce poate să piardă şi trupul și sufletul în gheenă» (Matei 
10:28). Temeţi-vă, adică, de cei ce vă pot pierde, osândi și 
neferici sufletul; de cei ce vă strivesc inima şi mintea sufletului 


2% Vechile rânduieli monahale, p. 353-354. 

cu minciuni, cu vorbe înşelătoare, cu învățături eretice... De 
aceştia să vă temeți şi să vă feriți. Creştinismul descoperă prețul 
dumnezeiesc deosebit de mare al sufletului. În creștinism omul 
trăieşte viaţa prin suflet, în unire de credință şi de iubire sfântă 
cu Dumnezeu. Creștinul nu se opreşte numai la trup, nici numai 
la stihiite materiei şi la bunurile pământului. În faţa și în inima 
lui se deschide cerul, se descoperă lumea spiritului cu frumu- 
sețea, cu bunătatea, perfecțiunea, fericirea, veșnicia şi atracţia ei. 
Nimeni n-a văzut bucuria, dar toți ştim că există, nimeni 

n-a văzut suferința, dar toți știm că există; nimeni n-a văzut 
mintea (inteligenţa), dar toți ştim că există; nimeni n-a văzut ura, 
dar toți ştim că există; nimeni n-a văzut iubirea, dar toți ştim că 
există; nimeni n-a văzut fericirea, dar toți știm că există şi 
alergăm după ea; nimeni n-a văzut nici viața, nici sufletul în 
trup, dar toți ştim că există, căci prin suflet simțim și cunoaștem 
în trup bucuria şi durerea, iubirea şi ura, fericirea și suferința; 
rin suflet vedem, auzim, vorbim, gândim, ne mişcă şi simţim. 

Indată ce sufletul ne părăseşte, corpul moare, putrezește, nu mai 
gândește, nu mai simte, nu mai vede, nu mai aude, nu mai 
plăteşte nimic. Câtă vreme are sufletul în trup, omul muncește, 
se roagă, doarme, visează, creează artele, știința, tehnica. Tot ce 
se numește cultură şi civilizaţie, tot binele, adevărul şi frumosul 
este rodul sufletului şi al puterilor sale (mintea, iubirea, 
memoria, voinţa, pofta). Trupul pretutindeni şi totdeauna este 
unealta sufletului; mijlocul prin care sufletul gândeşte și 
lucrează. Nu ochiul vede, ci sufletul prin ochi; nu urechea aude, 
ci sufletul prin ureche; nu limba grăiește, ci sufletul prin limbă; 
nu creierul gândește şi ne descoperă mintea, ci sufletul. Altfel 
ochiul ar vedea tot aşa cum vede lacul, urechea ar auzi tot aşa 
cum aude clopotul, mâna ar lucra tot aşa ca orice maşină 

neînsufleţită, limba ar grăi tot aşa cum grăieşte un aparat de 
radio. Cu alte cuvinte, fără suflet nu este nici ochi, nici auz, nici 
grai, nici minte, nici bucurie, nici fericire, nici un fel de muncă 
conştientă și inteligentă. 

Întocmai cum artistul se foloseşte de vioară şi pian ca să 
descopere frumuseţea cântărilor, la fel sufietul se folosește de 
creier ca de o unealtă prin care lucrează şi cântă, pentru ca să-şi 
descopere bogăția ştiinţei, a poeziei, a culturii, a religiei, a 
tuturor artelor, a întregii înţelepciuni pe care a adunat-o 
omenirea în curgerea veacurilor. Vorbind despre obârșia şi 
valoarea sufletului, Sf. Macarie cel Mare scrie: „Sufletul nu este 
nici din natura divinității, nici din natura întunericului sau a 
răutății, ci este mai curând creatură inteligibilă, frumoasă, mare 
şi admirabilă sau o frumoasă asemănare şi chip al lui 
Dumnezeu... Toată strălucirea și frumusețea cerului și a 
pământului, restul podoabelor şi varietatea lor bogată, strălucirea 
şi decorul lucrurilor văzute nu pot fi asemănate cu credința şi 
bogăţia unui singur suflet”?! 

Sufletul în trup e ca viața în sămânță. Un înțelept indian a 
dat fiului său să-i desfacă o sămânță, apoi l-a întrebat ce vede în 
ea. „Nu văd nimic”, răspunse copilul nedumerit. „Fiul meu, îi 
zise tatăl, în mijlocul seminței, acolo unde tu nu vezi nimic, e 
ascunsă putinţa vieții unui arbore mare, din al cărui fruct se pot 
împărtăşi sute de oameni, dacă semințele cad pe pământ bun”. 
Aşa e şi sufletul în trup: viu şi nevăzut, ca viaţa în mijlocul 
seminţei. Sufletul este viața trupului şi puterea stăpânitoare 
a materiei. Omul este trup şi suflet, materie şi viață, carne și 
duh. A crede numai în trup, numai în materie şi numai în came 


21 Omilii duhovniceşti, trad. de C. Iordăchescu, p.p. 6, 24. 

înseamnă a ne închina la idoli, înseamnă a face idol din trup. 
Așa spune și Sf. Maxim Mărturisitorul: „Dacă sufletul e mai bun 
decât trupul și dacă Dumnezeu, Care a făcut lumea, e 
neasemănat mai bun decât lumea, cel ce cinsteşte trupul mai 
mult decât sufletul și lumea, zidită de Dumnezeu, mai mult 
decât pe Dumnezeu, nu se deosebește întru nimic de închinătorii 
la idoli”?2, 

Iubiţi şi binecuvântați creştini, nu uitaţi niciodată că omul 
e trup şi suflet. Ţineţi minte, creştini, că şase zile din săptămână 
sunt rânduite pentru muncile şi nevoile trupului, iar ziua a șaptea 
— sărbătoarea — este a sufletului. O săptămână de lucru este 
pregătire pentru o zi de sărbătoare. Tot ce muncim este pentru o 
zi de odihnă, pentru o zi de sărbătoare, pentru suflet și, prin 
suflet, pentru veșnicie. 

Tot Sf. Maxim Mărturisitorul scrie: „De vrei să fii drept, 
dă fiecărei părţi din tine, adică sufletului şi trupului, cele de care 
sunt vrednice. Părţii raționale a sufletului (minţii) dă-i citiri, vederi 
duhovniceşti și rugăciune; inimii dă-i dragoste duhovnicească ce 
se opune urii; părții poftitoare dă-i cumpătare și înfrânare; iar 
trupului hrană şi îmbrăcăminte, atât cât sunt de trebuință”2?. 

Ține, creştine, cumpăna dreaptă între suflet și trup. Nu-ţi 
ucide sufletul, nu-ți batjocori nici trupul, căci laolaltă formează 
templul lui Dumnezeu. «Nu știți, oare, că voi sunteți biserica lui 
Dumnezeu și Duhul lui Dumnezeu locuieşte în voi? De va strica 
cineva biserica lui Dumnezeu, şi Dumnezeu îl va strica pe acela, 
căci sfântă e biserica lui Dumnezeu, care sunteți voi» (| 
Corinteni 3:16-17). 


2 Filocalia II, p. 38. 
2 Filocalia II, p. 105-106. 

Iar, tu, suflete al meu, caută bucuria mântuirii şi 
binecuvintează pe Creatorul şi Mântuitorul tău în toată vremea și 
în tot ceasul! 

«Binecuvintează, suflete al meu pe Domnul şi toate cele 
dinlăuntrul meu să binecuvinteze numele cel sfânt al Lui. 
Binecuvintează, suflete al meu pe Domnul şi nu uita toate 
binefacerile Lui! Că El iartă toate fărădelegile tale şi toate bolile 
tale le vindecă. El izbăveşte de mormânt viața ta, El te 
încununează cu milă şi cu îndurări. El umple de bunătăți dorirea 
ta, înnoiseră ca ale vulturului tinerețile tale. În tot locul 
stăpânirii Lui, binecuvintează, suflete al meu pe Domnul!» 
(Psalmul 102:1-5, 22). 


2. Ce este viaţa duhovnicească 


Dumnezeu este Duh şi cei ce e închină 
Lui se cade să se închine cu duhul şi cu 
adevărul 

(loan 4:24) 


Se spune despre păgâni că erau „numai trupuri” deoarece 
trăiau viața lor numai după instinct, după legea poftelor și a 
pornirilor firii lor, ca şi animalele. Sfânta Scriptură cunoaşte și 
deosebește trei feluri de legi: legea naturală (a firii, sădită în 
conştiinţă), legea scrisă (descoperită în Sfânta Scriptură) și legea 
voinţei și a desăvârşirilor lui Dumnezeu. 

Pe temeiul acestor legi, tot Sfânta Scriptură cunoaşte şi 
deosebește trei feluri de stări ale vieţii: starea trupească, 
aplecată mai mult spre plăcerile şi bucuriile lumii, ale vieţii de 

aici, de pe pământ, starea sufletească, îndreptată mai mult spre 
îngrijirea trupului şi spre lauda oamenilor, stare ce nu se alipeşte 
nici păcatului, nici virtuții, şi viaţa duhovnicească, în care omul 
urmează însuşirile şi poruncile lui Dumnezeu. În starea aceasta 
din urmă, omul îşi curățeşte sufletul de patimi, îl împodobeşte 
cu virtuți morale şi religioase şi năzuiește din toate puterile lui 
sufleteşti şi trupeşti spre împărăția lui Dumnezeu. După cum 
trăiesc în una sau alta din aceste stări, oamenii se numesc 
trupeşti, sufleteşti sau duhovniceşti?*. Creştinii buni sunt oameni 
duhovniceşti, oameni care în viața lor dau întâietate sufletului, 
spiritului, iar trupului dau numai atât cât merită şi are dreptul ca 
să poată servi sufletului și Creatorului. 

Viaţa sufletească duhovnicească, religioasă şi morală, în 
toată frumuseţea, bunătatea, desăvârșirea şi veșnicia ei, ne-a 
descoperit-o lisus Hristos prin exemplul vieții şi învățătura 
Evangheliei Sale. Viața Mântuitorului este de model pentru 
lumea întreagă şi de totdeauna. Nimeni n-a trăit o viață mai 
frumoasă și mai desăvârșită în bunătate, în iubire şi în sfințenie 
decât El; nimeni nu ne-a arătat mai bine decât EI ce să creadă și 
cum să trăiască omul ca viața lui să fie curată pe pământ şi 
fericită în ceruri; nimeni nu ne-a dezvăluit în învățături mai 
luminoase tainele şi drumurile vieții adevărate, aşa după cum o 


voieşte Dumnezeu şi o doreşte inima omului, cum ne-a 
descoperit-o El în Sfânta Evanghelie. 

«Dumnezeu este Duh — spune El, Domnul — și cei ce se 
închină Lui se cade să 1 se închine cu duhul şi cu adevărul» 
(loan 4:24). Mare taină şi dumnezeiască descoperire. Dumnezeu 
este Duh, adică Spirit viu, viață sfântă şi iubire eternă. 


2 Sf. Simeon Noul Teolog, Cuvântul 1, Nichita Stithatul, Sura a doua 
de capete, ms. c. 3, p. 29. 

Dumnezeu nu este nici trup, nici materie; El este peste toate, 
prin toate şi în noi toţi Duh, Spirit de viață dătător, proniator, 
gânditor, sfințitor şi mântuitor. Omul este făptura, fiul lui 
Dumnezeu (Romani 8:16), «chipul şi slava lui Dumnezeu» (1 
Corinteni 11:7), o mare de lumină dinlăuntru şi o formă de lut 
din afară. Esenţialul în ființa lui este sufletul, noianul de viață, 
lumină, minte, memorie, voință, simţire, sentiment, bucurie, 
durere, iubire, pace, fericire, adică duhul care vine de la 
Dumnezeu, nu lutul. Bunurile şi frumuseţile lumii sunt ecouri, 
chipuri şi simboluri ale bunurilor şi frumuseţilor sufletului, nu al 
lutului. Nu este nici o legătură cauzală între suflet şi lut, între 
spirit şi materie. Este numai o legătură instrumentală, ca între 
muncitor și uneltele de care se foloseşte în creațiile lui, ca între 
urtist şi vioară, ca între mâna şi condeiul care aşterne pe hârtie 
gândurile minţii. Duhul este esenţialul în om, spiritul care vine 
de la Dumnezeu. Fără Duhul lui Dumnezeu nu este viaţă nici în 
om, nici în firea înconjurătoare, aşa după cum atât de adevărat și 
urept mărturiseşte David proorocul în Psalmul 103:27-31: 
«Toate de la Tine, Doamne, aşteaptă să le dai hrană la bună 
vreme. De le-o dai, ele o primesc. De-Ţi deschizi Tu mâna, toate 
„se umplu de bunătăţi, iar de-Ți întorci Tu fața, se ofilesc. De le 
1€i duhul, mor şi în țărână se prefac... Când trimiți Tu, însă, 
Duhul Tău, toate iarăşi se zidesc și înnoiești fața pământului...». 

Dumnezeu dă viața pentru că din El se revarsă Duhul 
vieţii; El este Dătătorul de viață şi izvorul vieţii, prin E viem, 
trăim, ne mişcăm şi suntem (Fapte 17:28). EI trimite pe Duhul 
Sfânt în lume. Cincizecimea (Rusaliile cu Pogorârea Duhului 
Sfânt) dăruieşte omenirii pârga sfințirii, începutul vieţii spirituale? 


2 VI. Losski, La Theologie Mystique de I'Eglise d'Orient, p. 166. 

Trăirea în Duhul lui Dumnezeu, în comuniune de viață, de 
credință vie şi de iubire sfântă cu Dumnezeu se numeşte viață 
duhovnicească, viață spirituală. Viața duhovnicească în fondul ei 
este tot una cu viaţa religioasă. «Dumnezeu este iubire», spune 
Sf. loan Apostolul și Evanghelistul (iloan 4:8). Religia este 
trăirea în credinţă, în iubire şi unire cu Dumnezeu. Cine trăieşte 
cu toate gândurile, cuvintele şi faptele sale în iubire şi unire cu 
Dumnezeu este om religios, trăieşte o viață religioasă. Şi, 
fiindcă viaţa religioasă este serioasă, plină de bunătate, smerenie 
şi blândețe, se mai numește și viață evlavioasă, pioasă, cucernică. 
ȘI Dumnezeu e Duh și iubire; şi sufletul omului e duh. 
Întâlnirea dintre Duhul lui Dumnezeu şi duhul omului în credință și 
în iubire are ca urmare viața religioasă, viața duhovnicească, 
viața bucuriilor sfinte şi înălțătoare, pe care le trăim în clipele de 
rugăciune şi cântare evlavioasă în Biserică și în taina inimii 
noastre. Fără experiența aceasta intimă şi fără trăirea aceasta 
fericită, nimeni nu s-ar mai ruga, nimeni n-ar mai cerceta 
biserica, nimeni nu şi-ar lega sufletul de Dumnezeu prin religie. 

Viața creștinului bun este o viață duhovnicească, o trăire 
spirituală, religioasă, în duh și adevăr, o trăire plenară în duhul 
Sfințeniei şi al bucuriilor cereşti. Viaţa aceasta (spiritualitatea) a 
inaugurat-o lisus Hristos când a spus că rostul venirii Lui în 
lume este să dezvăluie viaţa cea adevărată, ca oile Sale «viață să 
aibă şi mai mult să aibă» (loan 10:10), adică viața din belşug, 
în toată prisosința, frumuseţea, bunătatea, plinătatea, 
desăvârşirea, sfințenia şi veşnicia ei. Despre aceeaşi viaţă, 
„dinăuntru”, vorbeşte Mântuitorul când spune: «împărăţia lui 
Dumnezeu este înlăuntrul vostru» (Luca 17:21). Dumnezeu 
are tron și sălaş în mintea, în inima, în sufletul, înlăuntrul 
omului. Aici gândim și simțim pe Dumnezeu, aici primim pe 

Dumnezeu, aici trăim cu Dumnezeu, aici este împărăția lui 
Dumnezeu cu toate luminile, bucuriile şi harurile ei. 

Pentru fiecare creştin în parte, viața duhovnicească începe 
(virtual) în Taina Sfântului Botez, deodată cu naşterea «din apă 
și din Duh» (loan 3:5). Atunci pătrunde și Se închide Hristos în 
inima noastră, precum a scris: «câţi în Hristos v-aţi botezat în 
Hristos v-aţi îmbrăcat» (Galateni 3:27); atunci se aruncă în su- 
fletui nostru sămânţa harului, se pune pe sufletul nostru pecetea 
Duhului, pecetea darului Duhului Sfânt (Efeseni 1:13; 4:30; 
2Corinteni 1:21-22; 5:5); atunci se varsă în noi dumnezeiasca 
iubire, «pentru că dragostea lui Dumnezeu s-a vărsat în inimile 
noastre prin Duhul Sfânt, Care s-a dat nouă» (Romani 5:5). 

După naştere urmează creşterea şi desăvârșirea 
duhovnicească. După nașterea în duh urmează creşterea în har, 
dezvoltarea şi sporirea darurilor dumnezeieşti până la 
asemănarea în bunătate, iubire, înțelepciune şi sfințenie cu 
Dumnezeu. Creşterea în viața duhovnicească începe cu 
rugăciunea şi cu citirile sfinte din Scripturi şi din cărțile 
bisericeşti și duhovniceşti. „Și precum firea începe a alcătui 
trupul dobitocului de la inimă şi dintr-însa iese viaţa și toate 
mădularele, așa și tu să începi viaţa cea duhovnicească de la 
rugăciune şi citire, căci prin acest chip vine duhul dragostei şi 
frica de Dumnezeu întru tine şi dă viață faptelor tale”"%. 
Creştinul căre nu-şi dezvăluie şi nu-şi dezvoltă mai întâi prin 
rugăciune, apoi prin citiri sfinte, prin stăruință neîntreruptă, prin 
nevoinţe (eforturi) personale darurile şi însușirile bune din suflet 
este ca şi grădinarul care-şi lasă grădina în voia şi în stăpânirea 
buruienilor. Creştinul bun face din sufletul său o grădină de 
flori, ogor cultivat cu grijă în care cresc şi rodesc virtuțile şi 
hanurile Evangheliei Domnului. Creştinul bun trăieşte viața 


% Mântuirea păcătoşilor, p. 310. 

duhovnicească cu inima şi cu privirea îndreptate spre modelul 
vieţii noastre, spre culmile desăvârşirii, spre Hristos Dumnezeu, 
spre Duhul Său cel Sfânt. 

Fiecăruia dintre noi ne impune Sfânta Evanghelie a 
Domnului o alegere, iubiţi şi binecuvântaţi creştini. O alegere 
între viaţă şi moarte, între libertate și robie, între duh şi trup. Ne 
cere Domnul şi Duhul Său cel Sfânt o răstignire, la alegere: sau 
răstignim poftele cărnii ca să viețuim în duh, sau ucidem viața 
duhovnicească, şi atunci ne lăsăm în voia cărnii. Trebuie să 
alegem între chemările trupului şi ale Duhului, bine ştiind că 
«trupul pofteşte împotriva Duhului, iar Duhul împotriva 
trupului» (Galateni 5:17). 

Ascultă, creştine, înlăuntrul inimii tale chemarea Duhului 
Sfânt și urmează Domnului Hristos întocmai ca apostolii, 
martirii, sfinții şi creştinii cei mai buni. Viaţa duhovnicească 
este servirea şi închinarea la Dumnezeu; servire şi închinare în 
duh şi-n adevăr; servire din toată inima și închinare cu întreg 
duhul minţii şi al conştiinţei tale religioase. Viaţa duhovnicească 
e călătorie printre stânci spre patria cerului. „După cum 
corăbierii cârmuiesc corabia cu grijă ca să n-o izbească de o 
stâncă văzută sau nevăzută, așa şi cei ce se silesc spre viața 
duhovnicească trebuie să cerceteze cu frică ce trebuie să facă și 
ce să nu facă” 

În viața duhovnicească se cuprinde toată mântuirea și 
religia omului. De aceea grija de viața duhovnicească ne face 
oameni buni şi iubitori de Dumnezeu, 

Iubite suflete, „fă pace înlăuntrul tău şi vei fi în pace cu 
cerul şi pământul. Sileşte-te să intri în cămara cea dinlăuntrul tău 
şi vei vedea cămara cea din ceruri; că aceasta şi aceea tot una sunt. 


2 Sf. Antonie cel Mare, Filocalia 7, p. 6. 
2% ibidem, p. 8. 

Şi, intrând într-una, vezi şi pe cealaltă. Scara aceea către împă- 
văție este înlăuntrul tău, ascunsă în suflet. Adâncește-te în tine, 
ieșind din păcat, şi acolo vei afla treptele pe care să te sui”%, 

Pentru sporul și întărirea vieţii duhovniceşti ne rugăm la 
toate Utreniile şi Liturghiile în taină, zicând: „Străluceşte în 
inimile noastre, iubitorule de oameni Stăpâne, lumina cea ne- 
pătată a cunoaşterii dumnezeirii Tale şi deschide ochii gândului 
nostru spre înțelegerea evangheliceștilor Tale învățături! Pune în 
noi frica fericitelor Tale porunci ca, toate poftele trupeşti 
călcând, viață duhovnicească să petrecem, toate cele ce sunt 
spre bună plăcerea Ta cugetând și făcând. Că Tu eşti lumi- 
narea şi sfințirea noastră şi Ție mărire înălțăm, Tatălui și Fiului 
şi Sfântului Duh, acum și pururea şi în vecii vecilor. Amin."% 


3. Sf. Apostoli Ioan şi Pavel 
despre viaţa duhovnicească 


Umblaţi duhowniceşte! 
(Galateni 5:16) 


Între Părinţii Bisericii care s-au ocupat mai întâi după lisus 
Hristos şi cu mai multă stăruință de viața duhovnicească, 
lăsându-ne îndreptare luminoase și veşnice pe calea vieții 
duhovniceşti, sunt marii Apostoli loan și Pavel. 

Prin aplecarea capului său pe pieptul Mântuitorului la Cina 
cea de Taină pentru a-l simți cât se poate de aproape respirația 


2 SE. Isaac Sirul, Cuvinte ascetice, Cuvântul 30, ms., p. 132. 
% Din rugăciunile Utreniei şi Liturghiei. 

sfințeniei, dulceaţa şi puterea iubirii precum şi prin scrierile sale 
în care este proslăvită iubirea şi dumnezeirea Mântuitorului, Sf. 
Ioan — autorul „Evangheliei duhovniceşti” — a rămas modelul 
omului duhovnicesc, îndreptarul omului creştin care s-a ridicat 
prin gândirea şi prin viața de sfânt ca un „vultur” până pe 
culmile vederilor şi ale trăirilor tainice (mistice). 

Lângă Sf. loan avem pe Sf. Apostol Pavel, care în cele mai 
puţine cuvinte cuprinde cea mai desăvârşită învățătură despre 
viața duhovnicească. 

Iată ce scrie el în Epistola cărre Romani, cap. 8:1-16: 
«Nici o osândă nu mai este acum asupra celor ce sunt în Hristos. 
Căci legea duhului vieţii în Hristos lisus m-a izbăvit de sub 
legea păcatului şi a morţii. Pentru că ceea ce legea nu a putut, 
căci era slabă faţă de trup, a săvârşit Dumnezeu trimițând pentru 
păcat pe Fiul Său întru asemănarea trupului păcatului şi a 
osândit păcatul în trup ca dreptatea legii să se împlinească în 
noi, care nu umblăm după trup, ci după duh. Căci cei ce se țin de 
trup gândesc la cele trupești, iar cei ce țin de duh la cele duhovni- 
ceşti. Căci pofta cărnii este moarte, iar gândul duhului este viață 
şi pace. Pentru că pofta cărnii este vrăjmășie împotriva lui Dum- 
nezeu, căci nu se supune legii lui Dumnezeu, că nici nu poate. Și 
cei ce sunt în trup nu pot să placă lui Dumnezeu. Dar voi nu 
sunteți în trup, ci în duh, dacă Duhul lui Dumnezeu locuieşte în 
voi. Iar dacă nu are cineva Duhul lui Hristos, acela nu este al 
Lui. Iar dacă Hristos este în voi, trupul este mort pentru păcat, 
iar duhul este viață pentru sfinţenie. Iar dacă Duhul Celui ce a 
înviat pe Iisus din mer cuie în voi, El, Cel ce a înviat pe 
Hristos din morți, va face vii și trupurile voastre cele muritoare 
prin Duhul Lui Care locuiește în voi. Drept aceea, fraților, nu 
suntem datori trupului, ca să vieţuim după trup. Căci, dacă 

viețuiți după trup, veți muri, iar de veţi omorî cu Duhul faptele 
trupului, veți fi vii. Fiindcă toți câţi se călăuzesc de Duhul lui 
Dumnezeu sunt fii ai lui Dumnezeu. Pentru că n-aţi luat duhul 
robiei ca iarăși să vă temeți, ci ați primit Duhul înfierii, prin 
Care strigăm: „Avva, Părinte!” Însuşi Duhul Acesta mărturiseşte 
împreună cu duhul nostru că suntem fii ai lui Dumnezeu...» 
Așadar mântuirea este în lisus Hristos. EI ne-a eliberat din 
robia păcatului şi de sub legea morţii. El ne-a iubit, S-a jertfit 
pentru noi şi ne-a învățat să trăim o viață nouă, duhovnicească; 
să trăim adică după duh, nu după trup. Cu duhul trăim, cu duhul 
să și umblăm. Cine trăiește după trup este om trupesc; gândeşte 
numai la poftele cărnii și la plăcerile înșelătoare, trecătoare şi 
foarte adeseori neliniștitoare și mustrătoare ale vieții. Prin 
aceasta el trăieşte în vrăjmăşie cu Dumnezeu fiindcă trăieşte 
viața primită de la EI pe o linie greșită, potrivnică voinţei Lui. În 
felul acesta, trăind numai cu trupul, numai în trup, adică numai 
pentru poftele și plăcerile cămii, omul nu poate să fie plăcut lui 
Dumnezeu. Nici Dumnezeu nu poate iubi pe cine nu trăieşte 
după rânduiala dumnezeiască a vieţii, dar nici omul răzvrătit 
împotriva legilor sfinte ale vieţii nu poate plăcea lui Dumnezeu. 
Creștinii trăiesc în Duhul lui Dumnezeu, în Duhul lui 
Hristos, în Duhul cel Sfânt, pe Care apostolii L-au primit la cele 
dintâi Rusalii, iar urmașii lor şi noi toți la Sfântul Botez. De 
atunci, spune Apostolul, voi nu mai sunteți în trup, ci în Duh; nu 
mai sunteți, nu ar trebui să mai fiți oameni trupeşti, ci oameni 
duhovniceşti, oameni în care trupul este ca şi mort pentru păcat, 
dar viu pentru o viață nouă, sfântă, fără de păcat. Dar Duhul cel 
Sfânt nu este numai izvor de viață nouă, adică de sfințenie 
pentru suflet, ci şi putere de înviere din morți pentru trupurile 
noastre cele muritoare. Duhul lui Dumnezeu a înviat pe lisus 

Hristos (ca om) din morţi, Același Duh va învia şi trupurile 
noastre din morminte. Duhul lui Dumnezeu, cu Care ne-am 
împărtăşit în Sfintele Taine, este sămânţa învierii şi a nemuririi 
noastre, nu numai cu sufletul, ci şi cu trupul. De aceea datoriile 
noastre cele dintâi şi cele mai mari sunt față de suflet şi față de 
Dumnezeu, nu față de trup. Că nu suntem datori trupului, ci lui 
Dumnezeu. Viaţa după trup ne duce la moarte, la moartea 
fericirii veşnice, iar cei ce se călăuzesc în viaţă de lumina 
Duhului Sfânt și omoară cu Duhul faptele trupului (păcatele) se 
bucură deodată de două binefaceri dumnezeieşti: înfierea şi 
nemurirea, adică primesc starea fericită de fii ai lui Dumnezeu şi 
totodată viața fericită veşnică în sânul împărăției lui Dumnezeu. 
Duhul Acesta al înfierii este un duh de libertate contrară robiei, 
un duh de tărie contrară temerii, un duh de bucurie sfântă, 
nespusă, care ne face să grăim şi să strigăm către Dumnezeu: 
Tată-Părinte (Avva)! 

Iată ce scrie romanilor şi nouă, tuturor, în cuvinte înțelese 
de noi toți Sfântul Pavel despre viața duhovnicească, despre 
viața trăită cu Hristos, în Duhul lui Dumnezeu, iubiți și 
binecuvântaţi creştini. În acelaşi înțeles scrie şi galatenilor, 
creștinilor «duhovniceşti» (Galateni 6:1), când le aminteşte de 
faptele trupului (pentru care pierdem împărăţia lui Dumnezeu) şi 
de faptele sau roadele Duhului Sfânt (vezi Galateni 5:16-25). 
Toată învățătura lui despre viaţa trăită în sfințenia Duhului Sfânț 
se cuprinde în cuvintele mult grăitoare: «dacă trăim cu Duhul -A 
şi cine se îndoieşte de acest fapt? — cu Duhul să şi umblăm» 
(Galateni 5:25). 

Umblaţi, deci, cu Duhul! «Umblaţi duhovniceşte...» 
(Galateni 5:16), creștinilor, căci aşa ne învață Evanghelia şi 
Apostolii Domnului, ştiind şi cunoscând că cei ce sunt călăuziți 

de Duhul lui Dumnezeu, aceia sunt ai lui Dumnezeu. «Și nu 
întristați pe Duhul cel Sfânt al lui Dumnezeu întru Care ați fost 
pecetluiți (în Taina Sfântului Mir) pentru ziua răscumpărării» 
(Efeseni 4:30, 2 Corinteni 1:21-22). 

«... Umblaţi cum se cuvine înaintea lui Dumnezeu, Cel ce 
vă cheamă la împărăţia şi la slava Sa» (1 Tesaloniceni 2:12). 


4. Omul trupesc şi omul duhovnicesc 


«Îmbrăcaţi-vă în omul cel nou» 
(Efeseni 4:24) 


Învățătura creştină despre viața şi desăvârşirea sufletului o 
înțelegem mai bine dacă mai împrumutăm câteva raze de lumină 
din înțelepciunea Sf. Pavel, Apostolul neamurilor. Nimeni nu ne 
lămureşte mai limpede şi mai pe scurt decât el taina vieții 
spirituale, taina întâlnirii sufletului cu Dumnezeu. 

În scrierile Apostolului Pavel întâlnim câteva perechi de 
cuvinte despre omul dinafară şi omul dinăuntru: 

- omul cel vechi şi omul cel nou; 

- omul păcatului și făptura cea nouă; 

- omul trupesc şi omul duhovnicesc; 

- Adam şi Hristos. 

În aceste cuvinte se cuprinde întreaga înțelepciune creștină 
despre viața trăită în Duhul lui Dumnezeu. 

Este un om „dinafară”, pe care-l cunoaştem prin cele cinci 
simțuri şi prin toate aparatele și învățăturile pe care ni le pune la 
îndemână ştiinţa; dar este şi un om „dinăuntru”, pe care încă nu 
l-a putut descoperi nici o știință omenească. Este om trupesc, 

țărâna, omul de came, lutul, animalul, care se naşte, creşte, se 
hrăneşte şi putrezeşte; dar este şi om duhovnicesc, omul ascuns, 
învăluit, nevăzut şi nepipăit: inima, conştiinţa, rațiunea, 
inteligența, mintea, memoria, voinţa, sufletul, duhul, fără de care 
trupul nu este şi nu valorează nimic, întocmai ca un cadavru. 

«Nu pierdem curajul, scrie Pavel corintenilor, ci, chiar 
dacă omul nostru cel dinafară se strică, cel dinăuntru_se 
înnoieşte din zi în zi. Căci suferința noastră de acum, uşoară ş şi 
irecătoare, nemăsurată şi veşnică slavă ne agonisește, ca unora 
care nu privim la cele văzute, ci la cele nevăzute; că cele văzute 
sunt trecătoare, iar cele nevăzute sunt veşnice» (2 Corinteni 
4:16-18). 

Cele dinafară, cele ce se văd, stihiile lumii, sunt trecătoare. 
În focul suferințelor, omul dinafară poate slăbi şi se poate 
nimici, dar, în_mășura în care slăbeşte trupul creştinului, se 
înnoieşte ul dinlăuntru, se întăreşte sufletul Apostolului şi, 
pregăteşte pentru s slava cea veșnică. 


Omul dinafară, trupul, se strică prin necazuri, greutăţi, 
lovituri, boli, patimi, suferințe şi, în cele din urmă, prin moarte. 
Dar, precum acest om slăbeşte şi îmbătrâneşte — îl desfigurează 
păcatul — omul dinlăuntru, sufletul, întinereşte, se înnoieşte: îl 
înnoieşte credința, îl înnoieşte iubirea lui Dumnezeu, îl înnoiește 
harul Duhului Sfânt, Hristos, cu virtuțile şi tainele Bisericii. 
<Înnoi-se-vor ca ale vulturului tinereţile tale» (Psalmul 
102:5). 

Tot ce e dinafară e trup şi literă moartă. Ce-i dinlăuntru e 
duh şi viață (Romani 2:28-29, 2 Corinteni 3:6). De aceea omul 
dinafară este supus robiei, stricăciunii, «legii păcatului», în 
vreme ce omul dinlăuntru e liber. «Căci, după omul cel 

dinăuntru mă bucur de legea lui Dumnezeu, dar văd altă lege în 
mădularele mele luptându-se împotriva legii minţii mele și care 
mă face rob legii păcatului, care este în mădularele mele» 
(Romani 7:22-23). 

Dorinţa şi rugăciunea Apostolului este ca toți creştinii să 
se întărească prin Duhul lui Dumnezeu <ân omul cel dinăuntru, 
ca Hristos să Se sălășluiască prin credinţă în inimile noastre» 
(Efeseni 3:16-17) şi <ân duhul minţii noastre» (Efeseni 4:23). 

Oamenii care trăiesc_sub_ legea păcatului_sunt oameni. 
„trupeşti” (1 Corinteni 3:1- 3), oameni „vechi”. Creştinul răs- 
tigneşie în trupul său pe omul cel vechi. «Oul nostru cel vechi 
s-a Tăstignit împreună cu Hristos ca să se nimicească trupul 
păcatului, pentru a nu mai sluji noi păcatului» (Romani 6:6). 

Omul vechi este omul poftelor vinovate. ue 


ST oi celui vechi, care piere în iapa lui cele 
ademenitoare, şi, înnoind duhul minţii voastre, să vă îmbrăcați 
în omul cel nou, făcut după chipul lui Dumnezeu, întru 
dreptatea şi sfințenia adevărului» (Efeseni 4:22-24). «Nu vă 
minţiţi unul pe altul, ci, dezbrăcându-vă de omul cel vechi şi de 
faptele lui, îmbrăcaţi-vă în cel nou, care se înnoieşte prin 
cunoştinţă după chipul Celui ce l-a făcut» (Coloseni 3:9-10). 

În creştinism omul este o «făptură nouă» (Galateni 6:15), 
născută din nou, o făptură răstignită, îngropată şi înviată cu 
Hristos. Omul vechi, omul trupesc, omul dinafară, omul 
păcatului, Adam e ucis ca să trăiască în locul lui omul cel nou, 
omul dinăuntru, făptura cea nouă, omul duhovnicesc, Hristos 
(vezi Romani 5:12-21). 

Desigur, nu toți oamenii primesc învățătura aceasta cu 
inima împăcată din pricina pe care ne-o destăinuiește tot 
Apostolul Pavel când scrie corintenilor, care, deşi creștinați, 
erau nişte oameni mai mult trupeşti (L Corinteni 3:1-3) decât 
duhovnicești: «Noi n-am primit duhul lumii, ci Duhul cel de la 
Dumnezeu ca să cunoaștem cele dăruite nouă de la Dumnezeu. 
Acestea le şi vestim, dar nu în cuvinte învățate de la înțelepciu- 
nea omenească, ci în cele învăţate de la Duhul Sfânt, lămurind 
lucruri duhovniceşti oamenilor duhovnicești. Omul trupesc ni nu 
> ce sunt de la Duhul! lui Dumnezeu, căci pentru el 
şi mu poate să le înţeleagă, căci acestea se judecă 
duhovnicește. Dar omul duhovnicesc toate le judecă, iar pe el 
nimeni nu-l poate judeca» (1 Corinteni 2:12-15, Galateni 6:1). 


Omul duhovnicesc. toate_le judecă și pe el nimeni nu-l 
judecă. El judecă toate, are o vedere mai largă, vede nu numai 
cu ochii trupului, dar ar şi cu o CI i 
ai ai inimii, cu "judecata minții sănătoase şi şi cu sufi 
Ga acesta judecă drept şi înţelege _viaţi rosturile ei “cele 
adevărate. Pe de altă parte, odată ce-i drept, el nu mai poate fi 
judecat d nimeni. Dreptul judecă, dar îu se jud Un astfel de 
Om e mai presus de orice lege şi de orice osândă. E curat cu 
sufletul şi cu trupul. Nimeni nu poate judeca drepții, virtuoşii, 
sfinții. De aceea se spune: sfinții vor judeca lumea (1 Corinteni 
6:2); ei judecă pe toţi şi toate, dar pe ei nu-i poate judeca nimeni, 
nefiind în ei nimic de judecat, de osândit sau de pedepsit. Omul 
duhovnicesc nu poate fi judecat de nimeni pentru că în el € mmin- 
tea lui! Hristos pe care nimeni nu o poate nici cerceta, nici judeca. 

” Așadar este om trupesc şi om duhovnicesc, aşa după cum 
este trup pământesc și trup duhovnicesc... (1 Corinteni 15:44). 

De aici avem numirea de „fii duhovniceşti”, fii născuți din nou, 
în duh. 

Astfel, după învățătura Sf. Apostol Pavel, omul dinafară 
sau Adam cel vechi este omul cărnii, omul care trăiește numai 
după poftele şi plăcerile trupului, omul împătimit de bunurile 
cele trecătoare (relative). Omul dinlăuntru este Adam cel nou, 
Adam renăscut şi îndreptat, omul virtuos, omul! care, pe lângă 
nevoile cămii, mai are de împlinit şi nevoile inimii, ale minții şi 
ale conștiinței. Mintea, inima, conştiinţa, sufletul, duhul sunt 
părți. din ființa noastră, ca şi trupul cărnii, cu deosebirea că 
trupul cărnii este supus patimilor materiei şi morții, pe când 
trupul duhovnicesc este viață şi nemurire. Omul trupesc trăieşte 
în păcat. Omul duhovnicesc trăieşte în Hristos, în dreptatea și în 
sfinţenia adevărului (Efeseni 4:25). 

Omul dinafară, spune Sf. Macarie cel Mare, este „oglinda 
celui dinăuntru”?  într- adevăr, valoarea omului nu se judecă 
nici cu palma, nici cu metrul, nici cu kilogramul. Omul 
dinlăuntru, omul suflet, omul în care se află întipărit chipul lui 
Dumnezeu, acesta reprezintă valoarea care întrece valoarea şi 
greutatea lumii întregi. După < cum e omul dinlăuntru, aşa e şi 
omul „dinafară are s: non, 


bun sau rău, mare sau mic, „sfânt sau demon, 


eligia_creştină, iubiţi şi i dretuiitazi creştini, nu are 
îndatorire mai mare decât aceasta: să formeze din oameni 


trupeşti oameni duhovniceşti, suflete în care să se oglindească 
Hristos. Biblia şi Biserica, profeţii Şi apostol rugăciunile. şi 


desăvârşeşte Omul creştin, omul duhovnicesc, dreptul, sfântul. 


% Omilii duhovniceşti, p. 109. 

Omul trupesc trăieşte numai o viaţă biologică, de animal, 
numai” prin simţuri. Este prea bine cunoscută inscripția anult 
grăitoare de pe mormântul unui om care din 70 de ani a trăit cu 
adevărat numai trei. „Am vieţuit 70 de ani, dar am trăit abia trei 

ni” (67 de ani a trăit numai pentru corp, pentru pofta și plăcerea 
simțurilor, ca orice animal. Abia trei ani a trăit şi cu sufletul, 
după voia lui Dumnezeu. 67 de ani pierduți...). 

Îndreaptă-ţi privirea dinafară înăuntru, iubite creștine, şi 
vei descoperi acolo un om înlănțuit, în închisoare; o ființă care 
se zbuciumă și suspină, care dorește lumina, viața, libertatea şi 
mântuirea. Să ştii, creştine, că ființa aceasta ești tu; ființa aceasta 
este omul cel adevărat din tine, omul duhovnicesc, aceasta este 
făptura pentru care există îngerii şi Sfântul Har, pentru care S-a 
întrupat, a învățat, a pătimit şi a înviat lisus Hristos, 
Mântuitorul. 

Elibereaz-o!... Dă-i avânt şi curaj ca să se ridice din 
întunericul unei închisori la lumină și libertatea unei grădini, de 
la viața trupească la viața duhovnicească. Dă-i hrană și dă-i 
pace; dă-i duh sfânt de biserică şi glas de rugăciune ca să strige 
și să cânte din toată inima, împreună cu noi toți: 

„Doamne, Dumnezeul nostru, omoară gândul nostru cel 
trupesc și iartă-ne păcatele ca, lepădând omul cel vechi, în cel 
nou să ne îmbrăcăm şi Ție să viețuim, Stăpânului şi 
Binefăcătorului nostru...”*% în vecii vecilor. 


%2 Sf. Vasile cel Mare, Rugăciune la Ceasul IX. 

5. Mişcările vieții duhovniceşti 


Eu la Tatăl Meu Mă duc 
(loan 14:12) 


Experienţa vieții şi a istoriei ne învață că numai oamenii 
care cred în existența, valoarea și nemurirea sufletului trăiesc 
duhovniceşte. Când | omul se încredinţează de adevărul 
Evangheliei, că Un singur suflet este mai scump, înaintea lui 
i «lumea întreagă» (Marcu 8:38), o, atu 
mai. stă pe gânduri să se mai roage sau nu; să se pre 


sau să alerge lene înnebunit nit şi nesăţio după n mâncare 


miceşte, după. ore sfinţilor şi al îngerilor. sau 
ceşte, după. modul de a trăi al animalelor. Nu 


Ci caută 
necontenit „pe Dumnezeu şi merge spre EI, trăind o viaţă în duh 
cu Elo viață duhovnicească. 

"în privința felului de a trăi sau a nu trăi viața duhovniceşte 
sunt mai multe grupe de oameni. Unii (credincioşii) cred în 
suflet şi ascultă chemarea lui Dumnezeu la viața după 
Evanghelie, cum au ascultat apostolii chemarea Domnului; au 
lăsat toate gândurile şi ocupațiile lor și L-au urmat până la 
moarte. Alţii (îndoielnicii) la început se îndoiesc, se frământă să 
creadă sau să nu creadă, să asculte de trup sau de suflet, de 
dracii patimilor sau de îngerii virtuților, de lume sau de Hristos, 
dar după ce cred şi se întorc la Dumnezeu sunt aprinși de râvnă 
şi iubire sfântă către Dumnezeu, ca lustin Martirul şi Augustin 
Fericitul. Alţii sunt mândri şi nu pot crede (din pricina trufiei şi 
a celorlalte patimi) până ce nu vine trăznetul durerii şi mustrarea 
cugetului să-i smerească, întocmai ca pe Maria Egipteanca şi ca 

pe atâţia dintre noi. Şi, în sfârşit alții (necredincioşii) pe care 
nimic nu-i poate clăti din nepăsarea, necredința şi împietrirea 
lor. Fiecare om face parte din una sau alta din aceste grupe. 

Dar lucru de ținut minte este că şi pentru oamenii 
credincioşi viața duhovnicească nu este lipsită de tulburări, de 
cotituri, de uscăciuni, de slăbiri, înălțări, îndoieli şi căderi. Cât 
ţine lupta omului pe pământ, viața duhovnicească este ca apa 
mării: niciodată nu este liniştită, neîncetat o mişcă vânturile şi 
valurile... Tot aşa și sufletul care s-a hotărât să trăiască 
duhovniceşte, după voia lui Dumnezeu, este mereu mișcat, 
neîncetat bătut de vânturi şi de valuri. Odată se ridică, odată se 
coboară, ca valurile. Odată se desfătează ca un fiu de rege la o 
masă împărătească; odată se veseleşte ca o mireasă fericită lângă 
mirele ei; odată se mişcă ușor ca un înger în slava cerului; odată 
este ca beat de bucurie în Duhul Sfânt, amețit de băutura 
dumnezeiască a tainelor duhovniceşti”?. După astfel de mişcări 
sufleteşti care ne atrag spre viaţa duhovnicească urmează — 
uneori, nu totdeauna — stări, mişcări, schimbări şi căderi care ni 
se par că ne despart de ea. Odată sufletul pierde bucuriile și 
mângâierile harului; altă dată este ispitit de oboseală şi de 
lenevie; altădată simte dezgust și răceală faţă de viaţa virtuoasă; 
altădată îi vine greu să se despartă de petrecerile deşarie şi de 
plăcerile înșelătoare; altădată se simte uscat ca un pământ 
secetos şi sterp; altădată nu poate gusta dulceața și frumuseţea 
rugăciunii; altădată îl momeşte lumea şi-l întristează scurtimea 
şi deșertăciunea vieții trecătoare. 

“Toate aceste mișcări, înălțări şi căderi au un rost şi un tâle 
deosebit. Apa nemişcătoare lesne se_tulbură și se strică (se 


* Sf. Macarie Egipteanul, Omilii duhovniceşti, p. 123. 

împute). Apa. mişcătoare mai cu greu se tulbură şi mai iute, prin 
curgere, $e limpezeşte. _ Aşa este şi sufletul: prin mişcare 
chtinuă se de 
 Pricinile acestei mişcări pot să fie în noi sau afară de noi. 
Dumnezeu poate să ne retragă bucuriile și mângâierile harului ca 
să ne arate, de o parte, cât de slabi şi de săraci suntem fără de El, 
iar de altă parte să ne încredințeze cât de scumpe, cât de înalte şi 
de sfinte sunt mângâierile harului Duhului Sfânt, care nu pot sta 
alături şi nu pot fi puse în cumpănă cu petrecerile şi cu plăcerile 
amăgitoare ale lumii trecătoare. 

Dezgustul, lenevia, oboseala, uscăciunea pot să fie roadele 
i noastre iri ale greșelilor făcute, semnele 
ale nesinc ății, ale pri sufletului nostru între 


ale sufletul 


i. După Sf. Pahomie cel Mare, seceta ; și răceala 
sufletească pot să fie semnul morții duhovniceşti" . Dezgustul în 
fi aţa bunurilor spirituale poate să aibă și alte pricini, ca nepăsarea 
Şi împietrirea inimii. Sau poate, că nu ne-am ponei toate 


Dumnezeu şi ŞI d de a trăi o "viaţă după voia Lui nu este întreagă, ci 
numai pe jumătate; poate că ne-au atras şi ne-au desfătat prea 
mult pliceile ti poate că gândurile noastre sunt ca şi ale 


2 Vechile rânduieli monahale, p. 28. 

sufletele oamenilor este ca şi ploaia apei peste plante: pe cele 
verzi le înviorează, iar pe cele uscate le putrezeşte cu totulS 

Ce avem de făcut în astfel de stări şi mişcări sufletești? Să 
ne smerim întâi de toate, apoi să căutăm din nou, cu toată 
stăruința şi răbdarea, pe Dumnezeu, cu rugăciunea, ca să ne 
trimită peste suflet adierile liniştitoare, vântul blând, mângâierile 
dumnezeieşti ale harului Său. Să-L chemăm şi să-l strigăm: 
„Vino, sfinte şi dulce vânt al Duhului mângâietor, suflă peste 
grădina i A cu parfumul bu 
gândurile mele cele stricate! Vino şi mă înviorează, vino şi mă 
mântuieşte!... = Să. nu întârzien „apoi a sta de vorbă cu 


înceta să ne facem și mai departe pravila datoriilor și a 
rugăciunilor acasă şi în biserică; a ne înnoi hotărârea de a iubi în 
chip desăvârșit pe Dumnezeu și de a-L sluji din toată inima toată 
viața. Viaţa spirituală — ca și cea trupească, prin mâncare, 
băutură, hrană şi adăpostire — se întreţine prin rugăciune și har, 
prin virtuți şi fapte bune, prin paza poruncilor şi prin înnoirea 
continuă a hotărârilor de a trăi în curăție, în pocăință, în 
înfrânare, în credinţă, în reculegere, în bunătate, în iubire şi în 
evlavioasă şi adoratoare de Dumnezeu tăcere. 

„Apoi lipsa înduioșării de suflet și a lacrimilor în 
rugăciune nu trebuie socotită numaidecât ca o stare de suflet 
neplăcută lui Dumnezeu. Trandafirii, când sunt proaspeţi, ca 
toate florile, au mai multă frumuseţe; dar, dacă se usucă, au mai 
mult miros. Așa sunt şi faptele şi rugăciunile noastre înaintea lui 
Dumnezeu, săvârşite cu puterea voinţei, cu sforțare şi chiar de 


% Francisc de Sales, Îndrumare la viaţa evlavioasă, p. 314-315. 

silă, pot fi mai plăcute lui Dumnezeu decât acelea făcute numai 
din plăcerea şi desfătarea imimii”36, 

Trăieşte, deci, creştine, cu gândul la suflet şi cu sufletul la 
Dumnezeu! Caută pe Dumnezeu şi trăiește cu El, cum caută şi 
trăieşte copilul cu mama sa! 

Cine slăbeşte în nevoinţele vieții duhovniceşti, spune Sf. 
loan Scărarul, în bună mireasmă a început şi în fum s-a sfârşit. 
Creştinul adevărat este omul care nu slăbeşte niciodată în 
nevoințele duhovnicești; este omul duhovnicesc — omul Duhului 
— care merge — în lumină — la Dumnezeu ca un fiu în familia 
sfinţilor şi ca un moştenitor în împărăția cerurilor. 

«Eu la Tatăl Meu Mă duc», a zis Domnul (loan 14:12). 
Fericit, de o mie de ori fericit este omul care, trăind o viață în 
Duhul lui Dumnezeu cel Sfânt, poate să spună şi el la capătul 
silinţelor și nevoințelor sale: Eu la Tatăl meu mă duc. Cu El am 
trăit, cu El doresc să intru în lumina veşniciei. 

Doamne, ajută-ne să biruim toate piedicile, să trăim cu 
Tine, să ajungem al Tinc şi în lumină Tă să ne bucurăm de 
fericirea vieţii vremelnice şi veşnice! 


6. Ţinta ultimă: viaţa veşnică 


«Dumnezeu ne-a dat viaţă veşnică...» 
(1 loan 5:11) 


Încă din Vechiul Testament se ştie că prin moarte trupul 
omului. se întoarce în pământul din care este zidit şi hrănit, iar 
sufletul se întoarce la Dumnezeu, Care 1-a dat (Ecclesiast 12:7). 


% Ibidem, p. 318-319. 

Nimeni nu scapă de moartea trupului. Toţi ne naştem şi 


“pulbe ea pământului. «Sărac şi orb şi gol» 
(Apocalipsa 3:17). „De ai avea tot aurul din lume, gol ai ieșit din 
pântecele maicii tale, gol te vei întoarce şi în pământ. Roata 
morii se învârtește toată ziua fără a sta nicidecum, dar nu-și 
schimbă locul, ci, unde era dimineața, acolo o găseşti şi seara. 
Așa şi tu, omule, alergând ziua şi noaptea, înconjuri toată lumea, 
te ostenești și te nevoieşti să dobândești cinste și bogăție, apoi, 
venind moartea, te găsește tot în aceeaşi stare în care erai când 
te-ai născut în lume” 

Aşa pleci, omule, din lumea aceasta — cu trupul — cum ai 
venit. 

Dar cu sufletul?... Ce răspunzi?... 

De unde vine și unde merge?... Ce rost și ce scop au 
luptele, zbuciumările, creaţiile, faptele şi strădaniile lui?... 

Cum, în ce stare se întoarce sufletul tău la Dumnezeu?... 

Curat sau întinat?... 

Desăvârșit şi mântuit sau osândit?... 

Pentru fericirea şi mântuirea sufletului a creat Dumnezeu 
nu numai trupul, dar și bunurile şi frumuseţile lumii. „Omul de 
aceea a venit în lumea aceasta, spune Sf. Simeon Noul Teolog, 
ca să slăvească pe Dumnezeu, Care i le-a dat, şi să cunoască pe 
binefăcătorul și binevoitorul său şi să-L dorească şi să-l 
mulțumească cu mulțumirea cuvântului şi cu, mulțumirea 
faptelor bineplăcute şi aşa să se învrednicească să primească şi 
alte binefaceri de la Dumnezeu și daruri şi mai mari şi veşnice”. 


37 Mântuirea păcătoşilor, p. 431-432. 

Lauda lui Dumnezeu e fericirea omului; preamărirea Creatorului 
e fericirea şi scopul sufletului. 

Pentru suflet a trimis Dumnezeu în lume profeţii ca să-l 
povăţuiască pe calea luminii; pentru suflet lisus Hristos, Fiul lui 
Dumnezeu, S-a coborât din cer, a vestit Evanghelia, a primit 
moarte, a întemeiat Biserica, a înviat şi S-a înălțat la ceruri. 
Pentru suflet S-a trimis în lume Duhul Sfânt Mângâietorul, ca să 
ne înveţe, să ne sfințească sufletul prin Sfintele Taine și astfel să 
ni-l pregătească pentru nemurire, pentru veşnicie... 

Pentru mântuirea sufletului au fost aleşi apostolii, au trăit 
sfinţii Şi au murit artirii. Pentru luminarea sufletului s-au scris 
toate cărțile sf sfinte şi s s-au zidit toate bisericile de pe ă fața 
pământului. Pentru curățirea şi desăvârşirea sufletul „rostesc 
toate Gate predicile ; şi se fac toate rugăciunile, ! toate, 
inetanii le ințarea că sufletul e_ 


şi 


oruncile morale sunt date de Dumnezeu ca, prin paza lor, 
să ieşim n din Starea de păcat şi să ajungem — cu sufletul — la viaţă 
veşnică. «Învățătorule bun, întreabă un tânăr pe Mântuitorul, ce 
bine să fac pentru ca să am viață veşnică?... Păzeşte poruncile» 
(Matei 19:16-17); «porunca lui Dumnezeu este viața veşnică» 
(Ioan 12:50). - i ie ANZI E a EI 

Ascultarea de cuvintele Evangheliei are drept urmare 
pentru suflet viața veşnică. «Cel ce ascultă cuvintele Mele şi 
crede Celui ce M-a trimis pe Mine are viaţa veșnică» (loan 
5:24). 

Urmarea lui lisus Hristos și apostolia pentru Hristos ne 


pna "tuturor viața veşnică. «Oile Mele ascultă “glasul Meu 
Eu le dau lor viață veşnică şi în veac nu vor muri şi nimeni 
e le va răpi din mâna Mea» (loan 10:27-28). «Adevărul vă 

grăiesc: tot cel ce a lăsat case sau frați sau surori sau tată sau 
mamă sau soție sau copii sau ţarine pentru Mine și pentru 
Evanghelie însutit va primi şi viaţa veșnică va moșteni» (Matei 
19:28-29, Marcu 10:28-30, loan 18:28-30). EI 

Munca şi mâncarea cea mai de preţ este aceea prin care 
dobândim viața veşnică. «Lucraţi nu pentru mâncarea cea 
pieritoare, ci pentru mâncarea (hrana) care rămâne pentru viață 
veșnică» (loan 6:27). 

Împărtăşirea cu Sfintele Taine este _ garanţia „pentru 
moștenirea vieţii veşnice. «Cel ce mănâncă trupul Meu şi bea 
sângele Meu are viață veșnică și Eu îl voi învia pe el în ziua cea 
de apoi» (loan 6:54). . 

Stântul şi dumnezeiescul har este izvorul şi lumina vieții 
veșnice. «Pentru că plata păcatului este moartea, iar harul lui 
Dumnezeu este viața veşnică în lisus Hristos, Domnul nostru» 
(Romani 6: :25, Tit 3:7, Romani 5:21). 


Fiul lui Dumnezeu şi 


TOI eg învierea şi a aţa veşnică. «Ca ce crede în Fiul are viață 
veşnică, iar cel ce nu ascultă de Fiul nu va vedea viața veșnică 
fericită, ci mânia lui Dumnezeu rămâne peste el» (loan 3:36). 
«Aceasta este voia Celui ce M-a trimis, că oricine vede pe Fiul 
şi crede în El să aibă viață veşnică şi-l înviez în ziua cea de 
apoi» (loan 6:40). 

Iubirea lui Dumnezeu şi a semenilor are în vedere viața 
veşnică. «Învățătorule, întreabă un cărturar pe Mântuitorul, ce să 
fac ca să moştenesc viața veşnică?... Să iubeşti pe Domnul 
Dumnezeul tău din toată inima ta, din tot sufletul tău, din toată 
puterea ta și din tot cugetul tău şi pe aproapele tău ca pe tine 
însuţi» (Luca 10:25-27). 

Făgăduința şi mărturia vieţii veșnice ne-a dat-o Însuși 
Dumnezeu prin lisus Hristos, Fiul Său. «Aceasta este făgăduinţa 
pe care EI ne-a făgăduit-o: viața veşnică» (1 Ioan 2:25); «aceasta 
este mărturia lui Dumnezeu... lar mărturia e aceasta, că 
Dumnezeu ne-a dat viață veşnică ă viață este întru Fiul 
Său» (I I6ân 5:9-11). a 
” Totce ne învaţă religia şi Scriptura, tot ce a făcut lisus 
Hristos pentru noi, oamenii, și pentru mântuirea noastră, tot ce 
lucrează Biserica pentru luminarea și sfințirea noastră, tot ce 
facem noi mai bun în viața duhovnicească pentru curățirea și 
desăvârșirea noastră, toate rugăciunile, virtuțile şi faptele bune, 
toate au în vedere viaţa veşnică a sufletului nemuritor. Scopul 
ultim, ţinta a toate este viața veşnică fericită a sufletului nostru 
în comuniune ie de iubire sfântă cu Dumnezeu. La plante şi la toţi 
pomii rodul, ţinta Vieţii şi a | şia „este în a afară de corp. Cu atât 
mai mult_la om: ţinta vieţii sale este în în afară de trup şi de 
Tăterie. 

" Creştinismul este religia vi 


ligia vieții veşnice. După Evanghelie, 
viitorul Omului este veșnicia şi veşnicia aparţine lui Dumnezeu. 
: Aici ţinteşte să ne pregătească și să ne aducă viaţa 
"duhovnicească, iubiţi şi binecuvântaţi creştini: în veşnicie, la 
Dumnezeu, omul € singurul punct în care se întâlneşte lumea 
Tmaterială cu cea spirituală, istoria cu veşnicia. Dumnezeu nu a 
găsit cu cale să ia natura îngerilor, dar a aflat de bine să ia natura 
omului pentru a 0 mântui, pentru a-i deschide calea spre 
veșnicie... Nu este dovadă mai grăitoare decât aceasta despre 
demnitatea și nemurirea omului. Vorbind antiohienilor despre 
„chipul” lui Dumnezeu în om, Sf. loan Gură de Aur spunea: 

„Precum ni nimeni în cer nu e mai presus di de Dumnezeu, tot astfel 
nu fie mai presus câ omul "£. 


Nici nu este, p „pentru că numai omul este nemuritor, ni numai 


trupească, o viață dul 


veşnică. 

Aceasta e ținta lui de la şfârşit. De aceea e bine să ne 
întoarcem cât mai des la întrebarea de la început și să răspundem 
în conştiinţă: cum şi în e se întoarce sufletul nostru în 


L.a întrebarea aceasta vom răspunde cu sufletul după 


moarte şi la Judecata cea de_ Apoi, la sfârșitul veacurilor. Până 
atunci să vedem: ce avem acum de știut şi de făcut ca să putem 
da răspuns bun la judecata lui Hristos Dumnezeu. 

Acum e vremea pregătirii, acum e ziua mântuirii (2 
Corinteni 6: 2, creştini Viaţa este ca cele 94 de stihii (elemente) 
din care se compun toate corpurile: unele din ele sunt cunoscute, 
dar multe sunt încă necunoscute şi nevăzute. „Drama_vi€ vieții 
omului are patru acte, a spus cu multă înțelepciune un ierarh ai 
Bisericii: :__Viaţa pământească (în_trup), moartea _truj rupurilor, 
învierea trupurilor pentru_judecata din urmă şi viaţa veşnică. 
Numai cu actul întâi viața este începută, dar neisprăvită. 
Primele două acte se "desfășoară pe pământ; celelalte două în 
veacul viitor, într- -un veac nou. Într-un un cer nou şi pământ nou nou» 
(2 Petru 3:13). În acest vea 
lui Dumnezeu, | porunci în_ 


e_El Însuşi S-a ascuns, “ca, 


% Predicile despre statui, vol. 2, p. 170. 

păzindu-le, să putem trăi cu EI, uniţi cu EI încă de pe pământ. 
Biserica acest scop îl are, Duminică de Duminică şi zi de zi, să 
ne cheme şi să ne lege (cum se conectează lampa de lumina 
electrică să primească lumină) de lumina şi viața dumnezeiască. 
Cine trăiește numai actul întâi din viață se lasă ispitit de satana 
şi pierde, ca şi Adam, viaţa cea fericită, viața duhovnicească, 
viața veşnică”?. 

Dumnezeu ne-a dat ca ţintă a vieţii vremelnice veșnicia (1 
Ioan 5:11). Să nu ne amăgim cu actul întâi, nici cu al doilea, ci 
să ne pregătim pentru al treilea şi al patrulea al vieţii; să ne 
pregătim de nemurire și de veşnicie... 

Toate râurile ies din mare şi se întorc în mare; toate 
sufletele ies de la Dumnezeu și se întorc la Dumnezeu, în 
veșnicie. 

„Doamne, Domnul meu, Preadulcele meu Iisuse, Cel 
Atotţiitor şi Atotputernic, sădeşte în inima mea frica Ta și 
dragostea legilor Tale! Mintea mea o luminează cu razele 
darurilor Tale, simțirile mele le supune cuvântului Tău, voia 
mea o întoarce către Tine, limba mea o învață să zică totdeauna: 
Doamne, lisuse Hristoase, Fiul lui Dumnezeu... Milostiv fii 
faie, păcătosului, şi mă mântuieşte... ca să pot da răspuns bun 
la judecata Ta şi să pot intra fericit în împărăția Tao 


% pS. Episcop Andrei Magieru, în Cuvântul rostit în Catedrala din 
Arad în ziua de Sfintele Paști, la 25 aprilie 1654. 
“ Cartea de rugăciuni, Editura Institutului Biblic, 1951, p. 431. 

CAPITOLUL IV 


DESĂVÂRŞIREA ŞI 
MÂNTUIREA OMULUI 


1. Suspinul inimii 


„+. toată făptura suspină. .. 
(Romani 8:22) 


Nu este mașină mai minunată decât inima omului. 
Lucrarea pe care o desfăşoară ea ne umple de uimire. Oprirea ei, 
chiar şi numai câteva clipe, înseamnă moame. Munca ei 
neîncetată înseamnă viață şi sănătate. Motorul ei — o mână de 
carne — e cel mai desăvârşit motor, care lucrează ziua şi noaptea, 
un an, 20, 40, 60, 80, 100 de ani şi mai mulţi, fără oprire, 
pompând în fiecare minut câte zece litri de sânge. După 
calculele învățaților, bătăile zilnice ale inimii trec peste o sută de 
mii, iar lucrul mecanic pe care-l produc bătăile ei în timp de un 
an e în stare să ridice 25.500 de tone la înălțimea de un metru 
sau o greutate de o tonă la înălțimea de 25.500 metri. 

Minunată este, într-adevăr, lucrarea inimii de carne, dar 
mult mai minunată şi uimitoare e lucrarea şi taina inimii 
sufletului nostru. 

În inimă este toată viaţa, fericirea şi nefericirea omului. În 
inimă se întâlneşte omul trupesc cu omul duhovnicesc, omul 
dinafară cu omul dinăuntru. În inimă este tronul înțelepciunii și 

templul lui Dumnezeu, în inimă se nasc gândurile şi poftele, 
bune şi rele; în inimă avem mai întâi raiul şi iadul; în inimă se 
aprinde şi lucrează focul Duhului Sfânt, care face din oameni 
apostoli, martiri şi sfinți; în inimă se întâlneşte omul cu 
Dumnezeu. Dacă nu-L întâlnim în inimă pe Dumnezeu nu-L. mai 
aflăm nicăieri. Dacă simţim pe Dumnezeu în inimă, suntem plini 
de pace, mângâiere și bucurie sfântă. Cui i-am dat inima i-am 
dat viaţa, i-am dat averea, i-am dat munca, i-am dat totul. 
Dumnezeu ne vorbeşte prin făpturi şi prin Scripturi, dar 
mai aproape și mai adânc ne vorbeşte prin inimă. În taina inimii 
aflăm pe Dumnezeu, în taina inimii auzim glasul lui Dumnezeu, 
înlăuntrul inimii gustăm bunătățile lui Dumnezeu“!. Fericitul 
Augustin, care și-a petrecut o bună parte din viață în des- 
trăbălări, departe de Dumnezeu, după ce s-a recules şi s-a întors 
la Dumnezeu, face următoarea mărturisire despre descoperirea şi 
iubirea lui Dumnezeu înăuntrul inimii sale: „Târziu Te-am iubit, 
frumusețe veche și atât de nouă! Târziu Te-am iubit! Tu erai 
înăuntrul meu, dar, vai, eu eram în afară de mine! Te căutam în 
afară. Alergam cu foc după acele frumuseți trecătoare, lucruri și 
umbre ale frumuseţii Tale, în vreme ce toată frumusețea 
sufletului meu pierea prin dezordinile mele. Tu erai cu mine, dar 
eu nu eram cu Tine. Aceste frumuseți, care n-ar fi nimic de n-ar 
fi în Tine, mă depărtau de Tine. Tu m-ai chemat, Tu m-ai strigat 
şi Tu ai deschis urechile inimii mele, rupând şi sfărâmând tot ce 
mă făcea surd la glasul Tău. Tu ai fulgerat, ai luminat, ai 
înlăturat orbirea mea. M-ai făcut să simt mirosul fără de seamă 
al parfumurilor Tale; am început a-l respira; a suspina după 


4! A. Massoulie, Meditations, p. 225. 

Tine. Te-am gustat. Am foame, am sete de Tine. M-ai atins şi 
m-am aprins de dorul veşnicei Tale fericiri”? 

„Am început a suspina după Tine, Doamne”, se 
destăinuieşte Augustin, şi în suspinul inimii află pe Dumnezeu și 
devine Fericitul Augustin. Omul suspină şi Dumnezeu aude 
suspinele omului, cum a auzit suspinele lui Augustin, ale 
israeliților în robia Egiptului (leșire 2:24; 6:5) şi ale atâtor 
oameni îndureraţi şi nefericiți. 

V-aţi întrebat vreodată, iubiți şi binecuvântați creştini: 
Când şi de ce suspină inima omului?... De ce suspini, creștine, 
când eşti nefericit și când te rogi, când plângi, când te bucuri și 
când mori?... 

De bună seamă că Adam şi Eva, când au fost scoşi din rai, 
au suspinat după fericirea pierdută. Regele şi proorocul David 
îşi plânge nefericirea și păcatul în suspine şi lacrimi 
îmbelşugate: «Ostenit-am suspinând. În toate nopțile îmi spăl 
patul şi ud aşternutul meu cu lacrimi» (Psalmul 6:6). «Viaţa mi 
se stinge în dureri şi anii mei în suspinări se scurg» (Psalmul 
30:10). «Cât am păstrat tăcerea mi se mistuiau oasele și 
suspinele nu-mi mai conteneau» (Psalmul 31:3). «Slăbit sunt şi 
istovit peste măsură şi răcnesc de durerea inimii mele. Înaintea 
Ta sunt, Doamne, toate dorințele mele şi suspinele mele nu sunt 
ascunse de Tine» (Psalmul 37:8-9). «Sufletul meu suspină și 
tânjește după curțile Domnului. Inima mea şi carnea mea se 
istovesc de dorul Dumnezeului meu» (Psalmul 83:2). 

lisus Hristos, când s-au apropiat de el fariseii ca să-L 
ispitească și să-I ceară un semn din cer, «a suspinat cu duhu! și 
a zis: Pentru ce neamul acesta cere semn?» (Marcu 8:11-12), iar 


42 Confesiuni, X, 27. 

altădată, văzând pe Maria şi pe iudei plângând şi jelind pe Lazăr, 
«a suspinat cu duhul... şi a lăcrimat» (loan 11:33-36); atât de 
mult îl iubea. Au plâns şi au suspinat femeile pe drumul 
calvarului împreună cu poporul rămas credincios Mântuitorului 
(Luca 23:27-31), iar Apostolul Pavel, cunoscător adânc al 
sufletului omenesc, ne încredințează că nu numai firea suspină, 
dar şi noi înşine, creştinii, suspinăm în nădejdea mântuirii. 

«Știm că toată făptura împreună suspină și împreună are 
durere până acum. Și nu numai ea, ci şi noi, care avem pârga 
Duhului, noi înşine suspinăm în noi, așteptând învierea, mân- 
tuirea trupului nostru» (Romani 8:22-23). Sufletul creștinului 
suspină în trup ca o pasăre în colivie în speranța eliberării, în 
credința mântuirii, în aşteptarea moştenirii vieţii veşnice. 

«Căci ştim că, de se va strica pământeasca noastră casă, 
avem în ceruri locuinţă de la Dumnezeu casă veșnică, nefăcută 
de mână. De aceea suspinăm, dorind să ne îmbrăcăm în locașul 
nostru cel ceresc, numai de vom fi găsiţi îmbrăcați, nu goi. Căci 
noi, cei ce suntem în cortul acesta, suspinăm îngreuiaţi, nu 
pentru că voim să ne dezbrăcăm, ci să ne îmbrăcăm, ca ceea ce 
este muritor să fie înghițit de viață. Iar Cel ce ne-a făcut spre 
aceasta este Dumnezeu, Care ne-a şi dat arvuna Duhului» (2 
Corinteni 5:1-5). 

Suspinul tresaltă, zvâcneşte şi izbucneşte din adâncul 
inimii ca să scoată sufletul din adâncul răutăților, spune Sf. 
Simeon Noul Teolog. 

Din pildele și stihurile citate se vede şi înţelege uşor: când 
şi de ce suspină omul. Inima omului suspină când este mai 
adânc răscolită sau îndurerată. Suspinul este un strigăt potolit de 


* Cuvântul XVII, fila 179. 

durere câtre Dumnezeu; un zbucium după Dumnezeu; e glasul 
omului duhovnicesc din noi. Cine suferă suspină; cine se roagă 
suspină; cine iubeşte suspină; cine plânge suspină; cine aşteaptă 
mântuirea suspină; «când te vei întoarce şi vei suspina, atunci te 
vei mântui», zice profetul Isaia (30:15); cine dorește cerul şi 
fericirea cea veşnică suspină; cine se mângâie suspină; cine 
moare suspină. Moartea creștinului, când nu e violentă, e un 
suspin mângâietor, un suspin tot mai prelung, tot mai rar, tot mai 
liniştit... de aceea ne şi rugăm pentru morți ca Dumnezeu să-i 
odihnească „unde nu este durere, nici scârbă, nici suspin, ci viață 
fără de sfârşit”... În suspin dorim nemurirea, oftăm după 
locuința și fericirea veşnică pentru care Dumnezeu ne-a dat 
arvuna Duhului, garanția dumnezeiescului har în Sfintele Taine. 

Iată când şi de ce suspină inima omului. Suspină pentru că 
sufletul este nemuritor şi viața veşnică. 

Inima care suspină doreşte să dezrobească sufletul din 
trup, să scape omul duhovnicesc din lanțurile celui trupesc, 
întocmai cum doreşte să se dezrobească pasărea din colivie. 
Inima Care suspină doreşte pacea și pe Durnnezeu întocmai ca 
robul din temniță soarele libertăţii. Inima care suspină este încă 
o dovadă că omul nu este numai trup, came şi oase, ci o ființă 
însuflețită care se doreşte în apropierea lui Dumnezeu. 

În suspinul inimii zvâcneşte un duh şi un dor nestins după 
frumusețe, după desăvârşire spirituală, după raiul pierdut, după 
mântuire, după veșnicie, după Dumnezeu... 

Rămâi în inima mea, Doamne, în taina şi în tăcerea ei! 
Adu aici pace! Creează aici frumuseţe! Deschide aici rai de 
gânduri curate; sădeşte flori de virtuţi sfinte! Fă, Doamne, ca 
inimile noastre numai după Tine să suspine, numai pe Tine să 
Te iubească, numai pentru Tine să zvâcneasgă! Cel ce ai pierdut 

tristețea păcatului şi ne-ai dat pacea şi bucuria mântuirii, 
Doamne, umple de bucurie şi de veselie inimile noastre 
totdeauna acum și pururea şi în vecii vecilor. 


2. Războiul nevăzut 


Binele şi răul 


Unul este lup răpitor; altul este sfâşiat ca 
un miel 
(Sf. Macarie Egipteanul) 


În inimi nu este numai dor şi suspin după Dumnezeu, ci şi 
război. 

S-a spus și e deplin constatat că, atât în lumea și în 
mişcarea corpurilor cereşti, cât şi în lumea şi în mişcarea 
corpurilor pământești, până şi în mişcarea celulelor, atomilor și 
electronilor este o rânduială minunată, o desăvârșită şi 
duhovnicească armonie. Există, însă, și o dezarmonie, dezordine 
și dezechilibru, când se caică legile eteme ale armoniei. Când 
cutremurele crapă scoarța pământului, de se înghit de vii oameni 
şi casele lor, când furtunile răstoarnă pomii şi spulberă munca 
omului, când apele se revarsă peste semănăturile și roadele 
câmpiilor, când bolile (epidemiile) seceră vieți omeneşti, când 
focul războiului nimicește bunurile de veacuri ale religiei, ale 
culturii şi civilizaţiei, când oamenii se urăsc, se înşeală, se 
omoară şi, astfel, se nedreptățesc unii pe alţii, atunci ne îngrozim 
pentru că se calcă legile armoniei, ne cutremurăm şi numai 
atunci ne dăm mai bine seama: ce-ar fi lumea fără ordine şi viață 

fără armonie?... În acele clipe de reculegere inima noastră 
suspină după ordine, după armonie, după Dumnezeu, 

Dezarmonia şi dezordinea cea mai mare din lume o produ- 
ce omul prin abuzul de libertate, prin călcarea legilor armoniei. 
În lumea religiei şi a vieţii morale, abuzul acesta se numeşte rău 
sau păcat. Împlinirea liberă şi constantă a voinței lui Dumnezeu se 
numeşte virtute. Adam şi Eva, câtă vreme au ascultat cuvântul și 
au urmat voința lui Dumnezeu, au trăit liberi de orice rău şi 
fericiţi. Munca era pentru ei o binecuvântare; viața — o fericire, 
grădina — un adevărat rai. Când în inima lor s-a născut pofta bunu- 
rilor oprite, când gândul măririi deșarte de a fi „ca nişte dum- 
nezei” a pus stăpânire pe sufletul lor, când nu s-au mai supus 
legilor ascultării şi au făcut din voinţa lor liberă și din dorința lor 
egoistă normă de conducere în viaţă, atunci s-a întâmplat căde- 
rea din harul lui Dumnezeu şi scoaterea din raiul fericirii. Legea 
armoniei era călcată, pacea desființată și fericirea pierdută. 

Atât din istoria căderii lui Adam, cât şi din taina sufletului 
său, fiecare om înţelege că binele e în firea lucrurilor și a 
ființelor, iar răul e o abatere de ia fire şi de la scopul ei. Binele e 
firesc, răul e nefiresc, e mişcarea contrară firii. Binele e rațional, 
răul e o mişcare greşită, neraţională. Binele e libertate şi 
armonie, răul e robie și dizarmonie; depărtare de bine şi lipsa 
binelui, ca orbirea lipsa vederii“. Binele e scris, lăudat şi 
admirat în toate rânduielile firii şi în toate legile oamenilor şi ale 
lui Dumnezeu. „Răul nu e scris nici în legile firii, nici în legile 
oamenilor, nici în legile lui Dumnezeu. Toate legile firii şi ale 
oamenilor, ale proorocilor şi ale apostolilor, ale Vechiului şi 
Noului Testament, ale înţelepţilor şi ale Sfinţilor Părinţi, ne 


+ sf. Grigorie de Nyssa, Marea cuvântare catehetică, p. 39. 

obligă să facem binele şi să ne păzim de rău, ca de-o otravă care 
strică și pierde firea şi toate lucrurile cele fireşti”45, 

Sf. Antonie cel Mare aseamănă răul cu rugina şi cu 
necurăţia. „Răul, spune el, se prinde de fier ca rugina de aramă 
şi necurăția de trup. Însă nici cel care prelucrează arama n-a 
făcut rugina, nici părinții necurăţia trupului. Tot așa nici răutatea 
n-a făcut-o Dumnezeu, ci i-a dat omului şi cunoştinţa și puterea 
de a deosebi, ca să fugă de rău, ca unul ce ştie că va fi vătămat şi 
chinuit de et. 

Prin urmare răul nu e de la Dumnezeu. Răul se naşte în 
inima omului, în pofta lui slobodă pentru că din inimă se nasc 
gândurile şi faptele cele rele (Matei 15:18-19). Tot ce e creat de 
Dumnezeu e foarte bun (Facere 1:31). Nimic nu e rău, numai 
reaua întrebuințare a voinței libere şi a lucrurilor; abuzul de 
libertate face din lucrurile şi ființele bune lucruri și ființe rele. 
„Nu mâncările sunt rele, spune Sf. Maxim Mărturisitorul, ci 
lăcomia pântecelui; nici facerea de prunci, ci curvia; nici banii, 
ci iubirea de bani; nici slava, ci slava deşartă. lar dacă-i aşa, 
nimic nu e rău din cele ce sunt decât reaua întrebuințare care 
vine din negrija minţii de a cultiva cele firești”"?. 

Firea nu e rea, nici când o folosim rău. Fierul, de pildă, e 
dat spre o întrebuințare folositoare şi necesară. EI nu e vinovat 
când cineva se foloseşte de el pentru ucidere“. Răspunderea o 
poartă spiritul liber, mintea și brațul care a abuzat de rostul și 
firea fierului. Mai mult: omul are o putere atât de mare încât 


+ Sf. Nicodim Aghioritul, Hristoitia, p. 20. 
4 Filocalia 1, p. 21. 
“7 Rilocalia II, p. 77. 
“ Sf. Casian Romanul, Filocalia 7, p. 105. 

poate face bine şi rău sau se poate întoarce de la bine la rău şi de 
la rău la bine. 

De aceea unii oameni sunt lupi, alții miei; unii demoni, 
alții îngeri; sau, după cuvintele Sf. Macarie cel Mare: „Unul este 
lup răpitor, altul este sfâşiat ca un miel". 

Dar de cea mai mare mirare este faptul că în fiecare om se 
luptă un lup cu un miel, un demon cu un înger, un lrod cu un 
Ioan... Sufletul tău, creştine, este un câmp de luptă fără vărsare 
de sânge, un teatru de război nevăzut între bine şi rău, între 
adevăr şi minciună, între frumusețe şi urâţenie, între dreptate și 
strâmbătate, între milostenie şi zgârcenie, între înfrânare și des- 
frânare, între răbdare și mânie, între modestie și mândrie, între 
ruşine şi obrăznicie, între cumpătare şi voluptate, între credință 
şi îndoială, între speranţă şi disperare, între dragoste şi ură, între 
iubirea divină şi iubirea de sine, între smerenie și slava deșartă, 
între înțelepciune şi nepricepere, între virtuţi și patimi, între 
lumină și întuneric, între duh şi trup, între Dumnezeu și diavol. 

Trupul dă război sufletului prin mulțimea ispitelor, 
poftelor şi patimilor vătămătoare. 

La lupta aceasta dinlăuntrul nostru ne duce cu gândul 
cântarea: 

„De n-ar fi fost Domnul întru noi, nimeni din noi nu ar fi 
putut suferi luptarea vrăjmaşului, că cei ce bimuiesc de aicea se 

Sau alta: „Din tinerețile mele vrăjmaşul mă ispitește și cu 
desfătări mă aprinde; iar eu, nădăjduindu-mă spre Tine, Doam- 


* Omilii, p. 93. 
% Antifon 2, gl. 6. 

ne, îl biruiesc pe e'!. Astfel se adeveresc cuvintele Sf. loan 
Scărarul: „Cu cel ce se luptă cu osârdie nimeni nu se luptă”s2. 
Despre virtuțile creştinului şi despre armele războiului 
duhovnicesc vorbeşte ceva mai pe larg Sf. Pavei care, atât prin 
viața sa de apostol şi martir al lui Hristos, cât şi prin scrierile și 
învățăturile sale, a întruchipat cel mai desăvârșit exemplu de 
luptător în războiul cel nevăzut. El aseamănă pe creştin cu atleții 
şi cu soldaţii romani, virtuțile creştinilor cu armele soldaţilor din 
vremea aceea, iar viața cu lupta şi cu alergările din stadion 
(arenă). «Creștinul este un luptător, un bun ostaş al lui Lisus 
Hristos» (2 Timotei 2:3), un atlet care aleargă în arena vieții ca 
să ia premiul (1 Corinteni 3:24), răsplata chemării (Filipeni 
3:13-14), cununa biruinţei (Coloseni 2:18). Viaţa creștinului e 
un război duhovnicesc, război nevăzut împotriva diavolului și a 
păcatului, război împotriva întunericului şi a duhurilor răutății. 
<Îmbrăcaţi-vă cu toate armele lui Dumnezeu, scrie Pavel, efese- 
nilor, ca să puteți sta împotriva uneltirilor diavolului. Căci lupta 
noastră nu este împotriva trupului şi a sângelui, ci împotriva 
domniilor, împotriva puterilor, împotriva stăpânitorilor întune- 
ricului acestui veac, împotriva duhurilor răutății din văzduhuri» 
(Efeseni 6:11-12; Evrei 12:4)armele cu care luptă creștinul sunt 
armele lui Dumnezeu. Coiful nădejdii de mântuire (1 Tesaloniceni 
5:8), pavăza credinței, platoșa dreptății, Evanghelia adevărului, a 
păcii şi a iubirii, sabia Duhului, care este cuvântul lui 
Dumnezeu, răbdarea și rugăciunea stăruitoare (Efeseni 6:13-18). 


5! Antifon 1, gl. 8. 
* Cuvântul 1. 

Lupta pentru împărăţia lui Dumnezeu 


Luptă-te lupta cea bună a credinţei... 
(1 Timotei 6:12) 


Nu este om în sufletul căruia să nu se înfrunte binele cu 
răul, virtutea cu patima, lumina cu întunericul. În unele inimi 
mai simţitoare războiul duhovnicesc e aşa de crâncen și dureros 
încât se pare că le sfâșie şi rupe inima; nu au linişte, se 
zbuciumă, aleargă (oscilează) tragic între bine și rău, între 
chemările duhului şi poftele trupului. Om adevărat, creştin 
desăvârşit este acela care iese din acest război victorios. Vai 
aceluia care se lasă și cade învins... Fericit este învingătorul în 
războiul cel nevăzut, mai fericit decât toți generalii şi ostașii 
învingători deoarece biruințele cele mai mari se câștigă în 
războiul cel fără vărsare de sânge. 

Religia, cu toate învățăturile, darurile, bisericile și puterile 
ei, nu este altceva decât un arsenal de arme evanghelice, pe care 
le pune la îndemâna spiritului ca să supună materia. lisus Hristos 
e Mântuitorul lumii fiindcă împrumută oamenilor puteri 
biruitoare şi optimism în războiul lor cu puterile răului și al 
întunericului. EI Însuşi proclamă și susține acest război nevăzut 
când grăieşte ucenicilor: «Să nu socotiți că am venit să aduc 
pace pe pământ. N-am veni să aduc pace, ci sabie» (Matei 
10:34). duhul darului în inimile oamenilor, războiul împotriva 
minciunii, împotriva tuturor puterilor întunericului. 

„Nu am venit să aduc pace cu păcatul, ci sabie, luptă, să 
deșpart pe iubitorii de Dumnezeu de iubitorii de lume, pe iubi- 
torii de slavă de cei smeriţi, pe materialnici de nerhăterialnici”*?. 


%5 Sf. Ioan Scărarul, Scara, Cuvântul II. 

«Împărăţia lui Dumnezeu se ia prin stăruință și cei ce se 
silesc pun mâna pe ea» (Matei 11:12). Odihna, ca şi somnul, e 
chipul morții. Lupta e semnul vieţii. Prin râvnă, prin război 
duhovnicesc ajunge omul la măsura de bărbat desăvârşit în 
credință, în speranţă, în iubire, în smerenie, în sfinţenie. 

Războiul duhovnicesc nu se dă pe câmpurile de luptă, ca 
războiul armelor ucigătoare şi aducătoare de nefericire, ci în 
suflet și în trup, în minte, în inimă, în cuget, în simţuri, în 
mădularele trupului, de aceea se şi numește război nevăzut, spre 
deosebire de războiul văzut. Despre acest război nevăzut ne 
aminteşte nu numai Sfânta Evanghelie, dar și Cartea de 
Rugăciuni în cântarea „Mântuieşte, Doamne, poporul Tău...” şi 
„dăruieşte biruință dreptcredincioşilor creştini asupra vrăjma- 
șilor...” Potrivnicii creştinului sunt păcatele, nu oamenii. Altă 
rugăciune ne-o spune şi mai lămurit: „Miluieşte-mă, Doamne, 
că s-au tulburat oasele mele şi sufletul meu s-a tulburat 
foarte! Vicleanul nu încetează a mă supăra, vrăjmașii mei 
nu încetează de a mă lupta, războiul cel din mine al trupului 
mă aprinde totdeauna, gândurile cele viclene nicidecum nu 
se astâmpără... iată, vezi împotrivirea cea asupra mea: și 
războiul trupului, și cuptorul patimilor, și slăbiciunea 
puterii sufletului meu's. 

Spre deosebire de războiul cel dinafară, unde oamenii se 


luptă, apoi mănâncă, se odihnesc sau se schimbă, războiul cel 


duhovnicesc ţine fără încetare (nu « 0 noapte, o zi sau un an), ci 
viața întreagă, când mâncăm și « când bem, când lucrăm sau_ne 


nim totdeauna ne 1e luptăm. cu Vrăjmaşi netrupeşti, cu gândurile, 
simţurile şi mădul mădularele noastre în care _Vrăjmaşul caută. să- şi 


* Cartea de rugăciuni, Bucureşti, 1951, p. 241. 


114 


Spre Tabor 


înfigă săgețile şi să ne omoare. De acest război nu poate omui 
nici să se ascundă, nici să fugă, nici să lase armele, nici să lupte 
unul în locul altuia, nici o zi, nici un ceas ori să biruie şi să tră- 
iască ori, rănindu-se, să moară'5. Armele creştinului în războiul 
nevăzut sunt virtuțile religioase şi “morale, podoaber€ săfletului, 
roadele Duhului Sfânt: iubirea, bucuria, pacea, îndelungă- 
răbdarea, bunătatea, binefacerea, credi „_blândeţea, cumpă- 
tarea (Galateni 5:22), înfrânarea, iertarea, speranța, munca, până 
Îa uitarea și jertfa de sine. Cu aceste arme duhovniceşti e dator 
să lupte creştinul până la sânge (Evrei 12:4), până la biruința 
binelui asupra răului (Romani 12:21). SERIE 

«Luptă lupta cea bună a credinței, scrie Pavel fiului său 
duhovnicesc Timotei, cucereşte viaţa cea veșnică la care eşti 
chernat și pentru care ai dat bună mărturisire» (1 Timotei 6:12), 
«fii treaz întru toate, suferă răul, fă lucru de evanghelist, slujba 
ta fă-o deplin! Că, iată, eu sunt gata de jertfă și vremea 
despărțirii mele s-a apropiat. Lupta cea bună m-am luptat, 
călătoria (alergarea) am săvârşit, credința am păzit. De acum mă 
aşteaptă cununa dreptăţii pe care mi-o va da Domnul, 
Judecătorul ce drept în ziua aceea şi nu numai mie, ci tuturor 
celor ce au iubit arătarea Lui» (2 Timotei 4:5-8). 

Admirabil exemplu de creştin luptător... Adevărata 
conştiinţă de apostol biruitor, care ne învaţă că puterea dirane- 
zeiască nu se învaţă în odihnă, ci se deprinde în luptă. Căci prin 
râvnă şi prin război duhovnicesc ajunge omul la starea de bărbat 
desăvârșit în credință, în speranță, în iubire. Pentru Sfintele 
nevoinţe şi pentru luptele sufletului, spune Calist Patriarhul, 
Dumnezeu pleacă cerurile și coboară slava în inimile noastre. 


55 SE. Simeon Noul Teolog, Cuvântul [1], p. 73. 

lubiţi şi dreptmăritori creştini, spiritualitatea creştină, 
învățătura despre viața şi desăvârşirea duhovnicească e o spiritu- 
alitate de luptă, de efort, de arme, de virtuți şi nevoințe, de 
alegere şi luptă între cei «doi domni» (Matei 6:24). Nu poți sluji 
deodată la doi domni, cum nu poți privi deodată cu un ochi Ja 
ceruri şi cu celălalt la pămâni*S” Răul nu se înlătură și sufletul nu 
se desăvârşeşte fără luptă. Corăbiile luptă cu valurile, păsările cu 
Vânturile, şi oasnenii Gu îspitele, cu poftele şi cu patimile păgâne 
ca să le învingă. Cine nu luptă cade. Cine luptă cu osârdie se 
încununează. 

Război nevăzut se_dă în sufletul tău, creştine; război care 


împarte şi nonia, pai 


fâşie înima ta. Doreşti unitatea, armonia, pacea și 
bucuria triumfului? Trebuie să _lupți, trebuie, cum spune Sf. 
Macarie cel Mare, să porți şi tu războiul duhovnicesc; să „ridici 
gânduri (bune) contra gândurilor (rele), minte (luminată) contra 


minții (întunecate), suflet (curat) contra sufletului (întinat), duh 
(sfânt) contra duhului (necurat)”". Trebuie, creștine, să lupţi cu 


armele cele duhovniceşti şi să biruieşti; să biruiască adică 
gândul cel bun gândurile cele rele şi duhul cel bun duhurile cele 
rele din minte, din inimă, din toate facultăţile sufletului și din 
toate membrele trupului tău. Atunci ai urcat prima treaptă de pe 
scara  desăvârşirii, atunci ai început lucrarea curățirii 
sufieiului tău. Ă 

În războiul duhovnicesc nu suntem singuri, creștini. 
«Duhul vine în ajutorul slăbiciunilor noastre» (Romani 8:26) și 
Mântuitorul este cu noi până la sfârşitul veacurilor (Matei 
28:20). Dumnezeu este cu noi și, «dacă Dumnezeu este pentru 
noi, cine este împotriva noastră?» (Romani 8:31). 


%5 SE. loan Scărarul, Scara, Cuvântul 1]. 
Omilii duhovniceşti, p. 189. 

«V-am dat putere să călcaţi peste şerpi și peste scorpii şi 
peste toată puterea vrăjmaşului şi nimic nu vă va vătăma» (Luca 
10:19). <Îndrăzniți, Eu am biruit lumea» (loan 16:33). Aşa a 
învăţat Mântuitorul cu graiul și cu fapta: ca ucenicii şi urmașii 
Săi să lupte pentru virtute și Evanghelie până la moarte ca viaţa 
fiecărui apostol, a fiecărui creştin să se încheie ca şi a Sa şi a 
marelui Apostol Pavel, cu strigăt răsunător de biruință: «Lupta 
cea bună m-am luptat... Săvârşitu-s-a!...» Pentru sufletele 
biruitoare s-au scris cuvintele: «Biruitorului îi voi da să mănânce 
din pomul vieţii, care se află în raiul lui Dumnezeu... Celui ce 
biruiește și celui ce păzeşte faptele Mele până la sfârșit îi voi da 
stăpânire peste neamuri... Biruitorul va fi îmbrăcat în haine albe 
şi nu voi şterge numele lui din cartea vieţii, voi mărturisi numele 
lui înaintea Tatălui Meu şi înaintea îngerilor Lui... Pe biruitor îl voi 
face stâlp în biserica Dumnezeului meu... Biruitorului îi voi da să 
şadă cu Mine pe tronul meu, precum şi Eu am biruit și am şezut 
cu Tatăl Meu pe tronul Lui» (Apocalipsa 2:7, 26; 3:5, 12, 21). 

Minunate, dumnezeiești făgăduințe!... Raiul, haine albe, 
nemurire, fericire în societatea îngerilor şi în apropierea lui 
Dumnezeu. Sunt bunuri pentru care merită să lupţi, creştine, 
până la sânge şi până la biruință; până ce vei ajunge 
credincios cu chip ceresc și copil asemănător Tatălui... 

„Mântuieşte, Doamne, poporul Tău și binecuvintează 
moştenirea Ta, biruință dreptcredincioşilor asupra celor 
potrivnic dăruieşte și cu crucea Ta păzeşte pe poporul Tău”. 

3. Înaintarea duhovnicească 


Creşteţi în harul şi cunoştinţa 
Domnului... 
(2 Petr 3:18) 


În meditaţiile de până acum ne-am convins că există om 
trupesc și om duhovnicesc, viață trupească și viață 
duhovnicească. Sfânta Scriptură, de o parte, suspinul inimii, de 
altă parte, ne încredințează că sufletul în trup este ca o pasăre în 
colivie şi ca un rob în închisoare, din care se zbuciumă, dorește 
şi luptă să se elibereze, să se mântuiască şi, astfel TR să ajungă în 
grădina fericirii, în raiul bunului Dumnezeu. 

Cu atât, însă, învățătura creștină despre viaţa 
duhovnicească nu este nici lămurită, nici încheiată. Dimpotrivă, 
pregătirea și destăinuirea ei abia începe. 

Noaptea, sub vălul întunericului, unul din fruntașii 
iudeilor, fariseul Nicodim are o întâlnire şi o convorbire cu 
Mântuitorul. 

<Învăţătorule — a zis el — ştim că de la Dumnezeu ai venit, 
căci nimeni nu poate face minunile pe care le faci Tu dacă nu 
este Dumnezeu cu el... 

Răspuns-a Iisus: adevărul adevărat îți spun: de nu se va 
naște cineva din nou, nu va putea vedea împărăția lui 
Dumnezeu. 

Zis-a Nicodim: cum poate un om să se nască fiind bătrân? 
Poate el, oare, să intre a doua oară în pântecele maicii sale şi să 
se nască (din nou)? 

Răspuns-a Iisus: Adevărul adevărat îți spun: de nu se va 
naşte cineva din apă şi din Duh, nu va putea să intre în împărăţia 
lui Dumnezeu. Ce este născut din trup, trup este: și ce este 

născut din Duh, duh este. Nu te mira că ţi-am zis: Trebuie să vă 
naşteţi de sus! Vântul suflă unde vrea şi auzi glasul lui, dar nu 
știi de unde vine şi unde merge; așa este cu oricine care este 
născut din Duh» (loan 3:1-8). 

În viața duhovnicească, la fel ca şi în viaţa trupească, omul 
are trei vârste de creştere a puterilor _sufleteşti: copilăria, 
tinerețea şi bărbăţia. 

Vista copilăriei î în viaţa duhovnicească începe în Sfântul 
Botez. otezul este naşterea a doua, nașterea în apă şi în Duh 
(loan 3:5). După naştere urmează_creşterea. După nașterea în 
Duh urmează creşterea în Duh, înaintarea în viaţa 
duhovnicească, adică progresul duhovnicesc. 

În Sfânta Scriptură nu avem cuvântul „progres”. Dar avem 
înțelesul lui, avem „creșterea”, „rodirea” și „desăvârşirea”, care 
au acelaşi înțeles ca şi cuvântul progres. Astfel, avern o creştere 
în întindere (în afară) și o creștere în adâncime (înăuntru), în 
Duh. «Cuvântul lui Dumnezeu creştea şi numărul ucenicilor se 
înmulțea», spune Luca (Fapte 6:7; 12:24; 19:20). Este vorba aici 
de creșterea în întindere, de răspândirea Evangheliei, de 
înmulțirea numărului celor dintâi creştini. 

Despre Sf. loan Botezătorul Evanghelistul spune că 
«pruncul creştea și se întărea cu duhul» (Luca 1:80), iar despre 
lisus mărturisește că «sporea cu înțelepciunea, cu vârsta și cu 
harul înaintea lui Dumnezeu şi a oamenilor» (Luca 2:52). E 
vorba de progresul duhovnicesc, de creşterea omului dinăuntru, 
în adâncime, de creşterea în Duh. 

Cu toți deplângem copiii care rămân pentru totdeauna 
mici, neputincioşi şi, astfel, nenorociți. Dar nu e cu nimic mai 
mică nenorocirea când omul trupesc se dezvoltă și creşte aşa 
după cum îi cere firea, iar omul duhovnicesc rămâne pipermicit, 

rămâne o fiinţă compusă numai din came și oase, un debil şi un 
degenerat sufletește. Atunci vai ţie, că ai rămas duhov- 
niceşte viața întreagă un copil, dar ni pil drăgălaş, naiv şi 
nevinovat, ci un nefericit, un monstru, un degenerat, un diformat, 
o caricatură de om, cu trup de animal fără suflet (ca şi golemul). 

Naşterea şi, deci, creșterea şi rodirea în Duh este o cerință 
de intrare în împărăția lui Dumnezeu, cerință stabilită de 
Mântuitorul. Progresul duhovnicesc, prin urmare, e necesar și 
obligatoriu pentru tot creştinul. «Ce este născut din trup, trup 
este și ce este născut din Duh, duh este» (Ioan 3:5-6). Omul nu 
este menit să crească numai cu trupul, ca orice animal. Paralel 
cu animalul e menit să crească şi să rodească şi omul dinăuntru, 
omul duhovnicesc. Sfinții Apostoli, în cuvintele lor, ne cheamă 
adeseori să luăm aminte la omul dinăuntru, la creşterea şi 
desăvârșirea lui. «Creșteţi în harul şi cunoştinţa Domnului și 
Mântuitorului nostru lisus Hristos», scrie Sf. Petru (2 Petru 
3:18). «Ca nişte prunci de curând născuţi, să iubiţi laptele cel 
duhovnicesc şi curat al cuvântului, ca prin el să creşteți spre 
mântuire» (1 Petru 2:2). 

După învățătura Apostolului Pavel, profeții, apostolii, 
evangheliștii, păstorii și dascălii Bisericii au fost rânduiți «spre 
desăvârşirea sfinţilor, la lucrul slujbei celei spre zidirea trupului 
lui Hristos până ce vom ajunge toți la unirea credinței şi a 
cunoștinței Fiului lui Dumnezeu, la starea bărbatului desăvârşit, 
la măsura vârstei deplinătății lui Hristos ca să nu mai fim prunci 
aruncați de valuri şi purtați de orice vânt al învăţăturii, de 
vicleșugul oamenilor şi de iscusința lor plină de înşelăciune, ci, 
petrecând cu adevărat în dragoste, să creştem în toate spre El, 
Care este capul, Hristos » (Efeseni 4:11-15). 

Să creștem în Hristos, în iubirea, în credința (II 
Tesaloniceni 1:3) şi cunoştinţa Lui până la starea bărbatului 
desăvârşit, acesta este drumul și scopul vieţii creştinului 
duhovnicesc; creşterea de la starea de copil până la vârsta de 
bărbat desăvârşit în toate darurile şi virtuțile. 

«În Iisus Hristos toată zidirea crește pentru a fi un locaş 
sfinţit în Domnul. În EI vă zidiţi și voi împreună prin Duhul ca 
să fiţi locașul lui Dumnezeu» (Efeseni 2:21-22). 

Creșterea lui lisus Hristos în omul creştin e totuna cu 
creşterea în viața religioasă, duhovnicească spre mântuire, e 
totuna cu progresul duhovnicesc. Creşterea aceasta, în Domnul 
şi în Duh, pe care o dă Dumnezeu (Coloseni 2:19) — adică 
înaintarea, nevoinţa neîncetată spre bine, urcuşul spre culmi, 
este o îndatorire creștinească tot aşa de trebuitoare vieții 
duhovniceşti cum sunt trebuitoare vieții trupești mâncarea, 
băutura, îmbrăcămintea şi odihna. 

După progresul. arătat în viaţa duhovnicească, cei dintâi 
creștini erau împărțiți în trei grupe; începători, înaintați şi 
desăvârşiţi. Aceste grupe răspund celor trei vârste ale vieții 
duhovniceşti, care sunt: curățirea, luminarea şi desăvârşirea; 
începătorii__-— copilăriei, curățirii sufleteşti; înaintaţii -— 
adolescenţei, luminării sufleteşti şi desăvârşiţii — bărbăţiei, 
desăvârşirii depline a sufletului. Pe ce treaptă şi în ce grupă se 
află fiecare dintre voi, iubiți şi binecuvântaţi creștini, e bine să 
ne întrebăm şi să răspundem fiecare în conştiinţa sa. Deodată cu 
răspunsul, însă, fiecare e dator să fie conștient de faptul că 
progresul duhovnicesc se arată_în_biruinţa_spiritului_asupra 
materiei, în_triumful omului nou asupra omului vechi. A 
progresa înseamnă a înainta şi a creşte în viaţa spirituală: a 
creşte în iubire, a coopera cu harul, a înlătura domnia patimilor, 


121 


Preot Ilarion Felea 


a înlocui pe Adam cu Iisus Hristos, a sui pe scara virtuţilor şi pe 
treptele desăvârşirii până sus... la Dumnezeu. 

-“Tubite creştine, omul pe pământ e o ființă în continuă 
formare și creştere spirituală. Principiul acestei creșteri 
progresive se află în ura faţă de păcat, în iubirea față de virtute şi 
în credincioşia (fidelitatea) față de sfântul har. Cu cât petreci 
mai mult în casa şi în fața Domnului, cu cât te depărtezi mai 
mult de păcat, cu cât te apropii mai mult de virtute, cu cât ești 
mai credincios dumnezeiescului har și cu cât îţi pleci mai des 
genunchii în rugăciune, cu atât ești mai înaintat şi mai desăvârșit 
în viața spirituală. 

Sfinţii maeştri şi dascălii noştri în viața duhovnicească, în 
privința aceasta ne dau exemple luminoase şi curaj neînfrânt, dar 
şi îndemnuri la smerenie. Că nu-i ușor să înaintezi în viața 
duhovnicească... Sf. Macarie cel Mare, vorbind de progresul 
duhovnicesc, spune: „După cum embrionul în pântecele 
mamei nu se dezvoltă deodată în om, ci pe îndelete capătă 
chip de om şi vine pe lume şi nici atunci nu este om 
desăvârşit, ci creşte mulți ani până devine bărbat și după 
cum semințele de orz și de grâu nu dau rădăcini îndată ce 
sunt aruncate în pământ, ci trebuie să treacă furtuni şi 
vânturi și abia atunci, la vremea cuvenită dau spice şi cel ce 
sădeşte un păr nu gustă pe dată fructul, tot aşa se dezvoltă 
omul în cele duhovniceşti, unde este vorba de atâta 
înţelepciune şi fineţe; numai puţin câte puțin se face om 
desăvârşit, în floarea vârstei”st. 

Marele Apostol Pavel scrie filipenilor: «Nu că am şi luat 
răsplata sau că aș fi desăvârşit, ci alerg după ea să o cuceresc 


*% Omilii duhovniceşti, p. 100. 

întrucât şi eu am fost cucerit de Hristos Iisus. Fraţilor, eu încă nu 
mă socotesc să o fi ajuns! Ci numai una fac: uitând cele din 
urmă și îndreptându-mă înainte, alerg spre ţintă la răsplata 
chemării de sus a lui Dumnezeu în Hristos lisus» (3:12-14). 
Alergarea la semn e mersul înainte (progresul) spre ţinta și 
răsplata chemării de sus, spre care ne mână cu un dor nestins, 
precum am văzut, şi suspinul inimii. „Cine_nu înaintează se 
înapoiază, spune Sf. Leon cel Mare, şi cine nu câştigă pierd de>, 

Să urmăm aceste chemări, îndemnuri şi exemple, 
creştinilor! Să facem din progresul duhovnicesc legea vieții 
noastre, legea înaintării, a creșterii şi a desăvârşirii spirituale ca 
an de an, zi de zi şi ceas cu ceas să oua tot mai buni, tot mai 
curați, tot mai înălțați, tot mai aproape de sfințenie, de Tine, 
Doamne. 


4. Desăvârşirea omului 


Fii desăvârşiţi... 
(Matei 5:48) 


Munţii, prin tăria şi măreţia lor, totdeauna au trezit în 
sufletele oamenilor ecouri și sentimente de înălțare, de 
reculegere și uneori de cucernică adorare. Pe munți, în vechime 
și la noi, în vechea Dacie, se zideau altare şi se aduceau zeilor 
jertfe în credința că în munți suntem mai aproape de cer, de 
Dumnezeu. 

În planul mântuirii creştine, munții au, de asemenea — cel 
puțin unii — o însemnătate deosebită. Pe Muntele Sinai S-a arătat 


? Cuvântul 59,8 la F. Cayre, Patrologie, tom II, p. 132. 

Dumnezeu profetului Moise și i-a descoperit cele zece porunci 
(leşire 19, vezi şi Galateni 4:24-25). Pe munții Carmel şi Horeb 
S-a descoperit Dumnezeu din nou profetului Ilie (3Regi 17-19). 
Pe muntele 'Taborului Mântuitorul S-a schimbat la faţă, 
descoperind și arătând Apostolilor Petru, Iacob şi Ioan, „pe cât 
li se putea”, slava şi strălucirea dumnezeirii Sale. Pe Golgota s-a 
adus jertfa de împăcare a omenirii cu Dumnezeu prin trupul şi 
sângele Domnului. Deşi ca înălțime e abia o colină, în viața 
duhovnicească, în mintea şi în inima dreptcredincioşilor creştini, 
Golgota e culmea cea mai înaltă din lume, în continuă creștere 
de două mii de ani. De pe Muntele Măslinilor Mântuitorul S-a 
înălţat la cer. Munţii Sinai şi Athos, „grădina Maicii Domnului”, 
pentru creştinătatea întreagă reprezintă centre de şcoli şi culmi 
duhovnicești, renumite până în ziua de astăzi. 

De aceea, pentru sufletele evlavioase munţii au devenit 
preînchipuiri (simboale) ale înălțării, sfințirii şi desăvârşirii 
spirituale; de aceea citim încă în Psaltire cuvintele: «Ridicat-am 
ochii mei la munţi de unde vine ajutorul meu. Ajutorul meu de 
la Domnul, Cel ce a făcut cerul și pământul» (Psalmul 120:1-2); 
și tot aceste cuvinte au trecut în cultul nostru creştin, fie ca 
priceasnă, fie ca apel de înălțare sufletească spre înălțimile 
cerului, în cântarea: „La munți, suflete, să ne ridicăm, mergi 
acolo de unde vine ajutorul” (Antifon, gl. 5) sau în altă cântare: 
„La munţii legilor Tale m-ai înălțat, cu fapte bune lumi- 
nează-mă, Dumnezeule, ca să Te laud pe Tine” (Antifon, gl. |). 

Mântuitorul iubeşte în chip deosebit înălțimile munților. În 
liniştea munților Se retrage adeseori să Se roage (Matei 14:23; 
Luca 6:12), pe înălțimile munților învață şi face minuni (Matei 
15:29-31; Marcu 9:2; loan 6:1-14), aici rosteşte cea mai 
frumoasă dintre cuvântările Sale, predica de pe munte (Matei 5- 

7), aici rosteşte fericirile, aici proclamă legea iubirii universale, 
aici spune cuvintele: «Fiţi desăvârșiți, precum desăvârșit e Tatăl 
vostru cel ceresc» (Matei 5:48). 

Suișul pe munte e simbolul înaintării, al urcuşului 
duhovnicesc, iar ajungerea pe culme închipuieşte desăvârşirea 
duhovnicească. 

Mântuitorul spune ucenicilor Săi și tuturor creştinilor: Fiţi 
desăvârşiți ca Dumnezeu, creşteţi în duh, sporiți darurile sufle- 
teşti, trăiţi viața pe culmile desăvârşirii (perfecțiunii) spirituale! 

Ca să înțelegem ce vrea să spună lisus prin cuvintele: 
Fiţi desăvârşiţi ca Dumnezeu -— trebuie mai întâi să ne 
lămurim: Cine e Dumnezeu?... şi cine e omul?... Să cunoaştem, 
de o parte, pe Dumnezeu şi însuşirile sau desăvârşirile Lui, iar 
de altă parte, să cunoaștem însușirile și slăbiciunile omului. 

Înţelepciunea biblică, cea mai înaltă învățătură la care a 
putut ajunge omenirea, ne descoperă că Dumnezeu e lumină, 
viață, iubire, Duh... «Mai înainte de a se face munții și de a se 
zidi pământul și lumea, din veşnicia veşniciilor, Tu ești 
Dumnezeu» (Psalmul 89:2). El este Creatorul atotputemic, 
atotînțelept şi atotştiutor;, El este Spiritul viu, sfânt, liber şi 
drept; El e Tatăl vostru cel bun, iubitor şi veșnic. «Tu, 
Doamne-ai întemeiat pământul şi cerurile sunt lucrul mâinilor 
Tale. Acelea vor pieri, iar Tu vei rămânea, toate ca o haină se 
vor învechi; ca un veșmânt se vor schimba şi nu vor mai fi, dar 
Tu rămâi Același şi anii Tăi nu se vor sfârşi» (Psalmul 101:27- 
28). 

Omul este făptura, «chipul şi slava lui Dumnezeu» (1 
Corinteni 11:7). În om se oglindeşte Dumnezeu și însușirile Lui, 
întocmai cum într-o operă de artă se oglindește artistul și 
însuşirile lui. În ierarhia ființelor, omul este așezat îndată după 

îngeri. «L-ai făcut cu puțin mai prejos de îngeri, l-ai încununat 
cu slavă şi cu cinste și l-ai pus peste lucrurile mâinilor Tale. 
Toate le-ai supus sub picioarele lui» (Psalmul 8:5-7; Evrei 2:6- 
7). «Cerurile sunt ale Domnului, iar pământul l-a dat fiilor 
oamenilor» (Psalmul 113:24). După trup, omul este din pământ; 
are origine materială şi e muritor; după suflet, are origine divină 
şi e nemuritor. În fiinţa sa se întâlnesc şi se luptă trupul cu 
sufletul, moartea cu viața, răul cu lumina, patima cu virtutea, 
pământul cu carnea. 

Menirea omului este nevoința şi lupta, înaintarea și 
înălțarea până la asemănarea cu Dumnezeu. Să munceşti, 
creştine, cu mintea și cu brațul, ca să descătușezi puterile bune 
din tine; să-ţi cultivi virtuțile, până ajungi la puteri şi însuşiri 
asemănătoare cu ale bunului Dumnezeu. Să faci strădanii şi să 
lupți până când bunătatea ta este asemănătoare cu bunătatea lui 
Dumnezeu; până când iubirea ta se aseamănă în căldură cu 
iubirea lui Dumnezeu, până când înţelepciunea ta se aseamănă 
în lumină eu înţelepciunea lui Dumnezeu; până când voinţa ta se 
aseamănă în tărie cu voința lui Dumnezeu; până când sfințenia 
ta se aseamănă în curăție cu sfințenia lui Dumnezeu. Cale lungă 
este aceasta, încât o viață întreagă nu-i poți ajunge până la capăt. 
Ideal mai ales şi mai înalt decât acesta nu există altul până în 
ziua de astăzi; să înaintezi (progresezi) duhovnicește încât să 
ajungi cu virtuțile și însuşirile tale până la Dumnezeu!... 

O, Doamne, cât de bun și atoînțelept eşti!... Ai rânduit ca 
nimeni să nu se oprească în drumul îmbunătăţirii sale; ca nimeni 
să nu ajungă la mulțumirea şi lenevirea de sine, închipuindu-şi 
c-a atins ţinta meniri sale. Ci chemi pe om şi prin om omenirea 
întreagă, mereu să năzuiască spre mai bine, să tindă necontenit 
spre desăvârşire, spre asemănarea cu Tine, Doamne, şi astfel 

să-şi înnoiască într-una puterile, să creeze valori tot mai 
preţioase, să progreseze. 

Mare, dumnezeiască înțelepciune!... 

A fi desăvârșit, ca Dumnezeu, înseamnă a urca muntele 
progresului duhovnicesc până sus, pe culme; înseamnă a trece 
prin deşerturi întinse spre munţi încântători; înseamnă a face 
sforțări ostenitoare, a trece pe poteci înguste, peste văi și peste 
prăpăstii, prin bolovani și prin spini; înseamnă a învinge ispite și 
patimi, dureri şi suferinţe, căderi şi însângerări, îndoieli şi lipsuri; 
înseamnă a înfrunta toate glumele şi răutățile oamenilor, toate 
piedicile stihiilor şi toate cursele duhurilor viclene şi înșelătoare. 

Desăvârșirea este lepădarea de sine şi de lume, luarea 
crucii şi urmarea lui lisus până la moarte (Matei 19:21; Luca 
9:23). Desăvârşirea este creşterea în toate însușirile și 
desăvârşirile (perfecţiunile) Dumnezeirii - care sunt modele 
pentru desăvârşirea omului - creşterea în credinţă, în nădejde, în 
bunătate, în smerenie, în iubire «până la măsura deplinătății lui 
Hristos» (Efeseni 4:13). Desăvârşirea este efort constant spre 
mai bine, corespondenţă neîntreruptă între voința omului și harul 
Domnului. Desăvârşirea este trăirea în duh, în iubire şi unire cu 
lisus Hristos e împlinirea voinței lui Dumnezeu, conformarea 
voinţei noastre cu voința lui Dumnezeu fără rezervă, întreagă și 
constantă. Desăvârșirea este cea mai însemnată operă din viața 
religioasă, deoarece e însuşi viața veşnică începută încă pe 
pământ. «Fiți desăvârşiți!» este cea mai mare poruncă şi ultima 
treaptă a progresului creştin, care nu are nici un punct de oprire 
fără numai în Dumnezeu. 

lată, iubiți şi binecuvântați creştini, ce înseamnă cuvintele 
Mântuitorului: «Fiţi desăvârşiți precum desăvârşit este şi Tatăl 
vostru cel ceresc! 

Pentru luminarea, îmbunătățirea şi desăvârşirea sufletului 
meu şi al tău, creştine, există religia şi altarele; pentru înfrumu- 
seţarea şi desăvârșirea sufletelor S-a întrupat şi S-a răstignit Fiul 
lui Dumnezeu, s-a vestit Evanghelia, s-a întemeiat Biserica, s-au 
rânduit sfintele Taine şi toate rugăciunile, posturile, faptele bune 
şi stujbele religioase. Pentru curățirea şi desăvârşirea sufletelor 
noastre se roagă arhiereii Bisericii, cu privirea, cu inima, cu 
braţele şi cu luminile înălțate spre cer, zicând: “Doamne, 
Doamne, caută din cer şi vezi şi cercetează via aceasta pe care a 
sădit-o dreapta Ta şi o desăvârşeşte pe ea” (Psalmul 9:15-16). 
Pentru sfințirea şi desăvârşirea sufletelor ne facem rugăciunile 
seara şi dimineața, cercetăm sfânta Biserică, citim cărțile sfinte, 
punem frâu patimilor şi ne ostenim să urcăm munţii greutăților 
de pe culmile cărora privirile noastre se odihnesc în zare şi 
inimile în pacea lui Dumnezeu. 

În satele şi oraşele noastre din ținuturile dealurilor şi ale 
munţilor, bisericile sunt zidite pe locurile cele mai ridicate. De 
asemeni mănăstirile sunt aşezate pe înălțimi, prin munți, în 
locurile cele mai încântătoare, înălțătoare şi odihnitoare de 
suflet. Dar şi la şes, bisericile au turnurile cele mai înalte ca să 
ne îndrepteze privirile spre cer, gândurile spre Dumnezeu. Toate 
au acelaşi tâlc şi ne vorbesc în acelaşi grai: La munți, suflete, să 
ne ridicăm, spre cer, spre Dumnezeu. 

Nu e uşoară calea spre desăvârşire... De câte ori loveşte 
sculptorul cu dalta, ciocanul şi până când scoate, ciopleşte și 
netezeşte din stâncă opera de artă!.. Tu, creștine, o viață întreagă 
eşti dator să-ți ciopleşti, să-ți şlefuieşti şi desăvârşeşti sufletul. 
Nu slăbi şi nu te îndoi niciodată! Dacă din piatră se poate face 
operă de artă, cu atât mai sigur se poate face din omul trupesc 
om duhovnicesc, sfânt, chiar şi din făptura cea mai decăzută”. 

La munți, deci, suflete, să ne ridicăm! Spre culmile vieții 
spirituale creștini, ca Dumnezeul păcii «să ne desăvârşească în 
tot lucrul bun ca să facem voia Lui şi să lucreze în noi ce este 
plăcut înaintea Lui prin lisus Hristos, căruia fie slava în vecii 
vecilor» (Evrei 13:21) 

Câte femei păcătoase și câți bărbați pătimași nu numai 
s-au mântuit, dar au ajuns chiar şi în ceata sfinților? 

Undeva, pe malul râului Lom, care se varsă în Dunăre, în 
dreptul orașului Giurgiu, trăia în veacul al treisprezecelea un 
cioban sărac, dar cu viața curată. Îi plăcea să facă milostenii şi 
să împace pe cei învrăjbiți. De la o vreme, privind el mereu 
noaptea stelele cerului, iar ziua frumuseţile trecătoare ale lumii, 
s-a hotărât să dea alt curs vieții sale: a părăsit satul, a apucat pe 
râu în sus până spre izvor în munți şi s-a oprit la un schit unde s- 
a călugărit. După moarte, trupul lui a fost așezat în pământ, 
aproape de albia Lomului. Au trecut zeci de ani și poate nimeni 
nu şi-a adus aminte de el. Doar apele Lomului, în urma unor ploi 
mari au surpat malul cu mormântul călugărului şi trupul lui 
neputrezit l-au dus a vale și l-au îngropat din nou în nisip între 
două pietre. Într-o noapte, chipul călugărului se arătă în vis unei 
tinere fecioare, care era pe moarte, şi-i spuse că se va însănătoși 
dacă trupul lui va fi ridicat dintre cele două pietre. Părinții 
fecioarei credeau că e vorba de aiurelile unei bolnave, dar, în 
cele din urmă, la stăruința fiicei, ca să-i facă voia, căutară locul 
cu cele două pietre şi află acolo trupul neputrezit al călugărului, 
semn vădit al sfințeniei şi al desăvârșirii lui. De aici începe viața 
minunată a Sf. Dumitru cel Nou, după zeci şi sute de ani de la 
moartea lui. Din veacul al optsprezecelea (de la 1774), moaştele 
lui au fost așezate în catedrala Mitropoliei, azi Patriarhiei, din 
Bucureşti, unde se află şi astăzi, viaţa lui, ridicată până la cele 

mai înalte culmi de curățenie şi sfințenie, rămânând de model 
pentru toţi fiii Bisericii noastre. 


5. Datoria desăvârşirii şi nevoia 
mântuirii 


Ne-ai făcut pentru Tine, Doamne... 
(Fericitul Augustin) 


Există o desăvârşire a trupului şi o desăvârşire a sufletului. 
Una din afară și a doua dinlăuntru. Păgânii puneau preț deosebit 
pe frumuseţea şi forța trupului. Din pricina aceasta până în ziua 
de astăzi a rămas obiceiul ca bărbaţii şi mai ales femeile să-și 
arate desăvârşirea mai mult pe dinafară decât înăuntru. lar când 
natura nu le-a fost darnică sau când în slăbiciunea minţii lor 
socotesc că apa şi săpunul nu sunt de ajuns ca să-şi spele 
necurăția de pe obraz şi de pe haine, recurg la tot felul de 
surogate şi frumuseți false: se vopsesc ca să-şi schimbe faţa și 
părul capului se parfumează ca să împrăștie un miros plăcut care 
le lipseşte; se îmbată ca să pară fericiți; îşi pun umeri de vată ca 
să se arate mai puternici decât sunt. Îşi fac tot felul de măști ca 
să apară sub forme de frumuseți care din depărtare se văd că 
sunt fățarnice, înșelătoare şi dezgustătoare. 

Creștinii văd frumusețea şi forța cea adevărată înăuntru, în 
suflet, în inimă. Omul care e frumos la suflet e frumos și la faţă; 
omul care e bun la inimă îţi place de el chiar dacă dinafară nu e 
desăvârşit. În schimb, omul rău şi pătimaş, chiar dacă dinafară e 
frumos şi puternic, e respingător. 

Prin urmare frumuseţea, puterea şi desăvârşirea sufletului 
hotărăsc valoarea omului. Omul e desăvârșit când e împlinit, 
când s-a ridicat până la cel mai înalt grad de îmbunătăţire 
spirituală, când ajunge cu sufletul la măsura deplinătății lui 
Hristos (Efeseni 4:13), când atinge limita, culmea desăvârşirii 
adică «asemănarea cu chipul Fiului» (Romani 8:29), 
asemănarea cu Dumnezeu. 

Ca să ajungă până aici creştinul e dator să se nevoiască din 
răsputeri ca să se desăvârșească. Datoria desăvârșirii spirituale 
ne-o impune starea noastră de făpturi ale lui Dumnezeu; 
autoritatea Bibliei şi a Bisericii; dorul, nevoia, trebuința şi 
autoritatea conștiinței; judecata din urmă şi viața veşnică 
(Coloseni 3:3-4; Filipeni 1:6, 21). 

1. Suntem făpturile lui Dumnezeu şi orice făptură tinde în 
chip firesc spre Făcătorul ei: corpurile cerești spre centrul din 
care s-au desprins, florile spre soare, puii spre cloșcă, omul spre 
Dumnezeu, spre însușirile, bunurile şi desăvârşirile Lui. Omul 
este menit să se îmbunătăţească şi să se desăvârşească cu atât 
mai mult cu cât el însuși lucrează la îmbunătățirea (ameliorarea) 
seminţelor, a plantelor şi animalelor de care are trebuință. Toate 
făpturile sunt menite să tindă spre Făcătorul lor şi să se 
desăvârşească, numai omul nu? 

2. Dumnezeu ne-a descoperit Biblia și ne-a dat Biserica, 
prin care să primim lumina cunoștinței şi bogăţia harurilor mân- 
tuitoare. Biblia e cartea, Biserica e şcoala desăvârșirii spirituale. 
Amândouă ne strigă, într-un glas cu profeţii, cu apostolii şi cu 
Mântuitorul: «Fiţi sfinți, că şi Dumnezeu e sfânt» (Levitic 
11:44; IPetru 1:16). «Fiţi desăvârşiți, precum desăvârşit e Tatăl 
vostru cel ceresc» (Matei 5:48). «Noi ÎI propovăduim pe Hristos, 
mustrând pe tot omul și învățând pe tot omul în toată înțelep- 

ciunea ca să înfățişăm pe tot omul desăvârşit în Hristos lisus» 
(Coloseni 1:28). Aceste cuvinte nu sunt scrise ca să intre pe o 
ureche și să iasă pe alta, ci să intre pe amândouă urechile în inimă 
şi aici să se prefacă în aluat care să dospească toată frământătura 
sufletului din care se naşte, creşte şi se desăvârșeşte făptura cea 
nouă, se preface din omul trupesc în omul duhovnicesc. 

3. De acord cu aceste dumnezeieşti glasuri se aude şi 
înlăuntrul nostru un glas mistuit de dorul desăvârşirii, glasul 
inimii, autoritatea conștiinței. Fericitul Augustin a destăinuit un 
mare adevăr când a strigat în gura şi în lumea mare dorul nestins 
al sufletului după Dumnezeu: „Ne-ai făcut pentru Tine și 
neodihnită este inima noastră până ce se odihnește în Tine, 
Doamne". Nu avem linişte, nu avem pace, nu avem odihnă, 
mântuire şi fericire în suflet decât în apropierea lui Dumnezeu, 
aşa după cum nici pe pământ nicăieri nu avem pace și mulțumire 
decât acasă, în locul şi în apropierea părinților, unde am văzut 
lumina zilei şi am cunoscut farmecul vieții. Purtăm în noi dorul 
după locurile copilăriei şi chemarea spre lumina și liniştea 
sferelor cereşti, dorul şi chemarea firească spre cultură, spre 
desăvârşire, spre Dumnezeu... 

Desăvârşirea spirituală este o datorie de conștiință, dar şi o 
dorință, o nevoie, o trebuință esenţială a sufletului omenesc. 
Trebuinţa aceasta ni se impune dinlăuntru în afară, aşa după cum 
dinlăuntru înafară ni se impune să ne spălăm, să ne îmbrăcăm, să 
gândim, să muncim, să scriem, să citim, să mâncăm şi apoi să ne 
odihnim. În chip firesc tindem spre desăvârşire cum tinde 
dinăntru în afară şi se dezvoltă orice făptură, orice floare, orice 

sămânță; din întuneric spre lumină, din cătușe spre libertate, din 
văi spre culmi, din adâncuri spre înălțimi. 

În suflet se cere ordine, pace, curăţenie, sfinţenie. Cine are 
dezordine şi murdărie în suflet nu poate avea ordine în muncă, 
nici fericire în casă, nici pace în inimă. Dezechilibrul, 
dizarmonia, dezordinea în suflet e răul, păcatul sub toate formele 
lui. În chip firesc sufletul omului, chiar şi al celui mai decăzut, 
caută echilibrul, armonia şi ordinea. Tot ce nu contribuie la 
armonia, frumuseţea şi sfințenia sufletului se cere înlăturat, 
întocmai cum se cer eliminate din trup toate mâncările 
nemistuite, toate otrăvurile şi prisosurile. Făcând rânduială şi 
curățenie în suflet, îl îmbunătăţim, îl perfecționăm. 

Chiar şi faptul că unii oameni se maimuțăresc şi se 
întrumuseţează artificial, pe dinafară, vădește indirect nevoia şi 
setea sufletului după mai bine, după desăvârşire. 

4. Glasul tainic al conştiinţei, dorul sufletului după 
obârşie, setea inimii după înălțimile vieţii duhovnicești, nu ne 
lasă în pace; ne biciuiesc mereu, ne îmboldesc într-una să nu ne 
mulțumim cu ceea ce mâncăm sau bem, ci să căutăm ceva tot 
mai sus, să descoperim o comoară scumpă ce ni se pare pierdută, 
o patrie fericită din care ni se pare că am fost izgoniți, un rai de 
lumină, de sfințenie și fericire, cerul și viaţa veşnică. În felul 
acesta, năzuința spre sfințenie, nevoia unui răspuns bun la 
judecata din urmă, dorul nestins după fericire şi viață veşnică 
sunt tot atâtea îndemnuri şi imbolduri spre desăvârşire. 

Este o legătură intimă între sfințenie, fericire și desăvâr- 
șire. Ceea ce face pe om bun, curat şi sfânt îl face fericit. Omul 
bun e fericit. Iubind pe Dumnezeu, devenim mai buni și mai 
fericiţi. Astfel, taina fericirii e ascunsă în progresul duhovnicesc, 
în sfințire şi desăvârşire. 

După aceste lămuriri e de la sine înțeles: cine e dator să 
se desăvârşească? 

Referindu-se la cuvintele Mântuitorului adresate tânărului 
bogat: «De voieşti să fii desăvârşit, mergi, vinde-ți averile şi dă-le 
săracilor şi vei avea comoară în cer şi vino de urmează Mie» 
(Matei 19:21), unii sunt de părerea că la desăvârşire se poate 
ajunge numai printr-o viață de mănăstire, ca şi când numai 
călugărilor li s-ar fi dat să se desăvârşească în viața duhov- 
nicească. Părerea aceasta e în întregime greşită. Mântuitorul nu a 
vorbit numai cu tânărul bogat despre desăvârşire. Porunca 
desăvârşirii E] a adresat-o tuturor ascultătorilor şi ucenicilor Săi. 
Desăvârşirea este pentru toți şi se cere de la toți oamenii. Toţi 
oamenii trăiesc sub urmările căderii în păcat, deci toți sunt 
chemaţi să se ridice şi să se desăvârșească. Mijloacele desăvârşi- 
rii, precum vom vedea, sunt diferite. Calea desăvârșirii, însă, este 
comună tuturor creştinilor, deoarece de la toți se cere o credință 
desăvârşită, o speranță desăvârşită, o iubire desăvârşită, o bunătate 
desăvârşită, o smerenie desăvârşită, o sfințenie desăvârşită, o 
viață spirituală desăvârşită. Căsătoria nu este o piedică în calea 
desăvârșirii, aşa după cum nici viața singuratică, de călugăr, nu e 
numaidecât o dovadă a desăvârşirii. Pe drept se spune că nici 
fecioria singură nu împreună pe om cu Dumnezeu şi nici nunta nu-l 
leagă de lume. Creştinul se poate desăvârși tot așa de bine în fa- 
milie ca și în călugărie. Dovadă sfinţii care s-au ridicat la o viață 
duhovnicească desăvârşită din toate straturile şi stările omeneşti: 
dintre împărați şi soldaţi, dintre bogați şi săraci, bărbați şi femei, 
învăţaţi şi neînvățaţi, bătrâni şi copii, călugări şi căsătoriți. 

Răspunsul Sfântului loan Gură de Aur la învinuirea, ce i-o 
aduceau unii că vrea să facă din ascultătorii săi călugări, este 
deplin lămuritor: „Eu nu vă cer să vă retrageți în munți sau în 

singurătatea deşertului, spune el, ci să fiţi buni, smeriţi şi curaţi 
la inimă... Căci toate poruncile legii ne sunt comune cu ale 
călugărilor, afară de celibat”%. Prin urmare tot omul e dator să 
tindă spre desăvârşire, să-şi modeleze sufletul după chipul lui 
lisus și al sfinţilor, din simplul motiv că nu numai unora, ci tutu- 
ror oamenilor s-a zis: «Fiţi desăvârşiţi...» (Matei 5:48; Iacov 1:4). 
Scriptura nu este numai pentru unii, ci pentru toți oamenii ca toți 
să se desăvârşească şi astfel să fie bine pregătiți pentru orice 
lucru bun (2 Timotei 3:17); taina creştinătăţii nu este vestită 
numai la unii, ci la toți oamenii, ca toți să se desăvârșească în 
lisus Hristos (Coloseni 1:27-28); Biserica nu e numai pentru unii, ci 
pentru toți oamenii, ca toți prin ea să cunoască înțelepciunea lui 
Dumnezeu (Efeseni 3:10) şi, deci, perfecțiunea spirituală. 
Mântuitorul nu S-a întrupat, nu a învăţat, nu S-a răstignit şi a 
înviat numai pentru unii, ci S-a dat preț de răscumpărare pentru 
toţi (i Timotei 2:5-6, 2 Corinteni 2:14-15). În sfârşit, Dumnezeu 
nu cheamă numai pe unii, ci cheamă pe toți oamenii la 
cunoștința adevărului şi la mântuire (1 Timotei 2:3-4), să tră- 
iască în pace şi iubire, <în legătura desăvârşirii» (Coloseni 3:14). 

Aprinde în inima mea și în toate sufletele, o, Doamne, 
setea după Duhul Tău cel Sfânt, dorința arzătoare după chipul, 
frumusețea şi slava Ta. Fă ca toți oamenii să se întoarcă din starea 
neasemănării la asemănarea Ta. Să Te caute pe Tine, Doamne, 
din toată inima, să suspine după Tine, să se mulțumească în Tine 
şi să se desăvârşească în Tine şi prin Tine, Dumnezeule, acum şi 
totdeauna, aici şi pretutindeni. 


*! Omilii la Matei VIL7. 

6. Putinţa desăvârşirii 


Poruncile lui Dumnezeu nu Sunt grele 
(1 loan 5:3) 


Viaţa spirituală desăvârşită e trăirea în Duh, urmarea lui 
Hristos, împlinirea voinței lui Dumnezeu până la asemănarea cu 
El în bunătate, înţelepciune, iubire şi sfințenie. Să fii bun, 
creştine, ca Dumnezeu; să fii înțelept ca Dumnezeu; să fii iubitor 
şi sfânt ca Dumnezeu! Aceasta e menirea ta de om, dacă vrei să 
fii desăvârşit. 

Creştinul este un fiu care merge la Tatăl, un călător spre 
patria şi familia sfinților, un moştenitor al împărăției lui 
Dumnezeu. «Nu mai sunteți străini şi venetici, ci sunteţi cetățeni 
împreună cu sfinții şi casnici ai lui Dumnezeu, zidiți fiind pe 
temelia apostolilor şi a proorocilor, piatra cea din capul 
unghiului fiind Însuşi lisus Hristos. Întru EI orice zidire se ţine 
întreolaltă şi creşte pentru a ajunge un locaş sfânt în Domnul. 
Întru EI fiți locaşul lui Dumnezeu!» (Efeseni 2:19-22). 

Gândirea la desăvârșirea omului, vrând nevrând pune 
cugetului nostru o întrebare. Este cu putință îmbunătățirea, 
sfinţirea şi desăvârşirea omului? Dacă noi luăm de model pe 
Dumnezeu cu însuşirile Lui — şi trebuie să-L luăm, deoarece așa 
ne poruncește Mântuitorul (Matei 5:48) - putem noi, oare, să ne 
urcăm atât de sus încât să ajungem la asemănarea cu E1?.. Se 
poate omul îmbunătăți şi desăvârși? Fără nici o îndoială, omul 
se poate îmbunătăți şi desăvârși. 

1. Omul e făcut după chipul lui Dumnezeu (Facere 1:27). 
Purtăm în noi chipul lui Dumnezeu întocmai cum purtăm chipul 
și asemănarea părinților. Chipul acesta zace ascuns în adâncul 

sufletului nostru, în mintea, în voința şi în inima noastră, însoțit 
de dorinţa şi plăcerea de a se descoperi, de a se apropia şi uni cu 
Dumnezeu. În măsura în care ne îmbunătăţim şi desăvârşim, 
descoperim în noi chipul lui Dumnezeu, vădim tot mai arătat 
asemănarea cu Dumnezeu. Ce este lupta omului pentru cultură 
şi progres decât proba năzuințelor și a strădaniilor lui neodihnite 
de a urca tot mai sus treptele desăvârşirii? Când suntem răi, 
dorim să fim buni; când suntem buni, dorim să fim mai buni. 
Suntem mereu nemulțumiți, mereu în căutarea paradisului 
pierdut, în noi și în jurul nostru. Chipul lui Dumnezeu din noi se 
cere dezrobit și împlinit. Zbuciumul acesta lăuntric nu este 
altceva decât un semn, o dovadă că omul e menit şi e capabil să 
se îmbunătățească, să se perfecționeze. 

2. Mântuitorul obligă pe ucenicii şi urmașii săi să trăiască 
viața după Evanghelie, să ţină poruncile, să-şi însușească 
virtuțile religioase şi morale, să facă voia lui Dumnezeu. După 
cum ascultă sau nu ascultă glasul Marelui Păstor şi Învățător al 
lumii, oamenii se deosebesc şi se despart în buni și răi. Unii 
sunt buni, alții sunt răi. De ce unii sunt buni și alţii răi? Pentru 
că aşa vor ei, unii, să fie buni, alţii răi. Dumnezeu nu ne cere ce 
nu putem împlini, iar ceea ce ne-a dat să împlinim e sigur că se 
poate împlini. Desăvârşirea pe care lisus Domnul ne-o pretinde 
e cu putință şi, chiar mai mult, uşoară. Jugul este bun și sarcina 
mea uşoară, spune El (Matei 11:30). <Poruncile Lui nu sunt 
grele», constată Sf. Apostol şi Evanghelist Ioan (1 loan 5:3). 
Fiecare dintre noi s-a putut încredința că e mai ușor să ţii 
poruncile lui Dumnezeu şi, deci, să te îmbunătățeşti decât să le 
calci. Iată, de pildă, ai spus o minciună, câte alte minciuni eşti 
obligat să foloseşti ca să o poți susține şi la urmă tot te face de 
ruşine. Dacă pentru minciună ajungi la judecătorie, cât necaz îţi 

impui ca să-ți-aduni martori mincinoși, să bagi pe alții la rău, să 
dai mult de lucru judecătorilor, să te zbuciumi ziua și noaptea ca 
să ieşi din încurcătură. Cine spune totdeauna adevărul e scutit de 
toate aceste neplăceri. Cineva fură. Dacă nu-i descoperit, e 
mustrat de conştiinţă. Dacă e descoperit, judecățile, pedepsele, 
ruşinea şi paguba se țin lanţ după el. Scoţi din gură o vorbă de 
ocară sau o înjurătură - ea te urmăreşte, te mustră; vrei să o uiţi 
şi nu o poți uita; te apasă și te tulbură. În schimb, o vorbă bună, 
o faptă virtuoasă, o rugăciune, te mângâie, te împacă, te 
mulțumește... Oricâte exemple de acestea am înşira, ele ne 
încredințează că ţinerea poruncilor şi, deci, îmbunătățirea morală 
prin împlinirea lor nu e numai cu putință, dar e şi mai ușoară 
decât nesocotirea și călcarea lor. Dacă unii sunt buni înseamnă 
că toți pot fi buni. Altfel e neînțeles de ce unii sunt virtuoşi, iar 
alţii pătimași. Dacă unii pot trăi după Evanghelie și se 
desăvârşesc prin împlinirea ei, înseamnă că toți pot urma aceeași 
cale, toți se pot ameliora, numai dacă iubesc din toată inima pe 
Dumnezeu. 

3. Că oamenii se pot îmbunătăți şi desăvârși ne arată mai 
limpede şi mai convingător sfinții, duhurile drepţilor celor 
desăvârșiţi (Evrei 12:23), cununa de lumină și slavă a Bisericii. 
Iată câteva nume și exemple: 

Pintre profeţi, Moise și David. Moise, deşi a ucis un egip- 
tean (Ieşire 2:11-12), totuși a ajuns cel dintâi mare profet al 
lumii, cel care dă omenirii cele zece porunci (Ieşire 20) şi cel 
care scrie cele dintâi cinci cărți din Biblie. David, deşi se face 
vinovat de adulter și de moartea generalului Urie (2 Regi 11-12), 
totuși, prin pocăinţa inimii înfrânte de durere pentru păcate, 
ajunge prooroc, scriitor de Psaltire şi strămoș după trup al 
Mântuitorului. Dintre apostoli să luăm pe cei mai mari, Petru şi 

Pavel. Petru spune minciună şi se leapădă cu jurământ și blestem 
de Iisus în faţa unei servitoare, «nici nu cunosc pe ornul acesta, 
zice el (Matei 26:72) şi totuşi, prin lacrimile lui amare și printr- 
un nou devotament, își răscumpără greşeala prin dragoste până 
la moarte pentru Mântuitorul. Saul e plin de ură față de creştini, 
asistă la uciderea cu pietre a Sf. diacon Ştefan (Fapte 7:58) şi ia 
parte la prigoanele sângeroase împotriva creştinilor - căci «sufla 
cu amenințare şi cu ucidere împotriva ucenicilor Domnului» 
(Fapte 9:1). Totuși, când lumina şi mustrarea lui lisus l-a orbit, e 
învins, convertit şi botezat. Prin râvna sa aprinsă de iubire față 
de Hristos, prin călătoriile sale misionare, prin cele 
patrusprezece scrisori ale sale, din care citim și ne luminăm atât 
de mult, şi prin moartea sa de martir, ajunge din Saul Pavel, 
sfântul şi marele apostol al neamurilor păgâne (Romani 11:13). 
Alți sfinţi: tâlharul de pe cruce, prin recunoaşterea greşelilor lui 
şi prin mărturisirea iubirii lui în rugăciune către lisus ajunge cel 
dintâi sfânt canonizat şi cel dintâi în rai împreună cu 
Mântuitorul (Luca 23:40-43); Onisim, din slugă netrebnică şi 
probabil hoț, ajunge frate iubit şi de folos Bisericii și societăţii 
(Filimon). Moise Arapul, din hoț și vătaf de tâlhari, care 
îngrozea Egiptul prin jafurile şi uciderile lui, care trecea Nilul 
înnotând cu hainele pe cap şi cu cuțitul în gură ca să atace şi să 
prădeze, după ce stă de vorbă cu călugării din pustie şi mai ales 
cu Sf. Antonie cel Mare, se convertește, intră în mănăstire 
împreună cu soţia lui şi atâta s-a pocăit încât a lăsat după el 60 
de ucenici, a ajuns preot şi om cu nume de sfânt în calendar (29 
August). Dintre femei să amintim pe Maria Magdalena şi Maria 
Egipteanca. Maria Magdalena, femeia din care lisus scosese 
șapte draci (Luca 8:2), adică multe patimi arzătoare, ajunge 
mironosiţă, cu zi de pomenire în calendarul sfinților (22 iulie). 

Maria Egipteanca de la doisprezece ani fuge de la părinți și 
şaptesprezece ani petrece în desfrânare neoprită şi nesățioasă. 
Din Alexandria pleacă la Ierusalim, dar nu ca să se închine la 
locurile sfinte, ci să desfrâneze cu pelerinii. Aici, însă, la ziua 
înălțării sfintei Cruci, o putere dumnezeiasca o opreşte să intre 
în biserica Sfântului Mormânt. Înţelegând semnul și 
recunoscându-şi vina, începe să verse lacrimi fierbinţi la tronul 
Sfintei Fecioare. 48 de ani își plânge de aci înainte, ziua şi 
noaptea, păcatele în pustia Iordanului. Moare la 1 Aprilie 530. 
Ziua aceasta e ziua ei în Calendarul sfinţilor. Biserica a mai 
aşezat in cinstea şi pomenirea ei încă două zile: deniile de 
Miercuri seara şi Duminica din săptămâna a cincia din postul 
Paştilor pentru a servi ca exemplu de pocăință, îndreptare şi 
desăvârşire câtor mai mulți creştini. 

Astfel de exemple sunt nenumărate în viaţa şi istoria 
Bisericii. Ele se pot întregi cu nume de împărați, regi, generali, 
învățați, scriitori, poeți, artişti, dregători şi oameni de tot felul, 
care la un moment dat, când sabia Duhului şi cuvântul 
Domnului au tăiat în inima lor, au rupt cu trecutul şi au luat 
drumul desăvârşirii spirituale. Bisericile creştine din lumea 
întreagă sunt pline de închinători evlavioşi, dintre care mulți, 
după ce au gustat cu nesaţ dulceaţa fructelor oprite, s-au întors şi 
se întorc mereu la calea cea bună, la calea Bisericii, la calea 
sfințeniei, la calea desăvârşirii. 

Pildele lor şi, mai presus de toate, vieţile tuturor sfinților, 
sunt pentru noi toți dovezi luminoase că omul se poate reculege, 
se poate întoarce de la rău spre bine, se poate îmbunătăți, sfinți 
şi desăvârși. După Sf. Antonie cel Mare, omul este ființa care în- 

găduie să fie îndreptată. “Cel ce nu poate fi îndreptat este 
neom, căci aceasta se află la neoameni”"?. 

lubiţi şi binecuvântaţi creştini, nimeni dintre noi nu e 
desăvârşit, dar nimeni nu e scutit de datoria, nici lipsit de putinţa 
desăvârşirii. Stejarul crește clipă de clipă, fără să-l audă sau să-l 
vadă cineva. Așa creşte şi tu, creştine, în Domnul. Primăvara 
mugurii cheamă florile, florile cheamă colorile şi culorile 
roadele, din adâncuri. Reculege-te şi tu, creştine; cheamă din 
adâncul sufletului tău la lumina zilei virtuțile şi faptele cele 
bune, dezvăluie chipul lui Dumnezeu din tine şi fă totdeauna 
«voia Lui cea bună şi plăcută și desăvârşită» (Romani 12:2). 

Doamne, facă-se voia Ta, precum în cer de către îngeri, 
aşa și pe pământ de către toți oamenii (Matei 6:10)! 


“% Filocalia 1, 6. 

PIEDICILE DESĂVÂRŞIRII, 
ALE MÂNTUIRII ŞI 
FERICIRII OMULUI 


Drumul, cu suișul spre culmile desăvârșirii spirituale, nu 
este ușor. Munții falnici, priviţi din depărtare, sunt impunători. 
Urcușul spre culmile lor însă, pe lângă atracţii şi bucurii are şi 
neplăceri, greutăți şi piedici. Cere multe, opintiri şi sudori, 
oboseli și popasuri; e primejduit de rătăciri şi căderi în prăpăstii 
sau în ghearele fiarelor sălbatice. Numai după multe sforțări şi 
opintiri ajungi să te bucuri de priveliștea încântătoare a culmilor. 

Urcuşul spre culmile desăvârşirii morale își are şi el 
piedicile lui, multe şi grele. Cele mai obişnuite piedici, pe care 
le întâlneşte omul creştin în cale în calea a desăvârşirii duhovniceşti Sunt: 
ispita, pofta, plăcerea, a, păcatul şi şi patima. . 

Nu este om care să nu întâlnească în calea vieții aceste 
piedici; să nu lupte cu ele, să nu cadă adeseori amăgit, înfrânt 
sau disperat în cursele şi robia lor; să nu suspine și să nu strige 
neputincios după ajutor: Doamne ajută-mi!...Doamne scapă-mă 
din cursele ispitelor!...Doamne, stinge în mine plăcerea 
poftelor!...Doamne, iartă-mi păcatele!...Doamne pune frâu 
patimilor şi fărădelegilor mele!... 

Le vom cerceta pe rând şi cu luare aminte, ca din 
lămurirea lor să ne cunoaştem mai bine duşmanii cei mai mari şi” 
mai ascunşi ai desăvârşirii noastre, ai mântuirii şi ai fericirii. 

1. Ispita 


Ce este şi de unde vine ispita 


Şi nu ne duce pe noi în ispită 
(Matei 6:13) 


şi un mijloc de curăj 

6_cercetare ma a lucrurilor. A ispiti Size 
înseamnă a le cerceta cu toată atenția, în toată adâncimea lor.52 
La începutul € ei, ispita nu este nici piedică, nici mijloc de înălțare 
Sufletească. Is Ispita este o cursă; o ademenire, o amăgire, o 
chemare, o momeală spre rău, un îndemn, ca o cântare de sirenă, 
care atrage omul spre păcat. Ea devine piedică în calea 
desăvârşirii şi mijloc de pierzanie din clipa în care ne învoim cu 


% D, Stăniloaie: Curs de Ascerică şi Mistică Creştină. Prelegeri lit. 
Bucureşti 1946-1947, p. 106 

ea şi ne lăsăm înşelaţi de ea. O pildă: aflăm un obiect pierdut. 
Putem să ni-l însuşim sau să-l predăm păgubașului. Ispita a ieşit 
în calea noastră. Dacă ne însușim obiectul aflat, ispita ne duce la 
păcat; dacă-l predăm păgubașului, facem un act de virtute 
morală. În chipul acesta, obiectul aflat, ispita, devine pentru noi 
un mijloc de chemare la păcat sau la virtute, o cursă din care 
ieşim învinşi sau învingători, căzuți sau înălțați sufletește. 

De unde vin ispitele? Cine şi de ce ispiteşte? Ce folos 
avem din ispite? Cum lucrează ispitele? Care sunt mijloacele, 
armele de luptă prin care ne putem împotrivi ispitelor? 

Ispita nu este de la Dumnezeu. 

Este lămurit că Dumnezeu, neavând în sine nimic rău, nu 
ispiteşte pe nimeni. Așa spune Sf. Ap. Iacob: «În ispită, nimeni 
să nu zică: Mă ispitește Dumnezeu, căci Dumnezeu nu este 
ispitit de rele şi el nu ispiteşte pe nimeni» (Iacob 1:13). 


Ispita vine de Îa diavolul, de la lume şi de la trup, dinafară 
Spita A LaLa 
şi dinlăuntrul omului. i 


Ispititorul cel dintâi este diavolul (Matei 4:3; Luca 22:31; 
Fapte 555 Tesaloniceni 3-5) EL afâță gândul înşelător prin 
icoane atrăgătoare; ei amăgeşte pe Eva (Facere 3113; 2 
Corinteni 11:3), el pune la încercare răbdarea lui lov (cap. 1-2); 


el ispiteşte şi pe Mântuitorul (Matei 4:1-11; Marcu 1:13; Luca 
4:1-13); el reprezintă «puterea întunericului» (Luca 22:53) din 


«veacul de acum» (Romani 12:2) cu oamenii lui, cu desfătările, 

plăcerile, măririle şi deşertăciunile lui. Lumea cu oamenii răi, 
i econtenit si sufletul şi 


cărți rele, vorbe rele, fapte rele, is; 
trupul omului. Nepăsătorii, necredincioșii, i, 
de tot felul sunt oameni lumeşti (mondeni). “Prin ispitele, prin 
pildele şi uneori prin prigoanele lor, ei înfăţişează „lumea” 
aceasta, lume cufundată în rău (1 Joan 5:19), prin care vin 
smintelile (Matei 18:7). Cu lumea aceasta amăgitoare omul 
duhovnicesc e în necontenit război. Cu lumea aceasta, duşmană 
lui lisus Hristos, cu “lumea care întruchipează dragostea de 
lucruri şi de trupuri. în locul iubirii lui Dumnezeu şi a sufletelor, 
nu putem fi prieteni. «Nu ştiţi oare, că prietenia cu lumea este 
duşmănie împotriva lui Di lui Dumnezeu? » (Iacob 4: 4). 

O alegere se impune între re Hristos şi lume; între Duhul cel 
Sfânt al lui Dumnezeu şi duhul lumii. «Noi n-am primit duhul 
lumii acesteia, ci Duhul cel din Dumnezeu» (1 Corinteni 2:12). et 

AL treilea _ispititor e omul, cu_ sufletul. şi cu trupul. său 
(Efeseni 2 2:] 3, Cu carnea, cu poftele, voile, gândurile, dure 
necazurile şi pat inile | lui lumeşti, despre care Sf. Apostol şi 


trufia vieţii nu sunt de la Tatăl că sunt din ine ( Ioan 3:15- 


16). Din răutatea şi trufia vieţii lor, ispitesc fariseii, saducheii şi 
învățătorii de lege pe Mântuitorul (Matei 16:1; 19:3, 22:35; 
Marcu '10:2; Luca 10:25; loan 8:6) şi dregătorii perșilor pe 
Daniil (Daniil, cap. 6); din pofta ochilor şi a trupului ispiteşte 


4 Sf. Isaac Sirul, în Cuvântul 85 asemănă lumea cu o femeie 
desfrânată (curvă) care ispiteşte şi atrage cu pofta ei înșelătoare pe cei ce 
doresc frumuseţile ei şi-i dezbracă de hainele lor, iar după ce i-a golit, în ziua 
morţii, îi aruncă afară din casă. 

femeia lui Putifar pe tânărul tosif (Facere cap. 39), înșeală 
Dalila pe Samson (Judecători 16), şi smintesc femeile și 
ţiitoarele inimii regelui Solomon (3 Regi 11:3-4), făcându-l la 
urmă să constate plin de amărăciune că femeia e «mai amară 
decât moartea, pentru că ea este o cursă, inimă c5 este un la şi 
mâinile ei sunt cătușe», din care scapă „cei buni înaintea Jui 
Dumnezet Eciesiastul 7:26). s 
Cu toate că nu sunt de ta Dumnezeu, ci de la duhurile 
necurate, de la lume şi de la om, [ Dumnezeu „permite ispitele, 
folos din mai multe pricini şi anume: ispitele 
, deoarece pun _la încercare puterea, 
IT area _şi "neputința _r noastră. Oricât ar fi de 
supi pitele ne înţelepțesc şi ne învață să nu ne trufim, 
cu virtuţi pe care nu le avem fără ajutorul dumnezeiescului har. 


Lupta pentru virtute şi har se câştigă prin isi ite. - Cine fuge 
de ispite, fuge de virtute” ep Sf. isaac Sirul“, Nimeni nu 


asuj pa şi ispitelor, se dă 
barul. „Ia: aminte şi scrie în inima ta, că iubirea de plăceri și c i de 
odihnă este_pricina pentru care Dumnezeu te părăseşte şi 


* Sf. Maxim Mărturisitorul, vorbind despre pământul blestemat de 
Dumnezeu în faptele lui Adam, scrie: „Pământul blestemat în faptele lui 
Adam este trupul lui Adam... Din trupul său se hrănește omul cu durere și cu 
întristare multă, bucurându-se doar de puțina dulceaţă ce i-o dă el. Din trup îi 
răsar omului, pe deasupra plăcerii stricăcioase, grijile şi gândurile, ca nişte 
spini, şi marile ispite şi primejdii, ca nişte mărăcini” (Filocalia 11, p. 30). 

S Cuvânt 44, ms., p. 101. 

îngăduie să fii isi itit'S7. Sf. Macarie cel Mare, desigur di 
experiența vieţii sale, spune că puterea harului de care se 


învredniceşte sufletul creştinului „se câştigă numai cu luptă 
mare, cu răbdare multă şi îndurare, prin ispite şi încercări”S8 
Ispitele vădesc ce-i în inima omului (Deuteronom 8:2; 
32:31; Iacob 1:3). Ispitele ne cheamă la pocăință, la ispășirea şi 
înlăturarea _păcatelor. Tspitele Sunt toiag de întoarcere _la 
Dumnezeu, pricini de” trezire, „_ îndreptare şi apropiere de 
Dumnezeu. „Precum părinții iubitori de fii, întorc pe fiii lor, care 
fac lucru: lucruri nesocotite, cu amenințări, aşa şi Dumnezeu îngăduie 
ispitele ca pe un toiag care întoarce pe. cei vrednici de la viclenia 
diavolului” „Necazurile înce: r, serie Sf. Maxim 
Mărturisitorul, sunt aduse e peste unii pentru ștergerea 
să vârşite, rşite, peste alții pentru Ştergerea celor, celor ce le săvârşesc acum, 
Şi iarăşi peste peste alţii pentru oprirea celor ce_vor avea să le fai 
Dar afară de de acestea, mai sunt şi cele care vin pentru dovedire, 


ca „de pi e pildă c dă cele venite asupra lui lov” 
"Tot Sf. Maxim Mărturisitoru înşiră cinci pricini pentru 


care Dumnezeu îngăduie să fim războiți de către dracii ispitelor: 
„cea dintâi, pentru ca războiți fiind şi războindu-ne în apărare, să 
venim la puterea de a deosebi. virtutea şi păcatul. A doua, ca 
dobândind prin_luptă şi durere virtutea, să 6 avem sigură și 
niestrămutată. A treia, ca înaintând în virtute, să nu ne îngâmfăm 
ci să învăţăm a ne smeri. A patra, ca după ce am fost ispitiţi de 
păcat, să-l urâm cu ură desăvârşită. A cincia, care € mai presus 


$ Sf. Isaac Sirul, Cuvânt 46, p. 186 şi Cuvânt 52, p. 200. 
% Omilii duhovniceşti, p. 55 

& Sf. Petru Damaschin, p. 37 

2 Filocalia II, p. 64 

de toate, ca devenind nep: 
riSastră, nici puiereă celui e nică âjuiăt. 
Ispita _e_un foc_curățitor,_ un_maij e_încercare_a 
credinții şi a virtuţii, de îmbunătăţire, desăvârşire şi mântuire. 
Fapta bună în focul ispitelor se vădeşte. Răui_ajută binele, 
ispitele şi suferințele ajută curățirea şi desăvârșirea sufletului. 
Cine caută un bine, mai mare, e atacat și împiedicat de o ispită 
mai mare, spune Fericitul Simeon Metafrastul.”? Încercările ne 
vin spre învăţătură şi spre mântuire, Prin ele suntem pedepsiți, 
dar nu omorâți; învăţaţi, dar nu părăsiți. „nimeni nu învață, fi 
să fie ispitit”, costată Sf. Isaac Sirul”. Tot Sf. Isaac Sirul spune: 
„Când__pui__ început îmbunătățirii, pregăteşte-te de ispite, 
Întâmpină-le cu îndrăzneală, ca lov. Dacă nu te pregătești să 
biruieşti ispitele, depărtează-te de lucrarea virtuților”.”* 


maşi, să nu uităm slăbiciunea 


voastre lucrează răbdare; iar răbdarea să-și aibă lucrul ei 


desăvârşit, ca să iţi desăvârşiţi şi 
lipsă» (Iacob 1:2-4).% 


întregi fără nici un fel de 


71 Filocalia II, p. 69 

72 Despre desăvârşirea în duh, ms., cap. 18,p.8 

? Cuvinte ascetice, Cuvântul 21, p. 92 

+ Ibidem, Cuvântul 5, p. 33 

75 Cuviosul Teognost spune: „Când vrăjmașul simte că sufletul nostru 
a ajuns la mari măsuri ale virtuţii, ne întâmpină cu ispite sălbatice şi 
înfricoşate. Această stare ne-o cunoaşte el din cuvintele rugăciunii, din 
ridicarea mai presus de perechea materială: trupul și simţurile. Şi atunci cu 
atâta pizmă ne ispiteşte, urâtorul de oameni, încât ne face să ne scârbim chiar 
și de viaţă. Dar nu ştie, deșertul, câtor bunătăți ni se face pricinuitor, făcându- 
ne în chipul acesta cereşti prin răbdare şi împletind mai strălucite cununile 
noastre” (Filocalia IV, p. 271-272). 

Ispitele sunt exerciţii de întărire în credință şi în voinţă, 
mijloace de formare a caracterului creștin, la care nu se poate 
ajunge decât prin sforțări şi lupte «până la sânge» (Evrei 12:4). 
„Tocmai pentru aceasta stau la mijloc ispitele şi încercările cele 
multe, supărările și luptele şi picăturile de sudoare, constată Sf. 
Macarie, pentru ca să vădească, cine a iubit numai pe Domnul 
singur cu adevărat până la moarte cu toată voința și din toată 
puterea lui”.7€ ” 

Ispitele vădesc şi sporesc în noi iubirea lui Dumnezeu, în 
brațele căruia aflăm ajutor și ocrotire. Oricât am fi de buni sau 
de sfinţi, cu cât se înmulțesc mai mult ispitele, cu atât ne vom 
simţi mai aproape de Dumnezeu. Cu cât sunt mai grele şi mai 
îngrozitoare, cu atât frica de primejdia lor ne face să ne 
întoarcem şi să ne refugiem sub aripile proniei lui Dumnezeu. 

Ispitele sunt prin urmare mijloace de progres duhovnicesc, 
focuri curăţitoare de suflet, prilejuri de înălțare şi desăvârșire 
morală. De acea toți oamenii sunt ispitiţi. Cunoscând valoarea 
morală, binefăcătoare, a  ispitelor, Psalmistul se roagă: 
«Cercetează-mă, Doamne, și mă cearcă...» (Psalmul 25:2). 

Pentru cei încercați în cuptorul ispitelor se păstrează 
răsplătirile şi cununile, spune Sf. loan Carpatiul””. Pentru ei este 
scris: «...necazul vostru în bucurie se va întoarce» (loan 16, 22). 

Ispitele au deci un ro! pronietor şi mântuitor, sub mâna 
ajutătoare și ocrotitoare a Bunului Dumnezeu, care nu ne lasă să 
fim ispitiți peste puterile noastre, ci odată cu ispita aduce şi 
scăparea din ea, ca să o putem răbda (1 Corinteni 10:13). Faptul 
acesta e foarte important de ştiut, că ispita nu e peste puterile 
omului. Dumnezeu permite ispita, dar pe măsura puterilor 


75 Omilii, p. 39 
7 Filocalia IV, p.159 

omeneşti, în scopul îmbunătăţirii spirituale. Tot Dumnezeu este 
acela care scapă din ispită pe cei credincioși, iar pe cei nelegiuți 
îi păstrează, ca să fie pedepsiţi în ziua judecății (2 Petru 2:9). 

Cu încredințarea aceasta, că Dumnezeu nu ispiteşte, dar 
permite ispita pe măsura puterii omului şi scapă pe cei 
credincioşi din cursele ei, ne rugăm Cerescului Tată: «Şi nu ne 
duce — Doamne — pe noi în ispită, ci ne mântuieşte de cel rău» 
(Matei 6:13). 


Cum luefează ispita 


„.. Veţi cunoaşte binele şi răul ca 
Dumnezeu 
(Facere 3:5) 


Ispititorul (diavolul, lumea, omul) este afară de noi. 
Sămânţa ispitei însă este în noi înşine; în mintea, în inima şi în 
voința noastră liberă. În noi se trezește şi lucrează ispita 
îndoielii, ispita gândului pătimaş, ispita necredinței, ispita 
poftelor şi a plăcerilor trupului şi toate ispitele. 

Sămânța încolțește, creşte şi rodește. Aşa e şi ispita, 
asemenea seminței, trece în lucrarea ei prin trei faze: încuibarea, 
desfătarea și consimţirea.”* 


7% Cuv. Isichie Sinaitul înşiră patru trepte: atacul, însoțirea, 
consimţirea şi fapta. (Filocalia IV, p. 53-54) 

lie Ecdicul (advocatul) înşiră cinci trepte: atacul, însuşirea, 
convorbirea, consimțirea și fapta. (Filocalia IV, p. 320). Sf. loan Damaschin 
înşiră şapte trepte: |. momeala sau atacul gândului vrăjmaş în minte; 2. 
însoţirea sau convorbirea plăcută cu gândul vrăjmăș; 3. patima sau 
desprinderea cu gândul vrăjmaş, invertirea cugetării şi a închipuirii în jurul 
lui; 4. lupta, împotrivirea la învoire sau stingerea patimii; 5. robia, 

Încuibarea este aruncarea seminței rele în suflet, atacul 
ispitei, trezirea atenţiei spre o faptă rea, îndreptarea gândului 
spre un fruct oprit. Eva a trecut de multe ori pe lângă pomul 
cunoştinței binelui şi al răului, dar nu s-a gândit să guste din 
fructele lui, până când ispititorul nu a întrebat-o: „A zis oare 
Dumnezeu să nu mâncaţi din toți pomii raiului?...”. „Da!, a zis, 
să nu mâncăm din pomul binelui şi al răului, ca să nu murim”. 
„Nu, nu veţi muri!...Ci vi se vor deschide ochii şi veţi cunoaște 
binele şi răul ca Dumnezeu” (Facere 3:1-5). 

Aşa se trezeşte și se încuibează în om ispita: prin 
momeală, prin sugestie, prin şoapte înșelătoare, prin icoane şi 
vorbe mincinoase. 

Dacă sufletul nu respinge de la început, cu hotărâre, 
momeala, ci stă de vorbă cu ea, urmează faza a doua a ispitei, 
desfătarea, „însoțirea sau amestecarea gândurilor noastre cu ale 
dracilor vicleni”"”. Eva vede acum ceea ce până acum n-a văzut 
şi gândeşte la ceea ce până acum n-a gândit: socoteşte că pomul 
e plăcut la vedere şi rodul bun de mâncare, «vrednic de dorit, 
pentru că dă ştiinţă» (Facere 3:6). Se trezește în suflet pofta şi 


stăpânirea silnică inimii, 6. învoirea, sau consimțirea cu patima din gând și 7. 
lucrarea, împlinirea cu fapta a gândului pătimaș. Cine respinge de la început 
momeala, taie dintr-odată toate cele ce urmează (Cuvânt minunat şi de suflet 
folositor, Trad. D. Stăniloae, Filocalia IV, p. 191-192). După Urmarea lui 
Hristos (p. 40), la începutul ispitei vine în capul omului numai o idee a unui 
lucru ispititor. Apoi aceasta idee se încorporează într-o imagine vie. Pe urmă 
vine plăcerea pe care o făgăduieşte lucrul închipuit. În urmă răsare dorința 
de a dobândi plăcerea şi în sfârşit voința zice: Da! (și astfel păcatul este 
săvârșit), În chipul acesta vrăjmașul cuprinde tot sufletul, dacă nu-l vom 
înfrunta de la început, cu bărbăţie. Şi cu cât mai mult vei întârzia a i te 
împotrivi, cu atât mai tare vei slăbi, ia el tot mai mult se va întări. 
7 Isihie Sinaitul, Filocalia IV, p. 53. 

plăcerea, neîncrederea în Dumnezeu, trufia, neascultarea şi 
răzvrătirea, de la care mai este un pas până la consimțire, până 
la învoirea minţii,după care urmează fapta, păcatul, gustarea din 
fructul pomului oprit. Aşa alunecă şi cade omul în ispită; şi din 
ispită în păcat. Mai întâi i se înfăţişează năluciri şi prilejuri de 
a păcătui, momeli, îndemnuri şi propuneri de a face răul. Dacă 
nu le respinge şi începe a se târgui cu ele, își amestecă 
gândurile cu ele, se lasă încetul cu încetul desfătat şi amăgit de 
ele. Apoi, biruit de pofte şi de plăceri vătămătoare, se învoiește 
cu ispita, renunţă la luptă; simte, consimte, alunecă şi cade... 

Bineînţeles că ispitele d aduc oamenilor numai plăceri 
atrăgătoare şi înșelătoare, ci şi întristări, dezamăgiri şi dureri 
după felul și pricina patimilor, care se află și lucrează în suflet”. 
La unii ispita face plăcere, la alţii durere. „După Sf. Scriptură — 
scrie Sf. Maxim Mărturisitorul — chipul ispitelor e îndoit: unul e 
prin plăcere, iar altul prin durere. Cel dintâi e ales de bunăvoie, 
iar celălalt fără voie. Cel dintâi e născătorul păcatului...iar 
celălalt e pedepsitorul păcatului, chinuit prin dureri şi necazuri, 
dispoziţia iubitoare de păcat... Dar amândouă ispitele, pe cea de 
voie şi pe cea fără de voie, le uneltește cu vicleşug cel rău: pe 
cea dintâi, semănându-şi neghina şi aţâțând sufletut prin 
plăcerea trupului, ca să-l înduplece să-și desfacă dorința de 
iubirea dumnezeiască; iar pe cea de-a doua, o doreşte şi o cere 
cu viclenie, voind să strice firea prin durere”?! 

De cea dintâi să ne ferim; a doua s-o răbdăm cu bărbăție, 
ca „să ne izbăvim de dulceţile celui rău și să ne slobozim de 
durerile viitoare”, ne sfătuieşte acelaşi Sfânt Părintet? 


* Sf. Maxim Mărturisitorul, Filocalia 11, P. 64. 
*! ibidem, p. 284-285. 
“2 Ibidem, p. 285. 

Psihologia ispitei, adică trecerea, desfăşurarea de la atacul 
momelii până la făptuirea păcatului, o destăinuiește neîntrecut 
de potrivit un mare părinte duhovnicesc, Sf. Isihie Sinaitul, în 
suta întâia a cuvintelor sale despre împotrivire și rugăciunet?, EI 
scrie: „precum copilul mic și fără răutate, văzând pe vreun 
făcător de năluciri, se bucură şi se ia după el din nevinovăție, așa 
şi sufletul nostru, fiind simplu şi bun — căci aşa a fost creat de 
bunul Stăpân — se desfată de momelile nălucirilor diavolului, și 
amăgit, aleargă spre cel rău ca la cineva bun, precum aleargă 
porumbiţa spre cel ce întinde curse puilor ei. Şi aşa își amestecă 
gândurile sale cu nălucirea momelii diavoleşti. Dacă întâlnește 
faţa unei femei frumoase, sau altceva oprit cu totul de poruncile 
lui lisus Hristos, voiește să plănuiască ceva cu ele, ca să prefacă 
în faptă ceea ce i s-a arătat frumos. Şi atunci, căzând la 
consimțire, preschimbă, prin mijlocirea trupului, în faptă 
nelegiuirea din cugetare spre osânda proprie”. 

Ceva mai departe, în suta a doua, tot el scrie: „dracii ne 
duc pururi spre păcătuire prin nălucire şi minciună. De fapt, prin 
nălucirea iubirii de argint și a câştigului, l-au făcut pe ticălosul 
de Iuda să vândă pe Domnul și Dumnezeul tuturor. Şi prin 
minciuna unei odihne trupești fără preţ, a cinstei, a câştigului și 
a slavei, l-au dus ia spânzurătoare...”. 

„Priveşte, cum prin nălucire, minciună şi făgăduieli goale, 
ne fac să cădem duşmanii mântuirii noastre. Dar însuşi Satana 
s-a rostogolit aşa ca un fulger din înălțiini, fiindcă i s-a nălucit 
că este la fel cu Dumnezeu. Şi iarăşi așa l-a despărțit pe Adam 
de Dumnezeu, dându-i nălucirea demnității dumnezeiești. Și la 
fel obişnuieşte să-i amăgească vicleanul cel mincinos şi viclean 


* Filocalia IV, p. 52-53. 

pe toți cei ce păcătuiesc”.& Şi mai departe, ceva mai pe larg, tot 
el scrie: „Atunci când momeala ia chip în suflet prin nălucirea 
lucrului sensibil, când fața celui ce ne-a supărat sau nălucirea 
feței femeiești, sau a aurului, sau a argintului, vin una câte una 
în cugetul nostru, îndată ni se dau pe față gândurile ținerii de 
minte a răului, ale curviei şi ale iubirii de argint, care pricinuiesc 
nălucirile inimii. Și dacă mintea noastră e încercată şi 
disciplinată, având deprinderea de a se observa și de a vedea 
curat și limpede nălucirile şi înşelăciunile amăgitoare ale celor 
răi, stinge cu uşurinţă, prin împotrivire şi prin rugăciunea lui 
Iisus Hristos, săgețile aprinse ale diavolului îndată ce s-au arătat, 
neîngăduind fanteziei pătimaşe să se miște deodată cu momeala 
şi să modeleze cu patima gândurile noastre după forma ce ni s-a 
arătat, sau să stea dă vorbă cu ea în chip prietenos, sau să gân- 
dească mult la ea, sau să-şi dea învoire cu ea. Căci din acestea 
urmează neapărat, ca nopțile zilelor, faptele rele”. 

„Dacă însă mintea noastră este neîncercată în iscusința 
trezviei, îndată se amestecă în chip pătimaş cu chipul ce i s-a 
nălucit, oricare ar fi, şi stă de vorbă cu el, primind întrebări 
necuvenite şi dând răspunsuri. Și atunci gândurile noastre se 
amestecă cu nălucirea drăcească, aceasta crescând și sporind și 
mai mult ca să pară minţii, care a primit-o şi pe care a prădat-o 
vrednică de iubit, frumoasă şi plăcută. Mintea păţeşte atunci 
acelaşi lucru care s-ar întâmpla, de pildă, dacă s-ar arăta un 
câine undeva într-o livadă, unde se nimeresc şi nişte miei, care, 
fiind fără răutate, aleargă la câinele ce li se arată ca la maica lor, 
necâştigând din apropierea câinelui altceva, decât că se umplu 
de necurăţia şi de putoarea aceluia. În acelaşi chip şi gândurile 


% Ibidem, p. 70-71. 

noastre aleargă prosteşte spre toate nălucirile drăceşti din minte 
şi, amestecându-se, precum am spus, cu acelea, pot fi văzute 
voind împreună să dărâme Troia ca Agamemnom cu Menelaos. 
Căci aşa se sfătuiesc şi ele ce trebuie să facă spre a trece în 
faptă, prin trup, frumoasă şi dulcea nălucire ce li s-a arătat în 
chip amăgitor prin înrâurirea drăcească. Așa se înfăptuiesc 
înăuntru căderile sufletului. Pe urmă cele dinlăuntru ale inimii se 
prelungesc în afară în chip necesar” 55 

Aşa lucrează ispitele, iubiți şi dreptcredincioşi creştini, 
prin tot felul de năluciri, momeli și amăgiri. Fie în noi, fie afară 
de noi, fie departe sau aproape de noi — „că pe cât sunt genele de 
aproape unele de altele, pe atât sunt ispitele aproape de 
oameni”. Ele sunt îndemnuri la păcat, mijloace drăcești prin 
care se treze te în om „pofta de a dobândi ceva prin călcarea 
legii morale” 

Deşi vin "nechemate peste noi, ca viforul vânturilor și ca 
valurile apelor, noi să nu lăsăm să se încuibeze sămânța lor în 
sufletul nostru. Când apar viespile, albinele se retrag înăuntrul 
stupului. Fugi şi tu, creştine, când se apropie viespile ispitelor şi 
ale patimilor, în cetatea sufletului, în casa lui Hristos, în Biserica 
Dumnezeului celui viu, unde vei afla pacea şi mântuirea. 

„Marea vieţii văzându-o înălțându-se de viforul ispitelor, 
la limanul Tău cel lin alergând, strig, către Tine: scoate din 
stricăciune viața mea, mult Milostive”. 


%5 Filocalia IV, p. 76-77. 

%6 Sf. Isaac Sirul, Cuvântul V, p. 38. 

% învăţătura de credință creştină ortodoxă, p. 376. 
% Din canonul înmormântării 

Sfaturi şi pilde în lupta cu ispitele 


Din tinereţile mele vrăjmaşul mă 
ispiteşte... 
(Antifon glas 8) 

După ce am văzut ce este ispita, cum lucrează ispita, ce 
folos avem din ispite, cine ispiteşte și de ce, mai rămâne să 
vedem care trebuie să fie atitudinea noastră în faţa ispitei? 
Începem cu câteva exemple: 

Iosit fuge din faţa ispitei întruchipată în femeia lui Putifar 
(Facere 39:12). lov rabdă ispita: îşi pierde averea, copiii şi 
sănătatea, dar credința lui în Dumnezeu îi rămâne tare, 
neclintită. Daniil se roagă fierbinte şi Dumnezeu îi trimite un 
înger care închide gura leilor. David cere ispita, spre a-și arăta 
nădejdea în Dumnezeu şi nevinovăția (Psalm 25:1-2). lisus 
Hristos e isplăt de Satana ca şi Eva în Eden, prin pofta trupului 
(i-a cerut să facă pietrele în pâini), prin pofta ochilor (i-a arătat 
toate împărățiile lumii și slava lor) și pofta inimii şi trufia vieţii 
(să se arunce de pe streaşina templului ca să arate că-i Fiul lui 
Dumnezeu ) dar se împotriveşte şi biruieşte toate încercările. 
Era cu fiarele în pustie, Satana îl ispitește, dar îi slujesc îngerii. 
Sf. Pavel de două-trei ori a fost împiedicat de Satana ca să 
cerceteze pe Tesaloniceni (| Tesaloniceni 2:18), dar nu încetează 
lupta. Sf. Antonie cel Mare, când era înconjurat de dracii 
ispitelor ca de nişte soldați înarmaţi, de scorpii, cai şi tot felul de 
şerpi, cânta: «Unii se laudă cu căruțele, alţii cu caii lor, iar noi 
ne lăudăm în numele Domnului Dumnezeului nostru» (Psalm 
19:7). Şi dispăreau îndată. Altă dată au venit să-i aducă lumină, 
iar el şi-a închis ochii. Mai târziu, demonii cântau înaintea lui şi 

vorbeau cuvinte din Biblie dar el făcea «ca un om ce nu aude» 
(Psalm 37:14)%. 

Sf. Martinian, după 25 ani de nevoinţe sufleteşti, fiind 
ispitit împotriva curăției, aprinse un foc, ținu piciorul deasupra 
lui şi gândi în sine: „Dacă nu pot răbda măcar un foc atât de 
slab, cum aş putea să sufăr focul iadului, în care m-ar arunca 
păcatul? Din clipa aceea ispitele nu l-au mai neliniștit. Sf. 
Pahomie cel Mare, când i se arată satana spunându-i că e 
Hristos, gândește: „Prezenţa lui Hristos Domnul e urmată de 
pace; privirea spre Dânsul naşte bucurie și e străină de frică; El 
izgoneşte gândurile pământeşti și aprinde dorința de cele 
veşnice; iar acum mintea mi-e tulburată și învăluită de felurite 
gânduri pământeşti”. Gândind astfel îşi face Sf. cruce și zice 
arătării: „Îndepărtează-te, duhule al linguşirii, blestemat în 
arătările şi născocirile tale; nu ai loc între robii Domnului”. 
Spunând aceste cuvinte, suflă peste el şi îndată dispăru, lăsând 
în urmă O putoare grozavă.%0 Sf. loan Gură de Aur, înainte de 
culcare și după trezirea din somn, dar mai cu seamă când era 
muncit de ispite, privea şi medita un tablou cu chinurile 
iadului. Astfel şi-a întărit voința încât nu-l mai putea momi nici 
o ispită”!. Sf. Benedict când era ispitit de gândurile desfrânării, 
se dezbrăca şi se arunca gol peste spini şi mărăcini, până se 
acoperea de răni”. Fer. Ieronim recomandă împotriva ispitei 


3% p. Pourrat: La Spiritualite Chretienne, I, p. 212-213 

% Vechile Rânduiel; Monahale, p. 56 

* „Omul să se coboare în iad încă din timpul vieţii, - zicea el — fiindcă 
n-ai să mai poți ieşi afară după ce vei fi intrat. Cine disprețuieşte sau uită 
iadul, uşor cade în el”. (La I. Scriban: Curs de teologie Morală. Ed. II, p. 
297-298 

* Pourrat:La spiritualite Cretienne L, p. 385 

munca neîntreruptă; „diavolul să te afle totdeauna ocupat'**. 


Tot el povesteşte despre un tânăr legat prin fire de mătase pe un 
pat şi supus ispitelor unei femei neruşinate. În mijlocul unei 
tulburări așa de grozave, nemaiavând decât limba sub comanda 
sa, tânărul își mușcă limba cu dinţii şi o scuipă în fața fiinţei 
josnice care îl chinuia atât de crunt“. Un pustnic mărturiseşte că 
din 70 de ani, cei mai mulți i-a petrecut în ispite. Din toate l-a 
scos nădejdea în Dumnezeu şi rugăciunea. 

Se spune tot despre Sf. Antonie cel Mare că, cu cât ducea 
o viață mai curată şi se urca mai sus pe scara desăvârşirii, cu atât 
avea de dat lupte, mai grele cu diavolii ispitelor, care-l încercau 
cu momeli, bătăi, pofte păcătoase, năluciri de fiare şi de 
târâtoare (lei, urşi, leoparzi, tauri, şerpi, aspide, scorpii), care se 
repezeau la el ca să-l înspăimânte. Antonie însă nu slăbea cu 
duhul. Răbda toate durerile trupului cu tăria sufletului şi cu 
ajutorul harului, Când lupta a încetat, Antonie, ridicând glas 
către ala a grăit: „Unde ai fost, prea dulcele meu 
Hristoase?”. Atunci un glas ceresc i-a răspuns: „Antonie, aici 


si Semper diabolus inveniat ocupatur (Epist. CXXV, 14; Pourrat 1, p. 
227). 

* Francisc de Sales, Îndrumare la viața evlavioasă, p. 205. 

95 „Am 70 de ani, sau şi mai bine, şi cei mai mulți i-am petrecut în 
ispite. Și locuind în mai multe pustiuri, în liniştea cea mai deplină, atâtea am 
încercat şi am pătimit de la ei (de la diavolii ispitelor), câte nu sunt de folos 
să le povestesc celor ce n-au primit experiența liniştirii, ca să nu-i amărăsc, 
lar în ispite, aceasta o făceam pururi: îmi puneam toată nădejdea în 
Dumnezeu, înaintea căruia am făcut şi făgăduințele lepădării și, El îndată 
mă izbăvea. De aceea, frate, nu mai am grijă de mine. Căci ştiu că se 
îngrijește EI de mine. Şi aşa port mai uşor ispitele ce îmi vin. Numai aceasta 
o aduc de la mine, că mă rog neîncetat. Căci ştiu că pe cât se întind cele 
neplăcute, pe atât se gătesc cununile celui ce rabdă” (Avva Filimon, Cuvânt 
foarte folositor, în Filocalia IV, p. 173). 

eram şi aşteptam să-ţi văd tăria. De vreme ce tu ai răbdat și nu 
te-ai dat biruit, de acum îţi voi fi ție pururi de ajutor şi nu te voi 
lăsa niciodată biruit”. 

La un sihastru bătrân şi bolnav a venit un tânăr scârbit de 
ispite şi i-a zis: „Roagă-te pentru mine, părinte, că foarte mult 
mă supără dracii ispitelor”. „Aşa vrea Dumnezeu să te 
înţelepțească şi să-ți dea harul Său... Află, fiule, că 30 de ani am 
dus război cu dracii ispitelor și abia trecând 30 de ani s-a întărit 
în mine odihna, la care se ajunge numai prin lucrarea vremii 
celei îndelungate”? 

Întrebată de duhovnicul său Zosima: cum a putut petrece 
în pustie patruzeci şi şapte de ani fără să cunoască încercarea și 
tulburarea ispitelor, cuvioasa Maria Egipteanca i-a răspuns: „Mă 
înspăimânt, părinte, să-ți spun aceasta. Îndelungă vreme am 
luptat cu ispitele şi cu gândurile proaste, întocmai ca şi cu nişte 
fiare. Dorit-am de multe ori viaţa, vinul şi cântecele stricăciunii 
mele de odinioară, dar de îndată, înspăimântându-mă, începeam 
să plâng şi să mă bat în piept, aducându-mi aminte de făgăduinţa 
ce-am făcut-o Maicii Preacurate, de Dumnezeu Născătoare. O 
tugam pe Ea să gonească de la mine gândurile acelea, - şi 
vedeam atunci o lumină care mă înconjura de pretutindeni, 
scoțându-mă din valuri şi alinându-mă. Și iar venea furtuna 
gândurilor, clătinându-mă şi din nou mă rugam, căzând zi și 
noapte întreagă cu trupul la pământ, până ce lumina cea dulce se 
pogora asupra mea, gonind duhurile şi potolind duhul. Şi aşa 
necontenit, ajutătoarea mea, Născătoarea de Dumnezeu mă 
povăţuieşte la tot pasul”.. Azi 


% Vieţile Sfinţilor, prel de Al. Lascarov Moldovanu, vol. |, p. 197-198. 
97 Sf. Isaac Sirul, Cuvinte ascetice 
% Vieţile Sfinţilor, op. cit., vol. III, p. 125-124 

Sf. Muceniţă Fevronia (pomenită la 25 Iunie) mai bine a 
primit moartea, decât să se lase ispitită de căsătoria cu un tânăr 
păgân. Sf. Mucenic loan al Olteniei (pomenit la 12 mai), ispitit 
să se facă turc cu tot felul de făgăduieli şi amenințări, a primit 
mai bine moartea decât şi-şi părăsească credința în Hristos. Ca 
să biruiască ispitirile şi patimile trupeşti, Sf. Moise Arapul 
(pomenit la 28 August) în fiecare noapte mergea prin chiliile 
călugărilor bătrâni şi le aducea apă cu multă osteneală de la mari 
depărtări. Sf. Mucenic Hristofor (pomenit la 9 Mai) când era în 
temniţă, supus ispitei de a păcătui de către două femei frumoase 
şi desfrânate, le-a mustrat şi le-a vorbit cu atâta căldură despre 
viața creştină, încât le-a hotărât să se pocăiască şi să se boteze. 

Sf. Francisc de Asisi petrece în furtuna ispitelor, chinuit de 
înfrânarea trupului vreme de doi ani, în care timp se simte 
părăsit şi de oameni şi de Dumnezeu, şi de puterile şi 
mângâierile rugăciunii. Abia după doi ani de încercări grele, 
obţine biruința, liniştea şi fericirea dorită. 

Astfel de pilde avem nenumărate în vieţile sfinţilor, iubiţi 
și evlavioşi a o 

În toate se adeveresc cele spuse în cântarea antifonului 
(glas 8): 

„Din tinereţile mele vrăjmașul mă ispiteşte şi cu desfătări 
mă aprinde, iar eu nădăjduindu-mă spre Tine, Doamne, îl 
biruiesc pe el.” 

Cum putem scăpa de ispite 


Privegheaţi şi vă rugaţi ca să nu intraţi 
în ispită. 
(Matei 26, 41) 


În pildele luate din Sfânta Scriptură şi din viețile sfinților 
se vede limpede atitudinea pe care trebuie să o aibă creştinul în 
faţa ispitelor și armătura virtuților cu care trebuie să lupte, ca şi 
cu niște arme, împotriva ispitelor. Aceste arme sunt: 

Rugăciunea, înălțarea cu evlavie a minții și a inimii spre 
Dumnezeu, e recomandată în primul rând de către Învățătorul 
lumii Hristos, ca leac mântuitor împotriva ispitei. «Rugaţi-vă, 
spune EI, să nu intrați în ispită» (Luca 22, 40). Rugăciunea, 
făcută cu toată atenția şi din toată inima, fereşte de nenumărate 
curse ale ispitelor. „Cel ce vrea să bimuiască ispitele fără 
rugăciune și răbdare, nu le va depărta de la sine, ci mai tare se 
va încâlci în ele? 

Privegherea, atenția neadormită la primejdiile și urmările 
ispitelor, e recomandată, tot de către Mântuitorul, în grădina 
Ghetsimani, când El însuşi trecea prin focul ispitelor: 
«Privegheați şi vă rugați, ca să nu intrați în ispită, căci duhul 
este osârduitor iar trupul neputincios» (Matei 26:41). 

Paza lui Dumnezeu (II Tesaloniceni 3:3; 2Petru 2:7; 
Apocalipsa 3:10) paza Mântuitorului (Evrei 2:18) şi paza 
proprie de duhurile amăgitoare — paza bună — scapă pe mulți de 
ispite. „Nu daţi crezare oricărui duh, ci cercați duhurile, de 
sunt de la Dumnezeu (1 Ioan 4:1). 


"Cuv. Marcu Ascetul: Filocalia 1, p. 249 

Trezvia minţii şi tăria în credință le recomandă Sf. 
Petru, când scrie: „Fiţi treji, privegheaţi, căci potrivnicul 
vostru, diavolul, umblă, răcnind ca un leu, căutând pe cine să 
înghită. Staţi-i împotrivă, tari în credință, ştiind că aceleași 
suferințe îndură şi fraţii voştri, care sunt în lume. Iar Dumnezeu 
a tot harul, care v-a chemat la mărirea sa cea veşnică, în Hristos 
lisus, el însuşi vă va duce la desăvârşire, vă va întări, vă va 
împuternici, vă va întemeia, după ce veți suferi puțină vreme (1 
Petru 5:8-10; 2 Petru 2:9; 3:17) 

Sf. Pavel sfătuieşte la răbdare, la îndelungă-răbdare, 
«ştiind că necazul aduce răbdare, răbdarea încercare, încercarea 
nădejde, iar nădejdea nu ruşinează» (Romani 5:3-5; Galateni 
5:22; Efeseni 4:2). Tot la răbdare şi smerenie ne sfătuieşte şi 
Urmarea lui Hristosi%: „Mulţi încearcă a fugi de ispite şi mai 
greu cad într-însele. Numai prin fugă nu putem birui, ci răbdarea 
şi smerenia ne face mai tari decât toți vrăjmaşii. 

„Acela care se apără de ispite oarecum superficial şi nu 
pune securea la rădăcină, cu puțin foloseşte. Dimpotrivă, ispitele 
se vor supita la dânsul mai uşor şi cele din urmă vor fi mai 
rele decât cele dintâi. Puțin câte puțin, înarmat cu îndelungă- 
răbdare și statornicie, cu ajutorul lui Dumnezeu, vei birui mai 
lesne decât prin asprimea și iuțeala ta. Când te afli în ispită, cere 
sfat, iar cu fratele tău, la fel ispitit, nu fi aspru, ci mângâie-l așa 
cum ai dori tu însuţi să fii mângâliat de alții. 

Ni se mai cere atenție la alunecare, la cădere (1 Corinteni 
10:12-13). Tot Sf. Pavel ne înfăţişează chipul creştinului echipat 
cu armătura lui Dumnezeu împotriva uneltirilor diavolului şi 
înşiră armele duhovniceşti prin care ne împotrivim ispititorului: 


1% p. 39-40 

adevărul, dreptatea, credința, cuvântul lui Dumnezeu, 
rugăciunea, răbdarea, Evanghelia (Efeseni 6:11-18; 1 
Tesaloniceni 3:5; 2 Corinteni 11:3). Cu armele acestea el ne 
îndeamnă să luptăm până la sânge, privind necontenit la lisus 
Hristos, căpetenia, exemplul şi modelul vieții desăvârşite, care a 
răbdat crucea, a biruit moartea şi a intrat în slava Tatălui (Evrei 
12:1-4). Deci luptă şi împotrivire până la sânge, după cum ne 
sfătuieşte şi Sf. Iacob: «Împotriviţi-vă diavolului şi el va fugi de 
la voi» (lacob 4:7). 

Nu te întoarce din cale, când te întâmpină ispita. 
Dumnezeu nu răsplăteşte decât „pe cel ce prin lupta cu ispitele 
ajunge la adevăr şi la biruință.LO ! «Te ademenesc ispitele? Nu te 
învoi cu ele» (Pilde 1:10). Fii tare în credință: nu consimți şi nu 
te învoi nicicum cu ele. Rupe fără milă şi fără întârziere gândul 
şi simțirea de la ele. Împotriveşte-te de la început (Initiis obsta). 

„Începutul tuturor ispitelor celor rele este nestatomicia 
inimilor şi puțina credința în Dumnezeu. Căci după cum corabia 
lipsită de cârmă este mânată de valuri încoace şi în acolo, tot 
astfel omul slab, care s-a lăsat de făgăduinţa sa şi a pierdut credința 
în Dumnezeu, este bătut de furia ispitelor. «Fierul se încearcă în 
foc, iar bărbatul drept în ispită». De multe ori, noi înşine nu ştim 
cât putem; iar ispita ne arată ce suntem. Să priveghem și să 
priveghem mai ales la începutul ispitei; căci dacă nu vei lăsa pe 
vrăjmaş să intre pe uşă, şi-l vei goni chiar din prag, biruința va fi 
ușoară. Iată pentru ce a zis cineva: la începutul boalei, pe doctor 
pofteşte. E târziu leacul, când răul se învecheşte”.! 

Fuga din fața ispitei, ocolirea primejdiei este 
recomandată şi bună când locul şi prilejul ispitei ademeneşte 


191 Sf. Isaac Sirul, Cuvinte ascetice, Cuv. IV, p. 30-31. 
192 Urmarea lui Hristos, p. 39-40. 

inima, moleşeşte trupul şi face ușoară căderea. Atunci fugi 
omule de locul ispitei ca Iosif din faţa femeii lui Putifar.«Oare 
pune cineva foc în sânul lui fără să i se ardă hainele? Sau merge 
cineva pe cărbuni (aprinşi) fără să i se frigă picioarele?» 
(Proverbe 6:27-28). „Pune scântei de foc pe fân şi apoi cutează a 
zice că focul nu arde?” (Hrisostom). 

Munca este alt mijloc binecuvântat, împotriva ispitelor. 
Cine muncește până la uitarea de sine, nu lasă loc ispitelor nici 
în trupul, nici în sufletul său. De aceea, nu numai în viața de 
toate zilele, dar și în mănăstire, munca este pretutindeni 
împletită cu rugăciune şi rugăciunea cu munca. 

Un mare îndrumător de suflete, Francisc de Sales, dă 
următoarele sfaturi şi leacuri împotriva ispitelor. Întâi de toate, 
spune el, să nu ne luăm după ispita şi gura lumii, „că lumea 
este un judecător părtiniton 5. Dacă săptămâni întregi ne ținem 
de petreceri şi beţii, lumea se bucură și râde. Dacă încercăm, în 
schimb, să ducem o viață plăcută lui Dumnezeu, lumea se 
întristează, bârfește şi geme nemulțumită. Cu lumea nu putem fi 
decât în război. „Noi suntem răstigniți pentru lume și lumea 
pentru noi; ea ne socotește nebuni, s-o socotim şi noi la fel”.1% 
Să spunem un „adio” prostiilor și nebuniilor lumii, să rămânem 
tari, neclintiți în hotărârile noastre de a urca muntele înalt al 
desăvârșirii creştine. Pe acest drum, ispitele nu ne pot face nici 
un rău, câtă vreme nu ne plac şi nu ne învoim cu ele. Satana, 
lumea şi trupul ne fac propuneri la rău, îndemnuri la păcat, dar 
câtă vreme sufletul nu primește propunerile şi nu consimte cu 
ele, ispita, oricât ar dura de mult, rămâne împrejurul voinței 
noastre, dar nu în ea. Dacă ispita lucrează numai prin simțuri, 


193 Îndrurnare la viața evlavioasă, Iași 1930, p. 277-278. 
1 rbidem, p. 280. 


166 


Spre Tabor 


Dumnezeu rămâne înlăuntrul nostru, în inimă, unde produce 
nemulțumire, amărăciune, dezgust, mâhnire și împotrivire, atât 
faţă de ispitele mari (care ademenesc la păcate mari, strigătoare 
la cer), cât şi față de ispitele mici (nelinişti, întristări, îndoieli, 
mânii, uscăciuni sufletești). 

Alte mijloace şi leacuri împotriva ispitelor mari (după 
Francisc de Sales) sunt: 

alergarea la ajutorul lui Dumnezeu!'%, în grabă şi cu tot 
curajul; 

privirea numai la Mântuitorul, căci privirea la o ispită 
mare descurajează; 

îmbrățișarea în gând a sfintei Cruci, ca şi când ai vedea 
răstignit pe ea pe Însuşi Mântuitorul; 

îndreptarea gândurilor spre o lucrare bună, vrednică 
de laudă, care ocupându-şi locul în noi, înlătură ispitele; 

destăinuirea inimii şi a gândurilor în fața 
duhovnicului, fără întârziere şi cu toată sinceritatea. Tăcerea şi 
tăinuirea ispitelor ascunde o mare primejdie; uneori moartea; 

hotărârea de a nu consimți cu ispita, căci, după cum 
fetele nu pot fi măritate cât timp spun nu, tot așa şi sufletul, deşi 
tulburat, nu poate fi nicicum atins, cât timp spune nu; 

ruperea oricărei vorbiri (discuții) cu duşmanul, cu lupii 
şi urşii ispitelor. Să spui ca şi Hristos Domnul: «Înapoia mea, 
Satano, Domnului Dumnezeului tău să te închini şi numai Lui 
să-l slujești». 


195 “Imediat ce te simţi într-o ispită, fă ca micii copii când văd lupul 
sau ursul pe câmp; numaidecât aleargă în braţele tatălui sau a mamei lor, sau 
cel puţin îi strigă în ajutor şi sprijin. Aleargă și tu la Dumnezeu, cerându-i 
mila şi ajutorul”... (Ibidem, p. 292). 

„Și, după cum femeia cinstită nu trebuie să primească nici 
o propunere necinstită şi să se întoarcă spre soțul ei cu şi mai 
multă credință, tot aşa şi sufletul evlavios, când se vede atacat de 
vreo ispită, nu trebuie să-şi piardă vremea cu discuții şi răspun- 
suri, ci pur şi simplu să se întoarcă din nou spre Domnul nostru 
Iisus Hristos, mirele lui, şi să-l jure din nou credință.. i 

Sunt ispite mari şi ispite mici, de voie şi fără de voie. 
Ispitele mari, ca omorul, adulterul, jurământul strâmb, furtul, 
înjurătura de cele sfinte, se aseamănă cu lupii și cu urşii, ispitele 
cele mici: mâniile, bănuielile, trufiile, prefăcătoriile, gândurile 
urâte, micile nebunii şi minciuni se aseamănă cu muștele şi cu 
musculițele care-trec mereu pe dinaintea ochilor și ne enervează. 
Ele pot să nu ne facă nici un rău, dar pot fi şi primejdioase, ca şi 
cele mari. Și împotriva acestora se cere împotrivire şi luptă. Re- 
gula este: fiecărei ispite să-i opui virtutea contrară: mâniei - 
blândeţea; trufiei - smerenia; urii - iubirea; minciunii - adevărul. 
Acesta e cel mai bun leac împotriva tuturor ispitelor şi viciilor. 

Te obişnuieşti cu bunătatea, micşorezi răutatea; te 
obișnuieşti cu iubirea, micşorezi ura; te obişnuieşti cu dărnicia, 
micşorezi zgârcenia Sunt apoi câteva ispite mici, care pot avea 
urmări foarte mari și rele, ca neliniştea, întristarea şi uscăciunea 
sufletului. Neliniştea e o tulburare, o răscoală, o dorință 
nestăpânită de a fi eliberat de răul pe care-l simți sau de a 
dobândi binele pe care-l nădăjduieşti.! 7 Ea este un mare rău ce 
vine sufletului îndată după păcat. Cum păsările prinse în laţuri, 
zbătându-se, își măresc primejdia, aşa sufletul cuprins de 
nelinişte îşi face singur mizerii şi nefericiri de care se poate lipsi 


1% Ibidem, p. 292-293. 
107 ibidem, p. 300. 

dacă şi-ar înfrâna dorinţele şi dacă s-ar lăsa cu toată încrederea 
în voia lui Dumnezeu. 

Întristarea, când este după voia lui Dumnezeu, naşte 
pocăința spre mântuire (2 Corinteni 10-11); când, însă, nu este 
după voia lui Dumnezeu, naşte dezgustul de viață, disperarea și 
chiar moartea, leacul cel mai bun împotriva întristării e 
rugăciunea, însoțită, de spovedire şi cuminecare. Saul o înlătură 
prin cântarea psalmilor (1 Regi 16:14-23), recomandată 
creştinilor de către Sf. Ap. Iacob (5:13). 

Uscăciunea sufletului se simte mai ales în inimile care nu 
se învrednicesc de ajuns de bucuria harului. Astfel de suflete se 
simt ca nişte pământ pustiu, sterp, uscat, nerodnic. Faptele şi 
rugăciunile săvârşite în starea aceasta parcă le facem de silă, fără 
plăcere, fără evlavie, fără mulțumire, fără înduioşare de suflet. 
Nu trebuie să disperăm. Ele sunt o probă a răbdării şi a bărbăției 
creştine. Petalele florilor sunt uşoare, fructele lor, însă, sunt grele. 
Așa sunt şi sentimentele, uşoare; faptele, însă, sunt grele, ca 
fructele. Oricare ar fi starea sufletului nostru, noi suntem datori 
să ne împlinim cu sfinţenie datoriile religioase, fără considerare 
la uscăciunile sufletului. Prin ele Dumnezeu ne retrage unele 
plăceri trupeşti ca să ne gătească altele, cerești; ne ia laptele și 
mierea mângâierilor ca să ne dea bucatele tari ale unei evlavii 
încercate, formate; ne trimite furtuni ca să luptăm cu şi mai mare 
putere împotriva ispitelor, ca la urmă să avem parte de bucurii, 
mulțumiri, frumuseți şi fericiri sufleteşti cu atât mai îmbelşugate. 

Biruirea unor astfel de ispite, mai mici, aduce răsplătiri și 
mulţumiri sufleteşti ca şi înfrângerea şi răbdarea ispitelor mari. 


* 

Fericit bărbatul care rabdă ispita... 
(Iacob 1:12) 


Cine n-are „experiența retragerii harului și a schimbării 
stărilor sufleteşti” nu poate răbda multă vreme ispitele; se simte 
îndată nemulțumit, obosit, pierdut, ca un copil înţărcat de la lap- 
tele mamei. lată un exemplu dat de Sf. Bemard: Un călugăr 
(Gofrid de Pevona) îndată după ce a părăsit lumea, a fost atacat 
de o ispită putemică; se simţea atât de uscat sufletește după ce 
şi-a părăsit prietenii, rudeniile şi mijloacele lumeşti de trai încât, 
plin de durere, oftează şi grăieşte către un om de încredere: 
„Vai, frate, niciodată în viaţa mea n-am să mai fiu vesel”. Omul 
destăinui aceasta Sfântului Bemard. Părintele duhovnicesc, 
văzând şi cunoscând boala, intră într-o biserică şi se rugă pentru 
Godfrid, în timp-ee acesta, copleșit de mâhnire, adormi cu capul 
pe o lespede. Nu după multă vreme, se sculară amândoi, unul 
din rugăciune și celălalt din somn, vesel şi senin. Mirându-se de 
o aşa schimbare, prietenul îi făcu o ușoară mustrare, după care 
Godfrid răspunse: „Dacă adineauri ţi-am spus că niciodată nu 
voi mai fi vesel, acum te asigur că de azi înainte niciodată nu voi 
mai fi trist”108, 

Poate că şi de astă dată a greşit omul, că nu poţi fi viaţa 
întreagă numai vesel sau numai trist. Viaţa nu curge uniform, 
numai liniștită; ca apele fluviilor. Viaţa este când curată ca apa 
din izvor, când tulbure ca un torent, când vijelioasă ca vântul, 
când luminoasă ca o zi de vară, când întunecoasă ca noaptea. 
Viaţa este ca apa mării: când liniştită, când agitată; şi ca vremea: 
când bună, când rea; când rece, geroasă ca gheaţa, când aprinsă 
şi caldă ca focul. Viaţa este ca pomii: când stearpă sau uscată, 


1% Francisc de Sales, op. cit. p.320-321. 

când încărcată de flori și de fructe. Viaţa e când plină de mizerii, 
când plină de bucurii, de furtuni şi ispite. Omul este acela care 
luptă şi nu se lasă înecat în valurile ei. 

Pentru Godfrid, ispita a fost o probă, o încercare, urmată 
de o linişte și o fericire negrăită. La probe de acestea sunt supuși 
toți oamenii, dar mai ales cei mai curați sufleteşte. 

Sf. Antonie cel Mare a văzut lumea toată acoperită de 
curse: pe drumuri, prin câmpii, prin grădini, prin piețe; curse în 
casele săracilor şi în palate, în biserici şi în altare. 

„Curse sunt  rătăcirile,  înşelăciunile, grijile şi 
preocupările lumii; curse care prind de mâini, de picioare, de 
gât, de ochi, de minte, de inimă. Curse care ţin pe bărbaţi şi pe 
femei, pe copii, pe tineri şi pe bătrâni. Unul vrea să se roage, 
vrea să se ducă la biserică, vrea să se mărturisească, vrea să se 
împărtășească, vrea, într-un cuvânt, să se îndrepteze, dar este 
prins de laţul lumii... (şi) nu găseşte nici zi, nici ceas, nici 
minut... Aşa trece ziua fără rugăciune, trece sărbătoarea fără 
Liturghie, trece anul fără pocăință, trece tot cursul vieţii cu 
grijile lumii, fără să ne gândim la Dumnezeu”!%. 

Aşa ne amăgesc ispitele, ne țin pe loc, ne fac să alunecăm 
dar şi să ne ridicăm. 

„În ispite şi tulburări se cunoaşte sporul omului în viața 
cea bună. Ele sunt piatra de încercare prin care se vădește 
adevărata vrednicie a bărbatului şi prin care se purifică virtutea. 
Căci nu e lucru însemnat a avea evlavie și râvnă acolo unde nu 
este greutate și primejdie. Dar dacă în ziua necazului vei fi 
statornic în răbdare, aceasta înseamnă nădejde de mare spor pe 
calea binelui. Sunt şi oameni din aceia care stau neclintiți 


"% Ilie Miniat, Didahii şi Predici, p. 512-514. 

împotriva ispitelor celor grele, iar de cele mărunte, din toate 
zilele, adeseori sunt biruiți şi aceasta pentru ca să se smerească 
şi să înțeleagă că nu trebuie, de vreme ce sunt atât de slabi în 
luptele cele mici, să se încreadă prea mult puterilor lor în cele 
mari”t0, 

Toţi oamenii sunt supuşi ispitelor; toți sfinții au trecut prin 
cele mai mari tulburări şi încercări; toți purtăm în noi sămânța 
ispitei, iubiți şi binecuvântaţi creștini. Ispitele sunt curse și 
lanţuri grele, sirene înșelătoare, păsări care zboară peste noi și 
împrejurul nostru. Să nu le lăsăm să-şi facă cuib nici pe capul 
nostru, nici în inima noastră. Să folosim în lupta cu ele 
experiențele, armele, leacurite, sfaturile simple şi regulile uşoare 
pe care ni le îmbie Mântuitorul şi sfinții Bisericii Sale, ca să le 
înfrângem. Din înşirarea lor, cât mai ales din pilda Mântuitorului 
şi a sfinţilor, se vede lămurit că ispita este vremelnică, 
trecătoare, că omul poate birui ispitele şi că ispita nu trece 
peste puterile omului (1 Corinteni 13). Nu toți oamenii intră în 
cârciumă, nu toți se îmbată, nu toţi mint, înjură şi fură. lar dacă 
unii pot fi stăpâni pe sine, înseamnă că toți pot fi stăpâni pe sine; 
dacă unii ştiu să-și poruncească lor mai întâi, înseamnă că toți 
pot să-şi poruncească și să se stăpânească, să-şi lege voința ca să 
nu se învoiască cu ispita. 

„Dacă ai căzut în ispite, creştine, nu deznădăjdui! De câte 
ori ai căzut, de atâtea ori te ridică şi ia-te după Domnul tău, 
până-l vei ajunge”"!!. «Fericit este bărbatul care rabdă ispita, 
căci lămurit făcându-se va primi cununa vieţii pe care a 
făgăduit-o Dumnezeu celor ce-L iubesc pe El» (lacob 1:12). 


19 Urmarea lui Hristos, Cap. XIII, p. 41. 
"1 loan Carpatiul, Filocalia IV, p. 136. 

Biruind ispita, biruim şi trecem o mare și grea piedică din 
urcușul spre desăvârşire, spre mântuire şi fericire. Pentru aceasta 
cărțile noastre de rugăciuni cuprind numeroase cântări şi 
rugăciuni, între care se cuprinde şi următoarea rugăciune la 
vreme de îndoială şi de ispită: 

- „Doamne, Doamne, Cel ce ai îngăduit diavolului să 
ispitească în rai pe strămoșii noștri Adam și Eva spre a le 
încerca ascultarea şi supunerea lor; Cela ce așijderea ai îngăduit 
diavolului să ispitească cu îngroziri și cu suferințe grele pe 
dreptul Iov, robul Tău, pentru a se vădi şi mai lămurit virtuțile şi 
credința lui cea întru Tine; Cela ce ai dat îngăduință satanei să se 
apropie cu ispitire de Însuși Fiul Tău spre a-L îmbia şi a-L. momi 
cu poftele şi deșertăciunile acestei lumi, pentru ca, înfrânt şi 
ruşinat, acest duh blestemat să audă din gura Mântuitorului 
lumii cuvintele: Înapoia Mea, Sarano, căci scris este: Domnului 
Dumnezeului tău să Te închini şi numai Lui Unuia să-l Slujeşti; 
Cela ce tuturor drepţilor și sfinților Tăi le-ai dat vremi de ispitire 
şi de grele îndoieli pentru ca, prin ele lămurindu-se, să iasă și să 
rămână şi mai întăriți în credinţa, în nădejdea, în dragostea şi în 
supunerea cea către Tine, Însuţi Atotputernice și Preabunule 
Stăpâne, ajută-mi mie în această clipă grea, când duhul satanei 
îmi tulbură mintea cu îndoieli şi cu îmboldiri și cu amăgiri 
viclene frământă inima şi sufletul meu; arată-mi mie, Milostive, 
adevărul şi calea Ta cea dreaptă pentru ca, biruind uneltirile lui, 
de acum să mă pot bucura de cuvintele Apostolului tău Iacob, ce 
zice: Fericit bărbatul care rabdă ispita, căci, lămurit 
ii, pe care a făgăduit-o 


făcându-se, va lua cununa vieți 
Dumnezeu celor ce ÎI iubesc pe EL"! 


11 Cartea de Rugăciuni, ed. Bucureşti, 1951, p. 86-87. 

2, Pofta 


Ce este, de unde este şi ce face pofta 


Tot ce este în lume, (adică) pofta 
trupului, pofta ochilor şi trufia vieții, nu 
sunt de la Tatăl 

( Ioan 2:16) 


Altă greutate, altă piedică, o mare ispită în calea și în 
strădania omului pentru curățirea, desăvârșirea şi mântuirea 
sufletului este pofta. Nici nu ne putem închipui câte rele, câte 
mizerii, câte lacrimi şi suferințe, câte nefericiri şi fărădelegi, 
jafuri şi crime, pricinuieşte în lume pofta - dorirea bunurilor 
altuia, foamea şi setea de plăcere a simțurilor. 

Pofta este sămânţa ispitei, „începutul păcatului” și 
„rădăcina patimilor”! 13 Pofta de plăcere cheamă mintea și trupul 
la patimi. Adam și Eva trăiau fericiţi în grădina Edenului. Pofta 
de mâncare şi de mărire îi scoate din rai. Urmaşii lui Adam, 
„având cugetele şi dorințele lor” îndreptate numai spre rău, atrag 
asupra lor mânia lui Dumnezeu şi potopul (Facere 6:1-5; 7). 
Sodoma era „grădina bucuriei Domnului”, dar nesațiul poftelor 
şi al plăcerilor trupeşti atrage asupra ei foc din cer, care o 
preface în fum şi scrum (Facere 19:4-28). Pofta de plăcere face 
din cel mai evlavios om din Vechiul Testament, dintr-un profet 
„un păcătos (2 Regi 11:2-4). Pofta face din înțeleptul Solomon 
închinător la idoli, din care pricină regatul său se rupe în două (3 


112 Sf. Antonie cel Mare, Filocalia 1, p.p. 30 şi 32. 

Regi 11-12). Pentru pofta şi lăcomia de came, poporul 
israelitean a fost pedepsit în pustie cu o „bătaie foarte mare”. Şi 
s-a numit locul acela, unde s-a îngropat poporul stăpânit de poftă 
«mormintele poftei» (Numeri 11:33-34). Pofta „căldărilor cu 
carne” atrage pedepse grele asupra poporului „ales” în pustie de 
la muşcarea şerpilor până la stingerea unei generaţii întregi de 
oameni (Ieşire 16:3; Numeri 11:21; Deuteronom 1:34-35; 1 
Corinteni 10:5-12). Ispita poftei vătămătoare înfundă pe oamenii 
bogaţi în ruină şi în pierzare (1 Timotei 6:9). Uciderile, pizmele 
și cele mai mari crime împotriva omenirii şi a omeniei, 
războaiele, se nasc tot din pofte. 

«De unde sunt războaiele și de unde certurile dintre voi? 
Oare nu de acolo: din poftele voastre care se luptă în mădu- 
larele voastre? Poftiți și nu aveți; ucideţi și pizmuiți și nu puteți 
dobândi ce doriți; vă sfădiți și vă războiţi» (Iacob 4:1-2,5) 

Pofiele înăbuşesc cuvântul lui Dumnezeu în inima omului 
ca spinii sămânţa bună şi îl împiedică să rodească (Luca 8:14); 
poftele fac pe bogați nesimţitori şi nemilostivi față de săraci 
(Luca 16:19-21); poftele nesăţioase fac din pântece dumnezeu 
(Filipeni 3:19) „poftele spurcate” fac pe oameni obraznici, 
disprețuitori, hulitori, îngâmfați, vânzători, amăgitori, înşelători, 
desfrânaţi, necumpătaţi, lacomi, «fântâni fără apă, nori purtați de 
vifor», «fiii blestemului», «robii stricăciunii», «dobitoace fără 
minte» (vezi 2 Petru 2:10-22). Poftele stârnesc patimile, poftele 
înmulţesc păcatele, din pofta plăcerilor se naşte necredința, se 
întunecă rațiunea, slăbește voința şi „se adapă moartea”!!%. 

Pofta e șarpele purtat în sân, „pricina tuturor relelor”115. 


114 Sf. Antonie cel Mare, Filocalia 1, p. 4. 
"5 Ibidem, p. 6. 


175 


Preot Ilarion Felea 


Sf. Pahomie spune: „Răul cel mai mare e a te împotrivi 
voii lui Dumnezeu și a-ţi satisface poftele tale”.116 

Îngrozit de relele pe care le aduce în lume pofta de avuții, 
de slavă şi de plăceri, Isus fiul lui Sirah, se roagă: «Doamne, 
Părinte și Dumnezeul vieții mele! Înălțarea ochilor nu-mi da şi 
pofta întoarce-o de la mine. Pofta pântecului şi a împreunării 
trupului să nu mă cuprindă şi duhului celui fără de ruşine să nu 
mă dai» (Sirah 23:4-5). 

X De unde este pofta? Răspunsul la întrebarea aceasta ni-l dă 

Sf. Apostol şi Evanghelist loan. Pofta, spune el, ca şi ispita (ca 
şi toate formele răului și ale păcatului), nu e de la Dumnezeu. 
«Pentru că toate cele din lume: pofta trupului, pofta ochilor și 
trufia vieţii nu sunt de la Tatăl), ci sunt din lume. Lumea, 
însă, trece şi pofta ei, iar cel ce face voia lui Dumnezeu rămâne 
în veci» (1 Ioan 2:16-17). Pofta e din lume; e o boală a firii 
omeneşti, o abatere de la legile şi rosturile fireşti şi dumnezeieşti 
ale vieții. 

Dunrfiezeu nu ispitește pe nimeni la rău, nici prin poftă, 
nici prin altceva. Pofta e liberă. Omul singur, de sine, se 
ispitește, zice Sf. Ap. Iacob, singur zămisleşte dorințele, singur 
naște pofta «Fiecare se ispitește, fiind târât şi momit de pofta 
sa». După aceea pofta zămislind, naște păcat, iar păcatul 
săvârşindu-se, naşte moarte» (Iacob 1:13-15). Sf. loan Gură de 
Aur de asemenea spune că „rădăcina poftei îşi are începutul în 
firea noastră; căci a pofti e un lucru firesc; a pofti ceva rău, însă, 
asta ţine de voia omului”!!?. 

Pofta odrăsleşte în sufletul liber: pofta cea bună în firea 
cea bună; pofta cea rea în firea cea rea, în firea căzută, în iubirea 


11€ Vechile Rândueli monahale, p. 167. 
117 predicile despre statui, II, 171. 

dezordonată și exagerată de sine, în egoism. lubirea aceasta 
naște pofta desfătătoare (appetitus delectationis), foamea şi 
setea de plăcere a simțurilor, din care se naşte răul, păcatul, 
patima. 

Pofta e cea mai mare ispită, e însăşi sămânța ispitei și a 
dorințelor. Ea nu este un rea în sine, dar insuflă răul, naște 
păcatul. Pofta poate insufla şi binele şi poate ajuta binelui, când 
e bună; când este înfrânată, curățită, îndreptată. Pofta se poate 
„preface în mişcarea unui dor spiritual după cele dumne- 
zeieşui” Al În acest caz e liberă cu adevărat, bună şi folositoare. 
Altfel, trecând peste marginile firii bune şi a rânduielii lui 
Dumnezeu, firea căzută devine rea şi, de aceea, e oprită și 
pedepsită încă din Vechiul Testament prin porunca a zecea din 
Decalog care oprește pofta şi dorința bunurilor altuia: «Să nu 
polteşti femeia aproapelui tău şi să nu doreşti casa aproapelui 
tău, nici țarina lui, nici robul lui, nici roaba lui, nici boul lui, nici 
asinul lui, nici orice dobitoc al lui, nici nimic din cele ce sunt ale 
aproapelui tău» (Ieşire 20:17; Deuteronom 5:21). 

Porunca „să nu pofteşti”, ca şi celelalte porunci care 
privesc pe semenul nostru, e cuprinsă de către Mântuitorul în 
porunca evanghelică: «Să iubeşti pe aproapele tău ca pe tine 
însuţi» (Romani 13:9). Opreliștea e preschimbată în virtute, răul 
în bine. Cine iubește sincer, din toată curăţenia inimii lui, pe 
aproapele nu pofteşte bunurile lui, nu-l fură, nu-l înşeală, nu-l 
minte, nu-l nedreptățeşte... 

Creștinul, ucenicul lui Iisus Hristos, este un «om nou», 
omul crucii şi al iubirii, omul adevărului evanghelic și al virtuții, 
omul stăpân pe poftele sale. Nu este creştin adevărat acela care 


18 Sf. Maxim Mărturisitorul, Filocalia II], p. 21. 

se lasă în voia poftelor. Pofta face din oameni «fii ai mâniei» 
(Efeseni 2:3); e un semn al «omului vechi», al omului care 
«piere în poftele lui cele ademenitoare» (Efesenei 4:22). 
Creştinul este «fiul luminii» (Efteseni 5:9), omul duhului. 
Umblarea după trup şi după poftele lui nesățioase, neînfrânate, 
nefolositoare şi păgubitoare este un semn al omului păgân, al 
omului trupesc. Creștinul înfrânge, răstigneşte, ucide pofta 
născătoare de păcat. Luminos, cuprinzător şi lămuritor este 
graiul şi îndemnul Apostolului Pavel devenit graiul şi îndemnul 
Bisericii întregi, privitor la înfrânarea şi răstignirea poftelor rele: 
<Urmaţi duhului şi nu veți mai împlini poftele trupului. Căci 
trupul pofteşte împotriva duhului şi duhul împotriva 
trupului şi se împotrivesc unul altuia ca să nu faceţi cete ce 
doriţi». Şi, după ce înşiră faptele trupului şi roadele duhului, 
între care este și <înfrânarea poftelor», încheie: «Cei ce sunt ai 
lui Hristos Iisus și-au răstignit trupul împreună cu patimile 
şi cu poftele lui» (Galateni 5:16-24). 

Cine se lasă în voia poftelor uită de sine şi de Dumnezeu. 
Omul află pe Dumnezeu, dacă biruie pofta, spune Sf. Antonie 
cel Mare.!! 

Fiule! «După poftele tale nu merge şi de la poftele tale 
întoarce-te» (Sirah 18:30). «Fugi de poftele tinereţelor și 
urmează dreptatea, credința, iubirea, pacea cu cei ce cheamă pe 
Domnul din inimă curată» (2 Timotei 2:22). 


119 Filocalia |, p. 8. 

Stricăciunile poftei 


„.„grija de trup să nu o prefaceţi în pofie 
(Romani 13:14) 


Oamenii şi-au dat seama de mult de stricăciunile şi de 
pagubele pe care le pricinuieşte pofta în viață. De aceea este 
oprită și pedepsită încă din Vechiul Testament, atât prin legi 
civile, de stat, cât şi prin legi morale, cum e porunca a zecea din 
Decalog: «Să nu pofteşti... şi să nu doreşti... nimic din cele ce 
sunt ale aproapelui tău» (feşire 20:17). Tot pentru nefericirile 
care se nasc din împlinirea poftelor, Sf. Pavel ne îndeamnă: 
«Îmbrăcaţi-vă în Domnul lisus Hristos şi grija de trup să nu o 
prefaceți în pofte» (Romani 13:14). 

Din împlinirea pofielor rele se nasc o mulțime de 
stricăciuni păgubitoare, dintre care amintim următoarele (după 
Sf. loan al Crucii): 

1. Obosirea trupului și istovirea sufletului. Poftele sunt 
nesăţioase; nu se mai satură; „sunt ca nişte copii nerăbdători, pe 
care nu-i mai putem mulțumi. Ei cer maicilor când una, când 
alta şi nu sunt niciodată îndestulați”. 180, De aceea, în nesaţiul lor, 
poftele sleiesc puterile omului; îi obosesc şi istovesc şi trupul, şi 
sufletul. Sunt asemenea vlăstarelor care cresc din trunchiul 
pomilor: le sug vlaga și le împiedecă rodirea. Aşa sunt și 
poftele: dacă nu le înfrânăm și nu le smulgem, cresc și store 
vlaga sufletului și vigoarea trupului, întocmai ca vlăstarii seva 
pomilor şi ca lipitorile sângele vinelor.I2! 


120 Sf. Loan al Crucii, Noaptea întunecoasă a simţurilor, ms., p. 13. 
121 Ibidem, p. 19. 

2. Durerea trupului şi chinuirea sufletului. Poftele sunt 
ca spinii: rănesc trupul şi chinuiesc sufletul. Cu cât sunt mai tari, 
cu atât rănesc şi chinuiesc mai mult. Icoana omului și istoria 
sufletului robit şi chinuit de pofte este Samson Judecătorul: câtă 
vreme şi-a păzit sufletul şi trupul curat de pofte, a fost un om 
neînvins, cinstit şi temut de toți oamenii. Când s-a lăsat ispitit de 
pofte (Dalila), a căzut şi a ajuns de ruşinea și de batjocura 
oamenilor (vezi Judecători cap.16). Câţi oameni nu-și ispășesc, 
ca şi biblicul Samson, prin dureri amare şi prin suferințe 
îndelungate nesaţiul şi nebunia poftelor... 

3. Întunecarea şi orbirea minții. 

„Precum ceața întunecă aerul şi nu lasă să strălucească 
soarele, precum abureala împiedecă oglinda să răsfrângă 
întocmai o față sau precum apa tulbure nu răsfrânge limpede 
chipul celui ce se ogiindeşte într-însa, tot aşa se întâmplă și cu 
sufletul când e năpădit de pofte. Judecata se tulbură şi nu mai 
îngăduie nici soarelui minţii după fire, nici înțelepciunii mai 
presus de fire ă lui Dumnezeu să-l pătrundă și să-l înfrumusețeze 
cu strălucire”. 

Ceaţa şi norii poftelor întunecă mintea ca sa nu vadă nici 
pe Dumnezeu, nici lumina adevărului. 

Sf. loan Damaschin spune că pofta are o întreită mişcare: 
„sau spre plăcerea trupului, sau spre slava deșartă, sau spre 
câştigarea de avuţie. Iar prin dorinţa aceasta nesocotită (omul) 
disprețuiește pe Dumnezeu şi poruncile Lui dumnezeieşti, uită 
de nobila sa obârşie dumnezeiască, se sălbăticeşte față de 
aproapele, îşi întunecă rațiunea și n-o mai lasă să privească spre 
adevăr”!%. Însăși pofta e oarbă. Când sufletul își ia de călăuză 


122 Tbidem, p. 15. 
"2 Cuvânt minunat și de suflet folositor, Filocalia IV, p. 193. 

pofta, se întunecă și orbeşte, iar «orb pe orb de va povăţui, 
amândoi vor cădea în groapă» (Matei 15:14). Icoana omului şi 
îs toria sufletului întunecat şi orbit la minte de vraja poftelor este 
regele Solomon. Pentru că nu a oprit ochii şi inima de la nimic 
ce a dorit (Eclesiastul 20:10), puţin câte puțin poftele i-au 
întunecat mintea, i-au slăbit voința şi l-au orbit atât de mult încât 
din om al! înţelepciunii a devenit om al nebuniei; ajunge la 
bătrâneţe să se lepede de Dumnezeu și să se închine la idoli 
(vezi 3 Regi 11:1-8). 

4. Pângărirea, stricarea și strâmbarea sufletului. 
Poftele murdăresc și urâțesc sufletele ca funinginea corpurile. 
«Cine se atinge de smoală se mânjeşte» (Sirah 13:1), fie 
mărgăritar sau aur. 

Poftele desfrânate pătează frumuseţea sufletului; o 
pângăresc şi o spurcă. Chipul poftelor pângăritoare de suflete 
sunt bătrânii şi femeile care s-au întors cu dosul către altarele lui 
Dumnezeu, tămâiau idolilor şi plângeau pe zeul Adonis (vezi 
lezechi! 8:10-18). Câte pofte rele, atâtea pângăriri, atâtea patimi, 
atâtea întinăni... 

5. Slăbirea voinţei şi neputința în virtute. Pofta împarte 
şi, deci, slăbeşte puterea voinţei. Cu cât scade harul, ajutorul lui 
Dumnezeu dat voinței ca să facă binele, cu atât pofta crește şi 
produce toropeală, înmuiere, stăbire, neputinţă. Mai întâi pofta 
slăbeşte o virtute, apoi alta şi rând pe rând toate se împotmolesc. 
De aceea cu dreptate este spus că poftele voinței sunt pricină a 
tot răul!2%. Unde pofta rea stăpâneşte voința, acolo nu mai poate 
fi vorba de virtute. 


14 Sf. Ioan al Crucii, op.cit.sp. 24. 

Acestea sunt stricăciunile, spărturile, pe cae le fac poftele 
cele rele în sufletul omului, iubiţi şi binecuvântaţi creştini. Mai 
departe, din aceste stricăciuni curg şi se revarsă ca dintr-un izvor 
otrăvit toate relele din lume şi din viaţă: toate patimile, toate 
nedreptățile, toate crimele, toate fărădelegile, toate războaiele și 
nefericirile omului şi ale omenirii. 

De aceea, creştine, ține minte cuvintele Apostolului: 
«Grija de trup să au o prefaceți în pofte» (Romani 3:14), că 
sunt stricătoare şi de trup, şi de suflet. Fii cu luare aminte la 
stricăciunile şi la toate urmările lor! Nu lăsa să te stăpânească, ci 
stăpânește-le tu, cu lumina minții tale și cu puterea voinței tale 
întărită de harul lui Dumnezeu. 

Iar dacă ai căzut în robia lor, trezește-te şi te reculege până 
încă nu e prea târziu. Întoarce-ţi fața sufletului spre Hristos 
Domnul și Mântuitorul, Care, întinzându-ți brațele iubitoare şi 
mântuitoa:e, îți strigă neîncetat şi ţie, şi tuturor nefericiților din 
pricina poftelor stricăcioase: Voi, toți cei osteniţi şi împovăați 
de pofte, «veniţi la Mine...» (Matei 11:28) şi veți afla odihna 
pe care v-au luat-o pofiele. 

„Doamne, nu mă lipsi de binele Tău ceresc... Doamne, 
izbăveşte-mă de toată ispitirea, Doamne, luminează-mi inima pe 
cate a întunecat-o pofta cea rea”.125 şi aprinde în mine şi în noi 
toți dorul cel sfânt, pofta cea curată după iubirea şi 
împărăția Ta! 


Vii Rugăciunea Sf. loan Gură de Aur, Ceaslov, ed. Bucureşti 1945, p. 

Înfrânarea şi răstignirea poftelor 
stricăcioase 


Cei ce sunt ai lui Hristos lisus şi-au 
răstignit trupul împreună cu patimile şi 
cu poftele lui 

(Galateni $:24) 


Înţelepciunea dumnezeiască şi nenumăratele nefericiri ale 
oamenilor ne învaţă că sufletul nu se poate desăvârși, ferici şi 
mântui fără înfiânarea și răstignisea pofielor stricăcioase și 
păgubitoare. 

Lumina nu poate sta laolaltă cu întunericul (2 Corinteni 
6:14), nici desăvâmirea sufletului cu poftele nesăţioase ale 
trupului. De aceea este scris atât de limpede: «Cei ce sunt ai lui 
Hiistos Iisus şi-au răstignit trupul împreună cu patimile și cu 
poftele lui» (Galateni 5:24). 

Sunt două căi (metode), două puteri, două virtuţi de 
căpetenie prin care se pot îmblânzi și stinge poftele rele: iubirea 
şi înfrânarea. 

Întâi de toate este iubirea. 

În loc să pofteşti bunurile aproapelui, iubeşte pe Dum- 
nezeu şi pe aproapele; îndreaptă-ţi pofta spre cele sfinte, spre 
His tos, spre Biserică, spre religie, spre Dumnezeu! Taie gândul 
și voința de la cele trupeşti şi leagă-le de cele duhovnicești. 

Sf. Macarie spune că „numai aceia străbat prin viață fără 
să cadă, care se sârguiesc în totul pe ei înşişi, după porunca 
Domnului, şi se leapădă cu dezgust de toate poftele lumii, de 
legăturile, mândria, plăcerile, ocupațiile ce-i împiedecă, 
avându numai pe El Singur înaintea ochilor și dorind să 
împlinească poruncile Lui aşa încât fiecare să fie pătiuns din 

propria lui voinţă ca să primească în sine cu adevărat împărăţia 
lui Dumnezeu, să se lepede de sine şi să iubească totul cu acea 
dragoste ce nu se desfată de bucuriile şi plăcerile acestei lumi, ci 
este cu totul îndreptată către Domnul atât cât stă în puterea 
alegerii şi a voinței sale”!26, 

Cel ce iubeşte din inimă curată, îşi îndreaptă pofta și 
plăcerea de la trup la duh, de la lume la Dumnezeu. 

„Pofta nu se poate înlocui de tot, dar se poate îndrepta, 
preschimba; se poate mişca spre Dumnezeu şi vintute”!27, spre 
iubirea cea sfântă, dumnezeiască. Cine iubeşte sincer pe 
aproapele nu va pofti bunurile lui. Că iubirea poate preschimba, 
stinge şi înlocui pofta cea sea, nu este un lucru prea greu de 
înțeles. Când pofta este mai mare, iubirea se ofilește, se 
pângărește, se stinge. Când iubirea e mai mare, mai arzătoare, 
atunci ea atrage puterea poftei din simțuri și o stinge 
înlocuind-o. Cu cât dragostea de Mirele ceresc, de Hristos 
Domnul, e mai mare, cu atât atrage şi înflăcărează sufletul spre 
EI, cu atât mai uşor se biruie poftele. Cu cât pofta e mai aprinsă, 
cu, atât jugul simţurilor e mai apăsător. Așa se înțelege de ce, ca 
să birui poftele, îţi trebuie, creştine, o dragoste dumnezeiască, o 
atragere sfântă spre Dumnezeu ca să înflăcăreze voința 
sufletului, să atragă şi să stingă forța poftelor din simțuri! 28. 

AL doilea mijloc de stingere a poftei este înfrânarea 
(postul), „frâul, care, ca niște zăbale, strânge pomirea părții 
poftitoare spre mâncări sau spre bani sau spre băuturi sau spre 
slavă”!2%. Săturarea trezește şi hrăneşte pofta; cumpătarea, înfrâ- 


12 Omilii, p. 34. 

121 Cuv. Isihie Sinaitul, Filocalia IV, p. 72. 

1% Şf. loan al Crucii, Suişul Carmilului, ns., p. 23-26. 
"9 Scolie la Cuvântarea XV a Sf. loan Scărarul. 

narea o slăbeşte. Saturarea mărește pofta; neîmplinirea o stinge. 
De aceea zice Domnul: «_uaţi seama la voi înşivă ca nu cumva să 
se îngreuieze inimile voastre cu îmbuibare şi cu beţie şi cu 
grijile lumii» (Luca 21:34). Frâna poftei e mâncarea cumpătată. 
Belșugul mâncărilor şi băuturilor aţâță poftele; din pofte apoi se 
adapă şi se hrănesc plăcerile. Fără înfrânarea de la mâncare şi bău- 
tură, orice încercare de a stăpâni pofta şi plăcerea e zadamică. 

„Stingerea plăcerii înseamnă învierea sufletului”, spune 
Cuviosul Talasie Africa-nul.'*Împlinirea plăcerilor, cu poftă şi 
cu nesaţ, înseamnă osânda şi moartea sufletului. „Pofta celui rău 
se termină cu moartea”. 13 

Ilie Ecdicul: „Curăță-ţi rărunchii cu focul nesaturării de 
mâncări şi probează-ți inima cu înfrânarea de la cuvinte; şi vei 
avea în slujba celor bune atât pofta, cât şi iuţimea”. 1%? 

„Creştinul are de ales între moartea sau robia sufletului și 
moartea sau răstignirea poftei; între biruința sau înfrânarea de 
sine. Aici avem de dat o luptă pe viață şi pe moarte. Aici în luptă 
se află dragostea și în pace războiul; în moarte viața şi în viaţă 
moartea; în slobozenie robia şi în robie izbăvirea. Puterea 
omului bun și virtuos (aici) se vede, în a se birui pe sine, să 
supună patimile și să înfrâneze poftele sale. lar cel ce se biruie 
pe sine şi pofta sa trebuie cu adevărat să fie lăudat şi să se 
încununeze mai mult decât acela care va birui împărății”. 1% 
„Omul, dacă voiește stăpânire, are să oprească pofta sau să o 
urmeze. De unde cele cuvântătoare nici nu se laudă, nici nu se 


1% Filocalia IV, p. 6. 

131 Sf. Macarie, Omilii, p. 34. 

152 Filocalia IV, p. 289. 

133 Mântuirea păcătoşilor, p. 421. 


185 


Preot Ilarion Felea 


prihănesc. lar omul se şi laudă, se şi prihăneşte”. 134 


„Nu este biruință şi laudă mai mare decât biruința de 
sine; biruinţa poftelor și a relelor mișcări ale sufletului. Căci, de 
câştigă lupta trupul, sufletul e pierdut. De biruiește sufletul, 
biruieşte împreună cu trupul”. 153, 

„Pentru ce mulți din sfinţi s-au înălțat la atâta desăvârşire 
de viață şi la atâta lumină de adevăr?”- se întreabă Urmarea lui 
Hristos. Negreşit pentru că ei se nevoiră a scăpa de toate poftele 
pământeşti şi pentru aceasta putură ei din toată inima a fi uniţi 
cu Dumnezeu şi în sine neatârnați. De-am fi răstignit poftele 
trupeşti şi am fi mai puţin îngrijoraţi înlăuntrul nostru, atunci uşa 
dumnezeieştilor lucruri s-ar deschide şi nouă, şi încă de aici am 
gusta ceva din cereasca privire a adevărului”!5%6, 

Aceste gânduri și aceste virtuți prin care se înfrânează și se 
răstignesc poftele rele, în interesul propriei lor mântuiri și fericiri, 
sunt datori să le cunoască toți oamenii, iubiţi şi binecuvântaţi 
creştini. Inima plină de pofte lumești nu e nici liberă, nici curată, 
nici fericită, ci tulburată şi nefericită. Agara cu fiul ei, Israail, 
preînchipuie robia poftei. Sara, soția lui Avraam, ca să poată trăi 
liberă cu fiul ei, Isac, alungă roaba cu fiul ei (Facere 21:9-14). 
Alungă și tu, creştine, din viaţa ta robia poftei, ca să poți trăi 
liber şi fericit, în comuniune de iubire cu Dumnezeu. 

Înainte de a se sui pe muntele Bethel (muntele Domnului) 
ca să ridice altar lui Dumnezeu, Iacob dă trei porunci slugilor 
sale: să lepede zeii (dumnezeii străini), să se curăţească şi să-și 
primenească (schimbe) hainele (Facere 35:2). Ca să deschizi 
altar Domnului în inima ta, creştine, trebuie să scoţi de acolo toți 


1% Scolie la Cuvântul 1 al Sf. loan Scărarul. 
"35 Mântuirea păcătoşilor, p. 423. 
15 Urmarea lui Hristos, p.33. 

idolii poftelor, să-ţi curățeşti simţurile şi să-ți îmbraci sufletul în 
haine noi; să-l umpli de cunoştinţe noi, de dragoste nouă, de o 
voință nouă, de virtuți înlocuitoare şi stăpânitoare de pofte. 
Moise a suit singur pe munte ca să primească legea poruncilor 
de la Dumnezeu, iar poporul a rămas jos. În vremea aceea nici 
dobitoacelor nu li s-a îngăduit să fie în preajma muntelui (Ieşire 
34:3). Ceea ce înseamnă că pentru a primi poruncile lui 
Dumnezeu ca legi ale vieţii noastre, trebuie să ne despărțim de 
poporul tuturor păcatelor, să nu lăsăm să se apropie de noi 
poftele dobitoceşti şi să trăim numai cu Dumnezeu. 

Dacă vrei să te apropii de Dumnezeu, să te împaci şi să te 
unești cu EI, fă şi tu aşa, creştine: înfrânează-ți, răstignește-ţi, 
omoară-ți poftele vinovate din suflet. Cei ce sunt ai lui Hristos 
şi-au răstignit poftele din trupul lor. Numără-te şi tu printre 
aceştia, creștine. Smulge-te din robia poftelor; pune-le frâu şi 
vobeşte-le tu ca să nu te robească ele pe tine! 

„Bărbatul care încă nu e mort desăvârșit poftelor sale, 
lesne este ispitit şi mai lesne biruit de cel mai mic lucru 
pământesc”! 

„Bărbatul care ţine să fie frumos trebuie să se 
împodobească cu cugetul său, căci acesta e ce-i mai frumos în 
om; acest cuget trebuie să-l înfățişeze pe fiecare zi mai măreț. El 
trebuie să-şi smulgă poftele din inimă, nu perii de pe cap”.1%% 

Când poftele sunt legate, când firea nu-ți mai pune piedici, 
sufletul tău gustă fericirea de a fi adus la Dumnezeu. Atunci 
suişul pe muntele desăvârșirii se face uşor, plăcut și fără piedici. 

Ajută-ne, Doamne, să ne înfrânăm poftele; să Te dorim pe 
Tine, să ajungem la Tine şi să petrecem cu Tine în vecii vecilor. 


17 Urmarea lui Hristos, ed. 1943, p.23. 
13 Clement Alexandrinul, Pedagogul. p. 278. 

3. Plăcerea 


Ce este şi ce face plăcerea 


Să nu se îngreuneze inimile voastre cu 
îmbuibare şi cu beţia şi cu grijile lumii 
(Luca 21:34) 


Am văzut - mai înainte - că pofta este foamea şi setea de 
plăcere a simţurilor. Din pofte se naște plăcerea. Între poftă şi 
plăcere este o legătură strânsă. Pofta e o plăcere neîmplinită; 
„plăcerea este pofta împlinită”!%?. 

Pentru a face orice muncă grea uşoară și plăcută, 
Dumnezeu a așezat în firea omului un simţ deosebit pentru poftă 
şi plăcere. Rugăciunea făcută cu plăcere înalță, recreează, 
înviorează şi desfătează puterile sufletului. Oamenii merg la 
biserică pentru că simt plăcere în aerul, în rugăciunile și în 
cântările ei. Când împlinim una sau mai multe din faptele bune 
ale îndurării trupești şi sufleteşti, simțim o deosebită plăcere 
sufletească. Nimeni nici nu se roagă, nici nu merge la biserică, 
nici nu face bine de silă; numai din plăcere. Munca făcută cu 
poftă e plăcută. Fără poftă şi fără plăcere, munca este un chin, o 
trudă grozav de obositoare şi plictisitoare. Ceea ce-ţi place şi 
doreşti din inimă, faci cu bucurie și cu spor. Munca silnică e o 
nenorocire, o pedeapsă, un blestem. Și aici, deci, se arată o 
urmă, un semn al înțelepciunii divine în opera creaţiei. 

Prin cădere, simţul poftei şi al plăcerii se strică, trece 
hotarele firii şi ale orânduirilor dumnezeieşti; devine patimă. 


1% Sf. Maxim Mărturisitorul, Filocalia II, p. 281. 

Pofta ajunge nestăpânită, plăcere neastâmpărată. Trupul şi 
sufletul nu mai rămân în rânduiala lor firească, de la început. 
Sufletul, prin simţuri, îşi îndreaptă dorinţele, cu poftă, spre rău, 
iar plăcerea simțită din împlinirea poftei nu se mai satură, cum 
«ochiul nu se satură de câte vede și urechea nu se umple de câte 
aude» (Ecclesiast 1:8). Omul, prin abuzul de libertate, devine 
rob al poftelor şi al plăcerii, care-l înstrăinează de voia şi de fața 
lui Dumnezeu, de curăţenia, de lumina, de bunurile şi 
frumuseţile vieții divine. 

„Viaţa în desfătări, care abate spre plăceri, scrie Clement 
Alexandrinul, ajunge un greu naufragiu pentru oameni. Viaţa 
aceasta de plăceri și fără nume bun, cum o duc cei mulţi, este o 
înstrăinare de frumusețea cea adevărată şi de bucuriile cele 
curate. Căci omul, prin rostul lui firesc, este o ființă năzuitoare 
spre înălțimi și cu avânt. El caută ce este binele, căci este 
creatura singurului Bine, pe când viețuirea în slujba stomacului 
este nedemnă, rușinoasă, urâtă, merită să fie luată în râs. 
Căutarea plăcerii e tot ce poate fi mai îndepărtător de firea 
dumnezeiască; tot așa ospătarea cu struții, ca şi împerecherea cu 
porcii şi cu țapii. A prețui plăcerea ca un bun înseamnă culmea 
nesocotinței, căci iubirea de avuţii scoate pe om din felui drept 
de vieţuire și-l înduplecă să nu mai roşească în fața faptelor 
urâte ori de câte ori va avea putinţa să mănânce, ca o fiară, tot 
felul de bucate și tot așa să bea, apoi să stea tot gata să nu piardă 
prilejul îndestulării poftelor afrodisiace. De aceea foarte greu 
moşteneşte unul ca acesta împărăţia lui Dumnezeu”!4%0. 

Ca să-și sature pofta plăcerii, omul calcă toate legile și 
toate poruncile; nesocotește toate virtuțile şi datoriile: către 


1% Pedagogul, trad. N. S. Ştefănescu, 1939, p. 294. 

Dumnezeu, către sine, către familie, către stat şi către societate: 
fură, minte, înşeală, ucide. Robul plăcerii își uită de părinţi și de 
copii; soţul de soţie și soţia de soț, uită de tată şi de mamă, de 
frate și de soră, de vecini, de serviciu, de patrie, de Biserică, de 
porunci, de legi, de virtuți, de foame, de sete, de lacrimi, de 
ruşine, de rai, de iad, de veșnicie şi de Dumnezeu. Robul 
plăcerii, dacă e preot, nu va mai fi la înălțimea chemării sale 
sfinte; dacă e învățător, nu va mai aduce laudă vrednică 
învățăturii; dacă e bărbat de stat, va vinde interesele patriei şi ale 
poporului; dacă e vistiemic, va jefui bunurile altora; dacă e 
judecător, va călea legile dreptății; dacă va fi ostaş, va trăda ţara. 
Robul plăcerii nu mai are nimic sfânt, nimic de respectat, 
chiar dacă ar fi vorba de pâinea, de hainele, lacrimile și sângele 
copiilor săi. Robit de nesațiul plăcerilor desfrânate ale 
simţurilor, Solomon își pierde slava și înţelepciunea și jumătate 
din regat (3 Regi 11:1-14), iar Olofern își pierde capul, viața și 
țara (ludita 13). 

Astfel, plăcerea strică sufletul, chinuie trupul, înlătură 
slava, strânge lanțul poftelor, naște întristarea și durerea. Ilie 
Ecdicul spune: „De suflet e legată pofta și întristarea; iar de trup, 
plăcerea și durerea. Şi pricina plăcerii e durerea, căci, voind să 
fugim de simţirea apăsătoare a durerii, alergăm la plăcere. Iar a 
întristării e pofta”!“!. 

Plăcerea ne îmbată mintea și simțurile ca să nu vedem 
şerpii, viermii şi otrava din fundul paharului ei!“ Câţi oameni 
întâlnim în viaţă bolnavi, desfiguraţi, decăzuți, chinuiți, ruinați, 
nefericiţi... Nici nu ne vine să credem că oamenii aceștia, care 
au căutat în viață numai fericirea, sunt victimele poftelor ne- 


1% Filocalia IV, p. 283. 
112 Sf, loan Scărarul, Scara, Cuvânt 15. 

sățioase şi ale plăcerilor vinovate. Cu dreptate spunea Sf. Maxim 
Mărturisitorul că plăcerea „e maica morţii”43. În firea supusă 
poftei şi plăcerii, în firea pătimitoare, cum o numeşte același 
Sfânt, e ascunsă puterea păcatului şi a morții, „adică domnia 
silnică a păcatului prin plăcere şi stăpânirea morții prin durere”. 

„Căci e vădit că în trăsătura pătimitoare a firii stă puterea 
plăcerii și a durerii. Pentru că, vrând să scăpăm de simțirea 
chinuitoare a durerii, ne luăm refugiul la plăcere, încercând să 
ne mângâiem firea torturată de chinurile durerii. Dar, grăbindu- 
ne să tocim împunsăturile durerii prin plăcere, întărim și mai 
mult zapisul aceleia împotriva noastră, neputând ajunge la o 
plăcere eliberată de durere şi de osteneli”“, 

„Omul care găsește înțelesul şi rostul vieţii numai în 
plăcerile pântecelui şi a celor de sub pântece nu va întârzia să 
uite, să tăgăduiască și să urască și pe Dumnezeu”"!%5. 

„Cel ce pentru plăcerile trupului s-a obişnuit să nu mai 
asculte de Dumnezeu vă tăgădui și pe Dumnezeu Însuşi când se 
va ivi prilejul, prețuind viața trupului mai mult decât pe 
Dumnezeu, după ce a pus plăcerile acesteia mai presus de voia 
lui Dumnezeu'?146, 

Plăcerile sunt spinii care îneacă sămânța cuvântului lui 
Dumnezeu în inima omului (Luca 8:14) şi o împiedecă să 
vodească, În chipul acesta, ca şi poftele, plăcerile vinovate 
rodesc o mulţime de stricăciuni aducătoare de pagube trupești şi 
sufleteşti: istovesc sănătatea şi vlaga trupului şi a sufletului, 
întunecă mintea să nu vadă lumina adevărului, slăbesc voinţa să 


ia Răspunsuri către Talasie, Filocalia III, p. 163. 
1 SE. Maxim Mărturisitorul, Filocalia 111, p. 336. 
15 Sf. Simeon Noul Teolog, Cuvântul IV. 

1% SE. Maxim Mărturisitorul, Filocalia 11, p. 224. 

nu mai poată înfăptui virtutea; pângăresc sufletul, chinuiesc 
trupul cu dureri şi conştiinţa cu suferințe şi remuşcări până la 
nebunie şi până la moarte. 

Așa sunt plăcerile vinovate, iubiți şi drepteredincioși 
creştini, pricini de lacrimi şi de suferințe, de nefericiri, de 
amărăciuni şi de neplăceri nenumărate. 

De aceea ne poruncește Evanghelia: «Să nu se îngreuieze 
inimile voastre cu îmbuibare și cu beţie și cu grijile lumii» 
(Luca 21:3). Să nu vă stăpânească plăcerile îmbătătoare, 
înșelătoare, creştini, că sunt amare. Plăcerea adevărată, sfântă, 
curată este neurmată de rău; e totdeauna urmată de bine, de 
pace, de mulțumire. Plăcerea urmată de amărăciuni și nefericiri, 
de mustrări și dureri e minciună înșelătoare; e plăcere falsă, 
tulburătoare, trecătoare, rușinoasă, nefolositoare. 

„Dă-ţi seama, creştine, că plăcerea lucrurilor lumești 
şterge din minte lucrurile dumnezeieşti”!“7, „Cine se desfătează 
în plăcere la tinereţe boleşte şi oftează la bătrâneţe”. „Până 
când se zbate în inimă plăcerea păcatului, nu va tresări în om 
dulceața Duhului”!?. „Plăcerile lumii sunt amare și oamenii le 
iubesc. Ce ar fi fost lumea dacă ar fi fost dulce?"!50 Dumnezeu a 
unit plăcerile cu amărăciunile ca să iubim şi să dorim mai mult 
fericirea cea adevărată, deplină şi veşnică, în ceruri. 

Pentru toate aceste judecăţi înțelepte, fereşte-te de ispitele 
plăcerilor vătămătoare şi roagă-te milostivului Dumnezeu să te 
păzească de ele. 


147 Sf. loan al Crucii, Suișul Carmelului, p. 263. 

148 Sf. Isaac Sirul, Cuvinte ascetice, cap. 71, ms., p. 242. 
19 /pidem, cap. 23, p. 109. 

15 Mântuirea păcătoşilor, p. 220. 

„Sprijinitor sufletului meu fii, Dumnezeule, că umblu prin 
mijlocul a multe curse; izbăveşte-mă de ele şi mă mântuieşte, 


sol: 


Bunule, ca un lubitor de oameni 54, 


Cum se poate înfrâna şi stinge plăcerea 


„„„toate cele ce sunt spre bună plăcerea 
Ta, Doamne, să cugetăm şi să facem 
(Din rugăciunile Liturghiei) 


1. Ca să poți înfrâna și stinge plăcerea, mai întâi de toate 
se cere stinsă pofta. Nu poţi stinge plăcerea înainte de a stinge 
pofta. De aceea cele dintâi virtuţi prin care se stinge plăcerea 
sunt virtuțile prin care se stinge pofta: iubirea lui Dumnezeu și 
înfrânarea trupului. 

Întrebat: „Cum veştejeşte înfrânarea pofta?”, un bătrân 
părinte duhovnicesc răspunse: „Întrucât te face să te reții de la 
toate care nu împlinesc o trebuință, ci aduc o plăcere; şi te 
îndeamnă să nu te împărtăşeşti de nimic decât de cele 
trebuincioase vieţii, nici să urmăreşti cele dulci, ci cele de folos 
şi să măsori cu trebuința mâncările şi băuturile; de asemenea, 
întrucât te îndeamnă să nu laşi trupului must de prisos, ci să 
întreţii numai viața trupului şi să-l păzeşti netulburat de pomirea 
spre împreunare. Astfel veştejeşte înfrânarea pofta. Căci 
plăcerea şi săturarea de mâncări şi băuturi încălzeşte stomacul şi 
aprinde dorinţa spre poftă de ruşine, împingând întreg animalul 
spre amestecare nelegiuită. Acesta nu mai este atunci decât ochi 
nerușinați, mână desfrânată, limbă vorbitoare de lucruri care 


151 Ceastov, p. 179. 

desfată auzul, ureche care primeşte cuvinte deşarte, minte 
dispreţuitoare de Dumnezeu și suflet care desfrânează cu 
înțelegerea și stârneşte trupul spre fapta neîngăduită”!52 

2. Alte mijloace de înfrânare a poftei şi a plăcerii sunt 
munca și omenia. Lenea și nelegiuirea sunt sfetnicii poftei şi ai 
plăcerilor. «Pofta celui leneș îl omoară, căci mâinile, nu voiesc 
să lucreze. Mereu cel fărădelege poftește, iar cel drept dă şi nu 
se zgârceşte» (Pilde 21:25-26). Pentru omul de omenie munca 
este putere, virtute şi sănătate; izvor de bunăstare şi mijloc de 
înălțare sufletească. Munca eliberează omul din lanţul poftelor. 
Ea însăși e o plăcere, curată şi binefăcătoare. 

3. Împotrivirea, lupta și fuga. Învoirea la plăcere, 
consimțirea cu pofta oprită este păcat. Proorocul fericeşte pe cei 
ce izbesc de piatră «pruncii babiloneni», adică poftele şi 
plăcerile (Psalmi 136:8-9). Iosif fuge din fața poftei de plăcere 
(Facere 39:11-12). Fuga o recomandă şi Apostolul Pavel, când 
scrie: «Fugi de poftele tinereților și urmează dreptatea, 
credința, dragostea, pacea cu toți cei ce cheamă pe Domnul din 
inimă curată» (2 Timotei 2:22). Sf. loan Damaschin împarte 
sufletul în trei părții: rațiune, iuțime şi poftă. Păcatele rațiunii 
(necredinţa, eresul, hula, nebunia, încuviințarea plăcerilor de sub 
pântece) se vindecă prin dogmele ortodoxe, prin credință 
neîndoielnică și prin rugăciune. Păcatele iuțimii (cruzimea, ura, 
pizma, uciderea) se tămăduiesc prin iubirea de oameni, prin 
blândeţe, compătimire și bunătate. Păcatele părții poftitoare a 
sufletului sunt: lăcomia pântecelui, nesaţiul, beţia, desfrânarea, 
pofta de slavă deșartă, de bogăţie şi de plăcerile trupești. Leacul 
lor este: postul, înfrânarea, împărţirea averilor la săraci, dorința 


15 Sf. Maxim Mărturisitorul, Cuvânt ascetic, trad. D. Stăniloae, 
Filocalia II, p. 14. 


194 


Spre Tabor 


bunurilor viitoare nemuritoare, dorul după împărăția lui 
Dumnezeu, poftirea înfierii”i*?. Prin urmare, fiecare poftă şi 
fiecare păcat se tămăduieşte printr-o virtute contrară 
(contraris contraria agunt). „Lăcomia pântecelui e stinsă prin 
înfrânare; curvia - prin dorul dumnezeiesc şi prin dorința 
bunurilor viitoare; iubirea de argint - prin compătimirea celor 
săraci; mânia - prin dragostea față de toţi și prin bunătate; 
întristarea lumească - prin bucuria duhovnicească; trândăvia - 
prin răbdare, stăruință şi mulțumire către Dumnezeu, slava 
deşșartă - prin lucrarea ascunsă a poruncilor şi prin rugăciunea 
necontenită întru zdrobirea inimii; mândria — prin aceea că nu 
judecăm și nu dispreţuim pe nimeni, cum a făcut fariseul, ci ne 
socotim pe noi ca pe cei mai de pe urmă dintre toți”!5. 

4. Dezlipirea de poftele trupeşti şi de piăcerile lumeşti, 
alipindu-ne cu tot sufletul nostru de Dumnezeu, cum ne învaţă și 
rugăciunea, ca „toate cele ce sunt spre bună plăcerea lui 
Dumnezeu să cugetăm și să facem”. Trupul poftește împotriva 
duhului și duhul împotriva trupului (Galateni 5:16-17). O 
alegere se impune. Sfinţii ne sfătuiesc să avem mai ales grijă de 
suflet, iar «îngrijirea de trup să nu o prefacem în pofte» 
(Romani 13:14); să nu fim poftitori de rele, ca israeliții în pustie 
(1 Corinteni 10:6); să lepădăm poftele lumești şi trupeşti (Tit 
2:12; 1Petru 1:14; 2:11); să luăm de exemplu pe Moise, care a 
voit mai bine să pătimească cu poporul lui Dumnezeu decât să 
se bucure de comorile Egiptului și de desfătările păcatului (Evrei 
11:24-26) şi pe Pavel, care a muncit cu braţele, fără să poftească 
argintul, haina sau aurul cuiva (Fapte 20:33-34). Femeia lui Lot, 


155 Filocalia IV, p. 100-191. 
154 Sf. loan Damaschin, Cuvânt minunat şi foarte folositor, trad. D. 
Stăniloae, Filocalia 1V, p. 192. 

nedespărțindu-se cu inima de Sodoma, s-a prefăcut într-un stâlp 
de sare (Facere 19:26). 

5. Căutarea plăcerii în binele aproapelui, în faptele de 
iubire față de aproapele, după cum ne îndeamnă Apostolul: 
«...să nu căutăm plăcerea noastră, ci fiecare dintre noi să fie 
aproapelui său pe plac la ce e bine pentru zidirea lui; că și 
Hristos nu a căutat a Sa plăcere» (Romani 15:1-3). Plăcerea 
dezinteresată, plăcerea pe care o simte inima din împlinirea 
faptelor de iubire față de semeni, este cea mai curată și 
adevărată. Plăcerea egoistă, care se naște din iubirea de sine şi 
din împlinirea poftelor simţurilor, aduce cu sine dezgust, 
mustrare, mâhnire, tristețe, remuşcări, nelegiuiri și nefericiri 
mari. Plăcerea cea mai curată, plăcerea aducătoare de pace și 
fericire se naşte din binele pe care-l facem aproapelui, bine dus 
până la suferință, până la jentfă şi până la moarte, așa după cum 
ne-a arătat și ne-a învățat Mântuitorul. O astfel de plăcere nu va 
fi piedică în calea mântuirii și a fericirii, ci dimpotrivă mijloc de 
asigurare a mântuirii și a fericirii. 

6. În sfârşit, toate leacurile şi armele de luptă împotriva 
ispitei sunt și împotriva poftei şi a plăcerii: rugăciunea, 
privegherea, trezia minții, tăria credinţei, ajutorul lui Dumnezeu, 
îmbrățişarea crucii, privirea la Mântuitorul, spovedania, 
împărtăşirea și celelalte. 

Prin astfel de mijloace se îmblânzesc şi se răstignesc 
poftele și plăcerile trupului. 

Acum 0 ultimă întrebare: E cu putință înfrânarea poftelor 
şi a plăcerilor? Sigur că da! Câtă vreme există sfinți și păcătoşi, 
oameni virtuoși şi vicioşi, buni și răi, este arătat că oamenii pot 
fi buni sau răi, virtuoşi sau vicioşi, sfinți sau păcătoşi, după voie 
şi liberă alegere. Ă 

Când suferă un om din pricina unei alimentări prea bune, 
atunci e supus unul Regim aspru de alimentare. Când are 
tensiune, ulcere, boli de ficat sau de rinichi şi altele, ține regimul 
prescris de medic și se face sănătos. Altfel piere cu zile. Unii ţin 
regimul uşor (cei tari în voință); alţii cu greu, dar îl ţin. Ceea ce 
arată că pofta de plăcere se poate îmblânzi şi. stăpâni. Pofta de 
plăcere se potoleşte nu numai prin îndestulare, ci şi prin 
înfrânare, iubiți şi binecuvântați creştini. 

Dezbrăcarea de întreita poftă (1 loan 2:16), este 
îmbrăcarea în omul cel nou, care umblă în dreptatea și în 
sfinţenia adevărului (Efeseni 4:24). Cine îşi reduce treptat 
poftele şi plăcerile legate de trup în viață îşi uşurează traiul pe 
pământ şi îşi fericeşte viața de după moarte. Cine s-a despărțit 
de poftele lumești şi de plăcerile trupeşti se poate apropia de 
Domnul încă în viața aceasta. 

- „Doamne, Dumnezeule!...Pune în noi frica fericitelor 
Tale porunci ca, toate poftele trupului călcând, viaţă 
duhovnicească să petrecem, toate cele ce sunt spre bună 
plăcerea Ta să cugetăm şi să facem”... 


4. Păcatul 


Ce este păcatul 


Păcatul este călcarea legii 
( loan 3:4). 


În toate bisericile şi prin casele creştinilor se poate vedea 
icoana Sfântului Gheorghe purtătorul de biruință. În icoană se 

arată cum Marele Mucenic, după ce face semnul sfintei cruci și 
cheamă pe Dumnezeu în ajutor, ucide cu sulița un şarpe uriaș, 
un balaur care primejduia viața unei fecioare. 

În viața Sfântului se scrie că, precum purtătorul de biruință 
Gheorghe a scăpat pe fecioara aceea de şarpele cel văzut, tot 
astfel şi Biserica lui Hristos  mântuiește sufletele 
drepteredincioșilor de balaurul cel nevăzut al păcatului, care din 
adâncul iadului se ridică și caută să ucidă sufletul omului 'S5. 

Oare, așa să fie?... Păcatul, un șarpe nevăzut, care mușcă, 
otrăveşte, nefericeşte și ucide sufletul omului?... 

Cineva spunea: Nici nu folosesc cuvântul „păcat”;, am 
groază, oroare de el. Ceea ce alții numesc „păcat” eu socotesc şi 
numesc „slăbiciune”. Să fie, oare, păcatul numai o slăbiciune 
sau poate nici atât?... 

Ce este păcatul? 

În descoperirea dumnezeiască, în firea lucrurilor, în 
conștiința oamenilor și în cărțile înțelepților şi ale sfinților sunt 
date de Dumnezeu o seamă de legi, adevăruri, porunci, virtuți şi 
făgăduinţe, care toate au un singur scop: fericirea vremelnică și 
veşnică. În sfânta Sa înțelepciune și în nemărginita Sa bunătate, 
Dumnezeu a dat lumii şi oamenilor legi veșnice, porunci morale, 
datorii religioase, adevăruri, virtuți și daruri sfinte, prin care să 
trăiască fericiți, prin care să-și asigure cea mai deplină 
muițumire și bucurie în suflet, în familie, pe pământ şi în cer. EI 
a stabilit ordinea și armonia tuturor lucrurilor şi a ființelor, 
precum şi mijloacele prin care îşi împlinesc toate rostul și își 
ajung scopul fericit pentru care au fost create. Păcatul este 
răzvrătire şi abatere de la rânduiala divină a lumii. Păcatul 


155 Vieţile Sfinţilor, prel. de Al. Lascarov-Moldovanu, vol. III, p. 
121-123. 

este răzvrătire şi împotrivire faţă de adevărurile, legile, 
poruncile, virtuțile şi făgăduințele lui Dumnezeu şi ale firii. 
Adevărurile, legile, poruncile, şi virtuțile învață pe om: Ca să fii 
fericit, iubeşte pe Dumnezeu mai presus de toate, cinsteşte 
părinţii şi pe toţi oamenii, chiar şi pe vrăjmaşi. Păcatul, 
dimpotrivă, zice nu! Nu iubi și nu cinsti pe nimeni, ci înjură pe 
Dumnezeu, urăşte oamenii şi ucide pe vrăjmaşi. Ca să fii fericit, 
omule, învață adevărurile, legile, poruncile, virtuțile şi 
făgăduințele, fii bun și blând, muncitor, iubitor şi iertător, 
înfrânat şi milostiv, drept şi credincios, răbdător și muncitor, 
smerit şi paşnic, mărturiseşte adevărul totdeauna și biruieşte răul 
cu binele. Păcatul, dimpotrivă, zice nu! Nu fi bun cu nimeni, nu 
ierta pe nimeni, nu-ți fie milă de nimeni, fii mândru și, dacă-ţi 
greşeşte cineva, loveşte-l şi te răzbună; ochi pentru ochi, dinte 
pentru dinte, sânge pentru sânge... Şi așa mai departe. Păcatul 
înlocuiește legea cu nelegiuirea şi virtutea cu patima. În locul 
ordinei, el introduce dezordinea; în locul armoniei -— 
dezarmonia; în locul ascultării - neascultarea; în locul binelui - 
răul; în locul legii şi al poruncii morale — fărădelegea; în locul 
credinţei religioase, el naște îndoiala, nepăsarea și necredinţa; în 
locul iubirii — ura; în locul adevărului — minciuna; în locul 
muncii — trândăvia; în locul păcii — războiul. 

Toate aceste răsturnări de virtuți şi de valori sunt păcate 
sau urmări ale păcatului: nelegiuirea este păcat, dezordinea este 
păcat, necredința este păcat, ura este păcat, minciuna este păcat, 
răul este păcat. De ce le zicem „păcat”? Pentru că nu sunt bune, 
nu sunt frumoase, nu sunt drepte, nu sunt adevărate... Un gând, 
o vorbă, o faptă, care nu are îndreptăţire şi nu se face spre binele 
și fericirea omului e păcat. De aceea spunem că minciuna e 
păcat (pentru că înşeală), furtul e păcat (căci răpește munca 

cinstită), uciderea e păcat (căci se împotriveşte vieţii), înjurătura 
e păcat (pentru că batjocorește și necinsteşte) şi aşa mai departe. 
E păca! orice călcare de lege, orice neîmplinire a legii, orice 
împotrivire față de lege. 

Pentru păcat, ca şi pentru unii oameni (bărbaţi sau femei), 
nu există lege, nu există Dumnezeu, nu există cer și rai, nu 
există suflet și nemurire, nu există nici soare, nici munți, nici 
frumusețe; pentru păcat există numai petreceri şi plăceri, haine 
de lux şi vorbe de glumă, râsete şi dezmăţ. 

În chipul acesta, prin răzvrătirea împotriva legilor lui 
Dumnezeu, prin abaterea de la rânduiala dumnezeiască a lumii, 
prin călcarea poruncilor morale şi a virtuților religioase, păcatul 
necinstește deodată şi pe Dumnezeu, şi omul. Necinsteşte 
fiinţa, mărirea şi pronia lui Dumnezeu. Fiinţa cea desăvârşită, 
mărirea cea cerească, Pronia cea părintească; necinsteşte 
înțelepciunea cea mai înaltă, Bunătatea cea mai mare, Iubirea 
cea mai adâncă, Răbdarea cea mai îndelungată, necinstește 
Adevărul adevărurilor, Viaţa tuturor vieților şi Puterea tuturor 
puterilor, care este Dumnezeu. 

Dar prin păcat se necinsteşte şi omul, care din stăpânul 
fericit al pământului ajunge robul lui nefericit. De ce oftezi, 
suspini şi plângi, omule? Care este pricina lacrimilor şi a 
durerilor, a nedreptăţilor şi a nefericirilor tale? Ce te doare de 
suferi, te încrunți şi strigi? De ce somnul tău este neliniștit și de 
ce conștiința ta este împunsă de remuşcări? Pe de altă parte, de 
ce a ales Dumnezeu patriarhii şi a trimis în lume prooroci: 
Vechiului Testament? De ce S-a întrupat şi S-a jertfit Fiul lui 
Dumnezeu? De ce s-a vestit Evanghelia, s-a întemeiat Biserica 
şi în Biserică s-au rânduit Sfintele și mântuitoarele Taine? De 
ce, înainte de sfintele şi mântuitoarele Patimi, S-a rugat 

Mântuitorul cu sudori de sânge şi de ce, Dumnezeu fiind, a spus 
atunci cuvintele: <Întristat este sufletul Meu până la moarte...» 
(Matei 26:38). 

Toate aceste întrebări au o singură pricină şi un singur 
răspuns adevărat: şarpele cel nevăzut, tiranul cel cu multe 
capete, păcatul, el e pricina suspinelor noastre, a lacrimilor, a 
suferințelor și a tuturor durerilor. Din pricina lui suferă și omul, 
şi Dumnezeu. Din pricina păcatului Se întristează Mântuitorul 
până la moarte... Din pricina păcatului pierdem bucuria de a 
trăi, pierdem somnul și sănătatea, pierdem raiul fericirii şi mai 
ales pierdem prietenia lui Dumnezeu. 

Dacă păcatul ar fi o simplă şi uşoară „slăbiciune” a firii, 
nu s-ar fi întemeiat pe pământ nici o religie, nu s-ar fi scris nici o 
Biblie, nu s-ar fi zidit nici un altar şi nici o biserică. Dimpotrivă, 
păcatul este vrăjmașul nostru, vrăjmașul fericirii noastre cel 
dintâi, cel mai mare, cel mai viclean, cel mai grozav, cel mai 
crud şi cel mai neîmpăcat. Păcatul este vrăjmașul nostru cel 
dintâi pentru că a întunecat în noi chipul lui Dumnezeu, ne-a 
scos din raiul fericirii, ne-a aruncat în pământul nefericirii și în 
iadul durerii!5%, Păcatul este vrăjmaşul nostru cel mai mare, 
pentru că ne lipseşte de bunurile și bucuriile cele mai curate. Pă- 
catul este vrăjmaşul nostru cel mai viclean, pentru că ne:înşeală 
şi ne amăgeşte; foloseşte cântecul, minciuna şi viclenia ca să ne 
lipsească de făgăduinţele, virtuțile şi darurile lui Dumnezeu, În 
păcat cânți, dar ești trist; eşti vesel, dar te doare inima; te arăţi 
fericit, dar eşti nefericit. Păcatul este vrăjmaşul nostru cel mai 
grozav, căci, şarpe şi diavol fiind, se preface în înger de lumină 
ca să ne supună sufletul şi trupul, să ne întunece mintea, să ne 


156 Inocenţiu, Arhiepiscopul Odesei, Predici, trad. Mitrop. Nicodim 
al Moldovei, p. 175. 

slăbească voinţa, să ne pângărească inima, să ne robească sub 
puterea patimilor, a bolilor şi a morții. Păcatul este vrăjmaşul 
nostru cel mai crud pentru că e fără milă, ne sfătuieşte numai la 
rău şi, după ce am greşit, sau ne mustră fără încetare, sau ne 
amăgește, ne adoarme ca să trăim nepăsători, fără grijă, fără 
părere de rău şi fără pocăință. Păcatul este vrăjmașul nostru cel 
mai neîmpăcat pentru că viața întreagă ne urmărește, ne 
ispiteşte, ne batjocoreşte, ne întinează, iar la urmă ne osândeşte 
la durere fără de margini şi la nefericire fără de sfârșit. 

Cea mai grea patimă şi cea mai mare piedică în calea 
fericirii, în calea mântuirii şi desăvârșirii vieţii duhovnicești este 
păcatul. 

Ispita se poate înlătura sau învinge; pofta se poate stăpâni, 
potoli sau îndrepta spre bine; plăcerea se poate înfrâna sau 
întoarce de la trup la suflet şi de la lume la Dumnezeu. Păcatul, 
însă, este însuși răul sub toate formele lui; răul împlinit cu 
gândul, cu dorinţa, cu cuvântul sau cu fapta. Păcatul este căderea 
omului, este înfrângerea, îmbolnăvirea, rătăcirea sufletului, e 
abaterea din drumul mântuirii şi al fericirii, e întoarcerea, 
alunecarea şi prăbuşirea de pe urcuşul spre culmile însorite ale 
desăvârșirii spirituale. 

Dar păcatul nu este numai călcarea poruncilor lui 
Dumnezeu, ci şi neîmplinirea lor, ca de pildă a nu face bine, a 
nu împlini ceea ce ne învață Sfânta Evanghelie şi Sfânta 
Biserică pentru binele nostru şi al aproapelui; a nu împlini 
faptele milosteniei trupeşti și sufleteşti, a nu ne împărtăşi din 
Sfintele Taine, a nu ne ruga şi a nu posti. 

Iată ce este păcatul, iubiți și binecuvântaţi creştini. Păcatul 
e defăimarea și călcarea cu ştiinţă şi cu voinţă liberă a legilor, a 
poruncilor şi a voinței lui Dumnezeu. De aceea Sf. loan 

Evanghelistul îl numeşte fărădelege sau nelegiuire: «Oricine 
făptuieşte păcatul săvârşeşte și călcarea legii, căci păcatul este 
călcarea legii» (1 Ioan 3:4), călcarea liberă a legilor şi a 
poruncilor, a voinței şi a rânduielii lui Dumnezeu; călcare, 
defăimare şi neîmplinire de care bunul Dumnezeu să ne 
păzească pe toți, cu al Său har şi cu a Sa iubire de oameni. 

„Cu mâna Ta cea dreaptă luându-mă Tu, Cuvântule, 
fereşte-mă, păzeşte-mă ca să nu mă ardă focul păcatului” 
(Antifon 2, glas 1). 


Pricinile păcatului 


Păcatul a luat naştere „în inima lui 
Lucifer” 
(Arhiepiscopul Inocenţiu al Odesei) 


După ce am răspuns la întrebarea: Ce este păcatul?, avem 
să răspundem la întrebarea a doua: De unde este păcatul? Care 
sunt pricinile (cauzele) păcatului? Cum s-a zămislit și cum a 
intrat păcatul în lume? 

Mai întâi se cuvine să ştim că păcatul, în începuturile lui, 
nu este nici de la Dumnezeu, nici din firea omului. 

Din mintea şi din mâna lui Dumnezeu, toate făpturile au 
ieșit bune, şi mai mult decât bune, «foarte bune» (Facere 1:1). 
Răul nu este de la Dumnezeu, nu poate fi de la Dumnezeu. Din 
ființa cea mai bună, desăvârşită, nu se poate naşte răul, 
deoarece atunci nu ar mai fi nici desăvârșită, nici Dumnezeu. 
„Nici un rău nu-şi are izvorul în voința dumnezeiască, învață Sf. 
Grigorie al Nyssei, pentru că, dacă răul ar izvori din Dumnezeu, 

n-ar mai fi osândit”!*7. n-ar mai fi rău. GDumnezeu nu poate să 


fie ispitit de rele și EI Însuși nu ispitește pe nimeni» (lacob L:13). 

Dumnezeu este atât de bun, încât rabdă pe păcătoși, suferă 
pe necredincioşi şi-i iartă, dacă se pocăiesc. 

Păcatul nu este nici din firea omului. Ca orice rău, păcatul 
e străin de firea omului; e ceva nefiresc, peste fire şi contra firii; 
ceva ce strică, dezbină, întinează şi slăbeşte firea omului. Binele 
este firesc; răul (păcatul) este împotriva firii. Binele e cuprins în 
toate legile, lăudat şi răsplătit; răul - păcatul - e în afară de orice 
lege, mustrat și osândit de toate legile. 

Cei care se miră că Dumnezeu rabdă şi iartă nelegiuirea, 
să citească și să mediteze Psalmii 36, 48, 50, 72, 84 şi 93, și cu 
deosebire Psalmul 72:11-12, 16-18: „Ştie, oare, Dumnezeu? 
Cel Preaînalt are, oare, cunoştinţă? Iată, necredincioşii huzuresc 
în lumea aceasta și-și adună mereu bogății... Dar aceasta s-a 
părut tare greu pentru mine până ce am intrat la altarul lui 
Dumnezeu şi am înțeles sfârşitul păcătoşilor. Pentru 
vicleșugul lor îi pui (Doamne) pe căi alunecoase şi-i laşi să 
cadă în prăpastie!... s-au stins pentru fărădelegile lor. Ca 
visul după deşteptare, aşa, Doamne,... pierzi planurile 
lor?...* 

Fapta bună şi binele este lucru firesc și scris în toate legile 
cele nescrise ale firii, căci aceasta alcătuieşte şi ține toată firea şi 
lucrurile cele fireşti, cereşti și pământești. Păcatul şi răul nu sunt 
fireşti, ci afară de fire, şi toate legile firii îi fac război şi-l 
izgonesc, fiindcă el nu întăreşte, ci strică şi pierde firea şi toate 
lucrurile cele fireşti. Fapta bună şi binele sunt scrise în toate 


15? Marea Cuvântare Cateherică, cap. $, p. 39. 

legile lui Dumnezeu cele scrise, atât în Legea Veche, cât şi în 
cea Nouă a Evangheliei, se adevereşte şi se întărește de ele. 

„Păcatul şi răul nu se află scrise în vreo Lege a lui 
Dumnezeu, veche sau nouă, nici se întărește de ea, ci mai mult 
se răstoarnă, se strică şi se sfărâmă de toate legile lui Dumnezeu. 
Fapta bună şi binele sunt scrise în toate legile oamenilor, adică: 
într-a dumnezeieştilor prooroci, ale purtătorilor de Duh 
Apostoli, ale Sinoadelor Ecumenice şi localnice şi în parte ale 
Sfinţilor Părinţi şi binecredincioșilor şi ortodocşilor împărați; ale 
înțelepților judecători și legiuitori, ale înțelepţilor dascăli și 
onoraţilor senatori şi ale altor asemenea bărbați, care toţi într-un 
glas poruncesc la toți oamenii, mici şi mari, să păzească fapta 
bună și binele. “Păcatul și răul nu este scris în nici o Lege a 
ortodocșilor, nici în a celor înţelepţi şi iscusiți, nici în a celor ce 
au dreaptă socoteală, căci aceasta e o fărădelege şi lucru fără de 
judecată și afară de dreapta socoteală. Şi, ca să zic în scurt, fapta 
bună și binele se laudă și se admiră de toate legile firii, de toate 
legile lui Dumnezeu și ale oamenilor. Și oricine va lucra fapta 
bună și binele se cinstește și se încununează în această viață de 
aceste trei legi, iar în cealaltă primeşte ca plată o împărăție 
cerească şi fără de sfârşit. Din contră, păcatul şi răul se 
prihăneşte de toate legile firii, de toate legile lui Dumnezeu şi 
ale oamenilor; și cine va face păcatul şi răul, în viaţa aceasta, se 
pedepseşte foarte aspru de toate legile mai sus zise, iar în 
cealaltă viață se osândeşte în munca cea veşnică” 

Răul are în sine germenii morții, ai distrugerii şi ai 
nefericirii; binele are în sine germenii vieţii, ai nemuririi şi ai 


158 Hristoitia, p. 20. 

fericirii. „Religia sfințeşte toate şi nu desființează nimic, afară 
de păcat”!S?, 

Astfel, păcatul nu-și are începutul nici în Dumnezeu, nici 
în firea omului. Atunci de unde avem păcatul, cine și cum l-a 
pricinuit? 

Șapte sunt pricinile păcatului şi anume; libertatea, 
mândria, lăcomia, ispita, pofta, necredința şi ura. 

Întâi: Libertatea sufletului. Putinţa păcatului se ascunde 
mai întâi în libertatea sufletului. Omul este liber. Dumnezeu l-a 
creat şi l-a lăsat să trăiască în lume liber; nu rob, ca animalele de 
jug. În lumina minții, adică în rațiune și în slobozenia sufletului, 
adică în libertatea voinței, se arată demnitatea omului, spre 
deosebire de toate făpturile. Nici un om nu are drepturi asupra 
altui om. Nici Dumnezeu nu calcă drepturile, demnitatea și 
libertatea omului. Prin darul libertății, omul este ca şi albina, 
produce şi miere, şi otravă, face bine sau face rău, se ridică sau 
se coboară, se fericeşte sau se nefericeşte. Libertatea voinței este 
răspântia cea dintâi de la care începe binele şi răul, slava şi 
căderea, virtutea și păcatul. 

Astfel, păcatul nu este nici de la Dumnezeu şi nu ţine nici 
de firea omului. Păcatul se naşte din reaua întrebuințare a firii şi 
a libertăţii. Păcatul este creația ființelor libere, nedesăvârşite; e 
creaţia îngerilor şi a oamenilor care, abuzând de libertate, s-au 
răzvrătit și au căzut. Nici îngerii, nici oamenii nu sunt firi 
încătușate, ca celelalte făpturi %0, ci sunt ființe care se mişcă 
liber şi, de aceea, cad. Numai îngerii şi oamenii cunosc creaţia şi 
căderea, pentru că numai ei sunt fiinţe libere care pot face şi 
binele, şi răul, pot cugeta împotriva adevărului, pot face ce vor, 


159 Urmarea lui Hristos, p. 266. 
160 Sf. Macarie, Omilii, p.p 92-93. 

pot greși cu voia și fără de voie, din cunoștință şi din neştiință. 
Dumnezeu este desăvârşit, Singur desăvârşit (perfect) între toate 
ființele; nu ne putem închipui păcatul într-o ființă desăvârşită. 
Spiritul liber, nedesăvârșit naşte, creează, pricinuieşte păcatul, 
cugetând și lucrând după voia slobodă a inimii sale. În felul 
acesta răul, păcatul este ca un izvor care țâșneşte neîncetab”!€!, 
Fără libertate n-ar fi nici bine, nici rău; nici vrednicie, nici 
ticăloşie; nici mulțumire, nici mustrare; nici virtute, nici viciu 
sau păcat. De aceea putem spune că răul îşi are începutul în 
bine, în darul libertății cu care Marele şi Atotînţeleptul Creator a 
înzestrat sufletul omului. 

Mândria, adică împodobirea trupului și trufia minții și a 
vieţii este a doua pricină a păcatului. Când în pânza sufletului 
bate vântul trufiei, atunci pulberea și cenușa se înalță. Înțeleptul 
Sirah spune că: «Începutul păcatului este trufia» şi «Începutul 
wrufiei omului este a părăsi pe Dumnezeu şi a-și întoarce inima 
de la Cel ce l-a făcut» (Sirah 10:12-13). Trufia a trezit în Lucifer 
„dorul de neatârare nemărginită”"? şi dorința să ajungă 
Dumnezeu. Tot trufia a umplut sufletui Evei şi a lui Adam de a 
dori să ajungă «ca Dumnezeu, cunoscând binele şi răul» (Facere 
3:5). Trufia este înfumurare şi, deci, pricină a păcatului. 

Lăcomia pântecului şi lăcomia de avuţii este a treia 
pricină a păcatului. Adam și Eva nu s-au mulțumit cu bunătățile 
pe care le cuprindea grădina raiului, nici cu stăpânirea pământului 
(Facere 1:28-29; Psalmi 113:24). Pentru Dumnezeu nu au vrut să 
lase nici măcar un singur pom!$3. Lăcomia de plăceri, de averi, în 


161 Sf. Macarie, Omilii, p. 103. 
162 Arhiepiscopul Inocenţiu, Predici, op. ciL., p. 190. 
163 Inocenţiu, op. ciz., p. 61. 

nesaţiul ei, este atât de păcătoasă încât nu ar mai lăsa nimic, nici 
pe seama oamenilor, nici chiar pe seama lui Dumnezeu. 

Pofta neînfrânată (Facere 3:6), întreita poftă, a trupului, a 
ochilor şi a vieţii (1 Ioan 2:16), foamea şi setea de plăcere a 
simţurilor este a patra pricină a păcatului. Fiecare (om) este 
ispitit când este tras și momit de pofta sa. După aceea, pofta 
zămislind, naşte păcatul (Iacob 1:14-15). Sf. Teodor, 
Episcopul Edesei (veac IX), cu gândul la drumul pe care-l 
urmează păcatul când se furişează în suflet, scrie: „Cel ce se lasă 
biruit de pofte şi de plăceri și petrece în lume va cădea degrabă 
în mrejele păcatului. lar păcatul, odată săvârşit, este foc 
împotriva paielor, piatră împotriva obrazului, puhoi ce-și 
lărgește căile. Căci toate acestea aduc în tot chipul pieirea celui 
ce săvârşeşte păcatul”!5%. 

Îndemnul ispitei este a cincia pricină a păcatului (Facere 
3:1-5; loan 8:44). Ispita poate veni dinafară, din lume (de la 
oameni şi de la lucruri) și dinlăuntru, din poftele inimii. Șarpele, 
cu vorbe ademenitoare, cu glume, cu vorbe necuvioase, de 
ruşine, cu obiceiuri rele - şi pomul cel oprit, care se arată frumos 
la vedere şi bun la gustare (Facere 3:4-6), ni se înfăţişează sub 
mii de forme ca să ne ispitească la rău. Înăuntru răsare mai întâi 
în minte gândul şi în inimă pofta păcatului; urmează atacul 
ispitei cu viclenia minciunii şi cu momeala plăcerii. Dacă frâna 
morală e slabă şi consimțim cu gândul şi gândul se învoieşte cu 
pofta și cu ispita, inima târăște voința și astfel se naște păcatul. 
Ispita şi pofta împlinindu-se, pricinuiesc păcatul. 

Necredinţa în Dumnezeu şi în oameni este a șasea pricină 
a păcatului. Când soțul sau soția calcă legile sfinte ale căsătoriei, 


164 Filocalia 1V, p. 205. 

arată semne de necredință unul față de celălalt. Când omul nu 
mai păzeşte cuvântul lui Dumnezeu, când Îi calcă poruncile, Îi 
nesocotește legile, virtuțile şi făgăduinţele, arată semne de 
îndoială şi necredință față de Făcătorul şi Binefăcătorul său; 
păcătuieşte. 

Ura, cu răutatea ei drăcească, este a șaptea pricină a 
păcatului. Cine urăşte este plin de venin, plin de răutate. Cine 
iubeşte în chip desăvârşit pe Dumnezeu şi oamenii, acela nu 
păcătuieşte (1 Ioan 2:4-5; 3:8-10). 

Toate aceste pricini ale păcatului, iubiți și binecuvântaţi 
creştini: abuzul de libertatea, trufia minţii şi a vieții, lăcomia de 
plăceri şi de avuţii, pofta neînfrânată, îndemnul ispitei, 
necredința și ura - toate s-au ascuns şi s-au zămislit mai întâi - 
nimeni nu ştie cum - în inima lui Lucifer, îngerul purtător de 
lumină căzut în bezna întunericului. De aici s-au revărsat, ca o 
boală molipsitoare, în duhurile asemenea lui, răzvrătite 
împreună cu el, apoi în sufletele celor dintâi oameni şi de la ei 
au trecut, ca o moştenire, la toți urmașii lor!6%. De aceea spune 
Sf. Evanghelist Ioan că păcatul este de la diavolul. «Cine 
săvârşeşte păcatul este de la diavolul, pentru că de la început 
diavolul păcătuiește» (1 Ioan 3:8; loan 8:44). 

Din aceste şapte izvoare otrăvite: din libertatea gândului 
greşit al mândriei, al lăcomiei, al poftei, al ispitei, al necredinței 
şi al urii - căci toate sunt libere - se varsă în lume tot răul; se 
pricinuiesc, se zămislesc, se nasc, cresc şi se înmulțesc toate 
păcatele. Caută și te vei încredința, omule, că oricare dintre 
păcatele pe care le-ai făcut în viaţă, îşi au începutul în una sau 
alta din aceste şapte pricini. 


165 Inocenţiu, Predici, p. 189. 


209 


Preot Ilarion Felea 


Gândiţi-vă la ele, creştini, și puneţi-le frâu înainte de a vă 
pune ele cătuşe. 

„Preasfântă Treime, miluieşte-ne pe noi, Doamne, 
curăţeşte păcatele noastre; Stăpâne, iană fărădelegile noastre; 
Slinte, cercetează și vindecă neputinţele noastre”... 


Moștenirea păcatului 


„„„toți (oamenii) sunt sub păcat 
(Romani 3:9) 


Păcatul este cea mai rea şi mai întinsă boală molipsitoare. 
molima care nefericeşte nu numai pe săvârşitor, dar și pe 
urmaşii lui. Păcatul se moștenește şi moştenindu-se se răzbună 
amar şi se ispășeşte dureros în toți urmașii lui Adam. Aici e 
pacostea şi răutatea lui de care nimeni nu scapă. Se naşte 
deodată cu omul și se ţine de el ca umbra, și ca moartea; 
pătrunde în inima şi în gândurile lui ca umezeala (apa) în ziduri. 

Mulţi nu înțeleg taina aceasta, moştenirea păcatului. 
Scetele eretice se ridică împotriva ei şi de aceea opresc copii de 
la Sfântul Botez, spre mai marea lor nefericire, cu toate că 
moştenirea păcatului este limpede şi temeinic adeverită atât în 
Sfânta Scriptură, cât şi de ştiinţă şi în viaţă, în învățăturile şi 
experienţele înțelepților şi a sfinților. 

Sfânta Scriptură, încă de la început, ne spune că toți 
urmaşii Evei vor avea să lupte cu vrăjmaşii păcatului. 
„Duşmănie voi pune între tine (şarpe) și femeie (Eva). între 
sămânța ta și sămânţa ei...” a zis Dumnezeu către șarpe (Facere 
3:15). Ce este vrăjmăşia aceasta dintre viclenia ispititorului i 
sămânţa sau urmașii femeii decât vina păcatului, cu care se nasc 

urmașii Evei şi cu care are de luptat întreg neamul omenesc?... 
După potop, care a venit peste oameni din pricina păcatelor, a 
zis Dumnezeu lui Noe că nu va mai blestema pământul pentru 
faptele omului, pentru că şi așa, „cugetul inimii omului se pleacă 
la rău din tinereţile lui” (Facere 8:21). Cum și de ce se pleacă 
omul la şoaptele răului, din tinerețea lui, dacă nu are în el 
sămânţa păcatului?... Vorbind despre naşterea omului din femeie, 
Dreptul lov zice: „Cine ar putea să scoată ceva curat din ceea ce 
este necurat? Nimeni!” (lov 14:1-4). Sau: „Cum ar putea un om 
să fie fără de prihană înaintea lui Dumnezeu, sau cum ar pulcia 
să fie curat, cel ce se naşte din femeie? Nici cerurile....nici 
luna....nici stelele nu sunt destul de curate pentru EI! Cu atât mii 
puțin omul...” o făptură „stricată”, care „bea nedreptalei cu 
apa” (lov 15:14-16; 25:4-6) . După lov, toți purtăm în noi 
neghina păcatului. După regele şi proorocul David, toţi oamenii 
sunt atinşi de blestemul păcatului, încă de la zămislire. „Stricatu 
s-au oamenii și urâciuni au făcut; nu este între ei cine să facă 
bine. nu este nici unul... Iată, toți s-au abătut, cu toții netrebnici 
s-au făcut, nu este cine să facă bine, nu este nici unul” (Psalm 
13:4-3; 52:2-4; Romani 3:10-12). Chiar şi el însuşi, David, omul 
lui Dumnezeu, profetul cel sfânt şi strămoşul Mântuitorului. s-a 
zămislit atins de molima păcatului părintesc: „Că iată întru 
fărădelegi m-am zămislit și în păcate m-a născut maica mea” 
(Psalm 50:6; Sirah 25:23). Se nasc copii noştri „sfinţi” dacă 
scriitorul Psaltirii s-a zămislit în păcate şi în fărădelegi? „Nu 
este om care să nu păcătuiască... “ (II Cronici 6:36). „Cine 
poate spune: Curăţit-am inima mea; sunt curat de păcat”? (Pilde 
20:9). Nimeni. Pentru că: „Nu este om drept pe pământ, care să 
facă binele și să nu păcătuiască” (Eclesiastul 7:20). 

Dumnezeu „voieşte ca toţi oamenii să se mântuiască şi la 
cunoștința adevărului să vie” (1 Timotei 2:3-4). De ce? Pentru 
că toţi sunt atinşi de lepra păcatului. lisus Hristos Fiul lui 
Dumnezeu „s-a dat pe sine preţ de răscumpărare pentru toți” (1 
Timotei 20:5-6). De ce pentru toți? Pentru că toţi erau sub 
osânda morții şi a păcatului. El trimite Apostolii să rneargă „în 
toată lumea”, să propovăduiască „Evanghelia la toată făptura”, 
să înveţe „toate neamurile” şi să le boteze în numele Tatălui şi al 
Fiului şi al Duhului Sfânt (Marcu 16:15; Matei 28:19) . De ce? 
Pentru că în Adam, „toți au păcătuit”, prin greşeala lui a venit 
osânda care „a lovit pe toți oamenii” (Romani 5:12-18); „toţi 
sunt sub păcat... Toţi s-au abătut...Nu este cine să facă binele, 
nici măcar până la unul nu este” (Romani 3:9-12). Prin urmare 
Sfânta Scriptură nu scoate pe nici un om de sub osânda şi 
moștenirea păcatului strămoșesc. 

Ştiinţa vieţii (biologia) ne vorbeşte despre legea moştenirii 
(eredității) însuşirilor bune și rele, despre moştenirea darurilor, a 
talanţilor şi a datoriilor de la părinți la copii, despre asemănarea 
copiilor cu părinții nu numai la față ci şi la suflet. Dacă nu toți 
copii moştenesc avere și zestre de la părinți, apoi toţi moştenesc 
de la ei viaţa, sufletul cu atâtea încărcături (toate ereditare) care 
nu pot fi de nimeni tăgăduite. Vom desființa ştiinţa ca să 
înlăturăm probele moştenirii însușirilor şi ale păcatelor 
părinteşti? Nicidecum! 

Dar mai este o dovadă grăitoare despre putinţa moştenirii 
păcatului strămoșesc şi anume semințele. Toate fiinţele de 
plante, insecte, peşti, animale şi oameni se nasc din seminţe (ouă 
fecundate). Din seminţe bine alese se nasc plante şi fiinţe alese; 
din semințe slabe, se nasc plante şi ființe slabe; din semințe 
vătămate, se nasc ființe vătămate. Din grâul ales creşte grâu 

ales; din grâu slab creşte mai mult tăciune. Cultivatorii de 
pepeni verzi (lubeniţe), ca să-şi cunoască roadele pământului 
muncit de ei, înscriu un semn sau zgârie pe semințe o literă şi, 
lucru curios, toate roadele semințelor, în cazul nostru toți 
pepenii, vor purta pe coaja lor semnul înscris sau litera zgâriată. 
Aceasta se întâmplă şi la pomi și la alte seminţe vătămate. De 
unde urmează că, aşa după cum din semințe vătămate cresc 
roade vătărnate, tot așa şi în firea omenească: din părinți în care 
a intrat neghina păcatului se nasc copii în care este ascunsă 
neghina păcatului. Și precum dintr-o „sămânță vătămată” toate 
roadele ei poartă semnul vătămării, tot așa și în sânul neamului 
omenesc: toți oamenii născuţi din Adam, toți urmașii lui, poartă 
în firea lor, în sufletul lor, păcatul strămoșesc și urmările lui”, 
Aşadar, iubiți şi binecuvântați creştini, păcatul există şi se 
moşteneşte. Despre moștenirea lui ne încredințează de ajuns 
Biblia, ştiinţa şi viața cu roadele semințelor vătămate. De unde 
sunt apucăturile rele la copii? Du unde cruzimile și răutăţile lor? 
Du unde minciunile lor „nevinovate”? De unde acele înclinări, 
pomiri și slăbiciuni, egoiste, înainte de-a avea vreme să le 
învețe? Numai propria noastră fire, căzută, otrăvită, întunecată şi 
Stricată de păcatul strămoşesc, le poate descoperi şi tâlcui 
înţelesul. Și nici aceasta întotdeauna, ca și aici, în nesimțirea 
păcatului, să avem încă o probă despre moştenirea lui. Cine are 
simţul mirosului sănătos şi deci mirosul curat, poate deosebi 
toate aromele. În schimb, spune Sfânta Singlitichia: „Cel ce are 
în nări putoarea sa, nu poate mirosi pe a altora, măcar deși ar sta 
deasupra stârvurilor”, ” Cine are otrava păcatului în sine, e 
nesimțitor față de putoarea şi răutatea lui, atât la sine cât şi la 


1% Inocenţiu, Predici, p.113. 
167 Sfântul loan Scolasticul, Scolie la Scara. 

alţii. Aşa se înțelege de ce pentru foarte mulţi oameni sociologi, 
atei etc. păcatul nici nu există şi nici nu se pomenește. 

Păcatul este o boală grea a firii omeneşti, un dușman al 
fericirii, un copil rău care se naşte din Adam, dintr-o sămânță 
pângărită și vătămată, sămânță ce trece şi se arată în toți 
oamenii. Boala aceasta o moștenim, ca pe o zestre, de la părinți; o 
purtăm în noi, ca pe o neghină, şi o dăm urmaşilor, mai departe, 
ca o lepră şi zestre a firii căzute din harul lui Dumnezeu. 

Din pricina moștenirii păcatului era trebuință de o nouă 
creațiune, de o naștere din nou, de un nou Adam, de un om nou 
pe care îl caută şi îl dorește omenirea întreagă însetată de o viaţă 
mai bună, curată, fără semnele şi moştenirile nefericite ale 
păcatului, de un nou strămoș, de un nou părinte al neamului 
omenesc, adică de lisus Hristos Mântuitorul cel fără de păcat, 
din care să se nască o nouă sămânță de oameni, mai buni şi mai 
fericiți. 

„Doamne Dumnezeule, Mielușelul lui Dumnezeu, Fiul 
Tatălui, cel ce ştergi păcatul lumii, miluieşte-ne pe noi, cel ce 
ștergi păcateie lumii” (Din Doxologia mare). 


Înfățişările păcatului 


Întru fărădelegi m-am zămislit şi în 
păcate m-a născut maica mea 
(Psalm 50:6) 


După ce ne-am lămurit ce este păcatul, vrăjmașul nostru 
cel mai de temut, și care sunt pricinile (cauzele) şi moștenirea 
lui, urmează să vedem care sunt înfăţișările sau felurile 

păcatului? Să le arătăm cu degetul şi să le spunem pe nume, ca 
astfel mai bine să le putem cunoaște și să ne ferim de ele. 

Ca să putem face o lucrare ca aceasta ne ajută ca și până 
acum, Descoperirea dumnezeiască adică Sfânta Scriptură şi 
Sfânta Predanie, apoi istoria neamului omenesc și viața de toate 
zilele, a noastră şi a altora. În toate acestea aflăm păcatul 
dezvăluit în toată urâțenia, greutatea, durerea și felurimeu lui. 
Sfântul Macarie cel Mare spune că speciile păcatului sunt multe 
Şi încâlcite. 158 Şi aşa este, deoarece întâlnim în lume şi în viaţă 
nenumărate călcări de legi şi de porunci, nelegiuiri și crime, 
nedreptăți şi vinovăţii, din care fără multă greutate putem 
cunoaşte care sunt înfățișările şi numele păcatelor. 

Biserica creștină numește cel dintâi păcat, pe care l-a făcut 
omul: păcat strămoşesc, păcatul săvârșit de către Adam şi Eva, 
părinţii sau strămoşii neamului omenesc. În virtutea eredității, 
adică a zămislirii omului din om şi a sădirii însuşirilor bune şi 
rele de la înaintaşi în urmași, păcatul acesta se moşteneşte, trece 
din tată în fii şi din fii la nepoți. Moștenirea lui e lege, tot așa de 
sigură ca şi ereditatea, legea moştenirii însuşirilor bune şi rele de 
la înaintași la urmaşi. 

Cum se moștenește păcatul strămoșesc, e foarte greu de 
lămurit. Fapt sigur e că se moşteneşte; Biblia nu lasă nici o 
îndoială în privința aceasta (Vezi Facere 8:20; Paralipomena 
6:36; lov 14:4; 15:14-16; 25:4; Psalmii 13:1-3; 50:6; 52:2-4; 
57:3-4, Proverbe 20:9; Ecclesiastul 7:20; Sirah 25:23; Romani 
0-12; 5:12-21) şi în moștenirea aceasta grea, avem cheia prin 
care pătrundem în tainele istoriei și ale vieţii omenești. Prin 
păcatul strămoșesc se înțelege dezbinarea şi stricarea firii 


15 Omilii, p.48. 

omeneşti urmată de: mizeriile, durerile şi suferințele mari şi 
nenumărate, care se înşiră de-a lungul veacurilor ca nişte fire de 
mătrăgună. Din rădăcinile otrăvite cresc plante și fructe otrăvite, 
dacă nu intervine altoiul nobil, adică naşterea din nou în Hristos 
prin harul Sfântului Botez, ca să corecteze să îndrepteze şi să 
îmbunătățească firea. 

Din păcatul strămoşesc se naște păcatul personal, pe care-l 
face omul din ispita lumii din afară, din slăbiciunea firii sau din 
voia sa liberă, prin abuzul de libertate; păcatul de care ne facem 
vinovaţi şi deci răspunzători fiecare dintre noi oamenii, cu 
gândul, cu cuvântul şi cu fapta. Cu gândul păcătuim atunci când 
ne întinăm sufletul prin dorințe necuvioase, prin cugete 
necurate, prin închipuiri vinovate, prin amintiri stricăcioase şi 
prin pofte îmbătătoare. Din gândurile rele se nasc vorbele și 
faptele rele. Cu cuvântul păcătuim când înjurăm, minţim, 
clevetim și uneltim, când spunem vorbe de ruşine şi glume 
ațâțătoare de patimi, când scriem şi descriem întâmplări prin 
care se pângăresc și se strică sufletele ascultătorilor sau ale 
cititorilor. Cu fapta păcătuim împotriva lui Dumnezeu, 
împotriva aproapelui și împotriva noastră, când trăim în 
fărădelegi, cum sunt: beţia, desfrânarea, uciderea, furtul, 
cruzimea, necredinţa ş.a.16, 

Sunt păcate mari (loan 19:11) sau păcate grele, de moarte 
şi păcate mici sau uşoare. Păcatele uşoare (veniale) abat pe om 
în chip uşor de la legea morală şi de la calea mântuirii. Ele nu 


16 “Toate aceste păcate au grade deosebite de vinovăţie, după cum 
sunt făcute: 1. din când în când, și 2. din obicei sau patimă în chip statornic și 
stări deosebite de vinovăţie, după cum sunt făcute: 1. din neștiință 2. din 
nepăsare, 3. din fățărnicie, 4. din împietrire şi 5. din deznădăjduire” (Arhiep. 
Inocenţiu: Predici, p. 182-187). 

pierd, ci numai slăbesc puterea harului. Aceste păcate sunt 
greşelile mărunte pe care le fac toți oamenii; chiar şi drepții 
(Pilde 28:2). Despre acestea amintește sfântul Apostol Iacob 
când scrie „în multe greșim toți” (Iacob 3:2) şi sfântul apostol 
loan când spune: „De zicem, că nu avem păcat, ne amăgim pe 
noi înşine şi adevărul nu este în noi” (loan 1:8). Păcatele acestea 
încă sunt urâte şi rele, căci dacă se înmulțesc şi nu se 
mărturisesc, duc la păcate grele. 

Pentru un cui pierzi o potcoavă, spune proverbul, pentru o 
potcoavă un cal. Din zidul mare cade mai întâi o piatră mică. 
Aşa începe stricăciunea. Țânţarii mici pot ucide omul, când sunt 
mulți. Picăturile de apă fac râurile; nisipul mic încărcat peste 
măsură, îneacă corabia. Așa sunt şi păcatele zise mici: glumele, 
cuvintele urâte, micile minciuni, vicleşugurile, ocările, slava 
deșartă, cuvintele urâte, jocurile necuviincioase, cântecele 
păgâneşti şi peste tot trecerea măsurii în cuvinte, în fapte, în 
priviri, în îmbrăcăminte, în jocurile de tot felul; tulbură 
conștiința, sting dragostea, micșorează evlavia, împiedică 
lucrarea Duhului Sfânt. | 

Păcatele uşoare sunt ca microbii mici, încât nici nu se văd, 
dar se înmulţesc, se întăresc, devin grele şi aduc moarte sigură. 
Sau sunt ca păianjenii, care dacă intră în stup acoperă celulele cu 
pânzele lor și împiedică lucrarea albinelor. Aşa sunt păcatele mici 
şi uşoare, sunt ca niște păianjeni sufleteşti pe care dacă nu-i dăm 
afară din conștiință, ca albinele păianjenii, ne vom trezi cu 
mierea vieţii morale pierdută și cu stupul inimii ciumat și 
distrus.170 


1% Fr. De Sales, Îndrumare la viaţă evlavioasă, p. 69-70. 

Păcatele grele sau de moarte sunt neîmplinirea voinței și a 
poruncilor lui Dumnezeu, sau gândurile, cuvintele și faptele prin 
care omul calcă, cu voința liberă şi cu răutate, voinţa lui 
Dumnezeu. Ele se numesc de moarte, fiindcă pierd harul şi 
pregătesc moartea (Romani 6:23; 1 Corinteni 6:9-10; Galateni 
5:19-21; Iacob 1:15). 

Sfântul Simeon Noul cuvântător de Dumnezeu spune în 
Cuvântarea III că de moarte este tot păcatul nemărturisit şi 
nepocăit. Cele mai mari și mai grele păcate personale, adică 
păcatele de moarte, Biserica le împarte în trei grupe și anume: 

1. păcatele împotriva Sfântului Duh, 

II. păcatele strigătoare la cer, şi 

III. păcatele de căpetenie (capitale). 

Păcatele împotriva Sfântului Duh se împart în trei grupe 
şi anume: păcatele împotriva iubirii - ura și hula împotriva lui 
Dumnezeu; nepocăința până la moarte, împotrivirea cu 
vrăjmăşie împotriva lui Dumnezeu și a Bisericii, pizmuirea 
aproapelui pentru harul primit și pentru sporul lui în fapte bune, 
pentru bunătatea, virtutea, frumusețea, deşteptăciunea, sârguința 
şi munca lui; neînvățarea neştiutorilor, adică refuzul de a sfătui 
pe un neştiutor care cere sfat, sau darea unui sfat rău cu ştiinţă și 
premeditare; păcatele împotriva credinței: împotrivirea faţă de 
adevărurile religiei creștine din răutate și din plăcerea de a 
păcătui (vezi loan 3:18-20; Romani 1:18); erezia, schisma și 
apostazia, lepădarea de credința ortodoxă şi de Biserica lui 
Hristos; ruşinarea de ele sau prigonirea lor (Matei 10:33) şi 
ateismul; şi păcatele împotriva nădejdii: deznădejdea în pronia 
şi milostivirea lui Dumnezeu (păcatul lui Iuda) şi încrederea 
prea mare, nesocotită, în bunătatea lui Dumnezeu, care face pe 
om să tot păcătuiască, fără să se pocăiască (Romani 2:4-5). 

Păcatele acestea, fiind răzvrătiri şi împotriviri cu îndărătnicie 
împotriva adevărului mântuitor și împotriva lui Dumnezeu, 
împotriva poruncilor lui Dumnezeu şi a lucrărilor Sfântului Duh, 
împotriva Sfintelor Taine şi a virtuţilor religioase și morale, 
împotriva Evangheliei şi a Bisericii, se mai numesc şi diavoleşti, 
păcate drăceşti, păcate nepocăite, care nu se iartă, nici în veacul 
de acum nici în veacul viitor (Matei 12:31-32). 

Păcatele strigătoare la cer sunt: uciderea, cu ramurile ei 
- cruzimea, calomnia, robia şi războiul; sodomia sau desfrâul, 
păcatele împotriva firii, împiedicarea zămislirii, păcate foane 
greu pedepsite, ca şi în Sodoma (Facere 18:20), care nici nu 
trebuie pomenite între creştini (Efeseni 5,3); oprirea plăţii 
lucrătorilor, specula brațelor de muncă, scumpirea traiului, 
falsificarea alimentelor, înlăturarea aplicării legilor dreptății 
sociale (Iacob 5:4-6); asuprirea săracilor, văduvelor și orfanilor 
(Matei 25:13), batjocorirea și defăimarea părinților (Ieşire 
21:15-19). 

Păcatele de căpetenie sunt: mândria, iubirea de argint, 
desfrânarea, lăcomia, pizma, mânia şi trândăvia. Numărul lor 
(șapte) se aseamănă cu cele șapte lucruri urâte de Dumnezeu 
(Pilde 6:16-19), cu cele șapte duhuri necurate care sălășluiesc în 
inima omului (Matei 12:43-45) şi cu cei șapte draci pe care i-a 
scos Mântuitorul din Maria Magdalena (Luca 8:2). Acestea sunt 
numele, felurile şi înfățișările păcatelor. 

Mai este un fel de păcate, aşa numitele „păcate străine” 
sau păcatele altora (1 Timotei 5:22) pe care le face un om ispitit, 
îndemnat sau plătit de alt om, ca războiul, minciuna, jurământul 
suâmb, divorţul, furtul omorul și altele.”! 


17 [ie Miniat spune că păcatele, de care vom da răspuns în faţa lui 
Dumnezeu, sunt de patru feluri: păcatele pe care le-am făcut noi înşine, 

Ne putem face vinovaţi de păcatele altor oameni? Desigur 
că da, şi anume: |. Când îndemnăm pe alții să păcătuiască, ca de 
pildă păcatul celor ce dezlănţuie războaiele și trimit soldații pe 
front ca să se ucidă unii pe alţii, păcatul celor ce folosesc 
descoperirea ştiinţei în scopuri criminale, păcatul lui Irod care a 
poruncit soldaților să ucidă copii nevinovaţi (Matei 2:16) şi 
păcatul arhiereului Caiafa care îndemna pe farisei să osândească 
la moarte pe Mântuitorul (loan 11:46-50). Unii fac păcatul și 
alţii sunt vinovaţi de săvârşirea lui, 2. Când ne învoim cu 
păcatele altora, cum a fost păcatul lui Pilat care încuviința 
răstignirea Mântuitorului (Luca 23:25; loan 19:16) și a lui Saul 
care încuviința uciderea diaconului Ștefan (Fapte 22:20); 3. 
Când tăcem, ascundem sau apărăm păcatele altora (întovărășirea 
cu ucigașii, cu hoţii și cu faptele lor (Pilde 26:24); 4. Când nu 
mustrăm pe păcătoși (Luca 11:47-48); 5. Când lăudăm păcatele 
altora (Romani 1:32) și 6. Când dăm sminteală altora spre 
păcătuire, cum a dat Iuda, însoțindu-se cu căpeteniile ludeilor ca 
să prindă pe lisus (Luca 22,3-6). Păcatul acesta e atât de mare, 
încât Mântuitorul vesteşte „Vai” celor. ce-l săvârşesc; că mai 
bine și-ar lega de gât o piatră de moară şi să se arunce în mare, 
(să se sinucidă) decât să-l facă... (Matei 18,6-7). 

Dintre toate, păcatele drăceşti sunt cele mai grele. Acestea 
se arată, cu voia omului, sia ateism, în ură, în necredinţă, în hulă 
împotriva lui Dumnezeu.!” 


păcatele pe care le-am prilejuit să le facă alţii, faptele bune pe care nu le-am 
făcut şi faptele bune pe care nu am lăsat pe alții să le facă. (Didahii şi 
Predici, p. 308). 

Sfântul Maxim Mărturisitorul spune: „Hula faţă de Duhul, sau 
necredința, nefiind iertată pentru nici o altă pricină, fără numai dacă se face 

Ele nu se iartă și nu pot fi iertate de Dumnezeu, deoarece 
împietresc în rău pe făptuitorii lor. În faţa luminii fiind, ei se 
declară pentru întuneric; în fața virtuţii pentru păcat; în faţa 
adevărului pentru minciună, în fața lui Dumnezeu pentru satana. 
Acestea sunt păcatele care depărtează pe om pentru totdeauna de 
Dumnezeu și de Biserică. Cel vinovat de ele nu vrea să se ierte. 
Pricina neiertării e necredința, nepocăința şi împietrirea inimii. 
Deci în om, nu la Dumnezeu. Când sunt recunoscute şi 
mărturisite, și aceste păcate se iartă. Petru s-a lepădat de 
Mântuitorul, dar a fost iertat, fiindcă s-a întors și a plâns cu amar 
păcatul lepădării de Domnul (Matei 26:75). Toma deși s-a îndoit 
de cel mai mare adevăr creștin, căci nu a crezut în învierea 
Domnului, dar când i s-a arătat, şi L-a pipăit mâinile și coasta, a 
crezut și a mărturisit „Domnul meu și Dumnezeul meu” (loan 
20:28). Pavel a prigonit sângeros Biserica „suflând groază şi 
ucidere” împotriva creştinilor (Fapte 9:1) și totuşi a fost iertat. 
Biserica iartă pe toți păcătoşii care se întorc în sânul ei: iartă 
ateii convertiți, iartă îi primeşte dacă se pocăiesc ereticii, 
schismaticii şi apostaţii '“. Dumnezeu iartă toate păcatele. Nici 
un păcat nu poate istovi îndurarea și iubirea lui Dumnezeu. „Nu 
este nici un păcat — scrie Simeon Metafrastul — care să biruiască 
iubirea de oameni a lui Dumnezeu”. * Şi e firesc să fie așa. 
Dacă mie, care sunt un păcătos, mi-e milă de tine, omule, dar lui 
Dumnezeu, cum să nu-i fie milă. Dragostea este o putere și o 
comoară care iartă şi răscumpără toate păcatele. Numai 


cel ce a păcătuit credincios, pe drept cuvânt nu va fi iertat cel ce-şi încheie 
viața în pecredin , pentru păcatul necredinței” (Filocalia II, p. 221). 
73 Vezi în Molitfetnic rânduielile pentru primirea lor şi rugăciunea de 
la spovedanie şi de la Sfântul Maslu pentru iertarea tuturor păcatelor. 
74 Rugăciunea IV de la sfânta Împărtăşire, Liturghier, ed. 1950, p. 
256, vezi şi p. 260. 

făptuitorii păcatelor drăceşti nu sunt iertați de Dumnezeu, pentru 
că nu se pocăiesc, pentru că nu mai au omenesc în ei decât 
trupul; încolo sunt răi, ca diavolii. De aceea sunt neiertaţi. Ceva 
mai numeroase decât păcatele drăceşti sunt păcatele strigătoare 
la cer, numite aşa pentru că strigă din pământ şi de la pământ la 
cer, ca şi sângele lui Abel, răzbunare. 

Păcatele împotriva Duhului Sfânt privesc mai ales pe cei 
ce le făptuiesc. Cele strigătoare la cer privesc şi pe făptuitori, dar 
mai ales societatea în care se săvârşesc. Ele au cele mai grave 
urmări sociale. Crimele, revoluțiile, războaiele şi toate 
dezordinile sociale sunt fructele lor. De aceea pedepsirea și 
înlăturarea lor o urmăreşte și Statul, nu numai Biserica. 

Păcatele de căpetenie sunt cele mai numeroase. Ele se 
numesc „capitale” pentru că sunt tot grele, tot păcate de moarte, 
păcate mari din care se nasc alte păcate, mai mari și mai mici: 
păcatele strigătoare la cer, păcatele împotriva Duhului Sfânt şi 
nenumăratele greșeli pe care le face omul de dimineaţă și până 
seara şi de la naștere până la moarte. Dar, dacă păcatele drăcești 
și cele strigătoare la cer privesc numai pe unii oameni, păcatele 
de căpetenie privesc pe toți oamenii, deoarece dacă nu toate cel 
puţin unele dintre ele ne ispitesc şi stăpânesc într-o foarte mare 
măsură. Tot răul din lume se cuprinde în aceste păcate: în 
rădăcinile, ramurile şi fructele lor otrăvite. 

De aceea nu putem trece pe lângă ele, fără să arătăm 
pentru lămurirea lor o atenţie deosebită şi pentru combaterea lor 
o râvnă sfântă, cu voia şi cu ajutorul lui Dumnezeu. 

Creșştinul drepteredincios se fereşte de ele ca de foc, ca de 
apă, ca de întuneric, ca de moarte şi ca de iad. 

Biserica ne atrage luarea aminte asupra lor nu numai în 
învățăturile, dar şi în rugăciunile ei. Astfel, într-o rugăciune de 
dimineaţă ne deptinde să ne rugăm așa: „Învață-ne pe noi, 

Dumnezeule, dreptatea Ta, poruncile Tale, și îndreptările Tale; 
luminează ochii gândurilor noastre, ca nu cumva să adormim în 
păcate de moarte; risipeşte orice negură de la inimile noastre; 
dăruieşte-ne soarele dreptății și fără de bântuială păzeşte viața 
noastră, cu pecetea Sfântului Tău Duh”. 15 

Iar într-o rugăciune de mântuire, ne învață să chemăm în 
ajutor pe Dumnezeu, zicând: 

„Vino, Atotputernice în ajutorul meu, ca să biruiesc cele 
șapte păcate de căpetenie, care sunt pricina tuturor păcatelor. Să 
biruiesc adică: mânia, prin smerenie creştinească, iubirea de 
argint prin milostenie, pizma prin dragoste și bucurie pentru 
binele aproapelui, desfrânarea prin înfrânare și curăţie, lăcomia 
prin cumpătare, mânia prin răbdare şi lenea prin bărbăţia 
creştinească. Aşijderea să biruiesc și toate celelalte patimi și 
păcate ce izvorăsc din acestea...”!75, 


5. Păcatele de căpetenie 


Mândria 


Mândria este împărăteasa păcatelor... 
(Sfântul Grigorie Dialogul) 


În țara Feniciei (cetatea Porfirion) trăia un sihastru, 
despărțit de lume, bun, credincios şi îmbunătăţit în viața 
duhovnicească. Numele lui era Iacob. Cincisprezece ani a trăit 
într-o peșteră, hrănindu-se şi întărindu-se mai mult cu postul şi 


15 Rugăciunea IV de la Utrenie, Liturghier, ed. 1950,p.51-52. 
18 Cartea de rugăciuni, ed. București 1951, p. 91. 

cu rugăciunea. Viaţa lui era aşa de curată încât a primit de la 
Dumnezeu putere asupra duhurilor necurate şi darul vindecărilor. 

Într-o vreme de noapte a bătut la ușa chiliei lui o femeie 
desfrânată, cu gândul să-l ademenească la păcat. Sihastrul la 
început nu a voit să o primească. Dar femeia a mințit, că e 
bolnavă și fără adăpost. Cuprins de milă, în cele din urmă, a 
primit-o, dar după ce a văzut cu ce gânduri a venit femeia la el, 
şi-a întins mâna stângă în flacăra focului și a ținut-o până ce s-a 
făcut scrum. Văzând atâta curăţie de suflet și tărie. de voinţă, 
desfrânata a căzut înaintea sihastrului şi a plâns cu pocăință 
pentru cugetele şi păcatele ei. Apoi, crezând, s-a botezat și s-a 
retras într-o mănăstire, unde a trăit până la moarte o viață 
plăcută lui Dumnezeu. 

După o astfel de faptă de virtute, urmată de altele, în 
sufletul sihastrului a încolțit gândul trufiei, că el este un om ales 
care, spre deosebire de alți oameni, trăieşte o viață neprihănită. 
Mare ispită... În vremea aceea, fiica unui om bogat, s-a 
îmbolnăvit greu, cuprinsă şi stăpânită de un duh necurat. 

- „Duceţi-mă la pustnicul Iacob!...” striga mereu fecioara. 
Părinţii au dus-o şi pustnicul, după o sfântă rugăciune, a 
vindecat-o. Dar părinții, de teama să nu se îmbolnăvească din 
nou, l-au rugat să oprească la sine încă o vreme pe fiica lor, să se 
mai roage pentru ea. Atunci sihastrul, din nou trufindu-se şi 
crezându-se tare în credință, mare și sfânt, a ascultat cererea 
îndureraților părinți. Ispita însă a fost peste puterile lui şi...în 
focul unei pofte cumplite a căzut în păcat, pierzând deodată cu 
fecioria fetei și fecioria lui. Şi fărădelegea nu s-a oprit aici, căci 
trezindu-se în sufletul lui ruşinea şi mustrarea pentru fapta 
săvârşită, și mai gândindu-se că părinții fetei vor afla de 
nelegiuirea lui, sub stăpânirea unui gând negru, a ucis fata şi 

trupul ei l-a aruncat în apele unui râu. lată roadele mândriei: 
desfrânarea, păcat strigător la cer şi deznădejdea, păcat împotriva 
Sfântului Duh. Văzându-se că a ajuns batjocura satanei, pustnicul 
a început a suferi, a suspina şi a se tângui. Nu mai putea face 
nici o rugăciune și nu mai putea nici măcar ochii să-i ridice la cer. 
Biciuit de mustrări şi remușcări amare, părăsește chilia din 
peşteră şi pleacă în lume. Ajuns la o mănăstire, nu putea face 
altceva decât să ofteze şi să se tânguie, ca un deznădăjduit: „Vai 
mie ticălosul, cum voi mai putea să-mi ridic ochii către cer, după 
toate cele ce am făcut?... “ În fața călugărilor îngroziți și plini de 
milă, Iacob îşi mărturisește toate păcatele grele pe care le 
săvârşise, apoi, după ce egumenul și călugării îl sfătuiesc să nu 
deznădăjduiască, a plecat iarăşi în lume, îngrozit de greutatea 
păcatelor sale strigătoare la cer. Pe drum întâlneşte un cuvios 
monah, care-l îndeamnă să-și spovedească toate păcatele, ca să 
poată intra pe calea pocăinței. 

-„Nu deznădăjdui, frate, de mântuirea ta, i-a zis duhov- 
nicul după ce vinovatul și-a golit sufletul de otrava păcatului în 
spovedanie, ci crede că este loc de pocăință, la Dumnezeu. 
Încredinţează-i Lui păcatele tale, Domnul este mult milostiv, şi 
vei căpăta iertare păcatelor tale, ca odinioară Petru, care de trei 
ori s-a lepădat de Domnul. Să ne pocăim cât mai este vreme...” 

După spovedanie, Iacob a plecat iar în lume şi s-a oprit 
într-un mormânt vechi, în chip de peșteră, unde şi-a îngropat, în 
grea pocăință, viaţa sa. Aici, lângă oasele morților, îngenunchea 
și suspina şi se tânguia zicând mereu: „Cum voi privi la Tine, 
Dumnezeul meu? Cum va putea limba mea murdară să cânte 
lauda Ta? Nu mă trece cu vederea, Doamne, ci după negrăita Ta iu- 
bire de oameni, miluieşte-mă pe mine nevrednicul şi păcătosul!...” 

Zece ani a făcut aici pocăință grea, hrănindu-se cu verdeţuri 
din preajma peşterii şi plângând neîncetat pentru păcatele sale, 
până când Dumnezeu i-a dat încredințare de ispășirea şi iertarea pă- 
catelor lui, împodobindu-l din nou cu darul facerii de minuni.” 

Din viaţa acestui sihastru și din alte pilde şi vieți 
nenumărate, înțelegem ce mare păcat şi ce urmări nenorocite are 
mândria sau trufia (orgoliul, superbia, îngâmfarea, înfumurarea). 
Ce este mândria? O boală grea a sufletului, o prea 'mare 
încredere în sine, o iubire de sine (exagerată) bolnăvicioasă. 
Sfântul Maxim Mărturisitorul definește mândria „lipsa 
cunoștinței de Dumnezeu şi de om”, căci numai acela e 
mândiu, care nu vrea să ştie de darul și ajutorul lui Dumnezeu, de 
slava dumnezeiască şi de neputința omenească. Profetul Iezechil, 
usturător şi mustrător, aseamănă mândria cu un toiag, sec şi uscat, 
care odrăsleşte şi înfloreşte: „Toiagul înflorește, trufia 
înfrunzește...” După Sfântul loan Scărarul, mândria este 
lepădarea de Dumnezeu, răutate înălțată, uşa fățărniciei, înainte 
mergătoarea nebuniei, rădăcina hulei, judecător fără omenie, 
„cea mai de pe urmă sărăcie a sufletului, care bogăție năluceşte 
şi lumina întru întuneric socoteşte”!”” Înțeleptul Solomon 
numeşte mândria „sfeşnicul păcătoşilor” (Pilde 21,4)şi o 
aseamănă în fruntea lucrurilor pe care le urăște Domnul şi 
scârbesc sufletul omului.1% 


177 Vieţile sfinţilor, martie p. 8-13. 

"9 Filocalia III, 295-296. 

'% Scara, Cuvântul XXII. 

1 Acestea sunt: „Ochii mândri, limba mincinoasă, mâinile care varsă 
sânge nevinovat, inima care plănuiește gânduri viclene, picioarele grabnice să 
alerge spre rău, martorul mincinos care mărturiseşte strâmb şi cel care 
seamănă vrajba între fraţi” (Pilde 6:16-19). 

„Mândria este împărăteasa tuturor e papii (Sf. Grigorie 
Dialogul) pierderea tuturor bunurilor!*!, de care păcat bunul 
Dumnezeu să păzească pe tot creştinul şi pe tot omul. Ura şi 
scârba față de mândrie sunt îndreptățite, mai ales dacă ne 
pândim la urmările ei nefericite. Din mândrie se răzvrătesc 
îngerii şi oamenii împotriva lui Dumnezeu și a semenilor; 
mândria izgoneşte îngerii din cer şi oamenii din rai. Mândria 
ridică tumul Babilonului (Facere 11:3-4); mândria face pe 
Faraon să nu elibereze poporul din robie, apoi îl îneacă în mare. 
(Ieşire 5:2). Prin mândrie cade Lucifer (1 Timotei 3:6), cade Eva 
şi Adam (Facere 3:5-6; Isaia 14:11-13), cade Saul şi Goliat, 
Roboam și Olofern, cade David (când a zis: „Nu mă voi clăti...” 
Psalm 9:24-26) în desfrâu și omor, cade Petru, cad creştinii în 
eresuri pierzătoare de suflet (1 Timotei 6:3-4), cad oamenii în 
egoism, în idolatrie și ateism. Ce! dintâi care se desparte de 
Dumnezeu și cel din urmă care se întoarce la Dumnezeu este 
mândrul.!%2 Mândria schimbă şi strâmbă firea.!% Mândria face 
pe om să facă din sine un idol, un dumnezeu, singurul dumnezeu 
la care se închină, singurul lucru de preț, singurul scop în lume. 

Un bătrân părinte duhovnicesc sfătuia pe un frate, care se 
trufea și era înfumurat. Dar el orb fiind, a zis: Iartă-mă, părinte, 
că nu-s mândru. Atunci înțeleptul bătrân i-a răspuns: „Şi care 
dovadă mai arătată decât aceasta ne dai, „fiule: pentru patima 
aceasta, fără de cât că ai zis: Nu-s mândru”! 

Prin mândrie își pierde fariseul faptele cele bune. Omul 
mândru nu-și vede păcatele sale — bârna din ochii săi — dar în 


18! Mântuirea păcătoşilor, p.49 

'%2 Ibidem, p5l 

18 Sfântul Petru Damaschin, Despre Isihasm, p.126 
1%Sfântul loan Scărarul: Scara, Cuvântul XXII. 

schimb vede și măreşte peste măsură greşelile altora. Ca și 
fariseii din Evanghelie, omul mândru îşi atribuie însușiri pe care 
nu le are, sau le mărește pe cele pe care le are, în aşa măsură, 
încât nu mai vede și pe ale altora. Toate păcatele depărtează pe 
om de Dumnezeu. Mândria nesocoteşte pe Dumnezeu, se 
împotrivește lui Dumnezeu, se laudă numai cu sine; se așează pe 
sine în centrul lumii. 1% 

Din astfel de pricini, pe dreptate se spune, că mândria e 
păcatul oamenilor fără Dumnezeu, boala ateilor, egoiștilor şi 
ereticilor; boală gravă, păcat de moarte din care odrăslesc și alte 
păcate. Astfel fiicele mândriei sunt: 

Nesupunerea, neascultarea de părinți, răzvrătirea 
împotriva legilor, a oamenilor şi a lui Dumnezeu; 

Prezumția, presupunerea, dorința îngâmfată de a face 
lucruri peste puterile proprii, părerea prea bună despre sine, 
despre ştiinţa, virtuțile și puterile proprii; 

Ambiţia deşartă, înălțarea cu mintea, iubirea bolnavă de 
onoruri și dregătorii (politice, bisericești, civile, intelectuale, 
etc.), întâlnită nu numai la oameni învățați şi bogați, dar şi la 


'% Sfântul Casian Romanul spune că mândria „întunecă sufletul și-l 
prăbușește în cea mai adâncă prăpastie. Ca să înțelegem mai lămurit cele zise, 
să luăm seama la lucrul următor: îmbuibarea stomacului se sârguiește să 
Strice înfrânarea; curvia, curăția; iubirea de argint, sărăcia; mânia, blândeţea; 
şi celelalte feluri ale păcatului asemenea cu celelalte virtuți opuse. Dar 
păcatul mândriei, când pune stăpânire pe bietul suflet, ca un tiran prea 
cumplit care a cucerit o cetate mare și înaltă, îl dărâmă în întregime și îl surpă 
până în temelii. Mărturie despre aceasta este îngerul acela care pentru 
mândrie a căzut din cer. Căci fiind zidit de Dumnezeu şi împodobit cu toată 
virtutea şi înțelepciunea, n-a voit să le recunoască pe acestea venite din harul 
Stăpânului, ci din firea sa. De aceea, s-a socotit pe sine întocmai ca 
Dumnezeu” (Filocalia 1, p. 123). 

săraci și la credincioși care se supără și nu mai merg la biserică 
pentru locul unui scaun în biserică, în consiliul parohial, 
epitropie, etc. 

Slava deșartă sau iubirea de slavă (vanitatea), plăcerea de 
a fi stimat şi lăudat de alții, prin care „se falsifică firea și însăși 
virtutea” 18 

Înfumurarea, purtarea cu nasul pe sus; 

Obrăznicia, îmbulzeala la plăcinte înainte...; 

Dispreţul, față de cei mai mici; 

Nesimţirea, faţă de cei în suferință; omul mândru e orb, 
surd și mut în faţa durerii altora; 

Nerecunoștinţa şi defăimarea altora, a legilor, a 
pravilelor, a oamenilor și a lui Dumnezeu; 

Fala, patima îmbrăcămintelor luxoase; 

Lăudăroșenia, plăcerea de a se lăuda peste măsură sau a 
primi laude meritate și nemeritate, lauda de sine, lauda cu 
neamul, cu averea, cu știința, cu virtutea... 

Fățărnicia (ipocrizia) sau fariseismul, acoperirea viciilor 
sub masca virtuților; prefacerea că eşti mai bun și mai 
îmbunătățit decât alţii; 

Ostentaţia, atragerea atenției printr-un anumit fel de a 
vorbi, de a se îmbrăca, de a gesticula, etc. 

Minciunile, certurile urmate de pizme, răzbunări, 
supărări, bătăi, grăiri de rău, procese și alte rele (Pilde 13:10); 


1% Sf. Maxim Mărturisitorul, Filocalia 171, p. 404. Sf. loan Casian 
numeşte slava deşartă „fiară cu multe capete” patimă „foarte felurită şi foarte 
subţire”, pe care „nu o bagă în seamă uşor nici însuşi cel ce pătimeşte de 
dânsa” (Filocatia 7, p. 121-122). „... slava deşartă este cea mai mare 
veşertăciune, este ciuma sufletului, căci ne depărtează de adevărata mărire şi 
ne jefuieşte de darul ceresc...” (Vrmarea lui Hristos, p. 260). 

Batjocura, «batjocoritorul e semeț și trufaş, care se poartă 
cu prisos de trufie» (Pilde 21:24); 

Necredința și clevetirea; necredincioşii «se înfăşoară cu 
mândria ca cu o podoabă şi ca şi cu un veşmânt se îmbracă cu 
trufia. Obrazul le e umflat de grăsime și poftele le furnică prin 
inimă. Râd de toată lumea şi clevetesc cu răutate şi grăiesc de 
sus. Până la cer îşi ridică fălcile și cu limba mătură pământul. De 
aceea poporul se ia după ei şi bea nelegiuirea din plin, ca apa» 
(Psalmi 72:6-10. Vezi şi Psalmii 74:5; 100:5; Sirah 10:7-19). Sf. 
Antonie cel Mare spune că „necredința în Dumnezeu și iubirea 
de slavă e cea mai mare şi mai fără leac boală a sufletului”!87. 

Pe lângă toate acestea, între păcate, mândria pune cea 
dintâi piedică în câlea desăvârşirii. Nu poate fi vorba de 
îmbunătățirea şi desăvârşirea vieţii duhovniceşti acolo unde stă- 
pânește mândria. Trufia e duşmanul desăvârșirii. 

Sf. Casian Romanul zice că „mândria întunecă întreg 
sufletul” și „războieşte mai ales pe cei desăvârşiţi și pe cei ce 
s-au urcat până aproape de culmea virtuţilor, încercând să-i 
prăbuşească. Şi, precum ciuma cea aducătoare de stricăciune 
nimiceşte nu numai un mădular al trupului, ci întreg trupul, așa 
mândria nu strică numai o parte a sufletului, ci tot sufletul”188, 

Mândria ne lipsește de sfântul har, căci Dumnezeu «celor 
smeriţi le dă har» (1 Petru 5:5; Iacov 4:6); aruncă umbră asupra 
meritelor, virtuţilor şi faptelor bune pe care eventual le are omul; 
şi-l face să se laude cu merite şi vrednicii pe care nu le are, 
precum e scris: «Cine te deosebeşte de alţii? Sau ce ai ce n-ai 
primit? Iar dacă ai primit, atunci de ce te făleşti ca şi cum 
n-ai fi primit?» (1 Corinteni 4:6-7). 


1% Fiţocalia I, p. 32. 
1% Filocalia |, p. 123. 

„Când păunul îşi ridică şi îşi umflă penele ca să se vadă 
cât sunt de frumoase și le priveşte când de o parte când de cea- 
laltă parte, atunci își arată ce are mai urât... (dosul). Aşa e și 
omul: virtuțile lui cele mai frumoase şi onorurile cele mai 
îndreptățite, când sunt căutate, cerute, primite, privite cu 
înfumurare şi hrănite cu mândrie, devin urâte, dezgustătoare”!8 

Precum lipitoarea suge și bea sângele omului, așa stoarce 
şi  prăpădește  deșertăciunea trufiei sufletul. „Gândurile 
deșertăciunii sunt cele ale trufiei, care iubitori de arătare și 
iubitori de slavă ne fac”%. „Mai bine să fie cineva om rău şi să- 
și recunoască (mărturisească) răutatea decât să fie îmbunătățit - 
ca sihastrul Iacob - și să se arate mândru”!”!. Căci pentru unii ca 
aceştia, mândri și păcătoşi, zice lisus Hristos Domnul: 
«Adevărul vă grăiesc, că vameșii şi păcătoasele intră înaintea 
voastră în împărăția lui Dumnezeu» (Matei 21:31). 

Din atâtea pricini, iubiți și binecuvântaţi creștini, inima 
semeață este urâciune înaintea Domnului (Pilde 16:5) și a 
oamenilor.«Dumnezeu stă împotriva celor mândri» (Iacov 4:6). 

Mântuitorul osândeşte mândria (Luca 14:11) în pilda 
vameşului şi fariseului (Luca 18:9-14) şi în mustrările 
necruțătoare adresate saducheilor și fariseilor (vezi Matei cap. 
22-23). În locul mândriei, El învaţă şi pilduieşte smerenia și 
sinceritatea: «<Învăţaţi-vă de la Mine că sunt blând şi smerit cu 
inima şi veţi afla odihnă sufletelor voastre» (Matei 11:29, 
Filipeni 2:6-11). Mândria înşeală (Galateni 3), cunoştinţa 
îngâmfă, dragostea zideşte (1 Corinteni 8:1). 


INA ve Francisc de Sales, Îndrumare, p. 142. 
5 Sf. Ioan Scărarul, Scara, scolia de la Cuvântul 11. 
191 Mântuirea păcătoşilor, p. 289. 

Virtutea creştinului e smerenia, rădăcina şi temelia tuturor 
virtuților. 

Creștine, «nu te mândri, ci teme-te» (Romani 11:20). 
«Nu te mândri faţă de ramuri, iar dacă te mândreşti, (bagă de 
seamă) că nu tu ţii rădăcina, ci rădăcina (te ţine) pe tine» 
(Romani 11:18). «Că, de te vei înălța ca vulturul și ţi-ai face 
cuibul tău printre stele, şi de acolo te voi da jos, zice Domnul» 
(Avdie 4). 


Iubirea de argint 


Iubirea de argint este rădăcina tuturor 
relelor 
(1 Timotei 6:10) 


Al doilea păcat de căpetenie este iubirea de argint, pofta 
nesățioasă şi lăcomia nestăpânită de bunuri pământești 
(aur, argint avere). Ea izvorăște, ca toate păcatele care spurcă pe 
om, din inima pângărită (Marcu 7:21-22) şi se arată în râvna 
de-a aduna avere şi de a păstra cu zgârcenie cele adunate. După 
Apostolul Pavel, «iubirea de argint este rădăcina tuturor 
relelor»: «Cei ce vor să se îmbogăţească cad în ispită şi în cursă 
şi în multe pofte nesocotite şi vătămătoare, care cufundă pe 
oameni în ruină și în pierzare. Pentru că iubirea de argint este 
rădăcina tuturor relelor, pe care unii poftind-o, au rătăcit de la 
credință şi s-au străpuns cu multe dureri» (1 Timotei 6:9-10). 

Cele mai multe răutăți, cele mai mari neînțelegeri și 
nefericiri dintre oameni, conflicte sociale şi lupte sunt urmările 
păcatului iubirii de argint. Din iubirea de argint se naște: 
îmbuibarea, alegerea în mâncări şi băuturi, luxul, risipa, 

zgârcenia, camăta, minciuna, furtul, jurământul strâmb, 
nedreptatea, neîndurarea, înșelăciunea, jefuirea, silnicia, 
desfrânarea, vicleşugul, apăsarea săracilor, neplătirea 
muncitorilor, urgia răscoalelor, a revoltelor, a revoluțiilor şi 
a războaielor, cruzimea, nebunia, uciderea şi sinuciderea. 

Iubirea de argint depărtează pe om de sfințenie și de 
Dumnezeu, alungă somnul, atrage desfătările şi poticnirile, 
«Cine iubeşte aurul nu va ajunge la sfințenie și cine aleargă după 
câştig se încurcă în păcate. Mulţi au ajuns să se poticnească din 
pricina aurului şi şi-au pus încrederea lor în mărgăritare. Aurul 
este grindă de poticnire pentru cei nerozi și cei fără de minte se 
poticnesc de ea» (Sirah 31:1-7). 

Lăcomia de bani umple de lepră pe Ghehazi, sluga lui 
lilisei; caută avere şi află Jepră; în loc de binecuvântare primeşte 
blestem (IV Regi 5:20-27). Iubirea de arginţi face pe iudei să 
uite legea lui Moise în vistieria templului, acoperită de 
greutatea; aurului și argintului (vezi IV Regi 22-23). lubirea de 
urginţi pierde pe Anania și Safira (Fapte 5:1-11). 

Fariseii fățamici şi batjocoritori erau iubitori de argint 
(Luca 16:14). Iuda Iscarioteanul, din pricina iubirii de argint - 
căci fur era şi pungă avea - vinde pe Mântuitorul, ucide şi apoi 
se sinucide (loan 12:6; Matei 26:14-16; 27:5). 

Trufia puterii şi iubirea de arginți este ca focul: nu se mai 
satură de lemne; ca marea: nu se mai umple de apa râurilor şi ca 
iadul: nimic nu-l mai umple, nimic nu-l mai satură. 

Bogăția cere să-i slujim cu atâta putere încât să nu mai 
rămână pentru Dumnezeu nici un ceas. Între Dumnezeu și 
Mamona (idolul banilor) este o prăpastie de netrecut. Bogăția e 
cu păsările grase, deși au aripi, nu pot zbura. Între iubirea 
creştină şi iubirea de avere este aceeași legătură ca şi între 

albitori și cărbunari: ceea ce unul albeşte celălalt negreşte. Cu 
toată dreptatea spune Sf. Simeon Noul Teolog că „bogății 
rătăcesc în umbra celor văzute și sar ca căţeii după umbre; 
poartă mândria ca o haină şi părerea de sine (greşită) ca o slavă; 
s-au îmbrăcat cu întunericul ca şi cu hainele; sunt morţi în 
mijlocul vieţii” 152. De aceea bogăția nu este numai o mare 
piedică în calea mântuirii și a desăvârşirii sufletului, dar și o 
pricină de multe nefericiri. Bogăția provoacă în lume toate 
certurile dintre oameni, toate războaiele și jafurile 
nenumărate, din pricina lor. Iubirea de argint face din împărați 
hoți și din ostaşi criminali. Iubirea de arginţi face pe împăratul 
Nabucodonosor să jefuiască templul din Ierusalim de odoarele 
lui sfinte. Lubirea de argint face pe agareni (arabi) în veacul al 
optulea să năvălească asupra Mănăstirii Sf. Sava de lângă 
Ierusalim (ca să amintim numai una din nenumăratele lor jafuri 
şi ucideri), cu săbiile și cu arcurile întinse. 

- De ce veniţi la noi cu arme, când noi stăm în faţa voastră 
cu mâinile goale? căutau să-i îmblânzească părinţii călugări. Noi 
am lăsat lumea pentru păcatele noastre și am venit aici să fim pe 
placul Domnului. Nu mâhnim pe nimeni şi facem, pe cât putem, 
binele... Stăm gata să vă punem bucate înainte şi cu iubirea de 
străini, obişnuită nouă, să vă odihnim. 

- Nu pentru mâncare am venit la voi, răspund barbarii, ci 
pentru aur și argint. Ori ne dați aur şi argint şi veți fi vii, ori nu 
ne dați, şi veţi muri de mâna noastră. 

- Noi nu avem aur și argint... răspund călugării. Atunci 
păgânii întind arcurile şi trag în ei fără milă, apoi se reped prin 


152 imnele, Cuv. 51, mms. p. 207. 

chilii, scotocesc peste tot şi, negăsind aur, înciudați și aprinși de 
mânie, dau foc chiliilor” %. 

Cine ar putea să numere, să înşire şi să descrie toate sce- 
nele asemănătoare şi întâmplările dureroase, de care este plină 
istoria omenirii, din începuturile ei şi până în ziua de astăzi?!... 
Câte râuri de lacrimi şi de sânge au brăzdat feţele oamenilor din 
pricina năvălirii barbarilor şi a iubirii de avere?1... Câte lanțuri 
de fapte nelegiuite s-au născut şi se nasc tot din pricina iubirii de 
argint?!... Şi câți dintre oameni nu sunt gata oricând să-şi vândă 
țara, să-și vândă femeia, să-și vândă omenia, să-și vândă 
credința și pe Hristos din nou pentru treizeci de arginți?!... Câte 
depărtări şi prăpăstii se deschid între oameni, altfel „frați” cu 
toții, din pricina banilor și a bogățiilor?!... 

Deşi toți oamenii trăiesc în societate, se pot vedea zilnic 
unii pe alții, se salută și poate că și vorbesc unii cu alții, între ei 
sunt adeseori depărtări şi prăpăstii pe care numai suferințele, 
nefericirile, catastrofele și cataclismele îi mai pot apropia. Sunt 
depărtări mari şi prăpăstii adânci, pe care nu le vedem cu ochii 
trupului, depărtări şi prăpăstii pe care le vede numai ochiul 
minții, pe care le descoperă numai conștiința morală; depărtări și 
prăpăstii pe care le credem noi, prin păcatul iubirii de arginți, 
spre nefericirea noastră, depărtări și prăpăstii pe care, dacă nu le 
desființăm noi prin legi drepte, vin cu neputinţă de a le opri 
conflictele sociale, revoluțiile, ca să le înlăture, aşa cum știu și 
cum pot ele. 

Bogatul putred şi săracul Lazăr erau doi oameni care 
trebuiau să trăiască frățește şi, totuşi, deşi trăiau unul lângă altul, 
câtă depărtare şi ce prăpastie era între ei!... Bogatul îmbrăcat în 


1% vieţile Sfinţilor, 20 Martie, prel. de Al. Lascarov-Moldovanu, vol. 
111, p. 75-76. 

haine strălucite petrecea; săracul Lazăr, plin de bube, suferea 
lângă el şi bogatul nu-l vedea. 

Între ei, prin gândurile, prin viaţa, prin purtarea lor, era o 
prăpastie mare... Starea aceasta nu-i pildă din Evanghelie, ci o 
stare de fapt: doi oameni care trăiesc unul lângă altul la propriu, 
dar la mari depărtări în plan spiritual. A trebuit să vie moartea ca 
să pună capăt unei astfel de stări imorale. Trebuie să vină 
revoluțiile şi moartea ca să schimbe astfel de stări vădit 
nedrepte. 

În veacul nostru s-a scris şi s-a vorbit mult despre 
„trădarea intelectualilor”. Ce este trădarea decât despărțirea și 
depărtarea de ai tăi, de fraţii tăi, de suferințele lor, de ideile şi de 
omenia lor, ca tu să trăieşti în altă lume, în lumea egoismului tău 
şi a ideilor tale, cu totul nepăsător de starea celor dintre care 
te-ai ridicat, pe umerii lor, ca de pildă liber zidarii 
(francmasonii) şi alți copii de ţărani şi muncitori săraci, care, 
după ce au ajuns la oraș, la bunăstare materială, nu s-a mai putut 
spune despre ei că sunt fii și frați de țărani şi de muncitori 
săraci. 

Astfel de stări, depărtări și prăpăstii, bineînțeles, nu 
creează nurnai banul și bogăţia, ci şi mândria (cel mândru se ține 
totdeauna mai sus decât altul), minciuna, nedreptatea, lăcomia, 
răutatea, desfrâul, clevetirea, snobismul, crimele și toate 
înjurăturile. Omul înjurat este ca un câine bătut: te ocolește și te 
părăseşte. Ce depărtări şi prăpăstii au creat între oameni numai 
acei comandanți, mari şi mici, care şi-au înjurat ostașii până în 
ușa bisericii, fapt din nefericire adevărat. 

Toate păcatele de căpetenie, în frunte cu mândria şi cu 
iubirea de argint, toate deschid prăpăstii între oameni, toate sunt 
imorale şi antisociale, toate sunt duhuri rele, puteri vrâjmașe 

care, în loc să apropie și să înfrățească oamenii, mai mult îi 
depărtează, și în viața aceasta, şi în viața viitoare, unde după cea 
mai sfântă dreptate, deși răsturnate și inversate, stările celor doi 
oameni sunt drepte: săracul se bucură şi bogatul se chinuiește. 
«Între noi și voi prăpastie mare s-a săpat...» (Luca 16:26). Cine 
a săpat-o? Faptele, iubirea de argint și, la urmă, dreptatea. 

- Pâinea pe care o ţii, nemilostive bogat, este a sărmanului 
flămând. Haina pe care o păstrezi este a celui gol. Și argintul pe 
care-l închizi este al săracului ce n-are nimic”, grăiește Sf. 
Vasile cel Mare. 

Astfel de  fărădelegi deschid prăpăstiile şi nasc 
nemulțumirile între oameni. Prin iubirea, rugăciunile, harurile şi 
virtuțile lor, Biserica și Evanghelia caută să desființeze 
depărtările, prăpăstiile și iadurile dintre oameni. Evanghelia 
luminează şi Biserica binecuvintează orice lucrare şi orice 
strădanie care tinde să ajute oamenii să fie mai buni şi mai 
fericiți. 


Nu vă adunaţi comori pe pământ 
(Matei 6:19) 


Mântuitorul osândeşte nebunia lăcomiei de avere în 
predica de pe munte (vezi Matei 6:19, 33; Luca 6:24-25), pilda 
bogatului nebun (Luca 12:15-31) şi a bogatului nemilostiv (Luca 
16:19-31), precum şi în cuvintele spuse apostolilor în urma 
convorbirii cu tânărul bogat: «Fiilor, cât de greu este pentru cei 
ce nădăjduiesc în bogăţie să intre în împărăţia lui Dumnezeu! 
Mai lesne este cămila să treacă prin urechile acului decât 

bogatul să intre în împărăția lui Dumnezeu» (Marcu 10:24-25). 
Aurul, argintul, averea, ca şi noroiul pământului, este greutate, 
povară care împiedecă sufletul să slujească lui Dumnezeu şi să 
intre în împărăţia cerurilor. „Nu poți să iubești în aceiaşi timp și 
arginţii şi sufletul”, spune Sf. Ioan Gură de Aur!*. Apostolul 
Iacob adresează bogaților una dintre cele mai aspre mustrări: 
«Bogaților, plângeţi şi vă tânguiți de necazurile ce au să vină 
asupra voastră. Bogăția voastră a putrezit și hainele voastre le-au 
mâncat moliile. Aurul vostru și argintul au ruginit şi rugina lor 
va fi mărturie împotriva voastră și va mânca trupurile voastre ca 
focul. Aţi strâns comori în zilele de apoi. Iată, plata lucrătorilor 
care au secerat țarinile voastre, pe care voi ați oprit-o, strigă și 
strigătele secerătorilor au intrat în urechile Domnului Savaot. 
Desfătatu-v-ați pe pământ și v-aţi dezmierdat, hrănit-aţi inimile 
voastre ca pentru ziua junghierii. Osândit-aţi şi aţi omorât pe cel 
drept...» (Iacob 5:1-6). 

Cât sunt de adevărate aceste cuvinte ne arată palatele, 
hainele, avuţiile, criptele şi mormintele regilor, ale bogaţilor 
pământului: oricât ar fi de strălucite, la un moment dat, dintele 
vremii le roade, vântul le spulberă, ruinele le îngroapă, moartea 
le înghite pe toate... Nu mai rămân pe urmele lor decât amintiri 
şi lecţii care se cer învăţate... 

Ce se alege, după moarte, din averile iubitorilor de arginţi: 
trupul intră în stăpânirea viermilor, lucrurile în stăpânirea 
moștenitorilor şi sufletul în stăpânirea diavolilor...I95 

Atunci, unde este cumințenia și morala bogăției? Sf. foan 
Gură de Aur aseamănă bogații cu actorii care joacă pe scena 
teatrului lumii roluri de regi, generali, doctori, filosofi. Poartă 


1% Omilia 24 la 1 Corinteni; Miniat, p. 531. 
1% Mântuirea păcătoşilor, p. 7E. 

măști și haine strălucite, dar, dezbrăcaţi de ele, sunt niște bieţi 
oameni muritori, săraci şi netrebnici. „Smulgeţi bogatului 
masca, pătrundeţi în conştiinţa sa și în inima sa; acest interior vă 
va apărea gol de virtuți și nu veţi avea înaintea ochilor voştri 
decât pe cel mai netrebnic dintre oameni”!%. Bogăția poate fi 
bună şi folositoare, când e morală, când e preschimbată în 
„laptele săracilor”!%. De cele mai multe ori, însă, e cetatea 
viciului”! LA una dintre cele mai mari piedici în calea mântuirii şi 
desăvârşirii omului. De aceea Biserica mai mult o mustră decât 
o laudă. Biserica predică în locul bogăției munca cinstită, «cea 
mai scumpă comoară» (Pilde 12:27); în locul lăcomiei 
cumpătarea, în locul zgârceniei dămicia, în locul risipei 
binefacerea, calea de mijloc între sărăcie și bogăție, aşa după 
cum învaţă cuvintele înţelepciunii biblice: «Sărăcie și bogăție 
nu-mi da, Doamne, dă-mi pâinea care-mi este de trebuinţă, ca nu 
cumva, săturându-mă, să mă lepăd de Tine și să zic: „Cine este 
Domnul?”, ca nu cumva, sărăcind, să mă apuc de furat și să 
defaim numele Dumnezeului meu» (Pilde 30:8-9). 

Pofta de argint este <ânchinare la idoli şi nebunie» (Luca 
12:20). De aceea Mântuitorul, în interesul desăvârșirii, o 
desființează. «De voieşti să fii desăvârşit, mergi, vinde-ți averile 
şi dă-le, săracilor şi vei avea comoară în cer şi vino, urmează 
Mie!» (Matei 19:21). Creștinii din Ierusalim, urmând acest 
îndemn, îşi vindeau casele şi ţarinile şi prețul lor îl puneau la 
picioarele Apostolilor (Fapte 4:34-35). 

Regula vieţii creștine este cea dată de Sf. Pavel Apostolul 
în cuvintele: «purtarea să vă fie fără iubire de argint şi să vă 


1% Ornilia despre Lazăr. 
11 Ilie Miniat, Didahii, p. 521. 
19 Clement Alexandrinul, Pedagogul, p. 169. 

mulțumiți cu ce aveţi» (Evrei 13:5), cu trebuința, nu cu 
prisosința. Este o singură bogăţie adevărată: bogăţia în credință 
(Iacob 2:5), bogăția faptelor bune (1 Timotei 6:18), bogăția 
harului (Efeseni 2:7), bogăţia înțelepciunii, a ştiinţei și a slavei 
lui Dumnezeu (Romani 11:33; Efeseni 1:18; Coloseni 1:27). 

Evanghelia zice aşa: vreţi, creștini, să vă îmbogățiți, să vă 
săturați şi să nu mai flămânziți?... Nu râvniți după aur şi argint, 
nici după sclipirile lor deşarte şi trecătoare! 

«Nu vă adunați comori pe pământ, unde moliile și 
rugina le strică şi unde furii le sapă şi le fură, ci vă adunaţi 
comori în cer, unde nici moliile nici rugina nu le strică şi unde 
furii nu le sapă, nici nu le fură. Că unde este comoara voastră, 
acolo va fi şi inima voastră» (Matei 6:19-21). Cu aite cuvinte, 
adunați-vă comori în cer, pentru veșnicie. Cum schimbaţi banii 
la bancă și-i trimiteţi dintr-un oraş în altul, dintr-o ţară în alta, 
schimbaţi-vă averile pământești în averi cereşti; schimbaţi-le în 
fapte bune și în felul acesta treceţi-le toate în cealaltă țară, în 
cealaltă viață, în cealaltă lume... 

Din câteva pilde, luate din Vieţile Sfinţilor, se poate 
înțelege mai uşor: care este învățătura Bisericii despre avuţii. 

Când Sf. Apostoll Petru şi Ioan împărtășeau Sfântul Duh 
credincioșilor din Samaria şi Simon vrăjitorul (Magul) a încercat 
să cumpere darul preoţiei prin bani (simonie), Sf. Petru i-a 
răspuns: «Argintul tău să fie cu tine spre pierzanie (piară 
împreună cu tine), pentru că ai socotit că darul lui Dumnezeu se 
dobândește cu bani» (Fapte 8:9-20). 

Sf. Tadeu, unul din cei şaptezeci de ucenici ai 
Mântuitorului, pomenit la 21 August, era din cetatea Edesei. 
După ce a vestit aici învățăturile Evangheliei şi a botezat mulţi 
creştini, în frunte cu domnitorul Avgar, se pregătea să plece în 

alt ţinut, să predice cuvântul împărăției lui Dumnezeu. Atunci 
domnitorul Avgar, ca mulțumire pentru lucrarea sa de luminare 
şi curățire a sufletelor, înainte de plecare a vrut să-i dăruiască o 
mare sumă de bani. Dar Sfântul Apostol nu i-a primit, zicând pe 
bună dreptate: „Dacă pe ale noastre pe toate le-am lăsat, apoi 
cum am putea să primim pe cele străine? ...1%, 

În vremea prigoanelor îndreptate împotriva creștinilor de 
către împăratul Dioclețian, Sf. Clement episcopul Ancirei, 
pomenit la 23 Ianuarie, dus în fața dregătorului împărătesc 
Domițian şi îndemnat să jertfească idolilor, că rang și cinste va 
căpăta, a răspuns zâmbind: „Darurile voastre deşertăciune se 
află a fi, cinstea necinste este şi dregătoriile robie. Cât despre 
îngroziri şi cazne, amenințări şi moarte, mângâiere şi dulceaţă 
sunt ele, de vreme ce prin ele ne unim cu Dumnezeu”... 

Dus la Roma ca să fie judecat de către însuşi împăratul, 
Dioclețian a poruncit ca să fie puse înaintea lui Clement două 
rânduri de lucruri. De o parte aur, argint, haine de preţ și 
podoabe scumpe. De altă parte unelte de tortură, paturi înroşite, 
roate, ţepi şi altele. Îndemnat să aleagă, sfântul mucenic a 
răspuns împăratului: „Aurul şi argintul tău le ţine pentru cei ce 
cred în ele. Ele sunt lucru pieritor, ca praful, ca norii. Ci aceste 
unelte de caznă le primesc, fiindcă ştiu ca prin ele mă fac 
vrednic de dragostea Domnului meu lisus Hristos. Eu am făcut 
ulegerea, fă-o şi tu, împărate, acum! Hristosul tău a fost ucis şi a 
murit, pe când zeii noştri sunt fără de moarte, nici n-au pătimit 
vreodată - a zis împăratul. Iar mucenicul i-a răspuns: 

- Adevăr ai grăit, O, împărate, cum puteau zeii voștri să 
moară, când ei n-au fost vii niciodată?... Pe când Domnul meu 


15 îndrumătorul Pastoral, 1951, vol. II, p. 255. 

şi Dumnezeu lisus Hristos a voit să moară cu firea sa omenească 
pentru ca să mântuiască lumea, şi pe moarte să o calce cu 
dumnezeiasca Sa putere, înviind a treia zi din groapă”200, 

În faţa Sf. Paisie cel Mare (pomenit la 19 Iunie) a venit un 
bogat al Egiptului cu aur şi cu argint ca să-i împartă monahilor 
săraci. Cuviosul, cunoscând ispita diavolească ascunsă în 
bogăţia banilor, i-a răspuns cu înţelepciune și cuviință: 

- „Omule, noi nu avem nevoie de bani. Du-te şi-i împarte 
săracilor din satele Egiptului”20!. 

Sf. Arhidiacon Lavrentie, vistiernicul bisericii din Roma 
(pomenit la 10 August), pe vremea împăratului Valerian, este 
ridicat şi dus în faţa mai marelui cetății, care, socotind că 
biserica are avuții mari, i-a grăit cu prefăcută blândeţe: 

- „Nu te-am adus aci ca să te pun la chinuri şi să te dau 
morţii... Îţi cer numai ca toate bogăţiile bisericii voastre, pe care 
le-aţi ascuns şi de care tu singur ştii unde se află, să mi le aduci 
aici, căci ele sunt de trebuință împăratului nostru. La vorbele 
acestea, Sf. Lavrentie a răspuns: 

Biserica noastră are odoare și avuţii mai de seamă decât 
are împăratul. De îmi veți lăsa timp să le adun de pe unde sunt, 
le voi aduce înaintea ta şi vei vedea comori cum nu ai văzut 
niciodată până acum. 

Socotind că se va întoarce cu odoare de preț şi cu bogății 
mari, dregătorul i-a dat drumul și Lavrentie după trei zile a adus 
în fața mai marelui Romei o mare mulțime de săraci, orfani, 
văduve, orbi, șchiopi şi muţi şi, arătându-i dregătorului, a zis: 

- lată comorile de mult preţ ale Bisericii noastre; sunt 
avuţii pe care furii nu le fură şi rugina nu le roade și care vor 


20 vieţile Sfinţilor, pret. Al. Lascarov Moldovanu, vol. II, 6-8. 
2! Vieţile Sfinţilor IV, p. 218. 

prețui mai mult decât orice altă agoniseală în fața Dreptului 
Judecător. Pentru acest răspuns, Sf. Lavrentie a fost împuns cu 
săgețile şi ars de viu”202, 

Sf. Macrina (pomenită la 19 iulie), sora Sfinţilor Vasile cel 
Mare, Petru al Sevastei şi Grigorie al Nyssei, era atât de săracă, 
și ea, şi mănăstirea în care a trăit, încât la moarte fratele său 
Grigorie a trebuit să o învăluie cu mantia sa de episcop în loc de 
haină şi obrăzar. 

Sf. Efrem Sirul, unul dintre cei mai mari sfinți ai Bisericii, 
deşi sărac de nu avea cu ce să ajule pe nimeni, prin cuvântările 
sale deschidea pungile bogaţilor să facă milostenii, iar despre 
sine spunea: „N-am avut niciodată pungă, nici toiag, nici traistă, 
nici argint, nici aur. Nici o avere pe pământ n-am câştigat, 
ascultând cuvântul Domnului care zice: «Nimic pe pământ să nu 
câştigați»""208. 

Ce vom mai zice despre alţi nenumărați sfinți, ca Sf. 
Evdochia (pomenită la 1 Martie), Sf. Tecla întâia muceniță 
creştină (pomenită ia 24 Septembrie) şi altă muceniță cu același 
nume (pomenită la 9 Iunie), Sf. Olimpiada (pomenită la 25 
Iulie), Sf. Pelaghia (pomenită la 4 Mai), Sfinţii cei fără de 
arginți Cosma și Damian (pomeniți la 1 Iulie şi la 1 Noiembrie), 
Sf. Pantelimon (pomenit la 27 Iulie) și alții nenumărați care 
şi-au împărțit averile săracilor, dându-ne astfel cele mai alese 
pilde şi învățături despre neiubirea de argint. 

Aurul şi argintul nu mântuie pe nimeni (Sofonie 1:18). 

Viaţa veșnică e mai lungă decât viața vremelnică şi legea 
Domnului e mai scumpă decât aurul și argintul (vezi Psalmi 


2? îndrumătorul Pastoral 1951, vol. II, p. 244. 
23 Vieţile Sfinţilor, vol. II, p. 46. 

18:7-1). De aceasta să ne ocupăm mai mult decât de patima 
iubirii de argint, iubiţi şi dreptmăritori creştini. 

„Nu vă adunați comori pe pământ...” ca să nu săpați prin 
ele prăpăstii între oameni... 

Iar Tu, Doamne, fă ca să dispară dintre noi depărtările și 
prăpăstiile; să nu mai fie între noi bogaţi putrezi, nici săraci plini 
de bube, ca Lazăr. Revarsă, Doamne, în inimile tuturor 
oamenilor iubirea şi înfrăţirea, pacea şi unirea. Vie împărăția Ta, 
Doamne, ca toți oamenii să fie înaintea Ta și întreolaltă numai 
fii și fraţi şi moştenitori ai împărăției lui Dumnezeu. 


Desfrânarea 


Să nu fii desfrânat! 
(leşire 20:14) 


Al treilea păcat de căpetenie este desfrânarea, împlinirea 
în afară de lege şi de cununie a poftei de plăcere a simţurilor, 
oprită prin porunca a șaptea, care obligă: Să nu fii desfrânat! 
(Ieşire 20:14; Deuteronom 5:18). 

A vorbi despre desfrânare este destul de neplăcut sau 
poate chiar jenant. Totuşi, ne obligă să lăsăm rușinea şi să 
vorbim despre această formă a păcatului, care-i cea mai întinsă 
plagă a societății, Sfânta Scriptură, Sfânta Biserică, ştiinţa și 
conştiinţa, care foarte adeseori amintesc și mustră aspru în 
poruncile, în rugăciunile și în învăţăturile lor acest păcat, cu 
urmări atât de multe și grele în viața familială şi socială. 

Răutăţile şi urmările păcatului desfrânării sunt dintre celei 
mai grele şi numeroase. Întâi de toate, desfrânarea Trupe echili- 
brul, răstoarnă cumpăna dreaptă a sufletului şi a trupului: 

slăbeşte voinţa, coboară mintea în simțuri, îmbolnăvește 
nervii, istoveşte corpul. Câţi oameni frumoși la suflet şi la trup 
nu sunt desfiguraţi și pierduţi, ca şi fiul rătăcit din Evanghelie 
(Luca 15:11-16), după câţiva ani petrecuți în patima desfrâului? 

Din desfrâu se naște necredinţa, egoismul, adulterul, 
minciuna, desfacerea şi distrugerea vieții familiale, risipa 
muncii, pierderea sănătății, răspândirea bolilor sociale, 
nepăsarea față de Dumnezeu. 

„Precum viscolele și furtunile îneacă corăbiile cele 
putrede, aşa așezările cele rele ale muierilor pe sufletele cele 
slabe ale bărbaţilor”20, Poftele muiereşti întind curse bărbaților 
ticăloşi, iar prin dresurile și înfrumusețările străine și puturoase 
dau pilde rele și prilej altor femei spre desfrâu, ca să capete şi 
ele haine frumoase2%. 

Averi mari, familii, cetăţi, orașe, ţări întregi au fost 
pierdute şi nimicite din pricina desfrâului. Amintim: Sodoma și 
cetăţile din jur (vezi Facere c. 19), lerusalimul cel cu totul 
desăvârşit în frumuseţe (vezi lezechil c. I6 și 23) şi Babilonul cel 
mare, simbolul desfrânării, mama curvelor şi spurcăciunilor 
pământului (vezi: Ieremia 51; Apocalipsa 17:5 şi 18). 

Desfrânarea - dracul curviei - „se face unora cădere și 
groapă de noroi, altora bici şi ciomag drept şi iarăși altora 
cercare şi chin sufletului”2%. Desfrânarea spurcă sufletul şi 
trupul omului (Matei 15:19-20; Marcu 7:21-23; 1 Corinteni 
6:18), distruge familia - cine poate număra familiile pe care le 
nefericește desfrânarea - pângărește țara (Ieremia 3:9) și umple 
pământul de stricăciune (Levitic 19:29). 


204 Sf. Vasile cel Mare. 
205 Mântuirea păcătoşilor, p. 122. 
2%6 Nichita Stithatul, Suza 177 de capete, ms..cap. 16, p. 36. 

Având atâtea răutăţi şi urmări nefericite, e ușor de înțeles 
că desfrânarea, după trufie, e una dintre cele mai mari piedici 
în calea mântuirii şi a desăvârşirii. 

Pentru a fi stârpită, în Vechiul Testament desfrânarea era 
pedepsită cu moartea (Levitic 20:10-21; 21:9; Deuteronom 
22:13-30). În Evanghelie, Mântuitorul opreşte nu numai fapta, 
dar şi gândul la desfrânare (Matei 5:27-28). Gândurile trezesc 
poftele în simțuri, iar simțurile aprind focul plăcerii în trup. De 
aceea Mântuitorul opreşte nu numai atingerea de femeie (simţul 
pipăitului) dar şi privirea, ochii și gândul, din care răsare 
dorinţa, se aprinde pofta și se naşte fapta cea rea. Ucide gândul, 
smulge răul din rădăcină, scoate păcatul din inimă, din gând și 
din voință; altfel în zadar pedepseşti trupul cu moartea, că el tot 
se săvârşeşte. 

Când păcatul e săvârșit, Mântuitorul îl iartă, cu condiţia să 
nu se mai repete. «Nu te osândesc. Du-te şi de acum să nu mai 
păcătuiești», spune El femeii destfrânate (loan 8:3-11). 

Grija de a feri pe creştini de pângărire şi desfrâu o au 
Sfinţii Apostoli de la cel dintâi sinod al Bisericii, din Ierusalim 
(Fapte 15:20). Multe din religiile păgâne însoțeau cultul idolilor 
cu desfrâul. Creștinismul înfăţişează o viaţă nouă, curată, ruptă 
şi deosebită de obiceiurile desfrânate ale păgânilor. 

«Destul este, scrie Ap. Petru, că în vremurile trecute aţi 
făcut voia păgânilor, umblând în desfrânări, în pofte, în beții, în 
îmbuibare de mâncare şi de băutură și în neiertate slujiri idolești, 
dim care pricină se şi miră că nu mai alergaţi cu ei în aceeaşi 
revărsare a desfrâului şi vă hulesc» (1 Petru 4:3-4). Numai 
învățătorii mincinoşi, care strecoară eresuri pierzătoare de suflet, 
numai «fii blestemului momesc poftele trupului cu desfrânarea 
şi au ochii plini de desfrânare şi de neîncetată păcătuire» (2 

Petru 2:14, 18), ca şi locuitorii Sodomei (luda 7). Creştinii sunt 
oameni curați, morali. Trupurile lor sunt mădularele lui Hristos 
şi Bisericile Duhului Sfânt, spune Pavel: «Nu vă amăgiți: nici 
desfrânaţii, nici slujitorii idolilor, nici preacurvarii, nici 
malahienii, nici sodomiţii, nici furii, nici lacomii, nici beţivii, 
nici bârfitorii, nici răpitorii nu vor moşteni împărăția lui 
Dumnezeu... Nu ştiţi că trupurile voastre sunt mădularele lui 
Hristos? Lua-voi mădularele lui Hristos ca să le fac mădularele 
unei desfrânate? Să nu fie! Sau nu ştiţi că cel ce se împreunează 
cu o desfrânată un trup cu ea se face? Căci s-a zis: «Şi vor fi 
amândoi un trup»... Fugiţi de desfrânare! Tot păcatul ce-l face 
omul e afară de trup; iar desfrânatul în trupul său păcătuieşte. 
Sau nu știți că trupul vostru este locaşul Duhului Sfânt, ce 
este în voi, pe Care i] aveți de la Dumnezeu?» (1 Corinteni 6:9- 
10, 16-19; vezi și Efeseni 5:5; Galateni 5:15-21). 

Prin Sfântul Botez suntem membrele lui Hristos; prin 
Sfântul Mir suntem templul Duhului Sfânt. Trebuie să respectăm 
în trupul nostru trupul lui Hristos; în sufletul nostru sfințenia şi 
harul Duhului Sfânt. 

Motivări mai serioase decât acestea nimeni n-a adus 
pentru a încredința pe creştini să se înfrâneze și să se ferească de 
desfrânare. 

Nu te poți înfrâna, creştine? Decât să arzi, măi bine te 
căsătoreşte (1 Corinteni 7:9). Pentru creştini, căsătoria prin 
cununie e rânduială firească şi taină dumnezeiască, încheiată cu 
ştirea, cu voia şi cu binecuvântarea lui Dumnezeu. Căsătoria 
prin cununie e cel mai bun mijloc şi cel mai sigur leac împotriva 
desfrânării, bineînțeles când taina e păstrată în toată curăţenia şi 
sfințenia ei. 


247 


Preot Ilarion Felea 


«Căci voia lui Dumnezeu aceasta este: sfințirea voastră, ca 
să vă feriţi de desfrânare, să ştie fiecare din voi a-şi stăpâni 
vasul său în sfințenie şi cinste, nu în aprinderea poftelor, ca și 
păgânii, care nu ştiu de Dumnezeu... Căci Dumnezeu nu ne-a 
chemat la necurăție, ci la sfințenie» (| Tesaloniceni 4:3-7). 

Pe lângă procreare, căsătoria are în aceeaşi măsură şi rostul 
de a feri oamenii de ispita desfrânării. De aceea scrie Apostolul: 
<Cinstită să fie nunta întru toate și patul neîntinat; iar pe 
desfrânați şi preacurvari îi va judeca Dumnezeu» (Evrei 
13:4). 

Viaţa întreagă se cuvine să luăm aminte la cuvintele 
acestea, iubiți şi dreptcredincioşi creştini. Desfrânarea are o 
mulțime de urmări nefericite, unele îngrozitoare. Răutățile 
lovesc deopotrivă în sănătatea trupului și în fericirea sufletului. 
Desfrânarea strică frumuseţea, risipeşte munca, pierde cinstea, 
aduce boala şi scurtează viața. Câte femei stricate, câte trupuri 
pângărite și câte suflete osândite rodește păcatul de moarte al 
desfrânării? 

Pe desfrânați îi judecă şi oamenii, şi Dumnezeu. Ţine 
minte aceasta, creştine, că nu e vorbă de glumă, ci de pocăință. 
După glumele cu păcatul desfrânării plâng prea multe suflete, iar 
aceste suflete, prin însăși nenorocirea lor, predică înfrânarea și 
strigă după ajutorul şi îndurarea lui Dumnezeu. 

Să luăm aminte la ele ca la tot atâtea păţanii de fii rătăciți 
și să învăţăm de la ele nu desfrânarea, ci înfrânarea, nu păcatul, 
ci pocăința; nu călcarea poruncilor, ci paza lor; nu depărtarea, ci 
întoarcerea la Dumnezeu. 

„Ca fiul cel desfrânat am venit şi eu, Îndurate... Risi- 
pit-am bogăţia (harul), care mi-ai dat-o, Părinte; primeşte-mă pe 
mine, cel ce mă pocăiesc, Dumnezeule, şi mă miluieşte”207. 

> 


Fiecare bărbat să-şi aibă femeia lui şi 
fiecare femeie să-și aibă bărbatul ei 
(1 Corinteni 7:2) 


Ce să facem să scăpăm de ispita şi de păcatul desfrânării? 

Cel mai bun şi cel mai sigur leac împotriva desfrânării este 
căsătoria prin cununie. Creștinismul a ridicat căsătoria la 
rang de Taină mare şi sfântă (Efeseni 5:32) ca nimeni să nu 
aibă nici o scuză pentru viața trăită în destrăbălare. Regula de 
viață creștină este aceasta: «ca pază împotriva desfrânărilor, 
fiecare bărbat să-şi aibă femeia lui şi fiecare femeie să-şi 
aibă bărbatul ei» (1 Corinteni 7:2). 

Leac mai bun împotriva desfrâului decât regula aceasta nu 
este. 

Alte mijloace şi remedii sau leacuri împotriva păcatului 
desfrânării sunt următoarele: 

1. Paza şi stăpânirea simțurilor. Întâi vederea. Prin ochi 
intră ispita în suflet şi înduplecă voința. Din ochi şi din clipirile 
lor se naşte dragostea, din dragoste pofta şi din poftă plăcerea. 
Ce vede omul, aceea pofteşte. Ochii înşeală pe Eva (cu fructele 
oprite), pe David (cu Berşeba), pe Solomon (cu ţiitoarele). 
Frumuseţea fiicelor lui Cain a fost pricina potopului. Pentru 
frumuseţea Elenei a pierit Troia şi alte cetăți. De aceea, creștinul 
îşi opreşte privirea cu iscodire de la frumuseţea cea trecătoare. 


2" Slavă de la litia Duminicii Fiului Rătăcit. 

Urmează auzul. Ca să nu fie ademenit la păcat, creştinul îşi 
astupă urechile să nu audă cântecele sirenelor, cuvintele 
necuviincioase şi de ruşine, care întinează, rănesc, pângăresc şi 
ucid atâtea suflete. Mirosul încă se cere păzit şi stăpânit. Cine 
poartă aromate și parfumuri răspândește ispite şi chemări la 
păcat. Pipăirea este şi mai primejdioasă, deoarece „cu neputinţă 
este să vii la pipăire şi să nu săvârșești fapta”2%%, Gustarea la fel 
se cere înfrânată și stăpânită. Lăcomia și beţia pântecului 
măreşte pofta şi războiul trupului. În locul grăsimilor şi a 
băuturilor beţive care stâmesc poftele sunt de preferat roadele 
(fructele și zarzavaturile) pământului. Cămurile, grăsimile şi 
băuturile bețive întunecă mintea, hrănesc poftele, ațâță patimile 
şi slăbesc frâna voinţei şi a judecății sănătoase. Toate simţurile 
trebuie păzite în curăţenia lăsată şi voită de Dumnezeu. 

Arătând deosebirea între dobitoace, care se îndestulează cu 
iarba câmpului şi cu apa râurilor, și oamenii care nu se mai 
satură de fripturi şi de nenumăratele plăcinte ale bucătarilor, Sf. 
Nil Ascetul scrie: „De aceea (dobitoacelor) le sunt puţine 
plăcerile de sub pântece, pentru că nu-şi aprind dorințele cu nici 
o mâncare grasă... Căci un singur timp al anului le stâmește 
această simţire, când legea firii le-a rânduit împreunarea pentru 
însămânțarea aceleiaşi specii, spre păstrarea neamului. ..Dar 
oamenilor pofta nesăturată după plăcerile desfrânate, odrăslită 
din belșugul şi felurimea mâncărilor, le-a semănat dorinţe 
furioase, neîngăduindu-le patima să se liniştească în nici o 
vreme'"2%. 

2. izgonirea gândurilor rele şi oprirea pomenirilor urâte 


2% Mântuirea păcătoşilor, p.82-83. 
2% Filocalia ], p. 218. 

Să nu te opreşti nici la gândul, nici la cuvintele desfrâului; 
nici să-ți aminteşti de ele. Stinge focul când se aprinde, opreşte 
vrăjmaşul la uşă, smulge copacul când e vlăstar de iarbă, cugetă 
la patimile Domnului şi la viețile sfinţilor. Pentru păcatul 
desfrânării a venit potopul, a pierit Sodoma, s-a nimicit seminția 
lui Veniamin, au fost ucişi cei doi bătrâni din istoria Susanei. 
Gândeşte că Dumnezeu e pretutindeni şi desfrânarea o faci 
înaintea Lui, în ochii Lui. Cugetă că prin desfrânare faci din 
mădularele lui Hristos mădularele păcatului. 

3. Frâul, Desfrânarea, ca şi toate poftele, nu se stinge, 
numai prin împlinire, ci şi prin înfrânare. De aceea nu-ți răsfăța 
trupul, ci înfrânează-l cu postul și cu virtutea cumpătării în 
mâncare, în băutură, în haine, în cuvinte, în camere simple. 
„Pofta trupului, frate, este ca un cal fără frâu, care oricâte râpe 
află, cade şi se rănește. Iar întreaga înțelepciune este frâul care o 
opreşte şi o împiedică”2!0. Stăpâneşte poftele şi organele „de sub 
stomac”, zice Clement Alexandrinul?"!. 

4. Ferirea de desfrânare cu gândul la bolile care se nasc 
din desfrânare. Porunca a şaptea dumnezeiască opreşte 
desfrânarea, iar porunca a șaptea bisericească opreşte citirea 
cărților eretice şi imorale, prin care scriitorii cu sufletele vândute 
Satanei trezesc gândurile, ațâță poftele spre desfrânare și 
pregătesc trupurile pentru atâtea răni şi suferinţe îngrozitoare. 

5. Rugăciunea, spovedirea şi împărtăşirea cât mai deasă cu 
Sfintele Taine. 

6. Munca până la ostenire, cu mintea şi cu mâinile. 

7. Fuga, ferirea de femei desfrânate şi de bărbaţi 
desfrânaţi. Precum fugi de foc să nu te ardă, fugi de locul, de 


210 Mântuirea păcătoşilor, p. 79. 
2! Pedagogul, p. 218. 

focul şi de flăcările desfrânării. Focul înmoaie fierul, 
desfrânarea înmoaie şi bărbaţii cei mai tari şi femeile cele mai 
virtuoase. „Cu neputinţă este să mergi la moară şi să nu te umpli 
de făină. Sau să ţii smoală și să nu se lipească mâinile tale. Cu 
cât te amesteci cu lumea și cu muierile, cu atâta te întinezi. De 
nu vei împreuna focul cu surcelele, flacăra nu se aprinde. 
Precum din lovitura pietrei şi a fierului se aprinde focul, aşa de 
cuvintele muierii la urechile bărbatului se întărâtă pofta 
curviei”2!?. De aceea fugi de desfrânare (1 Corinteni 6:18) ca 
de foc și fereşte-te de femeile desfrânate ca Iosif de femeia lui 
Putifar. „Fugi de faptele muierilor, căci nu eşti mai tare ca 
Samson, decât Jraclie (Hercule), decât Olofen, decât Ahile, care 
au biruit mii de oameni şi i-au omorât, iar în cele din urmă i-au 
biruit muierile şi jalnic i-au omorât'2!5. 

Vorbind despre procreație şi sfătuind la ferirea de femeile 
desfrânate, ale căror sămânță e „spurcată și străină”, Clement 
Alexandrinul scrie: „Nu semăna unde n-ai vrea să-ți crească 
sămânţa, nici să te atingi cumva de o femeie afară de femeia ta 
cu cununie, căci numai din ea este drept să culegi bucuria 
plăcerilor trupului în scopul de a primi urmași legiuiţi. În 
adevăr, pentru Cuvântul, numai aceste legături sunt legiuite. Nu 
trebuie ca cei ce coniucrează cu partea lor la dumnezeiasca 
creațiune să-şi arunce sămânța sau să și-o nesocotească, să 
semene ce nu e menit să rodească”?1%, 

8. Gândul la moarte și la judecata lui Dumnezeu. 
Gândeşte că vei muri și vei fi judecat de toate faptele tale cele 
ascunse (Romani 2:16). Cugetă că şi ființa aceea pe care o 


212 Mântuirea păcătoşilor, p. 80-81. 
21 Mântuirea păcătoşilor, p. 84. 
21 Pedagogul, uad. N.L. Ştefănescu, p. 220. 

pofteşti va muri, va fi judecată şi osândită împreună cu tine. 
Gândeşte la înfăţişarea, la putrezirea și la putoarea cadavrului 
care acum ţi se pare frumos și ademenitor. Pe un sihastru îl 
muncea în gând amintirea unei femei frumoase. Mai apoi un 
prieten i-a adus vestea că a murit femeia aceea. Auzind aceasta 
sihastrul, într-o noapte a luat un ştergar, s-a dus la mormântul 
femeii și a şters cu el trupul ei putred şi împuțit, apoi s-a întors 
în chilia sa. Din acel ceas, de câte ori simțea în trupul său o 
pornire pătimaşă, își punea în față ştergarul cu putoarea trupului 
mort şi-şi zicea: „Satură-te acum, curvarule, de împuţiciunea pe 
care o pofteşti”?!?. În felul acesta cugetând şi lucrând, a biruit 
pofta și s-a izbăvit de ispită. 

Folosind, cu hotărâre toate aceste mijloace: căsătoria prin 
cununie, paza simțurilor şi a gândurilor, frâul, cugetarea la bolile 
care se nasc din desfrânare, munca ostenitoare, fuga de femeile 
desfrânate și de bărbaţii desfrânaţi, rugăciunea, spovedirea şi 
împărtășirea cât mai deasă, gândul la moarte și la judecata lui 
Dumnezeu, iubiți și binecuvântaţi creștini, orice om, și cel mai 
împătimit, poate scăpa de păcatul desfrânării. 

Foloseşte-le şi tu, creştine, cu toată puterea voinţei şi fără 
nici o îndoială. lar dacă ai căzut în acest păcat de moarte, 
ridică-te până nu e prea târziu. Vino-ți în fire, întoarce-te acasă, 
la Dumnezeu şi caută brațele iubitoare şi iertătoare. Roagă-te de 
iertare și strigă-l cu credință, cu speranţă şi cu iubire fiască: 
„Braţele  părinteşti acum  întinzându-le, primeşte-mă, 
Doamne, și pe mine ca pe desfrânatul, Preaîndurate, ca (și 


eu) cu mulțumită să te slăvesc”2i6. 


215 Mântuirea păcătoşilor, p. 90. 
216 Slavă din Canonul Duminicii fiului risipitor, peasna I. 

Fugiţi de desfrânare! 
(1 Corinteni 6:18) 


Ca să învăţăm din credinţa şi din pățaniile altora cum să ne 
ferim de cursele păcatului desfrânării, Vieţile Sfinţilor ne dau o 
mulțime de învățături şi pilde foarte folositoare. Să vedem 
numai câteva dintre ele: 

Sf. Benedict de Nursia, întemeietorul celor dintâi 
mănăstiri de călugări în Apus (pomenit la 14 Martie), când era 
ispitit de gândul și păcatul desfrânării, „se dezbrăca şi se tăvălea 
cu trupul gol prin urzici şi prin spini. Astfel, sângerându-şi 
trupul și răbâând toate durerile, s-a vindecat de păcat” ij 

Sf. Antonie cel Mare a păstrat de la Sf. Pavel Tebeul 
următoarea întâmplare: „În prigoana împăraților păgâni Deciu și 
Valerian, îndreptată împotriva creştinilor, a fost prins un tânăr 
creştin care mărturisea cu o pilduitoare tărie de credință pe lisus 
Hristos Mântuitorul. Văzând prigonitorii că nu-l pot întoarce 
prin torturi, l-au aşezat legat pe un pat moale și au trimis la el o 
femeie neruşinată ca să-l ispitească la păcat. Neavând altă putere 
de apărare şi văzându-se în mare primejdie de cădere, tânărul 
şi-a muşcat limba, a tăiat o bucată din ea şi a scuipat-o în fața 
desfrânatei, stropindu-i obrazul şi hainele cu sângele ce curgea 
din rană. Durerea cea mare i-a potolit patima şi harul lui Hristos 
l-a ajutat să înlăture ispita”218, 

La Sf. loan Scărarul (pomenit la 30 Martie şi în Dumineca 
IV din Postul Paştilor) a venit un frate chinuit de diavolul 


2 Vieţile Sfinţilor, III, p. 51. 
212 Vieţile Sfinţilor, 1, p. 165. 

desfrânării ca să i se plângă şi să ceară sfat. Marele şi cuviosul 
duhovnic a zis atunci tânărului: - Să alergăm, prietene, la 
rugăciune! 

Prin puterea rugăciunii duhul desfrânării a fost alungat și 
amândoi au dat slavă și mulţumire lui Dumnezeu, Care „voia 
celor ce se tem de EI va face şi rugăciunea lor va auzi”? 

În calea Sf. Efrem Sirul (pomenit la 28 Ianuarie) a ieşit o 
femeie desfrânată, care i-a spus cu nerușinare să se culce eu ea. 

„Atunci marele Sfânt i-a răspuns: De voieşti să dormim 
împreună, trebuie să mergi unde voi spune eu. Întrebându-l unde 
vrea să meargă, Sfântul i-a răspuns: În mijlocul cetăţii (Edesa ). 

Dar nu ai sfială şi rușine de cei ce ne vor vedea dormind 
în mijlocul cetăţii? - a zis femeia mirată. Atunci Sf. Efrem a 
dojenit-o: Dacă crezi că ochii oamenilor pot să rușineze sufletul, 
cu cât mai vârtos ochii lui Dumnezeu care văd toate. Au are nu 
ne vom înspăimânta? 

Ruşinată, femeia a făcut pocăință pentru păcatele ei, s-a 
retras într-o mănăstire de femei şi a mers pe calea cea dreaptă 
până la moarte”? 

„Sf. Martin, episcopul Galiei (pomenit la 10 Noiembrie), 
văzând o femeie bogat împodobită și parfumată ca să;atragă 
oamenii spre lucruri neruşinate, plin de amărăciune, a zis cu 
mustrare în glas: Dacă desfrânata aceasta se împodobeşte ca o 
mireasă spre a amăgi pe oameni şi a-i duce la pierzare ca să 
facă voia diavolului, cu cât mai vârtos se cade nouă a ne 
împodobi sufletele cu fapte bune ca să plăcem lui lisus Hristos, 
Stăpânul nostru. 


219 vieţile Sfinţilor, III, p. 115. 
22 Vieţile Sfinţilor, II, p. 445. 

Săgetată la inimă de cuvintele Episcopului, femeia a căzut 
în genunchi în faţa Sfântului şi i-a grăit: Sfinte al lui Dumnezeu, 
nu mă lăsa în tina spurcăciunilor şi a fărădelegilor mele, ci fie-ţi 
milă de mine, păcătoasa, şi mă mântuieşte! 

Mişcaţi de cuvintele și de pocăința femeii, toți cei de faţă 
au lăcrimat, apoi Sf. Martin, întinzându-i mâna şi ridicându-o, 
i-a zis: Nădăjduieşte, femeie, căci mila lui Dumnezeu este 
nemărzinită. Pocăieşte-te şi nu pierde nădejdea!... 

Întoarsă la Dumnezeu prin cuvintele episcopului Martin, 
femeia a dus mai departe o viață atât de curată încât s-a 
învrednicit ca după moarte să fie trecută în rândul sfinților, cu 
numele Zoia”2?). 

În ziua de 22 Aprilie se pomenește Cuviosul Părinte 
Vitalie Monahul, care o parte din viață şi-a petrecut-o prin 
casele desfrânatelor ca să le ajute să se întoarcă prin rugăciune, 
prin bani și prin sfătuire la o viață cinstită. A trăit pe vremea Sf. 
Ioan cel Milostiv, Patriarhul Alexandriei (veac VI). Cu banii pe 
care-i aduna din munca brațelor sale, călugărul mergea în taină 
pe la casele de pierzanie ale femeilor desfrânate și căuta să le 
întoarcă la pocăință, zicându-le: Jază, primiți aceşti bani, 
îndestulaţi-vă nevoile şi măcar o zi nu mai păcătuiți, 
vânzându-vă trupul cel dat de Dumnezeu întru a fi lăcaşul Său! 

Toată noaptea petrecea la câte una din ele păzind-o, 
sfătuind-o şi ajutând-o să nu păcătuiască sau rugându-se într-un 
colţ şi rostind încetişor din Psaltire până dimineaţa. Când pleca, 
o ruga cu jurământ să nu spună nimănui fapta iui. Mulţi oameni 
îl credeau păcătos şi, când îl întâlneau, îl ocărau, zicându-i: Du-te, 
ticălosule, că te aşteaptă desfrânatele! şi scuipau în urma lui. 


2 Vieţile Sfinţilor, vol. VL, p. 186. 

Dar, prin sfaturile și ajutoarele lui, multe femei pierdute şi-au 
îndreptat viaţa, fie măritându-se cu bărbați cinstiţi, fie retrăgându- 
se prin mănăstiri ca să-şi plângă și să-și ispăşească păcatele'"222 

Mijloacele şi metoda (calea) folosită de Cuviosul Părinte 
Vitalie pentru întoarcerea, pocăința și mântuirea desfrânatelor 
sunt demne de luat aminte și de urmat. Viaţa sfântă îmblânzeşte 
și fiarele sălbatice; viața dobitocească (desfrânarea) sălbăticeşte 
şi pe cale îmblânzite. 

„Prin părţile Teutoniei era un ostaș care într-o noapte s-a 
sculat de lângă soție şi s-a dus la alta. Când s-a întors, femeia s-a 
îngrozit de înfăţişarea lui şi a început să strige. Slugile, când l-au 
văzut, s-au îngălbenit de frică și au fugit strigând şi ele îngrozite. 
Ce se întâmplase? Faţa desfrânatului (preacurvar) se schimbase; 
era urâtă şi înfricoșată ca a unui drac. Înspăimântat și el de fapta 
lui ruşinoasă, dimineața a plecat la duhovnic să se mărturisească. 
Dar în cale, oamenii, boii şi alte dobitoace întâlnite se fereau cu 
groază dinaintea lui. La biserică, duhovnicul i-a închis uşa, 
socotind că este o arătare drăcească. Abia după ce ostașul s-a 
rugat cu lacrimi, spunând că nu este diavol, ci om pe care 
păcatul l-a făcut aşa de urât şi înfricoșător, a fost primit la 
mărturisire. După ce şi-a îndreptat sufletul prin pocăință și a 
primit de la duhovnic dezlegarea şi un canon duj upă cum se cădea, 
faţa soldatului s-a întors la starea ei cea dintâi”272, 

Pe vremea împăratului păgân Dioclețian (284-305), crudul 
şi sângerosul prigonitor al creştinilor, în apropierea cetății 
Nisibe, la marginea de la Răsărit a împărăției Romanilor, era o 
mănăstire în care își duceau traiul vreo cincizeci de călugărițe, 
între care se număra și Fevronia, cea mai frumoasă dintre toate 


22 Vieţile Sfinţilor, vol. UL, p. 202-204. 
3 Mântuirea păcătoşilor, p. 97. 

şi cu adevărat Sfântă nu numai prin curăţenia vieţii, dar şi prin 
evlavia ei pilduitoare. Când în cetatea Nisibe a sosit marele 
dregător împărătesc Selin, împreună cu nepotul său Lissimah, ca 
să judece şi să trimită la moarte pe creștini, călugărițele, 
îngrozite de teama morţii, au părăsit mănăstirea, afară de maica 
Vriena, două călugărițe și Fevronia. În fața judecății, Selin 
făgăduieşte frumoasei și tinerei fecioare Fevronia - abia avea 20 
ani - că o mărită cu Lisimah dacă se leapădă de Hristos. Sfânta a 
lepădat de la sine ispita cu o mărturisire caldă de credință în 
Hristos și în Biserica Sa. Aprins de mânie, Selin supune pe 
Fevronia la tot felul de chinuri: e bătută de moarte, aşezată pe un 
grătar sub care ardeau cărbuni, i se retează mâinile şi picioarele, 
i se taie sânii şi e pârjolită cu făclii aprinse, dar ea toate le îndura 
cu mucenicească răbdare până când, în murmurele de groază ale 
păgânilor, călăul îi taie capul. În acest chip, frumoasa fecioară 
primeşte cununa muceniciei pentru Hristos, ca o mireasă 
neprihănită, pomenindu-se numele ei în calendarul Bisericii în 
fiecare an, la 25 iunie?2%. 

O altă fecioară, Sf. Muceniţă Cristina (Creştina), pomenită 
la 18 Mai, dată în paza unor ostași, Pavel şi Andrei, ca să o 
silească la păcat cu ei, îi mustră şi le vorbește cu atâta căldură 
despre credința în Hristos încât se creştinează şi ei şi primesc 
împreună moartea de martiri”25. sa) ăi 

În aceeași zi se pomeneşte şi Sf. Mucenic Petru, un tânăr 
creştin din Asia Mică, prins în orăşelul Lampsac, legat în lanţuri 
de slujitorii împăratului păgân Decius (250-253), batjocorit, 
schingiuit şi îndemnat să se întoarcă la cinstirea idolilor şi a 
zeilor păgâneşti, aducând jenfă Venerei, zeița desfrâului. 


E îndrumătorul, UL, p. 193. 
25 îndrumătorul, LL, p. 152. 

ne-te poruncii nebiruitului împărat - îi ziceau ei - şi grăbeşte-te 
a aduce jertfă zeiței Venera: vei cruța de suferinţă şi de moarte 
tânărul tău trup şi vei dobândi şi răsplătire după cuviinţă. 

Plin, însă, de înțelepciune şi de îndrăzneală, tânărul Petru 
le-a răspuns: Ştiu că Venera este pentru voi zeița frumuseții și a 
dragostei desfrânate şi chiar în scrierile voastre se istorisesc pe 
seama ei nişte fapte care, dacă ar fi săvârşite de oameni de rând, 
ar fi aspru pedepsite, după legile împărăției. Mă mir şi nu găsesc 
nici O pricină pentru a înţelege de ce cinstiți voi o femeie ale 
cărei fapte voi înșivă le socotiți vrednice de pedeapsă. Eu nu mă 
pot închina unei asemenea zeițe; eu mă închin HriStosului meu, 
de ale Cărui fapte săvârşite pe pământ sunt mândru şi de la Care 
aştept milă şi îndurare ca să viețuiesc fără de păcat. 

Pentru un astfel de răspuns plin de credință, Petru e! întins 
pe roată ca să i se zdrobească oasele, prin mai cumplită și mai 
îndelungată suferință. Când opreau călăii roata ca să mai răsufle, 
tânărul Petru se ruga: Mulfumescu-Ți Ție, Doamne lisuse, că 
m-ai învrednicit a birui şi vicleșugurile şi chinurile cu care 
încearcă tiranul să mă dezlipească de lângă Tine şi de lângă 
Biserica Ta. 

Cu astfel de curaj şi cu o astfel de credință Sf. Petru s-a 
păzit de desfrânare şi a primit cununa muceniciei pentru 
Hristos226. 

Pilde asemănătoare de înfrânare avem în viața sfintei 
Muceniţe Lucia Fecioara (pomenită la 6 Iulie), în viaţa Sf. 
Teodora din Alexandria (pomenită la 11 Septembrie), care 
pentru o singură călcare a poruncii a şaptea, în urma 
remuşcărilor conștiinței, a pătimit, a plâns şi s-a pocăit viața 


225 îndrumătorul, IL, p. 152. 

întreagă??7; Sf. Muceniţă Teodora Fecioara (pomenită la 27 
Mai), care a fost dusă într-o casă de desfrânare de unde cu 
ajutorul lui Dumnezeu și cu hainele lui Didim ostaşul, a scăpat 
ca pasărea din laț şi oaia dintre lupi?2%. Sf. Evdochia (pomenită 
la 1 Martie), Sf. Maria Egipteanca (pomenita la 1 Aprilie şi în 
Dumineca a V-a din Postul Paştilor) şi Sf. Pelaghia (pomenită la 
8 Octombrie), care toate au fost mai întâi desfrânate vestite??? și, 
în sfârșit, Sf. Mucenic tânărul loan al Olteniei (Românul, 
pomenit la 12 Mai), care mai bine a primit moartea decât să-și 
pângărească trupul şi credinţa de creştin. 

Din toate aceste pilde şi învățături culese din Vieșile 
Sfinților, iubiţi şi binecuvântaţi creştini, putem înțelege fără 
greutate un şir întreg de mijloace și puteri neînvinse prin care 
putem scăpa de ispitele desfrâului: mustrarea şi ruşinarea 
păcatului, biciuirea trupului, pocăința, înfrânarea până la 
mucenicie, lupta cu patima până la moarte. 

„Precum păduchele pe porumb vatămă, așa curvia pe 
dragoste o vătămă” - spune un Sfânt Părinte?%. 

Iubirea curată este lege dumnezeiască şi firească. 
Desfrânarea este patimă trupească. A-ţi sătura pofta de 
desfrânare prin vedere este păcat (Matei 5:28). A-ţi pângări 
trupul şi patul prin desfrânare este păcat şi mai mare, păcat de 
căpetenie, de moarte, din pricina căruia vine peste oameni 
mânia și judecata lui Dumnezeu (Evrei 13:4). 

Creștini, fugiți de desfrânare!... Sau nu știți că trupul 
vostru este locaşul Duhului Sfânt, Care este în voi?... 


2 îndrumătorul, IL, p. 279. 

2 Vezi Vieţile Sfinţilor, IV, p. 96-99 

2 Vezi Viejile Sfinţilor, II, p. 293-306; III, p. 118-128 şi VI, p. 31-35. 
2% Scolie la Scara Sf. loan Scărarul, Cuv. IX. 

«Preamăriți, dar, pe Dumnezeu în trupul vostru şi în duhui 
vostru, ca unele care sunt ale lui Dumnezeu» (1 Corinteni 6:18-20). 


Lăcomia 


„„„lăcomia ... este slujire idolilor 
(Coloseni 3:5) 


Al patrulea păcat de căpetenie, lăcomia, e pofta de 
mâncare şi de bătură peste măsură şi fără socoteală. Se numără 
între păcatele trupului (Galateni 5:19) care răsar din inima 
pângărită (Marcu 7:21-22) şi aduc omului, pe lângă pierderea 
împărăției lui Dumnezeu (1 Corinteni 6:10; Galateni 5:19-21) şi 
o mulțime de alte pagube şi răutăți sufleteşti şi trupești, ca: 
îmbolnăvirea trupului, nedreptatea, egoismul (iubirea şi 
îngrijirea numai de sine), pofta nesățioasă a trupului de plăceri, 
petrecerile, beţiile, certurile, luxul, risipa, sărăcia, pierderea 
minţii sănătoase, a cinstei, a sănătăţii şi a numelui bun, 
defăimarea şi asuprirea (exploatarea) aproapelui, tot felul de 
fărădelegi şi... depărtarea de Dumnezeu. 

Lăcomia zăpăceşte mintea, creşte patimile, adoarme 
judecata, stăbeşte voința. Lăcomia mâncării ispiteşte şi amăgeşte 
pe Eva (Facere 3:6); lăcomia pântecului, pofta după oalele cu 
carne din Egipt (Ieşire 16:3) şi strigătul: „Dă-ne carne să 
mâncăm!” atrage asupra poporului israilitean în pustie o 
pedeapsă foarte grea (Numeri cap. 11), lăcomia de mâncare face 
pe iudei să adune, împotriva poruncii lui Dumnezeu, prisos de 
mană în pustie, care apoi s-a împuțit şi s-a umplut de viermi 
(leşire 16); fiii lui Samuil umblau după lăcomie şi luau daruri, 

de aceea nu mai țineau dreaptă în mână cumpăna judecății și 
judecau strâmb (1 Regi 8:3); lăcomia de aur, argint şi haine 
scumpe a lui Acan e pedepsită cu moartea (Is. Navi ?); Saul, din 
pricina lăcomiei, pierde tronul (1 Regi 15); lăcomia după via lui 
Nabot împinge pe Ahab și Isabela la ucidere, pentru care şi ei 
sunt pedepsiţi tot cu moartea?5!. (3 Regi 21); lăcomia (beţia) lui 
Irod și a Irodiadei ucide pe Sf. loan Botezătorul (Matei 14:1-12; 
Marcu 6:14-29); lăcomia face din apostolul Juda vânzător (loan 
12:3-6); lăcomia argintarului Dimitrie din Efes răscoală cu 
prigoană pe păgâni împotriva creștinilor (Fapte 19:23-40); 
lăcomia de bani face pe procuratorul Felix să țină pe Apostolul 
Pavel închis în temnița din Cezareea vreme de doi ani (Fapte 
24:24-27). Păgânii sunt plini de lăcomie (Romani 1:29); e plină 
lumea de lacomi (1 Corinteni 3:19), de oameni «al căror 
Dumnezeu este pântecele» (Filipeni 3:19). Lăcomia face din 
oameni «fiii blestemului» şi «nebuni pe care-i aşteaptă osânda» 
(vezi 2 Petru 2:3, 14-22 şi Luca 12:15-35). 

Lăcomia omoară virtuţile??, naşte poftele vătămătoare, 
supune mintea plăcerii şi sufletul corpului. Vechii înţelepţi 
numesc pe oamenii care mănâncă mult gastrimargi, după numele 
unui animal, Targo5, care se naşte din putreziciune şi se 
hrănește cu pământ. 

Beţivul nu-şi mai poate stăpâni nici limba, nici judecata, 
nici voința, nici simţurile. 

Lacomul face din mâncare şi din băutură scopul vieții; 
confundă mijlocul cu scopul. După cuvântul profetului Avacum, 
lacomul stă cu gura căscată ca iadul și nu se satură cu moartea 


21 îndrumătorul, IL, p. 152. 
22 Sf. Maxim Mărturisitorul, Filocalia II, p. 459. 
2% Sf. Maxim Mărturisitorul, Întrebări şi răspunsuri, Filocalia II, p. 237, 

(2:5). „Lacomul e totdeauna întristat de ceea ce nu are şi e 
totdeauna nesăturat de ceea ce are”2*, „nu se bucură de cele ce 
are, ci se întristează de cele ce-i lipsesc”255, Cuviosul Nil Ascetul 
spune că lăcomia pântecului e „maica iubirii de plăceri”, rădăcina 
din care puiesc celelalte patimi: iubirea de bani, iubirea de plăceri, 
mânia, desfrânarea și altele. Pofta face din lacom un animal care se 
târăşte când pe pântece, când pe piept; „când are mijloacele care 
îi împlinesc plăcerile se tăvăleşte pe pântec, iar când e lipsit de 
acestea, se târăşte pe piept, unde este mânia. Căci iubitorii de 
plăceri, când sunt lipsiţi de ele, se înfurie şi se amărăsc”2%6, 

Vai lor!... (vezi Isaia 5:8-24; 56:10-12; Miheia 2:2). 

Lăcomia strică omenia. Lăcomia vinde neamul și moșia 
(Proverbe 23:2-5, 29). „Intră în prăvălii, în tribunale, în școli, 
chiar şi în biserici; acoperă ochii judecătorilor, învaţă limba 
advocaţilor, mișcă pana scriitorilor, vinde cuvintele 
filosofilor", opreşte credincioşii de la rugăciune. De aceea e 
pricina multor greşeli, păcate grele şi piedici în calea mântuirii, 

Stomacul, prin mulțimea şi greutatea mâncărilor, 
„Slăbănogește puterile duhovnicești, slăbește şi surpă la pământ 
întăritura virtuţilor"238, 

«Toate fluviile curg în mare, dar marea nu se umple» 
(Eccleziast 1:7); toate bucatele se revarsă în stomacul lacom și 
nu se mai satură. „Căci stomacul şi marea sunt la fel, absorb 
râurile ce se varsă în ele fără să se sature; una consumând prin 


24 Ilie Miniat, Didahii şi predici, p. 416. 
235 SE. Vasile cel Mare. 

23% Cuvânt ascetic, Filocalia 1, p. 205-206. 
2% Miniat, op. cit. p. 480. 

28 Ni] Ascetul, Filocalia, p. 207-208. 

digestie, cealaltă prin sărătură cele ce vin în ele, dorind iarâși 
altă hrană și neînchizându-și niciodată căscătura”2%, 

Pofta  gâtlejului şi lăcomia pântecului  împiedecă 
rugăciunea și desăvârșirea sufletului. Din sete omul bea vin, 
apoi din poftă şi cu dulceața bunătăților gras își face pântecele, 
iar când vine rândul rugăciunii, dormi, căci eşti sătul, sau te 
împătimesc „cele de sub pântec”. De rugăciune, de 
înduhovnicire şi desăvârşire, nici vorbă. Într-o astfel de viață 
petrecând cineva, nu va putea scoate din inimă lacrimi de 
pocăință, nici viaţă duhovnicească să petreacă, nici la sfințenie 
să ajungă, ca unul ce „se supune dulceții gâtiejului şi poftei 
pântecului "240, 

Pentru vindecarea de nebunia lăcomiei, Mântuitorul 
recomandă postul și înfrânarea, cumpătarea la mâncare și 
băutură: «Luaţi seama de voi înşivă să nu se îngreuieze inimile 
voastre cu îmbuibarea de mâncare și de băutură şi de grijile 
lumești» (Luca 21:34). 

Prisosul e pagubă, îngreunează stomacul şi pregătește 
hrană viermilor. Dulceaţa mâncărilor ţine numai în gură. Mai 
departe îngreuiază stomacul şi stârneşte dorințele, poftele și 
plăcerile de sub pântece, că de obicei „pântecele este pricina 
plăcerii”2€1. 

Prisosul de hrană moleşește, ațâţă poftele, naşte sămânța 
desfrânării, împiedică desăvârşirea. 

„Multe lemne produc flacăra mare; iar multe mâncări dau 
naştere poftelor”, spune Sf. Macarie Egipteanul2?, iar Sf. 


25 Nij Ascetul, trad. D. Stăniloae. 

20 Sf. Simeon Noul Teolog, Cuv. IV, ms., p. 79. 
241 St. Nil Ascetul, Filocalia 1, p. 206 şi 218. 

42 Vechile Rânduieli monahale, p. 227. 

Maxim Mărturisitorul serie: „Tot ce-i de prisos şi peste trebuință 
firească este necumpătare. lar aceasta e calea diavolului spre 
suflet'22, 

Înfrânarea face din om stăpânul patimilor. „Iubite! Trupul 
este un vrăjmaş al tău, obraznic şi fără de rânduială... 
Căpeteniile lui sunt poftele şi simţurile. Armele lui sunt 
feluritele mâncări şi băuturi. Rănile ce le dă sufletului sunt 
păcatele. lar pagubele trupului sunt durerile capului, ale 
stomacului şi coastelor. De voieşti să-l biruieşti, dă-i război cu 
înfrânarea care îi ia armele şi puterea şi-l supune stăpânirii 
minţii24%, 

Regula înfrânării, cumpătarea, e cea mai bună regulă de 
sănătate a trupului și a sufletului. „Slăbiciunea trupului, scrie Sf. 
Casian Romanul, nu dăunează curăției inimii, când dăm trupului 
nu ceea ce voiește plăcerea, ci ceea ce cere slăbiciunea. De 
bucate numai atâta să ne slujim, cât să trăim, nu ca să ne facem 
robi pomirilor poftei. Primirea hranei cu măsură şi cu socoteală 
dă trupului sănătatea, nu îi ia sfințenia'"2%5. 

„Dau ticălosului trup cât îi trebuie ca să nu piară cugetul”, 
să rămână treaz în lucrarea Domnului Hristos, spunea Arhim. 
Amfilohie, sfetnicul de taină al lui Ștefan cel MareS. Lăcomia 
strică omenia și sănătatea. Cât strică lăcomia de mâncare și de 
băutură se vede şi de acolo că medicii mai întâi cercetează felul 
de hrănire al bolnavilor şi apoi le prescriu schimbarea 
mâncărilor şi înfrânare. Din pricina mâncărilor grele şi a 
stomacurilor nesăţioase se ivesc cele mai multe boli. Sănătatea, 


3 Răspunsuri către Talasie, Filocalia III, p. 193. 
24 Mântuirea păcătoşilor, p. 110-111. 

25 Filocalia 1, p. 99. 

2% M. Sadoveanu, Fraţii Jderi, vol. III, p. 141. 

care este averea cea mai scumpă, dar în acelaşi timp şi cea mai 
ieftină, are în lăcomia pântecului unui dintre cei mai mari 
duşmani. Când sănătatea este pierdută, deodată cu ea încetează 
şi fericirea. 

Din astfel de pricini, în comunitatea creştină, nici pe 
pământ și nici în cer, lăcomia nu are ce căuta. «Desfrâu şi orice 
necurăţie sau lăcomie nici să nu se pomenească între voi, așa 
cum se cuvine sfinţilor... Căci aceasta să o ştiţi, că nici un 
desfrânat sau necurat sau lacom, care este un slujitor de idoli, nu 
are moştenire în împărăția lui Hristos şi a lui Dumnezeu» 
(Efeseni 5:3,5). «Omorâţi, deci, mădularele omului pământesc: 
desfrânarea, necurăția, patima, pofta rea şi lăcomia, care este 
slujirea idolilor, pentru care vine mânia lui Dumnezeu peste fiii 
neascultării (Coloseni 3:5-6). 

Regula vieții după Evanghelie, creştini, este şi rămâne 
aceasta: «Ori de mâncaţi, ori de beți, ori altceva de faceţi, toate 
să le faceți spre slava lui Dumnezeu» (1 Corinteni 10:31). 


Pizma 


„„„dragostea nu pizmuieşte 
(1 Corinteni 13:4) 


Al cincilea păcat de căpetenie este pizma (răutatea, 
zavistia sau invidia), adică părerea de rău pentru binele 
aproapelui şi bucuria pentru nefericirea lui. E, deci, păcat 
împotriva iubirii aproapelui. Păcatul pizmei se naște din mândria 
şi răutatea inimi (cf. Marcu 7:21-22). El nu poate suferi nici 
virtuțile, nici vredniciile, nici bunurile, nici însuşirile, nici 
progresul, nici munca altor oameni. Pizma face oamenii răi ca 

dracii și veninoşi ca şerpii. Ea roade precum carii, întunecă faţa 
și înveninează sufletul. 

Pizma e „începătoarea luptei împotriva lui Dumnezeu, 
dascălul neascultării, tatăi uciderii de frate, pricinuitorul 
morții..."27 Pizma este veninul, otrava sufletului şi a trupului. 
Când omul e stăpânit de pizmă şi de ură devine întunecat la 
privire şi galben la față, apoi vânăt și negru - de veninuri. Pizma 
se naşte în oamenii răi la suflet. De aceea se mai; numeşte şi 
răutate. Când un om drept e lăudat și cinstit pentru munca și 
virtuțile lui, pizmașul se tulbură, se umple de venin, cum s-a 
umplut inima fariseilor când au văzut că lisus face minuni și 
poporul crede în El (loan 11:46-51). Pizma sau invidia este rană 
mortală plină de venin. Nu întreba pe invidios de boala lui, că 
nu-ți va răspunde: „Sunt plin de invidie și de fiere, fericirea 
prietenilor mei mă întristează; mă mâhnesc de bucuria fratelui 
meu, nu pot suferi înfăţişarea bunăstării altuia; fericita norocire 
a aproapelui meu face nenorocirea mea”. Așa răspunde Sf. 
Vasile cel Mare, despre omul pizmaş, în locul omului pizmaș. 

Câinii se îmblânzesc, dar invidioşii sunt mai răi decât 
fiarele sălbatice. Invidia totdeauna descoperă răul și niciodată 
binele. De aceea pizmașii dau nume de viciu tuturor virtuților. 

Ca şi celelalte păcate de căpetenie, pizma are în viaţa 
oamenilor o mulțime de urmări nefericite, unele mai rele decât 
celelalte. Întâi de toate, din pizmă se naşte prigonirea şi 
omorârea aproapelui. 

Frumosul luceafăr, Lucifer, care răsare dimineața (Isaia 
14:12), s-a întunecat și s-a prăbuşit din pricina invidiei. Cain, 


71. Miniat, Didahii şi Predici, p. 279. 

când a privit spre darurile jertfei lui Abel, s-a întristat foarte și 
faţa lui era posomorâtă. Atunci i-a zis Domnul Dumnezeu: 

- „Pentru ce te-ai întristat şi pentru ce s-a posomorât fața 
ta? Când faci bine, au nu-ţi este fața senină? lar de nu faci bine, 
păcatul bate la ușă şi caută să te târască, dar tu biruieşte-l!” În 
loc să-l biruiască, se lasă el biruit de păcat, se întunecă şi mai 
rău, cheamă pe fratele său la câmp şi-l ucide. 

Pizma săvârşeşte cel dintâi omor (Facere 4:4-8). Pizma 
ispiteşte pe fiii lui Iacob să ucidă, apoi să vândă pe fratele lor, 
Iosif (Facere 37:11). Core, Datan şi Abiron din pizmă se 
răzvrătesc împotriva lui Moise (Numeri 16). Din pricina pizmei 
față de David, Saul se bolnăvește, stăpânit de un duh rău, şi 
caută să-l omoare (1 Regi 18 şi 20). 

Pizma dregătorilor şi satrapilor din Babilon aruncă pe 
Daniil în groapa leilor, pentru că în el „era un duh desăvârșit de 
ales” (Daniil 6) 

Cuv. Nil Ascetul, tâlcuind întâmplarea aceasta, spune că 
„oamenii au dat pierzării pe Daniil, dar l-au scăpat leii, păzind ei 
pe cel osândit în chip nedrept din pizmă, ca şi dreptatea 
batjocorită de oameni; în felul acesta au rostit ei judecata cea 
dreaptă cu privire, la cel osândit pe nedrept. Astfel virtutea 
bărbatului s-a făcut oamenilor pricină pe pizmă şi de dușmănie, 
iar fiarelor prilej de sfială şi de cinste”. cui 

Iudeii din pizmă şi din ură judecă la moarte pe 
Mântuitorul (loan 11:47-48;, Matei 27:18), şi prigonesc până la 
moarte pe Apostolul Pavel (Fapte 13:45). Pizma e semnul şi 
năravul omului trupesc (1 Corinteni 3:3), al păgânilor (Romani 


4% Filocalia I, p. 210. 

1:29) şi al ereticilor, care propovăduiesc pe Hristos bolnavi de 
pizmă (Filipeni 1:15; 1 Timotei 6:4). 

Toate păcatele dau omului o oarecare plăcere, o dulceaţă 
trecătoare. Pizma îi dă numai venin şi chin. Păcatul pizmei este 
otrava care lipseşte sufletul de pace, dar în schimb chinuieşte 
conştiinţa strică sufletul, usucă trupul, pierde omul. Pizma e 
patimă, oarbă şi otrăvitoare, nedreaptă şi nefolositoare. Dintre 
toate patimile, pizma e cea mai nedreaptă și nefolositoare. 
Dintre toate patimile, pizma e cea mai nedreaptă și cea mai 
dreaptă. «Este cea mai nedreaptă, pentru că face rău celor buni; 
cea mai dreaptă, pentru că chinuie pe cei stăpâniţi» i 

„ Care ochi văd mai bine, a întrebat oarecine pe un 
înțelept, ochii negri sau albaştri? Ai bărbaţilor sau ai femeilor? 
Ai oamenilor sau ai dobitoacelor? Înțeleptul a răspuns: „Ochii 
invidioșilor văd mai bine, pentru că văd şi de departe, văd şi cele 
mai mici lucruri şi acele care nu sunt. Un singur lucru nu văd: 
binele”?"250 

Din pizmă faţă de credința creştină cea dintâi martiră, 
întocmai cu apostolii, Sf. Tecla pomenită la 24 septembrie este 
bătută, călcată în picioare, trasă de cozi și predată prigonitorilor 
de însuți mama ei, care orbită de răutate, nu a mai ținut seama de 
iubirea pe care o datorează părinții față de copii. 

Din inimă rea şi pizmuitoare, Sfântul Mucenic Ermie, 
pomenit la 31 mai, ostașul înălțat la rangul de ofiţer sutaş este 
pârât de către alt ostaş la Sebastian marele dregător al 
împăratului Antoniu (138-161) că e creştin și e dat morţii. Tot 
din inima otrăvită de pizmă a unui ostaş doritor de rang înalt, Sf. 
mucenic Marin ostaşul pomenit la 7 august este pârât că 


+? Sf. Grigorie Teologul: Cuvântul 27 la Miniat, p. 285-286. 
250 Ilie Miniat: Didahii, p. 289. 

cinsteşte pe Hristos şi nu se închină la idoli, din care pricină i se 
taie capul şi primeşte cununa muceniciei, pe vremea împăratului 
Gal. (260-268) 

Pizma se întâlneşte între tot felul de oameni: artişti, 
învățați, militari, care se duşmănesc, fără pricină serioasă, până 
la moarte. O întâlnim chiar și între fețele bisericeşti. De pildă 
vezi invidia arhiepiscopului Cezareei împotriva Sfântului Vasile 
cel Mare%!; pizma slujitorilor Bisericii din Constantinopol 
împotriva Sfântului Roman cântărețul (pomenit la 1 octombrie), 
fără să mai vorbim de pizma patriarhului Dioscor al Alexandriei 
împotriva Sf. Flavian patriarhul Constantinopolului ș.a.. 

Din pizmă se naşte dezordinea, „că unde este pizmă şi 
zavistie (poftă de sfadă), acolo este neorânduială şi tot lucrul 
rău” (Iacov 3:16). Din pizmă se frământă „aluatul răutății și al 
vicleșugului” (1 Corinteni 5:8), veninul de viperă (lov 20:12- 
14), care duce oamenii le pieire (1 Regi 12:25). Din pizmă ca 
dintr-o grădină sălbatică, dintr-un izvor otrăvit, curge și creşte 
ura, temerea, neliniștea, cearta, clevetirea. 

Ca să lecuiască frații de boala bârfirii şi a neplăcerii de 
muncă, în vechile mănăstiri ale Egiptului era rânduiala ca 
leneșul şi bârfitorul să fie sfătuit până de cinci ori să muncească 
şi să nu bârfească. Dacă nu se îndrepta, cel vinovat era 
considerat bolnav și dus la infirmerie, unde era hrănit și ținut 
fără lucru, până se rușina de bine şi îndrepta 2%? Vicleșugul, 
disprețul, defăimarea, bârfeala, ciuma convorbirilor așa o 
numeşte episcopul Francisc de Sales. Tot ei mai spune: 
„Bârfeala este un fel de omor, căci noi avem trei vieți: viața 
sufletească, ce se sprijină pe harul lui Dumnezeu; viața 


25! Vieţile Sfinţilor, op. cit., p. 12-13. 
22 Vechile Rânduieli Monahale p. 134. 

trupească, întreţinută de suflet, şi viaţa civilă, care constă din 
reputație (numele bun). Păcatul ne-o răpeşte pe cea dintâi, 
moartea pe a doua și bârfeala pe a treia. Însă bârfitorul, dintr-o 
singură învârtitură a limbii, face, de obicei, trei crime: îşi 
omoară propriul său suflet, omoară totodată şi pe al aceluia 
care-l ascultă, cu moartea sufletului, şi răpeşte viaţa civilă al 
aceluia pe care-l bârfeşte. +25 

Înşelăciunea, osândirea, răzbunarea, răcirea iubirii față de 
Dumnezeu şi față de aproapele, mărturia mincinoasă, judecata 
nedreaptă, omorul şi alte răutăţi. 

Având atâtea urmări rele, care sunt tot atâtea piedici în 
calea desăvârşirii omului, pizma trebuie smulsă din inimă, ca 
orice buruiană otrăvitoare şi strivită, ca orice şarpe veninos. 
Omul nu are menirea să urască pe aproapele său, ci să-l 
iubească. Dacă-i mai înțelept, să înveţe de la el: dacă-i mai 
harnic, să se ia la întrecere cu el: dacă-i mai curat și mai sfânt 
decât el, să se apropie de el și să-l urmeze, după cum ne 
îndeamnă Sf. Ap. Pavel: «Fiţi mie următori, precum urmez și eu 
lui Hristos» (1 Corinteni 11:1). 

Între creştini, între oamenii duhovniceşti, pizma este cu 
desăvârşire înlăturată (Tit 3:3). Virtutea de temelie a vieții 
creştine este dragostea şi dragostea nu pizmuieşte (1 Corinteni 
13:4). Virtutea contrară pizinei este iubirea aproapelui, iertarea 
şi ajutorarea lui. Biserica ne îndeamnă să luăm parte la 
necazurile aproapelui, să plângem cu cei ce plâng şi să ne 
bucurăm cu cei ce se bucură. (Romani 12:15). 

Cultivarea iubirii şi a întrecerii morale între creştini, aduce 
cu sine îmbunătăţirea, progresul lor duhovnicesc. Mai mult: 


indrumare la viața evlavioasă, Iași 1930, p. 231-232. 

creștinii sunt datori să se iubească și să compătimească unii pe 
alții căci toți sunt fraţi și fii ai aceluiași Tată Ceresc; toți 
formează mădularele aceluiaşi Hristos; toți alcătuiesc acelaşi 
trup duhovnicesc, același locaş, aceeași biserică a Sf. Duh. 
Împotriva zavistnicilor care îl cleveteau şi îl ocărau că e 
mincinos, Sf. loan Scărarul a folosit o armă dintre cele mai bune 
„tăcerea întru Hristos”. Un an de zile a tăcut faţă de ei, până ce 
biruiți de tăcerea îndelungată a sfântului, l-au rugat să-i ierte și 
să le fie egumen 75. Pizma e străină de viața creștină (Galateni 
5:26), e ceva nefiresc, ceva ce dezbină în loc să unească, ceva ce 
otrăveşte și ucide în loc să întărească viața și fericirea omului. 
Creștinii sunt una; la bucurie și la durere au un gând, o 
inimă, o simţire. Au fața senină şi sunt solidari la toate: se ajută, 
se iubesc şi se întrec unii pe alţii în virtuți, nu în vicii, ca pizma 
sau ca celelalte păcate aducătoare de moarte, precum a scris: 
«Bucuraţi-vă cu cei ce se bucură, plângeţi cu cei ce plâng, 
aveţi aceleași gânduri unii pentru alții », (Romani 12:15-16). 
«Fraților, nu fiți copii cu mintea; cu răutatea fiți copii, iar 
cu mintea fiți desăvârşiți» (1 Corinteni 14:20). 
Dă-ne Doamne, gând bun şi voință tare ca să smulgem din 
inimile noastre mătrăguna pizmei; să sădim şi să creștem în 
locul ei grâul bunătății, al iubirii lui Dumnezeu și al semenilor, 


şi toate celelalte virtuți morale, evanghelice, care fac pe om 
după chipul şi asemănarea Ta... 

„Acoperă-ne pe noi cu acoperământul aripilor Tale, 
depărtează de la noi pe tot vrăjmașul şi pizmașul, împacă viaţa 
noastră; Doamne, miluieşte-ne pe noi şi lumea Ta și mântuieşte 


25Vieţile Sfinţilor III, p.115. 

noastră; Doamne, miluiește-ne pe noi şi lurnea Ta şi mântuieşte 
sufletele noastre ca un bun și iubitor de oameni” (Rugăciunea de 
la Dumnezeiasca Proscomidie). 


Mânia 


Mânia omului nu lucrează dreptatea lui 
Dumnezeu 
(Iacob 1:20) 


Al șaselea păcat de căpetenie este, mânia, iuțimnea, 
tulburarea, aprinderea, „pofta răzbunătoare”?55, înfierbântarea și 
supărarea pentru fiece lucru. Sf. Casian Romanul o numește 
„venin purtător de moarte”, patimă ce întunecă mintea, - 
„orbeşte ochii sufletului” ca să nu vadă Soarele Dreptății2*€. 
numărată între „faptele trupului”, care orbesc sufletul şi re 
pe om de moştenirea împărăției lui Dumnezeu (Galateni 5:19- 
21). 

Sf. Scriptură în numeroase locuri învederează şi osândeşte 
răutatea mâniei. Astfel, spune că mânia e „veninul șerpilor” 
(Deuteronom 32:33). 

„Cel încet la mânie e mai de preţ decât un viteaz, iar cel ce 
îşi stăpâneşte duhul, mai de ales decât cuceritorul unei cetăți” 
(Pilde 16:32). 

„Înţelepciunea domoleşte mânia omului și faima lui este 
iertarea greșelilor” (Pilde 19:11). 


55Mântvirea păcătoşilor, p. 98. 
Filocalia Ip.p.LO-U. 

„Cel încet la mânie este bogat în înțelepciune, iar cel ce se 
mânie degrab își dă pe față nebunia.” (Pilde 14:29). 

De aceea se spune că mânia e mai rea decât trăsnetul și 
decât cutremurul, deoarece distruge nu numai oraşe, ci și țări, 
împărății întregi2?. 

Iată cum descrie Sf. loan Gură de Aur chipul sufletesc al 
omului mânios: „Ce poate fi mai nenorocit decât un om mâniat 
fără încetare. După cum nebunii nu se pot niciodată bucura de 
liniştea (cugetului) tot așa şi cel care ține mânia şi are duşman, 
niciodată nu va avea pace, fierbând într-una și sporind în fiecare 
zi furtuna gândurilor lui; când îşi aduce aminte de vorbele și 
faptele aceluia, umflându-se de duşmănie chiar numai la auzul 
numelui celui care l-a supărat, iar când îl vede tremură și se 
teme, ca şi cum ar fi supus la cel mai greu chin. E destul să vadă 
un lucru de a! lui: veșmânt, casa sau strada lui, ca să se 
chinuiască, şi, după cum hainele, fața, încălțămintea, casa, ba 
chiar strada celor scumpi și dragi obişnuiesc să ne umple de voie 
bună, orice vine de la oamenii duşmani şi urâţi: sluga, prietenul, 
casa, strada sau orice alt lucru de la ei, dacă ne iese înainte, ne 
roade sufletul şi cu fiecare lucru văzut, ne face altă rană.” 

După Sf. Isaac Sirul mânia este „semn de vrăjmășie”, 
probă de ură în loc de iubire. 

După Marele Vasile, mânia este îndrăcirea omului. 
Mâniosul urlă ca şi câinii şi muşcă în turbarea lui, ca scorpiile. 
Mâniosul e crud; sângele lui clocotește; mânia îl desfigurează; 
dinţii lui scrâșnesc, ochii i se umflă, vorbele lui sunt fără cuget; 
mâinile, picioarele, toate mădularele lui devin uneltele furiei lui 
nebune. Vorbele (urletele) mâniosului sunt urmate de bătăi, 


25 Miniat: Didahii, p. 539-541. 
253 Predicile despre statui, vol. II, p. 182-183. 


274 


Spre Tabor 


certuri şi foarte adeseori de moarte. Astfel, mânia este ca și un 
foc stins: fumul ei înnegrește şi slăbeşte toate conștiințele. 

„De vrei pe aproapele tău să-l întorci către adevăr, 
întristează-te pentru el şi cu lacrimi de dragoste grăiește către 
dânsul un cuvânt — două, și să nu te aprinzi de mânie împotriva 
jui, că semn de vrăjmășie se va vedea în tine''2*%. 

După Sf. loan Scărarul, mânia este semnul mândriei, al 
îndrăcirii şi al poftei de a face rău. Duhul Sfânt e pacea 
sufletului; mânia e tulburarea sufletului, care pricinuieşte 
găibenire, slăbire și chiar moarte. Moara sfarmă grâul, mânia 
zdrobeşte roadele sufletului, virtuțile. Nu lucrează nici după 
judecată, nici după dreptate, ci numai după patimă. De aceea 
pricinuieşte îngălbenire, slăbire şi moarte.“ Turbaţi de mânie, 
fariseii şi cărturarii, împreună cu martorii mincinoși, lovesc și 
ucid cu pietre pe Sf. Ştefan, cel dintâi martir creştin (Fapte 7:54- 
60; pomenit la 27 decembrie). Înnebunit de mânie, Irod ucide pe 
cei 14.000 de copii nevinovaţi din Vifleem şi din împrejurimile 
lui (pomeniti Ja 29 decembrie). Întunecat de mânie împăratul 
Maximian, întorcându-se biruitor din războiul purtat împotriva 
Etiopiei, trece prin foc şi sabie 20 000 de creștini din Nicomidia 
(pomeniţi la 28 decembrie). Din pricină că toți creștinii erau în 
biserică la Sfânta Liturghie şi nu au ieșit înaintea biruitorului, 
împăratul a trimistostaşii să închidă biserica, să îngrămădească 
lemne împrejurul ei și să-i dea foc. Astfel, au ars toți creştinii, de 
vii, ca nişte făclii, în frunte cu episcopul lor Antim, care după ce 
i-a îmbărbătat să nu se lepede de Hristos, i-a împărtăşit pe toți și 
a primit împreună cu ei cununa muceniciei. Învârtoşat de păcate 
şi învineţit de mânie, împăratul Savorie al Persiei pălmuieşte pe 


25 Cuv. V. p.45. 
2% Scara, Cuvântul VIII. 

mama sa, taie capetele sfetnicilor săi Aftonie şi Elpidifor, arde 
de vii pe alți doi sfetnici: Achindin și Pigasie, şi tot atunci 
supune la moarte năprasnică de martiri 7000 de creştini 
(pomeniţi la 2 noiembrie). Umplut de mânie, preotul idolesc 
Valerie a dat prigonitorilor şi uciderii prin sabie pe soția sa 
Vassa şi pe copii săi Teognie, Agapie şi Pistos (pomeniţi la 21 
august) din pricina că primiseră credința în Hristos. Aprins de 
mânie păgânul tată Urban trimite la moarte pe fiica sa creştină: 
Cristina (pomenită la 24 iulie), un suflet ales, înzestrat cu 
frumoase însuşiri trupeşti și sufletești. Împătimit şi orbit de 
mânie, un tată păgân, ca Dioscor, se face călăul care taie capul 
fiicei sale Varvara (pomenită la 4 decembrie), după ce o bătuse 
cu sălbăticie, pentru că s-a lepădat de idoli şi s-a botezat 
creştină. Iarăşi din pricina mâniei, tot un tată cu suflet păgân, 
loveşte cu securea și ucide pe propria sa fiică, Sfânta Filofteia de 
la Argeş (pomenită la 7 decembrie), pentru că făcea milostenie 
săracilor. 

Patima iuţimii (mâniei) ridică în cap fum şi ceaţă, care 
întunecă şi orbeşte ochii minţii. De aceea, pe dreptate se spune 
că mânia nu-i un sfetnic bun. Cine se mânie, greșeşte. Mânia, 
spune Sf. Maxim Mărturisitorul, „alungă zilnic rațiunea şi scoate 
afară din legea firii cugetarea iata „Vânturile tulbură adâncul, 
mânia tulbură gândul”. 22 Omul care se mânie blestemă, loveşte, 
sparge sticlele, rupe crengile şi pomii, chinuie animalele, înjură 
oamenii. Când clocotește îngălbenit sau înroşit de mânie, omul 
ia hotărâri pripite, necugetate, greșite. Din mânie odrăslește 
vrajba, nerăbdarea, ura, răzbunarea, nedreptatea, cearta, ocara, 
hula urgia, înjurătura, mai ales înjurăturile..., prigoana, bătaia şi 


2%! Întrebări şi răspunsuri Filocalia 17, p.265. 
2 Şf. loan Scărarul: Scara, Cuvântul XXVII. 

uciderea. În stare de mânie, omul nu mai judecă drept, arată ca 
ieşit din minţi şi rătăcit, ca o corabie fără cârmă, sau ca una care 
are de cârmaci pe diavolul. 

Aşa spune Evagrie Monahul, „dacă cineva s-ar înfrâna de 
la mâncări și băuturi, dar prin gândurile rele ar întărâta mânia, 
acela se aseamănă cu o corabie ce călătoreşte pe mare, având pe 
dracut cârmaci”.2%% ă 

Cine stăpâneşte mânia, supune dracii multor păcate. 
Despre Sf. Chiriac sihastrul (pomenit la 23 septembrie) se spune 
că în cei 107 ani câți a trăit, „soarele nu l-a văzut niciodată 
mâncând sau mâniindu-se pe cineva" 25% 

Cum poate omul să-și domolească mânia? lată câteva 
mijloace: 

Gândul că Mântuitorul a iertat pe cei ce l-au răstignit 
(Luca 23:34), a osândit mânia, (Matei 25:22) şi ne face vinovaţi. 
în fața lui Dumnezeu, trebuie să ne fie o putemică frână morală 
împotriva ei. «Că Dumnezeu nu ne-a rânduit spre mânie, ci spre 
dobândirea mântuirii prin Domnul nostru lisus Hristos» (| 
Tesaloniceni 5:9). 

Răbdarea. «Dacă mânia stăpânitorului se ridică împotriva 
ta, nu te clinti din locul tău, căci firea domoală înlătură mari 
neajunsuri» (Ecclesiastul 10:4 şi Pilde 25:15). 

Înţelepciunea (Pilde 19,11). 

Omul înţelept, de câte ori se mânie, se gândește la 
cuvintele lui G. Coșbuc: 

Mânia în oamenii cei buni 

Se naște moartă, 

Se topeşte. 


2% Filocalia 1, p.59. 
2% Viezile Sfinţilor, vol. III, p.17. 

În cei cuminţi 

Un ceas trăieşte 

În semidocți trăieşte luni, 

Trei ani în proştii cei din gloată, 

Iar în mişei Viața toată. 

Blândețea. Smerenia este virtutea omului față de 
Dumnezeu; blândețea e virtutea omului față de aproapele și față 
de animale. Când Adam era blând, animalele trăiau pe lângă el 
şi le-a dat nume. Vorba dulce și blândă stinge mânia, așa după 
cum cea aspră o aprinde. „Un răspuns blând domolește mânia, 
iar un cuvânt aspru aţâță mânia” (Pilde 15:17). 

„Unde e ură și dușmănie, scrie sfântul loan Gură de Aur, 
acolo nu poate fi praznic sau sărbătoare... Acolo unde e mânie 
sau supărare, nu zboară duhul blândeții”265, În mânie omul face 
lucruri dobitocești. Din calea omului mânios, fuge toată lumea, 
ca din calea dobitoacelor necuvântătoare. „Deci, lege-se mânia 
ca un tiran cu legăturile blândeții, şi bătându-se și târându-se de 
lunga răbdare și de sfânta dragoste”.2% Dumnezeu se odihneşte 
în inimile celor blânzi. «Cei blânzi vor moșteni pământul» 
(Matei 15:5). Sufletul tulburat e neam al diavolului. Sufletul lin 
e ptin de înţelepciune. 

Tăcerea. Când vezi un om mânios, taci. Căci, „mai de 
laudă este să scapi de mânie tăcând, decât să-l biruiești 
pricindu-te cu el».25 


25 Predicile despre statui, vol. II, p.198. 
2% Sf. Ioan Scărarul: Scara, Cuvântul VIII. 
*% Ibidem, Cuvântul XXIV. 

23 Mântuirea păcătoşilor, p-p. 100,101. 

Reculegerea şi împăcarea grabnică. „De vă mâniați să nu 
greşiți; soarele să nu apună peste mânia voastră şi să nu dați loc 
diavolului” (Efeseni 4:26 ). 

Rugăciunea şi amintirea cuvintelor care osândesc 

mânia. „Când te va întâmpina o ispită, sau te va ațâţa o 
împotrivire, ca să-ți mişti mânia spre cel ce-i stă împotrivă, sau 
să spui vreo vorbă goală, adu-ți aminte de rugăciune şi de 
porunca dumnezeiască cu privire la ea, și îndată se va linişti 
mişcarea fără rânduială din tine”26 

Sfântul Ştefan, episcopul Perosului, rus de origine 
(pomenit la 26 aprilie) și-a adunat în jurul său o mică turmă de 
credincioși pe care i-a botezat şi le-a zidit o biserică frumoasă, 
închinată Maicii Domnului, aproape de gura râului Vima. Aici 
se ruga el în toate zilele și în toate nopțile pentru întoarcerea 
necredincioşilor, zicând: „Adună, Doamne, poporul tău cel 
risipit şi oile tale cele rătăcite şi adu-i pe toți în biserica ta cea 
sfântă. Păgânii, însă, nu numai că nu ascultau cuvântul și 
chemările lui, dar se şi mâniau împotriva lui. Văzând că nu 
izbuteşte nicicum, sfinţitul episcop a mers la capiștea idolilor şi 
i-a dat foc. Înștiințându-se de fapta aceasta, închinătorii la idoli, 
au luat securi și toiege şi s-au năpustit asupra lui, ca să-l ucidă. 
Pregătindu-se atunci de moarte, Sfântul ridică mâinile spre cer, 
şi cu lacrimi fierbinți se roagă lui Dumnezeu: Acoperă-mă, 
Doamne, cu aripile bunătăţii Tale, că în mâinile Tale îmi 
încredințez duhul meu. 

Ascultând rugăciunea sfântului, poporul acela sălbatic şi-a 
schimbat mânia de fiară în blândeţe de miel şi ascultând 
îndemnurile sfântului Ştefan, mulți au crezut şi s-au botezat”. dai 


2% Cuvânt despre Rugăciune, Filocalia 1, p.77. 
2 Vieţile Sfinților, vol. III, p.p. 233,234. 


279 


Preot Itarion Felea 


Mânia într-un singur caz e îndreptățită: când e îndreptată 
împotriva păcatului, cum este a părinților împotriva 
deprinderilor rele ale copiilor sau a Mântuitorului împotriva 
fariseilor şi a zarafilor din templu, sau a lui Dumnezeu împotriva 
necredincioşilor. 

Despre o astfel de mânie, Fericitul Diadoh al Foticeii scrie: 
„Mânia obişnuieşte, mai mult decât celelalte patimi, să tulbure şi 
să zăpăcească sufletul. Dar uneori îi și foloseşte cât se poate de 
mult. Căci când ne folosim de ea fără tulburare, împotriva celor 
necuvioşi, sau într-un fel sau altul neînfrânaţi, ca sau să se 
mântuiască, sau să se ruşineze, prilejuim sufletului un spor de 
blândeţe; fiindcă lucrăm aceasta, adeseori, mâniindu-ne tare 
împotriva păcatului, dăm sufletului vigoare, scăpându-l de 
moleșeală. De asemenea nu încape nici o îndoială că 
mâniindu-ne împotriva duhului stricăciunii, când suntem în mare 
întristare și descurajare, ne aflăm cu cugetul mai presus de lauda 
cea spre moarte”. 

Ca să fie cu adevărat îndreptățită, mânia trebuie să fie 
„sfântă” (fără de păcat), să fie dreaptă, (să pedepsească pe cel ce 
merită), iubitoare (să îndrepteze pe vinovat, nu să-i deștepte ura 
şi dorul de răzbunare), moderată (să nu treacă peste marginile 
dreptăţii; să osândească mai mult păcatul decât persoana). 

Francisc de Sales exceptează de la regula aceasta pe 
dușmanii lui Dumnezeu şi ai Bisericii, pe fruntașii sectelor 
eretice şi schismatice; pe unii ca aceștia „trebuie să-i strigăm în 
gura_mare”, căci „este semn de, dragoste să strigi la lup, când 
întră el printre oi, oriunde ar fi”. 2 


27 Cuvânt Ascetic, Filocalia ], 
22 fadrumare Îa viață eviavioăsi 

Altfel mânia este cu totul neîndreptățită cum a fost a 
regelui David, când l-a mustrat profetul Natan pentru soția lui 
Urie Heteul (vezi 2 Regi 12)şi a generalului Neeman Sirianul, 
împotriva profetului Elisei, pentru că nu l-a primit aşa cum se 
aștepta (vezi IV Regi 5:1-15), primejdioasă şi păgubitoare. 
Mânia prin firea ei are putere stricătoare, ca un câine îndrăzneţ 
împotriva lupilor, care sfâșia şi oile”.27% De aceea se cuvine 
„smulsă din suflet şi lepădată, ca orice faptă a omului vechi” 
(Coloseni 3:8-9). 

În mânie se înjură, se lovesc şi se nedreptățesc oamenii 
unii pe alții şi animalele fără milă; în mânie fără voie își ucid 
părinţii copiii și copiii părinții, în mânie, ca în furtună şi în foc, 
se săvârșesc orbește o mulțime de nelegiuiri. 

„Drept aceea, iubiții mei frați, tot omul să fie grabnic la 
ascultat şi zăbavnic la mânie, căci mânia omului nu lucrează 
dreptatea lui Dumnezeu” (lacob 19-20). 


Lenevia 


Tatăl meu lucrează; lucrez şi Eu 
(loan 5:17) 


Al șaptelea păcat de căpetenie este lenevia sau trândăvia, 
nepăsarea, duhul de amorțire (Romani 13:11), dezgustul pentru 
muncă şi pentru împlinirea poruncilor şi a datoriilor; cu alte 
cuvinte, lenevia e înserarea, întunecarea, somnul și adormirea 
sufletului. După Sfântul loan Scărarul, „lenevia este 
slăbănogirea sufletului, dezlânarea minţii şi slăbirea voinței; e 


25 Filocalia IV, p.49. 

căscătură, somn şi moarte. Doctorul pe bolnavi de dimineaţă îi 
caută, trândăvia pe la amiază "2%. Ba se arată în toate lucrurile 
omului: acasă, la câmp, în fabrică, în birou, în laborator, în orice 
serviciu, dar mai ales față de mântuirea şi desăvârşirea sufletului 
(în negrija de rugăciune, de împărtăşirea cu Sfintele Taine şi de 
împlinirea faptelor bune ale milosteniei trupeşti şi sufleteşti). 
Leneşul lucrează, dar cu trândăvie, fără tragere de inimă. Când 
se lenevește cu mintea şi nu gândește la mântuirea sufletului său, 
omul suferă de lenevie duhovnicească, iar când nu-i place să 
lucreze, atunci suferă de lenevie trupească. 

Pildele lui Solomon cuprind o mulțime de stihuri în care se 
dezvăluie şi se mustră firea leneşului și răutăţile leneviei. 
Sufletul leneşului e stăpânit de pofte (Pilde 13:4), iar trupul lui 
de toropeală şi foame (Pilde 19:15). Calea leneșului e ca un gard 
de spini, iar a dreptului e netedă (Pilde 15:19). Leneșul ajunge 
sărman (Pilde 12:11), bimic (Pilde12:24), frate cu cel ce merge 
la pieire (Pilde 18:9), deşi se crede mai înțelept decât şapte 
«Precum uşa se suceşte în țâţâni, tot aşa leneșul în patul lui. 
Leneşul bagă mâna în farfurie, dar cu mare greutate o duce la 
gură. Leneşul se crede mai înțelept în ochii lui, mai mult decât 
șapte care răspund cum se cade» (Pilde 26:14-16). Trupul, 
hainele, casa, familia şi via leneşului se cunosc de departe, că 
sunt neîngrijite. «Am trecut pe ogorul unui leneș și pe la via 
unui om lipsit de minte și iată: spinii creşteau în toate locurile, 
mărăcini o acopereau cu totul, iar zidul de pietre se prăbuşise. 
Atunci m-am uitat şi m-am frământat în inima mea, am privit cu 
luare aminte şi am tras o învățătură: „Încă puţin somn, încă 
puţină aţipeală, încă puţin să stai cu mâinile în sân ca să 


2 Scara, Cuvântul XIII. 

dormi,... atunci sărăcia va veni peste tine ca un călător şi lipsa 
ca un om înarmat» (Pilde 24:30-34). 

Ca şi celelalte păcate de căpetenie, lenevia este un rău în 
sine, un păcat din care se nasc alte rele, alte păcate, ca de pildă: 
nestatornicia,  neascultarea, viclenia, strămutarea locului, 
neîmplinirea şi părăsirea făgăduinţelor, necredința, sărăcia, 
pizmuirea celor harnici, furtul, deznădejdea, ispitirea în tot felul, 
slăbirea voinţei și a tuturor puterilor sufleteşti şi trupeşti, din 
care pricină, casa, familia, sănătatea, îmbunătăţirea, luminarea și 
desăvârşirea omului sunt cu totul neglijate. «Din pricina lenei, 
grijile casei se lasă, iar când stai cu mâinile în sân, apa picură în 
casă» (Ecclesiastul 10:18) . 

Evanghelia laudă munca şi osândește leneşii şi lenevia în 
pilda talanţilor, cu sluga vicleană şi leneşă. (Matei 25:26-30). 
Mântuitorul lucrează: «Tatăl meu lucrează, lucrez şi Eu» (loan 
5:17). Apostolii sunt aleşi dintre oameni muncitori; sunt trimiși 
apoi să organizeze Biserica şi să vestească Evanghelia 
împărăției lui Dumnezeu până la marginile pământului. Lenevia 
este mustrată şi în învățătura creştină despre judecata din urmă, 
când fiecare om va da seama de munca şi de faptele sale. 
Atunci, tot pomul neroditor se taie și în foc se aruncă (Matei 
3:10). 

Trândăvia prin însăşi firea ei (adică a omului puturos) este 
o piedică mare și grea în calea mântuirii, luminării și desăvârşirii 
sufletului. „Maică a relelor este trândăvia, spune un sfânt părinte 
al Bisericii. Că pe bunătăţile care le ai, cu înlesnire le jefuieşte, 
iar pe cele care nu le ai ştie a te opri să ne le câştigi"275, Tot 
acolo mai întâlnim şi următoarea scolie: „Cel ce se linişteşte 


25 Şcolie la cuvântarea a 28-a din Scara Sfântulul Ioan Scărarul. 

(adică ajunge la starea de liniştire a sufletului) cu trândăvirea sa 
luptă. Dacă va începe omul a fugi de voia sa şi își va părăsi 
păcatele sale şi va alerga la Dumnezeu, trândăvia cea dintâi bate 
război cu dânsul, la păcatele lui. Iar ceea ce o pierde pe dânsa 
este îndeletnicirea cea întru Dumnezeu. lar ceea ce creşte 
îndeletnicirea, este înfrânarea. Iar ceea ce păzeşte înfrânarea este 
osteneala cea trupească.” 

La Cuviosul Pimen cel Mare (pomenit la 27 august), care 
a trăit pe vremea împăratului Teodosie cel Tânăr, a venit unul 
dintre ucenicii lui şi l-a întrebat: „Cum aș putea, părinte, să mă 
păzesc de vicleşugurile vrăjmașului, înțelegând prin aceasta 
ispitele păcatelor, întru care se numără și lenevia. 

Cuviosul părinte a răspuns în pildă, zicându-i: 

- Când căldarea are foc dedesubt şi fierbe, muştele sau alte 
viețuitoare nu îndrăznesc să se apropie de dânsa; iar când se 
răcește, atunci şi muştele şed pe dânsa; şi târâtoarele cad 
înăuntru... Asemenea este şi monahul. Dacă se sileşte cu mare 
osârdie în lucrurile cele duhovnicești, vrăjmaşul nu îndrăznește a 
se apropia și a-l supăra. lar de acela, care petrece în nebăgare de 
seamă şi în lenevie, vrăjmaşul se apropie cu înlesnire de el şi-l 
supără precum voieşte”?'S. Aşadar, boala trândăviei se lecuiește 
şi se înlătură prin muncă și virtute. 

Despre Sfântul Simeon Noul Cuvântător de Dumnezeu 
spune unul din ucenicii săi (Nichita Stithatul) că atunci când îl 
supăra lenevia, se ducea în cimitir și își întipărea în minte icoana 
morții a morţilor; astfel se reculegea și continua cu şi mai multă 
înverşunare războiul cu patimile. 


2% Vieţile Sfinţilor V, p.241: Îndrumătorul, p.261. 

Trei ostaşi întorcându-se biruitori din război, treceau tăcuți 
spre casă printr-o pădure mare şi frumoasă. După ce au ajuns la 
marginea pădurii, unul a întrebat: Pentru ce am trecut atâta cale 
fără să vorbim vreun cuvânt? Unul răspunse: „Martor îmi este 
Domnul, fraţilor, eu văzând atâta frumuseţe a copacilor, m-am 
luminat în suflet și gândeam într-un chip tainic, prin 
dumnezeiasca lumină, la podoaba şi frumusețea Raiului, încât 
nu ştiam dacă sunt în pădure sau în Rai”... Ceilalţi doi 
mărturisiră acelaşi gând. Apoi cel mai bătrân dintre ei zise: 
„Cred că totul ni s-a întâmplat cu voia preabunului Dumnezeu, 
pentru ca să ne lepădăm de lume, și precum am slujit până acum 
în oastea vremelnică, pentru cinste şi avere trecătoare, așa să 
slujim măcar de acum înainte Stăpânului Hristos, pentru sufletul 
nostru”... Gândul acesta a plăcut ostaşilor şi s-au retras toți trei 
într-o mănăstire ca să-şi plângă păcatele şi să-şi curățească 
sufletele. 

De la o vreme însă, cei doi ostași mai tineri au căzut în 
trândăvie şi din pricina aceasta s-au dus la cel mai bătrân să-i 
spună că ei se întorc în lume, fiindcă nu mai pot răbda mâhnirea 
şi necazurile vieţii călugăreşti. Bătrânul îmbunătățit la zise: „Eu, 
fraților, am atâta bucurie şi veselie, încât niciodată nu am gustat 
în lume o dulceaţă ca aceasta, câtă primesc acum cu ajutorul 
dumnezeiesc. Mâhnirea care v-a cuprins este din lenevirea 
voastră, fiindcă nu faceţi vreun lucru duhovnicesc, ca să goniţi 
din inima voastră lenea cea stricătoare. Eu cheltuiesc vremea la 
sfânta citire, ca să nu mă biruiască lenea.” 

Ştiind că e neştiutor de carte, ca şi ei, cei doi îl întrebară 
Tniraţi: „Ce slove sunt acelea pe care le citeşti?” EI le-a răspuns: 
„Trei slove am învăţat am învăţat din ceasul în care am venit la 
această mănăstire, la cugetarea cărora cheltuiesc toate zilele şi 

ceasurile mele...Slova cea dintâi este neagră, și o citesc 
cugetând de la apusul soarelui până la miezul nopții, socotind 
toate păcatele mele care pentru greutatea şi mulțimea lor au 
întunecat şi au înnegrit sufletul meu. Și aşa plâng amar şi 
tânguiesc petrecerea mea de mai înainte fără credință... După 
aceea trec la cugetarea cea amară a înfricoşatei morţi, ca să stau 
în frică şi cutremur totdeauna și mă deprind să pot trece acea 
neînlăturată luptă şi zic acestea în gândul meu: Vai mie 
ticălosul, ce voi face în ceasul acela, când sufletul meu se va 
despărți de trup? Şi după ce plâng destul în această cugetare, 
apoi trec la cea înfricoşată şi mai amară cumpănire a celor 
nepovestite munci ale iadului, în care voi fi osândit, de nu voi 
face destulă pocăință şi nevoință cum se cuvine după faptele 
mele... 

A doua slovă este roşie şi în ea citesc patima și moartea 
Domnului meu lisus Hristos, care a răbdat pentru mântuirea 
mea;... şi la această cugetare mă dedau şi mă îndeletnicesc de 
dimineață până la ceasul al novălea, silind sufletul meu să se 
ostenească împreună şi să pătimească la durerile şi necazurile 
acelea, ce a pătimit Domnul cel îndurat, pentru mântuirea de 
obşte a tuturor oamenilor... 

A treia slovă este de aur şi prea strălucită. La ea cuget şi 
socotesc (cât poate să priceapă firea omenească, cu 
dumnezeiască putere) acea negrăită frumusețe, acea nemăsurată 
slavă, acea nespusă dulceaţă şi frumuseţe neveştejită, pe care 
sfinții o primesc în Rai veselindu-se. Și aici simt mare 
mângâiere, şi mă îndemn mai vârtos spre ascultarea şi slujba 
Domnului meu, gândind că pentru atâta puţină osteneală ce rabd 
în această viaţă trecătoare, are să-mi dea Cel bogat dătător, atâta 
răsplătire bogată şi nesfârşită. Această slovă o citesc de la al 

nouălea ceas, până în seară. Aşa îmi cheltuiesc vremea şi 
biruiesc de tot lenevirea cea drăcească. Deci faceţi aşa şi voi 
fraților, de voiţi să vă izbăviți de mâhnirea aceasta care vă 
tulbură.” 

Smerindu-se şi urmând aceste cuvinte folositoare de suflet, 
cei doi călugări s-au lecuit de lenevie şi au petrecut în pace până 
la moarte?” 


Cea mai scumpă comoară pentru om este 
munca 
(Pilde 12:17) 


În Sfânta Scriptură, leneșul e trimis la furnică şi la albină 
ca să cunoască şi să înveţe binefacerile muncii. 

„Du-te, leneşule, la furnică şi vezi munca ei şi prinde 
minte! Ea, care nu are nici mai mare peste ea, nici îndrumător, 
nici sfătuitor, îşi pregăteşte de cu vara hrana -ei, și îşi strânge la 
seceriş mâncare. Sau mergi la albină şi vezi cât de harnică și ce 
lucrare iscusită săvârşeşte. Munca ei o folosesc spre sănătate și 
Regii și oamenii de rând. Ea e iubită şi lăudată de toți, deși e 
slabă în putere, dar e minunată cu iscusința. Până când leneşule, 
vei mai sta culcat, când te vei scula din somnul tău? Dacă ba 
dormi puţin, ba ațipeşti puțin, ba stai puţin cu mâinile 
încrucişate, ori lungit, iată vine sărăcia ca un trecător şi nevoia te 
prinde ca un tâlhar. Dar dacă nu vei fi leneș atunci va veni 
secerișul tău ca un izvor, iar nevoia va fugi departe de tine” 
(Pilde 6:6-11). 


2"Mântuirea păcătoşilor, p. 125-129. 

Munca este „cea mai scumpă comoară pentru om” (Pilde 
12:27). Fiecare om e dator să lucreze fie cu mintea, fie cu 
mâinile sale (1 Tesaloniceni 4:11), iar „dacă nu vrea cineva să 
lucreze, nici să nu mănânce” (Tesaloniceni 3:6-12 şi Fapte 
20:33-35). Sfinţii Părinţi nu îngăduie nici o vreme fără de lucru, 
știind că oamenii „prin răbdarea lucrului alungă trândăvia, îşi 
dobândesc hrana şi ajută celor lipsiţi26. Tot Sfinţii Părinţi ne 
învață să ne depărtăm de cel ce în trândăvie petrece, măcar 
nume mare de ar avea. 

Cultivarea virtuţilor evanghelice este alt mijloc prin care 
se înlătură lenevia. Credinţa, fapta bună, cunoștința, înfrânarea, 
răbdarea, evlavia, frăția, dragostea nu lasă pe creștini nici 
trândavi la lucru, nici sterpi în cunoştinţa Domnului (2 Petru 
1:5-8). 

„Mântuirea păcătoşilor” ne dă sfatul să folosim 
următoarele mijloace de scăpare din vraja leneviei: 

1.Folosirea timpului. Foloseşte, creștine, timpul să nu 
treacă fără de rod. Nici o clipă nu se mai întoarce şi fiecare zi 
din viață ne dă prilejuri de tot felul de lucrări folositoare. Dacă 
vom fi întrebaţi la judecata cea din urmă pentru cuvintele 
deșarte cu atât mai mult vom fi întrebaţi pentru timpul pierdut în 
zadar. Un călugăr îmbunătățit, de câte ori bătea ceasornicul, 
zicea: „Vai mie, ticălosul. Că a trecut altă oră din viața mea, 
pentru care am să dau seama în fața judecății”. De aceea 
creștine, nu risipi vremea, nu lăsa să treacă fără de rod, ca mai 
apoi să nu te tânguieșşti. 

2. Grija față de muncă și de virtute. Arată grijă şi 
sârguință pentru muncă şi pentru podoabele sufletului. Avva 
Pamvo, văzând în Alexandria o femeie împodobită cu multe 


2% Sfântul |. Casian, Filocalia 1, 121. 

găteli, a lăcrimat. Întrebat de pricina lacrimilor, a răspuns: 
„Plâng şi pentru pieirea acestei femei, şi pentru că eu nu mă 
nevoiesc să plac lui Dumnezeu şi Mântuitorului, cât se nevoieşte 
ea să placă oamenilor”. 

3. Cugetarea la roadele muncii şi ale virtuții. Cugetă la 
roadele pe care le vei culege pentru osteneala de aici în viața 
veşnică. Câte nu rabdă plugarul: ploi, frig, vânt, sudori, în 
nădejdea recoltei. Soldatul înfruntă toate primejdiile de moarte 
pentru o decorație stricăcioasă, pentru o cunună veștejită. Câţi 
oameni nu pier ca nişte pomi neroditori... 

4. Gândirea la ostenelile şi suferinţele Domnului, de la 
iesle până la cruce, pentru noi oamenii şi pentru mântuirea 
sufletelor noastre. Cugetarea aceasta a făcut sfinţii să umble în 
căile Domnului. 

5.Trăirea ca şi când astăzi e ultima zi din viaţă. Mulţi s- 
au bucurat, au mâncat şi au băut astăzi, iar mâine nu li s-a mai 
făcut ziuă...Din lucrul de astăzi, te vei mântui sau munci mâine. 
Din osteneala de astăzi, fericirea de mâine. Un călugăr dormind 
în biserică de multa lui trândăvie, a văzut în vis pe Hristos pe 
cruce, întorcându-și faţa de la e! şi zicându-i: „Slugă leneşă şi 
trândavă, nu ești vrednic să mă vezi în față, somnoros fiind şi 
afundat în lene, când ceilalți mă laudă și mă proslăvesc; nici 
fericirea nu vei dobândi în împărăția Mea cerească. Fiindcă cel 
ce se leneveşte a Mă preamări, slava cea veşnică nu va afla”. 
Deşteptat şi cutremurat de cuvintele ceştea, călugărul s-a 
îndreptat de nepăsare şi s-a lecuit de lenevie.2? 

Folosind aceste mijloace, iubiți şi binecuvântați creştini, 
orice om se poate izbăvi din lâncezeala trândăviei. 


22 Mântuirea păcătoşilor, p. 122-129. 

Leneşul trebuie să înţeleagă, creştini, că rostul vieţii nici în 
rai, nici pe pământ nu este lenevia, odrăslitoare de o mulţime de 
patimi şi nefericiri, ci munca (Facere 2,15) şi virtutea, din care 
se naşte bunăstarea şi fericirea și pe pământ şi în cer. 

„lată vreme a lucrării suflete, ce dormi fără de minte în 
trândăvire desăvârşit? Scoală-te şi cu lacrimi luminează-ți făclia 
ta, sârguieşte-te că se apropie Mirele Sufletelor; nu zăbovi, ca să 
rămâi afară de dumnezeiasca uşă':250. 

Acestea sunt păcatele cele de căpetenie, (cei șapte draci de 
care a scăpat Maria Magdalena (Luca 8:2), balaurul (păcatul) cu 
cele șapte capete de care ne vorbesc poveștile poporului, 
răutățile, urmările şi mijloacele pentru vindecarea lor. Fiecare 
boală îşi are leacul ei, fiecare păcat îşi are remediile, leacurile lui 
de vindecare şi mântuire. 

Fiecare bolnav vrea să fie sănătos, fiecare păcătos dorește 
să fie din nou curat la suflet. Dar cum boala nu se vindecă fără 
leacuri și fără doctori, aşa nici sufletul nu se vindecă fără 
harurile Mântuitorului, care este Doctorul sufletelor și al 
trupurilor noastre. 

Să-l chemăm în ajutor, lângă patul durerilor, pe care ni le 
pricinuiesc păcatele; să folosim leacurile Evangheliei şi ale 
Bisericii Lui, pe care ni le îmbie sfinţii și slujitorii Lui. 

„Slăbeşte, lasă, iartă Doamne, greşelile noastre, cele de 
voie şi cele fără de voie, cele cu lucrul şi cu cuvântul, cele cu 
ştiinţa și cu neștiinţa, cele din noapte şi din zi, cele cu mintea și 
cu gândul, toate le iartă nouă, ca un bun şi iubitor de oameni” 
(Rugăciunea Obedniţei). 


40 Octoihul Mare, ed. 1942,p.129. 

Momelile păcatului 


Nu, nu veţi muri! Dar Dumnezeu ştie că 
în ziua în care veţi mânca din el vi se vor 
deschide ochii şi veți fi ca Dumnezeu 
(Facere 3:4-5) 


Păcatul nu este numai o moştenire nefericită de la Adam şi 
de la părinţii noștri, dar este şi un duh necurat, surd şi mut, care 
neîncetat caută prin momeli 281, să pângărească viața noastră, 
gândurile, cuvintele și faptele noastre. 

Cum încolțeşte și cum se naşte păcatul în noi, în oameni? 
Cum ne înşeală? Cum ne momeşte? Cum se furişează duhul lui 
necurat în gândurile, în inimile, în cuvintele şi în faptele 
noastre? 

Păcatul nu ni se înfăţişează de la început ca un duşman, ci 
ca un prieten și adeseori ca un înger de lumină, ca un Lucifer, 
care ne vorbeşte în șoapte dulci cuvinte ademenitoare. Ni se 
înfăţişează frumos ca o ispită și plăcut ca o cântare de sirenă. 

„Adevărat este că a spus Dumnezeu să nu mâncaţi din toți 
pomii grădinii? — a zis şarpele Satanei, cel mai viclean dintre 
toate fiarele de pe pământ, către Eva. 

Da, adevărat este, a răspuns femeia. Din toți pomii raiului 
putem să mâncăm. Numai din pomul cel din mijlocul raiului nu 
putem să mâncăm, să nu murim. 

Nu este adevărat, a răspuns șarpele. Nu veți muri! Dar 
Dumnezeu ştie, că în ziua în care veţi mânca din el, deschide-se- 
vor ochii voştri şi veţi fi ca Dumnezeu, cunoscând binele și 


2%! După Sf. Petru Damaschin, momeala este ispita, venirea în minte a 
binelui sau a răului, ms. p. 122. 

răul» (Facere 3:1-5). 

Mai întâi păcatul ni se arată ispititor, prietenos. 

Dintr-o prietenie prefăcută, pin vorbe viclene, el aruncă în 
suflete sămânța îndoielii faţă de porunca lui Dumnezeu. Masca 
prieteniei este cea dintâi momeală, cea dintâi ademenire, care 
pătrunde otrava păcatului în suflet. De când e lumea: Prieteniile 
şi vorbele rele strică obiceiurile bune (1 Corinteni 15:33); 
însoțirile rele strică sufletele curate. Prietenia cu Satana strică 
prietenia cu Dumnezeu. Dumnezeu nu este prietenul și 
binevoitorul tău, omule! şopteşte păcatul. Religia şi morala te 
împiedică să guşti din mulți pomi opriţi. Viaţa e scurtă, cu multe 
dureri şi puţine plăceri. Foloseşte-te de ea! Nu te mai chinui! 
Credinţa e aspră, virtutea e grea, fericirea îndepărtată. Ascultă 
de mine! Caută plăcerea și bucuria aici, pe pământ! Nu vei muri 
... Vei fi ca Dumnezeu... 

Păcatul ni se mai arată ispititor, atrăgător. A văzut femeia 
că «rodul pomutui este bun de mâncare şi ispititor la vedere 
şi de dorit, pentru că dă ştiinţă», înțelepciune (Facere 3:6). lată 
o nouă momeală : dulceața păcatului față în față cu 
amărăciunea virtuții, trecătoare şi una şi alta. De ce să aştepţi 
bucurii și fericiri viitoare, când ele sunt de față? De ce să cauţi 
bunuri nevăzute şi necunoscute, când cele văzute sunt aproape, 
sunt la îndemână, sunt frumoase şi dulci?...Gândul și glasul 
acesta înşelător nu ne spune că dulceața păcatului e trecătoare 
(Evrei 11:25). Păcatul îşi ascunde însușirile vătămătoare, 
păgubitoare şi ucigătoare. Scopul lui este să ne prindă în cursă, 
cum se prind păsările în lațuri, să ne momească. 

Păcatul mai ademeneşte omul cu făgăduinţa libertăţii. Ce 
bine e să nu-ți poruncească nimeni; să nu fi atârnat sau robit de 
nimeni; să fii liber! Fii liber, tinere!...Bucură-te de viață în 

libertate!...Nu te lăsa robit de nici o lege şi de nici o poruncă! 
Nici religia, nici morala, nici părinţii, nici Dumnezeu, nu au 
dreptul să-ţi oprească zborul tău din floare în floare și traiul tău 
din petrecere în petrecere...Şi tu, femeie, de ce să fii roaba 
căminului, de ce să îmbătrânești înainte de vreme lângă leagănul 
copilului tău? Bucură-te de viaţă, trăieşte liberă, cum şi cu cine 
îţi place!...Şi voi, bărbaților, nu purtați destule sarcini pe umerii 
voştri? De ce să mai purtați şi grija familiilor? Trăiţi liberi!... 
Grozav de ispititoare este momeala libertăţii. .Cine poate număra 
tinerii care-şi ruinează sănătatea, femeile care-şi pângăresc 
sfințenia căminului şi bărbaţii care nici nu se gândesc măcar la 
seriozitatea unei vieţi de familie, cu amăgirea că trăiesc o viață 
liberă?...Liberă, în patimi; liberă în robia, păcatului... (loan 
8:34). 

Altă momeală a păcatului este făgăduinţa fericirii. 
Păcatul făgăduiește omului bucurii, plăceri și fericiri nesfârșite. 
Cântec vechi este acesta! Câţi dintre noi nu spunem: Avem 
dreptul la viață și la fericire?... «Veniţi să ne desfătăm cu 
bunătăţile cele de acum şi de făpturi să ne folosim cu toată 
căldura tinereții. Să avem din belşug vinuri scumpe şi miresme 
şi să nu lăsăm să treacă florile de primăvară ...Nimeni dintre noi 
să nu lipsească de la petrecerile noastre, să lăsăm pretutindeni 
semnele veseliei noastre, căci aceasta este partea noastră şi 
menirea noastră» (Înţelepciunea lui Solomon 2:6-9). 

Urmează apoi şiruri întregi de obiceiuri rele și de socoteli 
greşite, momeli şi acestea, din care se nasc o mulțime 
nenumărată de păcate. Din obiceiuri rele şi din socoteli greşite 
se calcă poruncile morale, se dărâmă casele şi vin toate 
nefericirile. Din socoteli greşite înjură omul pe Dumnezeu şi nu 
cercetează Biserica. Din obiceiuri rele şi socoteli greșite spune 

omul minciuna (care e păcat), gândind că astfel ajunge mai ușor 
la ţintă. Din obiceiuri rele şi din socoteli greşite fură și ucide; 
din socoteli greșite se mânie şi se trufeşte, lăcomește sau 
trândăveşte. Din socoteli greşite au căzut îngerii şi oamenii, au 
greşit Adam și Eva, Cain şi David, Irod şi luda, Nero şi 
Dioclețian şi toţi păcătoşii, fie mari, fie mici. 

Acestea sunt, iubiți şi binecuvântați creştini, momelile 
păcatului, ademenirile înșelătoare prin care şarpele ni se 
furișează în suflet: masca prieteniei, dulceața plăcerilor, 
libertatea, fericirea şi alte nenumărate obiceiuri rele și socoteli 
greșite. Ele îmbracă tot felul de haine atrăgătoare, dar toate se 
cuprind în una singură, în minciună. Minciuna este momeala 
cea rnai mare, arma cea mai ucigătoare, numele împrumutat de 
la tatăl minciunii, adică de la diavolul, în care nu este adevăr 
(loan 8:44). Satana poartă multe numiri, care nu sunt altceva 
decât alte și alte fețe ale minciunii. Se numește: diavol, care 
înseamnă clevetitor și potrivnic lui Dumnezeu; se numește 
belzebul sau belzebut, care înseamnă răufăcător; se numește 
veliar, care înseamnă mârşav, nelegiuit; se numește Satana, care 
înseamnă grăitor de rău, calomniator, înşelător și la Judecata a 
doua învinuitor. Aşa sunt și momelile păcatului, au multe haine 
şi multe numiri, însă toate sunt cuprinse în una singură, în 
minciună. 

Păcatul nu este prietenul omului, ci vrăjmașul lui; duicețile 
lui sunt amare, libertățile lui aduc asupra omului robii grele: 
suspinele, durerile, lacrimi şi nenorociri; fericirile lui sunt flori 
sub care se ascund spinii suferințelor, nemulțumirile, 
dezamăgirile, amărăciunile, tristețile, dezgustul de viață. păcatul 
goleşte sufletul de pace și de credință, de evlavie şi de 
mângâiere. Păcatul, prin duhul său necurat, lipseşte inima 


294 


Spre Tabor 


omului de bucuriile divine care izvorăsc din Duhul Sfânt. 
Păcatul înlocuieşte religia şi iubirea fericită dintre om şi 
Dumnezeu cu legătura de ură şi de dușmănie nefericită care este 
între criminal și judecătorul său. Păcatul nu aduce omului nici 
libertatea, nici fericirea făgăduită. Dimpotrivă, păcatul strică şi 
întinează toate darurile omului primite în Sfântul Botez de la 
Sfântul Duh. Prin păcat, omul „din fericit se face ticălos, din 
sfânt păcătos, din desăvârșit se face netrebnic şi de nimica, și din 
fiu al lui Dumnezeu se face fiu diavolului”?E2. 

Cu momelile sale, păcatul face din om dușmanul propriei 
sale fericiri şi autorul propriei sale nefericiri. 

De aceea, fereşte-te de ele, creştine, că nu este bucurie 
pentru cei fără de lege (Isaia 48:22). Ţine legile şi poruncile 
Domnului. Ocoleşte prietenia cu păcatul şi nu te înfrupta din 
dulceţile lui trecătoare ca să nu strigi și tu la urmă cu disperare, 
ca şi Ionatan: «Puţină miere am gustat și iată acum eu mor!» (1 
Regi 14:43). 

Doamne, nu ne lăsa să murim înșelați și otrăviţi de 
momelile şi otrăvurile păcatului. Ajută-ne, Doamne, să trăim 
dezrobiţi, adică liberi față de păcat şi robi față de virtuțile, 
harurile și adevărurile Tale mântuitoare. 

„Curăţeşte-mă, Mântuitorule, că multe sunt fărădelegile 
mele şi mă ridică din adâncul răutăților, rogu-mă. Căci către 


Tine am strigat și mă auzi Dumnezeul mântuirii mele'2%. 


2%2 Sf. Antim Ivireanul: Predici, Ed. 1915, p.87. 
2% Canonul Mineiului August 24, priceasna 6, irmos. 

Răutăţile şi urmările păcatului 


Am auzit glasul Tău în rai şi m-am 
temut, căci sunt gol şi m-am ascuns 
(Facere 3:10) 


Este un lucru de mare însemnătate religioasă şi morală, să 
cunoaştem: ce este păcatul, care sunt pricinile (cauzele) lui, 
moștenirea şi înfățişările lui; să ştim care sunt păcatele cele mai 
mari; păcatele drăcești sau păcatele împotriva Duhului Sfânt, 
păcatele strigătoare la cer şi păcatele de căpetenie, toate păcate 
de moarte, precum şi momelile prin care încearcă să ne 
arăgească păcatul. Dar lucru de şi mai mare însemnătate este să 
Ştim: care sunt urmările (efectele) păcatului, răutățile, pedepsele, 
roadele lui în viața omului. 

După cuviosul Marcu Ascetul, „păcatul este un întuneric 
şi o ceaţă a sufletului, ce se lasă din gânduri, din cuvinte și din 
fapte rele”2%%, 

Dacă păcatul ar fi numai un întuneric, o ceață sau o beţie a 
sufletului, încă nu ar fi cel mai rău. Sunt oameni care trăiesc 
multă vreme în întuneric şi în ceață, şi cu toate acestea nu 
aceştia sunt cei mai nefericiți. 

Păcatul este un venin, ca de mătrăgună, care aduce cu sine 
otrăvirea sufletului, otrăvire care pricinuieşte grupuri întregi de 
răutăți; dureri, pedepse, urmări nefericite şi remușcări 
îngrozitoare, care neliniştesc, întristează și chinuiesc sufletul 
omului și înainte şi după moartea trupului. Numai înșirarea lor 
ne arată cât de amăgitoare este plăcerea lui trecătoare, cât de 


24 Filocalia L, p.276 

mare este puterea lui chinuitoare şi cât de otrăvită este sămânța 
lui molipsitoare şi vătămătoare. 

Întâi de toate, păcatul trezeşte în noi simțul goliciunii şi 
al neputinței, al vinovăţiei şi al ruşinii. Înainte de cădere, 
Adam şi Eva «erau amândoi goi şi nu se ruşinau» (Facere 2:25); 
culmea nevinovăţiei. Îndată după cădere se naște în ei simțul 
goliciunii şi al rușinii unul faţă de celălalt şi amândoi față de 
Dumnezeu. 

Ca să-ți acopere goliciunea şi ruşinea, unul față de celălalt, 
îşi fac haine din frunze de smochin, iar ca să-și acopere 
neputința şi vinovăția în faţa lui Dumnezeu, se ascund printre 
pomii raiului. Aşa ne vorbeşte despre ei Cartea Facerii: «Atunci 
li s-au deschis ochii la amândoi şi şi-au dat seama că sunt goi și 
au cusut frunze de smochin și şi-au făcut şorțuri. lar când au 
auzit glasul Domnului Dumnezeu, care umbla prin rai, în 
răcoarea serii, s-au ascuns Adam și femeia lui de fața Domnului 
Dumnezeu printre pomii raiului. Şi a strigat Domnul Dumnezeu 
pe Adam, și i-a zis: „Adame, unde eşti?” Atunci a răspuns: „Am 
auzit glasul tău prin rai şi m-am temut, căci sunt gol, şi 
m-am ascuns”. Și a zis Dumnezeu: „Cine ţi-a spus că ești gol? 
Nu cumva ai mâncat din pomul din care ţi-am poruncit să nu 
mănânci?» (Facere 3:7-11). 


5 Trebuie ştiut că simțul rușinii şi al păcatului nu s-a născut în urma 
împreunării celor dintâi oameni, căci înmulțirea este lege firească și 
dumnezeiască dată omului înainte de păcătuire, prin cuvintele: «Creșteți și vă 
înmulțiţi şi umpleţi pământul şi-l supuneți; şi stăpâniți peste peștii mării, 
peste păsările cerului, peşte toate animalele, peste toate vietăţile ce se mişcă 
pe pământ şi peste tot pământul!» (Facere 1:28). Ruşinea se naşte în urma 
păcătuirii, adică în urma neascultării şi a călcării poruncii lui Dumnezeu de a 
nu mânca din pomul cel oprit. 

După călcarea poruncii „li s-au deschis ochii” şi au văzut 
unde i-a împins șarpele păcatului; au văzut cursa şi prăpastia în 
care au căzut. Atunci s-a trezit în ei simţul vinovăţiei şi glasul 
conştiinţei, atunci şi-au dat seama că „sunt goi”. Atunci au 
înțeles că sunt dezbrăcaţi de haina nevinovăției, întinați, lipsiți 
de curăţenia care-i acoperea ca o haină. Au înțeles că sunt goi de 
putere de stăpânire asupra sufletului şi a trupului, asupra 
ființelor şi a lucrurilor; goi de sfințenia sufletului, goi de harul 
lui Dumnezeu, Care le dăruise putere, frumusețe şi 
nevinovăție. Prin păcat, se întâmplă o schimbare în sufletul 
omului, o stare nefirească, neobişnuită, nefericită. Care-i acea 
schimbare pe care o simte orice om îndată după săvârşirea 
păcatului? Este pierderea harului. Păcatul dezbracă pe om de 
haina sfântă a harului dumnezeiesc. Pierderea harului, 
pricinuieşte vinovăția şi arată goliciunea. De aceea, de la Adam 
şi până astăzi, toți oamenii, după cădere, după orice păcat 
săvârşit, prin împuţinarea sau pierderea harului dumnezeiesc, se 
simt îndată vinovaţi, mustrați, rușinați și goi. Şi de aici trebuința 
îmbrăcămintei. Haina trupului a luat locul harului, haină a 
harului pe care o primim din nou în taina Sfântului Botez 
(Romani 6:3-4; Galateni 3:27). Aceasta e cea dintâi grupă de 
urmări ale păcatului în viața omului. 

Cu pierderea harului prin păcătuire, în om se întâmplă încă 
o dureroasă şi nefericită schimbare: întunecarea chipului lui 
Dumnezeu, în sufletul omului, fapt vădit în întunecarea minţii, 
în slăbirea voinței, în pângărirea inimii şi în împătimirea firii 
omului. Înainte de cădere, Adam avea un suflet curat şi luminat, 
avea minte deșteptă și voință puternică. Lumina şi puterea minţii 
şi-o arată el prin numele pe care-l dă ființelor şi lucrurilor. «Şi a 
pus Adam nume tuturor animalelor şi tuturor păsărilor cerului şi 

tuturor fiarelor sălbatice; dar pentru Adam nu s-a găsit ajutor de 
potriva lui» (Facere 2:20). Nu este lucru uşor, nici de mică 
însemnătate să spui tuturor pe nume. Dar să le descoperi şi să le 
dai tuturor un nume potrivit? Adam, cel dintâi om, dând nume 
tuturor ființelor şi lucrurilor, dovedeşte o minte ageră, scli- 
pitoare, în care se oglindea chipul lui Dumnezeu (Facere 1:27). 

Păcatul întunecă, tulbură şi tâmpeşte mintea omului. 
În urma păcatului puterea minții slăbeşte, ochiul ei nu mai vede 
limpede adevărul, judecăţile ei adeseori sunt nedrepte și 
socotelile ei greşite; cercul vederii şi al cunoștințelor ei este 
îngustat și mărginit; amintirile ei sunt slabe, cețoase, trecătoare, 
cu greu de păstrat; închipuirile ei se îndreaptă mai uşor spre 
pofte și plăceri vinovate. Nu mai suferă totdeauna lumina; e 
supusă îndoielilor și greşelilor și foarte adeseori îşi 
întrebuințează luminile pe care le mai are ca să îndreptățească și 
să înmulțească în lume răul în locul binelui, minciuna în locul 
adevărului, întunericul în locul luminii şi păcatul în locul 
virtuții. Știința şi cunoştinţele ei se îndreaptă mai mult spre 
lucrurile trecătoare decât spre ideile şi adevărurile veşnice; mai 
mult spre lume decât spre Dumnezeu. Puterea ei de a vedea şi a 
prevedea este cu totul mărginită. Uneori se arată momită de 
trufie şi în acest caz devine obraznică, lăudăroasă și foarte 
primejdioasă; alteori se vădește neștiutoare, stricată, mincinoasă, 
tâmpită, smintită, lipsită de înțelepciune, ticăloșită de viclenie, 
orbită și robită de patimi. Viaţa întreagă omul face la şcoli, tot 
învaţă, tot caută să-şi înmulțească învăţăturile şi cunoştinţele, tot 
caută știința și înțelepciunea, și moare nemulțumit că nu a putut 
învăţa toate și, ce este și mai grav, că a greşit în foarte multe 
chipuri şi foarte adeseori. 

După întunecarea minţii prin păcătuire, urmează slăbirea 
voinţei. Mintea este lumina sufletului; voința este motorul lui, 
puterea care preschimbă ideile și gândurile minții în fapte. Odată 
ce mintea este întunecată şi îmbolnăvită prin păcătuire, nici 
voinţa — tot putere a sufletului și ea — nu mai poate fi stăpână pe 
puterea ei, altfel tare și sănătoasă. Prin păcătuire, voinţa slăbeşte 
şi nu mai ascultă de toate poruncile minţii sănătoase. Păcatul 
strică și dezbină firea omului. Binele e firesc; păcatul e 
nefiresc; e peste fire şi în contra firii. Binele atrage şi uneşte 
sufletele; păcatul le dezbină; introduce în suflete şi între oameni 
certurile, despărțirile, rupturile, luptele şi toate stările potrivnice 
firii. Dezbinarea aceasta începe în suflet, în ruptura dintre 
poruncile minţii şi faptele voinței. În zadar poruncește mintea, 
când voinţa slobodă și slabă nu împlineşte poruncile primite. 
După cădere, viața întreagă luptă, se zbuciumă şi se frământă 
omul între bine și rău, între virtute şi viciu, între dorință şi 
putință, între poruncile minţii care-l sfătuiesc să facă binele și 
slăbiciunile voinței care-l atrag să facă răul (v. Romani 7). După 
cădere, virtutea este grea; păcatele se înfăptuiesc ușor şi patimile 
numai cu greu se înfrânează. De ce? Pentru că după cădere, 
voinţa se învoieşte uşor la păcat şi cu greu la virtute. După 
cădere, voința este nehotărâtă şi dezordonată, întoarsă şi 
aplecată mai mult spre rău, spre pofte şi plăceri și patimi 
stricăcioase. Din liberă ajunge roabă, din tare slabă, din 
curajoasă fricoasă, din trează adormită şi amorțită; din sănătoasă 
bolnavă; din înfrânată desfrânată; din luptătoare trădătoare, din 
ascultătoare răzvrătită; din bună, rea; din morală, imorală sau 
amorală. Din omul frumos, zidit după chipul lu: Dumnezeu, 
voința slobodă, atinsă de otrava păcatului, face o ființă 

nefericită, o făptură decăzută, un fiu pierdut în care nu se mai 
vede chipul lui Dumnezeu. 

Dar păcatul nu numai întunecă mintea şi slăbeşte voința 
omului, ci aduce cu sine și pângărirea inimii şi neliniştea 
conştiinţei. Cel mai curat altar al sufletului, care e inima şi cel 
mai adânc și dumnezeiesc glas al inimii, care e conştiinţa, prin 
păcătuire se întunecă, se întinează şi se întristează. Viaţa 
întreagă suspină omul după sfințenia şi curăţenia inimii, 
nemulțumit cu sine şi neliniștit, mustrat şi adeseori greu pedepsit 
prin remuşcările conştiinţei. Din pricina remușcărilor păcatului, 
Adam se ascunde, Cain fuge blestemat și neliniștit, David 
plânge şi se pocăiește viața întreagă, Pavel se mustră până la 
moarte, Petr plânge cu amarși luda se spânzură. 

Păcatul, cu mulțimea răutăților și fărădelegilor lui, 
spurcă sufletul omului. Aşa cum vine de la Dumnezeu, sufletul 
e curat și nevinovat. Prin atingerea de murdăria păcatului 
sufletul se pângăreşte, se întinează, se mânjește, se spurcă, și în 
starea aceasta, întunecată şi necurată, sufletul naște mulțimea 
fărădelegilor şi a patimilor, car nefericesc îngrozitor viața şi 
îngreuiază dureros traiul oamenilor. O spune Însuși Mântuitorul: 
«Dinăuntru, din inima oamenilor ies gândurile rele, des frânările, 
adulterul, uciderile, furturile, lăcomia, mărturiile mincinoase, 
vicleşugurile, înşelăciunile, necumpătarea, pizma, hula, trufia, 
uşurătatea. Toate relele acestea ies dinăuntru și spurcă pe om» 
(Matei 15:18-20; Marcu 7:20-23). 

Necurăţia păcatului este rolul și veninul care îmbolnăvește 
şi umple de amărăciune viața omului. «Fărădelegea mea o 
cunosc şi păcatul meu înaintea mea este pururea» (Psalm 50:4). 
Se aşează pe conştiinţă şi în amintire (memorie) ca lepra pe trup. 
Am vrea să-l uităm şi nu putem. Sunt alte întâmplări şi 

învățături pe care dorim să le păstrăm în amintire și le uităm. 
Păcatul nu numai nu se uită, dar viața întreagă ne întristează, ne 
mustră, ne roade, ca un cancer și ne biciuiește cu mustrările şi 
remuşcările până la moarte. 


Răutățile mele au covârşit capul meu, ca 
o sarcină grea apăsat-au peste mine 
(Psalm 37:4) 


Păcatul depărtează pe om de virtuți; îl lipseşte de pace, 
de sănătate şi de liniștea conștiinței. «Nu e pace în oasele mele 
din pricina păcatelor mele, căci răutăţile mele au covârşit 
capul meu, ca o sarcină grea apasă asupra mea» (Psalm 37:3-4). 
Nimic nu face pe om mai sărac în virtuți şi fapte bune, în fericire 
şi duhovnicească viaţă, ca păcatul. 

Păcatul strică simţirea și împătimeşte firea, trupul 
omului după plăceri vinovate din care se nasc durerile, 
suferințele, mizeriile. Păcatul se aşează pe suflet ca o ceaţă care- 
i întunecă privirea limpede și judecata dreaptă, ca o beţie; care 
slăbeşte şi ameţește toate puterile omului, ca o rugină care îl 
roade şi îl slăbeşte până la moarte. 

Păcatul e izvorul fricii, al slăbiciunilor tmpești și sufleteşti, 
al durerii şi al suferinței. «Înainte de a suferi, am păcătuib» 
(Psalm 118:67). Din păcat răsare frica de necunoscut și mustrarea 
conștiinței; din păcat se zămislesc toate mizeriile, dezordinile 
sociale și nefericirile omului; toate durerile trupului şi suferințele 
sufletului. Fără păcat, viața omului e senină, luminoasă și 
frumoasă ca un rai; păcatul înfricoşează, întristează sufletul și-i 

deschide ușa iadului încă pe pământ. În felul acesta, păcatul face 
din om propriul său dușman, groparul propriei sale fericiri. 

Prin păcătuire Eva singură își atrage blestemul şi 
nefericirea, «suferințele sarcinii» şi «durerile naşterii de fii» 
(Facere 3:16). Păcatul Evei face soarta femeii mai grea decât 
soarta bărbatului. Adam, la fel, singur își atrage blestemul 
pământului şi munca „întru sudoarea feţii”, până la moarte. 
Blestemul pământului atrage după sine seceta, secătuirea, 
nerodirea, foametea, sărăcia, sălbăticirea roadelor, duș mănia lui 
faţă de om. «Din pricina ta», Adame, suferi (Facere 3:17), din 
pricina ta cresc în pământ spini și pălămidă; semeni grâu şi 
răsare tăciune; semeni trandafiri şi cresc spini, semeni seminţe 
bune și cresc neghine; din pricina ta fiarele pământului se 
răzvrătesc şi nu te mai recunosc de stăpân, decât îmblânzite şi 
supuse cu mari greutăți; din pricina ta, nici firea ta, nici firea 
înconjurătoare nu-ți mai sunt prietene și nu ţi se mai supun decât 
foarte cu greu. Din pricina ta, omule, toate se răzvrătesc, se 
răscoală şi se răzbună împotriva ta. Din pricina ta şi a păcatelor 
tale eşti scos din raiul fericirii. Legea înmulțirii şi a muncii este 
din rai (Facere 1:28; 2:15). Dar după cădere, după scoaterea din 
mai, legea aceasta, din pricina păcatului, devine blestem. 
Înmulțirea se face prin suferințe nenumărate. Natura îşi ascunde 
tainele şi puterile. Când ştiinţa şi tehnica, după o muncă 
îndelungată şi ostenitoare descoperă naturii câte o taină și-i fură 
câte o putere, toate foile şi revistele se bucură şi strigă în lumea 
mare biruința, succesul, bucuria reușitei de a supune firea, de a-i 
subjuga și folosi puterile. Din păcat se nasc toate suferințele, 
tragediile, războaiele, lacrimile şi mizeriile oamenilor... 

Păcatul supără pe Dumnezeu, desparte pe om de 
Dumnezeu, ridică zid între făptură şi Creator. «Fărădelegile 

voastre, grăieşte proorocul kaia, s-au făcut zid de despărţire 
între voi şi Dumnezeul vostru şi păcatele voastre ascuns-au fața 
Lui de voi, ca să nu vă audă. Mâinile voastre sunt spurcate cu 
sânge și degetele voastre cu fărădelegi; buzele voastre grăiesc 
cuvinte mincinoase și limba voastră strâmbătate. Nimeni nu 
cheamă în sprijinul său dreptatea şi cu cinste nici un judecător 
nu judecă; ci toți își pun nădejdea în lucruri deșarte şi în vorbe 
fără rost: zămislesc silnicia și nasc păcatul» (Isaia 59:24; v. 5- 
15). Despărţit şi înstrăinat de Dumnezeu, prin păcat, omul îşi 
întoarce fața de la soare la întuneric, de la cer la iad și de la viață 
la moarte. Și nu numai atât: prin păcat pierde însuşirile și 
desăvâmirile de la început, şi ajunge sub domnia trupului şi a 
sângelui. Prin păcat omul pierde tăria și statomicia în bine, se 
lasă robit de pofte și capricii, iar dorința nesătulă de a cunoaște 
binele și răul se împlineşte cu renunțarea la fericirea avută în 
Eden. Prin păcat se dezbină omul de sine şi de semenii săi. în 
urma păcatului se dezbină și bat gândurile, ideile, religiile, 
rasele, popoarele și neamurile. În urma păcatului, omul se 
veştejeşte ca o frunză, ca o creangă ruptă dintr-un arbore, piende 
hanul, pierde ajutorul, pierde raiul, cerul cu îngerii şi primește, în 
schimb, să intre în societatea demonilor. 

Despărțindu-ne de Dumnezeu, slăbind în noi simțul 
religios şi moral, lipsindu-ne de puterea harului, de fericirea 
vieții veşnice, de societatea îngerilor şi a sfinţilor, păcatul este 
un rău mărginit, cel mai mare rău, cea mai grozavă nefericire, 
singurul şi adevăratul rău. «Tot cel ce face păcatul este rob al 
păcatului» (loan 8:34). «Nebune, în noaptea aceasta ţi se va lua 
sufletul tău. Şi cele ce ai pregătit ale cui vor fi?» (Luca 12:20). 
«Plata păcatului este moartea...» (Romani 6:23). 

Ultimele trepte, pedepse, roade şi răutăți, ale păcatului 
sunt robia, nebunia și moartea. Păcatul prigonește pe 
credincioşi, ucide sfinţii şi răstigneşte pe lisus Hristos. Din 
lăcomia de avere regina Isabela ucide pe Nabot, ca să-i răpească 
via (3 Regi 21). Din beţie şi preacurvie regele Irod şi Salomeia 
ucid pe Sf. Ioan Botezătorul. Mândria și mânia au făcut pe 
nebunul Nero să ucidă pe Sf. Apostoll Petra şi Pavel, iar pe 
cmdul Dioclețian să ucidă pe Sf. Gheorghe şi pe Sf. Dimitrie. 
Câte lacrimi şi cât sânge au curs, în cursul veacurilor, din pricina 
păcatelor... Câţi martiri au plătit cu viaţa încercarea lor de a 
îmblânzi fiarele patimilor omenești... De aceea cu drept cuvânt 
se poate spune că păcatul este Babilonul, cetatea urâciunilor și 
mama des fiânatelor, femeia cea «beată de sângele sfinților şi de 
sângele mucenicilor lui isus» (Apocalipsa 17:5-6). 

Păcatul e mbie, nebunie, sinucidere, moarte. Să ştii că 
păcatul dezbină firea, întunecă chipul lui Dumnezeu în om, 
mustră conștiința, naște frica, durerea și suferința, spurcă 
sufletul, supără şi desparte pe om de Dumnezeu şi totuşi te laşi 
rob legii păcatului, este o vădită nebunie, o adevărată sinucidere. 
David numește pe necredincioşi nebuni (Psalm 13:1; 52:1). 
Păcatul și prostia deosebește pe înţelepţi de nebuni, spune Iisus 
fiul lui Sirah. Mântuitorul numeşte nebuni pe bogații nemilostivi 
(Luca 12:20), pe cărturarii şi fariseii fățamici (Matei 23:17), 
adică pe cei mai mari păcătoşi. Vestitul împărat al Babilonului 
Nabucodonosor - și ca el câți oameni mari şi mici - înnebunit 
din pricina păcatului, în loc de mâncare păştea iarbă, ca boii 
(Daniil 4:25,30), iar fiul său Belșaţar, tot din pricina 
fărădelegilor a fost omorât (Daniil 5). Pentm unii ca aceștia, 
pentru oamenii păcatului a scris Sf. Apostol Pavel cuvintele: 
«Plata păcatului este moartea, iar harul lui Dumnezeu este 

viața veşnică în lisus Hristos, Domnul nostru» (Romani 6:23). 

Moartea!... Plata păcatului este moartea!... Dacă moartea 
ar fi stingerea totală a vieţii, nimicirea ființei omului, păcatul 
încă nu ar fi cea mai mare nefericire. Moartea însă nu are numai 
un Singur înțeles. Ca urmare a păcatului, moartea nu este 
nimicirea sau stingerea vieții. În lume şi-n natură, nimic nu 
mMoarE, ci numai se schimbă. 

După ce Dumnezeu a făcut pe Adam şi l-a aşezat în 
grădina raiului, ca să o lucreze şi să o păzească, i-a dat poruncă 
zicându-i: «Din toți pomii raiului vei mânca, iar din pomul 
cunoștinței binelui şi a răului să nu mănânci, fiindcă în ziua în 
care vei mânca din el, vei muri» (Facere 2:15-17). Adam a 
călcat porunca, a mâncat din pomul cel oprit și totuși nu a murit, 
în ziua aceea. A rămas viu, şi din el s-au înmulţit și s-au 
răspândit oamenii peste toată faţa pământului. Din acest fapt 
înțelegem că moartea nu este stingerea și încetarea vieţii. 
Atunci, ce este moartea, ca urmare şi pedeapsă a păcatului? 

Negreşit moanea e plata păcatului, dar nu mai întâi 
moartea trupului, ci întâi de toate moartea nevinovâției, 
moartea fericirii şi moartea libertății. Din clipa nefericită a 
păcătuirii, omul cade sub puterea morţii. De atunci intră 
moartea în om şi îl supune la formele și felurile ei. 

Astfel, pierderea harului aduce cu sine moartea sufletului: 
moartea minţii, moartea inimii, moartea voinței, şi mai la urmă 
de tot moartea trupului286. La început sufletul era unit cu 
Dumnezeu prin har, trăia, respira în Duhul lui Dumnezeu. Lipsit 
de har, prin păcătuire, sufletul pierde fericirea de a mai trăi în 
Dumnezeu. Mintea lui şovăie, nu mai poate privi adevărurile 


2 Inocențiu, Predici, p. 163. 

cele veşnice, slăbeşte, se întunecă şi amestecă adevărul cu 
minciuna, știința cu părerea și cu greşeala. Aceasta este moartea 
minţii. Inima se umple de nemulțumiri, de pofte stricăcioase și 
de dorințe necurate; se apleacă spre plăcerile trupești şi se 
împietreşte față de desfătările duhovniceşti. Aceasta e moartea 
inimii. Voința slăbeşte, nu mai poate înfrâna patimile, pierde 
puterea de a face numai binele, nu mai împlinește poruncile 
minții luminate. Aceasta este moartea voinţei. Trupul nu mai are 
puterea şi sănătatea de la început; ca unmare a necurăției, are 
uebuință de haină, ca să-şi acopere goliciunea şi ruşinea; este 
supus pătimirilor, bolilor, oboselilor, durerilor, îmbătrânirii şi 
putrezirii. Aceasta e moartea trupului, moarte care pune stavilă 
şi capăt păcatului, ca răul să nu devină nemuritor”, sau cum 
se spune în mgăciunea I de dezlegare de la îngropare „ca 
răutatea să nu fie fără de moarte...”. 

Și totuşi, urmările şi răutăţile păcatului nu încetează 
deodată cu moartea trupului, dacă nu am ştiut sau nu am vrut să 
ne folosim de mijloacele şi puterile prin care ne mântuim din 
robia lui. Păcatul ne pedepseşte şi înainte și după moartea 
trupului. Înainte de moane ne lipsește de chipul şi asemănarea 
cu desăvâririle lui Dumnezeu, de lumea îngerilor şi de fericirea 
raiului, de stăpânirea făpturilor şi a pământului, după care 
urmează cumplită, chinuitoare, grozavă însăşi moartea — 
moartea păcătoşilor e cumplită, deoarece pentru ei s-a zis: 
«Duceţi-vă de la Mine, blestemaţilor, în focul cel veșnic care 
este gătit diavolului şi îngerilor lui» (Matei 25:41). După moarte 
ne pedepseşte în urmașii noştri şi nemurirea nefericirii noastre. 
Una dintre răutăţile nemărginite ale păcatului am văzut că este 


27 Sf. Grigorie Cuvântătorul de Dumnezeu, la Inocenţiu, op. cit., p. 
75. 

moştenirea (ereditatea) lui. Păcatul este ereditar, adică se 
moşteneşte și în forma aceasta este cea mai întinsă şi cea mai 
grea boală molipsitoare, boala care se răzbună şi se ispăşește şi 
în săvâişitori și în moştenitori. Pe lângă moştenirea și ispășirea 
lui în urmași, după moartea trupului, pedepsirea păcatului se 
continuă prin despărţirea de Dumnezeu şi de oameni, de cer şi 
de pământ, de bunurile pământeşti şi de bucuriile sufletești, 
pentru a petrece o viaţă de iad, chinuită şi nefericită în vecii 
vecilor (Apocalipsa 20:10). 

Iată, câte grupe de răutăți, urmări și nefericiri are păcatul 
în viața omului, iubiți şi binecuvântați creştini, urmări, pedepse 
şi nefericiri cu privire la religie, adică la comuniunea de viaţă, 
de iubire şi adorare dintre om şi Dumnezeu (depărtarea de 
Dumnezeu şi de virtute), cu privire la suflet şi la trup (pierderea 
harului, întunecarea chipului și asemănării cu Dumnezeu, 
întunecarea minţii, slăbirea voinței, pângărirea inimii, 
împătimirea firii, spurcarea sufletului, pierderea nevinovăției, 
trezirea simțului ruşinii, goliciunii, neputinței; neliniştea şi 
remușcarea conştiinţei, robia, durerea, suferința, nebunia și 
moartea), şi cu privire la firea înconjurătoare (scoaterea din rai, 
sălbăticirea animalelor şi îngreunarea muncii pământului). De 
aceea păcatul e negrul și uriașul Goliat care înspăimântă şi 
batjocoreşte fără încetare sufletul omului. 

Vedenia sluțeniei unui drac, întruchiparea păcatului, a 
produs atâta scârbă și groază Sfintei fecioare Ecaterina (din 
Alexandria 285-307), vestită prin înțelepciunea sa care a învins 
în discuții 50 filosofi păgâni și a devenit astfel patroană a 
științei, pomenită la 25 noiembrie, încât a făgăduit să aleagă mai 
bine să umble pe o cale plină de cărbuni aprinşi şi de fier 

înfocat, şi să fie cu picioarele goale până la sfârşitul hamii, decât 
să mai vadă altădată această nesuferită vedere?€ 

Faptul că lisus Hristos, Fiul lui Dumnezeu, s-a întrupat, a 
vestit Evanghelia și a pătimit până la moarte, a întemeiat 
Biserica şi a așezat în ea sfintele și sfințitoarele taine ca să 
mântuiască pe cei păcătoşi (1 Timotei 1:15), arată mai lămurit 
decât orice greutatea, mărimea, durerea, urâciunea, pedeapsa, 
răutatea nemărginită şi urmarea nefericită a păcatelor în viața 
omului, înainte şi după moartea trupului. 

Păcatul otrăveşte și ucide fericirea sufletului, păcatul ne 
desparte şi ne înstrăinează de Dumnezeu, păcatul face pe Hristos 
Dumnezeu să moară.? 

Păcatul lipseşte pe om de harul lui Hristos, de darurile şi 
puterile Duhului Sfânt, de moştenirea împărăției cerurilor, de 
prietenia cu Dumnezeu; face din suflet, în loc de biserică a 


2% Carte foarte folositoare de suflet, Ed. 1928, p. 176. 

29 “Tatăl cel Ceresc, nu s-a mulțumit să pătimească Fiul Său, o muncă 
mică ca să strice păcatul, ci o muncă prea mare. Voieşti, o păcătosule, să 
înţelegi aceasta? Întoarce-te şi vezi pe lisus, cum pătimeşte pentru păcatul 
tău, se vinde, se pune la jurământ, se batjocoreşte, se trage la judecată ca un 
it! Vezi cum ochii lui sunt răniţi de pumni! Cum faţa lui e plină de 
! Cum fălcile lui sunt vinete de pălmuiri! Cum grunazul lui este uscat 
de sete! Cum buzele lui sunt amărâte de fiere! Cum capul lui este împuns de 
prea cumpliții spini! Cum braţul şi mâinile lui sunt strâns legate cu funii tari! 
Cum umerii lui sunt chinuiți de greutatea cea mare a crucii! Cum mâinile şi 
picioarele lui sunt pironite cu piroane ascuţite! Cum venele lui toate sunt 
deşerte de sânge! Cum coasta lui este străpunsă cu sulița! Cum încheieturile 
toate sunt sfărâmate de acea tare întindere pe cruce! Cum sus fiind spânzurat 
şi cu cumplite piroane fiind pironit, şi-a dat Duhul! Vezi cum tot trupul lui 
s-a făcut o rană! Este fără de chip şi fără frumusețe omenească: «L-am văzut 
pe El şi nu avea nici chip nici frumuseţe» (Isaia 5$3:2)”, Carte foarte 
folositoare, p. 182-183. 

Duhului Sfânt, peşteră de tâlhari; aduce cu sine mustrarea 
conştiinţei, ştergerea din cartea vieții fericite, robia, remușcarea 
și osânda veşnică. Toate acestea sunt pagubele, semnele negre, 
urmările nefericite și răutățile îngrozitoare ale păcatului. 
Cântăreşte, omule, câştigul lor spurcat, cu pagubele lor. Și 
cunoscându-le mai de aproape, înțelege de ce Sf. Mare Muceniţă 
Ecaterina a ales mai bine să umble desculță pe cărbuni aprinşi 
până la sfârșitul veacului, decât să mai vadă întruchiparea și 
răutatea lui. Înţelege că femeia cinstită mai bine moare decât 
să-şi înşele bărbatul şi că e mai bine „să mori de o mie de ori de 
va fi cu putință, decât să faci un păcat de moarte”2%0, Înţelege de 
ce, David psalmistul şi proorocul face în dureri, în lacrimi şi în 
gemete pocăință până la moarte pentru păcatele săvârşite, şi de 
ce, împreună cu el, suspină şi se roagă strigând din adâncul 
inimii fiecare creştin: «Miluiește-mă, Dumnezeule, după mare 
mila Ta şi după mulțimea îndurărilor Tale, șterge fărădelegea 
mea. Mai vârtos mă spală de fărădelegea mea și de păcatul 
meu mă curățește !...» (Psalm 50:1-3). 


6. Patimile 


Ce sunt patimile 


Poporul ...bea nelegiuirea din plin, ca apa 
(Psalm 72:10) 


Cel mai vădit semn și blestem al păcatului, al urmărilor, 
20 Mantuirea păcătoşilor, p. 19. 

nefericirilor și răutăţilor lui, este patima. Din otrava păcatului se 
nasc patimile. 

Sf. Macarie cel Mare aseamănă sufletul omului cu „un 
Asemenea este şi păcatul, o sevă otrăvită, un aluat rău, care 
pătrunde până în cele mai adânci încăperi ale sufletului, în toate 
rădăcinile şi ramurile lui, devenind prin obişnuință şi creştere „a 
doua fire”2", 

Când fărădelegea devine lege, când păcatul se întinde şi se 
întăreşte atât de mult, în sufletul omului încât devine a doua 
fire, atunci se numește patimă sau viciu. A greși de câteva ori, 
a face un păcat oarecare o dată sau de două ori, încă nu e 
patimă. 

Noe s-a îmbătat o dată, dar nimeni n-a putut să-l numească 
beţiv. Lot dintr-o îmbătare a căzut într-o desfrânare îngrozitoare, 
dar nimeni nu l-a numit nici beţiv nici desfrânat. Moise a ucis un 
egiptean care bătea un israilitean, dar nimeni nu l-a putut numi 
ucigaş. David a prilejuit moartea unui general ca să-i poată lua 
soția, fapt pentru care a vărsat multe și amare lacrimi, dar pentru 
aceasta nimeni nu l-a numit nici desfrânat, nici ucigaş. Petru a 
tăiat urechea unui soldat, dar pentru aceasta nimeni nu s-a gândit 
să-l numească om sângeros. Pavel a înjurat o dată pe arhiereul 
Anania (Fapte 23:2-3), dar din atâta pricină nimeni nu poate 
spune că avea patima înjurăturii. Chiar şi o păcătoasă, ca Maria 
Magdalena, sau ca Maria Egipteanca, odată ce s-a îndreptat şi 
s-a pocăit pentru păcatele sale, nu se mai poate numi pătimașă. 

Om pătimaş este acela care săvârşeşte păcatul fără 
întrerupere, care «bea nelegiuirea din plin, ca apa» (Psalm 72:10); 


Omilii duhovniceşti, p.208. 

omul care face din păcat a doua fire, adică omul cu firea 
îndreptată mai mult spre rău, decât spre bine: omul bețiv, omul 
mincinos, omul desfrânat, omul înjurăturilor, hoțul de meserie, 
lacomul care nu se mai satură de avere, criminalul (recidivist), 
asupritorul, răutăciosul, vicleanul, nelegiuitorul, imoralul. Prin 
urmare patima este păcatul de căpetenie, păcatul strigător la cer 
sau păcatul împotriva Duhului Sfânt săvârşit fără oprire; e 
fărădelegea devenită lege; e starea de robie şi asuprire a 
sufletului și a trupului. patima sau viciul e trăirea, „datina 
păcătoasă”; e călcarea neîntreruptă a legii morale, păcătuirea 
statomică, năravul; e lepra sufletului, ruina, ruşinea și 
nefericirea omului. 

„Tărie de fire ia patima cea învechită”, spune Sf. Simeon 
Noul Cuvântător de Dumnezeu”, Cine fură o dată, face un 
păcat; cine fură continuu este un pătimaș. Cine se îmbată o dată, 
face un păcat; cine se îmbată continuu, este un pătimaş. Cine 
minte o dată, face un păcat; cine minte mereu, e un pătimaş; cine 
înjură o dată face un păcat; cine înjură mereu e un pătimaş; cine 
urăşte şi asupreşte o dată, face un păcat, cine urăște şi asupreşte 
fără oprire este un pătimaș; cine calcă o dată porunca a șaptea, 
face un păcat; cine o calcă mereu ajunge un om dezordonat, 
dezechilibrat, decăzut; un pătimaș, şi aşa mai departe. Toate 
păcatele săvârșite cu gândul, cu vorba şi cu fapta, prin repetiție 
și obișnuință, devin a doua fire, vicii, obiceiuri, patimi 
vătămătoare, imorale. 


22 După Sf. Isaac Sirul, patimile sunt „„asupreli”, cap. 38. 
2 Cuvântul IE. 

Sf. Maxim Mărturisitorul spune că „patima este o mișcare 
a sufletului împotriva firii2*%, o mişcare dobitocească a sufletului 
afară de fire. Deci nu e totuna cu firea, nici de la fire sădită în 
suflet. Dumnezeu nu a pus în om sămânța păcatului și a patimii, 
că ar fi hulă a ne închipui una ca asta. Binele este sădit în fire de 
Dumnezeu; răul nu; e nefiresc. Patimile apar în firea vătămată 
de păcat şi de aceea sunt vătămătoare sufletului şi trupului. 

În acest înţeles, patima este un început de nebunie (cum 
o defineşte Dostoievski în /diotul). 

Patima strică, stâlceşte şi slăbește firea; o face nebună ca 
fărădelegea şi nesăţioasă «ca moartea» (Avacum 2:5). Patima 
roade viața omului, «ca un vierme în oase» (Pilde 14:30), apasă 
greu ca munții și arde ca flăcările focului. „Pentru că — spune Sf. 
Macarie — patimile sunt munți greu de purtat; înăuntru fiind ape 
pline de balauri, animale veninoase și șerpi. După cum un 
monstru înghite în pântecul său pe om, tot astfel și păcatul 
înghite sufletele. Ele (patimile) sunt flăcări de foc mistuitoare şi 
săgeți arzătoare...""2%5. 

Patima otrăveşte sufletul întocmai. cum  gălbinarea 
otrăvește corpul. Ea este asemenea broaștelor, fiarelor urlătoare 
și păsărilor răpitoare: împrăştie gândurile bune, atacă trupul și 
vatămă via sufletului 2%Din astfel de pricini, patima este o 
piedică mare de tot şi continuă în calea mântuirii, a fericirii și 


24 „Patima este o mişcare a sufletului împotriva firii fie spre o iubire 
nerațională, fie spre o ură fără de judecată a vreunui lucru din cele supuse 
simţurilor. De pildă e o mișcare spre iubirea neraţională a mâncărilor, sau a 
femeii, sau a avuţiei, sau a slavei trecătoare, sau a altui lucru, din cele supuse 
simţurilor, sau din pricina acestora” (A doua sută... Filocalia IE. p. 57). 

295 Oi 

Omilii p. 104. 
25 Ilie Ecdicut: Filocalia IV, p. 308, 311 şi 322. 

desăvârşirii. Păcatul devenit patimă spurcă sufletul, căci: 
“Necurat este sufletul pătimaș, plin de gânduri de poftă şi de 
ură”, închide cerul (Galateni 5:20-21) şi face cu neputinţă 
mântuirea și desăvârşirea omului. 

Rezumând şi înşirând relele nemărginite şi nenumărate pe 
care le aduce omului văpaia patimilor, una din cântările 
Triodului grăieşte: „prin patimi mintea s-a rănit, trupul s-a 
trândăvit, duhul bolește, cuvântul a slăbit, viața s-a omorât, 
sfârşitul este lângă uşi”258. 


Patimile sunt tirani încuibaţi în noi 
(Fotie) 


Sunt păcate şi patimi mari şi mici, trupeşti (ca lăcomia 
pântecului, beţia, mânia, desfrânarea, trufia) şi sunt păcate şi 
patimi sufleteşti (ca ura, slava deșartă, pizma, ş.a.); patimi de 
voie (care atrag spre plăceri) şi patimi fără de voie (suferinţele, 
necazurile, durerile). Câte sunt păcatele, tot atâtea sunt şi patimile?*, 

În creştinism se numesc patimi mai ales cele şapte păcate 
de căpetenie (mândria, desfrânarea, iubirea de argint, lăcomia, 
pizma, mânia şi lenevia) cu ramurile lor, păcatele strigătoare la 
cer şi păcatele împotriva Duhului Sfânt, că din ele izvorăsc toate 
relele, toate păcatele şi patimile. 


2"Maxim Mărturisitorul: Filocalia II, p. 39. 

bE7riod, Bd. 1930, p. 433. 

păgânii au făcut zei din patimi. Mânia, desfrânarea, omorul, beţia, 
viclenia şi alte patimi aveau zei şi statui. Câte patimi, atâţia idoli, atâția 
reprezentanţi avea omul în sfatul zeilor şi deci apărători ai propriilor păcate. 

Ca şi păcatele, patimile se trezesc: 

prin gânduri: “Nu se înfepă nor fără adiere de vânt, şi nu 
se naște patima fără gând” Tot el spune că pricinile 
gândurilor poftitoare stau în voia noastră, deoarece nu toți 
gândim la.fel.%0! 

prin simţuri: „Pricina patimii e simţirea (percepția prin 
simţuri), precum pricina relei întrebuințări a acesteia este 
mintea” 

prin “amintiri: „Căci amintirile, trezite prin simţire, mişcă 
patimile”305. 

prin lucruri: „Fără un lucru sensibil nu se produce 
patima. Căci dacă nu este femeie nu este nici curvie; dacă nu 
sunt mâncări, nu este nici lăcomie; şi dacă nu este aur, nu există 
nici patima iubirii de argint. Deci orice mişcare pătimaşă a 
puterilor noastre naturale e stăpânită de un lucru sensibil, sau de 
un drac, care aţâță prin acel lucru sufletul Se păcat”3%. Mare 
virtute este să nu te împătimeşti de lucruri.. 

Odată trezite şi împlinite, patimile au aceleaşi urmări, 
pedepse şi răutăți ca şi păcatul, dar pe o scară mult mai mare, 
datorită călcării neîntrerupte a legii morale. Pătimașul este ca şi 
duhul necurat: arde, caută loc de odihnă (Matei 12:43) şi nu se 
astâmpără decât atunci, când se scaldă în plăcerea patimii. 
Urechile oamenilor pătimaşi nu aud chemările cerului şi 


31Cuviosul Marcu Ascetul, Filocalia 1, p. 248 . 

Ibidem, p. 228. 

302 Cuviosul Talasie Africanul: Filocalia IV, p.19. 

*%51bidem, p.28. 

3%Sf. Maxim Mărturisitorul, Răspunsuri către Talasie: Filocalia III, p. 
203. 

305 Ac. II, 85. 

armoniile vieții divine. Ochii întunecați de vălul patimilor 
trupeşti şi sufleteşti nu mai pot întrezări virtuțile Evangheliei. 
Mintea oamenilor pătimaşi nu mai poate deosebi lumina de 
întuneric, binele de rău. Acestora le grăieşte profetul Isaia: «Vai 
de cei ce zic răului bine şi binelui rău; care numesc lumina 
întuneric şi întunericul lumină; care socotesc dulcele amar şi 
amarul dulce» (Isaia 5:20). Pentru împlinirea patimii, Isav îşi 
vinde drepturile de întâi născut (Facere 26:30-34; Evrei 12:16); 
din pricina patimilor, Nabucodonosor, ziditorul Babilonului și 
cuceritorul atâtor popoare, înnebunește şi capătă însuşiri 
dobitoceşti: părul i-a crescut ca penele vulturilor, unghiile ca 
ghearele păsărilor şi păştea iarbă ca animalele (v. Daniel cap. 4); 
din pricina patimilor Belşaţar împăratul Chaldeilor, cel care a 
chefuit folosindu-se de vasele sfinte ale templului din Ierusalim, 
pierde tronul şi viața, din pricina patimilor, Olofern ajunge în 
iad fără cap şi Samson în mâinile vrăjmaşilor săi, fără nici o 
putere de apărare; din pricina nesaţiului și urgiei patimilor, cele 
două surori Ohola (Samaria) şi Oholiba (Ierusalimul) sunt jefuite, 
batjocorite şi nimicite (v. lezechiel cap. 23); din aceleaşi pricini, 
Tirul «pecetea desăvârșirii, deplinătatea înțelepciunii şi cununa 
frumuseții», din strălucitor ca un heruvim se preface în foc şi 
cenuşă (v. lezechiel cap. 28). Sub pretextul necesității, patimile 
surpă Babilonul sufletului; desfigurează şi pierd, osândesc și 
ucid oamenii și bunurile lor, cetăţile, orașele și împărățiile lumii, 
cu toate comorile și strălucirile lor. De aceea Cuviosul Teognost 
spune celui ce vieţuiește cu patimă, trupului şi lumii: „„...găteş- 
te-te ca să ajungi, prin moarte, la pedeapsa cea fără de 
moarte”"3%6. 


“Filocalia IV, p. 256. 

lată ce este patima, iubiţi şi dreptcredincioşi creştini: 
întoarcerea de la scop la mijloc, de la lege la fărădelege, de la 
Dumnezeu la lume; e abaterea de la rostul şi scopul vieţii și 
trăirea într-o stare nefirească de amăgire, de rătăcire, de greşeală 
(cronică), de păcătuire fără oprire (beţie, desfrânare, trufie, 
mânie, lăcomie, pizmă, lenevie, ură); e petrecerea în robia unuia 
sau a mai multor păcate de moarte (capitale, strigătoare la cer 
sau împotriva Duhului Sfânt), 

Patimile sunt funiile care leagă sufletele, întocmai ca 
lanţurile trupurile robilor. 

Sunt patimi mari și mici, patimi trupeşti şi patimi 
sufleteşti, ca şi păcatele. Ele sunt legate deolaltă, împletite unele 
cu altele: mânia cu ura, lenevia cu desfrânarea, mândria cu 
pizma, desfrânarea cu lăcomia, asuprirea cu răutatea... Una e 
patima de căpetenie (dominantă), iar celelalte sunt urmările şi 
odrăslirile ei. În toate se arată o sete fără margini: setea firii și a 
sufletului după Dumnezeu, dar întoarsă spre lume, spre lucruri, 
spre nimicuri“ Ura e fără de margini, lăcomia e fără de 
margini, mânia, răutatea... toate sunt ca marea, care înghite 
atâtea ape şi nu se mai umple. 

Patimile fac omul robul lor, să trăiască în nesimţire și 
neorânduială. „Toţi cei ce slujesc patimilor suferă de 
nesimnţire”28. “Toate ale dracilor sunt fără de rânduială, spune Sf. 
Ioan Scărarul. Au ca singur scop: să piardă sufletul celor ce 
primesc sfatul şi chemarea lor. 

Nici nu ne dăm seama câte lacrimi şi cât sânge curge în 
lume din pricina patimilor. Patimile (beţia, desfrânarea, mânia, 


3D. Stăniloae, Curs de ascetică şi mistică creştină, Litogr. Bucureşti, 
1946-1947, p. 41 şi 43. 
38 Sf. Petru Damaschin, p.140. 

pizma, înjurăturile, minciunile şi celelalte) sunt „cancerul vieţii 
morale”, rod şi distrug sănătatea trupului și a sufletului, a 
familiei şi a statului. Patimile despart soții de soții și soțiile de 
soți, copiii de părinți şi părinții de copii. Patimile îmbătătoare 
fac pe oameni netrebnici, nefericiți, hoți şi ucigaşi. Patimile 
muinează munca, averea și sănătatea oamenilor. Din înţelepţi fac 
nebuni; din frumoși urâţi, din fericiţi nenorociți, din bogați 
săraci, din sănătoși bolnavi, din îngeri demoni. Pătimașii cad în 
toate gropile, în toate mizeriile şi robiile. De aceea cu dreptate 
s-a spus că patimile sunt tirani încuibaţi în noi, cu nimic 
deosebindu-se, prin pedepse, de tirania din afară'%. 

Patimile sunt idolii, plăcerile deşarte, la care slujesc toți 
oamenii lipsiţi de virtutea înțelepciunii. 

Sclavul Onisim, ajuns episcop în Efes (pomenit la 15 
februarie) în prigoana de pe vremea împăratului Traian, a fost 
dus la Roma și întrebat de exarhul Terti]: 

„Cine eşti?” 

„Sunt creştin” — a răspuns bătrânul Onisim. 

„Ce rang ai?” 

„Am fost oarecând rob altui om, iar acum sunt rob 
credincios bunului Stăpân, Domnul şi Mântuitorul nostru lisus 
Hristos”. 

„Și de ce ai schimbat stăpânul?” 

„Cunoscând adevărul am văzut urâciunea închinării la 
idoli”. 

„Şi cu cât preţ te-ai vândut stăpânului cel nou?” 

„Am fost răscumpărat din pierzare cu cinstitul sânge al 
Domnului lisus Hristos, precum scris este în cărțile sfinte: Nu cu 


%9 Fotie, Scolie la Cuvântarea IV din Scara Sfântulul Ioan Scărarul. 

argint şi cu aur stricăcios v-aţi izbăvit de viaţa voastră cea 
deşartă, ce era dată de la părinţi, ci cu cinstitul sânge, ca al unui 
miel fără prihană şi preacurat al lui Hristos” (1 Petru ]:18-19). 

„(Care oare e viața deșartă după scripturile voastre?” 

„Deșartă viaţă este: desfrânarea, cea care pentu o 
puțintică dulceaţă trupească găteşte foc veșnic pătimaşilor, 
iubirea de argint, întru care năpăstuim pe aproapele; farmecele 
(poftele), rădăcina asupririlor; mândria, ce se arată că suntem 
mai presus de alții; zavistia, care, ca pe Cain, a îndemnat şi pe 
alții la ucidere; grăirea de rău, care întinde ca un nor luarea în 
râs asupra tuturor; fățărnicia și minciuna, vrăjmașele 
adevărului și prietenele diavolului; mânia, izvorul uciderilor și 
al războiului; beţia, soră cu neînfrânarea și cu vorbirea spurcată, 
străină de gândul cel bun şi de tovărăşia cea aleasă. Iată, o, 
eparhule, viața cea deşartă, idolii cărora oamenii se 
închină....»310, 

De o astfel de viață cu patimi, deşartă, păgubitoare şi 
nefericită, bunul Dumnezeu să ne păzească, pe toți creştinii și pe 
toți oamenii. Să ne facă să vrem şi să ne ajute să ne smulgem din 
vraja şi robia ei, cu al Său Har şi cu a Sa iubire de oameni. 

„Întru adâncul păcatelor sunt cuprins, Mântuitorule, și în 
marea vieții mă cufund; ci precum pe Iona din fiară, aşa mă 
scoate și pe mine din patimi şi mă mântuiește”?!!, 


3 Vieţile Sfinţilor, II, 222-223. 
31: Canonul fiului risipitor, Catavasia 6. 

Impătimirea şi nepătimirea 
„„„În trăsătura pătimitoare stă puterea 


păcatului şi a morţii... 
(Sf. Maxim Mărturisitorul) 


Despre omul care nu se mai poate înfrâna de la păcatele de 
moarte (de la unele sau de la mai multe), care nu se mai poate 
stăpâni de la înjurături, beție, mânie, lăcomie, desfrâu, mândrie, 
invidie, asupriri, lenevie, ură; spunem că este un pătimaș, un 
împătimit. 

De unde vine aluatul patimilor şi cum ajunge omul să se 
împătimească? 

Pricinile şi momelile păcatului sunt și ale patimilor. Ca și să- 
mânţa păcatului, aluatul patimilor vine — istoric — de la Adam.2!? 

Sufleteşte (psihologic) vorbind, pricina sau aluatul 
patimilor vine din ură, din necredinţa în Dumnezeu, din dorul de 
libertate nemărginită a sufletului, din chemările şi îndemnurile 
ispitei, din pofta de plăcere neînfrânată a simțurilor '3. din 


„Adam, greşind, a primit în sine aluatul patimilor celor rele și astfel 
prin participare, cei născut dintr-însul, şi deci tot neamul lui Adam a 
participat la acel aluat; în cele din urmă patimile cele păcătoase au sporit şi au 
crescut în oameni atât de mult, că ei au căzut în desfrâu, îmbuibare, idolatrie, 
omor şi alte crime, până ce lumea toată s-a dospit în răutate; şi răul a sporit 
atât de puternic în oameni, că ei nu mai credeau în existența lui Dumnezeu, ci 
adorau pietrele cele neînsufleţite, şi nici cel puţin o idee nu-şi mai puteau face 
despre Dumnezeu; într-atâta a dospit aluatul patimilor celor din păcate 
neamul lui Adam cel vechi” (Sf. Macarie, Omilii, p.138). 

9"Pricina patimii este simțirea şi a uneltirii mintea. Unele patimi se 
nasc dinăuntru, din gânduri - „din gândurile iniraii vine trupul spre patimă,” 
altele prin ispite, din afară. Ispitele atacă simţurile, iar simțurile trupului 

întunecarea minții şi din slăbirea voinței, din fuga de durere şi 
din făgăduinţa fericirii, precum şi din tot felul de socoteli 
greşite, care se cuprind în una singură, în minciună. 

Ca şi Adam, omul pătimaș sau uită pe Dumnezeu, sau nu 
mai crede în Dumnezeu, şi atunci frâna minţii şi a voinței lui 
slăbeşte. Atunci mintea e momită, coborâtă şi robită în simţuri, 
iar voinţa tăiată. Atunci se lasă omul liber în voia ispitelor şi a 
poftelor de plăcere a simţurilor?!*, 

Ispita slăbeşte voinţa și pofta de plăcere întunecă mintea, 
aprinde focul patimilor și mărește greutatea lor.15 

După Sf. Isaac Sirul pricinile păcatelor şi ale patimilor 
sunt: vinul, femeile, bogăţia şi sănătatea trupului. Ele nu sunt din 
fire păcate ci pricini ale păcatelor și ale patimilor.215 

Sunt apoi şi tot felul de socoteli greşite, pe care și le face 
omul când se lasă atras și robit de puterea patimilor. 

Mai întâi e grija de viitor, cleiul care ne leagă de lumea 


strecoară gândurile în inimă prin vedere, auzire, pipăire, mirosire sau gustare 
(Scolii la Cuvânt V din Scara Sf. loan Scărarul). 

31 Omul „pătimaș ajunge ca un rob și ca un nesimţitor din prea marea 
alipire, la patimi şi, aici năvălește fără să cugete, ca dobitoacele, furat de 
pofta după ceva, aici caută să-şi răzbune cu mânie pentru neîmplinirea unei 
pofte, scrâşnind din dinţi ca o fiară împotriva semenilor” (Sf. Petru 
Damaschin, p. 163). 

*5Sf. Simeon Noul Teolog, numără trei patimi care vânează sufletele: 
banii, slava și dezmierdările. Cuviosul Nichita Stithatul, ucenicul Sf. Simeon 
Noul Teolog, rezumă la trei căpeteniile tuturor patimilor, balaurul cu trei 
capete; 1. iubirea de plăcere, 2. iubirea de argint şi 3. iubirea de slavă. Toată 
nevoinţa şi lupta se dă împotriva acestor duhuri rele (Suta 1 de capete, c. 38, 
p.ll). 


216 Cuv. V, ms. p.32. 

din afară.?!! Frica de a fi lipsit de plăcere și temerea de a avea 
parte de durere, aruncă omul în valurile patimilor. Dar mai sunt 
şi alte socoteli greşite. „Se socoteşte omul liber că poate face ce 
vrea şi nimeni nici nu-i poruncește, nici nu-l poate trage la 
răspundere; îşi închipuie că aşa e bine şi că nimeni nu-i poate 
lua dreptul să se bucure de viață așa cum doreşte, cum vrea și 
cum poate. Şi aici se pare că ajungem la pricina de căpetenie a 
împătimirii: plăcerea căutată în fuga omului de durere. Fuge 
omul de durere în braţele plăcerii. 

Acestea sunt pricinile şi momelile care stârnesc patimile. 

Mai departe, din aluatul patimilor se frământă, se dospește 
şi pătrunde în sufletul și în trupul omului împătimirea, firea 
pătimașă, trăsătura pătimitoare, cum o numește Sf. Maxim 
Mărturisitorul. Înainte de cădere, Adam avea harul nepătimirii, 
împlinea nevoile firii fără patimă. Prin căderea „din starea de 
desăvârșire” în starea de păcat, în firea lui Adam odrăslesc 
patimile: chipul dumnezeiesc se întunecă și se face în el 
„străvezie și vădită asemănarea cu  dobitoacele cele 
necuvântătoare”. Din nestricăcioasă, firea devine stricăcioasă; 
din nemuritoare, devine muritoare; din nepătimitoare, devine 
pătimitoare. Puterile răului îşi ascund lucrările în sânul firii. Ele 
biciuiesc firea să-şi împlinească nevoile peste trebuință. Hrana 
este o trebuinţă a firii, lăcomia de mâncare şi băutură trece peste 
nevoile firii şi devine patimă. Înmulțirea este o lege și o nevoie a 
firii, nesaţiul plăcerii care însoţeşte înmulțirea trece peste 
nevoile firii şi devine patimă, desfrânare; şi aşa mai departe: sub 


+? D. Stăniloaie: Curs de Ascetică şi Mistică creştină, lit. Bucureşti 
1946-1947, p. 67. 

pretextul necesității, nevoile firii, împlinite peste trebuință, se 
preschimbă în patimi, contrare firii. 

Ajuns în starea aceasta nefericită, omul cunoaşte toate 
urmările, durerile, pedepsele şi răutăţile păcatului; viaţa lui 
devine o zbuciumată alergare între plăcere şi durere, între 
puterea păcatului şi a morții. 

„Pentru că în trăsătura pătimitoare stă puterea păcatului şi 
a morţii, adică domnia silnică a păcatului prin plăcere şi 
stăpânirea morţii prin durere. Căci e vădit că în trăsătura 
pătimitoare a firii stă puterea plăcerii şi a durerii. Pentru că 
vrând să scăpăm de simţirea chinuitoare a durerii, ne luăm 
refugiul în plăcere, încercând să ne mângâiem firea torturați de 
chinurile durerii. Dar grăbindu-ne să tocim împunsăturile durerii 
prin plăcere, întărim și mai mult zapisul aceleia împotriva 
noastră, neputând ajunge la o plăcere eliberată de durere şi de 
osteneli”21?. 

Căzut în în starea aceasta nefericită de împătimire, iubiți și 
binecuvântați creştini, omul sau se lasă vrăjit, purtat şi amețit în 
vâltoarea patimilor, sau se reculege, îşi vine în fire şi sare afară 
din cercul patimilor, pe țărmul nepătimirii. Sau se cufundă și se 
îneacă în valurile plăcerilor, ale durerilor și ale morţii, sau dă 


315 „Nu cele ce se fac după fire sunt plăcute, spune Antonie cel Mare, 


ci cele rele, după alegerea cu ve Nu e păcat a mânca, ci a mânca 
nemulțumind, fără cuviință şi fără înfrânare...Nu e păcat a privi curat, ci a 
privi cu pizmă, cu mândrie şi cu poftă. E păcat însă a nu asculta Jiniştit, ci cu 
mânie. Nu e păcat neînfrânarea limbii la mulțumire și rugăciune, dar e păcat 
la vorbirea de rău. E păcat să nu lucreze mâinile milostenie, ci ucideri și 
răpiri. Și așa fiecare din mădularele noastre păcătuieşte, când din slobodă 
alegere lucrează cele rele în loc de cele bune, împotriva voii lui Dumnezeu” 
(Filocalia |, p. 14). 
19 Sf. Maxim Mărturisitorul, Filocalia III, p.336. 

mâna Aceluia care-i totdeauna lângă el, gata să-l smulgă din 
brațele morţii. Sau strigă după ajutor și caută o mână de 
mântuire, ca orice om în primejdie de moarte, sau piere. Din 
două una: sau se întoarce la Dumnezeu şi îşi predă viața în mâna 
şi în brațele Mântuitorului, sau moare deznădăjduit, nefericit şi 
osândit în braţele patimilor. 

Tu, creștine, ce faci? Ai de ales între împătimire și 
nepătimire. Eşti încă împătimit? Ajuns-ai la nepătimire? 
Întrebările acestea nu trebuie lăsate fără răspuns. „Patimile 
săvârşite cu fapta, cu fapta se şi tămăduiesc. Căci precum 
neînfrânarea, plăcerea, lăcomia pântecului și viața nepăsătoare și 
fără rânduială, înrădăcinează în suflet deprinderea pătimașă și 
aduc la fapte necuvenite, așa strâmtorarea și înfrânarea, 
ostenelile şi luptele duhovniceşti aduc în el nepătimirea și-l 
strămută de la patimă la nepătimire'*20. Îţi dai seama, omule, de 
vâltoarea patimilor ameţitoare în care te învârteşti? Nu cunoști 
primejdia valurilor în care eşti gata să te îneci? Nu vezi cum 
patimile sufletului și ale trupului: mândria, desfrânarea, iubirea 
de arginți, lăcomia pântecului, mânia cu lovirile şi înjurăturile 
ei, pizma, lenevia şi ura, cu toate surorile şi fiicele lor, îți sapă 
mormântul?... Nu simți nici acum, în mustrarea cugetului şi în 
suspinul dureros al inimii, dorinţa mântuirii, să ajungi la limanul 
nepătimirii?... 

Dacă da, atunci fără nici o întârziere, acum, strigă 
împreună cu mine şi cu noi toți: „Dumnezeule, încetează 
nestatomica tulburare a patimilor mele și dă liniște inimii 
mele”... 


S20Nichita Stithatul: Suza 1 de capere, cap. 34, ms., p.10. 
“2! Din Canonul Mineiului Decembrie 13. 

Patimile Domnului și patimile omului 
„„„.am fost înnoiţi prin patima Celui fără 
de patimă... 
(Sf. Teodor al Edesei) 


Nimeni nu este liniștit și fericit în robia patimilor. 


„Nu am linişte...”, „Nu pot dormi...”, „Nu mai am gust de 
viaţă...” „Mă mustră inima...”, Sunt aşa de nefericit (ă) și de 
neliniştit (6)...”, nu sunt numai destăinuiri în scaunul 


mărturisirii. Astfel de suspine ne surprind în nenumărate 
convorbiri cu persoane care pe fața lor arată că sunt necăjite şi 
nefericite, dar mai ales cu persoane, bine îmbrăcate și cu fața 
veselă, care abia aşteaptă prilejul să-și descarce conștiința de 
povara durerilor şi a mustrărilor. Astfel de persoane se plimbă 
zâmbitoare şi gălăgioase pe stradă, iau parte vesele şi 
zgomotoase la petreceri, tocmai ca să-şi înăbuşe, în zgomotul 
din afară, neliniștea dinlăuntrul sufletului. 

Din starea de neliniște, durere și moarte a patimilor ne 
scoate lisus Hristos Mântuitorul. EI se naşte fără de păcat,crește 
şi trăieşte fără de păcat, moare şi înviază fără de păcat, ca prin 
harul jenfei şi prin adevărul Evangheliei Lui, oamenii să se 
poată naşte din nou, fără de păcat, fără zămislire din sămânță 
cea vătămată de păcat. EI ia asupra sa trăsătura pătimitoare a 
firii omeneşti, ca și noi să luăm trăsătura firii Lui dumnezeiești, 
cea fără de păcat. El înfrânge puterile satanei: înfrânge ispita și 
patima plăcerii în pustie (Matei 4:1-10) şi ispita şi patima durerii 
pe Cruce, prin răstignire. El a supus patima, durerea, plăcerea și 
moartea sub voinţa Sa. EI a rupt „acul prin care satana își injecta 

otrava în firea omenească; EI a ridicat firea omenească deasupra 
plăcerii și durerii, deasupra trăsăturii pătimitoare.3? 

Am fost şi suntem „înnoiți pr patima Celui fără de 
patimă”, spune Sf. Teodor al Edesei? 

Câtă deosebire este între patimile Domnului şi patimile 
omului. Patimile Domnului sunt suferințele Lui pentru noi, 
oamenii, şi pentru mântuirea noastră, suferințe grele, nedrepte, 
cumplite, sângeroase. 

Patimile omului sunt păcatele lui şi suferințele lui pentru 
ispăşirea lor. 

Cine este Domnul, Cel ce pătimește pentru noi? Ce a făcut 
Cel ce pătimeşte pentru noi? Pentru cine și ce pătimeşte? 

Întreabă, creştine, apostolii și martirii, sfinții şi păcătoşii, 
întreabă pe Zaheu și pe Matei, Samarineanca şi Hananeianca, pe 
Toma și pe Lazăr, marea, vânturile şi demonii, toți și toate 
într-un glas îți vor răspunde că Acesta este Însuși Dumnezeu, 
Fiul Cel întrupat, Mesia Cel proorocit, lisus Hristos, 
Mântuitorul, pe Care Dumnezeu nu L-a cruțat ci L-a dat jertfă 
de răscumpărare «pentru noi toți» (Romani 8:32). Dumnezeu 
făcuse lumea rai. Diavolul o prefăcuse în iad. Pământul nu mai 
rodea decât spinii patimilor. Edenul de altădată era plin de 
urlete. Omul din rege era rob al pământului. 

Ca să ne trezească și să ne abată de la păcat, Hristos ne 
zguduie prin patimile Lui. Ne arată până unde merge răutatea 
păcatului, încât răstigneşte şi pe Fiul lui Dumnezeu, pe 
Mântuitorul lumii. Pentru păcatele şi patimile noastre, Hristos 


%2 Vezi: Filocalia III, admirabilele texte ale Sf. Maxim Mărturisitorul 
şi luminoasele note tămuritoare ale Pr, Dr. D. Stăniloae, p. 20-23, 63-68, 146- 
149 şi 103. 

Filocalia IV, p. 203. 

vestește Evanghelia, întemeiază Biserica şi primeşte de la noi: 
vânzare, pălmuiri, biciuiri, cunună de spini, cruce, batjocuri între 
tâlhari, fiere, oțet şi moarte. 

Scena zguduitoare a Patimilor Lui, este fără pereche în 
toată istoria lumii. Moartea lui Socrate e tragedia unui om, 
arderea Romei e tragedia unui oraş, revoluţia franceză e tragedia 
unui popor, războaiele mondiale sunt tragedia lumii întregi. 
Patimile şi moartea Domnului înfăţişează tragedia istoriei şi 
drama divină a Mântuitorului lumii*2%, Inimă de piatră să avem 
şi ea ne mişcă... Mielul lui Dumnezeu suferă greu, suferă adânc, 
prin toate simţurile. Suferă pipăitul: căci toată camea Lui era 
bătută, zdrobită şi chinuită prin rănile spinilor şi ale piroanelor; 
suferă auzul, căci aude strigătele pline de ură ale fariseilor; 
suferă mirosul și gustul chinuit prin fiere şi oțet; suferă văzul, 
căci vede pe mama Sa zdrobită de o durere nemărginită, suferă 
amar prin toate simţurile trupului Său ca prin patimile Lui să 
trezească simţurile omului din amorțirea păcatului şi din robia 
patimilor. 

Un singur lucru nu a făcut lisus Hristos: păcatul (Isaia 
53:9; loan 8:46; 1 Petru 2:22). Totul a făcut pentru om: Şi-a dat 
viaţa — ce avea mai scump — jertfă de împăcare cu Dumnezeu. 
Ca să-i scape de răutățile patimilor, EI lasă duşmanilor iertarea, 
soldaţilor haina, sutașului cunoştinţa de Dumnezeu, tâlharului 
raiul, ucenicului pe mama Sa, Miresei (Bisericii) Sale 
Evanghelia, cele şapte Sfinte Taine şi cele şapte daruri ale 
Duhului Sfânt, creştinilor, copiilor, prietenilor și fraților Săi, 
crucea mântuitoare. Toate sunt daruri ale patimilor Sale, ca pe 
moi să ne scoată din întunericul patimilor la lumina mântuirii. 


32 Dr. Alex. Nicolescu, Strop de rouă, Lugoj, 1929, p.138. 

„Cu lemnul (crucii) se cădea să se vindece lemnul (pomul 
fructului oprit) şi cu patima Celui fără de patimă să se dezlege 
patimile cele prin lemn ale Celui osândit"*?%. 

Așadar lisus Hristos Mântuitorul rabdă, pătimeşte, 
suferințele cele mai grele, ca să trezească omenirea din beţia 
păcatului, să întoarcă oaia cea rătăcită, omul supus patimilor 
vătămătoare, în staulul mântuirii. Prin patimile sale stricăcioase, 
omul cade; prin patimile Domnului se ridică. Prin patimile sale 
vinovate, omul se desparte de Dumnezeu, de bunurile și de 
făgăduinţele vieţii fericite; prin patimile Domnului dobândeşte 
iarăşi raiul fericirii. Pentru patimile omeneşti — pentru aur și 
argint, pentru pofte şi plăceri vinovate, ca Irod şi ca luda, 
înjurăm, vindem şi batjocorim pe Dumnezeu. Cu patimile 
Mântuitorului ne împăcăm cu Dumnezeu și astfel scăpăm, ne 
mântuim din potopul păcatelor. 32% 

De aceea, iubite creştine, caută să-ți înfrânezi, să-ți 
stăpânești şi să-ți biruieşti patimile trupului şi ale sufletului, prin 
harul patimilor Domnului. Pentru pierzarea sufletului, spune Sf. 
Simeon Noul Cuvântător de Dumnezeu, este de ajuns o singură 
patimă, aşa după cum un singur tâlhar ne poate ucide trupul. 
Ridică-te, creştine, ridică-te puţin câte puţin de la pământul 
patimilor spre cerul virtuţilor şi al darurilor lui Dumnezeu. Cine 
se ridică o dată în aerul Duhului, nu mai doreşte noroiul 


325 Stihiră de la vecernia Înălţării Sfintei Cruci, gl. 2. 

34 Harul Domnului, prin patimile și jertfa Lui, spală rănile, urmele 
patimilor omului şi alină durerea sufletului. „Dar precum fierul ars şi lovit se 
curăță, sau aurul amestecat cu aramă şi cu fier se alege numai prin foc, aşa și 
sufletul, prin patimile preacurate ale Mântuitorului, ars și lovit de Duhul cel 
bun, se curățeşte de toată patima şi de tot păcatul” (Simeon Metafrastul, 
Despre desăvârșirea în Duh, Cap. 41, ms., p. 18-19). 

pământului. Cine de gândurile cele rele şi de patimi se va 
slobozi, nu se va mai pogorî în robia păcatului şi a cugetului 
trupesc. lar cine nu se smulge din pământul mlăştinos al 
patimilor sau se cufundă mereu și piere în noroiul lor, sau se 
sfâşie şi se mănâncă de răutatea lor ca de nişte fiare sălbatice și, 
după moarte, în osânda veșnică se va munci” . 

Ca să ne scape dintr-o astfel de osândă Hristos Dumnezeu 
ne cheamă la Sine, ne spală rănile patimilor, ne culcă pe inima 
Sa, ca pe loan, ne hrănește cu trupul şi cu sângele Său. Ca să 
scăpăm din osânda patimilor, El ne vine în ajutor prin Patimile 
Sale mântuitoare, prin cuvintele şi harurile Evangheliei Sale 
sfinte, prin rugăciunile şi slujbele Bisericii Sale dreptmăritoare. 

„Miluiește, Doamne,sufletul meu cel întinat cu patimile 
vieții şi curat pe el, prin pocăință şi mărturisire, îl primeşte, că 
bine eşti cuvântat în vecii vecilor'"%5, 


Doamne, „cu patimile Tale vindecă 
patimile mele...” 
(Sf. Isaac Sirul) 


Pe lângă învățăturile Evangheliei, pe lângă harul 
Domnului și pe lângă rugăciunile şi slujbele Bisericii, de un 
mare folos în războiul cel nevăzut cu patimile mai sunt și viețile 
sfinţilor, din care alegem aici pe cea a Sfântului Nifon, multă 
vreme model de om pătimaş apoi model de om virtuos. 


“SF. Simeon, Cuvântarea V. 
328 Rugăciunea Sf. Eustratie: Cartea de Rugăciuni, Ed.1951, p. 213. 

Pe vremea împăratului Constantin cel Mare, era mai mare 
peste o cetate a împărăției un oarecare Agapit care avea un copil 
cu numele Nifon, ca de opt ani. Un mare dregător al palatului 
împărătesc din Constantinopol cu numele Savatie, trecând prin 
cetatea aceea, a cunoscut pe Agapit şi a aflat că, în lipsă de 
dascăli, copilul lui încă nu începuse a învăţa carte. Cu învoirea 
părinților a dus copilul la Constantinopol. Aici e primit cu 
bucurie în casa lui Savatie și încredințat unui dascăl iscusit, cu 
numele Petru, care era şi preot, să înveţe carte. Nifon arată nu 
numai dragoste de învățătură, dar şi râvnă spre virtute, spre 
ascultare, smerenie bunătate şi blândețe. Cerceta cu drag sfânta 
biserică și asculta cu mirare citirile din Vieţile Sfinţilor. De 
asemenea căuta și îi plăcea mai mult liniştea, milostenia și 
tăcerea. De aceea încă din fragedă vârstă împlinea lucrurile 
bătrânilor, după cum se spune în viaţa lui şi la sfatul unui părinte 
duhovnicesc face făgăduinţa să-şi păstreze viața feciorelnică 
(fecioria) până la moarte. Purtarea lui era aşa de bună încât 
Savatie cu soţia lui, neavînd copii, doreau să-l înfieze. Nifon 
însă, acum în plină tinerețe, şi-a adus aminte de casa părintească, 
de părinții săi, şi dorea să se întoarcă acasă. Dar Savatie, ca să-l 
scoată din tăcerea și hotărârea lui, a deschis tânărului Nifon 
calea spre patimile trupului. L-a dus cu sine la adunările și 
petrecerile tinerilor desfrânaţi şi l-a dedat cu mâncările și cu 
băuturile beţive. Cum tinereţea uşor se pleacă spre petreceri şi 
cum vorbele rele uşor strică obiceiurile bune, Nifon se întunecă 
la minte şi cade în vâltoarea patimilor. Din cumpătat se face 
beţiv, din tăcut se face vorbitor și batjocoritor, din blând şi 
smerit se face ocărâtor şi mândru, din înfrânat se face bețiv şi 
desfrânat. 

În aşa stare ticăloasă văzându-l un bun creştin, cu numele 
Vasile, i-a zis: 


330 


Spre Tabor 


-„Vai ție, Nifone, că eşti viu numai cu trupul, ci cu sufletul 
ai murit — şi numai umbra ta umblă înaintea oamenilor.” 

Nifon, care-și uitase şi de părinți, ca şi de virtuțile vieții 
morale, nu lua în seamă astfel de cuvinte. Din când în când doar, 
aducându-și aminte de viața lui cea curată, suspina în duhul său 
şi-şi zicea: „De-acum am pierit, şi la pocăință nu mă mai pot 
întoarce. Măcar aceste plăceri lumeşti să le gust...” Şi le-a 
gustat până ce dezgustarea, mustrarea, întristarea şi împietrirea 
au pus deplină stăpânire pe sufletul lui. 

Dar bunătatea lui Dumnezeu cea mare, care face oameni 
cinstiți din nevrednici şi drepți din păcătoşi, nu lasă pe Nifon să 
piară în vâltoarea cea ameţitoare a patimilor. 

intr-o zi un prieten, Nicodim, i-a zis: 

- „Niciodată nu te-am văzut precum te văd acum, căci fața 
ta este înfricoşată ca de arap ...” 

Cuvintele acestea au atins inima lui Nifon ca o sabie 
ascuțită. Înfricoşat şi ruşinat de sine însuşi, acoperindu-și fața cu 
palmele, își zice în sine: „Vai mie, păcătosul, dacă acum sunt 
negru cu trupul şi cu sufletul, cum voi fi la judecata lui 
Dumnezeu? Unde ești acum, o suflete al meu? Voi putea, oare, 
să mă pocăiesc? 

Acum începe în sufletul lui Nifon războiul duhovnicesc. 
Gândurile cele bune îi spun: Fă rugăciune către Dumnezeu, ca 
să se rânduiască cele bune pentru tine... Gândurile cele rele, 
dimpotrivă, îi șopteau: De vei face rugăciune...de râs tuturor vei 
fi... 

În starea aceasta de durere, de împărțire şi de zbuciumare, 
Nifon s-a dus la biserică şi îngenunchind la icoana Preacuratei 
Fecioare Maria, suspinând s-a rugat: Miluieşte-mă, apărătoarea 
creştinilor, ajută-mi, că tu eşti nădejdea celor ce se pocăiesc... 

Din clipa aceea, gândurile cele bune s-au întărit peste cele 
rele. Nifon se leapădă de lume şi se călugăreşte. Vreme de patru 
ani se luptă cu ispitele și cu firea cea slabă şi păcătoasă, până 
când fața lui se arată din nou veselă și inima liniştită. După 
multe nevoinţe, cu harul lui Dumnezeu, a biruit toate patimile, a 
ajuns episcop în cetatea Constanţiana (Cipru) şi după moarte se 
înscrie în calendarul sfinților, pomenit la 23 Decembrie", 

Fiule, a grăit Sf. Grigorie Decapolitul către unul din 
ucenicii săi: „De se va curăți omul pe sine de patimile trupului şi 
ale sufletului şi se va face curat și vrednic de primirea darului 
Sfântului Duh, atunci va fi precum însuşi Domnul Hristos zice: 
Tatăl, Fiul şi Duhul Sfânt vin şi sălăşluiesc în unul ca acela, 
Deci şi tu, fiule, de te vei nevoi a te curăța pe tine de patimile 
trupului şi ale sufletului şi dacă vei tăia cu sabia duhului spinii 
păcatelor, atunci şi tu te vei face locaş curat şi vrednic întru 
sălăşluirea lui Dumnezeu în tine? 

În viața Sfintei muceniţe Irina, pomenită la 5 mai, se spune 
că, pe când era închisă într-un tum, un porumbel i-a adus pe 
fereastră o ramură de măslin. După un ceas, un vultur i-a adus o 
coroniţă de flori şi peste alt ceas, un corb i-a adus în cioc un pui 
de şarpe. Privind toate acestea fecioara se minuna şi nu înțelegea 
nimic, până când înțeleptul creştin, Apelian, luminat de 
Dumnezeu, i-a tâlcuit întâmplarea: 

-„Ascultă, fiica mea. ..Porumbelul înseamnă duhul tău cel 
bun şi blând, precum și fecioreasca ta înțelepciune. Rămurica de 
măslin nu-i altceva decât darul lui Dumnezeu, ce se va da ţie 
prin botez. Vulturul înseamnă biruința ta asupra patimilor şi 
ridicarea gândului tău la Dumnezeu. Cununa de flori este 


29 Vieșile Sfinţilor, vol. VII, p. 256-272. 
%0 jbidem, vol. III, p.79. 

răsplata alegerii tale, pe care o vei lua de la Hristos. lar corbul 
cu şarpele înseamnă vrăjmașul diavol, care vrea să aducă asupra 
ta, scârbă şi mâhnire. Prin acestea, fecioară împărătească (era de 
neam împărătesc), Dumnezeu vrea să te aleagă a fi mireasa 
Domnului ceresc”?! 

Să luăm aminte, creştini, la astfel de pilde și învățături 
sfinte, ca să facem din ele tot atâtea puteri de liniştire a 
sufletelor şi arme de luptă împotriva patimilor. Împătimirea față 
de lume e vrăjmăşie față de Dumnezeu. Nepătimirea e 
despărțirea şi depărtarea de lume şi de lucrurile materiale%?. 

Sufletul care nu leapădă patimile, nu va primi pe Duhul 
Sfânt şi nu va avea folos de binefacerile jertfei lui lisus Hristos. 

„Cu patimile Tale, Doamne lisuse Hristoase, Dumnezeul 
nostru, vindecă patimile mele. Cu rănile Tale, tămăduieşte rănile 
mele. Cu sângele Tău, curățeşte sângele meu şi amestecă în 
trupul meu mireasma trupului Tău. Fierea cu care vrăjmașii 
Te-au adăpat, să îndulcească amărăciunea cu care potrivnicul 
m-a adăpat. Trupul Tău întins pe cruce să întindă către Tine 
mintea mea, cea trasă jos de draci. Capul Tău, pe care I-ai plecat 
pe cruce, să înalțe capul meu pălmuit de potrivnici. Prea sfintele 
Tale mâini, pironite de necredincioşi pe cruce, să mă tragă spre 
Tine din prăpastia pierzării, precum a făgăduit prea sfântă gura 
Ta. Faţa Ta, cea batjocorită cu pălmuiri şi scuipări, să umple de 
strălucire faţa mea cea întinată în fărădelegi. Sufletul Tău, pe 
care l-ai dat Tatălui, când erai pe cruce, să mă povățuiască spre 
Tine, prin harul Tău..."355. 


*5!1bidera, vol. III, p. 288-289. 

32Ş£. Simeon Noul Teolog: Cuv. 98. 

33 Rugăciunea Sf. Isaac Sirul, Cartea de Rugăciuni, op. cit., p. 338- 
339, 

Patima minciunii 
„Nu vă minţiți unii pe alții...” 
(Coloseni 3, 9) 


Tămăduirea leproşilor (Luca 17:12-19) ne învaţă că lisus 
Hristos a venit în lume nu numai să vindece trupurile de rănile 
îngrozitoare ale leprei, ci şi sufletele de rănile patimilor, care 
sunt tot aşa de rele și dureroase ca şi cele ale trupului. Dovada 
ne-o face Apostolul zilei din Duminica 29 după Rusalii, care 
totdeauna e în strânsă legătură de idei cu Evanghelia, din care 
cităm aceste rânduri: «...Omorâți mădularele voastre — ale 
omului pământesc: desfrâul, necurăția, patima, pofta cea rea şi 
lăcomia, care este slujire idolilor, lepădați-le și voi pe toate: 
mânia, iuțimea, răutatea, defăimarea, vorbele de rușine din gura 
voastră. Nu vă minţiţi unul pe altul, fiindcă v-aţi dezbrăcat de 
omul cel vechi, împreună cu faptele lui, şi v-aţi îmbrăcat în cel 
nou, care se înnoieşte,...după chipul Celui ce l-a făcut”» 
(Coloseni 3:5, 8-10). 

Mai pe urmă, între patimile omului este amintită aici 
minciuna: nu vă mințiți unii pe alții!... pentru că le cuprinde pe 
toate. Numele tuturor patimilor, adunate laolaltă, este minciuna. 
Toate patimile sunt înșelătoare şi lipsite de îndreptățire, ca şi 
minciuna; toate sunt abateri de la calea adevărului şi a virtuții, 
ca şi minciuna; toate patimile nu sunt altceva decât nişte ramuri 
otrăvite care cresc din rădăcina şi din trunchiul minciunii. 

Între toate năravurile rele, minciuna este patima cea mai 
răspândită, rana cea mai adâncă, lepra cea mai dureroasă a 
sufletului. Minciuna e contrară adevărului; este otrava care 
înveninează şi ucide nenumărate suflete; de la copii şi până la 
moşnegi, de la nătângi și zănatici până la cei mai învățați 

oameni. Minciuna este o vorbă şi o faptă imorală, criminală, 
ocărâtă și pedepsită de toate religiile şi de toți oamenii, de toate 
legile din toate statele. 

Natura nu minte; nu cunoaşte minciuna. Ce-i dai, aceea îți 
dă. Semeni semințe alese, îți dă roade bune și îmbelșugate; 
semeni semințe slabe, roadele încă vor fi slabe. Numai omul 
minte; numai omul doseşte minciuna ca armă a răutăţii ca să-și 
păteze sufletul şi să ucidă cinstea și nevinovăția aproapelui său. 

După Sfânta Scriptură, tatăl minciunii este diavolul, un 
duh rău, un spirit necurat şi răzvrătit, care se împotriveşte 
adevărului. Aşa spune Mântuitorul iudeilor şi fariseilor care se 
îndeletniceau cu minciuna: «Voi din tatăl vostr diavolul 
sunteți... Acela din început a fost ucigaş de om şi n-a rămas în 
adevăr, că adevăr nu este în el; când spune minciuna, din ale 
sale o spune, căci e mincinos și tatăl minciunii» (loan 8:44). 
Așadar, izvorul minciunii este în gândirea și în fapta duhului rău 
al diavolului, care întunecă mintea şi ațâță în suflete pofta spre 
cugete, cuvinte şi fapte rele. Așa s-au înșelat, prin făgăduinţe și 
fericiri mincinoase, Adam şi luda; tot așa se amăgesc toți 
pătimaşii, toți care suferă de lepra minciunii. Îngerii buni şi 
oamenii buni, care cred sincer în Dumnezeu, nu mint; nu pot 
minți. Adevărul este în toată firea şi purtarea lor. Ei ştiu și sunt 
încredințați că minciuna e fărădelege; „e fără rânduială şi fără 
Statornicie, şi e cu totul străină de pacea şi de seninătatea cea 
după Dumnezeu”53i. 

În curgerea veacurilor, dracul minciunii s-a aşezat ca un 
împărat pe multe tronuri, a stăpânit multe minți, a ispitit şi a 
amăgit multe suflete. Duhul cel rău al minciunii a pătruns 


34 Calist Patriarhul, Capete despre rugăciune, ms., cap. 17, p. 9. 

adeseori în școli şi în tribunale, în filozofie, în artă, în ştiinţă, în 
comerț, a înşelat minţile fariseilor, sufletele multor slujitori ai 
religiilor, ai artelor, ai ştiinţelor; a făcut să curgă valuri de 
lacrimi şi râuri de sânge; a despărțit soți de soții şi copii de 
părinți, a întinat suflete curate, a aruncat în închisori suflete 
nevinovate, a ucis proorocii, apostolii, sfinţii şi drepții, fiii cei 
mai buni ai neamului omenesc; a fost izvor de nemulțumiri și de 
dureri, ca și lepra; a dat naştere la certuri şi procese nenumărate, 
la duşmănii şi la bătăi sângeroase, la războaie de cotropire, la 
nefericiri mari, la dureri îngrozitoare, la răni adânci, la mizerii și 
suferințe pe care nu este grai să le spună, nici carte să le 
cuprindă. Cine poate spune câte au suferit oamenii din cauza 
minciunii? 

Mare și grea patimă este minciuna în viața omului și în 
istoria lumii!...De aceea, pe dreptate se spune că minciuna e 
lepra sufletului; e cancerul, boala de care suferă cei mai mulţi 
oameni. Unii înjură, alții se mânie, alții se îmbată, alții fură, alţii 
omoară; cei mai mulți oameni însă mint, folosesc vicleșugul 
minciunii, ca acoperământ al răutăţii lor. Aproape nu este om 
care să nu poarte pe faţa sufletului său vălul minciunii, să nu 
folosească minciuna ca armă de apărare sau de atac, de lovire în 
aproapele său. 

Sf. Scriptură opreşte și osândeşte minciuna încă în 
porunca a noua din Decalog unde zice: «Să nu mărturisești 
strâmb împotriva aproapelui tău» (Ieşirea 20:16), adică să nu 
spui minciuni despre nimeni, să nu fii mărturie mincinoasă, să 
mărturiseşti întotdeauna numai adevărul, contrariul minciunii. 
Minciuna este a rătăciţilor şi a necredincioşilor (Psalm 57:3). 
Căci unii ca aceştia iubesc mai mult răutatea decât bunătatea şi 
«minciuna mai mult decât adevărul» (Psalm 51:3). De aceea 

Dumnezeu îi va pierde: «Pierde-vei pe toți cei ce spun 
minciuna» (Psalm 5:6). Proorocul rege David nu acceptă în jurul 
său «pe cel ce spune minciună» (Psalm 100:9). Tot el ne dă 
următoarea lege de viață morală:«De va vrea omul să trăiască şi 
să vadă zile bune, să-și oprească limba de la rău și buzele de la 
minciună» (Psalm 33:12-13). 

Venirea Mântuitorului în lume este ca un răsărit de soare, 
care bimieşte neştiința şi stinge puterea întunericului, 
<împotrivirile ştiinţei mincinoase» (1 Timotei 6:20). El a venit 
să ne vindece de lepra minciunii prin Evanghelia adevărului. 
Prin El se descoperă în lume harul şi adevărul cel mântuitor de 
suflete (loan 1:17). «Eu pentru aceasta m-am născut şi am venit 
în lume, ca să mărturisesc adevărul; tot cel ce este din adevăr, 
ascultă glasul meu» (loan 18:37). 

«Eu sunt adevărul...» (loan 14:6). E! întrupează adevărul 
mântuirii. Evanghelia Lui este Evanghelia adevărului. Cuvântul 
Lui este cuvântul lui Dumnezeu, cuvântul adevărului (loan 17:17). 

Adevărul Lui ne face liberi de patimi (loan 8:32); 
minciuna ne face robi ai patimilor şi ai întunericului. Creștinii, 
ucenicii Lui, sunt oamenii care umblă în lumina, în credința, în 
sfințenia și în iubirea adevărului (loan 4:24). Numai păgânii dau 
«crezământ minciunii» şi îndrăgesc nedreptatea (II Tesaloniceni 
2:11-13). Creștinii leapădă minciuna şi grăiesc adevărul (Efeseni 
4:25). Lepădarea creștinului de minciună se face încă din taina 
Sfântului Botez, când preotul se roagă să depărteze de la el toate 
duhurile necurate care se ascund în inima lui. „Duhul 
înşelăciunii, duhul vicleșugului, duhul slujirii idoieşti și a toată 

lăcomia, duhul minciunii şi a toată necurăția, ce se lucrează 
după învățătura diavolului”, care e tatăl minciunii 35% 

Omul care minte este necredincios şi rătăcit încă din 
pântecele maicii lui (Psalm 57:3). 

Proverbul spune că poți prânzi cu minciuna, dar nu mai 
poți şi cina. Adevărul este că minciuna, după cum însuşi numele 
ei o arată, nu zideşte nimic, nu poate ajuta cu nimic la 
mântuirea, înaintarea şi la fericirea omului. Dimpotrivă, 
minciuna numai strică, numai înșeală, numai împiedică, numai 
îngreunează, numai osândeşte sufletul şi încurcă pașii omului. 
Minciuna nu trăieşte, nu are viață lungă, pentru că singură se 
descoperă. Sunt cărți frumos scrise, dar după ce le-ai citit odată 
nu doreşti să le mai citeşti a doua oară, pentru că nu cuprind 
adevărul. Aşa e şi cu oamenii care „umblă cu minciuna”. După 
ce te încredințezi că te-au minţit — şi aceasta se întâmplă numai 
la câțiva paşi după ce te-ai despărţit de ei, nu doreşti să te mai 
întâlneşti cu ei niciodată; ci mai mult: îi înscrii între oamenii 
mincinoşi, între oamenii fără conştiinţă şi fără de caracter moral, 
între oamenii care put, de care te fereşti ca de lepră și ca de 
gunoi. 

Minciuna e goală ca un balon de săpun şi slabă, ca un 
palat de carton: îl sparge şi îl răstoamă și vântul cel mai uşor. 
Numai adevărul e tare, ca stânca de granit; nu-l poate răstuma 
nici o putere vrăjmaşă. 

Creştini, nu vă mințiți unii pe alţii. Gura care minte rănește 
şi omoară sufletul. De aceea feriți-vă de patima minciunii, ca de 
lepră şi ca de cancer. Căutaţi să vă vindecaţi sufletul de rănile ei, 
ca de orice boală, cu ajutorul lui Dumnezeu, a Evangheliei și a 


5 Aghiasmatar, ed. Bucureşti 1950, p. 22. 

Bisericii Lui. Gândiţi-vă că minciuna nu stă numai cu Vodă la 
masă, cum spunea unul dintre poeţii noștri (Al. Vlahuţă), ci 
poate sta cu fiecare dintre noi, când ne facem păreri şi socoteli 
greşite, adică mincinoase, despre lume, despre om, despre suflet, 
despre scopul vieţii, despre rostul Bisericii şi despre Dumnezeu. 
E îngrozitor când înșeli, întinezi sau ucizi prin minciună sufletul 
aproapelui, dar tot aşa de îngrozitor şi primejdios este când, 
împotriva sfaturilor conștiinței şi a Scripturii, te înșeli pe tine cu 
minciuna şi trăiești în păreri greșite, şi deci mincinoase, despre 
tine, despre lume şi despre viață. 

Scoate şi alungă, creştine, departe de tine minciuna. 
Nimiceşte, suflete, duhul ei cel necurat prin duhul adevărului 
Evangheliei. Creştinul adevărat nu minte, spune întotdeauna 
adevărul, chiar dacă trebuie să sufere pentru el. Minciuna e 
păcat, e patima de care suferă oamenii înrăiți şi rătăciți. Te 
înfrânezi de la pește şi de la came. Mai întâi înfrânează-te de la 
minciuni. Te simţi așa de bine când spui adevărul... Când se va 
stinge duhul minciunii din viaţa ta şi din istoria lumii, se vor 
stinge cu ea şi toate patimile, suspinele și nefericirile tale. 
«Pentru aceea, lepădând minciuna, grăiţi adevărul fiecare cu 
aproapele său, căci unul altuia suntem mădulare» (Efeseni 4:25). 

Depărtează de la noi, Doamne, tot duhul înșelăciunii şi al 
vicleşugului, duhul minciunii şi al necurăţiei şi fă-ne mădulare 
einatite,, ale Bisericii Tale, fii şi moştenitori ai împărăției 
Tale... 


38 Aghiazmatar, Op. cit., p. 22. 

Lupta cu patimile păcatului şi cu păcatul 
patimilor 
Orice lucru: dacă e bun să se facă 
totdeauna; iar dacă e rău să nu se facă 


niciodată 
(Sf. loan Gură de Aur) 


După ce am văzut ce este păcatul, călcarea legilor şi a 
poruncilor lui Dumnezeu cu ştiinţă și cu voinţă, cât de mari sunt 
răutăţile păcatului, de câte feluri sunt păcatele, care sunt păcatele 
de căpetenie — momelile şi urmările lor care culminează în 
patimi — rămâne să mai răspundem la o întrebare: Cum putem 
scăpa de păcate? Păcatele şi patimile pun omului piedici grele, 
de netrecut, în calea mântuirii. 

Mântuirea este scăparea din robia patimilor și încetarea 
de tot păcatul, prin fapte bune, spune Sf. Simeon Noul 
Cuvântător de Dumnezeu (Cuvântul X). De aceea de la început 
şi pentru totdeauna trebuie să ştim și să ne însemnăm că, fiind 
piedici în calea mântuirii, a fericirii şi a desăvârşirii, păcatele 
nu trebuie făcute, cu atât mai puţin patimile. Regula morală 
dată de Sf. loan Gură de Aur trebuie primită şi ținută şi aici cu 
sfinţenie: „Orice lucru: dacă e bun să se facă totdeauna; iar 
dacă e rău să nu se facă niciodată”. Deci şi patimile: fiind rele, 
nu trebuie împlinite niciodată. 

Starea pătimitoare de păcat e o stare de mizerie și durere, 
de ticăloşie şi robie (loan 8:34), de rătăcire și nebunie (Luca 
12:20), de moarte (Romani 6:23) şi osândă (1 Corinteni 6:9-10; 
Galateni 5:19-21). Prin păcat, viermele vatămă pe Dumnezeu, 
face rău aproapelui şi-şi aduce sieși vătămări; prin păcat omul 
pierde harul, slava, lumina vieții şi fericirea raiului; cade în 

întuneric, dobândeşte moartea şi moşteneşte osânda iadului. În 
starea de păcat, suntem ca nişte călători care dorm sau petrec 
neştiutori în mijlocul furtunii şi a primejdiei de moarte. Chiar și 
un păcat mic poate avea efecte mari, urmări păgubitoare. Cât a 
fost de mare cel dintâi profet, Moise, din pricina unei mânii 
trecătoare, a unei ușoare îndoieli, în puterea şi în pronia lui 
Dumnezeu, pierde fericirea de a intra în pământul făgăduinței 
(V. Numeri 20:12; Deuteronom 1:37; 4:21; 31:2). 

Cu toți oamenii care păcătuiesc se întâmplă o condamnare 
la nefericire şi moarte: 

«Sufletul care păcătuieşte, acela va muri...» (lezechiel 
18:20. V. cap. întreg). Păcatul e șarpe şi tiran cu multe capete, 
cu nenumărate înfățișări şi urmări; e otravă, foc, pagubă, moarte 
şi iad. De toate acestea omul se fereşte din toate puterile lui, cu 
toată hotărârea, ca de șarpe, „ca de otravă”, „ca de foc”, „ca de 
pagubă”, „ca de moarte”, „ca de iad”. Nu stă pe gânduri să le 
facă, să le guste, să le caute sau nu. 

Atunci, de ce nu punem în cumpănă pagubele cu 
câştigurile păcatului şi de ce ne împotrivim — așa de puțin — 
păcatului? Întâi de toate, pentru că ne amăgeşte, ne înșeală prin 
masca şi momelile lui. Ni se arată frumos, ca o ispită; atrăgător 
ca o făgăduință; încântător ca o sirenă; binevoitor ca un prieten; 
dulce și de dorit ca plăcerea, ca libertatea, ca fericirea, ... şi 
întru toate mincinos ca diavolul. 

În al doilea rând, pentru că nu-i cunoaștem îndeajuns 
urmările, pagubele, răutățile, suferințele şi nefericirile. Nu 
neputinţa este pricina că luptăm atât de puţin cu păcatele, ci 
neştiința, necunoştința roadelor lui otrăvite. ÎL primim ca pe un 
prieten bun şi el este vrăjmașul care ne ucide. ÎI socotim izvor de 
bucurie şi de plăcere şi el este molimă şi venin aducător şi 

durere şi remuşcare. Ni se pare că-i dulce ca mierea, şi-i amar ca 
fierea. Ne închipuim că prin el trăim o viaţă ca în rai şi de fapt el 
naşte moartea şi iadul. ÎI cunoaştem mai mult pentru a păcătui, 
nu pentru a-l ocoli. Suntem ca şi copiii care se joacă cu șarpele: 
îi văd numai frumuseţea, pielea pestriță, nu şi limba veninoasă. 
Unii chiar se fălesc cu păcatele şi cu patimile, cu fericirile lor 
înșelătoare şi trecătoare, ca apoi pe pielea lor, cu prețul unor 
mari suferințe, să se încredințeze cât de amară este gustarea din 
pomii cei opriți... Păcatele şi patimile sunt ca rănile: mustesc 
zeamă şi se umflă până când, sau se vindecă, sau aduc 
înveninarea sau moartea. 

Și totuşi, mai devreme sau mai târziu, trebuie să punem în 
cumpănă pagubele cu câştigurile şi să ne facem socoteala cu 
el. 

Sf. Maxim Mărturisitorul înşiră cinci pricini pentru care se 
opreşte sufletul de la săvârşirea păcatelor: „Sau pentru frica 
oamenilor, sau pentru frica judecății, sau pentru răsplata 
viitoare, sau pentru dragostea lui Dumnezeu, sau în sfârşit 
pentru mustrarea conștiinței" i 

Oricâte ar fi aceste pricini, răutățile și urmările nefericite 
ale păcatului sunt nenumărate și nemărginite. Şi de aceea omul, 
în toate religiile, şi cu deosebire creştinul se zbate ca să scape de 
ele. Fiecare virtute, oricare poruncă împlinită, fiecare 
rugăciune și fiecare Taină sfântă a Bisericii, este un mijloc şi 
un leac împotriva păcatului. Dar toate acestea se pot reduce şi 
rezuma la trei mijloace generale şi anume: 

fuga de prilejurile (ocaziile) păcatului, sau ruperea 
legăturilor din care se naşte păcătuirea; 


37 Sunt şi oameni care niciodată nu-şi fac socoteala cu păcatele. 
3% Filocalia II, p. 72. 

lupta cu păcatul și strigătul după ajutorul lui Dumnezeu 
pentru înfrângerea și iertarea păcatelor; 

Fuga de ocaziile la păcat, ruperea legăturilor din care se 
naște păcatul, este cel dintâi mijloc de a scăpa din mrejele 
păcatului. Fugi de toate ațâţările patimilor, oricât ar fi de mici şi 
mai ales de locurile şi pricinile păcatelor. „Cine iubeşte 
primejdia va cădea într-însa”, spune proverbul (Sirah 3:25). 
Cine iubeşte păcatul, îl şi săvârşeşte. De aceea, fereşte-te și 
Dumnezeu te va feri. Cu păcatul trebuie ruptă orice legătură aşa 
cum o rupi şi fugi de orice primejdie. Nu te învoi cu el! Fugi din 
braţele lui, cum a fugit Iosif — modelul fecioriei — din fața femeii 
lui Putifar (Facere 39:6-12). 

Patimile sunt iubitoare de întoarcere, de repetiţie, spune 
Sf. loan Scărarul. Nu te mai întoarce la ele. „Fugi ca de un bici 
de locurile greşelilor. Fugi de Egipt, fără întoarcere înapoi.. 
Patimile atrag mereu pe cei căzuți, ca birturile pe veivi. De 
aceea ne strigă Sfinții Părinţi: „Fugiţi de locul căderilor”... 
„Fugiţi şi de pricinile patimilor”, care sunt vinul, bogăția şi 
grăsimea, că firea grin acestea cu ușurință se pleacă spre 
patimile păcatului" . Fugi de păcat, de locurile și prilejurile lui 
ca de șarpe, ca de leu şi ca de sabie, spune înțeleptul lisus Sirah. 

«Ca de faţa şarpelui fugi de păcat; că de te vei apropia de 
el, te va mușca. Dinţi de leu sunt dinţii lui, care omoară sufletele 
oamenilor. Ca sabia cea de amândouă părţile ascuţită, este toată 
fărădelegea; rana ei n-are vindecare» (Sirah 21:2-4). Şarpe care 
muşcă, leu care omoară, sabie ascuțită, iată păcatul! E] se întinde 
şi lucrează în trei ramuri: în gânduri, în cuvinte și în fapte. Rupe 
gândul de la păcat; opreşte limba de la orice cuvânt ducător la 


% Scara, Cuv. Dl. 
“Scara, Scolie la Cuv. XV . 

păcat; fugi de orice loc şi prilej din care se naşte păcătuirea. Cu 
ruptura şi fuga aceasta începe mântuirea şi desăvârşirea 
omului. 


Noi nu avem de luptat împotriva trupului 
şi a sângelui, ci ... împotriva duhurilor 
răutății.. 

(Efeseni 6:12) 


Lupta cu păcatul merge până la sânge şi până la moarte. 
Nu se admite nici o învoială, nici un târg cu păcatul. Pe cât 
sporesc ostenelile, pe atât se împuţinează păcatele, deoarece 
necazurile şi primejdiile omoară dulceața patimilor, spune Sf. 
Isaac Sirul *!. Lupta cu păcatul începe ca şi plivitul grădinii de 
buruieni: când apar cele dintâi fire, că atunci se smulg ușor ca 
iarba şi firele de copaci. Altfel, dacă se întăresc, cine smulge 
copacii din rădăcină. ..2%2 

Având în jurul nostru norul de martori, mulțimea sfinţilor 
care au înfrânt păcatul (Evrei 11:32,12:1), privind la Iisus, 
Căpetenia şi împlinitorul credinței, „cu răbdare să ducem lupta 
ce ne stă înainte”. Nu slăbiți şi nu vă împuţinați cu duhul ne 
strigă Apostolul, că <ncă nu v-aţi împotrivit până la sânge, 
luptându-vă împotriva păcatului» (Evrei 12:1-4). 


34Cuy, 27, ms. p.123. 

2 până când greşeala ta e mică și are numai flori, smulge-o ca să nu 
mai crească și să nu mai coacă. Nu fii fără grijă, când greşeala ta ţi se pare 
mică; căci mai târziu vei afla în ea un stăpân neomenos şi vei merge înaintea 
ei, ca un rob în lanţuri. Cel ce însă de la început se luptă cu patima, de grabă 
va birui-o pe ea” (Sf. Isaac Sirul: Cuv.5, ms., p. 34). 

Mai întâi începem lupta cu patima de căpetenie 
(dominantă), cu patima cea mai mare, cu toată hotărârea, cu 
toată puterea voinței chemând necontenit în ajutor pe 
Mântuitorul, pe Maica Domnului, îngerii şi toți sfinţii, adică pe 
biruitorii patimilor. Cu ajutorul lor, nu este patimă care să nu se 
poată smulge și înfrânge, numai să vrem aceasta, din toată 
inima. Când însă bolnavul nu vrea să-şi vindece rănile, nici un 
leac și nici un doctor nu-l mai poate ajuta. 

Hotărâtor este războiul dus împotriva patimilor dinăuntru, 
pentru dezlipirea inimii de lucruri. „De aceea, scrie Sf. Casian 
Romanul, tot războiul să ne fie împotriva patimilor celor 
dinăuntru. Căci de le vom scoate pe acestea din inimă, cu darul 
şi cu ajutorul lui Dumnezeu, nu numai cu oamenii, dar şi cu 
fiarele sălbatice vom petrece cu uşurinţă, cum zice și fericitul 
Iov: «Fiarele sălbatice vor fi cu tine în pace»'%. 

Viaţa întreagă avem să lucrăm cu frică și cu cutremur la 
mântuirea sufletului nostru. Viaţa întreagă purtăm războiul cel 
nevăzut, cu patimile şi cu poftele. Viața întreagă ține lupta şi 
lucrarea mântuirii. Viața întreagă trebuie să ne folosim de 
mijloacele duhovnicești prin care se înfrâng și se sting patimile 
trupului şi ale sufletului. 

Este de însemnat că cine se împotriveşte cu armătura 
Duhului (Efeseni 6:10-16), de la începutul atacului momeli, 
cine nu se însoțește și nu se învoieşte cu patima, nu va ajunge 
robit de ea. Lupta e pricină de cununi; „cel ce se împotriveşte 
sau nu se supune începutului, adică atacului, a tăiat dintr-o dată 
toate relele ce urmează”"%. Sf. Macarie spune: „Cel ce voieşte 
să placă lui Dumnezeu cu adevărat și urăște partea cea vrăjmașă 


33 Filocalia î, pp. 117-118. 
3% Cuv. Filotei Sinaitul: Filocalia IV, p. 117. 


345 


Preot larion Felea 


a răutăţii, după cum se cuvine, are de dat două lupte şi de dus 
două războaie: în cele văzute din această lume trebuie să se 
lepede el de desfătările cele pământești, de dragostea legăturilor 
lumești și de patimile păcatului; iar în cele ascunse are de luptat 
chiar împotriva duhurilor răutăţii, despre care a spus Apostolul: 
Noi n-avem de dus lupta contra trupului şi a sângelui, ci 
împotriva puterilor, împotriva stăpânitorilor întunericului 
acestei lumi; împotriva duhurilor răutăţii de sub cert 

„Patimile, spune Sf. Isaac Sirul, sunt asemenea cu niște 
căţei, care se strâng în jurul măcelăriilor şi fug la un strigăt, dar 
de le treci cu vederea, ca nişte lei uriași dau năvală asupra ta”2%6. 
Desigur că nu se află uşor pacea de „răul ațâţării la patimi”. Căci 
dacă sânul pământului rămâne fierbinte vreme îndelungată după 
ce au trecut peste el razele soarelui; şi dacă iarăși mirosul 
dresurilor și fumul smimei, odată revărsat în aer vreme 
îndelungată rămâne, până se risipeşte şi piere; cu atât mai mult 
patimile, cele obişnuite, ca şi câinii, să lingă sânge la măcelărie, 
dacă ar fi oprite de la obiectul obişnuinţei lor, ar sta la uşă 
lătrând, până ce s-ar risipi puterea obişnuinţei celei vechi” 22, 

De aceea, lupta cu patimile nu încetează niciodată şi de 
aceea nimeni nu biruiește patimile decât dacă lucrează 
virtuțile, dacă sădeşte şi cultivă în locul lor virtuțile vieții 
religioase şi morale. 

Mulțumită darului libertăţii cu care Dumnezeu i-a înzestrat 
sufletul, omul se poate întoarce spre bine și spre rău, spre patimi 
şi spre virtute. „Omul are o astfel de natură, spune Sf. Macarie 
Egipteanul, căci chiar şi când se află în adâncul răutăţii și 


5 Omilii, pp. 133-134. 
46 Cuv. 55, mms., p.205. 
37Sf. Isaac Sirul: Cuv.]2, p.62. 

serveşte păcatului, se poate, cu toate acestea, întoarce spre bine; 
şi chiar când este unit cu Duhui Sfânt și este îmbătat de cele 
cerești, are totuşi puterea să se întoarcă spre rău”5%. În virtutea 
acestei însuşiri şi puteri sufleteşti, omul poate sta împotriva 
păcatului. Cade, se poate ridica; primește lovituri, se luptă mai 
departe, până la sfârşit:*%, 

Dumnezeu nu distruge toate patimile din noi, ci lasă pe 
unele să lupte împotriva noastră până la moarte, să ne atace, să 
ne tulbure, să ne arunce în prăpăstii, ca să nu ne mândrim cu 
virtuțile, să fim atenți, veghetori, să ținem mai strict poruncile, 
să urâm mai mult vrăjmaşii (patimile), să dovedim prin încercări 
şi necazuri că într-adevăr iubim și cinstim pe Dumnezeu. 

Lucrul cel mai important este ca moartea să nu te afle 
îngenuncheat de păcat, căci atunci eşti învins şi pierdut pentru 
totdeauna. 


Ei 


Cine nu greşeşte, acela este bărbat 
desăvârşit 
(Iacob 3,2). 


Strigătul rugăciunii după harul şi ajutorul lui Dumnezeu 
pentru înfrângerea şi iertarea păcatelor este cel mai însemnat 
mijloc de luptă și de mântuire. Fără Dumnezeu nimeni nu poate 
scăpa de păcat. Mântuirea este la Dumnezeu. 


3% Omilii, p. 97. 

3% „Precum atunci, când îţi intră un hoț în casă, te cuprinde o mare 
întristare şi nu stai fără grijă, ci începi a te lupta cu el, lovindu-l şi fiind lovit; 
tot astfel şi sufletul trebuie să se opună, să se lupte şi să dea şi el contra- 
lovituri” (Sf. Macarie, Omilii, p. 14). 

„Mai mult îți foloseşte să ridici din patimi sufletul tău cel 
căzut, prin pornirea gândurilor tale spre cele dumnezeieşti, decât 
să ridici din groapă pe cei morți”350, ceea ce înseamnă că cine nu 
şi-a îmblânzit și legat patimile, minuni de ar face, morți de ar 
învia, nimic nu ar folosi. 

Fiecare rugăciune este o armă de luptă şi o lovitură dată 
păcatului. Fiecare rugăciune către Dumnezeu este o chemare şi un 
strigăt după ajutorul dumnezeiescului har. „Omului nu-i este cu 
putință să dezrădăcineze păcatul cu propria lui putere. În puterea 
ta stă numai să te opui, să lupţi împotrivă, să dai lovituri, dar a 
dezrădăcina este numai a lui Dumnezeu”, spune un vestit luptă- 
tor şi învățător în războiul cel nevăzut, Sf. Macarie cel Mare.**! 

Acelaşi Sfânt scrie mai departe: „Aceeaşi putere, pe care o 
are satana de a momi sufletul și a şi-l câştiga prin lingușiri; 
aceeași putere o are şi sufletul de a i se împotrivi și a nu ceda de 
loc. Ambele puteri pot îndemna, dar nu constrânge, atât spre rău 
cât şi spre bine. Unei voințe astfel create i se dă ajutorul divin; 
ea îşi poate lua arme din cer pentru luptă ca să dezrădăcineze și 
să biruiască păcatul. Sufletul se poate împotrivi păcatului; dar nu 
poate el învinge şi desființa răul, fără Dumnezeu. Cei ce susțin 
însă că păcatul este un uriaş puternic, iar sufletul ca un 
copil, spun rău. Căci ar fi o potrivire așa de neegală; de ar fi 
păcatul ca un uriaș, iar sufletul ca un copil, atunci legiuitorul, 
ar fi nedrept, pentru că el a dat omului porunca, să ducă 
lupta împotriva Satanei. 

La fel învaţă şi alt părinte duhovnicesc, Sf, Teodor episcop 
al Edesei: „Nimeni dintre noi nu e în stare să biruiască cu de la 


%50 Sf. Isaac Sirul, Cuv. 23, p.101. 
31 Omilii duhovnicești, p. 13. 
%2 Omilii, p. 169. 

sine putere uneltirile şi meşteșugirile celui viclean, ci cu puterea 
nebiruită a lui Hristos. Deci în zadar s-au amăgit cei ce se 
mândresc, lăudându-se că au desfiinţat păcatul prin nevoințele 
săvârşite de ei şi prin voia lor liberă. Acesta nu poate fi 
desfiinţat decât prin harul lui Dumnezeu35? 

Așadar, iubiți şi binecuvântaţi creştini, păcatul se 
desființează şi dezrădăcinează, se înfrânează, se spală şi se iartă 
numai prin harul Domnului, prin puterea Duhului Sfânt. Omul 
singur nu se poate mântui, fără Dumnezeu. Râvna, lupta, 
nevoința sunt necesare dar nu îndestulătoare. Petru, deşi 
râvnitor, fără ajutorul harului, a căzut. luda, a avut har, dar 
lipsindu-i râvna, de asemenea a căzut. Amândouă sunt necesare, 
spune Sf. loan Gură de Aur: și râvna adică lupta împotriva 
păcatului şi harul, puterea lui Dumnezeu pentru înfrângerea şi 
desființarea păcatului. Cu alte cuvinte: omul o poate rupe cu 
păcatul, se poate îndrepta prin pocăință, prin întoarcerea la 
Biserică şi la Dumnezeu, prin harul Sfintelor Taine şi prin 
virtuți. Omul se mântuieşte în colaborare sau împreună lucrare 
cu ajutorul lui Dumnezeu. Şi aici, creştini, este urma şi dovada 
unei dumnezeieşti orânduiri şi anume: „...nici să nu donniți 
aruncând totul asupra lui Dumnezeu, nici sârguindu-vă să nu 
socotiți că dobândiți totul prin ostenelile voastre” S3 

Păcatul e făclia necredincioşilor (Pilde 21: 4); el se cere 
descoperit, recunoscut, mustrat, spovedit, dezlegat, dezrădăcinat 
şi astfel stins, curăţit, desfiinţat şi iertat. Altfel ne desparte de 
Dumnezeu şi ne închide raiul fericirii. Rana lui vindecată, pu- 
terea lui învinsă, piedica lui înlăturată, ne lasă deschisă înainte 


35 Filocalia IV. p.222. 
*%1pidem, p. 222-223. 

calea spre mântuire şi desăvârşire. Cine nu păcătuieşte, acela 
e bărbat desăvârşit (Iacob 3:2). 

Dezbracă-te, creştine, de omul cel vechi al păcatului şi 
îmbracă-te în omul cel nou (Coloseni 3:9-10). Arată-te că eşti 
om născut din Dumnezeu, om care nu păcătuieşte (V. 1 Ioan 
3:4-12; 5:17-19). 

Tar dacă ai greşit şi ai căzut, scoală-te şi reculege-te, 
creştine. Întrebat de unul dintre ucenicii săi: 

- „Ce voi face, părinte, de am căzut în păcat?”. Sf. Sisoe 
cel Mare (pomenit la 6 Iulie) a răspuns: 

- „Scoală-te şi te vei mântui!” 

- „Dar dacă, după sculare, iar am căzut?” 

- „Scoală-te iarăşi!”, i-a răspuns din nou stareţul. 

- „Şi până când va fi căderea și scularea mea?”, a mai 
întrebat fratele. Iar înțeleptul stareț i-a răspuns: 

- „Până ce sfârşitul te va ajunge şi te va găsi sau în cele 
bune, sau în cele rele. Până atunci se cade să petrecem 
necontenit în sculare, ca în ea să ne afle sfârşitul... Căci cu ce 
se află omul, cu aceea se şi duce”? 

Dacă vor, toți oamenii pot scăpa de toate păcatele. Toţi 
putem, cu ajutorul lui Dumnezeu, să petrecem necontenit în 
sculare, în trezire, într-o viață creștină, după chipul ei 
evanghelic. Iuda, în ceata ucenicilor era şi tâlharul, în ceata 
ucigătorilor, şi minune, unul în locul altuia s-a făcut?56 

Drept aceea, trezeşte-te omule din beţia păcatului; 
scoală-te şi şterge ceața lui de pe ochii sufletului; smulge spinii 
lui din suflet, rupe legăturile cu el, luptă împotriva amăgirilor 
lui până la sânge şi până la moarte. Şi, când nu mai poți, ridică 


it, sg; Viețile Sfinţilor, V, p. 22 şi Patericul, p. 216. 
56 Sf. loan Scărarul, Scara Cuv. X.. 

mâinile spre cer, strigă din toate puterile după ajutorul harului; 
roagă-te lui Dumnezeu din rărunchii inimii: 

Părinte, Cuvinte şi Duhule Sfinte, Treime Sfântă şi 
Milostivă, curățeşte mulțimea păcatelor mele, pentru rugăciunile 
Născătoarei de Dumnezeu și ale tuturor sfinților... 


Mântuirea din robia păcatului şi a patimilor 


Înfrânarea este „oprirea de la toate 
patimile” 
(Sf. Petru Damaschin) 

Ca să scape de primejdiile pe care le ascund în sine 
patimile, un filosof înțelept din vechime, şi-a adunat toate 
bogăţiile şi le-a aruncat în mare, zicându-le: „E drept, patimi ale 
mele, ca eu să vă fac război, să vă răpun și să vă distrug: căci 
dacă nu vă pierd eu pe voi, mă pierdeţi voi pe mine”? 

Ca să nu ne piardă ele pe noi, patimile trebuie înfrânte și 
dezrădăcinate. Întrebarea e: Cum se înfrâng păcatele şi se 
vindecă patimile? Cum se poate ajunge la nepătimire? Fără 
îndoială nu e uşor, „că răul a face este lesne, iar a se desface este 
cu anevoie”358, Oamenii îmbunătățiți, părinții duhovniceşti şi 
sfinţii răspund: Răul (păcatul) se naște cu omul, creşte cu el, 
pătrunde în el ca apa în ziduri, dar și trece, adică poate fi 
înlăturat, ca şi apa. Răutăţile patimilor (păcatelor) se micşorează, 
se înfrâng cu ajutorul lui Dumnezeu, se vindecă și se sting prin 
următoarele mijloace speciale (pe cele generale le-am înşirat 
mai înainte): 


*57 A. Massoulie: Meditations, p. 142. 
35 Mitopolitul Antim Ivireanul: Predici, ed. 1915, p. 243. 

Cel dintâi și cel mai bun mijloc este înfrânarea totală 
prin voința morală. Patima nu se stinge prin săturare și 
desfrânare, ci prin cumpătare şi înfrânare. Ţine frâna patimilor 
până se micșorează şi încetează, altfel ele te vor stăpâni şi te vor 
duce în voia lor, cum te duce calul fără frâne”. Frâna opreşte 
patimile, rupe vălul lor de întuneric, veștejeşte împătimirea. 
Înfrânarea cu gândul şi cu fapta, slăbeşte pofta şi patima, cu 
gândul şi cu fapta (voinţa). 

La un preot a venit, puţin beat, împreună cu soția sa, un 
bărbat în floarea vârstei, dar scârbit de viață, şi i-a zis: 

- „Ce să fac, părinte, că în mine e satana?” 

- „Nu înţeleg...” i-a răspuns preotul. 

- „Am fost la mai mulți preoți, şi la noi la calvini (că era 
reformat), și la ortodocși, că soția mea e ortodoxă, și am cerut un 
sfat, să-mi spună: ce să fac, pentru ca să scap de beţie, şi nimeni 
nu mă mai poate ajuta. Sunt pierdut”... 

- „Dumneata nu eşti pierdut, i-a grăit preotul; pe dumneata 
încă te iubeşte Dumnezeu, căci altfel nu te-ar fi trimis la un preot 
pe care nu l-ai cunoscut până acum și nici el nu te-a cunoscut”. 

- „Dar ce să fac, părinte?... 

- „Dumneata ai voință?”, l-a întrebat preotul. 

- „Am pentru alte lucruri, dar la beție nu mă pot împotrivi. 
Satana e mai tare decât mine”. 

- „Nu-i adevărat. Dumneata cugeți greșit. Nici satana nu e 
mai tare ca dumneata, nici voința dumnitale nu e mai slabă decât 
îţi închipui. Dumneata ai voință, dar nu vrei să te foloseşti de 
ea. Când vrea omul, multe poate face. Dumneata eşti cu inima 
împărțită, ca toți pătimaşii, între pofta beţiei şi dorința de a scăpa 


359 Sf. Antonie cel mare: Filocalia 1, p. 29. 

de ea. Ca să scapi de patimă, trebuie să faci un vot, o 
făgăduință.” 

- „Nu înţeleg...” 

- „Dumneata ştii ce face un călugăr sau o călugăriță când 
intră în mănăstire? Face un vot, o făgăduință: să se despartă de 
lume, să rămână pentru totdeauna în mănăstire şi aici să-şi 
păstreze fecioria, să se supună de bună-voie şi să trăiască în 
sărăcie, până la moarte. Asta-i făgăduință.” 

- „Acum înţeleg...” răspunse, luminat la față și la minte 
pătimaşul. 

- „Să nu mai bei niciodată, nici un fel de băutură 
alcoolică. Aceasta e făgăduinţa pe care trebuie să o faci astăzi, 
acum, dacă vrei să scapi de patima beţiei. Altfel te îngroapă ea, 
în loc să o îngropi dumneata pe ea. Nu îți dai seama ce faci, 
otrăvindu-te în fiecare zi cu alcoolul: te distrugi singur şi îţi 
distrugi şi familia?...Bei lacrimile soției şi sângele copiilor 
dumitale. Devii ucigașul lor... Îţi iubeşti soția?! 

- Da.” 

- „Şi copiii?” 

- „Ca pe nişte îngeri...” 

- „Atunci ce om eşti dumneata dacă-i faci să sufere?... 

- „Drac!” 

- „Nu-i adevărat. Dacă ai venit la biserică nu poţi fi 
drac... Dumneata poți fi un înger de om, numai să vrei.” 

- „Vreau, dar nu pot...” 

- „Poţi, dar nu vrei — acesta e adevărul. Inima îţi este 
împărțită între familie şi cârciumă. Încearcă să nu mai intri de 
azi înainte în nici o cârciumă şi să nu mai bei nici un fel de 
băutură îmbătătoare. Rupe-te, desparte-te şi fugi de toate 
acestea ca de foc şi ca de moarte. Dumnezeu te iubeşte și te ajută 

prin harul său; altfel nu te trimitea la un preot pe care nu l-ai 
cunoscut până acum. Şi ca hotărârea aceasta să aibă o putere şi 
mai mare, mergem în biserică, să ne rugăm, să cerem și ajutorul 
lui Dumnezeu . 

Au intrat toți trei în biserică și s-au rugat cu lacrimi 
amândoi soții, sub patrafir: să piară blestemul patimii, să se 
depărteze satana şi să le vină în ajutor îngerii păzitori. 

Rugăciunea a fost întăritoare... 

Peste o săptămână, cei doi soți vin din nou la preot, ca să 
mulțumească, de acum fericiți şi cu lacrimi de bucurie. 

- Dacă într-o săptămână ai avut voinţă, a zis preotul fiului 
său duhovnicesc, și de acum înainte o vei avea, cu o singură 
cerință: să te înfrânezi cu totul de la băuturi alcoolice, nu 
numai pe un timp oarecare, pentru ca să-ți dispară gustul şi pofta 
plăcerii, să rămână numai scârba față de ea, ca de o țigară pe 
care o fumezi după multă vreme de înfrânare. Altfel, dacă mai 
bei din când în când, patima se ațâță din nou, mai rea şi mai 
înverșunată. 

Aşa se înfrânează pe rând și se sting toate patimile: 
înjurăturile, mânia, lenea, pizma, minciuna, desfrânarea, 
mândria, lăcomia, ura prin voință, prin înfrânare totală și 
pentru totdeauna, iubiți şi binecredincioși creștini. 

De aceea şi numește Sf. Petru Damaschin înfrânarea 
„oprirea de la toate patimile” trupeşti şi sufleteşti?%0, Oprire fără 
de care mântuirea este cu neputinţă. Nu e cu putință — zice Sf. 
Simeon Noul Teolog — să ia cineva cele nepieritoare dacă nu 
aruncă cele pieritoare, ca pe nişte lături; nici nu e cu putință să 
dobândească cineva cele veşnice, dacă e pironit de cele 


3%0%0p, cit., ms., p. 433. 

vremelnice; nici nu poate acela care e stăpânit în inimă de vreo 
patimă, fie ea cât de mică, să aibă în sine sălăşluit pe Hristos 
prin harul Sfântului Duh”*%!. 

Încercaţi și veți vedea! Încercaţi şi veţi putea, cu ajutorul 
lui Dumnezeu! 


Cei ce sunt ai lui Hristos şi-au răstignit 
trupul, împreună cu patimile şi cu 
poftele lui. 

(Galateni 5, 24) 


Alte mijloace prin care se slăbesc şi se sting patimile sunt: 

Paza și trezvia minții: tăierea și oprirea că de la 
patimi. Trezvia minţii alungă gândul pătimaș Zăbovirea 
gândurilor pătimaşe (în inimă) dă viață patimilor, iar mintea o 
omoară (Teolept). Mintea ne poate face atenți la păcat. 
Mulțimea ochilor pe care-i aveau dobitoacele pe care le-a văzut 
proorocul lezechiel înseamnă atenția neadormită la vrăjmaşi, la 
păcate, la lupta cu ele... 

Mintea sănătoasă, trebuie să poruncească voinței ca să se 
depărteze de păcat şi să împlinească voia lui Dumnezeu. Nu-i 
om acela care nu-și poate porunci mai întâi lui și, apoi altora; 
care nu-i în stare să-și despartă mintea de momelile păcatului. 
Curăţirea şi paza gândurilor este un mare și hotărâtor pas de la 
împătimire la nepătimire. 

Rugăciunea: De vrei să te izbăvești de toate patimile, 
apucă-te de înfrânare, de dragoste şi de rugăciune. „Mintea 


5! St. Simeon Noul Teolog : Cuvântări 57, ms. p. 246. 
> Pilocalia IV, 134. 

zăbovind prin rugăciune la Dumnezeu izbăveşte şi partea 
poftitoare a sufletului de patimi”255, 

Postul şi privegherea: Demonii patimilor slăbesc şi se 
gonesc prin rugăciune, prin post și prin priveghere. Postul 
slăbește pofta, mai ales prin ajunare; pune stavilă plăcerii 
pântecului, prin încordarea şi întărirea sufletului peste voința și 
dorințele trupului; păzeşte fecioria sufletului şi sănătatea 
trupului. 

Munca: oțelește şi sufletul şi trupul. Somnul slăbește și 
leneveşte sufletul. Munca este izvor de bunăstare, de virtute și 
fericire. 

Smerenia: „precum apa multă stinge flacăra, aşa foamea 
sau înfrânarea împreună cu smerenia sufletului, stinge 
fierbinţeala trupului și nălucirile urâte26 

Suferința: „Patimile trupeşti şi materiale se micșorează şi 
se veştejesc prin suferințele trupului. Iar cele sufletești şi 
nevăzute se sting prin smerita cugetare, prin blândeţe și 
dragoste'"3%5. 

Mustrarea şi ruşinarea: „Multe patimi se vindecă prin 
pedeapsă și prin ameninţare cu porunci mai aspre”. Ruşinarea 
prin mustrare este tratamentul sufletului bolnav; e ca un bici, 
care trezeşte „cugetul din lâncezire cu asprimea vorbirii”. 
Mustrarea urmată de rușinare se mai aseamănă cu operația care 
deschide „umflăturile patimilor şi curăţeşte întinările vieţii, 
adică destrăbălările, și, pe deasupra, potol eşte îngrășarea 
mândriei, refăcând pe omul sănătos şi adevărab"366,. 


*Talasie Africanul: Filocalia IV, 10. 

3%Sf. Teodor al Edesei, Filocalia IV, p. 210. 

5 jpidem, p. 206. 

356 Clement Alexandrinul, Pedagogul, pp. 88-89. 

Urmarea poruncilor biblice: „Cercetează Scripturile şi 
vei afla poruncile; şi fă cele zise şi te vei izbăvi de patimi”36 i 
Cine petrece în paza poruncilor şi în „raiul rugăciunii” se face 
mort patimilor și păcatelor și se împărtășește de viață 
dumnezeiască (Teolept). 

Chemarea sfinților şi a îngerilor apărători în ajutor, că 
sfântul şi îngerul e mai tare decât demonul. Dracul e tare, 
îngerul e şi mai tare368. 

Cultivarea virtuţilor, contrare patimilor. O patimă sau 
un păcat nu se poate lecui decât printr-o virtute contrară, mai 
puternică. Ura prin ură se mărește; ura prin iubire se topeşte. 

Cu cât dobândim şi întărim în noi virtuțile, se micşorează 
patimile. Fiecare patimă îşi are virtutea contrară: mândria, 
smerenia; desfrânarea, curăția (castitatea); iubirea de argint, 
dămicia; lăcomia, cumpătarea; mânia, blândețea; pizma, 
bunătatea; lenevia, hămicia şi aşa mai departe. Nimeni nu scapă 
de patimi, fără să cultive în locul lor virtuțile. Prin deprinderile 
virtuţilor religioase şi morale se sting poftele, se micșorează și 
se sting patimile“. Sf. Maxim Mărturisitorul înşiră șapte 
mijloace, şapte virtuți ca șapte trepte, prin care se vindecă 
patimile și anume: credința în Dumnezeu, temerea de chinuri, 
înfrânarea, răbdarea necazurilor, nădejdea în Dumnezeu, 
desfacerea minţii de cele pământeşti și iubirea lui Dumnezeu. 


%7 Cuv. Talasie Africanul, Filocalia IV, p. 31. 

3% Sf. 1, Carpetiul, Filocalia IV, p. 132, pp. 144-148. 

%9 Sf. Antonie cel Mare, Filocalia 1, p. 10. 

370 „Cel ce crede în Domnul se teme de chinuri; cel ce se teme de 
chinuri se înfrânează de la patimi, cei ce se înfrânează de la patimi, rabdă 
necazurile; cel ce rabdă necazurile, va avea nădejde în Dumnezeu, desface 
mintea de toată împătimirea după cele pământeşti; în sfârşit, mintea, 
desfăcută de acestea, va avea iubirea către Dumnezeu” (Filocalia II, p. 37). 

Tăcerea, smulgerea, omorârea patimilor. 

„Din viață la viață trece acela, care şi-a omorât patimile şi 
s-a despărţit de neștiință”*!. La început patimile sunt mărunte şi 
nebăgate în seamă, ca o furnică, dar mai apoi devin îndrăznețe, 
ca leii”?. Smulge rădăcinile și vlăstarele, oprește simțurile și 
mintea de la amintirea şi închipuirile patimilor; opreşte cursul 
apei, simţurile de la lumea din afară şi albia râului se va usca de 
la sine??? , Altfel, „icoanele vechilor năluciri încep să răsară 
iarăşi ca nişte vlăstare”*4. „Omorând pofta pământească şi 
curățindu-ne de patimile aducătoare de stricăciune, sfințim 
numele lui Dumnezeu*5. Tâlcuind aceste cuvinte, Sf. Grigorie 
Palama scrie: „E limpede pentru toți că nu ni s-a poruncit să ne 
răstignim trupul cu patimile și cu dorințele lui, ca să ne omorâm 
pe noi înşine, mortificând toată lucrarea trupului şi puterea 
sufletului; ci pentm ca desfăcându-ne de poftele şi faptele 
murdare și fugind de ele fără a privi înapoi, să devenim bărbați 
ai poftelor Duhului, cum zice Daniil, trăind şi mişcându-se în ele 
cu cuget ferm și înaintând mereu cu bărbăţie ca Lot care a ieşit 
din Sodoma'”$. 


Dumnezeu vrea pe om liber de patimi, răstignit față de 
lume, fără nici o simțire şi atragere faţă de păcat. Deci așa, 
fraților, „este şi moarte mai înainte de moarte; şi mai înainte de 


%'Talasie, Filocalia IV, p. 31. 

32 Nil Ascetul, Filocalia 1, p. 199. 

3% Ibidem, p. 146. 

* Ibidem, p. 188. 

%5 SE. Maxim Mărturisitorul: Filocalia 1, p.263. 

3%pr. Dr. D. Stăniloaie,, Viaţa şi învățătura Sf. Grigorie Palama, 
Sibiu 1938, p. 70. 

învierea trupurilor se face învierea sufletelor. Răstignirea 
trupurilor e moarte mai înainte de moarte. Atunci trupul nu mai 
are atragere spre poftă, ci liber şi mort se face faţă de patimi", 

Semnele nepătimirii sunt virtuțile, contrare patimilor,*78 
Fără de răstignire nu este înviere; fără moartea patimilor nu 
ajungem la viaţa şi lucrarea virtuților. Creştinii îşi răstignesc, îşi 
omoară patimile şi poftele trupului, încredințați că aşa se trece 
„din moarte la viață şi de pe pământ la cer” (Canonul Paştilor). 

«Cei ce sunt ai lui Hristos şi-au răstignit trupul, împreună 
cu patimile și cu poftele lui» (Galateni 5:24). 


37 Sf. Simeon Noul Teolog, Cuv. 24 şi Sf. loan Scărarul, Cuv. 29. 

3% Cum se înving patimile și se dobândesc virtuțile, ne arată şi 
următorul exemplu. În lumea veche era un om înțelept, cu numele 
Demostene, care voia să ajungă mare orator, dar avea slăbiciuni mari: 
gângăvea și făcea strâmbături care stârneau râsul ascultătorilor. Ca să-și 
învingă slăbiciunile şi ca să fie silit să stea în casă până ce va fi alt om, şi-a 
tuns jumătate din părul capului şi a început a face deprinderi de vorbire în 
fața oglinzii, ca să se vadă. Deasupra umărului pe care-l ridica deodată cu 
strâmbătura feţei a o sabie ascuţită, ca să-l înțepe când greșeşte, iar sub 
limbă a pus o pietricică (ca să-și vindece gângăvia, încercând să imite vuietul 
mării) şi a făcut atâtea deprinderi de vorbire, până ce şi-a îndreptat 
slăbiciunile. Cu greşelile îndreptate, şi-a câștigat faima de cel mai mare 
orator al grecilor din vechime. Cu mintea, cu voinţa şi cu deprinderile şi-a 
supus și îndreptat firea. Fă şi tu aşa, creştine: porunceşte firii tale să te 
asculte. Cu puterea minţii sănătoase, a voinţei morale și a deprinderilor 
duhovniceşti, supune-ţi patimile sub puterea virtuților. Crede şi te vei mântui, 
voiește şi vei putea, încearcă şi vei izbândi. 

Nu te lăsa biruit de rău, ci biruieşte răul 
cu binele 
(Romani 12:21) 


După ce ne-am întinat sufletul prin păcat, după ce am 
căzut în robia patimilor, după ce s-a întunecat în noi chipul lui 
Dumnezeu şi s-a împuținat în noi puterea cerescului har, cele 
mai bune, mai simple și putem spune cele mai ușoare mijloace 
de curățire și mântuire sunt pocăința, spovedania păcatelor și 
împărtăşirea cu Hristos. Între mijloacele mântuirii, ele ocupă 
un loc central și final, mijlocul de căpetenie prin care se încheie 
lupta și se încununează biruința cu patimile. 

Scopul împărtășirii cu Sf. Taine, după cum ne învaţă să ne 
rugăm Sf. loan Gură de Aur, în rugăciunea a II-a de la Sf. 
Cuminecare, este „spre sfințire şi spre luminare, .., spre 
uşurarea greutății păcatelor, ... spre omorârea patimilor, 
spre paza poruncilor, spre adăugirea dumnezeiescului har și spre 
împărtășirea împărăției lui Dumnezeu”. 

Spălarea, curățirea, sfințirea şi mântuirea sufletului nu se 
poate obţine fără mărturisire şi împărtăşire. Când suntem 
bolnavi cu trupul mergem la medici; după leacuri mergem la 
farmacie; după sfaturi mergem la înţelepţi; pentru harul cel 
curățitor, luminător şi sfințitor, mergem la Biserică și la Hristos. 
Biserica este singurul aşezământ de mântuire din păcat şi lisus 
Hristos este singurul nume sub cer prin care ne mântuim (Fapte 
4:12). De aceea EI este Mântuitorul nostru, Mântuitorul lumii, 
singurul Mântuitor, care are puterea iertării și a dezlegării 
păcatelor, unicul Mântuitor care are cheile iadului şi ale morții, 
ale raiului şi ale vieţii. Prin pocăință şi spovedanie, gândurile 
cele ascunse ale viețuirii pătimaşe se descoperă și se mustră. 
Odată cu descoperirea gândurilor și a cugetelor păcătoase în 

spovedanie, harul lui Dumnezeu ne spală sufletul, dezleagă şi 
ridică greutatea păcatelor de pe suflet, descarcă şi varsă veninul 
din inimă. Prin împărtăşire, locul păcatului îl ia iarăși Hristos 
Dumnezeu; prin împărtăşire, inima se umple iarăşi de har, 
ajunge iarăşi casă de rugăciune, Biserica Duhului Sfânt, loc de 
întâlnire şi trăire cu Dumnezeu. 

În spovedanie şi în împărtășanie chemăm şi primim în 
ajutor pe Dumnezeu, Care totdeauna este lângă noi, e cel mai 
apropiat de noi, ca să ne ajute, să ne mângâie, să ne ridice, să ne 
primească în brațe ca părintele din Evanghelie pe fiul rătăcit şi 
ruinat. Nu este om creştin care să nu se întoarcă de la 
spovedanie și de la împărtăşire mai curat, mai întărit, mai 
luminat, mai bun, mai uşor, mai împăcat, mai descărcat de 
greutatea, durerea şi mustrarea păcatelor. 

Mai departe, nu trebuie să uităm că paza şi fuga de locurile 
şi pricinile păcatelor, precum și lupta cu patimile, ţine și după 
spovedire și împărtăşire, viaţa întreagă. 

Acestea sunt, iubiţi creştini, mijloacele contrare păcatelor, 
puterile prin care înfrânăm patimile şi spălăm păcatele: tăria 
voinţei, paza și trezvia minții (mintea chibzuită), înfrânarea, 
rugăciunea şi postul, smerenia şi suferința, munca (în holdele 
leneșilor cresc buruienele şi spinii), mustrarea şi rușinarea 
păcatului, paza poruncilor, chemarea în ajutor a îngerilor, a 
sfinților, a Maicii Domnului şi a lui Dumnezeu în Sf. 
Spovedanie şi în Sf. Cuminecătură. La ele se adaugă: ascultarea 
de Dumnezeu (căci păcatul începe cu răzvrătirea, neascultarea 
de EI), credința vie şi trează în Dumnezeu, căci prin fire 
credința este începutul virtuţilor şi primul pas în viața 

duhovnicească*?, gândind mereu la pagubele pe care le aduce 
păcatul sufletului, fuga de pricinile şi locurile păcatului, urârea 
deșertăciunilor şi a înșelăciunilor, hotărârea de îndreptare a firii 
și a libertăţii, nevoinţele pentru înlăturarea ispitelor, a pricinilor 
păcatului, răstignirea poftelor și a patimilor, recunoaşterea 
urmărilor şi răutăţilor pe care le aduc patimile, ruperea 
legăturii cu patimile cum rupe bolnavul legătura cu bucatele 
care-i primejduiesc sănătatea, trăirea vieţii în virtuțile 
Evangheliei, cercetarea conştiinţei în fiecare seară și lacrimile de 
pocăință pentru toate păcatele, folosirea mijloacelor curăţirii, 
luminării şi desăvârșirii creştine, mărturisirea şi împărtășirea 
cât mai deasă cu Sfintele Taine. 

Precum vedem sunt multe mijloace prin care se pot ierta 
păcatele şi vindeca patimile 2 Toate sunt bune şi mântuitoare, 
dacă sunt folosite cu toată hotărârea și fără nici o îndoială. Dar 
toate se cuprind într-un singur cuvânt: Hristos. El este 
Răscumpărătorul și Mântuitorul omenirii din robia patimilor 


3%D, Stăniloae, Curs de Ascetică ..., p. 74. 

Sf. Maxim Mărturisitorul le cuprinde în patru nepătimiri 
generale: 1. înfrânarea desăvârşită de la păcatele cu fapta; 2. lepădarea totală 
a gândurilor care consimt cu păcatele; 3. nemişcarea totală a poftei spre 
patimi şi 4. curățirea totală chiar şi de închipuirea simplă a patimilor, condiție 
pe care o aflăm numai în cei ce şi-au făcut mintea oglindă curată şi străvezie 
a lui Dumnezeu (Răspunsuri către Talasie, Filocalia Il, p. 262-263). 
Împotriva păcatelor şi a patimilor, canoanele Bisericii prevăd şi pedepse. 
Astfel: canoanele apostolice 42 şi 43 obligă pe cei căzuţi în patima beţiei sau 
să se lase de ea, sau să se afurisească; canoanele Sf. Vasile cel Mare 
pedepsesc desfrânarea cu 15 ani oprire de la Sf. Împărtășanie (Can. 6, 7, 62, 
63); lăcomia de mâncare şi avere se canoneşte ca şi furtul (vezi can. 22 al 
sinodului VII ecumenic şi canonul 6 al Sf. Grigorie episcopul Nisei), iar 
sinodul din Cartagina afuriseşte pe cei ce nu se lasă de patimi (can. 3, 4, 5, 
ş.a). 

păcătoase. Religia Lui e religia mântuirii. Evanghelia și Biserica 
Lui este Evanghelia şi Biserica mântuirii din potopul păcatului. 
Ne mântuim sufletul prin religia lui Hristos, prin Evanghelia lui 
Hristos, prin jertfa lui Hristos (Evrei 10:14), prin crucea lui 
Hristos, prin tainele lui Hristos, prin viața trăită în şi cu lisus 
Hristos. E], cel singur fără de păcat, prin harul şi adevărul Său 
luminător şi sfinţitor, ne ajută să întrebuințăm firea și libertatea 
după voia lui Dumnezeu, să ne întoarcem de la firea a doua, de 
la firea cea rea și păcătoasă la firea cea bună, dreaptă și curată; 
la firea dintru început, la firea nepătimitoare. 

Nepătimirea — adică „nemişcarea sufletului spre păcat 
și spre nici o Tăutate, e „liman de odihnă"; e curăţia păcii și 
libertatea sufletului"? ; e biruirea patimilor şi încoronarea 
virtuţilorit ; e palatul împărăției cerurilor, raiul în care nu mai 
bat vânturile patimilor, ci adie zefirul iubirii.. „283. 

Să ne folosim de aceste mijloace bineficătoare şi 
mântuitoare, iubiți și binecuvântați creștini, că mai numeroase 
sunt mijloacele pe care le avem la îndemână, a să ne mântuim, 
decât patimile de care suntem datori să ne lăsăm. Ca scop, totul 
se rezumă la înfrânarea câtorva patimi (care se nasc din păcatele 
de căpetenie), la care omul animal ține foarte mult. Să le 
înfrânăm și să ne dăm seama că mulţi au chip de cucernicie, dar 


„381 


%I Filocalia IV, p. 6. 

3 Filocalia IV, p. 260. 

%3 Filocalia 1, pp. 13-14; î, pp. 154, 206; IV, pp. 13 şi 17. 

3 Filocalia II, pp. 194 şi 206. 

25 Jlie Ecdicul: „Raiul nepătimirii ascuns în noi, este icoana raiului 
viitor, care va primi pe cei drepți” (Filocalia IV, p 301; D. Stăniloae, Curs de 
Ascetică .... p. 120). 

a tăia şi a dezrădăcina patimile din adânc şi faptele bune a urma, 
puţini se aflăs86, 

E adevărat că stingerea totală a patimilor se încheie numai 
odată cu moartea. De aceea şi lupta pentru mântuire și 
desăvârşire ține până la moarte. Dar stă în voia omului să se lase 
învăluit şi dus de valul patimilor, sau să se împotrivească şi să 
lupte; „stă în puterea noastră să viețuim plăcând lui Dumnezeu, 
după Sf. Antonie cel Mare; şi nimeni nu ne va putea sili 
vreodată să facem vreun rău dacă nu vrem %7. Tot acolo spune 
acelaşi sfânt, în continuare: „Dacă vrei, ești rob patimilor; și 
iarăşi dacă vrei, ești liber să nu te pleci patimilor, fiindcă, 
Dumnezeu te-a făcut cu voie liberă. Iar cel ce biruie patimile 
trupului se încununează cu nemurirea. Căci de n-ar fi patimile, 
n-ar fi nici virtuțile, nici cununile dăruite de Dumnezeu celor 
vrednici dintre oameni”. 

Moise, şi pe urma lui toți sfinții și drepții, a ales mai bine 
să pătimească (să sufere) cu poporul, decât să guste dulceața 
păcatului (Evrei 11:25); a ales mai bine suferința decât patima. 

Iona proorocul „fu cuprins de mare supărare şi se aprinse 
de mânie”, când văzu pocăința ninivitenilor, încredințat de la 
început că şi fără predica Lui bunătatea lui Dumnezeu e mare şi 
iertătoare. 

Atunci Domnul i-a zis: „Bine faci că te mânii?...” (Iona 
4:1-4), 

Întrebarea acesta se pune tuturor pătimașilor: „Bine faci că 
te mânii?... Bine faci că înjuri?...Bine faci că minţi?... Bine faci 
când eşti nedrept, desfrânat, lacom, bețiv, hoţ, ucigaș?...Bine 
facă când păcătuiești?...Desigur că: Nu! 


3% Sf. Simeon Noul Teolog, Cuv. XIX. 
37 Filocalia 1, p. 16. 

Atunci, ...atunci unde e mintea şi voința ta, creștine? 
Unde sunt puterile tale de om, în stare să facă atâtea lucruri bune 
și frumoase, care încântă, uimesc şi străbat veacurile, dacă te laşi 
stăpânit de vraja şi beţia patimilor?... 

«Nu te lăsa biruit de rău, ci biruieşte răul cu binele» 
(Romani 12:21). Fii tare şi împlinește-ți „dorul nepătimaş'"3%8, 
Rupe cu patimile!... leşi din pânza lor ucigătoare, din robia lor 
nimicitoare!...Cine biruieşte patimile, răneşte dracii. Cine-și 
înfrânge şi spală păcatele, îşi mântuieşte şi fericeşte sufletul. 
Cine rupe legăturile patimilor și ale păcatelor, se eliberează din 
robia întunericului, se îmbracă în haine noi şi se îndreaptă spre 
zările de lumină şi de frumusețe negrăită și nespusă ale 
împărăției lui Dumnezeu. 

Dacă totuși mai treci prin momente de slăbiciune și cazi, 
ridică-te şi te îndreaptă, căci spune Sf. Isaac Sirul: „Să nu ne 
supărăm când cădem în păcat, atunci să ne mâhnim... căci și 
celor desăvârșiți li se întâmplă să alunece în păcat, dar dacă 
rămân în el, atunci sufletul lor moare de tot. .."28%, 

Dacă ai căzut, ridică-te, creştine, fără şovăire; strigă și te 
roagă împreună cu antifonul (glas 4): „Din tinerețile mele, multe 
patimi se luptă cu mine; ci Însuţi mă sprijineşte și mă 
mântuieşte, Mântuitorul meu”. 


3% Sf. Maxim Mărturisitorul, Filocalia II, p. 311. 
39 Cuv, 60, p. 221. 

MIJLOACELE ŞI TREPTELE 
DESĂVÂRŞIRII 


1. Mijloacele desăvârşirii 


Viaţa lui lisus să se arate în trupul 
nostru 
(2 Corinteni 4:11) 


În psalmul 23, v. 3 (vezi şi Psalmul 14), este pusă 
următoarea întrebare: «Cine se va sui în muntele Domnului, sau 
cine va sta în locul cel sfânt al lui?» Cu alte cuvinte, după ce am 
scăpat de patimi: cine poate urca muntele desăvârşirii, ca să 
ajungă la asemănarea şi în apropierea lui Dumnezeu? Cum şi pe 
ce căi? Sau: care sunt mijloacele creşterii şi desăvârşirii 
duhovniceşti? Acum, la întrebarea aceasta avem să răspundem. 

După Sf. Evanghelie, înlăturarea piedicilor din calea 
fericirii, mântuirea de păcat şi de patimi, încă nu încheie 
lucrarea desăvârşirii omului. Pământul bun, curățit de buruieni, 
încă nu ne aduce nici un folos, dacă nu semănăm şi cultivăm în 
el seminţele cele bune, care sunt menite să crească, să 
înflorească şi să rodească. 

Altoirea în Hristos, adică Sf. Botez, atrage după sine şi 
pretinde creşterea şi desăvârşirea în Hristos şi în Duhul Sfânt. 

Nu este creştin bun, şi nu va ajunge niciodată om 
desăvârşit, cine nu are în suflet dorința desăvârşirii. Dorinţa e 
mişcarea sufletului spre un bine absent, spre deosebire de 
bucurie, care e mulțumirea sufletului pentru un bine prezent. 
Dorința de îmbunătăţire şi desăvârşire e aspirația sufletului spre 
mai bine, spre înaintare duhovnicească, spre culmile desăvârșirii 
spirituale. În fondul ei intim şi cel mai adânc, dorinţa e o 
rugăciune, o înălțare a minții și a inimii spre Dumnezeu. Nu 
putem ajunge la desăvârşire fără să avem dorința desăvârşirii. 
Nimeni nu ne poate îmbunătăţi, sfinți şi desăvârşi, dacă noi nu 
vrem şi nu dorim desăvârşirea. În chip firesc, gândul e însoțit de 
doruri;,  cugetarea, de dorința înfăptuirii. Cine doreşte 
desăvârșirea, o caută, aleargă spre ea, o află şi se bucură de ea. 
Dorinţa îndreaptă voința spre progresul spiritual, spre 
desăvârşire. De aceea, e cel dintâi mijloc, dinlăuntrul nostru, 
prin care ne îmbunătăţim şi desăvârşim sufletește. 

Alt mijloc este cunoaşterea şi iubirea lui Dumnezeu. Nu 
putem înţelege rostul şi scopul desăvârşirii spirituale, dacă nu 
cunoaștem pe Dumnezeu. Cine e Dumnezeu și cum putem 
ajunge la Dumnezeu? La aceste întrebări ne trebuie răspuns 
limpede, şi răspunsul religiei creştine e următorul: Dumnezeu e 
plinătatea fiinţei, Treimea cea de o ființă şi nedespărțită: Tatăl 
— Creatorul, Fiul — Mântuitorul şi Duhul Sfânt — Sfinţitorul 
lumii. Când zicem Dumnezeu înțelegem Duh, viață, lumină, 
iubire, bunătate, frumuseţe, sfințenie, putere şi plinătate 
supremă, suverană şi etemă. Cunoscând cine e Dumnezeu şi 
care sunt virtuțile Lui, înțelegem şi care este calea spre E]; 
înțelegem că numai ceea ce arată desăvârşit pe Dumnezeu, ne 


3 A. Taquerey et 3. Gantier: Pour ma vie interieur, p. 180. 

poate face şi pe noi desăvârşiți, adică sfinţenia, bunătatea, 
frumusețea, iubirea, lumina, viața, plinătatea, puterea Tatălui, a 
Fiului şi a Duhului Sfânt. Cunoscând pe Dumnezeu, îl şi iubim, 
îl admirăm şi adorăm, ca pe modelul vieţii și scopul desăvârşirii 
noastre. Atotprezenţa Lui, că Dumnezeu e pretutindeni de față, 
ne convinge să evităm păcatul, să căutăm virtutea, să avem 
încredere în El. 

După cunoaşterea şi iubirea lui Dumnezeu, urmează 
cunoaşterea de sine. Cunoscându-mă pe mine, te voi cunoaşte 
pe Tine, Doamne — spunea Fericitul Augustin (Domine, noverim 
me, noverim Te). Cunoaşterea de sine e mai însemnată şi-ţi 
aduce mai multă laudă, decât să înveţi mişcarea stelelor, firea 
animalelor și însușirile plantelor*!. Ia-ţi oglinda şi te uită în ea, 
ca femeile când vreau să-şi vadă urâciunea și cunoaște, omule, 
ce ai fost, cine eşti şi ce vei fi. Cunoaşterea sinceră stimulează 
desăvârșirea. Trebuie să ne cunoaştem însuşirile, dacă le avem, 
dar mai ales lipsurile şi mizeriile, pentru a le remedia. Suntem 
stăpânii simțurilor şi ai inimii? Mintea noastră e limpede şi 
luminată? Caracterul nostru e întreg, creştin, sau e numai o 
vorbă goală? Ne împlinim chemarea (vocația) în viaţă, 
reprezentăm sau nu în lume chipul, asemănarea și slava lui 
Dumnezeu? Trebuie să ne facem, cu alte cuvinte, examenul 
conștiinței, în faţa lui lisus, sub privirea lui Dumnezeu; 
examenul defectelor şi al viciilor, însoțit de căință, rugăciune şi 
hotărârea de îndreptare.2%? 


3: Mântuirea păcătoşilor, p. 26. 
392 ca an vătă A, : z ză 
„Conştiinţa este un învățător sincer. Cine ascultă de ea petrece fără 
greşeală. Conştiinţa numai pe aceia nu-i judecă ce au ajuns la culmea virtuții, 
sau a păcatului” (Sf. Talasie Africanul, Filocalia IV, p.8). 

Apropiindu-ţi sufletul de Dumnezeu și făcându-i zilnic 
examenul conștiinței, vezi, creştine, ca într-un bilanţ și ca-n 
oglindă, ce este și ce-ţi lipseşte în cămara inimii. Fără 
cunoașterea de sine, desăvârşirea e cu neputinţă. 

Cunoaşterea de sine, prin cercetarea conștiinței şi numai 
câteva minute te ajută să te găseşti pe tine, să-ți vezi mizeria, 
să-ţi îndreptezi căile, să-ţi lecuieşti nestatornicia, să urăști 
păcatul, să te întărești în virtute și astfel să te faci mai bun. 

Ca să ne putem cerceta cu folos conștiința, cămara inimii, 
Sfinții Părinţi şi marii duhovnici învaţă să ne retragem din 
ocupațiile zilei, ca lisus în munți și în pustie, fie în biserică, fie 
acasă, măcar şi numai câteva minute, în singurătatea inimii, cu 
gândurile în inimă... Așa să stai, creştine, de vorbă, în tăcere, cu 
tine despre Dumnezeu şi cu Dumnezeu despre tine.... De aici 
numirea de retrageri şi deprinderi spirituale, mijloace fericite 
şi binecuvântate pentru convertirea păcătoşilor şi întărirea 
drepţilor. 

Examenul conștiinței şi cunoaşterea de sine, însoțită de 
cunoaşterea lui Dumnezeu și cu dorința desăvârşirii, ne obligă să 
facem acord între voința noastră şi voința lui Dumnezeu. 
Gradul desăvârșirii omului e condiționat de acest acord, Suntem 
supuși voinței lui Dumnezeu? Urmăm lui Dumnezeu? Ascultăm 
glasul Sfântului Duh, care răsună în adâncul inimii şi al 


3 Citând pe Sf. Vasile cel Mare, gura lui Hristos şi stâlpul Bisericii, 
Sf. Isichie Sinaitul scrie despre marele folos sufletesc al cercetării zilnice a 
conștiinței, următoarele: „mult ne ajută să nu păcătuim, nici să cădem în ziua 
următoare în aceleaşi greşeli, ca, după încheierea zilei, să cercetăm în 
conștiința noastră noi înşine cele ale noastre: ce am greșit şi ce am săvârşit 
după dreptate? Aceasta o făcea şi lov pentru sine şi pentru copiii sâi. Căci 
socotelile din fiecare zi luminează ceea ce se face sau e de făcut în fiecare 
ceas”, Filocalia IV, p.58. 

conştiinţei noastre? Voim noi tot ce voieşte Dumnezeu? Dacă 
da, atunci suntem pe calea vindecării de rele și a întăririi în bine; 
atunci folosim mijlocul prin care se vindecă patimile și se 
reformează ce a deformat păcatul; urcăm scara desăvârşirii. 

Virtutea reprezintă alt mijloc de îndreptare şi înaintare pe 
calea desăvârşirii. Fără trăirea până la lepădarea şi jertfa de sine 
a virtuţilor morale şi religioase ale creştinismului, mai ales fără 
muncă şi iubire, care întruchipează esența creștinismului, 
coroana şi perfecțiunea tuturor virtuților, nu poate să fie vorba 
de îmbunătățirea şi desăvârşirea omului. Cine muncește și 
iubește, se întărește şi se înalță, se ameliorează pe el și mediul în 
care trăieşte. Virtutea dorită în fapte bune e putere, izvor de 
sănătate, mijloc de progres material și spiritual. De aceea nu ne 
putem lipsi de ea în opera de înfrumusețare și desăvârşire a 
omului. 

Altă condiţie, altă putere pe drumul desăvârşirii e 
cuvântul lui Dumnezeu, Scriptura, Cartea Sfântă. La întuneric 
nu putem nici munci, nici trăi. Lumina este condiție primară a 
progresului duhovnicesc. Citită cu atenție şi până la capăt orice 
carte sfântă, dar mai ales Sfânta Scriptură, ne luminează mintea 
şi drumul spre ținta vieții. Câte lacrimi nu s-au vărsat pe paginile 
Evangheliei, a Psaltirei şi a cărţilor de rugăciuni?... Câte vieți 
pierdute şi suflete pustiite nu s-au regăsit, luminat, mângâiat și 
îndreptat fie prin citirea şi meditarea lor, fie prin ascultarea și 
urmarea predicilor şi a conferinţelor religioase?...Nu în zadar 
fericeşte Mântuitorul pe cei ce ascultă cuvântul lui Dumnezeu și 
îl păzesc (Luca 11:28), iar apostolul Petru exclamă: «Doamne, la 
cine să ne ducem? Tu ai cuvintele vieții veşnice» (loan 6:68; 
vezi 2 Timotei 3:16). 

Alt mijloc admirabil de îmbunătățire, înălțare și 
desăvârşire duhovnicească este cultul religios. În atmosfera lui 
sfântă de biserică, de rugăciune şi cântare pioasă, de evlavie și 
smerenie, de plecare a capetelor şi a genunchilor, de îndreptare a 
privirilor dinafară înăuntru şi de concentrare a minţii în inimă, 
mai ales în zilele de post şi de sărbătoare, sufletul nostru se 
reculege şi se înalță, se apropie de Dumnezeu și se desăvârşeşte, 
Cine participă cu tot sufletul la deprinderile, practicile, 
rugăciunile şi cântările cultului divin, în biserică, nu poate sta 
mult în păcate. Pentru un astfel de om, fiecare sfântă rugăciune 
și fiecare sfântă cântare exprimă o dorință de desăvârşire. Cine 
se roagă cu lacrimi şi cântă imne religioase cu evlavie, dorește, 
cere, vrea să fie mai bun, se desăvârşeşte. 

Prin rugăciunile cultului religios primim harul, puterea și 
a ajutorul lui Dumnezeu, Duhul Sfânt, deci alt mijloc de sfințire 
şi desăvârşire spirituală. În harul Sfintelor Taine sufletul se 
scaldă ca într-o baie de raze dumnezeieşti, pentru ca să se spele, 
să se curățească de toate murdăriile păcatelor. De câte ori ne 
spovedim şi ne cuminecăm, și aceasta suntem datori să o facem 
cât mai des, sufletul se recreează și înfrumuseţează, se înalță cu 
o treaptă mai sus pe scara desăvârșirii. 

Sufletele aprinse de iubire pentru vestirea Evangheliei și 
răspândirea creștinismului, mai au o cale de desăvârșire: 
apostolatul dus până la martiriu. Pentru creștinii care au 
bărbăția convingerilor şi curajul de a le propaga până la moarte; 
lisus Hristos a făgăduit viaţa şi fericirea veşnică: «Oricine a 
lăsat frați sau surori, sau tată sau mamă, sau femeie, sau copii, 
sau țarine, sau case pentru numele Meu, însutit va lua şi viața 
veșnică va moşteni» (Matei 19:29). 

Nu putem încheia seria mijloacelor desăvârșirii 
duhovniceşti fără să amintim şi duhovnicul. Calea desăvârșirii 
trece prin munți, prin văi şi peste prăpăstii. Cu fiecare pas 
înainte eşti expus la primejdii şi rătăciri, la suferințe și 
dezamăgiri, la oboseli și plictiseli. De aceea ai nevoie de un 
îndrumător experimentat şi dezinteresat, de un doctor, judecător 
şi părinte duhovnicesc. Pavel, după ce s-a convertit pe drumul 
Damascului, e trimis la preotul Anania, care l-a botezat și i-a 
spus ce are de făcut (Fapte 9:1-18). Toţi sfinţii ne recomandă să 
avem un duhovnic sfătuitor și îndrumător în progresul 
duhovnicesc spre desăvârşire. 

Acestea sunt, iubiți şi binecuvântați creştini, mijloacele 
duhovnicești prin care ne putem îmbunătăți, sfinți şi desăvârşi 
sufletul: dorința desăvârşirii, cunoașterea şi iubirea lui 
Dumnezeu, cunoaşterea de sine prin examenul conştiinţei, 
stabilirea acordului între voința noastră și voința lui Dumnezeu, 
virtutea sub toate formele, rodită în faptele ceie bune, cuvântul 
lui Dumnezeu, cultul religios din biserică, însoțit de toate 
îndatoririle, deprinderile, rugăciunile şi cântările lui, harul 
Sfintelor Taine, apostolatul până la martiriu şi duhovnicul 
Bisericii. Toate se pot cuprinde într-un singur cuvânt: lisus, 
într-o singură putere: Duhul Sfânt. «Viaţa lui lisus să se arate în 
trupul nostru cel muritor» (2 Corinteni 4:11), ca să putem spune, 
împreună cu apostolul: «Nu mai trăiesc eu, ci Hristos trăiește în 
mine» (Galateni 2:20), cu Duhul şi cu darurile sale sfinte şi 
sfințitoare. 

Tubite creştine, vrei să fii desăvârşit? Îţi pui şi tu 
întrebarea: Cine se va sui în muntele Domnului, ca să ajungă în 
apropierea şi la asemănarea lui Dumnezeu? Răspunsul îl ai, 
mijloacele îţi stau la îndemână. Foloseşte cel puțin unul 

dintr-atâtea. Aprinde-ţi în suflet, creştine, măcar dorința 
desăvârşirii... Poţi să fii desăvârşit, ai mijloace prin care să-ți 
asiguri desăvârşirea, numai să vrei... 

Doresc și vreau, Doamne, să ajung lângă Tine. Doresc şi 
vreau, Doamne, să-Ți fac casă în inima mea, să trăieşti în mine 
şi eu în Tine. Doresc şi mă rog, Doamne, ca tu să fii iubirea 
mea, pacea mea, bucuria mea, slava mea, Stăpânul și 
Dumnezeul meu, în vecii vecilor. 


2. Deprinderile duhovniceşti 


Credinţa este lucrătoare prin iubire 
(Galateni 5:6) 


Oricât de multe și minunate ar fi mijloacele desăvârşirii 
creștine, viața duhovnicească nu se poate înfăptui şi trăi, fără 
deprinderi duhovniceşti (exerciţii spirituale). 

Credința creştină este lucrătoare prin iubire (Galateni 
5:6); se arată în fapte bune şi deprinderi virtuoase, credinţa este 
moartă, ca şi trupul fără suflet; şi nefolositoare ca și omul fără 
roade. Putem cunoaşte foarte bine toate viețile sfinților şi toate 
mijloacele desăvârşirii spirituale; putem învăța și înşira cu 
uşurinţă toate mijloacele de mântuire din robia patimilor şi a 
păcatelor, dar fără deprinderi duhovnicești nu am făcut încă nici 
un pas mai înainte pe drumul desăvârşirii. 

Deşi om credincios, viteaz şi evlavios, regele David s-a 
făcut vinovat de două păcate grele: desfrânarea cu soția lui Urie 
Heteul şi uciderea prin trimiterea viteazului și credinciosului ei 
soţ în prima linie a războiului (2 Regi 11). Răutatea acestor fapte 

rele o vedeau oamenii și Dumnezeu, numai regele nu o vedea. 
Atunci a trimis Dumnezeu la David pe proorocul Natan, care i-a 
spus următoarea pildă: 

«Erau într-o cetate doi oameni: unul bogat şi altul sărac. 
Bogatul avea turme şi cirezi foarte multe. Săracul nu avea însă 
decât o singură oiță, pe care el o cumpărase de mică şi o 
hrănise,şi ea crescuse cu copiii lui. Din pâinea lui mâncase și se 
adăpase din ulcica lui, la sânul lui dormise și era ca și copila lui. 
Dar iată că a venit la bogat un călător şi nu s-a îndurat să ia din 
oile sale sau din vitele sale, ca să gătească cină pentru călătorul 
venit la el, ci a luat oița săracului şi a gătit-o pentru omul care 
venise la el. 

Aprins de mânie asupra acelui om bogat şi lacom, regele 
David a răspuns proorocului Natan: Pe Dumnezeul cel viu, omul 
care a făcut aceasta este vrednic de moarte. 

Atunci Natan a răspuns lui David, arătându-l cu degetul: 
Tu eşti omul acela!» (1 Regi 12:1-7). Abia după ce a fost 
descoperit, mustrat şi rușinat de proorocul Natan, și-a dat seama 
regele David de vinovăția lui. Abia după ce a fost arătat cu 
degetul, s-a văzut şi s-a recunoscut pe sine desfrânat şi ucigaș; 
abia atunci a putut mărturisi cu fruntea plecată: «Păcătuit-am 
înaintea Domnului!» (1 Regi 12:12). 

Numai prin mijlocirea proorocului, trezit şi mustrat de 
Natan, regele David ajunge la cercetarea (examenul) conştiinţei 
şi prin aceasta la cunoaşterea de sine. Trebuie să vină o zguduire 
putemică, o durere mare, o mustrare aspră, care să ne trezească 
din beţia şi din somnul patimilor vinovate. 

Fără Natan, David putea trăi încă multă vreme — poate 
viața întreagă — fără să-şi simtă greutatea păcatelor sale 
strigătoare la cer. Tot aşa putem trăi şi noi, oricare, în păcate 

grele, de moarte, fără să ne dăm seama de vinovăția lor. De aici 
trebuința chemărilor, trebuința misiunilor religioase, trebuința 
deprinderilor duhovniceşti, care să ne trezească, să ne zguduie, 
să ne ajute să ne cercetăm cugetul şi să ne cunoaştem starea 
sufletului nostru, de atâtea ori atât de ticăloasă și nefericită. 
Mântuitorul şi-a chemat, şi-a ales cei doisprezece apostoli 
şi a făcut cu ei şcoală, deprinderi duhovniceşti, vreme de trei ani 
şi jumătate. Cu ucenicia a făcut din ei apostoli; din pescari 
misionari, din învăţăcei temelie şi stâlpi de Biserică. 
Deprinderea sau exerciţiul este o lucrare a voinţei noastre, 
cum este învățarea unei meserii, conducerea unei mașini, 
fotosirea unei arme, întărirea muşchilor prin gimnastică şi sport, 
luminarea minții şi a luării aminte, a memoriei şi atenției prin 
citiri, studiu, lucrări de laborator (experiențe) și aşa mai departe. 
Nimeni nu va fi un meseriaş bun, un mecanic bun, un 
sportiv bun, un învăţat mare, fără ucenicie, fără să-și deprindă 
voința cu lucrul, cu munca plină de râvnă şi iubire fașă de 
meseria lui, pe lângă un maestru sau dascăl înțelept. 
Deprinderea duhovnicească este îndreptarea şi folosirea 
voinţei noastre spre împlinirea datoriilor religioase şi morale. 
Nimeni nu va fi un creştin bun fără să se deprindă cu 
rugăciunea, cu virtutea, cu cercetarea bisericii, cu examenul 
conştiinţei, cu spovedirea păcatelor, cu împlinirea faptelor bune. 
Nimeni nu-şi va stârpi năravurile păgâne încuibate în firea lui, 
fără să se deprindă cu mijloacele desăvârşirii şi ale mântuirii din 
robia patimilor imorale. Nimeni nu va ajunge din om trupesc un 
om duhovnicesc fără deprinderi duhovniceşti. 
Viaţa spirituală pretinde exerciţii spirituale, deprinderi 
morale şi religioase care au ca scop luminarea, sfințirea şi 
desăvârşirea sufletului. Viaţa spirituală cere de la noi 

deprinderea de a gândi la toate adevărurile mântuirii (meditaţia) 
şi de a lucra în lumina lor. Toate membrele trupului şi puterile 
sufletului se întăresc prin exerciţii. Voința nu face excepţie de la 
această regulă. Viaţa spirituală este un program de exerciții 
spirituale pentru întărirea voinței noastre cu învățătura şi viața 
creștină; o lucrare disciplinară, statornică, neîncetată, care pe de 
o parte înlătură lenea, dezgustul, plictiseala, amorțirea sufletului, 
iar pe de altă parte înviorează şi dezvoltă viața lăuntrică, 
religioasă şi morală, în vederea cunoaşterii de sine, a curățirii, 
luminării și desăvârşirii sufletului, ca şi exerciţiile gimnastice 
care înviorează viața și armonia trupului. A merge, a lucra, a fugi 
- sunt deprinderi trupești; a ne ruga dimineața și seara, a posti 
după rânduială, a citi cărți pioase, a gândi la adevărurile 
mântuirii, a examina conștiința, a cerceta biserica, a asculta 
predicile, a îngenunchea în fața icoanelor, a concentra cu evlavie 
atenția minţii în inimă, a înfrâna patimile, a aprinde în sfeşnic o 
lumânare, a face o faptă bună, de milostenie, sunt deprinderi 
sufleteşti de muncă şi luptă încordată, pentru dezrădăcinarea 
patimilor şi cultivarea virtuţilor, pentru înaintarea şi desăvârşirea 
duhovnicească. 

Fără deprinderi duhovniceşti, putem trăi o viață 
necontrolată, greşit orientată (îndrumată) şi stricată, întinată și 
stropită cu sânge, gata a osândi pe alţii, a vedea pleava în ochii 
altora şi a nu vedea, ca David, bârna din ochii săi. 

Deprinderile duhovniceşti cu mijloacele desăvârşirii ajută 
pe omul creștin să se cunoască pe sine şi să urce pe scara 
desăvârşirii. „De nu te vei sili, nu vei birui păcatul"9%, De nu te 
vei deprinde cu virtutea, cu viaţa religioasă şi morală, nu vei 


24 Urmarea lui Hristos, p. 67. 

scăpa de patimi. Deprinderile duhovniceşti sunt puteri de 
convertire, de mântuire a păcătoşilor şi de întărire a drepţilor. 
Prin deprinderi duhovniceşti se aprinde în inimă dorința sfântă 
după mântuire şi desăvârşire; se îndreaptă gândurile și viața 
omului spre sine însuși şi spre Dumnezeu; se înfrânează poftele 
și patimile, se întăresc virtuțile, se trezesc şi se convertesc 
sufletele preoților, călugărilor şi credincioşilor pătimaşi la viața 
creştină, după Evanghelie. Creştinul care face deprinderi de 
cunoaştere, de virtute, de evlavie, de curăţire, de luminare, 
treptat-treptat se îmbunătățește, încet-încet se desăvârșește. 

Sf. Simeon Noul Cuvântător de Dumnezeu caută să 
deprindă pe ucenicii săi cu următoarea metodă practică de 
exerciții duhovniceşti și de îndreptare, cuprinsă în Cuvântarea 
VIII: „Învață meşteşugul vieții nevoitoare, a poruncilor lui 
Hristos şi a pocăinţei. Seara intră în chilie, şezi pe pat, gândește 
la faptele şi gândurile tale (cercetarea conştiinţei), mulțumește 
că ai ajuns seara și începutul nopții. Gândeşte la câte ai păcătuit 
şi câți ani te-a lăsat Dumnezeu să te îndulcești din bunurile 
pământului. Mustră-te pentru păcate, pentru fudulia gândului, 
pentru lăcomia mâncării, pentru urgia patimilor, apoi roagă-te cu 
lacrimi; citeşte 2-3 psalmi cu luare aminte, fă închinăciuni câte 
poți; pecetluindu-ți faţa şi trupul cu semnul sfintei cruci, apoi 
culcă-te pe rogojină. Când te trezești nu te întoarce pe altă parte, 
ci începeţi rugăciunea, ca să nu mai dormi. În biserică să stai ca 
şi cu îngerii din cer, cu evlavie şi cutremur, să nu cauţi ici şi 
acolo ca să iscodeşti pe frați, ci la tine însuți, la cântare şi la 
păcatele tale ia aminte. Începe ziua gândindu-te și hotărându-te 
să nu mai faci păcatele din ziua trecută; însă nu cu îndoiala 
inimii, ci cu tot sufletul. Să nu-mi spui că ai împărțit averile 
săracilor, ai îmbrăcat pe cei goi, ai săturat pe cei flămânzi, iar 

acum ai intrat în mănăstire, faci atâtea rugăciuni şi metanii şi 
crezi că te vei mântui. Că toate acestea bune şi foarte bune sunt, 
dar numai sămânță sunt: ai arat, ai grăpat, ai crescut sămânța, 
holdele sunt aurii, gata de seceriş, dar spicul (e) fără de sămânță, 
fără rodul ostenelilor. Dacă toate acestea vei face, Darul 
Sfântului Duh vei lua, care e sămânța lui Hristos în noi, şi fiu al 
lui Dumnezeu te vei chema. Ce lucru este mai mare în cer si 
pe pământ, decât să se facă cineva fiu al lui Dumneze! 

Sf. Francisc de Sales ne sfătuieşte ca în retragerile ai în 
deprinderile duhovniceşti să ne cercetăm starea inimii şi a 
conştiinţei în fața lui Dumnezeu. Apoi starea sufletului față de 
virtuți și față de făgăduințele făcute; purtarea noastră față de 
aproapele și față de noi înşine; ne gândim la valoarea sufletului 
şi a virtuților, la curăţenia gândurilor şi a sentimentelor noastre; 
la vieţile, învăţăturile şi exemplele sfinţilor, la iubirea Domnului 
Hristos față de noi şi la iubirea noastră — care trebuie mereu 
înnoită — față de EI; la pocăință şi împărtășanie; la cercetarea 
Bisericii şi ascultarea Sfintei Liturghii; la gaze poruncilor și la 
înaintarea noastră duhovnicească şi altele3% 

Iată la ce trebuie să cugete și la ce întrebări (probleme 
duhovnicești) trebuie să caute răspunsuri limpezi și hotărâte, 
creștinul, în deprinderile duhovniceşti. 

În lume sunt legi dumnezeieşti, dar şi legi șoptite de 
demoni și de bestii cu grai de om, iubiți şi binecuvântați creştini. 
Sunt şi în noi păcate ascunse, poate necunoscute, patimi grele, 
care nu se descoperă şi nu se înlătură fără ajutorul deprinderilor 
morale şi religioase. 


25 Cuv. IX. 
36 Vezi: Îndrumare la Viaţa evlavioasă, p. 90-106. 

Credinţa creştină este lucrătoare. Ca şi orice meserie, ca și 
orice virtute, ne pretinde exerciţii, deprinderi duhovniceşti. 
Drept aceea, creştine, deprinde-te cu poruncile şi cu virtuțile 
Evangheliei, cu ostenelile, cu nevoinţele trupului şi ale 
sufletului: cu postul, şi cu rugăciunea, cu înfrânarea patimilor 
necuvioase, cu examinarea cugetului, cu paza minţii şi a inimii, 
cu întărirea bunei voințe, cu lucrările de curăţire și luminare a 
sufletului, cu învățăturile creştine, cu cercetarea deasă a 
Bisericii, cu spovedirea păcatelor şi cu împărtășirea cu Sfintele 
Taine, cu îngenuncherea şi cu metaniile, cu meditaţia, cu evlavia 
și cu binefacerea, cu ascultarea în toate Duminicile şi sărbătorile 
a Sfintei Liturghii, de la început până la sfârșit, cu atenție, în 
reculegere și în tăcere... 

«O, copiii mei, pentru care sufăr iarăși durerile naşterii, 
până ce Hristos va lua chip în voi!...» (Galateni 4:19). O, 
dragii mei, atât suntem creştini, cât am putut împrumuta în viața 
noastră din viaţa Domnului nostru Hristos; cât am pătruns 
darurile şi desăvârșirile Lui în voința şi în virtuțile noastre, 
chipul lui cel viu în chipul cel viu al vieții noastre. 

Când alţii mănâncă sau dorm, tu creştine şi tu suflete al 
meu, pleacă-ţi capul, ca un alt Ioan, pe pieptul lui isus Hristos. 
Deprinde-te cu desăvârşirile Lui, ca viaţa Lui să ia chip în tine 
cât mai adevărat şi asemănare cât mai desăvârşită, ca să poţi 
mărturisi ca şi Apostolul: 

«M-am răstignit împreună cu Hristos; și de acum nu mai 
trăiesc eu, ci Hristos, trăieşte în mine. Şi viața mea de acum, în 
trup, o trăiesc prin credința în Fiul lui Dumnezeu, care m-a iubit 
şi S-a dat pe Sine pentru mine» (Galateni 2:20). 

3. Treptele desăvârşirii — calea 
mântuirii 


Aceşti oameni sunt robi ai Dumnezeului 
celui Preaînalt, care vă vestesc vouă 
calea mântuirii 

(Fapte 16, 17) 


Se spune că şi lemnele şi pietrele îşi au graiul, limba lor, 
nu numai oamenii şi păsările. Când tai cu securea în lemn sau 
dai cu ciocanul în piatră, sunetul pe care îl dă lemnul și piatra 
este un strigăt, un geamăt de durere, un protest în limba lor 
împotriva loviturii și a durerii, fără să-şi dea seama că fiecare 
tăietură cu securea și fiecare lovitură de ciocan, deşi dureroase, 
contribuie la înfrumusețarea lor. Mai demult casele se făceau din 
lemne necioplite, aşa cum se aduceau din pădure, chiar şi sucite. 
La fel se foloseau şi pietrele. Acum și lemnele şi pietrele sunt 
supuse prelucrării: cioplirii, şlefuirii, desăvârşirii, în așa măsură 
încât te minunezi când vezi ce poate să iasă dintr-o bucată de 
lemn sau piatră. 

Astăzi se corectează natura: se îndreptează cursul apelor şi 
căile de comunicaţi, se îmbunătățesc soiurile de semințe şi de 
animale. Cu atât mai mult se cere îmbunătățit și desăvârşit omul. 
Starea lemnului necioplit din pădure, sau a bolovanului desprins 
din stânca muntelui, este nedemnă de om. 

Sunt trei pricini deosebite pentru care suntem obligați să 
năzuim spre desăvârşire: 

1.Dumnezeu ne-a creat ca să ajungem prin iubire şi muncă 
până la asemănarea cu El. Suntem fericiţi când atingem scopul 
pentru care am fost creați. Fericirea e bucuria unui scop împlinit. 

Nefericirea e durerea unui dor şi a unui scop neîmplinit. Deci în 
interesul propriei noastre fericiri, suntem chemați să tindem spre 
culmile desăvârșirii. 

2. Mântuitorul a vestit Evanghelia, a pătimit şi a înviat, a 
întemeiat Biserica, a rânduit Sfintele Taine, ne-a pus la 
îndemână învăţăturile şi harurile prin care să ne împlinim rostul 
și scopul vieţii. Avem deci la îndemână toate mijloacele 
desăvârşirii, nu numai porunca desăvârşirii (Matei 5:48). 

3. Omul, dintr-un tainic imbold lăuntric, însetează după 
adevăr, după bine, după frumusețe, după sfințenie, după 
desăvârşire, ca sămânța după floare şi floarea după soare. 
Închinându-ne viața sfintelor nevoințe ale îmbunătățirii și 
desăvârşirii duhovniceşti, împlinim destinul pentru care am fost 
creați. i felul acesta în opera desăvârşirii se întâlnesc și 
colaborează voința lui Dumnezeu cu dorința omului, religia și 
cultura, harul şi firea. 

La motivele care obligă omul să se desăvârșească, la 
constatarea că omul are putinţa desăvârșirii și dispune de 
mijloacele desăvârşirii, se adaugă acum o nouă şi grea întrebare: 
Cum se poate face din omul trupesc om duhovnicesc, om 
desăvârșit? Cum se poate face creşterea în harul şi cunoștința 
Domnului? 

Ca să răspundem practic la întrebarea acesta, mai întâi 
trebuie să ne adresăm unor călăuze, care au făcut calea de la 
omul trupesc la omul duhovnicesc. Trebuie să luăm lumină 
din învăţăturile şi experiențele acelor bărbați aleşi ai omenirii 
care sunt învățători şi îndrumători desăvârşiți în viața 
duhovnicească. 

Întâi să luăm pe însuşi Mântuitorul. E! e calea și călăuza 
omenirii spre culmile desăvârşirii. «Eu sunt calea, adevărul și 

viaţa. Nimeni nu vine la Tatăl, decât prin mine» (loan 11:25). 
EI arată omenirii calea spre Dumnezeu (Matei 22:16; Luca 
20:21), adevărul mântuitor şi viaţa sfântă, divină. 

După Mântuitorul, luminile noastre călăuzitoare pe calea 
progresului spiritual sunt sfinții. «Aceşti oameni sunt robi ai 
Dumnezeului celui Preaînalt, care vă vestesc vouă calea 
mântuirii» (Fapte 16:17). Ei ne dau răspunsul mulțumitor la 
întrebarea: cum se poate face din omul trupesc om duhovnicesc. 
Ei ne arată prin vieţile şi învățăturile lor calea spre desăvârşire. 
Ei ţin în faţa ochilor conștiinței noastre acea scară a lui Iacob 
(Facere 28:10-12), scara cu treptele desăvârșirii pe care le-au 
urcat ei, scară ce leagă pământul cu cerul şi pe om cu 
Dumnezeu. Fiecare treaptă reprezintă o biruință asupra unei 
patimi, o virtute şi un har, un efort spre culme, un semn de 
creştere, de întărire și de înaintare în viața duhovnicească. 
Despre aceste trepte ne-au vorbit și au scris mai întâi Apostol? 
Petru şi Pavel. Sf. Ap. Petru scrie: «Har vouă şi pacea să se 
înmulțească, prin cunoașterea lui Dumnezeu și a Domnului 
nostru lisus Hristos. Dumnezeiasca Lui putere ne-a dăruit toate 
cele ce sunt spre viață şi evlavie, prin cunoașterea Celui ce ne-a 
chemat prin a Sa mărire şi virtute. Cu aceasta, El ne-a hărăzit 
foarte mari şi prețioase făgăduinţe ca prin ele să vă faceţi părtaşi 
dumnezeieştii firi şi să scăpaţi de stricăciunea poftei din lume. 
Pentru aceasta, puneţi din partea voastră toată nevoința şi 
adăugați la credința voastră fapta bună, iar la fapta bună 
cunoştinţa; la cunoştinţă înfrânarea, la înfrânare răbdarea, la 
răbdare evlavia, la evlavie frăţia, la frăție dragostea. Căci având 
acestea întru voi şi înmulțindu-le, ele nu vă vor lăsa nici 
trândavi, nici sterpi în cunoştinţa Domnului nostru lisus Hristos. 
Iar cel ce nu are acestea e orb şi nevăzând departe, uită de 

curățirea păcatelor lui de demult. Pentru aceea, fraților, nevoiţi- 
vă cu atât mai vârtos să întăriți chemarea şi alegerea voastră; 
căci făcând acestea nu veţi greşi niciodată» (2 Petru 1:2-10), 

Sf. Ap. Pavel înşiră treptele desăvârșirii când scrie despre 
roadele Duhului Sfânt, care sunt: dragostea, bucuria, pacea, 
îndelungă-răbdarea, bunătatea, binefacerea, credința, blândeţea 
şi cumpătarea (Galateni 5:22-23), şi când vorbește despre armele 
Imi Dumnezeu (Efeseni 6:10-18 vezi şi Romani 5:2-5, 12; 1 
Corinteni 13 etc.). 

După Sfinţii Apostoli, urmează şirul nesfârșit al sfinţilor 
Bisericii, care au făcut din urcuşul spre desăvârşire idealul vieţii 
lor. Unii dintre ei şi-au lăsat în scris — ca să servească și altora 
de lumină — experiențele, luptele, nevoințele şi sfaturile lor. 
Astfel avem pe Sf. Pahomie cel Mare, Sf. Antonie cel Mare, Sf. 
Macarie cel Mare, Sf. Vasile cel Mare, Sf. loan Casian Romanul 
de prin părțile Dobrogei, Sf. Benedict, Sf. Maxim Mărturisitorul, 
Sf. loan Scărarul, Sf. loan Damaschin, Sf. Simeon Noul 
Cuvântător de Dumnezeu și alții. Sf. loan Casian (7420; 35) 
recomandă - rezumativ - următoarea scară de poveţe ji virtuți, 
pe care urmează să suim spre înălțimile desăvârşirii: „Începutul 
mântuirii noastre, precum și al înțelepciunii, e temerea de 
Dumnezeu. Din temerea de Dumnezeu se naşte înfrângerea 
(părerea de rău) cea spre mântuire; de la înfrângere se naşte 
lepădarea de lume şi de toate lucrurile lumești și disprețuirea lor. 
Din lepădarea aceasta provine smerenia; din smerenie se trage 
dezbrăcarea de poftele tale, prin dezbrăcarea de poftele tale se 


se înmulțesc şi cresc virtuțile, prin sporirea virtuţilor se câștigă 

curăţenia inimii, iar prin curăţenia inimii se ajunge la 
desăvârşirea dragostei celei apostolice'"5%”. 

Sf. loan Scărarul (+ pe la 600), numit așa după scrierea sa 
intitulată „Scara” (raiului) înşiră 30-33 de trepte pe care trebuie 
să le urce creștinul, dacă vrea să ajungă la desăvârșire. 
Mântuitorul, modelul desăvârşirii, a avut 33 de ani; tot atâtea 
trepte suntem datori să urcăm viaţa întreagă și noi, ca să atingem 
desăvârşirea. Primele trepte le constituie despărțirea de bogății, 
de onoruri, de iume, de tot ce ne desparte de Dumnezeu. „Acela 
care iubeşte pe Dumnezeu din toată inima, care tinde spre cer 
din tot sufletul, care luptă eroic să-şi îndrepte defectele, care 
gândeşte fără încetare la judecata viitoare şi la chinurile veșnice, 
care trăieşte statomic în temerea de Dumnezeu şi în așteptarea 
morţii, acela nu numai că alungă departe orice dorință 
pământeană, ... ci şi urăşte și trupul său, și dezlegat şi liber de 
orice grijă, el urmează cu ardoare pe Hristos ţinând ochii 
îndreptați spre cer, de unde așteaptă ajutorul, după cuvântul 
profetului: «Lipitu-s-a sufletul meu de Tine, Dumnezeul 
meu» (Psalm 6Lp58, Urmează celelalte trepte: războiul cu 
ispitele, supunerea religioasă, mărturisirea păcatelor în fața 
duhovnicului, ispășirea păcatelor prin pocăință, gândirea la 
moarte, lupta pentru eliberarea de patimi și pentru dobândirea 
virtuţilor, care ocupă cele mai multe trepte, rugăciunea, postul şi 
altele. Ultimele trepte ale scării sunt virtuțile religioase: cre- 
dința, nădejdea şi iubirea, coroana virtuţilor, regina desăvârşirii. 

După Sf. Dorotei (sec. VII), viaţa creştină se aseamănă cu 
o casă, cu un edificiu spiritual ce are la temelie credința, fără de 
care nu putem plăcea lui Dumnezeu (Evrei 11:6). Pietrele zidirii 


= Vechile rânduieli ale vieţii monahale, Măn. Dobruşa, 1929, p. 662. 
23 Sf. loan Scărarul: Cuvântarea 11. 

sunt virtuțile. Răbdarea și bărbăţia sunt unghiurile care dau tărie 
zidurilor. Acoperişul casei este dragostea, împlinirea și 
desăvârşirea virtuţilor. Podoaba şi coroana casei şi a tuturor 
virtuţilor e smerenia: 

Sf. Benedict de Nursia (480-549) organizează viaţa 
duhovnicească pe următoarele trepte: ierarhia, rugăciunea, 
asceza, supunerea, tăcerea smerenia'%. Ele se întemeiază pe 
scrierile biblice şi sfaturile sfinților părinți, „a căror urmare îl 
aduce pe om spre treapta cea mai de sus a desăvârşirii”*0! 

După Fer. Augustin, drumul spre patria cerească e trecerea 
de la viaţa vegetativă la cea sensibilă, de la viaţa sensibilă la 
viaţa intelectuală, adică de la simţire la cugetare, de la cugetare 
la virtute, de la virtute la liniștea sufletului, apoi la lumina și 
contemplarea sau vederea lui Dumnezeu“ 

După Dionisie Areopagitul (sec. V- VID, treptele, pieții 
duhovniceşti sunt: curățirea, luminarea și desăvârşirea“ sau 
unirea cu Dumnezeu (cum a fost numită mai târziu). Împărțirea 
aceasta, deși cea mai simplă, e cea mai cuprinzătoare și cea mai 
bună. Aşa se explică de ce a fost primită în toată Biserica de 
către toți marii călăuzitori în tainele vieţii spirituale. Curăţirea 
este pentru începătorii în viața duhovnicească, luminarea pentru 
înaintați şi unirea pentru cei desăvârşiți. Pe treapta curățirii 
omul are de dat lupta cu ispitele, cu poftele, cu plăcerile, cu 
păcatele şi cu patimile. În inima omului se poartă acum războiul 
duhovnicesc pentru smulgerea viciilor şi alungarea duhurilor 


3 p. Pourrat: La Spiritualite Chretienne, vol. |, p. 471. 

1% Cayre: Precis de Patrologie II, p. 228. 

“0: Vechile Rânduieli, p. 740. 

“2 Pourrat I, p. 337. 

“3 lerarhia Bisericească, trad. C. Iordăchescu, p. 121 şi 136. 

rele. Nu poți înainta în viața duhovnicească până când nu ţi-ai 
smuls din suflet buruienele, până când nu ţi-ai lecuit mizeriile, 
care te fac să suferi şi să gemi sub apăsarea lor. Odată curățit şi 
împăcat, creștinul urcă pe treapta luminării. După moartea 
omului vechi, urmează viața omului nou. Acum creştinul 
cunoaşte adevărul şi pășeşte pe urmele lui Hristos; ascultă 
cuvântul Evangheliei, sădește şi cultivă în casa sufletului său 
florile virtuţilor, îmbrățişează crucea. Curăţit şi luminat, 
creştinul primește darurile Duhului Sfânt şi sărbătoreşte unirea 
cu Dumnezeu. În faza întâi sufletul se desprinde de lucrurile din 
afară și poartă războiul crâncen cu patimile; în faza a doua 
sufletul se întoarce spre Dumnezeu, dobândește cultura 
spirituală şi îşi desfăşoară virtuțile morale și religioase; în faza a 
treia sufletul curăţit și luminat priveşte pe Dumnezeu, iubeşte pe 
Dumnezeu, adoră pe Dumnezeu, colaborează cu Dumnezeu, 
primește pe Dumnezeu şi se uneşte cu El. Câte patimi avem 
învinse, câte virtuți şi învățături avem însușite, câte daruri 
avem primite şi rodite, atâtea sunt şi treptele pe care le-am 
urcat pe scara desăvârșirii. Cu alte cuvinte, cele trei trepte ale 
desăvârşirii nu sunt altceva decât renunțare sau răstignire, luarea 
crucii şi urmarea lui Hristos, precum e scris: «Oricine voiește să 
vină după Mine să se lepede de sine, să-şi ia crucea sa în 
fiecare zi şi să-Mi urmeze» (Luca 9:23). 

Despre cele trei trepte ale vieții duhovnicești — despre 
curățirea, luminarea şi desăvârşirea sufletului — vom avea mai 
multe de spus, iubiți și binecuvântaţi creştini. Deocamdată e de 
ajuns să ştim că urcuşul duhovnicesc se înfăptuieşte prin 
curățirea de patimi, prin cunoaşterea rațiunilor şi rosturilor 
lumii, prin trăirea în virtute și har, care se încoronează prin 
unirea tainică a sufletului cu Dumnezeu. 

Curăţirea e pentru oamenii de bună voință; luminarea 
pentru sufletele virtuoase; unirea pentru sufletele care se 
desăvârşesc. 

Iubite creştine, când se corectează natura, când şi lemnele 
şi pietrele se cioplesc şi se înfrumuseţează, mai poate fi neglijată 
înfrumusețarea, îmbunătățirea şi desăvârşirea sufletului tău? Eşti 
om şi te numești fiul lui Dumnezeu; dar omul nu se poate face 
fiul lui Dumnezeu decât dacă se face sfânt, spune Sf. Grigorie 
de N: yssat0%. 

Opreşte-te, creştine, priveşte în față Taborul, muntele 
desăvârşirii spirituale şi dă-ţi seama că numai urmând calea şi 
scara perfecțiunii prin silințe, răstigniri, ciopliri şi tăieri 
dureroase, prin curățirea inimii, prin luminarea minții, prin 
deprinderea (exerciţiul) virtuţilor şi prin supunere la conducerea 
Duhului Sfânt şi a duhovnicului, ajungi din om trupesc om 
duhovnicesc. 

Pe calea aceasta ajută-ne, Doamne, să mergem până la 
capăt, să suim din treaptă în treaptă până la unirea cu Tine, 
Doamne... 


4 Marea Cuvântare Catehetică, Trad. D. Cristescu şi N. L. Barbu, p. 
MI. 

ICOANELE VII SAU 
MODELELE DESAVARŞIRII 


1. Creştinii 


Voi sunteți lumina lumii... 
(Matei 5:14) 


Sunt făpturi care trăiesc încremenite, ca pietrele; altele 
care trăiesc după interes, ca plantele; altele după natură, ca 
animalele; altele după rațiune ca unii oameni (înţelepţi) şi altele 
care trăiesc după voia lui Dumnezeu. Oamenii care trăiesc după 
voia lui Dumnezeu se numesc fraţi, sfinți, creştini. 

Numirile acestea la început aveau acelaşi înțeles. Ucenic 
al lui Hristos, frate, sfânt sau creştin, era totuna. Toţi sunt 
«chemați (să fie) sfinți» (Romani 1:7), toţi sunt «numiți sfinți» 
(1 Corinteni 1:2), atât fraţii şi ucenicii Domnului din Ierusalim 
(Romani 15:25-26, 31), cât şi cei din Roma (Romani 16:15; 2 
Corinteni 8:4), din Italia, din Grecia (2 Corinteni 1:1; Filipeni 
1:1) şi din Asia Mică (Efeseni 1:1; Coloseni 1:2; Filimon 1:7). 
Mai întâi ucenicii Domnului, frații şi sfinții, s-au numit 
„creştini” în Antiohia (Fapte 11:26). 

Învățătura creştină nu ne vorbeşte numai despre datoria, 
trebuința, putinţa, piedicile, mijloacele şi treptele desăvârșirii. 

Ea ne înfăţişează şi icoanele vii, modelele desăvârşirii, care sunt 
creştinii, şi între creştini, sfinţii. 

Creștinii sunt lumina lumii şi sarea pământului (Matei 
5:13-14); sunt oamenii cei buni (Matei 12:35), pruncii (Matei 
18:1-6), porumbeii (Matei 10:16), şi mieii în mijlocul lupului 
(Luca 10:3); iubiții și aleşii lui Dumnezeu, care nu sunt din 
lumea aceasta (loan 15:19). Aşa îi numeşte Însuşi Mântuitorul. 

Creştinii sunt copiii lui Dumnezeu, născuţi din Dumnezeu; 
oameni curaţi, care nu păcătuiesc (v. 1 loan 3:6-10; 5:18-19); 
sunt oamenii supuși lui Dumnezeu (Iacov 4:7), făcătorii de pace 
în lume, ucenicii şi ostaşii lui Hristos, care poartă războiul 
duhovnicesc împotriva duhurilor răutății (Efeseni 6:10-18; 1 
Timotei 1:18; 6:12; 2 Timotei 2:3-4). Creştinii sunt oamenii 
născuţi din nou, oamenii vieții duhovnicești, care trăiesc după 
duh, nu după trup; care rodesc faptele duhului, nu ale trupului 
(Galateni 5:16-25; Romani 5, 17). Fiecare creştin adevărat este o 
scrisoare a lui Hristos, scrisă cu Duhul lui Dumnezeu pe 
tablele de carne ale inimii, cunoscută şi citită de toți oamenii (2 
Corinteni 3:2-3).195 

Creştinii sunt neamul de oameni renăscuți, frații lui 
Hristos și fiii Duhului Sfânt, luminaţi şi buni ca Tatăl lor 
Dumnezeu. Sf. Macarie scrie: „Creştinii sunt dintr-o altă lume; 
fii ai cerescului Adam; un neam nou; copii ai Duhului Sfânt; 
frați luminaţi ai lui Hristos, asemenea Tatălui lor, lui Adam cel 
spiritual şi luminat; din acea cetate, din acel neam, din acea 
putere. Ei nu sunt din lumea aceasta, ci dintr-o altă lume. «Voi 
nu sunteți din lumea acesta, cum nici Eu nu sunt din lumea 


“5 O înfăţişare a icoanei creştinului, după Sf. Scriptură, am făcut în 
Religia iubirii p. 475-485. Aici folosim mai mult citatele sfinților despre 
creştini. 

aceasta» (loan 17:16). Dar precum un negustor, ce se întoarce 
după multe luni şi își înmulțeşte averea, ... când sosește la ale 
sale, aduce cu sine o mare bogăţie şi ai săi și rudele îl primesc cu 
mare bucurie; tot astfel stă lucrul şi în cele duhovnicești: când 
unii dobândesc bogăţia cerească, o ştiu aceasta concetățenii săi, 
adică duhurile sfinților şi îngerilor; şi plini de admiraţie strigă: 
Fraţii noştri de pe pământ au dobândit o mare bogăție. Ei au 
pe Domnul cu sine când pleacă; de aceea se duc ei cu mare 
bucurie la cele de sus şi acolo îi primesc pe dânşii cei ai 
Domnului; ei le pregătesc acolo case şi grădini și veşminte 
strălucitoare şi scumpe”4%, 

Creștinii sunt oamenii virtuților religioase şi morale; 
oamenii cei „buni la obiceiuri şi milostivi către toți”. Aşa-i vede 
Pahomie cel Mare, când încă nu era creştin“”, Creștini sunt 
oamenii de inimă: iubitori, milostivi, iertători, buni şi smeriţi. 
Creştinii sunt oamenii păcii cu Dumnezeu, cu aproapele şi cu 
sine; sunt biruitorii în lupta pentru curățirea de patimi, de pofte 
şi ispite. Se spune că numele bun e cea mai mare bogăţie (Pilde 
22:1), cel mai bun scut împotriva ispitelor, frâu contra poftelor 
păcătoase, îndemn către virtute şi fapte bune, pentru păstrarea și 
sporirea darurilor de la Dumnezeu. Creștinii sunt cei mai bogați 
și luminați din lume, deoarece între oameni ei au numele cel mai 
bun, cea mai mare bogăţie, cele mai scumpe virtuți şi daruri. 

După cum ni-i descrie în două capitole neasemănat de 
frumoase, un autor necunoscut de pe la începutul veacului al 
II-lea, creştinii trăiesc pe pământ ca în cer şi au şi același rost în 
lume ca şi sufletul în trup. 


46 Omilii, p. 109-110. 
+7 Vieţile Sfinţilor, IV. p. 39. 

Epistola către Diognet, cap. V-VI: „Creştinii nu se 
deosebesc de ceilalţi oameni nici prin patrie, nici prin limbă, nici 
prin obiceiuri, căci ei nu locuiesc în anumite cetăți, nici n-au 
limba lor proprie, nici nu duc viață deosebită. Ceea ce ei învață 
nu este născocirea oamenilor, iubitori de noutăți, și nu se 
sprijină pe păreri omeneşti, ca la alţii. Ei locuiesc în cetăți 
greceşti și străine, după cum li s-a rânduit de soartă, 
conformându-se obiceiurilor locului cu privire la îmbrăcăminte, 
la mâncare şi la întreg felul de vieţuire, dar se deosebesc prin 
minunata şi uimitoarea rânduială a vieţii lor publice. Sălăşluiesc 
în patria lor, dar ca străini. lau parte la toate ca cetățeni, și rabdă 
toate ca străini. Orice țară străină le este patrie şi orice patrie le 
este ţară străină. Se căsătoresc ca toți ceilalți şi fac copii, dar 
nu-i aruncă. Au masă obştească, dar nu ordinară. Sunt în trup, 
dar nu trăiesc după trup. Îşi duc viața pe pământ, dar trăiesc în 
ceruri. Se supun legilor în vigoare, dar viața lor e mai presus de 
legi. Iubesc pe toți oamenii şi de toți sunt prigoniți. Nimeni nu-i 
cunoaşte şi toți îi osândesc. Sunt omorâți şi înviază. Sunt săraci 
şi îmbogăţesc pe mulți. De toate sunt lipsiți şi în toate au prisos. 
Sunt dispreţuiți şi totuși sunt slăviți. Huliţi sunt şi li se 
recunoaşte dreptatea. Ocărâți şi binecuvintează. Sunt batjocoriţi 
şi răspund cu respect. Fac bine şi sunt pedepsiţi ca făcătorii de 
rele. Pedepsiţi fiind, se bucură ca şi când li s-ar da mai multă 
viaţă. De iudei sunt duşmăniţi ca străini şi de păgâni sunt 
prigoniți și totuşi cei ce-i urăsc nu pot spune care-i pricina urii 
lor.” 

„Într-un cuvânt, ceea ce este sufletul în trup, acelaşi lucru 
sunt creştinii în lume. Sufletul e răspândit în toate membrele 
trupului, creştinii în toate oraşele lumii. Sufletul locuieşte în 
trup, dar nu este din trup, şi creştinii locuiesc în lume, dar nu 

sunt din lume. Sufletul nevăzut este închis în trupul văzut şi 
creştinii se cunosc fiindcă sunt în lume, dar credința lor e 
nevăzută. Trupul urăşte sufletul şi-l prigoneşte, deși nu-i face 
nici un rău, ci numai pentru că-l împiedică de a-și împlini 
poftele; lumea urăște pe creştini, deşi ei nu-i fac nici un rău, cu 
numai pentru că se împotrivesc la poftele ei. Sufletul iubește 
trupul și membrele lui care-l urăsc, şi creştinii iubesc pe cei ce-i 
urăsc pe ei. Sufletul este închis în trup, dar el ţine trupul; şi 
creștinii sunt în lume ca într-o închisoare, dar ei ţin lumea. 
Nemuritorul suflet locuiește în cort muritor; şi creştinii viețuiesc 
în cele trecătoare, dar așteaptă în ceruri nestricăciunea. Având 
mâncare și băutură puțină, sufletul se face mai bun, iar creştinii 
fiind prigoniți, se înmulţesc din zi în zi mai mult. Dumnezeu a 
rânduit astfel cu ei, și ei n-au dreptul să se împotrivească!"408. 
Tot din veacul al doilea avem următoarea descriere a vieții 
creştine în mijlocul obştii păgâne din vremea aceea, potrivită și 
vremurilor noastre: „Creștinii cunosc pe Dumnezeu, care este 
Ziditorul şi Creatorul tuturor... Ei au de la el poruncile săpate în 
inimile lor, pe care le păzesc în așteptarea vieții de veci. Ei nu 
trăiesc în adulter, nici în desfrânare, nu depun mărturie 
mincinoasă, nu tăgăduiesc lucrurile pe care cineva le-a lăsat lor 
în grijă, nu poftesc cele ce sunt ale altora. Cinstesc pe tatăl și pe 
mama lor, iubesc pe aproapele lor, judecă numai cele drepte, nu 
se închină idolilor, nu fac altora ce nu vor ca alţii să le facă lor... 
Femeile lor sunt curate, întocmai ca fecioarele, iar fiicele lor 
sunt neprihănite; bărbaţii se înfrânează de la orice necurăție, în 
nădejdea vieţii viitoare... Ei sunt blânzi şi îngăduitori, 
nemincinoşi şi se iubesc unii pe alții; nu trec cu vederea pe 


“% Trad. [. Mihălcescu, Scrierile Părinților Apostolici, Chişinău 1923, 
vol. 1, p. 317-319. 

văduvă şi pe orfan nu-l îndurerează. Cel ce posedă ceva, dă și 
celui ce nu are, fără părere de rău. Dacă văd vreun străin, îl aduc 
sub acoperământul lor și se bucură de el, întocmai ca de un frate 
adevărat, căci ei nu se numesc între ei frați după trup, ci după 
suflet. Văzând că vreunul din cei săraci a trecut dincolo de viața 
aceasta se îngrijesc, pe cât le stă în putinţă, de înmormântarea 
lui... Dacă vreunul din ei este sărac sau lipsit, cei care nu au nici 
ei prea multe lucruri din care să-l ajute, postesc două sau trei zile 
ca să-i împlinească nevoia. Ei păzesc cu toată severitatea 
poruncile lui Hristos, trăind în chip cuvios şi drept aşa cum le-a 
poruncit Domnul Dumnezeu, mulțumindu-l în toată clipa pentru 
orice mâncare și băutură şi pentru toate celelalte bunătăți. Dacă 
vreun drept dintre ei trece dincolo din lumea aceasta, ei se 
bucură şi mulțumesc lui Dumnezeu, însoțind în groapă trupul 
lui, ca pe al cuiva care merge dintr-un loc într-altul. Când 
vreunul dintre ei dobândește un copil, ei binecuvintează pe 
Dumnezeu; când, iarăşi, vreun prunc moare, ei binecuvintează și 
atunci din tot sufletul pe Dumnezeu, ca pentru cineva care a 
trecut prin lume fără de păcat; de asemenea când văd pe cineva 
dintre ei că moare în păcatele lui, ei plâng cu amar şi suspină, ca 
pentru cineva care merge la osândă. Cunoscând pe Dumnezeu, ei 
cer să dea Aceluia cele după cuviință şi ca ei să primească cele după 
cuviință şi astfel îşi petrec ei viața. Şi, deoarece cunosc 
bunătăţile lui Dumnezeu și știu că lucrurile frumoase din lume 
sunt pentru ei... ei se silesc să fie drepți, așteptând să vadă pe 
Hristos di să primească de la el cele făgăduite cu bunăvoință 


mare” 4 


+09 Aristide, Apologia pentru Religia creştinilor, text tradus în rev. 
Ortodoxia, an V, Bucureşti, Nr. 4, 1953, p. 655-656. 

Creştinii îmbunătățiți şi sfinţiți sunt pungi pline cu 
mărgăritare“!%; sunt regi şi profeţi ai tainelor cereşti“!!, grâu 
cemut şi ales, pe care vântul gândurilor nestatornice şi deşarte 
nu-i mai poate nici nelinişti, nici despărți de Dumnezeu. 

„Creştinii au mintea şi gândul totdeauna la cele cerești; 
privesc la bunurile cele veşnice prin participarea la unirea cu 
Duhul Sfânt; fiind născuți de sus, de la Dumnezeu şi 
învrednicindu-se a fi fii ai lui Dumnezeu în adevăr și în putere, 
ei au ajuns la cumințenie şi statomicie, în netulburare şi linişte 
după multe lupte şi greutăți şi după vreme îndelungată; nefiind 
cernuți în nici o sită sau vânturați de gânduri nestatornice și 
deşarte. În aceasta sunt ei tari și mai buni decât lumea, pentru că 
mintea lor și gândul sufletului lor se află în pacea lui Hristos și 
în dragostea Duhului”412, 

Creștinii iubesc mai mult şi mai presus de toate pe 
Dumnezeu şi poruncile Lui. Ei primesc harul şi poartă Duhul lui 
Dumnezeu în ei. De aceea se numesc purtători de Dumnezeu 
(teofori), purtători de Hristos (hristofori), purtători de Duh 
(pnevmatofori), purtători de biserică (naofori), purtători de 
daruri sfinte (haghiofori). 

Sf. Ignatie Teoforul, scrie în Epistola către Efeseni, cap. 
IX: „Credința voastră este puterea, care vă atrage în sus, iar 
dragostea este calea, care duce la Dumnezeu. Voi toţi sunteţi 
deci tovarăşi de călătorie, purtători de Dumnezeu, purtători de 
templu, purtători de Hristos, purtători de cele sfinte, întru toate 
împodobiți cu poruncile lui lisus Hristos; de care mă şi bucur, că 
m-am învrednicit prin cele ce vă scriu, a vorbi cu voi şi a mă 


+9 Sf. Macarie cel Mare, Omilii, p. 211. 
+! Ibidem, p. 113. 
“2 Ibidem, p. 30-31. 

bucura împreună, că în toată viața voastră nimic nu iubiți decât 
numai pe Dumnezeu”(15. 

Aceştia sunt creştinii şi viața lor de model pentru toţi 
oamenii. 


Mare, neasemănat de mare este cinstea 
creştinilor 
(Sf. Macarie Egipteanul) 


În credința şi în purtarea creştinilor, moartea e mai întâi, 
apoi Viața: moartea a tot ce se opune lui Dumnezeu, moartea firii 
păcătoase şi a tuturor relelor, apoi viața prin moartea omului 
celui vechi (Efeseni 4:22; Coloseni 3:9). Creștinul rupe 
legăturile cu lumea trecătoare, „face să moară prin duh lucrurile 
trupului”“!%, Creştinul nu uită viața, urmează pe Hristos, 
cunoaşte şi iubeşte pe Dumnezeu, îşi găseşte fericirea în viaţa 
după Evanghelie. 

Este mare deosebire între creştini și oamenii lumii 
acesteia: „Alta este lumea creştinilor; altul felul lor de viață, alta 
mintea, vorba şi fapta lor, şi iarăși altul este felul de voință, și 
mintea şi vorba și fapta oamenilor lumii acesteia”, spune Sf. 
Macarie“!5. Creştinii cred în Dumnezeu Tatăl, Fiul şi Duhul 
Sfânt, primesc spre sfințire Sfintele Taine și călătoresc în 
corabia Bisericii peste ale lumii valuri, spre patria lerusalimului 
ceresc. Viaţa creştinilor e cinstirea Bisericii, iubirea lui Hristos, 
vederea lui Dumnezeu şi unirea cu El. Toată înțelepciunea 


413 Sf. Ignatie Teoforul, Scrierile Părinților apostolici, p. 152. 
414 Origen, Omilia XIX la lerem. P. Pourrat, La Spirit. Chr. L, p. 72. 
+15 Omilii, p. 29. 

creștinilor stă în har, în credință şi în fapte bune; în poruncile 
biblice, în dogmele Bisericii și în virtuțile Evangheliei. 

De le învăţaţi până la neștiutori, de la regi până la ostași, 
de la bogați până la săraci, steagul de luptă, semnul tuturor 
creştinilor este jertfa, crucea biruitoare şi mântuitoare. Creştinii 
preţuiesc mai presus de toate sufletul (Marcu 8:36), fiindcă din 
nemărginita dragoste a lui Dumnezeu pentru el s-a întrupat şi s-a 
răstignit Mântuitorul. 

Sfântul Macarie spune: „Creștinii ştiu că sufletul 
preţuieşte mai mult decât creaturile. Căci numai omul este creat 
după chipul şi asemănarea lui Dumnezeu. Uită-te la cer, la 
mărimea lui nemăsurată; la pământ, la creaturile lor de preţ și la 
puternicele sale corpuri! Şi cu toate acestea, omul este mai de 
preț decât toate lucrurile corporale. Căci numai la el singur află 
Domnul plăcere. Şi monștrii mării, munții şi animalele sălbatice, 
văzute de dinafară, sunt mai mari decât omul. Uită-te la 
vrednicia ta, cât de mult ești prețuit! Căci Domnul te-a pus peste 
îngeri, când a venit pe pământ, chiar în propria lui persoană, ca 
trimis şi Mântuitor. Venit-au oare şi îngerii pentru mântuirea ta? 
Fiul regelui, el însuși rege, a făcut sfat cu Tatăl său; şi Cuvântul 
a fost trimis, îmbrăcându-se în trup și ascunzându-și 
dumnezeirea sa, pentru ca asemenea prin asemenea să se 
mântuiască; și-a pus sufletul pe cruce. Așa de mare este 
dragostea lui Dumnezeu pentru om”!15. 

Și mai departe, să ne închipuim un rege care dă peste un 
cerşetor plin de lepră; îi pune leacuri pe răni, îl vindecă, îl duce 
la masa sa, îl îmbracă în purpură şi-l face moştenitor de rege. 
„Tot astfel a făcut şi Dumnezeu cu neamul omenesc. El i-a 


+6 Sf. Macarie, Omilii, p. 101. 


401 


Preot Ilarion Felea 


spălat rănile, le-a tămăduit şi l-a introdus în camera sa de mire 
ceresc. Mare, neasemănat de mare este cinstea creştinilor”"!7. 

Înţelegând cât de mult a iubit Dumnezeu omul (loan 3:16), 
creştinii văd în Împărăția lui Dumnezeu adevărata lor patrie şi în 
viaţa veşnică adevărata lor fericire. Pentru ei viața de pe pământ 
e o călătorie, cu mici popasuri în ospătăriile acestei lumi, în care 
unii vin şi alții pleacă. 

Admirabil tâlcuiește acest gând Sf. Antonie cel Mare: 
„Dintre cei ce se află într-o ospătărie, unii închiriază paturi; alții 
neputând avea paturi şi dormind pe jos, horcăie nu mai puțin ca 
cei care dorm în pat. Şi așteptând măsura nopții, dimineaţa toți 
se duc, lăsând paturile ospătăriei şi luând numai. lucrurile lor. 
Asemenea este şi cu toți cei ce vin în viaţă: şi cei ce au trăit cu 
puține şi cei ce au trăit în slavă și bogăție, ies din viață ca dintr-o 
ospătărie, neluând nimic din desfătarea şi bogăţia vieţii, fără 
numai faptele lor, bune sau rele, săvârșite de ei în viața lor418, 

Pe toți creştinii, dragostea îi leagă și îi atrage spre 
Dumnezeu cu o neînfrântă putere. Dragostea lui Dumnezeu, 
dragostea pentru Evanghelie, pentru Biserică şi pentru viața 
veşnică fericită, îi întăreşte să lupte cu credință pentru adevărul 
Evangheliei și să rabde cu bucurie toate suferințele, martiriul și 
moartea. „Unde se află Duhul Sfânt acolo se ivește, ca o umbră, 
şi persecuția şi lupta”, spune tot Sf. Macarie“!$. Creștinii sunt 
oamenii luptelor duhovniceşti, oamenii adevărului mântuitor, 
oamenii virtuţii sfinte, oamenii care trăiesc după voia lui 
Dumnezeu. Ei nu admit dezacordul dintre credință şi fapte, nici 
egoismul, nici idolatria, nici minciuna, sub nici o formă. De 


+7 Idem, Omilii, p. 103. 
+18 Filocalia Lp. 18. 
19 Omilii, p. 87. 

aceea, deşi adeseori sunt huliți, batjocoriți și prigoniți, ei nu 
încetează lupta până la moarte, până la biruință, precum a scris: 
«Pentru adevăr luptă până la moarte» (Sirah 4:30). 

Aceștia sunt creștinii, iubiți şi binecuvântați cititori, 
oamenii pe care Iisus Hristos i-a numit lumina lumii şi sarea 
pământului. Ei sunt icoanele vii, modelele noastre în lupta 
pentru curățirea, luminarea, îmbunătățirea şi desăvârşirea 
sufletelor. Sf. Vasile cel Mare, arătând cum trebuie să fie purta- 
rea unui creştin, scrie: „Creştinul este dator să aibă întocmirea 
gândurilor vrednică de chemarea cea cerească, viețuind potrivit 
Evangheliei lui Hristos. Creştinul nu trebuie să se împrăștie sau 
cu ceva să se depărteze de aducerea aminte despre Dumnezeu şi 
despre voia Lui şi despre judecăți. Creştinul, punându-se întru 
toate mai presus de îndreptările cele după lege, nu i se cade nici 
să jure, nici să mintă. De asemenea nu i se cade nici să hulească, 
nici să asuprească, nici să se certe, nici să se răzbune pentru 
sine, nici să răsplătească răul cu rău şi nici să se mânie. EI dator 
este să rabde îndelung, să sufere toate câte i se vor întâmpla, iar 
pe cel ce face nedreptate să-l mustre la vremea potrivită, nu cu 
porniri pătimaşe spre a se răzbuna pe sine, ci cu vrerea să-l 
îndrepte pe fratele, după porunca Domnului. De fratele care nu 
este de față, să nu grăiască nimic de rău pentru a-l ponegri; 
aceasta este clevetire chiar dacă cele spuse ar fi adevăr. | se cade 
a se feri de omul care cleveteşte asupra fratelui. Nu i se cade a 
glumi. Nu i se cade a râde de cineva sau a suferi pe cei ce râd de 
alţii. Nu i se cade a grăi în deşert sau a spune vorbe care nu 
slujesc nici spre folosul celor ce ascultă, nici spre alt lucru 
trebuincios sau îngăduit de Dumnezeu”"20. 


429 Scris. 22; Vechile Rânduieli monahale, p. 258-259. 


403 


Preot Ilarion Felea 


În altă scrisoare, a 40-a, toi Sf. Vasile cel Mare sfătuieşte 
pe creştini aşa: „Cei ce eşti nevoit să plăteşti ceva, adaugă 
pentru Dumnezeu; cel ce eşti despuiat de ceva, să nu te judeci; 
cel ce eşti hulit, roagă-te. Mort să fii păcatului, răstignește-te 
pentru Dumnezeu. Toată grija să o dai Domnului, ca să ai loc 
acolo unde sunt mulțimile îngerilor, bucuria celor dintâi născuţi, 
scaunele apostolilor, înainte șederea proorocilor, „toiegele 
patriarhilor, cununile mucenicilor, laudele cuvioşilor”* 

Precum vedem și auzim din graiurile sfinţilor, Dumnezeu 
cere de la creştini numai gânduri bune, inimă curată, cuvinte 
înțelepte și fapte virtuoase, adică tot virtuți vrednice de sfinți. 
Așa scrie şi Sf. Macarie. Dumnezeu cere de la creștini „inimă 
curată, conştiinţă bună, cuvinte folositoare, gânduri, nevinovate 
şi bune, și toate faptele ce sunt vrednice de sfinți”"22. Aşa erau 
vechii creştini, „oamenii nevinovăţiei şi ai dragostei, care nu 
erau vinovaţi înaintea păgânilor pentru altceva decât pentru 
religia lor”"%75. Aşa trebuie să fie toți creştiniit24 

Nici nu s-ar putea altfel. Urmată şi ascultată cu credință, 
religia creştină a făcut și face din oamenii cei mai decăzuţi 


“2! Vechile Rânduieli, p. 270-271. 

2 Omilii, p. 78. 

“2 lie Miniat, Didahii şi predici, p. 686. 

1% Hristoitia,sau cartea lespre „Bunul moral al creștinilor”, mustră 
obiceiurile rele dintre creştini şi-i învață atrăgător şi cuceritor de frumos: să 
îmbrăţişeze numai obiceiurile bune, să lepede jocurile și cântecele lumeşti, să 
mu cânte și să nu dânţuiască la nunţi, să nu fie clevetitori şi mincinoşi, să nu 
se împodobească și să nu privească cu iscodire, să nu joace jocuri de noroc, 
să nu vorbească cuvinte de rușine şi de râs, să se ferească de toate răutâțile 
meseriaşilor păgâni şi de sminteli, să nu facă vrăjitorii, să ajute la îndreptarea 
şi mântuirea fraţilor, să se poarte cu cuviință în biserică şi după ieșirea din 
biserică şi să păzească toate poruncile lui Hristos. 

făpturi noi, creștini şi chiar sfinți, împodobiţi cu cele mai alese 
virtuți religioase şi morale. Aşezând icoanele lor vii și 
luminoase în fața ochilor sufletului nostru, ele ne cheamă și ne 
îndeamnă, ca nişte mame copiii, să mergem şi noi pe urmele ior, 
ca din treaptă în treaptă și din biruință în biruință să urcăm tot 
mai sus pe scara desăvârșirii. 

Mântuieşte, Doamne, poporul Tău și binecuvintează 
moştenirea Ta. Biruinţă drepteredincioşilor creștini, asupra celui 
potrivnic dăruieşte şi cu crucea Ta păzeşte pe poporul Tău. 


2, Sfinţii 


Fiţi sfinți, pentru că Eu sunt sfânt 
(1 Petru 1:16) 


O figură de roman, un tip de răzvrătit, se declară duşman 
neîmpăcat al sfinților. „Urăsc şi sfinții”, exclamă el. „Sunt 
pacostea omenirii!... Aceştia nu cunosc ce înseamnă îndoială. 
Viaţa sfinţilor şi a eroilor e frumoasă în cărți. Pi 

Ura împotriva sfinţilor nu se întâlnește numai pe pagini şi 
la figuri de romane. Din nefericire ea se întâlneşte la prea mulți 
oameni, care în felul lor de a gândi, a vorbi şi a trăi, deşi sunt 
împotriva sfinților, fără să voiască, îi laudă, ca şi figura de care 
am amintit. Ei cugetă aşa: viaţa sfinților e frumoasă, dar aspră. 
Neînduplecată, nu cunoaşte chinurile şi amărăciunile îndoielilor. 
Prin urmare, nu e pentru noi, îndoielnicii, molatecii şi nărăviții 
cu toate relele. 


+25 Jeronim Pacu în Întunecare, Cezar Petrescu, vol Il, p. 289. 

În felul acesta, critica şi nemulţumirea devine laudă. 
Virtuţile şi frumusețile unora sunt pricină de supărare pentru cei 
ce nu le au, mai ales când e vorba de sfinți. 

Cine sunt sfinţii? 

Unii își închipuie că sfinţii sunt niște călugări uscați de 
post şi de rugăciune, nişte sihaștri sau pustnici, care se feresc de 
societatea oamenilor și trăiesc singuratici prin păduri, prin 
peşteri şi prin pustiuri, sau în cazul ce mai bun prin schituri și 
mănăstiri. Sunt şi de aceștia. Alţii îşi închipuie că sfinţii sunt 
niște oameni neobișnuiţi: prooroci, apostoli, martiri, făcători de 
minuni, ierarhi învățați şi neprihăniți. Sunt şi de aceştia. Alții îşi 
închipuie că sfinții sunt niște oameni simpli, săraci în avuții și 
bogaţi în fapte bune, curați la inimă şi feciorelnici. Sunt și de 
aceştia. Alţii îşi închipuie că sfinți ar fi niște oameni bolnavi și 
nebuni (hipnotici, mizantropi, isterici, nervoşi, sugestionați, 
psihopați). 

Numele de sfânt” vine de la numele lui Dumnezeu. În Sf. 
Scriptură unul dintre numele lui Dumnezeu este Sfântul (Kadoș, 
Aghios, Sanctus). Sfinţenia e virtutea desăvârșirii morale. 
Dumnezeu este „Sfântul” (Isaia 1:4). Sfântul Dumnezeu, 
Singurul neîntinat, fără prihană, fără păcat, fără nici o patimă, 
singurul sfânt în chip desăvârşit. 

În înţeles moral, sfinţenia este acordul voinței omului cu 
voința lui Dumnezeu. Dumnezeu este sfânt pentru că El este 
izvorul sfințeniei, el creează şi descoperă legea şi ordinea 
morală, El revarsă în lume harul sfințeniei, puterea 
dumnezeiască prin care se curăță, se luminează şi se desăvârşesc 
sufletele. Omul devine sfânt prin conlucrarea cu harul lui 
Dumnezeu, până la asemănarea cu El, când voința omului 
ajunge la un acord deplin cu voința lui Dumnezeu,atunci ajunge 

la treapta sfinţeniei, la virtutea cea mai înaltă, la starea 
desăvârşită a firii. 

Sfinţenia lui Dumnezeu se arată de la început în legea 
morală dată primilor oameni, și de aici mai departe în istoria 
pedepselor date pentru păcate, în descoperirea poruncilor morale 
şi a virtuţilor religioase, şi cu deosebire în porunca și în 
virtutea sfințeniei. «Eu sunt Domnul Dumnezeul vostru, 
grăieşte Dumnezeu lui Moise, deci sfinţiţi-vă ca să fiți sfinți, 
căci sfânt sunt Eu » (Levitic 11:44-45). Altădată din nou 
poruncește Dumnezeu lui Moise: «Vorbește către obştea fiilor 
lui Israil și spune-le: Fiţi sfinți, căci sfânt sunt Eu, Domnul 
Dumnezeul vostru!» (Levitic 19:2). Aceeași poruncă se repetă și 
mai depane (Levitic 20:7-26; 21:6-8). Întreg cuprinsul 
capitolelor 18-26 din Levitic, despre căsătorie, porunci, preoți, 
sărbători, jertfe, pedepse şi binecuvântări, se referă mai presus 
de toate la virtutea, idealul şi darul sfințeniei, care vine de la 
Dumnezeu, căci zice El: «Eu sunt Domnul cel ce vă sfințesc pe 
voi» (Levitic 22:33). El e sfânt: «Sfânt e Domnul Dumnezeul 
nostru» (Psalm 98; 10), şi poporul Său e chemat să fie sfânt: 
«Voi îmi veţi fi Mie împărăție preoțească și neam sfânt», popor 
ales al lui Dumnezeu, prin ascultarea şi paza poruncilor (Ieşirea 
19:6; Deuteronom 7:6; 26:19; 28:9). E sfânt numele lui 
Dumnezeu (Psalm 32:21; 102:1; 110:9); e sfânt cuvântul Lui 
(Psalm 104:41); legea şi poruncile Lui sunt sfinte (Romani 
7:12); braţul Lui (Psalm 97:2), calea Lui (Psalm 76:13), tronul 
Lui (Psalm 46:8), aştemutul picioarelor Lui (Psalm 98:5) sunt 
sfinte. «Drept este Domnul în toate căile Sale şi sfânt în toate 
lucrurile Sale» (Psalm 144:17). Sfinţenia lui Dumnezeu o 
proslăvesc îngerii și profeţii. «Sfânt, sfânt, sfânt este Domnul 

Savaot, plin este tot pământul de mărirea Lui!» (Isaia 6:3), cântă 
și astăzi Biserica. 

Mântuitorul Iisus Hristos ne-a descoperit şi ne-a învățat că 
Dumnezeu e Duh Sfânt (Ioan 4:24; 14:26; 15:26), fiinţa morală 
desăvârşită: «Fiţi desăvârşiţi, precum desăvârşit este şi Tatăl 
vostru cel din ceruri» (Matei 5:48). El mai numește pe 
Dumnezeu Tată sau Părinte Sfânt (loan 17:11) şi-l roagă ca și 
pe apostoli și urmaşii lor să-i sfinţească: «Sfinţește-i în adevărul 
Tău, ...ca şi ei să fie sfinţi în adevăr» (loan 17:17-19). Pe toți 
ucenicii îi învață să se roage Tatălui ceresc: «...sfinţească-se 
numele Tău» (Matei 6:9); şi pe toți ne îndeamnă să-l cinstim ca 
sfânt, cu duhul şi cu adevărul, vădindu-i sfințenia în curăţenia 
gândurilor, cuvintelor şi faptelor noastre. El Însuşi, Mântuitorul, 
e numit «Sfântul lui Dumnezeu» (Marcu 1:24; Luca 1:35; 4:34) 
şi pe toți aceia care împlinesc poruncile Lui - voia lui 
Dumnezeu — îi numeşte «prieteni» (loan 15:14-15), frați și 
surori (Matei 12:50), adică pe aceia care au ceva asemănător cu 
EI în paza poruncilor și în sfințenia vieții. 

Ceea ce se spune în vechiul Testament şi în Evanghelie 
despre legea și porunca sfințeniei, se repetă și se întărește din 
nou în scrierile Sfinților Apostoli. Sf. Petru repetă poruncile 
sfințeniei din Vechiul Testament. El scrie: «Ca fii ai ascultării, 
nu vă potriviţi poftelor de mai înainte, din timpul neștiinței 
voastre, ci după Sfântul care v-a chemat, fiţi și voi sfinți în 
toată purtarea voastră. Căci scris este: Fiţi sfinţi, pentru că 
Eu sunt sfânt» (1 Petru 1:15-16; Levitic 11:44-45, 19:2). Tot el 
face creștinilor chemarea să-şi dea seama că acum €i sunt noul 
Israil, neamul ales și sfânt, poporul lui Dumnezeu: «Voi sunteți 
seminție aleasă, preoție împărătească, neam sfânt, popor 
rânduit să vestească bunătăţile celui ce v-a chemat din întuneric 

la lumina sa cea minunată, voi care odinioară nu erați popor 
(ales), iar acum sunteți poporul lui Dumnezeu, voi care 
odinioară nu aveaţi parte de milă, iar acum sunteți miluiți» (1 
Petru 2:9-10; Ieşirea 19:6). Creştinii fiind poporul lui 
Dumnezeu, datori sunt toți să trăiască <n sfințenie și 
cucernicie, ca în ziua Domnului, la a doua venire, să fie aflați de 
EI, în pace, fără vină şi fără prihană» (2 Petru 3:11), adică sfinţi. 

Sf. Pavel spune că legea lui Dumnezeu «este sfântă şi 
porunca sfântă și dreaptă şi bună» (Romani 7:12) şi sfătuieşte pe 
cititori să se îmbrace «în omul cel nou, cel zidit după Dumnezeu 
întru dreptate și întru sfinţenia adevărului» (Efeseni 4:24). Omul 
acesta e sfântul. Nu oricare om, nici oricare creştin, ci sfântul. 
Acesta e omul cel nou. 

După Apostolul Pavel, toţi creştinii sunt chemaţi să fie 
sfinți (Romani 1:7), «sfinţi şi fără prihană» (Efeseni 1:4), «aleşi 
ai lui Dumnezeu, sfinți şi iubiţi» (Coloseni 3:12). «Vă îndemn, 
fraților,... să înfățişați trupurile voastre ca pe o jertfă vie, sfântă, 
bineplăcută lui Dumnezeu...» (Romani 12:1). Creştinii au 
făgăduinţa că vor fi poporul lui Dumnezeu, biserica lui 
Dumnezeu, familia lui Dumnezeu: «Voi fi vouă Tată, şi voi îmi 
veţi fi Mie fii şi fiice», dar cu o condiție: să se ferească de idoli, 
să nu se atingă de nici o necurăţie. «Având, deci, aceste 
făgăduinţe, iubiților, să ne curățim de toată spurcăciunea 
trupului şi a duhului, desăvârşind sfințenia în frica lui 
Dumnezeu» (2 Corinteni 6:16; 7. 1). Nu poate fi nimeni 
poporul, familia, fiul lui Dumnezeu în stare de necurăție. Starea 
de fii şi popor al lui Dumnezeu atrage cu sine munca, strădania 
de a împlini şi desăvârși «sfinţenia, fără de care nimeni nu va 
vedea pe Dumnezeu» (Evrei 12:14). 

Sfințenia este o cerință de mântuire. «Voia lui 
Dumnezeu este sfințirea voastră, ... să ştie fiecare a stăpâni 
vasul (trupul) său în sfințenie și cinste» (1 Tesaloniceni 4:4-5). 

După apostolul Pavel sfințenia este «umblarea în chip 
vrednic de Dumnezeu» (1 Tesaloniceni 2:12), iar sfinţirea e 
spălarea și curățirea sufletului prin har de orice întinăciune, 
adică mântuirea în sfinţirea Duhului şi în credința adevărului (II 
Tesaloniceni 2:13). 

În scopul sfințirii, lisus Hristos a întemeiat Biserica 
(Efeseni 5:25-26) și a rânduit în ea apostolii, proorocii, 
evangheliştii, păstorii şi învățătorii (ierarhia), «spre 
desăvârşirea sfinților» (Efeseni 4:11-12). Membrii Bisericii, 
creştinii, nu mai sunt străini de Dumnezeu și venetici în lume. 
Prin Biserică ei sunt «cetățeni împreună cu sfinții și casnici ai 
lui Dumnezeu» (Efeseni 2:19). De aceea în toată vremea toți 
creștinii suntem datori să mulțumim iui Dumnezeu, că ne-a scos 
din întuneric la lumină, ne-a deschis intrare în împărăția 
Fiului iubirii sale și ne-a învrednicit să luăm parte la 
moștenirea şi slava sfinţilor, în lumină (Coloseni 1:12-13; 
Efeseni 1:18-19). 

După aceste lămuriri, iubiți și binecuvântaţi creştini, 
putem răspunde la întrebarea: cine sunt sfinţii? Sfinții sunt toți 
acei oameni aleşi, care în viața lor au împlinit în chip desăvârşit 
voia lui Dumnezeu; toți credincioşii care au trăit curați de orice 
întinăciune 26, „Deci se face omul sfânt prin depărtarea de rele”, 
prin lucrarea bunătăţilor şi a poruncilor lui Dumnezeu cdi În 
legea sfințeniei, poruncită tuturor oamenilor atât în Vechiul 


+% „Sfânt se numeşte cel curat de răutate şi păcat”, Scolie la Cuvântul 
XV din Scara Sf. loan Sinaitul. 
42 Sf. Simeon Noul Teolog, Cuvântul XI, p. 152. 

Testament şi în Noul Testament, sfinţi sunt întâi de toate îngerii, 
aşa cum îi numeşte Mântuitorul (Matei 25:31); sfinți sunt 
proorocii și apostolii, aşa cum îi numeşte apostolul Petru (2 
Petru 3:2) şi Apostolul Pavel (Efeseni 3:5; Evrei 1:32), «cel mai 
mic decât toți sfinţii» (Efeseni 3:8); sfinți sunt toţi drepții plecaţi 
din lumea aceasta, «duhurile drepţilor celor desăvârşiţi» (Evrei 
12:23); sfinţi sunt biruitorii (Apocalipsa 2:3) şi încununaţii (2 
Timotei 4:8; Coloseni 2:18); sunt martirii, mărturisitorii, marii 
dascăli ai Bisericii, cuvioşii, împreună cu femeile mironosiţe, 
mucenice şi fecioare temătoare de Dumnezeu. Sfinții sunt 
«lumina lumii» (Matei 5:14), creştinii desăvârşiți, cei mai buni 
învățăcei ai Mântuitorului, cea mai aleasă rodire a Duhului Sfânt 
şi cea mai frumoasă podoabă a Bisericii. Cum a rodit cuvântul 
Evangheliei în lume, cum s-a răspândit credința creştină între 
neamurile păgâne, cum au strălucit virtuțile sfinte în vieţile 
oamenilor, cum s-a zidit, s-a apărat și s-a întărit Biserica pe faţa 
pământului, se vede mai bine din Vieţile Sfinţilor. Pentru răs- 
pândirea creștinismului şi pentru slava Bisericii, viețile sfinților 
au făcut mai mult decât toate vorbirile oamenilor. Prin viețile și 
lucrările lor, sfinții sunt pentru noi toți icoanele vii şi cele mai 
alese modele de oameni în drumul şi urcuşul spre desăvârşire. 

La asemănarea cu Dumnezeu se ajunge prin daruri 
(primite) şi prin virtuţi (dobândite). Sfinţenia este cea mai înaltă, 
cea mai grea şi cea mai strălucită virtute. La virtutea aceasta 
ajung numai oamenii care au suflet cu înfăţişare (arhitectură) 
simplă şi frumoasă; suflet curat şi tare, surd la toate câte șopteşte 
ispita şi pofteşte patima; suflet hotărât, care se supune asprei şi 
binefăcătoarei discipline a vieții religioase şi morale, sfinţii. 

Să luăm de călăuză în viaţă sfinţii şi să ne supunem din 
inimă legii sfinţeniei, creștini. Sfinţii ne învață ştiinţa şi arta de- 

săvârşirii. Sfinţii sunt maeştri şi dascălii noștri cei mai iubiți. 
„Cel ce petrece cu sfinţii se va sfinți” p*128, Biserica creştină la înce- 
put era o societate de oameni creştini cu viaţă şi râvnă de sfinți. 

- „Pentru ce nu ai Dea şi tu ceea ce au făcut alții”?, 
întreabă Fericitul Augustin"? 

«Să slujim lui Dumnezeu, fără frică, în sfințenie și în 
dreptate, în toate zilele vieţii noastre» (Luca 1:75), «ca să ne 
împărtăşim din sfințenia Lui» (Evrei 12:10). 

» „„„înțelepţeşte-ne pe noi, Doamne ca să îndeplinim în 
frica Ta dreptate şi sfințenie;...binecuvintează poporul tău şi 
sfințeşte moştenirea Ta; pace iumii Tale dăruieşte bisericilor 
Tale, preoților și la tot poporul Tău.. 


3. Războiul sfinților 


«Îndrăzniţi, Eu am biruit lumea» 
(loan 16:33) 


Sunt oameni mari prin ştiinţă, prin artă, prin filozofie, prin 
geniu politic, militar, artistic, cultural, tehnic. Treapta cea mai 
înaltă şi cea mai grea o reprezintă sfințenia. Vârfurile, culmile 
sunt ale sfinților, ale acelor dintre oamenii aleşi ai omenirii care 
au întruchipat și practicat mai desăvârşit virtuțile religioase şi 
morale. 

Sfințenia cere lupte, sudori de sânge, nevoințe, jertfe, 
rugăciuni şi virtuţi, care nu se cer învățaților. Sfințenia și 


1% Clement Alexandrinul, Pedagogul, p. 108. 
“% Confesiuni VIII, II. 
+0 Rugăciunea a II-a de la Utrenie. 

celelalte virtuţi nu se obțin fără lupte. Fără a distruge ceva, 
sfinții adaugă forţe noi vieţii şi societății. Sfinţii ştiu mai multe 
decât noi, văd mai adânc decât noi, sunt mai mari decât noi, nu 
prin cunoştinţe din cărţi şi din laboratoare, nici prin vorbiri şi 
argumentări, ci prin mărturia vieții lor curate și a experienței lor 
mai bogată și mai adâncită. Ei dezvăluie puterea şi frumusețea 
sufletului în trup; ne învață cum să începem și cum să înaintăm 
în viaţa evlavioasă până la desăvârșire; ei ne arată cum putem 
găsi, simți și sfinți pe Dumnezeu în noi; cum putem iubi mai 
cald pe Dumnezeu, cum putem cunoaşte mai bine adevărul 
creştin, cum putem întări sentimentele religioase, cum putem 
lărgi, îmbogăți, adânci și înălța conţinutul vieţii, sub o formă 
trăită, până în zările ei sfinte, cereşti, dumnezeieşti, veşnice... 

Din pricina că sunt, mai mari și mai buni decât noi, sfinții 
în viața aceasta — aproape toți — sunt neînțeleși, bârfiţi şi foarte 
adeseori prigoniți. 

Există un război al sfinţilor. Viaţa sfântă nu se dobândește 
fără lupte: nu este un rod al şederii. Cărţile Bisericii ne vorbesc 
pe nenumărate pagini despre „crucea” Mântuitorului, suferințele 
profeților, „luptele apostolilor, sudorile preacuvioşilor şi sângele 
mucenicilor”, care vădesc în ochii lumii întregi că cea mai înaltă 
virtute dintre virtuți, sfințenia, nu se poate ajunge fără strădanie, 
fără lupte. 

Războiul sfinţilor se dă pe două fronturi: unul cu dușmanii 
din afară și al doilea cu duşmanii dinăuntru, care-i atacă fără 
oprire şi cu înverșunare viața întreagă. 

Despre războiul acesta, mai întâi aminteşte profetul Daniil. 
Într-una din vedeniile sale (cap. 7), Daniil vede ieșind din apă 
patru fiare uriaşe: „un leu cu aripi de vultur, un urs cu trei coaste 
în gură, o panteră cu patru aripi de pasăre și a patra fiară, un 

animal cu dinți de fier, cu gheare de aramă şi cu zece coame, 
peste fire de înfricoşător şi puternic. Între cele zece coame îi 
creştea un corn, care avea ochi şi gură de om care grăia cuvinte 
de trufie şi hulă. Cel vechi de zile (Dumnezeu) face judecată, 
nimiceşte fiarele şi împărăția o dă Fiului Omului, ca Lui să-i 
slujească în veci limbile, neamurile şi popoarele. După tâlcul 
vedeniei, pe care îl avem tot la Daniil, cele patru fiare sunt patru 
împărăţii, din care a patra e cea mai înfricoşată. Comul dintre 
cele zece coame, care grăia hulă, e un împărat care poartă război 
cu sfinții şi-i biruieşte, până când Cel vechi de zile, Preaînaltul 
Dumnezeu — face dreptate sfinților, şi le dă lor împărăția. Până 
atunci, împăratul (comul cel din urmă) grăieşte cuvinte trufaşe, 
de hulă, împotriva lui Dumnezeu, asupreşte sfinţii, își pune în 
gând să schimbe sărbătorile şi legea. Domnia lui ţine vreme de 
„un an şi doi ani şi jumătate de an”. După acest timp, se va face 
judecata: fiara va fi nimicită şi împărăția, cu toată stăpânirea şi 
mărirea ei, va fi dată sfinţilor pe vecie. Nu putem ști cu precizie 
care sunt împărăţiile celor patru fiare, nici a celor zece coarne; 
nici a cornului care poartă război cu sfinții, nici intervalul de 
timp de un an şi jumătate de an. Cărţile şi capitolele apocaliptice 
sunt cele mai grele, dacă nu cu neputinţă de tâlcuit. Sigur ştim 
numai faptul că prin judecata atotînțeleptului Dumnezeu și prin 
puterea Fiului Omului, după ce vor fi suferit din pricina fiarelor, 
sfinții vor ieşi biruitori. 

Tot Daniil mai are o vedenie cu războiul sfinţilor, tâlcuită 
de arhanghelui Gavriil (cap. 8:8-27). Daniil vede un berbec 
(împărăție) cu două coarne (împărații Mediei şi Persiei), în fața 
căruia se ridică un ţap cu un com (împărăția Greciei), care după 
ce trânteşte la pământ berbecul, creşte şi se întăreşte. După ce 
comul ţapului a fost sfărâmat, în locul lui au crescut alte patru 

coame (patru împărăţii dintr-un popor), dintre care unul, semeţ 
şi isteț la uneltiri, răstoamă adevărul la pământ, calcă stelele în 
picioare, oprește jertfele, pângăreşte biserica lui Dumnezeu şi 
înfrânge norodul sfinților. Şi acest împărat antihrist, numit mai 
târziu de Daniil «urâciunea pustiirii» (Daniil 9:26; e amintit şi 
de Mântuitorul: Matei 24:15; Marcu 13:27); va fi doborât la 
pământ, dar nu de mână omenească. Afară de numele 
împăraţilor, nici în vedenia aceasta nu se poate ști nimic, nici 
privitor la persoane, nici privitor la timp. Tâlcuiri şi încercări de 
lămurire sunt destule, dar le lipsesc probele doveditoare și 
convingătoare. Fapt sigur este, ca și în vedenia de mai înainte, 
că sfinţilor li se prevestesc războaie, prigoniri, suferinţe, 
înfrângeri grele și abia la urmă şi pentru totdeauna biruința. 
(Apocalipsa 10:7; 13:7-10). 

În Evanghelia Mântuitorului sunt de asemenea anunțate, 
pentru ucenici şi sfinţi, şi lupte, suferinţe şi înfrângeri, după care 
urmează, deplină şi veşnică, slava şi bucuria biruinței. «Să nu 
socotiți că am venit să aduc pace pe pământ; n-am venit să aduc 
pace, ci sabie (luptă)» (Matei 10:34). «Foc am venit să arunc pe 
pământ» (Luca 12:49) (război duhovnicesc). „Aduceţi-vă aminte 
de cuvântul pe care vi l-am spus: «Nu este sluga mai mare decât 
stăpânul său. De M-au prigonit pe Mine, şi pe voi vă vor 
prigoni. De au păzit cuvântul Meu, şi pe al vostru îl vor păzi. 
Toate acestea le vor face vouă din pricina numelui Meu, pentru 
că ei nu cunosc pe Cel ce M-a trimis» (loan 15:20-21; Matei 
10:24). «Acestea am grăit vouă ca să nu vă smintiţi. Scoa- 
te-vă-vor din sinagogi şi va veni vremea ca oricine vă va ucide 
să i se pară că aduce slujbă lui Dumnezeu» (loan 16:1-2). 
«Amin, amin grăiesc vouă, voi veţi plânge şi vă veți tângui, iar 
lumea se va bucura. Vă veţi întrista, dar întristarea voastră în 

bucurie se va întoarce» (loan 16:20-22). «Fericiţi sunt cei 
prigoniți pentru dreptate. ..Fericiţi veţi fi când vă vor ocări şi vă 
vor prigoni...» (Matei 5:10-11; Luca 6:21-23). «Acestea am 
grăit vouă ca în Mine pace să aveți. În lume necaz veţi avea, 
dar îndrăzniţi, Eu am biruit lumea» (Ioan 16:33). 

Mântuitorul nu făgăduieşte ucenicilor și sfinţilor fericire în 
lumea aceasta. Le prevestește multe necazuri, suferințe, 
prigoane, lupte. În schimb le asigură prin Evanghelie, viaţa, 
moartea, învierea şi biruința Sa, dincolo de moarte, pentru care 
merită să-ți dai bucuros viața aceasta scurtă și mai mult necăjită 
decât fericită. Aici e alergarea şi lupta, osteneala şi suferinţa; 
dincolo e biruinţa şi încununarea, bucuria și slava. 

Sfinţii Apostoli aşa au înţeles și au trăit viața: în luptă, şi 
pe frontul dinăuntru, împotriva pornirilor rele, și pe frontul din 
afară, împotriva atacurilor venite de la vrăjmaşi. «Oare nu știți 
că cei ce aleargă în arenă toți aleargă, dar numai unul ia 
premiul? Aşa să alergați, ca să-l luați. Și oricine se luptă, se 
înfrânează de la toate: ei ca să ia o cunună stricăcioasă, iar noi 
nestricăcioasă. Eu aşa alerg, nu ca la întâmplare; așa lovesc, nu 
ca şi cum aş bate văzduhul, ci îmi chinui trupul şi îl robesc 
ascultării, ca nu cumva altora propovăduind, eu însumi să mă 
fac netrebnic» (Corinteni 9:24-27). 

Războiul sfinților e un front în care se înfruntă virtutea cu 
viciul, adevărul cu minciuna, lumina cu întunericul. «Noi 
(apostolii) suntem nebuni pentru Hristos, iar voi înţelepţi întru 
Hristos; noi slabi, iar wgi tari; voi slăviţi, iar noi de ocară. Până 
în ceasul de acum flămânzim şi însetăm şi suntem goi şi suntem 
pălmuiți şi suntem pribegi, şi ne trudim muncind cu mâinile 
noastre. Ocărâţi fiind, binecuvântăm; prigoniți fiind, răbdăm; 

huliți, mângâiem. Ne-au făcut gunoiul lumii, lepădătura tuturor, 
până acum» (| Corinteni 4:10-13). 

Aşa se luptă Sfinţii Apostoli, aşa se luptă marele Sfânt și 
Apostol Pavel — până la moarte (2 Timotei 4:6-8); aşa îndeamnă 
să lupte şi ucenicul şi episcopul Timotei, «ca un bun ostaş al lui 
Hristos» (2 Timotei 2:3-5); aşa îndeamnă să alerge în lupta ce ne 
stă înainte toți creştinii, după cum au luptat şi sfinții prooroci ai 
Vechiului Testament (Evrei 11); cu răbdare, cu privirea la lisus 
începătorul și plinitorul credinței, cu bărbăție şi cu împotrivire 
«până la sânge» (Evrei 12:1-4). «Nimeni să nu vă smulgă 
biruința» (Coloseni 2:18). 

Lupta cea mai grea și îndelungată, pe care o au de purtat 
sfinții, nu este cu lumea dinafară, ci cu ispitele, cu poftele și 
gândurile rele dinlăuntrul sufletului şi al trupului. „Unii îşi 
închipuie că ei sunt deja sfinți fiindcă se abțin de la femeie și de 
la toate cele văzute, spune sfântul Macarie, dar nu e aşa, 
Răutatea este în duh; și în inimă trăieşte şi se înalţă. Numai 
acela e sfânt, care este curat şi sfinţit după omul cel 
dinăuntru”! 

Sfinţii nu sunt mari și biruitori prin însuşirile şi puterile lor 
omeneşti. Ca oameni, sfinţii sunt mai slabi decât mai mulți 
dintre muritori. Sfinții sunt mari şi biruitori întâi de toate prin 
puterea lui Dumnezeu care lucrează şi rodeşte în ei virtuțile 
cele mai alese: curăția, credința, bunătatea, răbdarea, iubirea, 
rugăciunea şi jertfelnicia. 

„Neputința după fire a sfinților este o dovadă a puterii 
covârșitoare dumnezeieşti. Prin ea Domnul a biruit pe diavolul 
cel trufaş”%9%2. 


Omilii, p. 118. 
“2 Sfântul Maxim Mărturisitorul: Filocalia 171, p.415. 

Sfinţii sunt mari şi biruitori prin armele lor de luptă, prin 
puterile lor sufleteşti, sporite mereu cu ajutorul dumnezeiescului 
har. Sfinţii sunt mari şi biruitori prin smerenia şi devoțiunea lor 
(dragostea arzătoare şi neîntreruptă față de cultul divin și față de 
Dumnezeu). Smerenia este baza şi devoțiunea, seva vieţii 
duhovniceşti; fără de aceste virtuţi nu poate fi creștere în harul și 
în cunoştinţa Domnului“, 

Sfinţii sunt mari și biruitori prin curăția sufletului lor. 
După Sfântul Antonie cel Mare, din virtutea aceasta le vine 
sfinților şi numirea: „Sfânt se numește omul curățit de patimi şi 
de păcate. De aceea cea mai mare izbândă a sufletului, care 
place lui Dumnezeu, este să nu mai fie păcat în om”**%. Losif e 
mare pentru că atunci când i s-a dat prilej de păcătuire (să se 
culce cu soţia lui Putifar) a preferat mai bine temnița decât să se 
întineze: „Cum să săvârşesc eu această mare nelegiuire şi să 
păcătuiesc înaintea lui Dumnezeu?” (Facere 39:7-9). Pentru 
sfinți, păcătuirea e crimă de moarte împotriva aproapelui, 
împotriva propriei fericiri şi împotriva lui lisus Hristos care s-a 
răstignit, din iubire, pentru mântuirea păcătoşilor. Pentru 
cunoştinţa și «păcătuirea ta, va pieri fratele tău, pentru care 
Hristos a murit!» (1 Corinteni 8:11-12). Cine ştie câte lupte şi 
câte ispite înfruntă sfinţii, ca să-şi păstreze pânza sufletului 
curată și împodobită numai cu florile virtuților?... Viața cea mai 


433 „Seva nu este trunchiul, nici crengile, nici floarea, nici fructul. Ea 
este lichidul hrănitor, care circulă pretutindeni. Ea este prezentă în toate 
părțile arborelui ca un principiu de viață şi de rodire...Acolo unde ca e 
săracă, toate sunt sărace: veți vedea crengi moarte, flori puţine, decolorate şi 
fără parfum: câteva fructe pipernicite şi fără suc. Unde ea dispare, totul se 
strică, totul tânjeşte, totul moare. Aşa e devoțiunea” (1. Richard: Theologie er 
Pitre Lp, 218). 

* Filocalia [, p.32-33. 

curată, feciorelnică, au avut-o mai presus de toți, sfinții 
Mântuitorul şi Preacurata lui Maică. Dintre toți oamenii, aceia s- 
au învrednicit să ajungă în ceata sfinților, care s-au nevoit mai 
mult să se apropie prin curăţenia vieţii lor, de viața sfântă a 
Mântuitorului şi a Maicii Sale. 

Sfinții sunt mari şi biruitori prin credința lor vie şi 
Iuptătoare. Credința biruieşte lumea (1 loan 5:4-5). Sfinţii 
«prin credință au biruit împărății, au făcut dreptate, au dobândit 
făgăduințe, au astupat gurile leilor, au stins puterea focului, au 
scăpat din ascuțişul sabiei, s-au întărit în slăbiciune, au fost tari 
în războaie, au întors taberele vrăjmaşilor în fugă,...au îndurat 
batjocuri şi bătăi, încă şi lanţuri și temniță. Au fost ucişi cu 
pietre, au fost tăiaţi cu fierăstrăul, au fost chinuiți, au murit ucişi 
de sabie...» (Evrei 11:33-40). 

Sfinţii sunt mari şi biruitori prin bunătatea inimii lor, 
„Sfinţii biruiese răul cu binele”. (Romani 12:21); nu urăsc şi 
nu prigonesc pe nimeni. Fac la toți oamenii, prieteni sau 
vrăjmaşi, numai bine. 

Sfinţii sunt mari și biruitori prin răbdarea lor. Îndelungă- 
răbdarea este o virtute aleasă care împodobeşte îndeosebi 
sufletele sfinților. „Răbdarea sfinților stinge puterea atacatoare a 
celui viclean”%5. Sfinţii sunt încredințaţi că luptele lor cu 
fiarele”, înfrângerile, răbdarea şi suferințele lor nu sunt 
zadarnice, deoarece scris este: «Cine duce în robie, de robie are 
parte; cine cu sabia va ucide, trebuie să fie ucis de sabie. Aici 
este răbdarea şi credința sfinților» (Apocalipsa 13:10), 
războiul, credința, răbdarea şi biruinţa sfinţilor (Apocalipsa 
11:7; 13:7-10). 


+55 Stântul Maxim Mărturisitorul: Filocalia III, p. 415. 

Sfinţii sunt mari şi biruitori prin iubirea lor. Toţi sfinţii 
sunt iubitori de Dumnezeu și de oameni. Toţi sfinţii suspină şi 
tânjesc de dragostea și dorul lui Dumnezeu: «Cât sunt de dorite 
locaşurile Tale, Doamne, al puterilor. Sufletul meu suspină și 
tânjeşte după curţile Domnului. Inima şi camea mea se istovesc 
de dorul Dumnezeului celui viu» (Psalm 83:1-2). Iubirea și 
unirea lor cu Dumnezeu sunt primul și ultimul lor pas, întreg 
rostul vieţii şi luptei lor. «Dragostea lui Hristos ne ţine pe noi» 
(2 Corinteni 5:14). «Cine ne va despărți pe noi de dragostea lui 
Hristos. Necazul sau strâmtorarea, sau prigoana, sau foametea, 
sau goliciunea, sau sabia?...Sunt încredințat că nici moartea, nici 
viaţa, nici îngerii, nici căpeteniile, nici puterile, nici cele de 
acum, nici cele viitoare, nici înălțimea (cerul), nici adâncul 
(iadul), nici altă făptură oarecare nu poate să ne despartă de 
dragostea lui Dumnezeu, care este în lisus Hristos, Domnul 
nostru» (Romani 8:35-39). 

Pe bună dreptate sfinții socotesc om nenorocit pe acela 
„Care preţuieşte prin fapte trupul mai mult decât sufletul şi 
lumea mai mult decât pe Dumnezeu'"%%6. 

Sfinţii sunt mari şi biruitori prin rugăciune. Sfinţii sunt 
oamenii rugăciunilor calde, stăruitoare, ziua şi noaptea. 

Cuviosul Evagrie Monahul ne spune că unui iubitor de 
Dumnezeu, care-şi ocupa mintea cu rugăciunea, i s-au arătat doi 
îngeri, călătorind cu el, prin pustie. El însă nu i-a luat în seamă, 
ca să nu se păgubească de ceea ce este mai bun, căci îşi amintea 
de cuvintele Apostolului Pavel: «Nici îngerii, nici începătoriile, 
nici puterile nu ne vor putea despărți de dragostea lui 
Hristos.»% «Rugăciunile sfinţilor se ridică înaintea lui 


4% Cuv. Talasie: Filocalia IV, p. 9. 
5? Filocalia L, p.90. 

Dumnezeu şi a Mielului ca fumul de tămâie din cădelnițe de 
aur» (Apocalipsa 5:8; 8:4). 

În sfârşit, sfinții sunt mari şi „pururea biruitori” (2 
Corinteni 2:14)., prin jertfele lor şi prin jertfa Mielului 
(Apocalipsa 12:11). «Sufletele celor junghiați pentru cuvântul 
lui Dumnezeu și pentru mărturia pe care au dat-o»se află în 
ceruri, «sub jertfelnic» (Apocalipsa 6:9). În schimb, pentr 
asupritorii lor sunt anunțate pedepse îngrozitoare. Sângele 
sfinților nu rămâne nerăsplătit... «Atunci împărații pământului 
şi boierii și căpitanii și bogaţii și cei puternici şi toţi robii şi toți 
slobozii ascunşi în stâncile munților, vor striga munților şi 
stâncilor: Cădeţi peste noi şi ne ascundeți de la fața celui ce șade 
pe tron şi de mânia Mielului» (Apocalipsa 6:15-16) . Atunci 
cupa mâniei lui Dumnezeu se va vărsa în izvoare, apele se vor 
preface în sânge şi se vor da asupritorilor şi prigonitorilor să 
bea: «Fiindcă au vărsat sângele sfinților şi al proorocilor, tot 
sânge le-ai dat să bea. Vrednici sunt!» (Apocalipsa 16:6). Fiara 
și „femeia beată de sângele sfinților şi de sângele mucenicilor 
lui lisus, pornite cu război împotriva Mielului, se vor birui și 
osândi. Biruinţa va fi a Mielului şi împreună cu E] al sfinților, a 
celor împreună cu El chemaţi și aleşi și credincioşi” (Apocalipsa 
17:6-14; 22:12-15). 

Dumnezeu a legat suferințele şi virtuțile sfinţilor de cea 
mai mare fericire: «de viața veşnică lângă tronul lui Dumnezeu şi 
al Mielului, unde vor împărăți în vecii vecilor» (Apocalipsa 22:3-5). 

Având astfel de făgăduinţe şi atâta „nor de mărturii”, 
calendarul sfinților luptători în războiul cel duhovnicesc, iubiţi şi 
evlavioşi creştini «să alergăm cu răbdare în lupta ce ne stă 
înainte» (Evrei  12:1).  «Supuneţi-vă lui Dumnezeu, 
împotriviţi-vă diavolului și va fugi de la voi» (Iacob 4:7). 

«Nimeni să nu vă smulgă biruinţa...» (Coloseni 2:18). 

„Degrabă ne întâmpină pe noi, mai înainte până ce nu ne 
robim, când vrăjmaşii te hulesc pe tine şi ne îngrozesc pe noi, 
Hristoase Dumnezeul nostru. Pierde cu crucea ta pe cei ce se 
luptă cu noi,...pentru rugăciunile Născătoarei de Dumnezeu, 
iubitorule de oameni”*%. 


4. Din vieţile, pildele şi învățăturile 


Sfinţilor 
«Dumnezeu e preamărit în sfatul 
sfinților» 
(Psalm 88:8) 


Una dintre datoriile cele mai plăcute și folositoare ale 
creştinilor este să cunoască vieţile sfinţilor. Pildele și 
învățăturile lor sunt lumini strălucitoare şi povățuitoare, icoane 
vii, pe drumul vieții spre ținta desăvârşirii. Sfinții sunt oamenii 
de caracter moral, oamenii cei neînvinşi în hotărârile lor bune, 
maeştrii noştri desăvârşiţi în viața trăită după Evanghelie. Ei 
sunt modelele noastre neîntrecute în rugăciune, în citirea cărților 
sfinte, în purtare, în muncă, în disciplină, în lupta cu patimile, în 
toate virtuțile. Dăm câteva nume şi învățături din viețile lor 
pilduitoare, pe grupe sau cete după cum sunt împărțiți în 
patriarhi, prooroci, apostoli, mucenici, sfinți părinţi, mari dascăli 
şi ierarhi, mărturisitori, binefăcători, cuvioşi misionari... 


"8 Tropar, ceasul L. 

Începem pomelnicul lor cu Sfânta Fecioară Maria, 
Maica Domnului, care străluceşte între sfinți ca luna între stele. 
Viaţa ei este icoana desăvârşită a fecioriei, în care ca într-o 
oglindă strălucește chipul castității și idealul virtuții, 
neprihănirea sufletului şi a trupului, ascultarea, sfințenia iubirii, 
smerenia inimii, dragostea de cărţile sfinte şi de Biserică. 

Acestea sunt virtuțile care le învăţăm de la Maica 
Domnului: 

Sfinţenia vieții, nevinovăția, neprihana; a fost lipsită de 
orice păcat personal. 

Smerenia; când îi vestește Arhanghelul Gavriil nașterea 
Domnului (Luca 1:26-38), primeşte solia cu supunere, cu 
smerenie: Fie mie după cuvântul tău. Şi prin aceasta ne învață 
smerenia. 

Rugăciunea; ea a fost un copil al rugăciunii ca şi loan 
Botezătorul, Samuel, Isaac în Vechiul Testament şi toți sfinţii în 
Noul Testament. Maica Domnului a trăit o viață sfântă de 
rugăciune. Când merge la rudenia sa Elisabeta, ea petrece în 
rugăciune (Luca 1:46-55), alţii în clevetiri, minciuni și beţii. 

Tăcerea îşi însoțea Fiul şi păstra toate în inima ei, în 
tăcere (Luca 2:19-51). 

Îşi însoțește Fiul până lângă cruce, în tăcere... (Ioan 
19:25-27). 

Ne-a lăsat totuşi și o învățătură, ca un testament pentru toți 
creștinii, când a fost la nunta din Cana: ascultarea. Atunci a zis 
slugilor: «Orice vă va zice (lisus) să faceți»loan 2:5).Aici se 
cuprinde toată învățătura și testamentul Maicii Domnului: Faceți 
tot ce vă învață Fiul ei, tot ce poruncește El, tot ce gândeşte, 
grăieşte şi face Mântuitorul. 

Un cuvânt asemănător adresează omenirii şi Tată! ceresc 
despre Fiul, la Botez şi la Schimbarea la Faţă: «Acesta este Fiul 
meu cel iubit, de acesta să ascultați» (Matei 3:17; 17:5). 

Şi Tatăl, care a născut pe Fiul mai înainte de veci fără de 
mamă; şi mama care a născut pe Fiul cu trup, fără de tată, ne 
adresează aceeași chemare. Toţi părinţii, soții și copiii ascultați 
pe Fiul, faceţi tot ce vă poruncește EI şi Biserica Lui. Ascultarea 
e virtute îngerească, neascultarea drăcească. 

Dintre patriarhii Vechiului Testament amintim pe Enoh 
în care a strălucit mai întâi virtutea nădejdii în Dumnezeu 
(Facere 4:26), pe Enoh care viața întreagă a umblat în căile 
Domnului (Facere 5:21-24), pe Noe care a făcut tot ce i-a 
poruncit Dumnezeu (Facere 6:22), pe Avraam modelul omului 
credincios, ascultător și împăciuitor: ascultă chemarea lui 
Dumnezeu ca să părăsească țara părinților săi şi să se mute în 
Canaan, unde prin seminţia lui se vor binecuvânta toate 
neamurile pământului; se încrede în porunca și pronia lui 
Dumnezeu când i se cere să aducă jertfă ce avea mai scump - 
unicul său copil; şi când între slujitorii lui şi ai nepotului său Lot 
se ivesc prilejuri de ceartă, lasă pe nepotul său să aleagă locul 
care-i place, ca slujitorii şi moşiile să se despartă, iar între ei să 
rămână atotstăpânitoare pacea şi bunăvoirea. 

Dintre prooroci: Moise a eliberat poporul israelitean din 
robia Egiptului, l-a condus prin Marea Roşie şi prin pustiul 
Arabiei, i-a organizat viața religioasă (cultul) şi civilă (statul), 
i-a rânduit munca şi sărbătorile (sabatele) şi i-a dat cele zece 
porunci din care oamenii din toate vremurile și locurile își 
cunosc datoriile către Dumnezeu (poruncile: I-IV), către 
aproapele (V-VI, VIII-X) şi către sine (VII). David, regele 
prooroc, omul cel mai evlavios din Vechiul Testament, scrie 

cele mai frumoase rugăciuni, poezii şi cântări religioase 
(psalmii), precum şi numeroase profeții despre Mântuitorul. Ilie, 
mare om al rugăciunii, mustră aspru nelegiuirile regelui Ahab şi 
ale poporului, care se abătuseră de la poruncile lui Dumnezeu şi 
se închinau la idoli. Isaia, cel mai mare văzător, prevesteşte, ca 
nimeni altul, naşterea Mântuitorului din Fecioară, din neamul 
regelui David, minunile și patimile Sale. loan Botezătorul, 
ultimul profet, mustră dârz nelegiuirile regelui Irod şi fățărnicia 
fariseilor, gătește calea Domnului, trăieşte în pustie, în post şi în 
rugăciune, în cea mai mare cumpătare, hrănindu-se numai cu 
acride şi miere sălbatice. 

Dintre apostoli amintim pe Sfântul Petru, pescarul 
devenit cel mai zelos vânător de suflete pentru împărăția lui 
Dumnezeu, scrie două epistole, vesteşte Evanghelia și urmează 
pe Mântuitorul până la răstignirea cu capul în jos, ca şi la moarte 
să privească în sus, spre cer, la Mântuitorul. Sfântul Pavel, cel 
mai mare răspânditor al creștinismului, neîntrecut misionar și 
păstor de suflete, scriitorul celor paisprezece epistole, care prin 
valoarea lor nemuritoare vin îndată după Evanghelii, călătorul şi 
predicatoru! cel mai însuflețit, până la moartea de martir, primită 
prin tăierea capului. Sfântul loan Evanghelistul, învățăcelul 
iubirii creştine, ucenicul iubit al Mântuitorului, scriitorul 
Evangheliei care-i poartă numele, prin care şi-a câștigat faima 
de „cuvântător de Dumnezeu” (teolog), care ca vulturul între 
păsări — s-a ridicat mai sus prin gândirea și înțelepciunea sa, 
autorul Apocalipsei şi al celor trei scrisori, care împreună cu 
celelalte Evanghelii şi epistole de la apostoli, formează Noul 
Testament, îndreptarul, lumina, şi hrana creştinilor din lumea 
întreagă. 

Dintre marii mucenici amintim pe: Sfântul arhidiacon 
Ştefan, cel plin de credință şi de Duh Sfânt (Fapte 6:5), care 
atunci când era ucis cu pietre, făcea rugăciuni pentru sufletul său 
şi pentru ucigaşii săi: «Doamne, lisuse, primeşte duhul meu... 
Doamne, nu le socoti lor păcatul acesta»Fapte 7:59-60). Sfântul 
Gheorghe, marele apărător al creştinilor şi purtător de biruință, 
pentru bărbăția credinţei lui e aruncat în temniță, bătut, chinuit 
pe roată şi apoi ucis cu sabia (303) la marginea oraşului 
Nicomidia (Asia Mică). Sfântul Dimitrie din Tesalonic, mare 
apărător în primejdii, încurajează și binecuvintează cu sfânta 
cruce pe tânărul Nestor care învinge trufia păgânului Lie, din 
care pricină amândoi primesc, din porunca împăratului 
Dioclețian, moartea de martiri, prin tăierea capului. Trupurile 
oamenilor păcătoşi prin moarte răspândesc putoare; trupul 
Sfântului Dumitru, prin rănile impuse cu sulița răspândeau un 
miros de bună mireasmă ca de mir, de aceea se și numește 
„izvorâtorul de mir”. Sfântul Ignatie cel Mare purtătorul de 
Dumnezeu (Teoforul), pomenit la 20 decembrie numit aşa 
pentru că învață că el, ca şi toți creștinii, poartă pe Dumnezeu în 
inimă; a fost 40 ani episcop în Antiohia, apoi suferă moarte de 
martir în circul din Roma, unde e sfâșiat de fiarele sălbatice, în 
persecuția de sub împăratul Traian. Cât de mare era iubirea 
acestui sfânt martir față de Dumnezeu şi cu câtă bucurie era gata 
să moară pentru Hristos Domnul, se vede lămurit din scrisoarea 
sa către Romani, în care cere creştinilor din Roma și din toate 
bisericile să nu mijlocească pentru eliberarea lui, ci să-l lase să 
apună din lume către Dumnezeu ca să răsară în El: „Scriu către 
toate bisericile şi spun tuturor, că de bună voia mea mor pentru 
Dumnezeu... Lăsaţi-mă să fiu mâncare fiarelor, prin care am 
putinţa să ajung la Dumnezeu. Grâu al lui Dumnezeu sunt şi mă 

macină dinţii fiarelor, pentru ca să fiu aflat pâine curată a lui 
Hristos. Mai degrabă momiţi fiarele, ca să-mi fie mormânt și să 
nu lase nimic din trupul meu, pentru ca să nu fiu cuiva povară 
(după moarte). Atunci voi fi cu adevărat ucenic al lui lisus 
Hristos, când lumea nu va mai vedea nici măcar trupul meu. 
Rugaţi pe Hristos pentru mine, ca prin aceste unelte să fiu aflat 
jertfă lui Dumnezeu...Fiţi îngăduitori cu mine; ştiu eu, ce-mi 
este de folos. Acum încep a fi ucenic. Nimic din cele văzute şi 
nevăzute să nu mă invidieze, ca să ajung la Iisus Hristos. Focul, 
crucea, mulțimea fiarelor, tăieri, împărțiri, risipiri de oase, 
strivire de membre, sfărâmări ale trupului întreg, pedepse rele 
ale diavolului să vie asupră-mi, numai să ajung la Hristos... 
Nimic nu-mi vor folosi plăcerile lumii, nici împărăţiile veacului 
acestuia. Mai bine-mi este să mor în Hristos lisus, decât să 
împărățesc peste marginile pământului. Caut pe acela, care a 
murit pentru noi. Vremea nașterii îmi stă înainte. Lertați-mă, 
fraţilor: Nu mă împiedicaţi de a trăi, nu doriţi, ca să mor; nu daţi 
lumii pe cel ce vrea să fie al lui Dumnezeu, nici nu-l amăgiţi 
prin materie! Lăsaţi-mă să primesc lumina curată; să fiu următor 
suferinței Dumnezeului meu 

Dintre Sfinţii Părinți, ai lumii mari dascăli şi ierarhi 
amintim pe: Sfântul Vasile cel Mare arhiepiscopul din 
Cezareea Capadochiei ($379), pildă strălucită de evlavie și 
sfințenie, model de ierarh şi scriitor creştin, iubitor de 
Dumnezeu şi de oameni, de Biserică şi de rugăciune, dătător de 
pravile și organizator după canoane a vieţii călugărești, 
întemeietor de spitale, orfelinate şi azile. Rugăciunile lui pentru 
gonirea duhurilor necurate şi liniştirea gândurilor se citesc 


“Scrierile Părinților Apostolici, Epistola către Romani cap. IV-VI, 
trad. M. Pâslaru, p. 70-72. 

totdeauna, cu cel mai mare folos sufletesc. De la el ne-a rămas şi 
Sfânta Liturghie ce-i poartă numele: „Liturghia Sfântului 
Vasile”. Sfântul Grigorie episcop de Nazianz (ț390), ne-a 
lăsat cea mai luminată învățătură despre Dumnezeu în Sfânta 
Treime închinat şi adorat, pentru care vrednicie deosebită a fost 
numit „cuvântător de Dumnezeu” (Teolog), ca și Sfântul loan 
Evanghelistul. Sfântul loan Gură de Aur patriarhul 
Constantinopolului (407), cel mai mare cuvântător creştin, 
ierarh și scriitor bisericesc neîntrecut, model în toate virtuțile și 
mai ales în iubirea săracilor şi în milostenie. Când era în 
Antiohia întreținea zilnic 3000 de văduve şi în Constantinopol 
7700 de nevoiaşi.“ E] a întocmit și rânduiala Sfintei Liturghii 
ce-i poartă numele: „Liturghia Sfântului loan Gură de Aur”. 
Sfântul Nicolae, arhiepiscop în Mira Lichiei (270-341), chip al 
blândeţelor, învățător al înfrânării, mare apărător al credinței 
adevărate şi bogat în fapte de milostenie față de cei lipsiţi. 
Sfântul Atanasie cel Mare, episcopul Alexandriei (373), cel 
mai luminat apărător al dreptei credințe împotriva eresului lui 
Arie, luptător neînfricat vreme de 45 ani cât a fost episcop (din 
care 20 i-a petrecut în exil) şi scriitor învăţat și evlavios, pentru 
care merite a fost numit „părintele ortodoxiei”. Sfântul Ioan 
Damaschin (ț749) neîntrecutul apărător al cinstirii icoanelor, 
scriitorul marii lucrări Fântâna cunoștinței, vestitul poet şi 
cântăreț religios, alcătuitor al slujbei învierii, a diferitelor 
canoane şi cântări din care e compus Octoihul. 


* 


+1. Bodogae: Prezenţa Bisericii în nevoile vremii, Sibiu 1947, p. 15. 

Dintre sfinții mărturisitori amintim pe: Sfântul Maxim 
Mărturisitorul (4662), marele apărător și iscusit tâlcuitor al 
dogmelor Bisericii, din care „vină” i s-a tăiat mâna cea dreaptă 
şi limba din rădăcină, ca să nu mai poată mărturisi adevărul 
creștin nici în scris, nici cu graiul. 

Dintre sfinţii iubitori de săraci şi binefăcători, sfinții care 
ne arată cum se trec averile din lumea aceasta în cealaltă şi cum 
se zidesc prin faptele îndurării trupeşti şi sufleteşti palate în 
împărăția cerurilor, pe lângă sfinții Vasile cel Mare, loan Gură 
de Aur şi Nicolae, amintim sfinții binefăcători cei „fără de 
arginţi” Cosma și Damian, Chir şi loan, Pantelimon, Talaleu şi 
alții ca sfântul Averchie episcopul Ierapolei (pomenit la 22 
octombrie), sfântul mucenic şi arhidiacon Lavrentie (pomenit la 
10 august) care, atunci când a fost întrebat de averile sale ce l-au 
făcut vestit, a arătat spre orfanii, văduvele și săracii pe care-i 
îngrijea în jurul Bisericii. Aceştia erau toată averea lui. Sfântul 
Ioan cel Milostiv (4619), în opt ani cât a fost patriarh în 
Alexandria, a ajutat statornic 7500 de săraci, iar față de stăpânii 
(patronii de întreprinderi) care se purtau neomeneşte cu sclavii, 
avea cuvinte aspre de mustrare: „Ce avem noi mai mult ca ei? 
Vreo mână, vreun picior, sau ochi în plus? N-a luat Hristos chip 
de rob, învățându-ne prin aceasta să nu fim mândri față de 
oameni?...” 

Dintre cuvioşi amintim pe Sfântul Antonie cel Mare 
(1356), pomenit la 17 ianuarie, părintele călugărilor, după ce 
petrece toată noaptea în rugăciuni, la răsăritul soarelui exclamă 
în genunchi: „O, soare, pentru ce mă tulburi, pentru ce răsari, ca 
să mă depărtezi de la strălucirea adevăratei lumini Sfântul 
Pahomie cel Mare (pomenit la 15 mai, ?348) cel dintâi 
organizator al vieții monahale sub conducerea stareţilor și a 

părinţilor duhovnici; Sfântul Macarie cel Mare Egipteanul 
(1390) a trăit într-o peşteră aproape 60 de ani, în muncă aspră, 
înfrânare şi tăcere adâncă; numai atunci i se auzea glasul când 
slăvea pe Dumnezeu. Mărturisindu-şi unui ucenic gânduri 
despre înfrânare, zicea: „Îndrăzneşte fiule, în douăzeci de ani 
întregi nu m-am săturat nici de pâine, nici de apă, nici de somn; 
ci pâinea o mâncam cântărită la cumpănă, apă o beam cu măsură 
şi numai rezemându-mă de pereți, furam oleacă de somn”! 
Sfântul Ammona s-a luptat cu sine și s-a rugat fierbinte 14 ani 
ca Dumnezeu să-i dea putere să biruiască mânia“. Sfântul 
Agaton s-a ostenit trei ani, ţinând o piatră în gură, până când s-a 
deprins cu tăcerea“?, arătându-ne că a şti să taci şi să vorbeşti 
numai când trebuie și cu folos este o mare înțelepciune. Sfântul 
Visarion mărturisea despre priveghere: “Patruzeci de ani nu 
m-am culcat pe coastele mele, ci şezând, sau stând, 
dormeam”““. Sfântul Pamvo s-a dus la un dascăl să-i citească 
din psalmi, căci el nu ştia carte. După ce dascălul abia îi citi 
versurile 1-2 din psalmul 38: „Zis-am: voi priveghea asupra 
căilor mele, ca să nu greşesc cu limba mea. Pune-voi frâu gurii 
mele, cât va fi cel rău înaintea mea” se sculă și-i zise: „Destul 
îmi este acest verset, ca să-l împlinesc cu fapta”. După şase luni, 
întâlnidu-se, dascălul îl întreabă: „De ce n-ai mai venit?” Pamvo 
îi răspunse: „Pentru că n-am învăţat până acum să împlinesc 
versetul acela cu fapta”. După alţi mulți ani, un cunoscut l-a 
întrebat: „Ai terminat Pamvo, cu învățatul versului aceluia?” Și 
Pamvo i-a răspuns: „Da, abia după nouăsprezece ani am învăţat 


“Filocalia 1, p. 73. 
“2Pareric, p. 31. 
“5/bidem, p. 28. 
* Ibidem, p.44. 

să-l trăiesc cu fapta” (Viaţa Cuviosului Pamvo). Sfântul Alexie 
omul lui Dumnezeu, fiu de senator bogat din Roma, crescut în 
bogăţie, după o lipsă de acasă vreme de 18 ani, s-a întors şi a 
trăit aici smerit, înfrânat, sărac, batjocorit de slujitorii tatălui său, 
iubit de oropsiții oraşului şi necunoscut până la moarte între cei 
peste o mie de servitori ai tatălui său. Nu este o virtute deosebită 
aceasta, să crești în bogăție şi să trăieşti în sărăcie, renunțând de 
bunăvoie la ispitele şi plăcerile bogăţiei?...Marele Arsenie 
(pomenit la 8 mai) a părăsit curțile împărăteşti, bogăţia și robii 
îmbrăcați în mătăsuri, ca să trăiască singur și sărac, în mănăstire, 
să-şi mântuiască sufletul. Fuge de lauda și slava oamenilor, ca 
de Dumnezeu să se slăvească. Sfântu! Serapion Sindonitul s-a 
vândut unui păgân, pentru 20 de arginți, pentru a-l întoarce la 
Dumnezeu şi a izbutit să-l convertească împreună cu toată casa 
lui. Şi se vindea mereu, ori de câte ori era nevoie să ajute un 
suflet să se mântuiască. Sfântul Iulie preotul și fratele său 
Iulian preotul, cutreierau imperiul, tăiau la lemne, sfărâmau la 
idoli şi cu ajutorul bunilor creștini, au reuşit să ridice o sută de 
biserici. Preotul unui schit de lângă Alexandria, a trebuit să-şi 
vadă Arhiepiscopul. După ce s-a întors de la oraș, frații l-au 
întrebat: „Ce ai văzut în oraş?” Iar el le-a răspuns: „Eu, fraților 
altă față de om nu am văzut în cetate, fără numai pe 
Arhiepiscopul l-am văzut”. Toţi s-au mirat şi au început a ține 
acel obicei, adică „a-şi păzi ochii lor despre vederile 
nefolositoare” +5. Sfântul Martinian (pomenit la 13 februarie) 
primi să găzduiască o desfrânată vestită prin frumuseţea ei, dar 
după ce desfrânata îşi arătă hainele luxoase şi încercă să-l 
ademenească la păcat, sfântul alergă la foc și își ţinu în flăcări 


+45 Ibidem, p. 285-286. 

degetele pe rând, până dimineaţa, zicându-şi: „Dacă nu poţi 
răbda focul acesta corpule, cum vei suferi focul veşnicei 
osânde?... Văzând desfrânata înfrânarea, mâna arsă şi curajul 
sfântului, îngenunche la picioarele lui şi, vărsând lacrimi de 
pocăință îşi ceru iertare. Din desfrânată, a devenit fericita Zoe”. 
Sfântul Serapion din pustia Egiptului, aflând în camera sa o 
desfrânată, a cerut să-i aştearnă patul şi să aştepte până ce îşi 
isprăvește pravila. Toată noaptea a citit călugărul din Psaltire și 
după fiecare psalm făcea rugăciuni pent pocăința şi 
îndreptarea desfrânatei. Și după ce a isprăvit Psaltirea a început 
cu Apostolul. ..Înțelegând despre ce este vorba, femeia s-a 
umilit, s-a convertit şi mai departe a dus o viaţă pilduitoare“€. 

Dintre marii păcătoşi, trecuți în rândul sfinților, amintim 
pe Maria Magdalena devenită mironosiță, Cuvioasa Taisia 
(pomenită în 8 octombrie), Cuvioasa Maria Egipteanca (vezi 
viața ei la sfârşitul Triodului), Moise Arapul (pomenit la 28 
august), fericitul Augustin şi mucenița Evdochia (pomenită la 1 
martie) + 


+6 Patericul, p. 223 şi 313. 

“Evdochia a trăit în veacul al treilea, în cetatea Hiopolis (Fenicia), 
Fiind peste măsură de frumoasă, dar necredincioasă, şi-a adunat prin 
desfrânare atâta avere încât i-a mers vestea în lume. Cu toate acestea, sufletul 
ei a avut har de la Dumnezeu. Trecând prin cetatea aceea cuviosul Gherman, 
s-a aşezat cu locuința tocmai lângă casa Evdochiei. Neîncetatele rugăciuni şi 
cântări evlavioase ale călugărului au cutremurat sufletul desfrânatei, mai ales 
când a auzit cuvintele cântării: „Vai vouă, bogaţilor”... Dându-și seama de 
stricăciunea vieţii şi deşertăciunea avuţiilor sale, Evdochia s-a hotărât să afle 
şi să urmeze calea mântuirii. Merge la cuviosul călugăr şi-l roagă cu lacrimi 
fierbinţi să o înveţe credința creştină şi să o boteze. După botez Evdochia 
împarte toată averea săracilor, ea se retrage într-o mănăstire și trăi în 
rugăciune și smerenie. Vestea întoarcerii ei la religia creştină, a mers până în 
fața împăratului Aurelian, care porunci să fie adusă înaintea lui, ca s-o 

Pomelnicul acesta al cetelor de sfinți se poate continua cu 
sfinții împărați care au dat libertate creştinilor, au ajutat 
răspândirea creştinismului şi au zidit biserici creştine, cum au 
fost Constantin şi Elena, mama sa, care dezgroapă crucea 
Domnului şi zideşte pe locul patimilor Domnului în lerusalim 
trei biserici: „Biserica Patimilor”, „Biserica Crucii” şi „Biserica 
Învierii”; Sfântul Vladimir, creştinătorul ruşilor, şi bunica sa 
Olga, care se botează înainte de el cu treizeci de ani şi zideşte în 
Kiev cea dintâi biserică; binecredinciosul împărat Justinian 
(1565 pomenit la 2 august), mare legiuitor apărător al dreptei 
credințe și ocrotitor al Bisericii, ziditorul măreței şi minunatei 
catedrale Sfânta Sofia din Constantinopol, împreună cu alte 30 
biserici zidite și înnoite de el numai în Constantinopol; Sfântul 
Iustin (fiu de muncitor sărac) şi soţia sa Teodora (pomeniţi la 15 
noiembrie), amândoi oameni evlavioși, buni, milostivi, iubitori 
de popor şi apărători ai ortodoxiei; Sfânta Teodosia (pomenită la 
30 decembrie), Sfânta Teodora, Sfântul împărat Simeon al 
sârbilor şi fiul său Sava care au renunţat la tron pentru Hristos 
(pomeniţi la 12 ianuarie), Sfânta Pulheria (453, pomenită la 10 
septembrie), care a făcut din curtea împărătească din 
Constantinopol o adevărată mănăstire; sfinți de neam împărătesc 
ca Sfânta Ecaterina (pomenită la 25 noiembrie), Sfântul 
Varlaam şi Ioasaf din India (pomeniţi la 19 noiembrie) și Sf. 
Onufrie cel Mare, fiu de rege din Persia, crescut între pustnicii 
din Tebaida Egiptului (pomenit la 12 iunie) şi alții; 


înduplece să se lepede de Hristos. Evdochia a arătat însă atâta credinţă, încât 
se spune că însuşi împăratul şi familia lui au primit învățăturile Evangheliei. 
Sub împăratul următor Evdochia a fost supusă la chinuri grele şi neprimind să 
jertfească idolilor, i se taie capul şi astfel primeşte cununa mucenicească. 

Sfinţi care înfruntă şi mustră pe împărați, ca Sfântul 
Ambrozie episcopul Mediolanului (7397, pomenit la 7 
decembrie), care opreşte de la Sfânta Împărtăşire pe împăratul 
Teodosie cel Mare pentru că măcelărise în amfiteatrul din 
Tesalonic 7000 oameni, care se revoltaseră împolriva lui; 
Sfântul mucenic Vavila (pomenit la 4 septembrie) care a 
înfruntat pe împăratul Filip pentru că a omorât pe fiul 
împăratului Persiei, care se afla la el ca ostatic; Sfântul Vasile 
cel Mare, care a înfruntat pe dregătorul împărătesc Modest și 
ceilalți sfinți părinţi, mai ales din vremea luptelor pentru 
cinstirea sfintelor icoane; 

Sfinţi mucenici ostaşi, ca sfântul Andrei Stratilat, cu cei 
2500 ostași (pomenit la 19 august), cei 40 mucenici din Sevastia 
(pomeniţi la 9 martie), care, sar în foc şi în apă pentru credință; 
Mercurie şi Teodor Tiron“; Sfinți dintre ofițeri, generali, ca 
Gheorghe și Dimitrie; sfi ini dintre plugari ca Filaret; dintre 
păstori, ca Dimitrie cel nou; grădinari, ca Foca „grădinarul” 
(pomenit la 22 septembrie); cizmari, ca Sfântul Ioan (pomenit la 
17 noiembrie); cioplitori de piatră, ca Fluor și Lavru (pomeniţi 
la 18 august); preoți, dintre care numai la $ septembrie se 
pomenesc împreună cu sfântul mucenic Urban încă 80 mucenici 
preoți şi diaconi, legați în lanţuri și arși de vii într-o corabie în 
largul mării; dintre robi ca Onisim (vezi Filimon 10-17), ajuns 
episcop şi apoi, la anul 95 martir al lui Hristos (pomenit la 15 


8 Acesta, când a fost îndemnat să jertfească idolilor, a răspuns că nu 
poate sluji la doi domni: „Cine slujeşte lui Dumnezeu ce! viu, nu poate aduce 
jertfe idolilor celor fără de viață”. Teodor Tiron (pomenit la 17 februarie) mai 
bine a primit să fie ars de viu în flăcările focului, decât să se lepede de 
credința creștină. (Îndrumătorul Pastoral al Bisericii Onodoxe Române, 
1951, p.55). 


434 


Spre Tabor 


februarie); Sabina din Smirna, Adriana din Frigia, Potamina din 
Alexandria, Felicitas din Cartagina, Evelpist şi Calist (papa) din 
Roma, Porfirie din Cezareea şi alții din toate stările, vârstele şi 
chemările. 


Dintre sfinţii misionari amintim pe Sfânta Irina (pomenită 
la 5 mai) şi Sfânta Nina care în veacul al patrulea converteşte pe 
Mirian regele Iviriei (Georgia) şi zideşte aici cea dintâi biserică; 
sfinții Metodie şi Chiril, apostolii slavilor; Sfântul Patric 
apostolul Irlandei (+465), sfântul Bonifaciu (1755) apostolul 
martir al gesmanilor și alții care au îmblânzit şi luminat oamenii; 
sfinți îmblânzitori de fiare, sfinţii care prin iubirea şi bunătatea 
lor au îmblânzit şi fiarele, ca Sfântul Pavel Tebeul (pomenit la 
15 ianuarie), Chiriac Sihastrul (pomenit la 29 septembrie), 
Sfântul Elefterie episcopul Iliricului (pomenit la 15 decembrie), 
sfântul Gherasim (veac V, pomenit la 4 martie), despre care se 
spune că întâlnind un leu ce răcnea de durere, îi scoate ghimpele 
din labă și-i toamă untdelemn vindecător, pentru care faptă leul 
îl urmează viaţa întreagă până la mormânt și aici răcnește de 
durere, fără să mănânce sau să bea ceva până moare și el pe 
mormântul binefăcătorului său. 

Sfinţi căsătoriţi, ca apostolul Petru, sau Xenofont şi Maria 
(pomeniți la 26 ianuarie), trecuți în rândul sfinților, împreună cu 
copiii lor Arcadie șI Ioan; sfinții necăsătoriți, ca apostolul loan 
şi Pavel, precum şi Sfinţii Părinți; sfinți învăţaţi, ca dreptul 
Simeon“ (pomenit la 3 februarie), ca Pavel Apostolul; dascăli 


+9 Păcuse parte din cei șaptezeci de traducători ai Scripturii din limba 
ebraică în limba greacă pe vremea regelui Ptolemeu al Egiptului. Când a 

ai Bisericii, Sfântul Atanasie cel Mare, Sfântul Vasile cel Mare, 
Sfântul Ioan Gură de Aur, Sfântul Grigorie Teologul, Sfântul 
Joan Damaschin şi alții; sfinți neînvățați, ca Pamvo, Pavel cel 
Prost (neînvăţat), Roman făcătorul şi cântărețul de condace 
(pomenit la 1 octombrie), Dimitrie Basarabov cioban sărac 
(pomenit la 27 octombrie), sau Partenie“50 (pomenit la 7 
februarie) şi alţii, sfinți bătrâni de peste optzeci și o sută de ani, 
ca Dreptul Simeon, loan Evanghelistul care a trăit o sută de ani, 
Pavel Tebeul (a trăit 113 ani ), în mijlocul fiarelor, care se 
apropiau de el blânde ca mieii (pomenit la 15 ianuarie), Antonie 
cel Mare (a trăit 115 ani şi e pomenit la 17 ianuarie), Eftimie cel 
Mare (a trăit 100 de ani și e pomenit la 20 ianuarie), Maxim 
Mărturisitorul (a trăit 82 şi e pomenit la 21 ianuarie), Sfântul 
Simeon Stâlpnicul (a trăit 103 ani şi e pomenit la 15 
septembrie), sfântul mucenic Haralambie (a trăit peste 100 de 
ani şi e pomenit la 10 februarie), Apostolul Tit (a trăit 94 de ani, 
pomenit la 25 august), Chiriac Sihastrul (a trăit 107 şi e pomenit 
la 29 septembrie), loan Tăcutul (pomenit la 3 decembrie, 104 


ajuns la cuvintele profetului Isaia (7:14):"Iată Fecioara în pântece va zămisli 
şi va naşte fiu,...” l-a cuprins mirarea și îndoiala. Atunci un glas ceresc i-a 
spus: „Nu te îndoi de cele ce sunt scrise, că iată nu vei muri până nu vei 
vedea pe Hristos”, ceea ce aşa s-a și întâmplat (Vezi Luca 2:25-35) 
(Îndrumătorul Pastoral al Bisericii Ortodoxe Române, 1951, p.41). 

5 Tată! său Cristofor era diacon al Bisericii din Melitopol, om 
sărman, care din puținul său câștig împărțea la cei mai lipsiți, încât copilul 
sâu, Partenie n-a avut putinţa nici carte să înveţe și, ca să trăiască, a trebuit să 
se facă pescar. Viaţa lui curată însă, munca și înțelepciunea l-au ajutat nu 
numai să învețe carte şi să ajute pe oamenii sărmani, dar să ajungă şi preot în 
cetatea sa Melitopol, apoi episcop în Anatolia, păstorind turma cu dragoste de 
părinte şi zidind multe biserici şi mănăstiri spre slava lui Dumnezeu și 
mântuirea oamenilor (Îndrumătorul Pastoral al Bisericii Ortodoxe Române, 
1951, p.45). 

ani), Alipie Stâlpnicul (100 ani, pomenit la 26 septembrie, 
Macarie Egipteanul (a trăit 97 ani), Moise proorocul (pomenit la 
4 sept., a trăit 120 ani), Marcu din Atena (pomenit la 5 aprilie, 
peste 130 ani); sfinți copii, ca cei ucişi de Irod (pomeniți la 29 
decembrie), Ioan Pruncul, Pistis (Credința), Elpida (Nădejdea) și 
Agapia (Iubirea), cele trei surori care suferă moartea de martire 
a lui Hristos, împreună cu mama lor, Sfânta Sofia 
(Înţelepciunea), mama cu fiicele ei, toate cu pomenirea la 17 
septembrie, Filofteia de la Argeș; sfinți tineri, ca sfântul Neofit 
(pomenit în ianuarie, martir la 15 ani), Alexandru Romanul 
(pomenit la 13 mai), loan al Olteniei (pomenit la 12 mai), 
Sfântul Nestor (pomenit cu Sfântul Dimitrie la 26 octombrie); 
sfinţi dintre bogaţi care trăiesc în sărăcie, ca Melania, Xenia, 
Alexie, omul lui Dumnezeu; sfinți dintre călugări şi pustnici 
care au trăit şi în singurătate; şirul lor e nesfârşit ca mucenicii 
Clement şi Agatanghel (pomeniţi la 23 ianuarie)“S!. 

Onufrie cel Mare (pomenit la 12 iunie) care-şi îmbrăca 
trupul numai în părul capului şi al barbei, iar peste mijloc se 
încingea şi se acoperea cu frunze; Simeon Stâlpnicul (pomenit la 
1 septembrie), Daniil şi Patapie; sfinți martiri dintre care 
Terentie și Neonila cu copiii lor (pomeniți la 28 octombrie), 
mame cu prunci în brațe, ca Fotinia (Samarineanca), femeia 


+51 Clement e din Anghira şi a trăit în veacul al treilea; a intrat în viața 
călugărească de la vârsta de 12 ani, iar când abia împlinise 20 ani a fost sfinţit 
episcop. Viaţa întreagă a luptat împotriva tiraniilor prigonitorilor ai 
creştinilor. Împreună cu ucenicul său Agatanghel au mărturisit pe Hristos și 
au răbdat toate felurile de torturi: bătaia, arderea pe coaste cu făclii aprinse, 
aruncarea în varniţă şi între fiarele sălbatice, înțeparea, jupuirea, culcarea pe 
paturi de fier înfierbântate, spânzurarea şi în cele din urmă tăierea capetelor, 
dar de credința creştină până la moarte nu s-au lepădat (Îndrumărorul 
Pastoral al Bisericii Ortodoxe Române, 1951, p.27). 

(pomenită la 26 februarie) care a vorbit cu Mântuitorul la 
fântâna lui Iacob (loan 4:1-42)*%, sau ca femeile şi bărbaţii lor 
cu pruncii în braţe, ca în vremea împăratului Dioclețian, când 
numai în oraşul Nicomidia au primit mucenicia 3003 creştini 
(pomeniți la 7 februarie). Altădată în Persia au fost martirizați 
7000 creştini (pomeniţi la 2 noiembrie), iar pe vremea 
împăratului Traian au fost omorâţi în surghiun nu mai puţin de 
11.000 creştini (pomeniți la 6 septembrie); sfinți iubitori de 
carte, cunoscători şi răspânditori ai Bibliei, ca mucenicii Pamfil, 
Valent şi ceilalți împreună cu dânșii (pomeniți la 16 
februarie)*?. 

Se amintesc familii de sfinţi, ca Sfântul loan Botezătorul 
cu părinții săi, Zaharia și Elisabeta; cuviosul Xenofont cu soția 
sa Maria şi cu fiii lor Loan și Arcadie (pomeniți la 26 ianuarie); 
Sfântul Vasile cel Mare cu bunica sa Macrina, mama sa Emilia, 
sora Macrina şi fraț2 Petru episcop al Sevastiei și Grigorie 


“0 Se spune că numele, Fotinia, I-a primit de la însuși Mântuitorul, 
căruia i-a dăruit viața până la moarte, adică până pe vremea împăratului 
nebun al Romei, Nero, când împreună cu cei doi copii: Victor şi Losi, şi cu 
cele cinci surori ale sale: Anatoli, Foto, Fotis, Paraschevi şi Chiriachi, au 
îndurat chinuri cumplite, în temniţă vreme de trei ani, apoi au primit cununa 
muceniciei (îndrumătorul Pastoral al Bisericii Ortodoxe Române, 1951, p. 
64). 

“3 Pamfil era un om foarte învățat și tot aşa de bogat. A înființat în 
Cesareea Palestinei o biliotecă de trei mii de cărți și a dăruit-o bisericii de 
acolo. Era un om plin de smerenie, de înfrânare, de bunătate și lor de 
săraci, cărora le-a împărțit toată averea. A scris cu multă îngrijire mai multe 
copii de pe Biblie şi le-a împărţit gratuit. Împreună cu bătrânul diacon Vatent 
din Ierusalim, care ştia pe de rost Sfânta Scriptură şi cu alţi ucenici creștini, 
în număr de doisprezece, au primit moartea de martiri, unii arşi de vii, alții 
înjunghiaţi, iar alții prin tăierea capetelor (îndrumătorul Pastoral al Bisericii 
Ortodoxe Române, 1951, p.54). 

episcopul Nissei. Apoi sfinții tata cu fiul, ca Dalmat şi Faust 
(pomeniți la 3 august); mama cu fiicele, ca Sofia cu Pistis, 
Elpida şi Agapia (pomenite la 17 septembrie); fratele cu sora, 
ca Evlampiu cu Evlampia (pomeniţi la 10 octombrie) şi Zenovie 
cu Zenovia (pomeniţi la 30 octombrie); soţi căsătoriți, care au 
trăit în feciorie până la moarte, ca sfântul mucenic Galaction şi 
cuvioasa Epistimia (pomeniți la 5 noiembrie), soți mucenici ca 
Timotei şi Mavra (cinstiţi la 3 mai). 

Exemple de felul acesta, iubiți şi binecuvântaţi creştini, 
sunt nenumărate în Vieţile Sfinţilor. Numărul lor însă nu e 
împlinit, ci creşte neîncetat...Din cele arătate se vede limpede ce 
sforțări făceau sfinții ca să învingă patimile trupului şi ale 
sufletului, să se întărească în duh, să se îmbunătățească, să 
înainteze în viața plăcută lui Dumnezeu şi oamenilor, să aducă 
servicii Bisericii, unii prin lucrări apostolice, de evanghelizare; 
alții prin vitejie de mucenici, prin moartea pentru Hristos; alții 
prin nevoinţe spre virtute până la desăvârșire. Fiecare sfânt este 
un model de om, un model de virtute; fiecare sfânt e 
întruchiparea unei virtuţi sau a mai multor virtuţi. Fiecare sfânt 
este un om în care se răsfrânge frumusețea vieții după 
Evanghelie, un biruitor în războiul cel fără de sânge, un chip al 
lui Hristos, un creștin asemănător cu Hristos. 

Evlaviosul scriitor creştin Al. Lascarov-Moldoveanu își 
încheie cele șapte volume despre Vieţile Sfinţilor la care a lucrat 
zece ani (1931-1941), cu o minunată rugăciune, în care se 
cuprind și aceste frumoase şi cuprinzătoare rânduri: „Am 
îndrăznit, Doamne lisuse Hristoase, a cerceta minunatele vieți 
ale Sfinților Tăi, și în toate, Doamne, pe Tine Te-am aflat, 
Lumină unică, neînserată şi mângâietoare... Te-am aflat în 
străluciții ierarhi ai Bisericii Tale, în unii copii hărăziți Ție 

dintr-un început, în bărbaţi, care odinioară fuseseră cu viață 
ticăloasă, în femei care mai înainte fuseseră stricate, în bogaţi 
pustnici hrăniți de păsările cerului, în bărbaţi trăind curați în 
mijlocul lumii, în preoți ca şi în laici, în ostaşi ca şi în negustori, 
în cetăţi ca și în sate, în vieţuitori paşnici ca și în alții plini de 
multe încercări, în cei adormiţi în pace ca şi în cei arși pe rug 
sau mâncaţi de fiare, în neamuri albe ca şi de altă piele, în 
vorbitori ca şi în tăcuți, închinători ca și în făcători de 
condace, în drumeți ca şi în stătători, în scriitori ca şi în 
necunoscători de slove, în împărați ca şi în cerşetori, în femei de 
lume ca și în slugi, în înţelepţi ca şi în nebuni, în puternici ca și 
în slăbănogi, în sănătoşi ca și în bolnavi, în unii din veacul dințâi 
ca şi în alţii din veacurile de mai târziu... În toți, Doamne lisuse 
Hristoase, găsit-am aceiaşi răsfrângere a Ta, a luminii Tale, a 
scump sângelui Tău, vărsat pentru noi, păcătoşii, întru mântuirea 
noastră,...45%, 

Pentru cumințenia, curăţia și frumusețea vieții lor, sfinții 
nu sunt numai lumini pilduitoare şi povăţuitoare în drumul spre 
ţinta desăvârșirii, dar se bucură şi de o cinstire deosebită, de 
cultul venerării. Prin vieţile lor, sfinții sunt oamenii aleşi în 
care sălășluieşte Duhul lui Dumnezeu cel sfânt (Daniil 6:4); 
sunt prietenii lui Hristos (loan 15:14), aliaţii, atleţii şi iubiții lui 
Dumnezeu (Daniil 10:11,19). Sfinţii sunt mădularele de cinste 
ale trupului Bisericii (1 Corinteni 12:26-27), cele mai alese 
exemplare dintre creştini. Ei ne arată în vieţile lor, în virtuțile și 
faptele lor, că sfinţenia cerută de Sfânta Scriptură (Levitic 
11:44-45; 19:2; Matei 5:48; 1 Petru 1:15-16) este cu putință, 


+4 Vieţile Sfinților, VoL.VII, p. 314-315. 

când este credinţă vie, iubire desăvârșită şi hotărâre deplină din 
tot sufletul în lupta pentru câștigarea împărăției lui Dumnezeu. 
Sfinții sunt exemple de urmat, sunt educatorii noștri spre 
desăvârșire. Sfinţii răspândesc în jurul lor miros de bună 
mireasmă, lumină, sfințenie, viață duhovnicească, cerească. 

Vieţile şi icoanele sfinţilor revarsă în suflete pace și iubire, 
smerenie și sfințenie, învățătură şi frumuseţe dumnezeiască. 

Toate slujbele, rugăciunile şi cântările Bisericii sunt 
munca, înflorirea şi roadele sfinților. Noi toți, creștinii, după 
Sf. Scriptură şi după Mântuitorul, nu găsim învățături mai 
înțelepte, modele mai alese de virtuți și lumini mai strălucitoare 
pe cărările vieții decât în vieţile şi învăţăturile sfinţilor. Citind şi 
cunoscând viețile lor, îi cinstim pe ei, dar ne întărim şi noi în 
credință. De aceea dator este tot omul să-și oglindească viaţa în 
Stânta Scriptură și în vieţile Sfinților. Cuvine-se nouă tuturor 
să-i cinstim cu venerație şi să-i urmăm cu dragoste. 

«Cerurile mărturisesc minunile Tale, Doamne, și adu- 
narea sfinților mărturiseşte adevărul Tău. Că în ceruri cine e 
asemenea Domnului sau printre fiii lui Dumnezeu, cine se va 
asemăna Lui? Dumnezeu e preamărit în sfatul sfinților, mare 
şi înfricoşat este peste toți dimprejurul Lui!» (Psalmi 88:8-9). 

„Apostolilor,  mucenicilor și proorocilor, ierarhilor, 
cuvioşilor și drepţilor, care bine ați săvârșit lupta şi credința aţi 
păzit, îndrăzneală având către Mântuitorul, pe Acela, ca pe un 
bun rugaţi-L. pentru noi să mântuiască sufletele noastre, 


rugămu-vă”%5. 


+55 Teopar, Vineri seara, Ceaslov, p. 225, ed. 1945. 

5. Sfinţii Români 


Doamne, Doamne, odihneşte şi sufletele noastre unde odihnesc şi 
sufletele sfinților Tăi... 


„Patria Sfinţilor este cerul; orice sfânt călătoreşte având în 
față icoana bunătăților, care-l cheamă spre viitor. El strigă: 
«Străin și călător sunt pe acest pământ ca toți părinții mei» 
(Psalm 38:17)%%. 

Şi, totuşi, sfinţii - ca toți oamenii - aparțin unor neamuri şi 
unor țări de pe întinsul pământului. Există sfinți locali, ai unor 
biserici sau mănăstiri; sfinți naţionali, ai unor biserici autocefale; 
sfinţi confesionali, ai Bisericii Ortodoxe sau ai confesiunii 
catolice; și sfinți universali, veneraţi în toată Biserica Ortodoxă 
şi Catolică. Așa sunt Sf. Apostoli, Sfinţii Iustin, Ciprian, 
Nicolae, Atanasie cel Mare, Efrem Sirul, loan Gură de Aur, 
Vasile cel Mare, Grigorie Teologul, Maxim Mărturisitorul, loan 
Damaschin şi alții. 

Fiecare neam creștin îşi are, pe lângă sfinții a toată lumea, 
şi sfinții săi naţionali. 

Grecii au pe cei mai mulți Sfinți Părinţi, apoi martiri şi 
cuvioşi al căror pomelnic se întinde până la Sf. Grigorie V, 
Patriarhul Constantinopolului, martirizat şi ucis de turci în 1821 
şi canonizat în 1921, ultima dată când s-a făcut o canonizare în 
Biserica greacă. Sârbii au trecut în rândul sfinților pe 
organizatorii statului şi ai Bisericii sârbe: pe Simion şi Sava 
Nemanja, pomeniți în Mineie la 14 Ianuarie; pe cei șapte 
misionari şi creştinători ai slavilor: Metodiu și Chirii, cu ucenicii 
lor: Clement, Gorazd, Sava, Naum şi Anghelar, apoi pe 


+ Sf. Maxim Mărturisitorul: Filocalia 1, p. 172. 

mitropoliţii Arsenie ($ 1286) Sava II (ţ 1271), Eustaţie (f 
1286), craii Ştefan I, Uroş Milutin, Ştefan III Deceanschi, 
cneazul Lazăr şi despotul Ştefan Lazarevici, canonizat în 1927, 
Bulgarii cinstesc în rândul sfinţilor pe țarii Boris şi Petru, pe 
călugării şi misionarii Iovan, Rilski și Prohor (veac X), pe 
cuvioşii Teodosie din Târnovo şi Romil din Vidin (veac XIV) și 
pe ierarhii Ilarion episcopul Meglenei (veac XII) şi Eftimie de 
Târnovo (veac XIV). Ruşii au canonizat pe Olga și nepotul ei, 
Vladimir, creștinătorii poporului rus, apoi în 1903 pe Serafim de 
Sarov, în 1909 pe Ana Casiensca, în 1911 pe loasaf de 
Bielgorod, în 1913 pe Ermogen, Patriarhul Moscovei, în 1914 
pe Pitirim de Tambov și în 1917 pe Sofronie de Irkuţk şi loasaf 
de Astrahan (după datele prof. L. Stan şi Gh. Lupșa). 

Mitropolitul Nicolae Krutiţchi, în ale sale Cuvântări 
Bisericeşti* „ mai numără între sfinţii ruşi pe Cuvioşii: Antonie 
şi Teodosie din Pecersca, Serghie din Radonej, Zosima 
Soloveţchi, Simeon Verhoturschi; ierarhii: Petru, Alexie, Iona, 
Filip, Ermoghen, Dimitrie a! Rostovului şi patrioţii: Alexandru 
Nevski și fiul său, Danii! al Moscovei. Drepţi încă neproslăviți: 
înțeleptul ierarh Filaret al Moscovei, pustnicul Teofan, Părintele 
Ioan din Kronştadt, stareții din Optina şi alții. Alții numără şi pe 
Paisie Velicikovski, starețul Mănăstirii Neamţu. 

Românii, „până astăzi, nu au canonizat nici un sfânt. La 
prima privire“, faptul acesta e de mare mirare. Cum, acestui 
neam, de la naştere creştin, îi lipsesc sfinţii? Sau aceia dintre fiii 
lui considerați sfinți nu îndeplinesc cerințele canonizării? Nici 
una, nici alta. 

După L.. Stan, condiţiile de fond ale canonizării sunt: 


+ Traduse de Pr. N. M. Popescu, vol. II, p. 219. 


“55 Până în 1955, când este scris manuscrisul. 

I. Ortodoxia credinței până la moarte. 

2. Proslăvirea de către Domnul, cel puţin prin unul din 
următoarele daruri sau puteri: moartea martirică pentru credința 
creştină ortodoxă, înfruntarea oricăror primejdii, suferințe şi 
suplicii pentru credința ortodoxă până la moarte; închinarea 
vieții desăvârșitei trăiri morale şi religioase, săvârşirea de 
minuni în viață sau după moarte, apărarea şi slujirea până la 
moarte a credinței şi Bisericii Ortodoxe. 

3. Faima şi numele de sfânt, răspândirea miresmei de 
sfințenie după moarte şi confirmarea ei prin cultul spontan și 
simplu, organizat sau confuz, al poporului. De la condiția 
aceasta fac excepție martirii. 

Aceste condiţii, de la 1 şi 3, și oricare de la 2, îndreptăţesc 
canonizarea. Condiţiile de formă şi actele pregătitoare pentru 
canonizare şi însăși canonizarea privesc comisiile de studii şi 
Sinodul Bisericii“. 

Notăm că facerea de minuni, extazele, profețiile, 
vedeniile şi neputrezirea, pe care unii le socotesc cele mai 
însemnate condiţii pentru canonizare, nu sunt cerințe hotărâtoare 
decât atunci când lipsesc alte condiţii. Ele vin numai în rândul al 
doilea. Nici un Sfânt nu caută în viaţă să facă minuni, deși nici 
acestea nu lipsesc din vieţile lor, ci caută mântuirea sufletului de 
păcate şi slava cerului. 

Biserica Ortodoxă Română, ca de altfel și alte Biserici 
naţionale, are atâţia sfinţi care împlinesc cerințele pentru 
canonizare încât ar putea forma din ei un calendar întreg. Din 
cele mai vechi timpuri și veacuri creştine, sfinții și martirii 
Bisericii noastre se țin lanț până în ziua de astăzi. 


“9 Prof. L. Stan, Referat în manuscris Despre canonizarea Sfinţilor în 
Biserica Ortodoxă. 

Numai în Dobrogea veche, una din țările cele mai bogate 
în mucenici, în oraşele Tomis (Constanţa), Axiopolis, 
Novidunum și Halmiris, cetăți care au păzit hotarele imperiului 
roman din calea și în fața barbarilor, se pomenesc următoarele 
nume de martiri (episcopi, ostași, misionari etc.): Araciu, 
Alexandru, Arestus, Ageu, Artemie, Aurelian, Luchilin, Castru, 
Christu, Crescențiu, Crispio, Chiriac, Chiril, Dariu, Diu, 
Diomed, Domnus, Donat, Emil, Emilian, Evpropriu, Evanghelie, 
Evagrie, Faustin, Felix, Gordiu, MHeraclie, Hermes, Irineu, 
Tanuariu, loan, Ilie, Lucian, Macrobiu, Marcian, Marţial, 
Minereu, Narcis, Papiu, Paul, Peregrin, Primus, Priscu, Quindeu, 
Rufus, Satumin, Secundin, Servul, Sisin, Specu, Stator, Tasiu, 
Teodot, Toma, Valeriu, Victor, Victurus, Vitale, Vrisiu, Zenon, 
Zosim, Zotius şi martire (femei): Agnes, Denozotia, Digma, 
Feliciana, Gota, Merona, Minima, Murina, Paula, Rodofia, 
Rufia, Secunda şi Sinidia. În total 75. În Dacia se pomenesc 
sfinții mucenici Nichita Romanul, Mercurie, Sava, Elefterie și 
Sava Gotul'%0, | 

Pricina pentru care ei nu sunt canonizaţi este vitregia 
vremurilor și uneori slăbiciunile oamenilor, care nu au îngăduit 
Bisericii să se ocupe de canonizarea sfinților, nici să înregistreze 
măcar numele multora dintre ei, după însemnătate, una din cele 
mai mari lucrări din punct de vedere moral și religios. Și, cu 
toate acestea, avem introduşi în Mineie și în calendar, încă mai 
de mult, următorii sfinţi (necanonizaţi) care, aproape toți își au 
moaştele în țara noastră. Facem pomelnicul lor începând cu cei 
mai vechi şi-l întregim cu cei introduşi în calendarul Bisericii 
abia în anii 1951 şi 1952. 


+5 M. Theodorean Carada, Câţiva Sfinţi, Bucureşti 1920, p. 5. 

La 15 Septembrie săvârşim pomenirea Sf. Mucenic 
Nichita Romanul, unul dintre sfinţii şi mucenicii românilor. El 
a trăit în veacul al II-lea. A fost un învățat al vremii lui, un 
scriitor de cărți creştinești, un zelos predicator al Evangheliei, 
prin ținuturile de-a dreapta şi de-a stânga Dunării şi un vrednic 
episcop al Bisericii, cu sediul în Remesiana (Bulgaria). În anul 
372 regele Atanaric al goților, care atunci locuia în Ardealul de 
astăzi, a pomit o mare prigoană împotriva creștinilor care 
predicau Evanghelia printre goții păgâni și ceilalți locuitori ai 
Daciei. Unul dintre acești predicatori, Sava Gotul, a fost înecat 
în apa Buzăului, la 12 Aprilie 372, iar Nichita a fost cumplit 
chinuit: bătut cu biciul, i s-au tăiat mâinile, i s-a desfăcut trupul 
şi apoi a fost ars în foc la 15 Septembrie 372. 

La 20 Noiembrie facem pomenirea Prea Cuviosului 
Grigorie Decapolitul. Sfântul acesta a trăit pe vremea luptelor 
pentru icoane (veac. VIII). S-a născut în Isauria (Armenia), în 
cetatea Irinopol, una din cele zece cetăți: Decapole, de unde şi 
numirea lui: Decapolitul. În copilărie îi plăcea să înveţe carte şi 
să cerceteze bisericile. Când părinţii lui se găteau să-l însoare, el 
a fugit şi a intrat în ceata luptătorilor pentru apărarea sfintelor 
icoane. Umbla din loc în loc şi căuta pe mărturisitorii icoanelor. 
A călătorit mult prin Răsărit şi Apus, apoi s-a oprit la 
Constantinopol (Bizanţ), unde cu pace s-a săvârşit. Moaştele lui 
sfinte au fost aduse în țara noastră şi așezate în biserica 
Mănăstirii Bistriţa (jud. Vâlcea), unde se află și astăzi. 

La 14 Octombrie facem pomenirea Preacuvioasei Maici 
Paraschiva. Sfânta aceasta a trăit între anii 1023-1050. S-a 
născut în satul Epivat (Macedonia) din părinți înstăriți şi 

evlavioşi. Din copilărie îi plăcea să cerceteze biserica, să asculte 
slujbele sfinte și să ajute pe săraci. Adeseori se dezbrăca de 
hainele sale şi le schimba cu zdrenţele fetelor sărace. Deprinsă 
fiind cu cercetarea sfintei biserici, fu pătrunsă de învățătura 
dumnezeieştilor Evanghelii. Odată, auzind citindu-se cuvântul 
Domnului: «Cela ce voieşte sa vină după Mine să se lepede de 
sine, să-şi ia crucea sa...» (Marcu 8:34), îşi părăsi familia şi, 
alegând viața îngerească a călugărilor, petrecu în fapte bune și 
rugăciune. A călătorit pe la locurile sfinte (Palestina), apoi s-a 
așezat într-o mănăstire de lângă Constantinopol, unde s-a 
îndeletnicit cu rugăciunea și cu munca pentru ajutorarea 
săracilor, cărora le-a împărțit toată averea moştenită de la 
părinți. Moaştele ei, înzestrate de Dumnezeu cu puterea de a 
face minimi, în anul 1641, pe vremea Voievodului Vasile Lupu, 
au fost aduse şi așezate în biserica Sfinţilor Trei Ierarhi, apoi în 
Catedrala Mitropolitană din Iași, unde se află și azi. Pomenirea 
acestei Sfinte e în mare cinste la tot poporul românesc. 

La 27 Octombrie avem pomenirea Sfântului Dimitrie cel 
Nou, (Basarabov). A trăit în veacul al XIII-lea. S-a născut 
într-un sat necunoscut de pe malul râului L.om, care se varsă în 
Dunăre, în dreptul oraşului Giurgiu. Multă vreme a fost cioban 
la oi, om sărac dar cu viața curată. Îi plăcea să facă fapte de 
milostenie şi să împace pe cei învrăjbiţi. De la o vreme, Dimitrie 
a părăsit satul și a plecat spre izvorul Lomului, la un schit, unde 
s-a călugărit. De aici s-a răspândit faima lui de sfânt. Moaştele 
lui, după zeci de ani, au fost aflate între două pietre din apele 
Lomului. Mai târziu au fost aşezate în biserica zidită de unul din 
voievozii Basarabi, în satul Basarabeasca (lângă Cemavodă), de 
unde la 13 lulie 1774 au fost mutate în Catedrala Mitropoliei, 
azi Patriarhiei, din Bucureşti, unde se află și astăzi. 

La 2 lunie facem pomenirea Sf. Mucenic loan cel Nou de 
la Suceava, care de naştere era din Trapezunt (Turcia), creştin 
iubitor de milostenii, posturi şi rugăciuni. Ajuns cu corabia la 
Cetatea Albă, stăpânul corăbiei, care era un înfocat papistaș, din 
ură a spus la mai marele cetăţii, care era persan, că loan vrea să 
treacă la religia mahomedană. Ioan, însă, nu numai că s-a 
mărturisit creștin, dar a zis păgânului să se facă şi el creştin și să 
se închine Făcătorului a toate Dumnezeu, nu soarelui și lunii, 
adică făpturilor. Pentru tăria şi curajul credinţei lui, loan a fost 
bătut cumplit şi apoi târât prin oraş legat de coada unui cal până 
când un evreu i-a tăiat capul cu sabia și astfel a primit cununa 
muceniciei la 2 Junie 1330. În 1402 voievodul Alexandru cel 
Bun a dus moaştele lui de la Cetatea Albă în biserica Mitropoliei 
din Suceava, unde se află şi astăzi. 

La 7 Decembrie Biserica face pomenirea Sfintei Muceniţe 
Filofteea, care este o muceniţă a iubirii creştine. A trăit înainte 
cu şase sute de ani, în Tâmovo (Bulgaria), tot cam pe vremea Sf. 
loan Cel Nou. Părinții ei au fost oameni săraci. După câțiva ani, 
Filofteea ajunge orfană de mamă, care a crescut-o în credința 
către Dumnezeu și în iubire față de aproapele. Cu mama vitregă 
nu s-a înțeles din pricină că Filofteea ajuta cu ce putea, din 
sărăcia ei, pe cei slabi şi năpăstuiți. Când ducea mâncare tatălui 
său la câmp, ea împărțea din ea unui neputincios. Descoperind-o 
tatăl, mânios, aruncă în ea cu o secure și o omorî. Ea muri 
învăluită de o lumină strălucitoare. A fost ucisă pentru bucata de 
pâine dată unui flămând. Moaştele ei au fost aduse în Curtea de 
Argeş, în cea mai frumoasă biserică din ţară, pe vremea 
Voivodului Radu Basarab. Astăzi moaştele ei se păstrează în 
biserica Mănăstirii Curtea de Argeş. 

La 26 Decembrie avem pomenirea Cuviosului Nicodim 
cei Sfinţit de la Tismana. A trăit în veacul al XIV-lea, când s-au 
întemeiat Principatele Române, Moldova și Țara Românească 
sau Muntenia. S-a născut pe la anul 1320 în Prilep, în 
Macedonia, ţinut în care locuiesc sârbi şi români. Era înrudit cu 
familia voivozilor sârbi Nemania, care a dat bărbați luminați, 
între care şi pe Sfântul Sava, și cu familia voivozilor români a 
Basarabilor, care au întemeiat Ţara Românească. Nicodim a 
avut o creştere îngrijită. După trei ani petrecuți în rugăciune şi 
învățătură sfântă, ocupându-se şi cu scrisul frumos şi cu 
zugrăvitul, la Muntele Sfânt (Athos), patria monahismului 
ortodox, se călugărește. La anul 1362 îl aflăm în Oltenia ca 
predicator al Evangheliei și întemeietor al vieţii călugăreşti. Cu 
ajutor de la Voievodul Vladislav Basarab, zidește Mănăstirea 
Vodița, apoi la 1376 Mănăstirea Tismana (amândouă în 
Oltenia). Prin ucenicii şi urmașii săi, aleși și numeroși, din care 
unii au ajuns episcopi, a întemeiat și alte mănăstiri, ca Prislopul 
(în ţara Hațegului), Cozia, Cotmeana, Brâncoveni (în țara 
Oltului) şi Neamţu (în Moldova). În mănăstirile întemeiate de el 
creează o fmimoasă tradiție a muncii, a rugăciunii şi a 
învățăturii. Prin Oltenia, Banat şi Hunedoara cuvântul său, pe 
înțeles și plin de învățături creștinești, era ascultat cu sfințenie. 
A murit la 26 decembrie 1406, la Tismana. De numele 
călugărului Nicodim este legată întemeierea monahismului la 
români. De aceea e asemănat cu Moise, care a lovit cu toiagul în 
stâncă şi a scos apă (Numeri cap. 20), prin care astâmpără şi 
adapă şi astăzi setea poporului după viață duhovnicească. Pentru 
cunoştinţele lui din Sfintele Scripturi, pentru nevoinţele lui în 
vestirea învățăturilor creștine, pentru partea lui de muncă adusă 
la luminarea şi progresul sufletesc al poporului român şi mai 


449 


Preot Itarion Felea 


ales pentru frumusețea şi curăţenia vieţii lui, Nicodim este trecut 
în rândul Sfinţilor, cunoscut şi cinstit nu numai la noi, ci şi în 
toată Biserica Ortodoxă. 


* 


În urma hotărârii Sfântului Sinod al Bisericii Ortodoxe 
Române din 1950 şi 1951, sunt introduși în calendarul Bisericii 
noastre următorii sfinţi: 

La Duminica Ortodoxiei şi la 21 Octombrie sunt introduşi 
în calendar şi se cinstesc în rândul sfinților cuvioşii mucenici 
Visarion şi Sofronie şi mucenicul Nicolae Oprea. Toţi trei au 
fost mari luptători împotriva dezbinării Bisericii din Ardeal, în 
veacul al XVIII-lea. 

Călugărul Visarion este din părțile Banatului. În anul 
1744 a călătorit de la Lipova la Dobra, apoi la Deva, Orăştie și 
până la Sibiu. Pe unde trecea, în sunetele de sărbătoare ale 
clopotelor de la biserici, cuvânta credincioșilor să-și apere 
credința cea veche, dreptmăritoare. Pretutindeni credincioşii îl 
primeau și-l ascultau „ca pe un înger din cer”. La Sibiu a fost 
prins şi dus la Viena, în temniță, de unde nu s-a mai întors. 

Călugărul Sofronie, de la mănăstirea Plăişor din hotarul 
comunei Cioara (lângă Vinţul de Jos), cutreieră satele din 
regiunea Hunedoara şi îndeamnă pe românii ortodocşi să ia 
cheile de la biserici și să nu lase să intre în ele preoții uniți cu 
papa. Prins de fiişpanul Hunedoarei, este legat în obezi şi 
aruncat în temnița de la Bobâlna (lângă Orăştie), de unde-l 
eliberează o ceată de 5-600 țărani. De aici se îndreaptă spre 
Brad, Abrud, Câmpeni şi Zlatna, pe unde ţine adunări şi 
cuvântări însufleţite împotriva oamenilor cu două legi. Cuvântul 

şi mişcarea călugărului Sofronie răscoală întreg Ardealul. La 
1760 ţine în Alba Iulia o adunare în care cere pentru românii din 
Ardeal ceea ce le lipsea de 60 de ani: libertate religioasă şi 
episcop ortodox. Spăimântată de răscoala românilor, curtea de la 
Viena trimite în Ardeal un episcop administrator sârb, după ce 
60 de ani nu avuseră decât prigoane și silnicii, dar - în urma 
păgânătăţilor pe care le făcea generalul austriac Buccow, care a 
dărâmat şi ars toate mănăstirile ortodoxe din Ardeal, Sofronie 
s-a refugiat peste munţi, la Râmnic şi apoi la Argeș, de unde 
îndemna pe românii ardeleni prin scrisori să alunge „unirea și 
iobăgia din țară”. Moare la anul 1776. 

Al treilea mucenic, țăranul Nicolae Oprea din Săliștea 
Sibiului, încă face parte din ceata luptătorilor pentru dezrobirea 
religioasă a românilor din Ardeal, care au plătit cu prețul vieții 
lor dreptul nostru la viață şi libertate. Nimeni nu a strigat mai 
limpede și mai tare decât acest țăran cuminte drepturile 
religioase ale românilor. În fața asupritorilor, acest țăran înțelept 
şi plin de curaj mărturisea: „Pentru credința strămoşilor noştri 
suntem gata a suferi şi mucenicie sau izgonirea din această 
împărăție, iar legea nu o vom părăsi”. Împreună cu țăranul 
Nicolae Oancea, la 1748 duce prima jalbă la Viena. În loc de 
răspuns la cererea după dreptate şi libertate, Nicolae Oprea este 
aruncat în temnița înfricoşată din Kufstein, unde i s-a pierdut 
urma după o robie de peste 30 ani. 

Acești trei martiri jertfindu-se pentru Hristos şi primind 
cununa muceniciei, sunt cei dintâi mucenici din Ardeal trecuți 
în calendar în rândul martirilor Bisericii. 

La 15 Septembrie avem pomenirea Cuviosului Ierarh Iosif 
cel Nou de la Partoş (Banat), Mitropolitul Timişoarei între anii 
1529-1550. La anul 1550 era retras la Mănăstirea Partoş, unde a 


451 


Preot Ilarion Felea 


trăit o viață sfântă, în post şi în rugăciune. După moartea lui, 
întâmplată la 1552, pelerini din toate părțile au poposit la 
mormântul lui, învrednicindu-l de aureola sfințeniei și 
numărându-l în rândul sfinţilor. În calendarul Mitropoliei 
Banatului a fost introdus mai întâi în 1951. 

La 1 iunie facem pomenirea Sf. lerarh Joan de la Râșca, 
înscris în calendar ca şi Sf. Iosif cel Nou mai întâi în 1952. Sf. 
Toan a trăit în veacul al XVII-lea, în Moldova. Părinţii lui au fost 
Gheorghe şi Anastasia. Se spune despre el că din tânără vârstă a 
îmbrățișat rânduiala vieții călugăreşti, în Sf. Mănăstire Râşca din 
Moldova. Aici a trăit o viață sfântă, bine plăcută lui Dumnezeu, 
până când a fost rânduit episcop la Roman în 1674 şi mai apoi - 
puțină vreme - Mitropolit al Moldovei. Toată viața şi-a petrecut- 
0 în neîncetate nevoințe şi adâncă evlavie până când s-a mutat la 
adihna cea veşnică. 

La 11 Aprilie facem pomenirea Cuviosului Ierarh Calinic 
cel Sfânt de la Cemnica şi Râmnic. Acest prea cuvios episcop s-a 
născut în București la anul 1787. Simţind chemarea spre viaţa de 
călugăr, s-a dus la Mănăstirea Cernica de lângă București, unde 
vreme de 42 ani a trăit după cele mai aspre şi curate pravile ale 
vieţii călugărești. Între anii 1850 şi 1863 a fost episcop la 
Râmnic. E înmormântat la Mănăstirea Cemica. Pentru virtuțile 
Vieţii lui alese, şi-a câştigat printre credincioşii Munteniei și 
Olteniei faima de sfânt. În anul 1951 este pentru prima dată 
înscris în calendarul Bisericii. 

La 12 Mai Biserica noastră face pomenirea Sfântului mare 
mucenic loan al Olteniei, care se mai numeşte şi Ioan Românul 
sau Valahul. EI a trăit pe la mijlocul veacului al XVII-lea. Era 
un tânăr frumos, cuminte şi creștin foarte evlavios. Când la anul 
1662 turcii au prădat țara, el a fost luat de un ostaş turc ca să-l 

necinstească. Scârbit și supărat, loan îl ucide. Dus la 
Constantinopol, e dat ca rob soţiei soldatului ucis. Aceasta caută 
să-l ademenească şi-i făgăduieşte că, dacă se face turc, se 
căsătoreşte cu el şi-i dă toată averea. Ioan îşi face Sfânta Cruce 
și rămâne neclintit în credința creştină. E aruncat în temniță, 
cumplit chinuit şi apoi spânzurat, la 12 Mai 1662. Pentru 
sufletul lui tare ca diamantul, pentru credinţa lui vie în lupta cu 
ispita şi pentru curăţia lui pilduitoare, el este ca un crin pe cerul 
Patriei şi al Bisericii noastre. Sf. Mucenic loan Românul s-a 
înscris prima dată în calendarul nostru în anul 1951. 


* 


La 24 Aprilie pomenim pe Sfinții lerarhi Mărturisitori 
Jorest şi Sava ai Ardealului, pentru întâia oară înscrişi în 
calendarul Bisericii în anul 1952. Amândoi au trăit în veacul al 
XIII-lea, pe vremea marilor asupriri şi silnicii venite asupra 
Ardealului din partea calvinilor. 

Nie lorest a fost Mitropolitul Ardealului între anii 1640- 
1645, venit aici de la Mănăstirea Putna. Păşind cu hotărâre 
împotriva planurilor de calvinizare a românilor, a fost arestat, 
bătut cu toiege şi aruncat în temniță, de unde a putut scăpa 
numai în schimbul sumei de 1000 taleri, pe care îi colectase din 
Rusia. 

Sava Brancovici, rudenie de sânge cu Brâncovenii din 
“Țara Românească, a fost iarăşi un însufleţit luptător împotriva 
asupririlor calvine, un mare păstor şi apărător al Bisericii 
Ortodoxe. S-a născut în Ineu (regiunea Arad), la începutul 

veacului al XVII-lea“$!. Bunicul său se numea Gheorghe Bran- 
covici şi era de origine sârbească. Unchiul său, Longhin, a fost 
episcop la Ineu şi Lipova; mai apoi îl aflăm în Țara Românească 
aşezat ca pictor în Mănăstirea Comana, refugiat acolo, poate, din 
calea turcilor. Tatăl său se numea loan, era ofițer cu grad de 
căpitan în armata principatului ardelean. Erau la părinți patru 
fraţi (dintre care unul, Gheorghe, a fost cronicar care şi-a înscris 
numele în istoria literaturii române) şi două surori. Spre 
bătrânețe, mama lui s-a călugărit sub numele de Maria. 

Din aceste date despre familie se vede că tânărul Simion 
(așa s-a numit el din botez) a crescut într-un aer de religiozitate 
cu un nivel cât se poate de ridicat. Prin grija tatălui său, copilul 
Simion învață mai întâi dumnezeieştile Scripturi, apoi 
călătorește prin Ungaria, Serbia şi Bulgaria, de unde trece 
Dunărea în Țara Româneasca, la unchiul său Longhin de la 
Mănăstirea Comana. În acel timp de studii şi călătorii, acasă o 
ciumă răpește pe tatăl său, doi frați şi două surori. Îi rămâne în 
viață mama necăjită şi un frate firav. E sfătuit să se căsătorească, 
să înnoiască familia amenințată cu stingerea, ceea ce el și face. 
După căsătorie este hirotonit preot de Mitropolitul Ștefan în 
Catedrala din Târgovişte, care pe vremea aceea era capitala Ţării 
Românești (Munteniei). În ziua hirotoniei, acasă la Ineu îi murea 
soția, după ce un copil îi murise mai înainte. Când se întoarse 
acasă, mama sa era călugăriță; poporul îl primește ca pe un 
arhiereu al lui Dumnezeu. În cei câțiva ani petrecuți în Ineu, ca 
protopop, se spune că mânuia cu aceeaşi îndemânare sabia, ca și 
crucea; „ziua popă, noaptea duşman” al păcii cu Turcii. În 
curând este ales Mitropolit al Ardealului şi hirotonit tot la 


“! Toate datele despre viaţa lui le-am luat din monografia Mitropolirul 
Sava Brancovici, scrisă de Marina Lupaş, Cluj 1939. 

Târgovişte sub numele de călugărie Sava, la anul 1656. Ajuns la 
Bălgrad (Alba Iulia), unde era scaunul vlădicesc al Ardealului, 
Mitropolitul Sava se îngrijeşte să repare mai întâi reşedinţa 
vlădicească şi biserica arsă de turci. Biserica catedrală e 
acoperită cu ţiglă (până acum fusese acoperită cu şindrilă), iar pe 
turnuri mitropolitul aduce cruci de fier cu globuri de aramă 
aurită din Țara Românească. 

În vremea păstoririi Mitropolitului Sava, Biserica 
românilor din Mitropolia Ardealului era lovită de valurile 
calvinizării. Principii Ardealului, care erau calvini, încercau prin 
toate mijloacele să-i facă pe români să îmbrățișeze calvinismul. 
Mitropolitul Sava a căutat să-și apere turma şi Biserica de lupi, 
oricine ar fi fost ei. De aceea, după trei ani de păstorire este scos 
din scaunul vlădicesc de la Bălgrad. Dar, cu sprijin de la fraţii 
din Țara Românească şi din Rusia pravoslavnică, ajunge din nou 
în scaunul de Mitropolit la cârma Bisericii şi se împotriveşte cu 
și mai multă credință încercărilor de a face din;românii 
drepteredincioşi calvini. 

În 1668 Mitropolitul Sava călătoreşte la Moscova, unde 
câştigă încredere și ajutor de la țarul Alexei Mihailovici. În anul 
următor (1670) Sava călătoreşte a patra oară în Țara 
Românească, la voievodul Antonie, ținând în felul acesta 
legături neîntrerupte cu fraţii de peste munţi. 

După întoarcerea lui acasă, apăsarea din partea calvinilor 
începe să fie din nou tot mai simțită. Principele Ardealului 
Mihai Apaffi la 1669 dă preoților scutiri de dijmă (privilegii) ca 
să-i atragă spre calvinism, iar Mitropolitului îi dă porunci de 
supunere sub autoritatea episcopului (superintendentului) calvin. 
În felul acesta, buna rânduială în biserica şi mai ales disciplina 
clerului suferă. 

În anul 1675, Mitropolitul convoacă şi ţine la Alba Iulia 
un sobor mare, în care se iau hotărâri privitoare la bunul mers al 
Bisericii: să se înlăture babomăşagurile (superstițiile), să se 
catehizeze copiii după Sfânta Liturghie; la oraşe în fiecare zi să 
se facă slujbe şi să se țină predici, iar la sate, pe lângă Duminici, 
în fiecare Miercuri și Vineri; să se tipărească şi să se introducă 
în biserici cărți de slujbă și de învățătură în limba poporului. 
Într-o singhelie de la 1677 dată preotului Pastia şi semnată de 
Mitropolit Sava Brancovici, îl sfătuieşte să propovăduiască 
oamenilor Sfânta Evanghelie curat şi limpede, „ca să înțeleagă 
tot creştinul cuvântul lui Dumnezeu”. Prin toate aceste măsuri 
şi hotărâri, s-a urmărit ridicarea nivelului religios moral şi 
cultural atât al clerului, cât şi al credincioşilor. În faţa ispitei 
calvinizării Mitropolitul Sava a rămas dârz și tare pe temelia 
credinţei drept-măritoare (ortodoxe). Prigoanele, suferințele și 
martiriul lui dezmint cum nu se poate mai vădit pe toți cei ce 
învinuiesc pe Mitropolitul Sava că a vrut să calvinizeze pe 
români. Ele adeveresc în ochii lumii întregi curăţenia vieții şi a 
credinţei lui ortodoxe. 

În anul 1679 s-a organizat un complot împotriva 
principelui M. Apaffi care era cu turcii, de către oamenii partidei 
creştine, care doreau să scape de sub jugul păgânilor. Între ei era 
şi Gheorghe Brancovici, fratele lui Sava. Se pare că şi Sava 
consimţise la planul de răsturnare a lui M. Apaffi. Complotul s-a 
descoperit şi Mitropolitul a fost dat în judecata unui sinod 
alcătuit din calvini și din prieteni ai calvinilor, cum a fost 
protopopul loan Zoba din Vinţ (unealtă de propagandă calvină), 
în număr de o sută. Acuzatorul a fost pus Î. Zoba; apărători au 
fost Gheorghe Brancovici și Ioan Pater. Învinuirile care s-au 
adus împotriva Mitropolitului se văd din sentință, precum şi din 

următoarea legendă „care poate să fie mai adevărată decât 
istoria” (Ch. Diehle). 

Într-o zi, când Mitropolitul Sava era la masa principelui 
Apaffi, ca să-și bată joc de el, o femeie i-a adus înfășat un căţel 
ca să-l boteze. Fiind ziua aceea de post, Mitropolitul a luat o 
bucată de ridiche, din care mânca el, şi a dat-o cățelului. Dar 
cățelul și-a întins botul după came, nu după ridiche. Atunci 
mărturisitorul lui Hristos ar fi zis: „Eu nu-l pot boteza, că nu e 
de legea mea; dacă ar fi de legea mea, n-ar mânca în post came; 
să-l boteze calvinii, că e de legea lor”. 

Mâniat foc, principele scoate a doua oară pe Sava din 
scaunul vlădicesc, îl aruncă în temniţa din Vinţ și ridică 
împotriva lui tot felul de învinuiri mincinoase. În fiecare vineri e 
scos din temniță, bătut și biciuit în fața poporului până s-a rupt 
cămașa și camea de pe el. Un scriitor sas de atunci scrie că 
Mitropolitul Sava a suferit lovituri grele, „enorme” (Gunesch), 
iar un cronicar ungur din vremea aceea (Mihai Cserey) scrie că 
„pe bietul nevinovatul vlădică l-au scos de la închisoare și 
numai în cămașă şi în izmene atâta l-au corbăcit până ce s-au 
rupt cămaşa, izmenele şi carnea de pe dânsul... Nemaiauzită, 
păgânească şi cumplită tiranie”. 

În sentința de condamnare, Mitropolitul Sava e învinuit că 
nu s-a îngrijit de Mănăstirea şi tipografia de la Alba Iulia, că ar 
fi avut ţiitoare, învinuiri grele, dacă ar fi fost adevărate. 
Documentele vremii şi bătrâneţea Mitropolitului însă arată că 
învinuirile n-au avut temei decât în ura calvinilor, care au 
pregătit Mitropolitului român cununa muceniciei, şi în lăcomia 
de bani a judecătorilor săi, care i-au cerut nu mai puţin de 3000 
de taleri pentru care i-au confiscat toată averea (obiecte de cult, 
cărți bisericeşti și alte cărți de învățătură, 66 în limba română şi 

altele în limba latină, păstrate prin saci la Sibiu). Apaffi era un 
tiran şi un prieten al turcilor; Sava era cu creștinii. Teleki, 
marele său dregător, era de asemenea un om sângeros de crud; 
Sava era tare în credință. Calvinii erau stăpânii Ardealului; Sava 
cu turma lui supus, rob smerit al mândrilor asupritori, potrivnic 
al planurilor de calvinizare. 

Aflând prin oamenii săi, Voievodul Şerban Cantacuzino 
din Ţara Românească, de batjocurile şi suferinţele la care a fost 
supus Mitropolitul Sava al Ardealului, a pus în cumpăna 
500.000 de taleri că să răzbune cu armele nemaipomenita 
barbarie. Ca să câştige pacea şi prietenia cu Voievodul român, 
Apaffi se grăbeşte să elibereze pe nedreptățitul ierarh, care, 
bătrân şi bolnav de pelagră, se stinge în umbră, în suferință și în 
sărăcie, în primăvara anului 1683. Nimeni nu i-a însemnat nici 
locul, nici data morţii. Atât se știe, că la 1 Mai 1683, când fratele 
său dăruia o Evanghelie bisericii din Veşteni (lângă Sibiu), nu 
mai era în viaţă. În același an, la 7 lunie 1683, împăratul 
Austriei Leopold I, care a luat în stăpânire Ardealul, ridică la 
rang de baroni pe fraţii Gheorghe și Sava Brancovici. Era o 
recunoaştere din partea străinilor a vredniciilor unui ierarh 
român, care nu şi-a cruțat nici bătrânețea şi nici viața ca să 
sufere cazne pentru credința în Hristos şi pentr legea 
strămoşilor săi. 

Într-o vreme când cei slabi în credinţă îşi îndreptau privirile 
unii spre calvinism, alții spre catolicism, iar alții spre turcii păgâni 
ca să se mântuiască din robie, Sava priveşte spre popor şi spre fraţii 
de peste munți, spre Târgoviște şi spre Țara Românească. Nu era 
nici cu turcii, nici cu calvinii, ci cu fraţii drepteredincioși de 
peste Carpaţi, pe care îi cercetează cel puţin de patru ori ca să 

aducă de la ei crucile strălucitoare pentru biserica Mitropoliei și 
nădejdea mântuirii pentru oropsitul său popor. 

Mitropolitul Sava a fost un om cu credință și cu dragoste 
faţă de Biserică şi față de poporul român, iar față de sine a fost un 
om cu viață morală curată, aspră, pilduitoare. Se spunea despre 
el că este „omul care nu a mâncat came”. Istoricii nepărtinitori au 
văzut în el un „martir al credinţei româneşti”"!€ „un „mare 
bărbat”, nemuritor şi „sfânt al neamului”, căruia se cade să-i 
dăm cinstire de sfânt, „căci a murit pentru Biserică şi naţiune”"%99, 

Când fratele său Gheorghe îl sfătuia să fugă din calea 
calvinilor în altă țară, Sava, stăpânindu-şi durerea, îi răspundea: 
„Frate preaiubite și fiul meu sufletesc, nu pierde puterile, căci 
puterea lui Dumnezeu se desăvârșeşte în slăbiciune. Iar pentru 
ca să-ți poți păstra viața în ortodoxie, îţi reamintesc un singur 
sfat: niciodată să nu te lepezi de credința dreaptă a 
strămoşilor noştri”. 

Acesta e testamentul Mitropolitului martir Sava 
Brancovici lăsat fratelui său și prin el nouă tuturor. 

Pentru viaţa lor curată şi pentru credinţa lor dreaptă și 
luptătoare, amândoi aceşti mărturisitori ai lui Hristos, Ilie lorest 
şi Sava Brancovici, au dreptul la amintire, cinstire și slavă în 
rândul sfinților Bisericii, precum este scris: «Aduceți-vă aminte 
de mai marii voştri, care v-au grăit cuvântul lui Dumnezeu, 
la al căror sfârșit al vieții privind, să le urmați credința» 
(Evrei 13:7). 


“2 August Treboniu Laurian. 
+51. AL Lapedatu, L. Lupa, V. Mangra, S. Dragomir, Şt. Meteş. 

Aceştia sunt sfinții români, sfinții care, afară de loan 
Românul, îşi au moaştele şi un cult deosebit în țara noastră. 

Mai sunt şi alți sfinți care au numai părți din moaştele lor 
în ţară. Astfel, Sf. Muceniţă Tatiana din Roma (pomenită la î2 
Ianuarie) îşi are capul în Catedrala Mitropoliei din Craiovat%*. 

Numărul lor încă e departe de a fi cel adevărat. EI trebuie, 
şi s-a cerut aceasta, să fie întregit şi cu alte nume de sfinți și de 
mucenici ai credinței ortodoxe, de care sunt pline paginile 
istoriei şi calvarul neamului. Numele lor se înşiruie până în 
zilele noastre. 

Prof. Gh. Lupşa a întocmit un mare Pomelnic de martiri şi 
mărturisitori ai Ortodoxiei din Ardeal şi Ungaria între anii 1029- 
1783, cu material foarte prețios pentru identificarea sfinților 
români, operă cerută de Patriarhul Alexei al Moscovei în 
scrisoarea sa către Patriarhul Iustinian al României în anul 1949. 
Numai din acest pomelnic se poate scoate un calendar întreg de 
martiri şi  mărturisitori care împlinesc toate condiţiile 
canonizării. În Ardeal, Consistoriul Mitropolitan din Sibiu prin 
hotărârea sa nr. 53 din 21 Ianuarie 1931 şi Congresul Naţional 
Bisericesc din Transilvania din 1933, s-au ocupat cu problema 
canonizării  mucenicilor Ortodoxiei ardelene. Competența 
canonizării aparține Sfântului Sinod. Mucenicia celor şapte 
Brâncoveni (î la 15 August 1714) a fost discutată în şedinţa 
Sfântului Sinod din 1931, dar canonizarea lor încă nu a fost 
hotărâtă. În şedinţa din 28 Februarie 1950, Sfântul Sinod a 
hotărât: 1. Venerarea în toată Patriarhia Română a Cuvioasei 
Paraschiva, a Sf. Mucenic loan cel Nou de la Suceava, a Sf. 
Muceniţe Filoteia de la Argeş, a Cuviosului Dimitrie cel Nou 


4 îndrumătorul, p. 16. 

(Basarabov), a Preacuviosului Grigorie Decapolitul şi a Cuv. 
Nicodim cel Sfinţit. 2. Introducerea şi venerarea în calendarul 
Bisericii Ortodoxe Române a Sf. Mucenic loan Românul 
(Valahul) şi 3. Venerarea locală, introducerea în calendarele 
eparhiale și pregătirea actelor de canonizare (înscriere în rândul 
sfinţilor) a Cuvioşilor români: Ierarhii Calinic cel Sfânt de la 
Cemica şi Râmnic, loan de la Râşca (Moldova) şi Iosif cel Nou 
de la Partoş (Banat) şi a Mucenicilor mărturisitori ai credinţei 
ortodoxe: Mitropoliţii Sava Brancovici şi Ilie Iorest, leromo- 
nahii Visarion Sarai şi Sofronie de la Cioara (jud. Alba) şi 
țăranul Nicolae Oprea Miclăuş din Săliştea Sibiului, martirizați 
în prigoanele pe care le-au îndreptat împotriva Bisericii 
Ortodoxe calvinii şi catolicii în veacurile XVII şi XVIII. 

Într-un referat despre Canonizarea Sfinților Români 
întocmit de un colectiv de profesori de la Institutul Teologic 
Universitar din Sibiu, cu data de 9 Februarie 1950, se fac 
următoarele propuneri: 

1. Să se instituie comisii din membrii Sfântului Sinod și 
din profesori de la Institutele teologice spre a cerceta care 
persoane din trecutul nostru pot fi trecute în rândul sfinților 
(martiri, mărturisitori şi cuvioşi), ca Brâncovenii şi Mitropolitul 
Antim Ivireanu. 

2. Să se scoată din Mineele și Sinaxarele slavone şi 
greceşti toți sfinţii care au vreo legătură cu creștinarea noastră, 
să fie introduşi în calendar, să li se întocmească slujbe și 
sinaxare, iar dacă nu se află în Mineele şi sinaxarele slavone și 
greceşti, dar sunt sfinți (ca Nichita de Remesiana, Montanus şi 
alţii), să li se întocmească slujbe şi sinaxare. 

3. În privința canonizării sfinților ardeleni: A. Să fie 
uecuţi în rândul martirilor: Mitropolitul Sava Brancovici, 

leromonahu! Visarion Sarai, preoţii Moise Măcinic din Sibiel, 
loanaș Vârvorea din Galeş, Petru Hor din Selind (Bihor) şi 
țăranul Nicolae Oprea din Săliştea Sibiului. B. Să fie trecuți în 
rândul mărturisitorilor: Mitropoliții Dosoftei și Ilie Iorest, 
episcopul Inochentie Micu, protopopul Nicolae din Balomir, 
Ieromonahii Nicodim şi Sofronie din Cioara, preoții Oprea din 
Boița, Cosma din Deal, loan din Aciliu, Ioan din Sadu, Maniu 
Dobrotă din Poiana, Gavriil Nagysegy și soții, măcelarul loan 
Oancea din Făgăraș, țăranii Constantin Petric din Jina, Dănilă 
Milea din Sălişte, Stan Borcea din Sălişte, Dumitru Stefea din 
Sălişte, loan Crăciun din Cărpiniş, optzeci țărani din părțile 
Beiuşului, zece femei din Colun şi mulți alții al căror nume nu s- 
au păstrat. C. Să se instituie o zi anumită pentru pomenirea şi 
cinstirea lor. D. Să se popularizeze prin procesiuni şi broșuri 
viața lor. Profesorul de drept canonic bisericesc de la Institutul 
Teologic Universitar din Bucureşti, Pr. Liviu Stan, spune că 
sfinţii naţionali care îndeplinesc condiţiile de fond şi formă 
pentru a fi canonizați sunt: 1. Leontie de la Rădăuți, 2. loan de la 
Prislop sau Silvaş, 3. Daniil Sihastrul, 4. Ştefan cel Mare şi 
Sfânt, 5. losif cel Nou de la Partoş, 6. loan de la Râșca, 7. Ioan 
Românul sau Valahul, 8.Brâncovenii, 9. Sofronie de la Cioara, 
10. Nicolae Oprea, Li. Moise Măcinic, 12. loan Vârvorea din 
Galeş, 15. Tănase Tudoran, rupt pe roată ca Horia pentru că s-a 
opus în fața generalului Buccow şi a episcopului Aron la 
„ciufulirea legii sfinte”, 9-13 mucenicii ortodoxiei din Ardeal 
(din veac XVIII), 14. Calinic cel Sfânt de la Cernica şi Râmnic, 
15. Antipa de la Calopodeşti. 

Alţii care îndeplinesc condițiile de formă pentru 
canonizare sunt: 1. Ioan cel Nou de la Suceava, 2. Nicodim cel 

Sfinţit, 3. Dumitru cel Nou, 4. Antonie de la Vâlcea şi 5. Paisie 
de la Neamţu'%5. 

În veacul trecut murea la Iași (în 1841 sau 1842) un țăran 
cerșetor de prin ținutul Tudovei, un om cu suflet de sfânt, 
poreclit Lumânărică. leşenii nici nu ştiau cum îl cheamă. Când 
îl întreba cineva cum îl cheamă, el răspundea: „Nu ştiu! Ştiu 
numai că mama, când m-a luat, mi-a zis: Niţă, dragul meu! să 
cumperi lumânărele și să le împarţi la bisericele”. Din viața 
întreagă de 60 de ani, 40 ani săracul acesta blând la față, cu mâni 
albe și frumoase, oacheş, mic la stat, cu barba mică și cu părul 
des, a adunat prin cerşit ajutoare pentru săraci și pentru biserici. 
Desculţ și cu traista în șold, umbla din biserică în biserică, 
aprindea câte o lumânare şi cerşea ajutoare, nu pentru sine, ci 
numai pentru alții. Unui schit sărac îi zidește o clopotniță, unei 
văduve sărmane cu şapte copii îi aduce într-o zi o vacă cu lapte, 
bisericile sărace sunt înzestrate de el cu odăjdii bogate. Săracul 
acesta care, când trecea pe drumuri și pe uliţe, cânta cu duioşie, 
zideşte biserici şi împarte în milostenii mii de galbeni până când 
e aflat mort, la poarta casei unei femei văduve (Marghioala, 
mama Mitropolitului primat Calinic Miclescu), care-l înmor- 
mântează cu Arhiereu, într-un mare sobor de preoți, în biserica 
Tălpălari din laşi. Un scriitor de seamă (C. Negruzzi), care era 
de față la înmormântarea lui, privind icoana Mântuitorului de pe 
pieptul mortului, a zis rugăciunea: „Doamne, Doamne, 
odihneşte şi sufletul meu în locul unde ai odihnit şi sufletul lui 
Lumânărică”""56. Cine şi-ar putea închipui că Lumânărică n-a 
ajuns în ceata sfinţilor? Şi alţii ca el, la fel... 


4% Despre canonizarea Sfinţilor din Biserica Ortodoxă, referat ms. 
4% C. Negruzzi, Păcatele tinereților, Ed. Scrisul Românesc, 1942, p. 
442-446; M. Theodorian-Carada, Câţiva sfinţi, p. 9-10. 

Un fapt de mirare, în care se arată înțelepciunea lui 
Dumnezeu prin mijlocirea oamenilor. Pomenirea Sfinților 
români este aşezată în calendar lângă Sărbătorile Bisericii ca în 
legătură cu ele să putem cunoaște şi viețile lor. Astfel, lângă 
înălțarea Sfintei Cruci avem pe Sf. Mucenic Nichita Romanul 
(15 Septembrie) şi pe Sf. Lerarh Iosif cel Nou (16 Septembrie); 
lângă Sf. Mucenic Dimitrie avem pe Sf. Dimitrie cel Nou 
Basarabov (27 Octombrie), lângă Intrarea în Biserică avem pe 
Sf. Grigorie Decapolitul (20 Noiembrie); lângă Sf. Nicolae 
avem pe Sf. Muceniţă Filoteia (7 Decembrie); între Naşterea 
Domnului şi Sf. Ștefan avem pe Sf. Nicodim cel Sfinţit (26 
Decembrie), la Duminica Ortodoxiei avem să pomenim pe Sf. 
Mucenic Visarion, Sofronie și Nicolae Oprea; lângă Sf. 
Gheorghe avem pe Sf. Ierarhi mărturisitori Ilie lorest şi Sava ai 
Ardealului. Numai pomenirea Sf. Ierarh Calinic de la Cemica 
(11 Aprilie), a Sf. Mucenic Ioan al Olteniei (12 Mai), a Sf. 
Jerarh loan de la Râşca (1 Iunie) şi a Sf. Mucenic loan de la 
Suceava (24 Iunie) nu sunt legați de sărbătorile de peste an, 
decât atunci când sunt pomeniți Duminica sau în legătură cu ea. 
11 din 16 sfinți români sunt pomeniți în sărbătorile sau lângă 
sărbătorile bisericeşti ca, astfel, să avem prilej să vorbim an de 
an despre virtuțile lor, să ne insufle cea mai frumoasă predică 
despre credinţa cea vie, lucrătoare, luptătoare şi biruitoare. 
Dintre toți, numai Cuvioasa Paraschiva, numită în popor 
Vinerea Mare are sărbătoare proprie. 

Din punct de vedere moral, cultul sfinților are temeiul cel 
mai putemic în martiriul creştin, în floare şi astăzi, ca şi în 
veacurile primare. După statistici bine întemeiate și dovedite, 
veacul nostru - al XX-lea - care se apropie de sfârşit, are mai 
mulți creştini şi mai multe biserici decât veacurile dinainte și 

mai ales are mai mulți martiri decât veacurile primare la un loc. 
Ceea ce înseamnă că, cu toate aparențele contrare, creştinismul e 
viu, Evanghelia e trăită şi astăzi, Biserica naşte oameni, creştini 
adevăraţi ca şi la început, plini de credință şi iubire, gata oricând 
să moară pentru Hristos, în sânul tuturor neamurilor creștine, 
între care se numără modest şi al nostru. Avem şi noi sfinţi de la 
care să luăm înțelepciune, martiri destui de la care să învăţăm 
sfințenia vieții şi spiritul de jertfă până la moarte pentru legea lui 
Dumnezeu... Nu ne-ar ajunge un calendar întreg ca să-i putem 
cuprinde pe toți... 

Pilduitoare în Vieţile Sfinților români sunt virtuțile cele 
mai alese ale Evangheliei, cu care suntem chemaţi și datori să ne 
împodobim sufletul: bunătatea, milostenia, credința dreaptă, 
evlavia, cultura sfântă, iubirea lui Dumnezeu mai mult decât a 
lumii trecătoare. Pentru astfel de frumuseți nepieritoare, se cuvi- 
ne să fie cunoscuți și cinstiți, chemați şi urmaţi, iubiți şi slăviți. 

Ultima noastră dorință, ultimul nostru murmur şi suspin să 
fie rugăciunea: Doamne, Doamne, odihneşte şi sufletele noastre 
unde odihnesc şi sufletele sfinților Tăi... 


6. Iubirea şi cinstirea Sfinţilor 


Siava pe care mi-ai dat-o mie le-am dat-o 
dor. 
(loan, 17:22) 


După ce am înşirat atâtea nume de sfinţi, după ce am 
cunoscut frumuseţea şi bogăţia virtuţilor care împodobesc 
sufletele lor, după ce am văzut armele cu care se poartă războiul 
sfinților şi am pomenit de făgăduințele, cununile şi slava care 

aşteaptă pe biruitori, mai poate sta în picioare declarația de 
război și ura împotriva sfinților, pentru că ei nu cunosc îndoiala 
şi viața lor e aspră și neînduplecată? Nicidecum!...Dimpotrivă: 
tocmai pentru aceea se cuvine să fie cinstiţi, iubiți, urmaţi şi 
slăviţi. Sfinţii sunt oamenii de caracter cei mai înţelepţi, pentru 
că nu jertfesc sufletul nemuritor de dragul trupului muritor, nici 
viața și fericirea veşnică de dragul vremelniciei, nici pe 
Dumnezeu de dragul lumii. 

Sfinţii sunt oamenii cei mai curaţi, cei mai aleşi, cei mai 
buni (că nu au făcut să sufere sau să plângă nimeni din cauza 
lor), cei mai virtuoşi (că nimeni nu face strădanii mai mari decât 
ei ca să înfrângă răutățile patimilor și să se îmbunătățească), cei 
mai buni și mai mari oameni, - supraoameni - culmile, vârfurile 
morale ale omenirii. Virtuţile lor sunt idealurile noastre; viețile 
lor, modelele noastre, cu care ne asemănăm: cu patriarhii prin 
credință şi nădejde fără îndoială; cu proorocii prin ascultarea şi 
vestirea voii lui Dumnezeu; cu apostolii prin râvnă sfântă şi 
lepădarea de sine; cu mucenicii prin urmarea lui Hristos şi prin 
omorârea trupului păcatului; cu Moise în slujirea lui Dumnezeu, 
cu Iov în răbdare, cu David în blândețe, cu Daniil în rugăciune, 
cu Petru în înfocare, cu loan în feciorie, cu Pavel în iubire“, 

Sf. Grigorie de Nyssa dă următoarea definiţie religiei 
noastre: „Creştinismul este imitarea firii dumnezeieşti,” imitarea 
virtuților, însuşirilor şi desăvârşirilor dumnezeieşti. Religia şi 
viaţa, după chipul ei dumnezeiesc, o întruchipează și ne-o arată 
sfinţii, sufletele de lumină, care depăşesc şi luminează oamenii 
şi veacuri. Ei ne învaţă că viața ne este dată ca să facem din ea, 
cu ajutorul lui Dumnezeu, o capodoperă de frumuseţe şi de 


+ Vieţile Sfinţilor, VII, p. 306. 

sfinţenie; să facem adică din om un sfânt, o făptură demnă de 
Dumnezeu şi de slava Ierusalimului ceresc,458 ca omul să ajungă 
la asemănarea cu Dumnezeu, în apropierea lui Dumnezeu, la 
unirea cu El nu numai prin credință, dar şi prin deplinătatea 
iubirii şi desăvârşirii vieţii sale nemuritoare, veşnice şi divine, 
singura care e demnă de om şi-l poate mulțumi. 

Noi oamenii, mai cu seamă creştinii, nu ne mulțumim cu 
viața încremenită a pietrelor; nu ne mulțumim nici cu viaţa trăită 


+8 S, Luismet, La vie mystiquie, Tours, 1922, p. 291. 

“9 Noj putem urca toate treptele vieţii una după alta, așa cum se arată 
ele în lumea văzută, începând de la cele mai de jos. La fiecare din ele noi 
suntem obligaţi să zicem: „Aceasta nu e destul de bună pentru om, până când 
în sfârşit vom ajunge la însuși viața lui Dumnezeu, cum este ea trăită în 
Treimea Persoanelor sale. Viaţa seminței aruncată şi ascunsă în pământ până 
când devine un fir de iarbă, care poartă un spic sau îmbobocește în floare sau 
şi mai mult un copăcel sau în fine un uriaş măreț al pădurilor: nu e destul de 
bună pentru om. Viaţa unei insecte strălucitoare, a viermelui de mătase, a 
fluturelui, a albinei, sau mai mult a păsării, a unui animal al câmpurilor sau a 
deşerturilor: nu e destul de bună pentru om. Viaţa conştientă, inteligentă, 
liberă a unui om, așa cum ne-o putem reprezenta în starea de natură pură: nu 
e destul de bună pentru om aşa cum o doreşte Dumnezeu să devină. Viaţa 
creştină, cu luminile credinţei şi cu mângâierile iubirii, însă (prin închipuire) 
fără speranţa vederii fericite şi fără siguranța cuceririi sale; sau poate mai 
mult, Viaţa unui suflet sfânt, care se bucură de fericirea raiului, însă fără 
tovărăşia trupului în care a trăit, a suferit sau a meritat (laudă) pe pământ: o 
astfel de viață nu este destul de bună, nu este aceea pe care Dumnezeu a 
plănuit să i-o logodească. În sfârşit, viața unui fericit, în trupul său și în 
sufletul său reuniți după înviere, dar singură şi fără legătură şi fără însoţirea 
cu locuitorii Ierusalimului ceresc (dacă e cu putință să concepem o astfel de 
stare), fără a împărtăşi fericirea tuturor fericiţilor laolaltă şi fără a conlucra și 
ei însuşi la oprirea acestei fericiri: nici aceasta nu e destul de bună pentru om. 

Nimic nu e destul de bun pentru acest fiu al lui Dumnezeu al iubirii 
dacă acesta (bun) nu este viaţa nemuritoare, veșnică, divină...” (Luismet, op. 
cit., p. 292-293). 

numai după interes, ca a plantelor, sau a lemnelor din pădure; nu 
ne mulţumeşte nici viaţa florilor oricât de frumoase și de 
parfumate, că prea repede se ofilesc şi pier; nici viaţa copacilor, 
nici viaţa insectelor, nici viața păsărilor, nici viața animalelor 
care trăiesc numai după firea lor sălbatică sau îmblânzită și după 
pornirile (instinctele) lor care au în vedere numai adăpostul 
(cuibul sau culcuşul), hrana şi înmulţirea. Nu ne mulțumim nici 
cu viaţa de oameni care trăiesc în sate şi orașe, în colibe şi în 
palate, creează cultură şi civilizaţie, mănâncă, beau şi mor. Nu 
ne mulțumim nici cu viața de suflete, despărțite de trupuri; nici 
cu viața de sfinți despărțiți de Dumnezeu. Ne mulţumeşte numai 
viaţa veșnică fericită, dumnezeiască, lângă tronul Tatălui şi al 
Mielului, în cetatea de lumină a Ierusalimului de sus, în altarul 
cel mai presus de ceruri, sub jertfelnicul căruia se află sufletele 
sfinţilor (Apocalipsa 6:9-16; 21:30). 

Ne mulţumeşte numai viața şi fericirea făgăduită birui- 
torilor: cununa vieții nemuritoare (Apocalipsa 2:10-11), hainele 
albe, numele cel nou (Apocalipsa 2:17) scris în cartea vieții, 
mărturisit înaintea lui Dumnezeu şi a îngerilor (Apocalipsa 3:5), 
starea de stâlp viu în Biserica lui Dumnezeu din Noul Ierusalim, 
pe care e scris numele lui Dumnezeu (Apocalipsa 3:12). Ne 
mulţumeşte comuniunea sfinților, viața de familie, de iubire 
sfântă şi nemuritoare, cu toți morții, cu toți drepții, cu toți sfinţii, 
aşa cum ne-o descoperă şi ne-o învață dogmele creştine ortodoxe 
despre viața de dincolo de moarte. Viaţa de creştin desăvârşit pe 
pământ şi fericirea de sfânt încununat de Dumnezeu în ceruri, 
iată scopul, iată destinul, iată idealul, iată ţinta ultimă care 
mulţumeşte, desfată, încântă şi înalță inimile noastre însetate de 
viaţa veşnică fericită, de comuniunea sfinţilor. 

«Scumpă este înaintea Domnului moartea cuvioşilor lui», 
se spune într-unul din psalmi (Psalm 115:6). Iar Mântuitorul în ru- 
găciunea Sa arhierească ne încredințează că toată slava pe care a 
avut-o EI de la Tatăl a dat-o sfinților Săi învățăcei și apostoli: 
«Slava pe care mi-ai dat-o mie le-am dat-o lor...» (loan 17:22). 

Apoi dacă sfinţii sunt iubiţi, cinstiți, scumpi şi încărcaţi cu 
atâta slavă înaintea lui Dumnezeu, nu se cuvine să fie scumpi, 
iubiți şi cinstiţi şi în fața oamenilor, a creştinilor?...De bună 
seamă că da. Viaţa, experiența şi învăţătura lor sunt menite să 
fie viaţa, experiența şi învățătura noastră. Pomenirea și 
sărbătorirea lor, şi mai ales Duminica tuturor sfinților, trebuie 
să fie ca și ziua de Paşti, bucuria și sărbătoarea noastră mare 
a tuturor creştinilor. Şi încă mai mult: Sfinții, ca şi eroii, se fac 
în viaţa aceasta, în orașele, în satele, în bisericile și în casele 
noastre. Sfinţii trebuie să fie în toate bisericile şi în toate 
casele. Căci tuturor creștinilor le sunt adresate cuvintele: Fiţi 
sfinți!...Fiţi desăvârşiţi! De aceea, idealul și virtuțile lor trebuie 
să se sălășluiască vii între noi şi în noi, ca pruncii în sânul 
mamei, ca alimentele în sângele trupului şi ca viţele în butucul 
viei lui Hristos (loan 15: 1-5). 


Sfinţii vor judeca lumea... 
(1 Corinteni 6:2) 


La ura împotriva sfinților, noi creştinii, răspundem cu 
iubirea noastră curată față de sfinți. Din inimile noastre calde 
trebuie să se reverse biruitoare mărturisirea limpede: Noi 
iubim şi cinstim sfinții, pentru că în sfinți noi sărbătorim pe 
Hristos şi Biserica Sa. În sfinți cinstim mădularele lui Hristos, 

«Din carnea și din oasele lui» (Efeseni 5:30). În sfinţi se arată și 
se vădeşte viața lui Hristos în chipul cel mai desăvârșit, Hristos 
împlinit, întruchipat, cu toată slava şi strălucirea Lui 4% 

Sf. loan Gură de Aur spune că „inima lui Pavel era inima 
lui Hristos”. În inimile tuturor sfinților e voința, iubirea şi inima 
lui Hristos. 

Noi iubim şi cinstim sfinții, pentru că însoțirea cu sfinţii e 
însoțirea cu Duhul Sfânt, cu Duhul lui Hristos, cu Duhul lui 
Dumnezeu, aducător de pace, înfrățire, bunătate, iubire și 
mântuire. Înfrățirea cu duhurile demonice e însoţire cu puterile 
cele rele, aducătoare de vrajbă, ură, distrugere și moarte. 
Însoţirea şi împrietenirea cu Moise, cu David, cu Ioan, cu Petru, 
cu Pavel şi cu toți sfinții, a atras şi a adus popoarelor cinste și 
slavă, putere şi progres. Însoțirea cu Cain, cu Datan și Abiron, 
cu Irod şi cu Iuda a atras şi a adus cetăților şi popoarelor, 
neliniște și foamete, șerpi și moarte, ruşine și osândă. Prin cei 
doisprezece apostoli şi urmaşii lor s-au zidit bisericile și s-au 
înmulțit creştinii, peste toată faţa pământului. Prin desfrânați s-a 


+ Despre adevărul acesta, Sf. Macarie cel Mare scrie: „Precum trupul 
Domnului, când s-a suit pe munte, s-a luminat şi s-a transfigurat în strălucirea 
divină și nesfârşită lumină, tot astfel se proslăvesc şi strălucesc şi trupurile. 
Căci precum strălucirea cea dinăuntru a lui Hristos s-a răspândit astfel peste 
tot trupul său şi a luminat, tot aşa se revarsă în ziua aceea, peste sfinţi, 
puterea lui Hristos, ce până atunci era înlăuntrul lor; (se revarsă) afară peste 
trupurile lor. Chiar de pe acum iau ei parte, cu spiritul lor, la ființa şi natura 
sa. Căci este scris: «Cel ce sfințeşte şi cei ce se sfinţesc dintr-unul sunt toți.» 
(Evrei 2, 11). Şi: «Slava pe care mi-ai dat-o mie le-am dat-o lor.» (loan 17, 
22). Căci precum dintr-un singur foc se aprind multe lumini, tot astfel și 
trupurile sfinţilor trebuie să fie, ca membre ale lui Hristos, ceva ce este 
Hristos” (Omilii, p. 99). 

distrus Sodoma, prin necredincioşi Capernaurnul, prin duhurile 
rele Gadara și împărății întregi... 

Noi iubim şi cinstim sfinții, pentru că sfinţii opun cărnii pe 
Duhul cel Sfânt, lumii Biserica lui Dumnezeu şi satanei pe 
Hristos. | 

Noi iubim şi cinstim sfinţii, pentru că sfinţii ne învaţă şi ne 
luminează, prin viețile şi scrierile lor, cum să împlinim mai bine 
voia lui Dumnezeu, cum se face creşterea în harul şi cunoştinţa 
Domnului (2 Petru 3:18), cum se poate trece de la nepăsare la 
disciplină, de la suprafață la suflet, de la forme la fondul vieții 
religioase şi morale, de la omul trupesc la omul duhovnicesc, de 
la pământesc la ceresc şi dumnezeiesc. Sfinții ne arată mai 
frumos ce să credem, cum să trăim, şi mai ales cum să iubim pe 
Dumnezeu şi pe aproapele.*? 


“1 Viaţa stântă opune cărnii şi poftelor sale dobitoceşti spiritul, 
domnul şi împăciuitorul cărnii; lumii cu pizmele, mâniile și luptele sale — 
Biserica, adunarea tuturor oamenilor de bunăvoință; şi satanei, adică 
insuflării (sugestiilor) din afară, a viciilor, pe Hristos, modelul etern în care 
noi regăsim umanitatea, îndreptată și transfigurată... (H. Joly, Psichologie 
des Sainrs, Paris, 1929, p. 194-195). 

+2 Cum să ne arătăm iubirea față de săraci, pentru că ei (sfinţii) se 
dezbracă de haine şi se lipsesc de hrană, față de bolnavi, ale căror răni le 
sărută, față de călători şi străini, pentru care se fac gazde fără plată, față de 
orfani şi copii găsiţi, din care ei fac o familie, față de leproși, râioși şi 
ciumați, ale căror molipsire înfruntă fără altă apărare decât credința și 
rugăciunile lor, față de prizonieri, pe care îi răscumpără cu prețul propriei lor 
libertăţi, față de sclavi, pe care-i eliberează, faţă de negri, pe care-i apără 
împotriva deportărilor războinice al e învingătorului, față de ocnaşi şi 
osândiți la moarte, pe care îi însoțesc, ...față de fetele sărace şi primejduite, 
cărora le oferă loc de scăpare, în sfârşit şi mai ales, faţă de năpăstuiți, 
păcătoşi și păcătoase, faţă de care ei simt compătimire înflăcărată şi 
milostivirea lui lisus. Nu este păstor, nici apostol, nici Părinte demn de acest 

Noi iubim şi cinstim sfinţii, pentru că vieţile, luptele şi 
nevoințele lor sunt pilduitoare în toate virtuțile. 

Nu este zi în care să nu pomenim un sfânt, un profet, un 
apostol, un mucenic. Alteori pomenim mii şi zeci de mii de 
sfinți în fiecare zi, nu numai ca să-i cinstim pe ei, ci ca noi să 
primim de la ei lumină, virtute, pildă în lupta vieţii. Ei nu şi-au 
cruțat frumuseţea trupului și nu s-au temut de iuțimea focului, 
deoarece în suflet avea loc şi frumuseţe mai mare. De aceea, ei 
sunt învățătorii noştri: în smerenie, în sfințenie, în credință, în 
bunătate, în pocăință, în jertfelnicie, în rugăciune. «Ilie este om 
asemenea nouă în slăbiciuni și s-a rugat stăruitor să nu plouă; şi 
n-a plouat pe pământ trei ani şi şase luni. Şi iarăși s-a rugat şi 
cerul a dat ploaie şi pământul a odrăslit roada sa» (Iacob 5:17- 
18); pilde în răbdare: «de răbdarea lui Iov aţi auzit şi sfârșitul lui 
de la Domnul aţi văzut» (Iacob 5:7-11, Romani 15:4), pilde în 
evlavie, în iubirea şi adorarea lui Dumnezeu. 

Sfinţii nu av avut un trup şi noi altul; un Dumnezeu și noi 
altul; nici alte puteri, altă slavă şi alte cununi. E acelaşi har, cu 
care au conlucrat, aceleași stihii din care sunt alcătuiți și ei ca şi 
noi şi acelaşi cer spre care au râvnit şi au călătorit, ca și noi. 
În fiecare om este un sfânt sau un criminal, după cum lucrează 
în el împreună bunăvoința sufletului şi puterea harului. 


nun, care să nu strige, toată ziua, cu Sf. Pavel: «Cine este slab și eu să nu 
mă simt slab cu el? Cine se sminteşte (în credință) şi eu să nu cad?...». „Cine 
suferă cu ştirea mea, în orice chip, fără ca eu să sufăr împreună cu el?” (H. 
Joly, op. cit., p. 173). 

+3 Mântuirea păcătoşilor, p. 316. 

Noi iubim şi cinstim sfinţii, pentru că între creştini, sfinții 
ne înfăţişează icoana adevărată a vieţii creştine, calea și ucenicia 
prin care prin care se nasc și cresc alți sfinți şi alți mucenici.“ 

Noi iubim și cinstim sfinţii, pentru că în istoria îmblânzirii 
și convertirii barbarilor, în cultura şi civilizarea omenirii, ei sunt 
cei dintâi deschizători de drumuri noi prin lumina înțelepciunii, 
prin frumuseţea virtuților, prin sfințenia sufletului lor şi, de cele 
mai multe ori, prin jertfa vieții lor, închinată în întregime slujirii 
lui Dumnezeu. 

«Irod se temea de Ioan, ştiindu-l bărbat drept și sfânt...» 
spune Evanghelistul (Marcu 6:20). 

Cum se înţelege că Irod, care avea în mână toată puterea 
unei țări, se temea de Ioan Botezătorul şi Ioan, care nu avea nici 
o putere şi nici o stăpânire lumească, nu se teme de Irod şi 
îndrăzneşte să-i mustre fărădelegile. 

Era între ei o prăpastie mare, deși trăiau unul în fața 
celuilalt: harul proorociei şi sfințenia vieţii. Irod era omul 
păcatului, loan era omul harului. Irod a rămas chipul diavolesc 
al omului care trăieşte în fărădelege, în starea de păcat; Ioan a 
rămas chipul îngeresc al sfântului care trăieşte în virtute, în 
stare de har. 


+4 „A face corpul și sufletul curate şi sfinte; a reconstrui natura 
înconjurătoare spre formele cele mai desăvârșite; a limpezi toată sfera dată 
nouă de viața concretă, a însufleţi pe semenii noştri cu acea insuflare pe care 
noi înşine o primim de sus; a le transmite acea bucurie, acea fericire care ne 
cuprinde pe noi; a le da lor viaţa noastră, pentru ca ea să renască şi să 
înflorească în ei; mai pe scurt: a imita pe Hristos, pe Apostoli, pe sfinţi şi 
mucenici, iată calea cea mai sigură şi mai potrivită spre Împărăţia nu din 
lumea aceasta” (Episcopul Mihail, Deasupra Evangheliei, în rev. Ortodoxia, 
an. II, Nr. 1/1950, p. 54). 

Aici e deosebirea: cel tare, în stare de păcat se simte slab 
şi se teme; cel slab, în stare de sfinţenie, se simte mai tare și are 
tăria de suflet să mustre pe cel nelegiuit. 

Dar aici e şi biruința: loan, deşi cu capul tăiat, e cinstit ca 
cel mai mare proroc, sfânt şi înger în trup, iar Irod e amintit în 
istorie numai ca lumea să se îngrozească, să se ruşineze şi să se 
ferească de nelegiuirile lui. 

Şi cu unul şi cu celălalt se adeverește ca şi întotdeauna, 
Scriptura: «Cei răi răsar ca iarba şi călcătorii de lege înfloresc, ca 
să piară pentru vecii vecilor...». Iar «Dreptul ca finicul va înflori 
şi ca cedrul cel din Liban se va înălța...» (Psalm 91:12-15). 

În sfârşit, noi iubim şi cinstim sfinții pentru că se roagă 
pentru noi şi sunt ascultați: Avraam se roagă pentru Abimelec 
(Facere 20:17), lov pentru prietenii săi (48:8) şi Samuel pentru 
popor (1 Regi 7:9), şi sunt ascultați, «căci mult poate rugăciunea 
stăruitoare a dreptului» (Iacob 5:16); sfinţii fac minuni (Luca 
9:1-2); Evrei 11:29-35); sfinţii ştiu ce se petrece în inimile 
noastre (IV Regi 5:26; 6:12; Fapte 5:3), şi pe pământ 
(Apocalipsa 6:10; 22:9); sfinţii ascultă rugăciunile noastre, 
cunosc trebuințele noastre şi se bucură de convertirea 
păcătoşilor (Luca 15:10; 10:38). 

Sfinţii mijlocesc pentru noi şi după moarte, ca de pildă 
Moise și Samuel (leremia 15:1), şi Ap. Petru (2 Petru 1:15). 
Rugăciunile sfinților se înalță înaintea lui Dumnezeu ca tămâia 
din cădelnițe de aur (Apocalipsa 5:8; 8:3-4). Prietenia cu sfinții e 
prietenie cu Hristos (loan 15:14; 17:21), împărtăşire cu 
Dumnezeu Tatăl şi cu Hristos Fiul (1 loan 1:3). Sfinţii zidese 
Biserica, sunt cetățenii casei lui Dumnezeu şi tot ei vor judeca 
lumea (| Corinteni 6:2; Efeseni 2:19-21) 

Atât de mare este iubirea, puterea, virtutea sfinților, spune 
Sf. loan Gură de Aur, încât „nu numai vorbele şi trupurile lor, 

dar chiar şi veșmintele lor sunt cinstite oricând de toată făptura. 
Cojocul acestuia a despărțit Iordanul; încălțămintea celor trei 
tineri a călcat în picioare focul; lemnul lui Elisei a schimbat 
apele și le-a făcut să poarte fierul la suprafață; Moise cu toiagul 
a despărțit Marea Roşie, a spintecat piatra; veșmintele lui Pavel 
au alungat boalele; umbrele lul Petru au gonit moartea; cenușa 
sfinţilor mucenici îndepărtează pe demoni”“75. 

Din atâtea şi atâtea pricini biecuvântate, viețile sfinților 
trebuiesc cunoscute şi iubite, meditate, cinstite şi urmate nu 
numai citite 476 

Dumnezeu, în Sfânta Scriptură, nu cere de la noi să fim 
nici catolici și nici protestanți, nici luterani și nici calvini, nici 
unitarieni şi nici anglicani, nici metodiști și nici baptiști, nici 
adventişti și nici penticostali, nici russelişti şi nici iehovişti, nici 
spiritişti, nici teozofi și nici antroposofi. Nu, nicăieri și 
niciodată!... Dumnezeu cere de la noi, de nenumărate ori, pe 
toate paginile Bibliei, curățenie şi desăvârşire morală adică 
sfinţenie în gânduri și în doruri, în cuvinte şi în fapte. Sfânta 
Evanghelie strigă către toți oamenii: Fiţi creştini buni şi 


5 Predicile despre Statui, vol. [, p. 185. 

+5 Meditează exemplele sfinților de tot felul: ce n-au făcut ei oare 
pentru ca să iubească pe Dumnezeu și să fie evlavioşi? Uită-te la martirii 
neînvinși în hotărârile lor: ce chinuri n-au îndurat ei pentru a le păstra? Dar 
mai ales aceste frumoase femei în floarea vârstei, mai albe decât crinii în 
nevinovăția lor, mai aprinse decât trandafirul în iubire, unele la doisprezece, 
altele Ia treisprezece, la cincisprezece, douăzeci şi douăzeci şi cinci de ani, au 
suferit mai bine mii de chinuri decât să renunţe la hotărârea lor, nu numai în 
ce priveşte profesiunea credinței lor, dar chiar când era vorba de făgăduinţa 
evlaviei: unele murind mai curând decât să renunţe la fecioria lor, altele la 
serviciul suferinzilor şi la mângâierea celor chinuiți sau la îngroparea 
morţilor. Vai, Doamne, de ce tărie a dat dovadă sexul slab, în asemenea 
împrejurare” (Îndrumare la viața evlavioasă, p. 342). 

drepteredincioşi!...Fiţi sfinți, că şi Dumnezeu e Sfânt. Fiţi 
desăvârşiți, că desăvârşit e şi Cerescul Tată. Stelele sunt 
podoaba cerului, sfinții sunt podoaba Bisericii. 

Sfințenia, iubiți și binecuvântați creştini, primită prin 
Sfintele Taine sau dobândită prin sfintele virtuți evanghelice, e 
calea spre asemănarea şi împărăția lui Dumnezeu. Sfinţii în 
vieţile, virtuțile şi învăţăturile lor ne-o arată că e cu putință și se 
poate înfăptui cu ajutorul lui Dumnezeu. Nimeni nu ajunge fiu al 
lui Dumnezeu fără să se facă sfânt“. Cutremurătoare cuvinte. 

Drept aceError! No index entries found.a, văzând 
exemplele sfinților „să ne ruşinăm de ticăloșia noastră și să 
căutăm a merge pe urmele lor, până sus, în slava cerului. * 

Pe urmele oamenilor curați, de caracter, desăvârşiți, pe 
urmele sfinților să călătorim şi, de vom putea, să-i ajungem.“ 

„Viţe v-aţi arătat viei lui Hristos, înțelepților, aducătoare 
de struguri întru fapte bune, care izvorăsc nouă vinul mântuirii, 
care primindu-l, ne umplem de veselie şi prăznuim cinstită 
pomenirea voastră, întru care! rugați-vă, să se dăruiască nouă 
mare milă și iertare greșşelilor”“ 

lar „Hristos, adevăratul Dumnezeul nostru, pentru 
rugăciunile Preacuratei Maicii Sale şi ale tuturor sfinților, să ne 
miluiască şi să ne mântuiască pe noi, ca un bun și de oameni 
iubitor”. 


+7 Sf. Grigorie de Nyssa: Marea Cuvânrare cateherică,trad. D. 
Cristescu şi N. I. Barbu, p. 111. 

+18 Urmarea lui Hristos, p. 52. 

+7 Sf. Simeon Noul Teolog, Cuvântul VI . 

+0 Condac gl. 4, Ceaslov, p. 228, Ed. Sibiu,1915. 

S-a născut la 21 martie 1903 în comuna Valea Brad Jud. 
Hunedoara, unde tatăl său loan a fost preot. Şcoala primară a 
făcut-o în comuna natală între anii 1910-1914. Primele şase 
clase liceale le-a terminat la liceul Avram Zancu din Brad (1914- 
1920), iar clasele a VII-a și a VIII-a la liceul Moise Nicoară din 
Arad (1920-1922), unde și-a luat diploma de bacalaureat. 

Între anii 1922-1926, a urmat cursurile Academiei 
Teologice Andreiane din Sibiu, unde la 22 iunie 1926 a absolvit 
examenul de calificare preoțească și de candidat la preoție. 

La 29 iulie 1927 a fost hirotonit preot la Sibiu, iar la 6 
august 1927 a devenit preot paroh în comuna natală. În paralel, a 
urmat cursurile şi a absolvit Facultatea de litere și filozofie din 
Cluj (1927-1929). 

La 30 august 1930, a trecut preot paroh în suburbia Şega 
din orașul Arad, unde a continuat lucrările pentru zidirea, 
terminarea, sfințirea şi înzestrarea bisericii; de asemenea a 
renovat și mărit Casa Culturală. 

La 20 decembrie 1932, şi-a luat licența cum laude la 
Facultatea de Teologie a Universităţii Bucureşti, iar la 30 
octombrie, la aceeași Facultate, şi-a susținut examenul de 
doctorat cum laude, cu teza de doctorat Pocăinţa. Studiu de 
documentare teologică şi psihologică. 

În anul 1937/38 a fost profesor suplinitor la Academia 
teologică din Cluj, iar din anul 1938/39 la cea din Arad. 

La 1 iunie 1939, a fost numit preot paroh la Catedrala din 
Arad. A funcționat ca profesor şi apoi ca rector la Academia de 
Teologie din Arad, până la desființarea acesteia. 

La 25 decembrie 1947, Episcopia Aradului i-a acordat 
rangul onorific de iconom-stavrofor. 

La 6 ianuarie 1949 a fost arestat, iar la 28 octombrie 1949 
a fost condamnat de Tribunalul Militar Timișoara la un an 
închisoare corecțională pentru „omisiunea denunțării”. 

La 25 septembrie 1958 a fost arestat a doua oară şi 
condamnat la 14 martie 1959 de către Tribunalul Militar Cluj, la 
20 ani muncă silnică și 8 ani degradare civică pentru „activitate 
intensă contra clasei muncitoare și mișcării revoluţionare”. 
Detenţia a făcut-o la Gherla și Aiud, unde a încetat din viaţă la 
18 septembrie 1961. 

